
UVOD 

Zahvaljujući Božjoj Providnosti, uz svoju svećeničku i 
kanoničku službu, napisao sam lijepi broj članaka i recenzija 
ili ocjena. Posebno sam izdao nekoliko djela. 

God. 1940. objelodanio sam u »Katoličkom listu« Soliloquia 
Mocricensia (razgovore sa samim sobom u Mokricama god. 
1939. i 1940). 

God. 1941. izdao sam raspravu: Važnost auktoriteta u odgo- 
ju naroda. 

God. 1942. tiskana je moja knjiga: Propovijedajte Evanđe- 
lje. 

Uz pomoć Božju izdao sam tiskom, u novije vrijeme, 4 
knjige: 

1. Razum i objava o Bogu (apologetika i dogmatika); 

2. Putovi k Bogu (ćudoredna načela i kreposti); 

3. Što Bog traži od čovjeka? (O zapovijedima); 

4. Kako će čovjek omiljeti Bogu (O milosti, sakramentima 
i molitvi). 

Uz pomoć Božju i naklonost mojih dragih čitalaca te uz 
dobrano samoodricanje izdao sam evo i knjigu 

5. Sabrana djela, I. (Prilog kulturnoj povijesti Zagrebačke 
nadbiskupije i hrvatskoga naroda). 

U »Sabranim djelima, I.« građa je raspoređena u 6 dijelo- 
va: 

I. Propovijedajte Evanđelje . . . 

II. Članci Msgra. dra Janka Penića 

III. Prikazi i ocjene Msgra. dra Janka Penića 

IV. Soliloquia Mocricensia ili razgovori sa samim sobom u 
Mokricama god. 1939. i 1940. 

V. Recenzije (ocjene) i prikazi o djelima Msgra. dra Jan- 
ka Penića te bilješke uz njegova »Soliloquia Mocri- 
censia« ili razgovore sa samim sobom u Mokricama 
god. 1939. i 1940. 

VI. Dr Janko Penić, Autobiografija ili opis vlastitog ži- 
vota (1900 — 1970). 

O svakom dijelu knjige »Sabrana djela, I.« korisno je re- 
ći nekoliko rečenica. 


Tisak: štamparija »ORBIS«, Zagreb. 


3 



I. PROPOVIJEDAJTE EVANĐELJE . . . 

Propovijedi za sve nedjelje i blagdane u godini 

Prvo izdanje tiskano je u Zagrebu 1942. kao knjiga. Drugo 
izdanje — koje se objelodanjuje ovdje u »Sabranim djelima 
I.« (str. 7 — 130) — ostalo je uglavnom nepromijenjeno. 

U svemu ima 71 propovijed. 

Propovijed je govor što ga narodu u crkvi drši svećenik 
(kanonik, biskup,...) o duhovnim stvarima. 

Svoje propovijedi želio sam prilagoditi građanskoj godini. 
Podijeljene su u 2 odsjeka. 

U prvom odsjeku (A. Nedjelje) nalaze se propovijedi za 
sve nedjelje, dane Gospodnje, u godini. 

U drugom odsjeku (B. Blagadani) nalaze se propovijedi 
za blagdane. Blagdani su spomen-dani velikih događaja i taj- 
na našeg spasenja. 

Moje propovijedi u nedjelje mogle bi se prema 
crkvenoj godini poredati ovako: 

Božično vrijeme: Nedjelja presvetog Imena Isusova (str. 
11 — 12 ). 

Vrijeme kroz godinu: 6 nedjelja po Bogojavljenju; 3 nedje- 
lje prije Korizme: sedamdesetnica, šezdesetnica i pedesetnica 
(str. 13—28). 

Korizmeno vrijeme: 6 nedjelja u Korizmi ili Cetrdesetnici 
(str. 29—39). 

Vazmeno vrijeme: Uskrsna nedjelja. Uskrsni ponedjeljak; 
6 nedjelja po Uskrsu; Duhovska nedjelja (str. 40 — 54). 

Vrijeme kroz godinu: Duhovski ponedjeljak; 24 nedjelje 
po Duhovima (str. 54 — 95). 

Vrijeme Došašća: 4 nedjelje Došašća ili Adventa (4 nedje- 
lje prije Božića), (str. 96 — 102). 

Božično vrijeme: Nedjelja u osmini Božića (str. 103—104). 

Moje p r o p o vi j e d i na b lag dane (Obrezan je Gos- 
podinovo, Bogojavljenje, . . .) nalaze se na str. 104 — 130. Popis 
je njihov na str. 467. 

Prikaz kako su nastale moje propovijedi nalazi se na str. 
9, a ocjena o njima na str. 351 — 352. 

II. ČLANCI MSGRA. DRA JANKA PENIĆA 

Članak je samostalan sastavak, koji obrađuje određenu 
temu (pitanje, zadatak, pojavu, savjet, želju, doživljaj, pred- 
met, osobu. . .). Članak izlazi u nekom časopisu, zborniku, 
enciklopediji. 


Moji su članci podijeljeni u 2 odsjeka. , 

U prvom odsjeku (ili dijelu) nalaze se članci, koje sam 
objelodanjivao u časopisu Sacerdos Christi (Kristov 
svećenik), god. 1936—1937. 

Pisao sam o skrbi za siromahe (str. 134—138), o promaša- 
ju svećeničkih deputacija ili izaslanstava k duhovnoj vlasti 
(str. 138 — 144). Nadalje, obrađivao sam razna suvremena pi- 
tanja. 

Članci se nalaze na str. 133 — 166. Njihov je popis na str. 
467—468. 

U drugom odsjeku (ili dijelu) nalaze se moji članci objelo- 
danjeni u Katoličkom listu, god. 1940 — 1944. 

Pisao sam o slozi (str. 167 — 176), o milosrđu Božjem (str. 
176—183), o papi Piju XII (str. 194—202, 209—212), o zagre- 
bačkom kanoniku Franji Vojakoviću (str. 207 — 209). Nadalje, 
obrađivao sam razne aktualne teme. 

Članci se nalaze na str. 167 — 226. Njihov je popis na str. 
468. 

III. PRIKAZI I OCJENE MSGRA. DRA JANKA PENIČA 

»Recenzija«, pohrvaćena imenica, dolazi od latinskog gla- 
gola »recensere«; recensere — brižljivo razgledati. 

Recenzija ili ocjena je pismeni prikaz ili sud o 
knjizi, raspravi, kazališnoj predstavi, koncertu, filmu. 

Prikaz o knjizi ili raspravi jest opis te knjige ili ras- 
prave bez suda o vrijednosti te knjige ili rasprave. 

Svoje prikaze i ocjene podijelio sam u 2 odsjeka. 

U prvom odsjeku (ili dijelu) nalaze se ocjene o knjigama, 
što sam ih objelodanjivao (1936 — 1937) u časopisu Sacer- 
dos Christi (Kristov svećenik). 

Ocijenio sam 2 kalendara (Runolist,...) i 16 knjiga (Cr- 
kveni himni, .. ..). 

Naslovi kalendara i knjiga te ocjene o njima nalaze se na 
str. 229 — 241. Popis je njihov na str. 468—469. 

U drugom odsjeku (ili dijelu) nalaze se ocjene i prikazi, 
što sam ih objelodanjivao (1940 — 1943 ) u Katoličkom 
listu. 

Ocijenio sam 4 knjige (Presveto Trojstvo, . . .) i prikazao 9 
poslanica pojedinih hrvatskih biskupa (Msgra. Mišića, . . .). 

Naslovi knjiga i ocjene o njima te prikazi poslanica nala- 
ze se na str. 242—264. Popis je njihov na str. 469. 

IV. »SOLILOQUIA MOCRICENSIA« ILI RAZGOVORI SA 

SAMIM SOBOM U MOKRICAMA GOD. 1939. I 1940. 

U IV. dijelu ove knjige (str. 265 — 344) nalazi se esej (14 
crtica, razmišljanja, pouka), što sam ga pisao (1939 — 1940) 
u Mokricama, na dobru Bogoslovskog sjemeništa Zagrebačke 
nadbiskupije. 

Mokrice se nalaze oko 30 km zapadno od Zagreba. 

Bilješke uz moja »Soliloquia Mocricensia« napisao je Mil- 
ko Predović, urednik »Žumberačkog kalendara«. Bilješke se 
nalaze na str. 379 — 413. 

V. RECENZIJE (OCJENE) I PRIKAZI O DJELIMA MSGRA. 

DRA JANKA PENIĆA TE BILJEŠKE UZ NJEGOVA 

»SOLILOQUIA MOCRICENSIA« ILI RAZGOVORE SA 

SAMIM SOBOM U MOKRICAMA GOD. 1939. I 1940. 

U uvodu (str. 3) spomenuo sam 7 svojih djela, o koji- 
ma su napisane ili recenzije (ocjene) ili prikazi ili bilješke. 
Popis je njihov i na str. 347 — 348. 

Abecedni popis plemenitih osoba i uglednih ustanova, ko- 
je su napisale ili ocjenu ili prikaz ili bilješke o mojim dje- 
lima, nalazi se na str. 348 — 349. I na ovom mjestu velika im 
i srdačna hvala! 

Recenzije (ocjene) i prikazi o mojim djelima nalaze se 
na str. 350 — 378. 

Bilješke uz moja »Soliloquia Mocricensia« nalaze se na 
str. 379—413. 

VI. DR JANKO PENIĆ, AUTOBIOGRAFIJA ILI OPIS 
VLASTITOG ŽIVOTA (1900—1970). 

Autobiografija je književno djelo u kojem je sam pisac pri- 
kazao svoj vlastiti život. 

Moja se autobiografija nalazi na str. 415 — 462. 

Povjesničari se vesele autobiografijama. Dobre autobiogra 
fije dobar su izvor povijesti. 

* * 

* 

Rečeno je da su moja »Sabrana djela, I.« koristan prilog 
kulturnoj povijesti Zagrebačke nadbiskupije i hrvatskoga na- 
roda. 

Dr Janko Penić, kanonik; Kaptol 19; 41000 Zagreb. 

PROPOVIJEDAJTE 

EVANĐELJE... 

PROPOVIJEDI 
ZA SVE NEDJELJE I BLAGDANE U GODINI 


Sastavio 

DR JANKO PENIĆ 
kanonik zagrebački 


ZAGREB 1976 


PREDGOVOR 


ORDINARIATUS ARCHIDIOECESIS ZAGRABIENSIS 

Nr. 11.724 

Nihil obstat 

Dr. Carolus Hren, 
, censor. 

' f i, ' \ 

Imprimatur. 

Zagrebiae, die 30. octobris 1942.- 

Dr. Franciscus Salis, 
Episcopus consecratus, 
Vicarius generalis. 


Ovo su propovijedi, što sam ih održao u prvostolnoj crkvi 
zagrebačkoj 1940/41. kod sv. Mise u 11.30 sati. Preuzv. Ordi- 
narij je odredio, da se u prvostolnoj crkvi propovijeda i kod 
sv. Mise u 11.30 sati, kojoj prisustvuje najvećim dijelom za- 
grebačka inteligencija. Propovijedi treba da su kratke, a traju 
između 5 — 10 časaka. Propovijeda se na sve nedjelje i blag- 
dane, pa i na nezapovijedane, od 1. rujna do 30. lipnja. Obveza 
je počela s 1. rujnom 1940. Kroz srpanj i kolovoz je stanka, 
jer inteligencija u to vrijeme boravi na praznicima izvan 
Zagreba. Međutim sam izradio propovijedi i za ovo vrijeme. 

U početku je sv. Misa bila pjevana, pa je radio prenosio 
sv. Misu i propovijed. Kasnije se nastavilo s tihom sv. Misom, 
pa je tako prestalo i prenošenje propovijedi putem radija. 

Prve sam godine kao predmet propovijedi uzeo misno sv. 
Evanđelje. Kod propovijedi sam odmah ušao u samu stvar. 
Nastojao sam slušateljstvu pružiti zdravu, sigurnu i zajam- 
čenu nauku sv. Crkve. Klonio sam se velikih uvoda, preopšir- 
noga dokazivanja, koje umara slušače, a naročito sam pazio 
da izbjegnem stranim, slušateljstvu, nejasnim izrazima. Ži- 
votnom sam si zadaćom postavio, da budem jasan u poukama 
i govoru uopće. Zato sam gledao da i ove moje propovijedi, 
makar su namijenjene inteligenciji, budu jasne i lako shvat- 
ljive, pregledne i logički povezane. Da li sam u tome uspio 
i koliko sam uspio, nisam mjerodavan u ocjeni ja sam, nego 
će bolji i nepristraniji sud izreći moje ugledno slušateljstvo, 
a još više braća svećenici, koji će propovijedi čitati. 

Bez primjene na život propovijed nije propovijed, nego 
naučno razglabanje, koje spada u školu ili na sastanke kato- 
ličkih društava odnosno na javna vjersko-ćudoredna predava- 
nja. Radi toga sam kod svake propovijedi gledao istaknuti bar 
koju misao za svagdašnji život, na koju će se slušateljstvo 
kroz tjedan osvrnuti i na sebe primijeniti. 

Jedno je od najtežih pitanja našega vremena, naći način 
kako kod suvremenoga svijeta pobuditi zanimanje za vjerske 
istine. Ako sam u tome smjeru i malo uspio, to će mi biti naj- 
veća nagrada za moj trud. 

U Zagrebu, na blagdan sv. Augustina, 28. VIII 1942. 

Pisac 

A) NEDJELJE 

NEDJELJA PRESVETOG IMENA ISUSOVA 

MOĆ IMENA ISUSOVA 

Riječ »Isus« znači spasitelj ili otkupitelj. Ovo je sv. ime 
dano Isusu s neba. Kad je anđeo Gabrijel došao k Mariji, 
reče joj: »Evo začet ćeš i rodit ćeš sina, i nadjeni mu ime 
Isus« (Lk 1, 31). Ime Isus nije dano Isusu samo zato, da se 
njime razlikuje od drugih ljudi, kako to biva s imenima kod 
nas običnih ljudi. Ono mu je dano, da označi ujedno službu 
Njegovu. A služba je Njegova na zemlji, štoviše i sva životna 
svrha, bila u tome, da spasava i otkupljuje ljudski rod. 

Sv. Pavao daje veliki razlog, zašto je Otac nebeski odredio 
Isusu baš ovo ime. »Ponizio je sam sebe postavši poslušan do 
smrti, do smrti na križu. A za to Ga i Bog uzvisi i darova 
mu ime, koje je nad svako ime, da se u ime Isusovo pokloni 
svako koljeno onih, koji su na nebu i na zemlji i pod zem- 
ljom« (Fil 2, 8-10). Ime je Isusovo uzvišeno nad svako dosto- 
janstvo i veličanstvo, koje postoji izvan Boga. Svi treba da 
mu iskazujemo božansku čast. I anđeli na nebu. I mi ljudi 
na zemlji. I oni, koji se između nas preseliše u vječnost. 

U Pjesmi nad pjesmama (1, 2) ispoređuje zaručnica ime 
svoga zaručnika s uljem. »Ime je tvoje ulje razliveno«. Sv. 
Bernardo tumači ovo mjesto (Sermo 15 super Cant. circa 
medium), pa veli: »Ulje svijetli, hrani i blaži boli«. Ono je 
»svijetlo, hrana i lijeik«. Ulijemo ga u svjetiljku, ono lijepo 
svijetli. Začinimo jelo njime, jelo postaje tečnim. Opekli smo 
tijelo, opekline polijemo uljem, odmah se ublažuju boli. Slič- 
no djeluje i ime zaruonikovo na zaručnicu. Kad ga čuje, ono 
joj daje svijetlo. Kad pomisli na nj, ono ju hrani. Kad je 
neraspoložena i ogorčena »ime je zaručnikovo smi- 
r u j e.« 

Tako djeluje — veli sv. Bernardo — i ime Isusovo na nas 
kršćane. Kršćanstvo je svijetlo, i to silno svijetlo. Kršćansko 
svijetlo dolazi na svijet propovijedanjem nauke u ime Isu- 
sovo. Sv. Pavao veli kršćanima: »Bijaste nekada tama, a sad 

ste svijetlo u Gospodinu« (Ef 5, 8). Ime je Isusovo hrana na- 
šim dušama. Ono daje dušama takvu snagu, da bezbrojni 
pojedinci, i muški i ženski, ostavljaju svijet i polaze u samo- 
stan, gdje će živjeti samo za ime Isusovo. Radi imena Isusova 
tolike duše kroz sva vremena ostavljaju lagodnosti roditeljske 
kuće i žrtvuju se za najbijednije po bolnicama i ubožnicama. 
Okrijepljeni snagom imena Isusova, bezbrojni su već članovi 
ljudske zajednice ostavili i rod i kraj, i pošli u daleke zapu- 
štene krajeve, da predobivaju u misijama nove članove za 
ime Isusovo. U imenu je Isusovu tolika snaga, da su ljudi 
pripravni i najteže u životu podnijeti, kad to traži čast imena 
Isusova. Ime je Isusovo melem ojađenoj duši. Koliki su već, 
pod udarcima raznih životnih nedaća, uhvatili oružje u samo- 
ubilačkoj nakani i htjeli sami učiniti kraj svomu životu. U 
zadnji čas je došla pomisao na Isusa i nauku Njegovu: »Nisam 
došao da zovem pravednike, nego grešnike« (Mk 2, 17) i odu- 
stali su od zle nakane! 

Đogoljubni vjernici! Što je osoba plemenitija, to je i nje- 
zino ime časnije. Osoba je Isusova nad svim stvorenim oso- 
bama. Zato je presv. Ime Njegovo nad svim drugim imenima. 
»Gospode, Gospode naš, kako je veličanstveno ime tvoje po 
svoj zemlji!« (Ps 8, 2). »Od istoka sunčanoga do zapada da se 
slavi ime Gospodnje.« (Ps 112, 3). »Svi narodi, koje si stvorio, 
doći će i pokloniti se pred tobom, Gospode, i slaviti ime tvo- 
je« (Ps 85, 9). Nastojmo često i pobožno zazivati sv. ime Isu- 
sovo. Isus neka bude prvi i najveći naš prijatelj, a ime Nje- 
govo među onim riječima, koje ćemo najradije izgovarati i 
kroz život i na času smrti naše. 


NEDJELJA U OSMINI BOGOJAVLJENJA I 
1. PO BOGOJAVLJENJU 

SVETA OBITELJ — UZOR SVIMA OBITELJIMA 

U sv. Obitelj spadaju Isus, Majka Njegova — Blažena Dje- 
vica Marija i sv. Josip. 

U Isusu je jedna osoba, a dvije naravi. On je druga božan- 
ska osoba. Narav ima božansku i ljudsku. Božansku narav ima 
od vijeka zajedno s Ocem i Svetim Duhom. Ljudsku je pri- 
mio u vremenu od BI. Dj. Marije. Isus je svet, jer su u Njemu 
sve savršenosti bez mjere i broja. On hoće i ljubi samo dobro, 
a mrzi na zlo. Još više! Isus je sam izvor svetosti, jer je 
zaslužio sve milosti, po kojima mi ljudi postajemo svetima. 
On je »pun milosti i istine« (Iv 1, 14). »I od punoće njegove 
svi mi primismo« (Iv 1, 16). 

BI. Dj. Marija je jedina žena u povijesti čovječanstva, koja 
začinje po Duhu Svetom, a ne po čovjeku. Ona je jedina među 
ženama, koja je postala majkom i ujedno ostala djevicom. 
Djevica je bila prije poroda. Djevicom je ostala u porodu. 
Djevicom je ostala i nakon poroda u sve dane svoga života. 
Milosti je puna. Gospodin je bio s njom. Blagoslovljena je 
među ženama kroz sve vjekove. 

Sv. Josipa zove Sv. Pismo pravednim mužem (Mt 1, 15). 
Pravednost je ćudoredna krepost, koja daje svalkome njegovo. 
Pravedan čovjek daje Bogu što je Božje. Bližnjemu što je 
njegovo. A i sebi, što si je po naravnom i postavljenom zako- 
nu dužan dati. No, pravednost je i pojam za sve kreposti i 
sve vrline, što ih može čovjek steći u svome životu. Kad je, 
dakle, sv. Josip pravedan muž, to znači, da je posjedovao sve 
kreposti i sve vrline, da je svet u punini riječi »svetost«. 

Sveta je glava obitelji — Josip. Sveta je majka u obitelji 

Marija. Presveto je dijete u obitelji — Isus. Svet je svaki 
pojedini član obitelji. Zato je i čitava obitelj sveta. 

Papa Leon XIII. (Breve: »Neminem fugit« od 14. VI 1892.) 
stavlja sv. Obitelj za uzor svima našima obiteljima na zemlji. 
Očevi se obitelji neka ugledaju u sv. Josipa. Neka bdiju i 

neka se skrbe za svoje obitelji kako se sv. Josip skrbio za 
sv. Obitelj. Majke se neka ugledaju u BI. Dj. Mariju. Od Nje 
neka uče, kako treba ljubiti svoju obitelj i kako se treba 
žrtvovati za obitelj. Majka je Božja uzor ženama u čednosti. 
Uzor u poslušnosti. Nadasve uzor nepokolebive vjere. Isus 
je uzor svoj djeci, svim sinovima i kćerima svih vremena. 
Sv. Pismo posebno ističe djetinju poslušnost Isusovu Mariji 
i sv. Josipu. »I bio im je poslušan« (Lk 2, 51). Poslušnost se 
Isusova ne može nikada dosta preporučiti djeci. Uvijek je 
treba iznova naglašavati, da je djeca što bolje upamte. Pogo- 
tovo to vrijedi danas, kad je pao svaki autoritet, pa i roditelj- 
ski. 

Sv. Obitelj je kraljevska obitelj, jer vuče lozu od kraljevske 
obitelji Davidove. A ipak živi ubogo. U tom je pogledu sv. 
Obitelj lijep primjer uglednim i bogatim obiteljima, koje su 
bilo s koga razloga osiromašile, pak moraju kasnije živjeti 
u skromnim imovinskim prilikama. Takve obitelji neka ne 
klonu duhom, nego neka poput sv. Obitelji strpljivo snose 
svoj teški udarac i svoju neimaštinu. 

Sv. je Obitelj utjeha osobito radničkim i drugim siromaš- 
nim obiteljima. BI. Dj. Marija je obična kućanica. Nema dru- 
ge ženske osobe za pomoć. Sve u kući radi sama. Od jutra do 
mraka zaposlena sitnim kućnim poslovima, Sv. Josip je obični 
radnik. Priprosti zanatlija. Drvodjelja ili tesar. Težak je to 
zanat i naporan rad, a zaslužba vrlo skromna. Toliko da obi- 
telj preživi. Isus pomaže Majci i hranitelju. Majci u kućanstvu, 
a hranitelju u obrtu. Do 30-sete godine boravi u roditeljskoj 
kući i bavi se ručnim radom. Svojim ručnim radom posvećuje 
svaki pošteni ručni rad. 

Bogoljubni vjernici! Želja je sviju nas, da naše obitelji 
budu što sličnije sv. Obitelji. Da to postignu, neka nastoje 
oko mira i ljubavi. Neka gledaju, da zahtjevi budu što skrom- 
niji. Naročito pak neka gledaju da savjesno vrše svoje vjerske 
dužnosti. 

2. NEDJELJA PO BOGO JAVLJEN JU 

ŽENIDBA USTANOVA BOŽJA 

Sv. Pismo prikazuje svadbu u Kani Galilejskoj. Na svadbi 
su bili: Majka Božja, Isus i Njegovi učenici. 

Najedanput ponestane vina. Vina je nestalo, jer je mlade 
nac b.o siromašan, a i gostiju je oko stola bio oveći broi 
Majka je Isusova kao dobra domaćica, prva od gostiju Drimi- 
jetila, da u kući nema više vina. Neugodno je bilo gostima 
a jos neugođmje siromašnoj obitelji. BI. Dj. Marija nuna 
razumijevanja i toplih osjećaja sućuti za nepriliku u obitelji 
pođe neopaženo k Isusu i reče mu: »Nemaju vina« (Iv 2 35) 
Marijino upozorenje znači: sinko, gledaj kakva se neugodnost 
dogodila. Gosti su oko stola, a u kući više nema vina. Nemaiu 
goste cime ponuditi. Ja te molim: pomozi im, izbavi ih iz 
neprilike. Isus odgovori majci: »Još nije došao moj čas« (Iv 
, ). Drugim riječima: majko, ja ću te uslišati. Ja ću im 

pomoći kad dođe zato najzgodniji čas. 

Nakon toga pođe Majka Božja k slugama i reče im: »što- 
god vam lece (moj sin), učinite!« (Iv 2, 5). Na dvorištu je 
bdo 6 kamenitih posuda za vodu, koje su zajedno obuhvatale 

6 he i kt ° '! ara ' Voda , JC u veĆ0 J m J e ri bila potrebna Židovi- 
ma radi cešcega pranja, koje je propisivao njihov vjerski 
zakon. Za cas dođe Isus i reče slugama: »Napunite vrčeve 
vodom. I napuniše ih do vrha.« Opet reče Isus: »Zagrabite 
sad i nosite nadziratelju stola« (Iv 2, 7-8). 

vim Kad I 6 nad ^ irat ^J stola okusio vino, koje je čudom Isuso- 
vim postalo od vode, reče mladoženji: »Svaki čovjek iznosi 
najpi ije^ dobro vino, a kad se gosti ponapiju, onda slabije, 
a ti si čuvao dobro vino dosada« (Iv 2, 10). Običaj je kod 
nas, da se pred goste stavlja najprije dobro vino, a kad su 
se ponapih, pak već ne razlikuju vina, onda im se daje i sla- 

slaboM°? I ," h C ob J a ! no - Ti si dao najprije slabo, a nakon 
slaboga tek dobro. Kako to? Mladenac i družina protumače 

Ts^ Z1 u ate n U - K Wla ’ da t0 m)e njihovo domaće vino, nego je 
isus, da ih izbavi iz neprilike, pretvorio vodu u vino. 

Sv. nas Evanđelje upozoruje, da je ovo prvo čudo Isusovo. 

Jagodom Isus objavio prviput javno svoju božansku 

. Odsada su ucenici Njegovi vjerovali u božanstvo Nje- 
govo. J 

Bogoljubni vjernici! Time što je mladenac pozvao Isusa 
,i,.. adbu ’ lskaza » je Isusu povjerenje i ljubav. Isus vraća 
jubav ljubavlju. Daruje mladencu 5—6 hektolitara prvoraz- 
rednoga vina. Uistinu kneževski dar! Velikodušnost je Božja 
lka : da s e m od koga i ničim neda nadvisiti! 

..f as !° je J sus došao na svadbu? Da pokaže, kako je ženidba 
'etika i važna ustanova za čovječanstvo. Postojala je filozof- 

ska i vjerska zabluda: dualizam. Dualiste su, a među njima u 
prvom redu gnostici i manihejci, učili, da postoje dva vrhovna 
bića- dobri bog, od koga je naša duša i sve što je duhovno; 
i zli bog, od koga je tvar i sve što je tvarno. Prema toj nauci 
bi i naše tijelo bilo zlo. Jednako bi i ženidba bila zla ustanova. 

Dualizam je kriva nauka. I razum i Objava nas uče, da je 
samo jedan Bog. Dobri Bog. Naš predobri Otac. Od Boga je 
i duša i tijelo naše. I tijelo naše ima časnu zadaću: pomagati 
duši u radu oko dobra. I ono će časno svršiti; bit će proslav- 
ljeno u prekogrobnom životu. Zato je i ženidba časna usta- 
nova. Ne samo časna, nego i sveta ustanova. Sam Bog je 
ustanovio ženidbu. Bilo je to u raju zemaljskom, kad je rekao 
Adamu i Evi: »Rastite i množite se, i napunite zemlju« (Post 
1, 28). Isus svojom prisutnošću na svadbi potvrđuje, da je 
ženidba Božja ustanova. Isus posvećuje ženidbu i diže je na 
čast svetoga sakramenta. 

3. NEDJELJA PO BOGO JAVLJEN JU 

SATNIKOVA ŽIVA VJERA 

Rimski časnik, po činu satnik, ima bolesnoga slugu. Sluga 
je već na umoru. Sluga je bio gospodaru »vrlo drag« (Lk 7, 
2). Zato je gospodar zabrinut za slugin život. 

Satnik je cijenio Židove, jer je znao, da ispovijedaju vjeru 
u jednoga, pravoga Boga. Od Židova je doznao i to, da je 
Bog židovskomu narodu iskazao nebrojena dobročinstva u 
njegovoj povijesti. To ga je ponukalo, da je Židovima sagradio 
i zbornicu i bogomolju. 

Da spasi slugu, obratio se na Isusa. K Isusu nije pošao 
sam, nego je poslao izaslanstvo od uglednih Židova, nadajući 
se, da će Isus radi uglednih svojih zemljaka prije pomoći 
umirućemu slugi. Preko poslanstva moli Isusa, neka dođe, 
da mu spasi slugu, govoreći: »Gospodine, sluga moj leži uzet 
kod kuće i muči se silno« (Mt 8, 6). čestiti židovski izaslanici, 
zahvalni satniku, što im je sagradio zbornicu, toplo preporu- 
čuju satnikovu molbu. »Vrijedan je, da mu to učiniš, jer ljubi 
narod naš i sagradio nam je zbornicu« (Lk 7, 4-5). 

Isus se uputi s izaslanstvom prema satnikovoj kući. Kad 
je bio već blizu, pošalje mu satnik ususret svoje prijatelje s 
molbom: »Gospodine, nisam vrijedan, da uđeš pod krov moj, 
nego samo reci riječ i ozdravit će sluga moj« (Mt 8, 8). »Jer 


i ja sam čovjek pod vlašću, i imam pod sobom vojnike, pa 
rečem ovome: Idi, i ide, i drugome: Dođi! i dođe i sluzi 
svome: Učini to! i učini« (Lk 7, 8). Satnik hoće ua kaže: Ja 
imam nad sobom mnoge, koje moram sluša*;, a vlasti malo. 
No i s ovo malo vlasti mogu mnogo. Zapovijedam vojnicima, 
naređujem slugi; i svi me slušaju. Kud i kamo će više slušati 
priroda tebe, koji si apsolutni gospodar bolesti, života i 
smrti. 

Ovo je divna poredba i prekrasna ispovijed satnikove vje- 
re! Satnikove su riječi pune velikih misli. To su riječi žive i 
jake vjere. To su riječi iskrene poniznosti. To su besmrtne 
riječi! Radi toga ih je i sv. Crkva stavila u sv. Misu. Svećenik 
ih izgovara svaki dan prije nego pričešćuje sebe, i svaki put, 
kad pričešćuje vjernike. Satnikove će se riječi spominjati u 
službi Božjoj dok bude Crkve, a Crkva ima trajati do svršetka 
svijeta. 

Isus je bio duboko ganut satnikovim riječima. »Zaista vam 
kažem, ne nađoh u Izraelu ni u koga tolike vjere« (Mt 8, 10). 
Ovdje poređuje Isus satnikovu vjeru s vjerom prosječnih 
Izraelaca. Satnikova je vjera nad vjerom prosječnih Izrae- 
laca, ali zaostaje za vjerom Majke Božje, sv. Josipa, sv, 
Lana Krstitelja i drugih velikih ličnosti Staroga Zavjeta. 
Udivljenja je vrijedna pojava, da je satnik, čovjek stranac, 
rođen i odgojen izvan prave vjere, nadvisio tolike u izrael- 
skom narodu u spoznaji božanstva Kristova i u pouzdanju u 
moć i dobrotu Kristovu. 

Za nagradu reče Isus satniku: »Pođi, i kako si vjerovao, 
neka ti bude! I ozdravi sluga u taj čas!« (Mt 8, 13). 

Bogoljubni vjernici! Satnik je svijetli primjer svima 
vama, gospodarima i gospodaricama, u postupku i skrbi za 
sluge i sluškinje. Izvršite prema slugama i sluškinjama sve 
obveze, na koje ste dužni po zakonu. Sjetite se upozorenja 
bv. Pisma: »Poslanik je dostojan plaće svoje« (Lk 10, 7). 
Dajte družini i štogod povrh zakona. »Zaista vam kažem’ što 
ste god učinili jednomu od ove moje najmanje braće, meni 
ste učinili« (Mt 25, 40). 

r satnikov naputak za vladanje naše prema 

oogu. Bog je neizmjerni Stvoritelj, Gospodar čitavoga svemi- 
ra a mi S m 0 tek maleni, sitni i neznatni stvorovi. Radi toga, 
ad govorimo s Bogom, jedini je ispravan način govora govor 
satni kov: »Gospodine, nisam vrijedan, da uđeš pod krov moj, 
nego samo reci riječ i ozdravit će duša moja.« 

2 °r Janko Penić, Sabrana djela, I. 

4. NEDJELJA PO BOGO JAVLJEN JU 

OLUJA NA MORU 

Isus i učenici borave na moru. Nastaje oluja. Valovi po- 
krivaju lađu, a Isus u lađi spava. Učenici dolaze k Isusu. Bude 
ga govoreći: »Gospodine, izbavi nas, propadosmo!« (Mt 8, 25). 
Isus ustaje i kara učenike: »Što ste bojažljivi, malovjemi?« 
(Mt 8, 26). Tada Isus »zapovijedi vjetru i moru, i postade veli- 
ka tišina« (Mt 8, 26). A ljudi se začudiše govoreći: »Tko je 
ovaj, da ga slušaju i vjetrovi i more?« (Mt 8, 27). 

Ovdje pokazuju učenici slabost svoje vjere. Misle, da je 
kod Isusa, kad spava, kao i kod nas običnih ljudi: spriječena 
uporaba razuma. Da Isus, kad spava, ne zna, što se zbiva oko 
njega, kao što ne znamo mi ljudi. Zato Isusa bude iz sna i 
budna zovu u pomoć. Međutim, što je na stvari? Isus je Bog 
i čovjek. Iako kao čovjek radi umornosti spava, kao Bog je 
neprestano budan i sve zna. Kao Bog zna, da je oluja. Kao 
Bog i može i hoće pomoći, makar kao čovjek spava. Učenici 
su trebali tvrdo vjerovati, da im Isus može pomoći jednako 
kad spava, kao i kad je budan. U životu je puno puta pomogao 
ljudskoj bijedi iz daljine kao i kad je bio nazočan. Tako bi i 
ovom zgodom pomogao jednako u snu kao i budan. 

Sv. Oci gledaju u oluji sliku teških napasti i žestokih borba, 
koje u ovom zemnom životu navaljuju na našu dušu. U oluji 
gledaju i sve one progone, kojima su ljudi nekada progonili 
Krista, a kasnije progone djelo Njegovo — Crkvu Kristovu. 
Lađa je slika naše duše, koja se čitav život bori s napastima. 
Slika Krista i Crkve, koji su neprestano progonjeni. Uzbur- 
kano je more slika ovoga života na svijetu, gdje nema nikada 
mira, nego se neprestano ratuje. Ovaj je zemaljski život pun 
jada. Pun čemera. Pun boli i neprilika. Pun borba i nepresta- 
nih životnih opasnosti — sad za tijelo, sad opet za dušu. Isus, 
koji spava, slika je Božje Providnosti, koja izgleda kao da se 
od vremena do vremena drži po strani od svijeta i prepušta 
svijet samomu sebi. 

Isus se budi iz sna na žarku molitvu svojih učenika. Po- 
maže u životnoj opasnosti čudom. Jednom riječju stišava vje- 
trove i more. Bog pomaže svakome od nas, makar u kakvim 
životnim neprilikama bio, čim se zaufanom molitvom obrati- 
mo k Njemu. »Zaista vam kažem: Sve što ištete u molitvi, vje- 
rujte, da ćete primiti, i bit će vam« (Mk 11, 24). 

Kad su na Veliki petak neprijatelji pokopali Isusa, nastalo 
je zlorado veselje. Mislili su, da su s Isusom pokopali i nauku 
Njegovu i Njegov vjerski pokret. Međutim je Isus za kratko 
vrijeme — treći dan oživio. Uskrsnuo. Probudio se na novi ži- 
vot. Život sjajan, život besmrtan. Život slavan, život vječan, 
život božanski. »Krist uskrsnuvši od mrtvih više ne umire 
smrt više ne vlada njime« (Rim 6, 9). 

I Crkva je Kristova u svojoj povijesti često progonjena. Je- 
dan je progon bio teži i gori od drugoga. Ne biraju se ni sred- 
stva ni metode, samo da pokopaju Crkvu. I danas izgleda kao 
da Krist spava. Kao da je prepustio Crkvu na milost i nemi- 
lost neprijateljima. No Krist će se probuditi. A probudit će 
Ga žarke i zaufane molitve Crkve Njegove. Ustat će. Pohitjeti 
će u pomoć. A pomoć je njegova moćna i silna. Krist i Crkva 
uvijek pobjeđuju. I iz svake borbe izlaze pobjednici! 

»što ste bojažljivi, malovjerni?« — poručuje Krist i nama 
Gore srca! K nebu pogled! Sve pouzdanje i sve nade u pomoć 
stavimo u Providnost Božju. »Bog nije daleko ni od jednoga 
od nas, jer u njemu živimo i mičemo se i jesmo« (Dj 17, 27-28). 
»Jer nijedan od nas ne živi samome sebi, i nijedan ne umire 
samome sebi. Jer ako i živimo, Gospodinu živimo, i ako umi- 
remo, Gospodinu umiremo. Ako dakle živimo, ili ako umire- 
mo, Gospodnji smo« (Rim 14, 7-8). 

5. NEDJELJA PO BOGOJAVLJENJU 

SIJAČI DOBROGA SJEMENA 

»Kraljevstvo je nebesko kao čovjek, koji posija dobro sje- 
me na njivi svojoj. A kad ljudi pospaše, dođe njegov neprija- 
telj i posija kukolj sred pšenice, pa ode. Kad usjev uzraste i 
K° d , do ^ se ' tada se P oka za i kukolj« (Mt 13, 24-26). Sluge su 
ujeli iščupati kukolj. A gospodar im kaže: »Ostavite, neka 
raste oboje do žetve, i u vrijeme žetve reći ću žeteocima: Sa- 
oerite najprije kukolj i svežite ga u snoplje, da se spali, a pše- 
nicu sakupite u moju žitnicu« (Mt 13, 30). 

- 0vo J e P rić a_ — slika — poredba. Na molbu učenika Isus 
sam tumači priču. Čovjek, koji sije dobro sjeme, to je Isus 
77 Božji. Njiva je ovaj svijet. Dobro sjeme — to su 
aoori ljudi, dobri kršćani, koji rado slušaju nauku Božju i po 
šihi R ° S ,edno Zlv< f- Kukolj — to su opaki ljudi, koji ne slu- 
zi^ S , a ' x T ami 2 0 Zlve ’ 1 clru 8 e svojim zlim primjerom na 
zlo navode. Neprijatelj, koji sije kukolj - to je u prvom redu 

đavao ili nečisti duh. Žetva je svršetak svijeta A žeteoci su 
anđeli Kao što žeteoci prigodom žetve odabiru kukolj od pše- 
nice i bacaju ga u vatru, da se spali, tako će na svršetku svi- 
jeta Krist poslati anđele, da saberu zavoditelje i zlikovce i da 
ih izluče od dobrih ljudi. Tada će zavoditelje i zlikovce baciti 
»u peć ognjenu (u pakao). Ondje će biti plač i škrgut zuba. 
Tada će pravednici sjati kao sunce u kraljevstvu Oca svoga« 
— u nebu (Mt 13, 41-43). 


Bogoljubni vjernici! I mi smo ljudi sijači dobroga sjeme- 
na kadgod druge poučavamo u istini i dobroti. Muž sije do- 
bro sjeme, kad blago, pametno i razborito nastupa prema 
svojoj ženi. Žena sije dobro sjeme, kad rado sluša svoga 
muža. Kad je strpljiva sa slabostima svoga muža. Kad je vjer- 
na čuvarica doma svoga i imovine njegove. Otac i majka siju 
dobro sjeme, kad poučavaju djecu, da poštuju Boga i stanje. 
Da savjesno vrše svoje vjerske dužnosti. Učitelji, nastavnici i 
odgojitelji siju dobro sjeme, kad budno paze, da nauka što 
je iznose pred djecu, bude nauka istinita. A istinita je nauka 
samo onda kad je u skladu s naukom Božjom. Stoga je duž- 
nost i teška obveza za sve nastavnike i odgojitelje, da samo s 
istinom pune dječje glave i da samo za istinu oduševljavaju 
mladež. Nastavnici će i odgojitelji to prije oduševiti mladež 
za istinu, što će sami istinu više ljubiti i sami po istim do- 
sljednije živjeti. Nastavnik i odgojitelj ne može dati mladeži 
ono čega sam nema. A kad daje nešto, daje samo ono, što 
sam posjeduje. Samo onaj će nastavnik i odgojitelj moći iz- 
graditi u mladiću i djevojci veliki i plemeniti značaj, ako je i 
sam takav. Samo onda će nastavnik i odgojitelj načiniti od 
mladeži velike i zaslužne ljude pred Bogom i pred domovi- 
nom, ako budu sami prednjačili i dobar primjer davali u po- 
žrtvovnom i nesebičnom radu za Boga i domovinu. Konačno 
je sijač dobroga sjemena i svaki pojedini čovjek, kad se trsi, 
da drugoga na dobro uputi i da drugome pomogne gdje i ko- 


liko može. 


Bogoljubni vjernici! Na svijetu će se uz dobre ljude uvijek 
naći i kukolja — opakih pojedinaca. Broj je njihov čas veći, 
čas manji. Zašto Bog trpi taj kukolj — zašto odmah ne ukla- 
nja sa svijeta opake ljude? Sv. Augustin umno odgovara: »Ne 
mislite, da su zli ljudi zabadava na svijetu, i da Bog ne crni 
ništa dobra po njima. Svaki zao čovjek živi ili zato, da se po- 
pravi, ili živi zato, da se po njemu vježba dobar čovjek.« 
(Enarrat. in Ps. 54, n. 4.). Dobar se čovjek vježba u dobru i 


napreduje u zaslugama tim više, što strpljivije podnosi opaka 
čovjeka. 

Glasoviti asketski pisac, sv. Toma Kempenac, duhovito pri- 
mjećuje: »Da su svi savršeni, što bismo onda Boga radi imali 
od drugih trpjeti? Ali Bog je tako naredio, da se učimo jedan 
drugomu nositi breme, jer nitko nije bez nedostataka, nitko 
bez bremena, nitko nije sebi dovoljan, nitko za sebe dosta 
mudar; nego treba da se među sobom snosimo, među sobom 
tješimo« (Nasljeduj Krista, knjiga I., glava 16). 

6. NEDJELJA PO BOCO JAVLJEN JU 

ZRNO GORUŠIČNO I KVASAC 

Isus iznosi pred slušateljstvo dvije slike. 

»Kraljevstvo je nebesko kao zrno gorušično, koje uzme 
čovjek i posije na njivi svojoj. Ono je istina najmanje od svih 
sjemena, ali kad uzraste, veće je od svega povrća i bude drvo, 
tako da ptice nebeske dolaze i gnijezde se na granama njego- 
vim« (Mt 13, 31-32). 

»Kraljevstvo je nebesko kao kvasac, koji uzme žena i po- 
miješa u tri mjere brašna, dok se sve ne uskrsne« (Mt 13, 33). 

Gorušično zrno znači evanđeosku nauku. Kristovu nauku. 
Kršćansku vjeru. Kršćanska je vjera u poredbi s raznim po- 
ganskim, a naročito s grčkim, filozofskim sustavima izgledala 
kao najmanja nauka. Kao nauka bez posebnoga značenja. Izra- 
elci su zazirali od kršćanstva kao od sablazni, a pogani su pre- 
zirali kršćanstvo kao ludost. 0 tome svjedoči sv. Pavao, apo- 
stol: »Mi propovijedamo Krista raspetoga, Židovima sablazan, 
a poganima ludost« (1 Kor 1, 23). Međutim je Kristova nauka 
i svojim uzvišenim sadržajem i svojim neprocjenjivim blago- 
datima za naš svagdanji život brzo nadvisila sve druge nauke. 
Raširila se po svijetu, i danas se širi, kao ni jedna druga. Kri- 
stova nauka krije u sebi neodoljivu prodornu moć. Ona obo- 
gaćuje ljudski um puninom istina naravnoga reda. Ona otkriva 
našemu razumu toliko i takvih istina vrhunaravnoga reda, 
do kojih naš razum sam po sebi ne bi nikada došao. Kršćan- 
stvo promiče i oplemenjuje čuvstva i osjećaje naše. Ono pro- 
dire i u najskrovitije pretince uma našega. Evanđeoska nauka 
razara zablude. Potiče na obraćenje i pokornička djela. Ona 
je plodni rasadnik svih kreposti: i bogoslovsk'ih i ćudorednih. 
Kršćanstvo je osvojilo i preporodilo, i još uvijek i osvaja i 

preporađa čitavoga čovjeka. Čitavo društvo. Sve krajeve i sve 
narode. Čitavu kuglu zemaljsku! 

Gorušično je zrno slika Kristove Crkve, toga nadnaravnoga 
društva na zemlji. U početku je Crkva Kristova maleno dru- 
štvo. U njoj su uz Krista u početku samo apostoli, ti pripro- 
sti i neuki galilejski ribari. Druge je publike malo, i to je go- 
tovo samo neuk svijet i sama sirotinja. Kad je Krist Gospo- 
din počeo javno naučavati, pošalje k njemu sv. Ivan Krstitelj 
svoje učenike, neka pitaju Isusa: »Jesi li ti onaj, koji ima 
doći ili drugoga da čekamo?« Među oznakama svoga pokreta, 
po kojima će ga i Ivan lako prepoznati, naglašuje Isus i ovu: 
»Siromašnima se propovijeda evanđelje; i blago onomu, koji 
se ne sablazni o mene« (Mt 11, 3-6). A danas? Kristova je 
Crkva najuglednije i najmoćnije društvo na svijetu. Dok ze- 
maljska kraljevstva nestaju bez traga i glasa. Crkva nepresta- 
no stoji. Gdje je na zemlji i jedan kutić, kamo još nije doprla 
vijest o Kristu i njegovoj Crkvi! 

Gorušično je zrno slika i dobrih misli i plemenitih čuv 
stava, što se rađaju u ljudskim srcima. Te su misli u početku 
malene. Neznatne. I skromne. Milošću Božjom i radom našim 
razvijaju se misli naše u velike i zrele osnove. A osnove opet 
prelaze vremenom u veličanstvena djela, kako to neprestano 
dokazuju bezbrojni sveci u krilu Kristove Crkve. 

Kvasac ima jednako značenje kao i gorušično zrno. Kao 
što malo kvasca proniče i na neki način u sebe obraća i veliku 
količinu brašna, tako u duhovnom pogledu djeluje evanđeo- 
ska nauka. 

Bogoljubni vjernici! Otvorimo oči! Pozorno gledajmo! Me- 
đu nama je Isus Krist. Među nama je njegova nauka. Ne 
činimo zapreke ni Kristu ni njegovoj nauci, štaviše, pokažimo 
dobru volju za suradnju. Učinimo što možemo. Drugo pre- 
pustimo Bogu. Bog će obilno blagosloviti našu dobru volju. 
Nauka je sv. Crkve: Onomu, koji čini što može, Bog ne uskra- 
ćuje milosti. 


22 


NEDJELJA SEDAMDESETNICA 

SURADNJA S MILOŠCU 


Spasitelj se služi slikom iz prirode. 

Kraljevstvo je nebesko kao domaćin, koji zove radnike u 
svoj vinograd. Jedne je pozvao rano u jutro. Druge oko treće 
ure. Treće oko šeste ure. Četvrte oko devete ure. Najzad jed- 
ne oko jedanaeste ure. »Kad bi uveče, reče gospodar vino- 
grada svomu upravitelju: Dozovi radnike i podaj im plaću po- 
čevši od posljednjih do prvih« (Mt 20, 8). Svi su dobili jed- 
naku plaću. Radnici, koji su došli prvi na rad, mrmljahu na 
domaćina govoreći: »Ovi posljednji radili su jednu uru, pa 
si ih izjednačio s nama, koji smo podnosili tegobu dnevnu i 
žegu« (Mt 20, 12). Na to će domaćin jednomu od njih: »Prija- 
telju, ne činim ti krivo. Nisi li se pogodio sa mnom po dinar? 
Uzmi svoje pa idi, a ja hoću i ovomu posljednjemu da dam 
kao i tebi. Ili zar ja nisam vlastan činiti što hoću? Zar je oko 
tvoje zlo, što sam ja dobar?« (Mt 20, 13-15). 

Domaćin je Bog. Vinograd je kršćanstvo — Crkva Kri- 
stova. Radnici smo mi ljudi. Plaća za trud je sretni preko- 
grobni život. Ure, u koje Bog zove radnike, jesu različni vre- 
menski razmaci kod ljudi, koje su sproveli u službi Božjoj. 
Isplata navečer je sudnji dan na svršetku svijeta, kad će ko- 
načno biti suđeno svakomu čovjeku za njegova djela. 

Naše spasenje ovisi o dva čimbenika: jedan je Božja po- 
moć ili milost Božja, a drugi je naše sudjelovanje. Milost Božr 
ja je uvijek na prvom mjestu, a naše sudjelovanje dolazi tek 
na drugo mjesto. Bog daje svakomu čovjeku dovoljno milosti 
za spasenje, jer Bog »hoće, da se svi ljudi spase i dođu do 
spoznanja istine« (1 Tim 2, 4). A ako ipak netko propadne i 
bude izgubljen, propao je svojom vlastitom krivnjom. Naše 
se sudjelovanje sastoji u radu našega razuma i naše volje. 
Razumom smo dužni nauku Božju upoznati, a voljom je u ži- 
' otu i radu ostvarivati. Tko u svome životu i radu više su- 
cjeluje s milošću Božjom, imat će pred Bogom više zasluga 
i prema tome viši stupanj blaženoga života. Isto tako tko je 

Bogu dulje služio i savjesnije živio, taj je više dobra uc mio 
i većma Boga proslavio; zato je i njegova nagrada vecm 

Ali Crkva Kristova imade u svojoj povijesti i takvih pn- 
miera i to veliki broj, da se pojedinac obratio tek u poodma- 
kloTdob pa ipak je učinio velika djela i postigao veliku sve- 

najveće genije, što ih je odgojilo kršćanstvo. 

Sv. Pavao, apostol je bio prije obraćenja ljulj 

Sot? SSrSEffi&'SSS Tan, o sebi: »Ta 

K ie sa mnom« (1 Kor 15, 9-10). Milost Božja ga je, dakle, 
obratilaT posvetila; milost je Bolja ućinila. da je ui sv. Petra 
prvi među apostolima. 

Bogoljubni vjernici! Nije sve u vremenu, sto smo ga pro- 
veli u 8 službi Božjoj. Može se netko obratiti tek po d . ] 

vota, ali tada radi s najplemenitijom nakanom i žarkom Iju 
b a vliu i postigao je u duhovnom pogledu vise od onih, koj 
suj* čitav^živof kršćani, ali su u duhu kršćanstva uetrnh malo 

iB Milost je Božja nezasluženi dar Božji. Bog je u diobi milo- 
sti potpuno slobodan. Daje komu hoće koliko hoće . kada 
hoće Zašto Bo« daje jednomu više, a drugomu manje milo 
stT» ieza nas ljudi nedokučiva tajna Božje providnosti Svi- 
ma na'm ? Bog daje toliko da se možemo spas, u. Zato bude 
mo zahvalni Bogu za svaku i najmanju milost. _ 

Surađujmo s milošću Božjom. Iskoristimo vrijeme. »Zato, 
dakle, dok imamo vremena činimo dobro svima«. 

NEDJELJA ŠEZDESETNICA 

PLODOVI DOBROGA SJEMENJA - ZASLUŽNA DJELA 

Tvarno sjeme, što ga mi ljudi bacamo u zemlju, imade 
mnogo sličnosti s duhovnim sjemenjem - istinitom nauko , 

pogotovo s naukom Božjom. Tvarno sjeme donosi plod, od 
koga živi naše tijelo. A duhovno sjeme — nauka Božja do- 
nosi duhovne plodove, dobra djela, od kojih živi naša duša i 
ovdje i u prekogrobnom životu. Zato se je i Isus, kod tumače- 
nja nauke Božje, poslužio slikom o sijaču i sjemenu. 

Sijač sije sjeme svoje. »I kad je sijao, jedno pade kraj 
puta, i pogazi se i ptice ga nebeske pozobaše. A drugo pade na 
kamen, i iznikavši osuši se, jer nije imalo vlage. I drugo pade 
u trnje, i trnje, što zajedno uzraste, udavi ga. A drugo pade 
na dobru zemlju, i iznikavši donese stostruki rod« (Lk 8, 5-8). 

Učenicima je bila nejasna ova slika. Zato su molili Isusa, 
neka je protumači. Isus im reče: »Sjeme je riječ Božja«. Sijač 
Isus Krist, koji je čovjekom postao, da nas može poučiti o 
svemu, što se odnosi na naše spasenje. Sijači su apostoli, 
pape, biskupi i svećenici. Sijač je svaki plemenit čovjek, koji 
drugoga na dobro upućuje. Zemlja kraj puta, to su ljudi tašti 
i nestalni. U njima nečisti duh pobuđuje neuredne misli, želje 
i osjećaje; dovodi ih u nezgodno društvo i brzo zaboravljaju 
na vječne istine, što su ih čuli. Kamen — to su ljudi tvrda 
srca. Oni »slušaju i s radošću primaju riječ« Božju. Ali, jer 
je srce njihovo oholo i tvrdo, riječ Božja ne prodire dublje 
u njihovu dušu. Čim dođe prva napast, odmah klonu duhom 
i otpadnu od Boga. To je ona vrsta ljudi, koji, dok su među 
dobrima, ostaju dobri. Kad pak dođu u zlu okolinu, i sami 
postanu brzo zli. Takvi nemaju otporne snage protiv zla. 
Trnje — to su oni, koji su previše zaokupljeni brigama za 
svagdanji život. Njih muči briga za bogatstvom. Njima ne da- 
ju mira težnje za uživanjem. Njih razapinju neukroćene po- 
žude. Sve je to trnje, koje guši evanđeosku nauku u njihovim 
dušama i ne da joj da donese plod. Dobra zemlja — to su 
ljudi dobroga srca. Oni, koji s najboljim raspoloženjem pri- 
maju Božju nauku i u srcu je pomno čuvaju. Takvi neumorno 
surađuju s milošću Božjom i donose obilan plod. Taj plod 
su dobra djela, radi kojih postaju veliki i ugodni pred ljudi- 
ma, a Bog ih nagrađuje i u zemnom i u vječnom životu. 

Bogoljubni vjernici! Svuda u prirodi od svakoga sjemena, 
što ga sijemo, očekujemo plod i to što dbilniji i što bolji 
plod. Radi toga kod sijanja i odabiremo upravo ono sjeme, 
koje će donijeti više i boljega ploda. Prirodni zakon traži i 
od ljudi plodove. Roditelji očekuju od djece plodove: da dje- 
ca budu dobra i poslušna; da marljivo uče i donesu kući što 
povoljnije ocjene. Od posluge se traže plodovi: da bude po- 

štena, vjerna i radina. Od privrednika: pošten rad i čisti raču- 
ni. Od činovnika savjesnost i točnost u službi. Od nastavnika 
i odgojitelja odgovarajuće znanje i dobar primjer. Roditeljski 
su plodovi: strpljivost, požrtvovnost i ljubav prema djeci. Ri- 
ječju, svaki je od nas u svome zvanju dužan po prirodnom za- 
konu živjeti i raditi tako, da život i rad njegov donese što 
korisnijih i što bogatijih plodova. Kad mi hoćemo znati, ka- 
kav je koji čovjek, koliko on vrijedi, tada gledamo i prosuđu- 
jemo djela njegova — plodove njegove. Tko s plemenitim na- 
kanama radi i mnogo radi — dobre plodove rodi; znak je če- 
stita čovjeka. Obratno: tko ne radi uopće ili zlo radi — rodovi 
su nikakvi ili loši; dokaz je to slaba ili nikakva značaja. 

I u vrhunaravnom se redu traže plodovi. Bez plodova ne- 
ma vrhunaravnoga života. Ni vrijednosti pred Bogom. Ni spa- 
senja. »Ne će svaki, koji mi govori: Gospodine, Gospodine, 
ući u kraljevstvo nebesko, nego onaj, koji čini volju Oca mo- 
jega, koji je na nebesima« (Mt 7, 21). A volja je Oca nebe- 
skoga, da vršimo zapovijedi Božje i crkvene, da obdržavamo 
sve pravedne građanske zakone i da zdušno ispunjavamo svo- 
je staleške dužnosti. Riječi same nisu dosta. Treba se iska- 
zati dobrim djelima. Treba roditi duhovne rodove. 

Plodovi pak Duha — prema svjedočanstvu sv. Pavla — je- 
su: »Ljubav, radost, mir, strpljivost, blagost, dobrota, vjera, 
krotkost, uzdržljivost« (Gal 5, 22). 

NEDJELJA PEDESETNICA 

VJERA SE TEMELJI NA UGLEDU BOŽJEM 

Isus se približuje Jerihonu. Prati ga silan narod. Jedni ga 
prate, da čuju mudrost Njegovu. Drugi, da vide koje čudo. 
Treći, da čuju riječi utjehe i pobude. A bilo je i takvih, koji 
su išli za Njim iz zavisti i mržnje, ne bi li što našli, radi čega 
bi ga mogli napasti i ugled mu smanjiti. 

Kraj puta je sjedio slijepac i molio milostinju. Kad je čuo 
vrevu naroda, upita, što je to? Rekoše mu, da prolazi Isus Na- 
zarećanin. Slijepac je već čuo za Isusa, da je dobar i plemenit, 
da je mnogima već pomogao. U vjeri i nadi, da će i njemu po- 
moći, poviče iza glasa: »Isuse, sine Davidov, smiluj mi se« 
(Lk 18, 38). Svijet, koji je pratio Isusa, karao je slijepca, neka 
ne viče — neka šuti. A slijepac stade još jače vikati: »Sine 
Davidov, smiluj mi se« (Lk 18, 39). 


Isus stade i zapovijedi, da mu ga dovedu. I kad mu se pri- 
bliži, zapita ga: »što hoćeš, da ti učinim?« On (slijepac) reče: 
»Gospodine, da progledam!« A Isus mu reče: »Progledaj! tvo- 
ja ti je vjera pomogla« (Lk 18, 4042). Slijepac odmah progle- 
da. Iza toga je pošao za Isusom i slavio Boga. I sva je prat- 
nja Isusova, vidjevši čudo, hvalila Boga. 

Bogoljubni vjernici! Ovdje je Spasitelj jednom riječju 
»progledaj« vratio slijepome čovjeku vid — izliječio ga tjele- 
sno. Krist je to učinio, da nagradi vjeru slijepčevu. Drugom je 
zgodom nagradio vjeru Marije Magdalene time što joj je 
oprostio grijehe. »Oprošteni su ti grijesi. Vjera ti je tvoja po- 
mogla, idi u miru!« (Lk 7, 48, 50). Njoj je izliječio dušu. A 
svima ljudima, bez razlike, radi vjere obećaje i daje spase- 
nje. »Koji uzvjeruje i pokrsti se, spasit će se« (Mk 16, 16). 

Vjerovati znači: tvrdo i nepokolebivo za istinu držati sve 
ono, što je Bog objavio i što nam po svojoj Crkvi predlaže 
vjerovati. Vjera je čin našega razuma. Razumom prianjamo 
uz svu nauku, što nam je Bog objavio i što nas Crkva uči. 
Razumom prihvaćamo sve to kao istinu radi Božjega ugleda. 
Bog sve zna i objavljuje samo istinu. On ne može niti pogri- 
ješiti, niti lagati. To je razlog zašto Bogu vjerujemo. 

Ali ima ljudi u modernom društvu, koji kažu: Vjera više 
nije suvremena stvar. Mi držimo za istinu samo ono, što smo 
sami spoznali, do čega smo sami svojim vlastitim umom došli. 

Bogoljubni vjernici! Gledajte i prosuđujte naše, obično 
ljudsko znanje! Mi ljudi na svijetu mnogo toga znamo. Je- 
dan više, drugi manje. Odakle to naše znanje — bilo kod 
djece, bilo kod odraslih ljudi? Mi znamo, koliko je koja gora 
visoka, koliko je gdje more duboko, koja je biljka otrovna, 
a koja zdrava. Kada je koji vladar u povijesti živio i što je 
radio. Je li svaki od nas gore mjerio ili more ispitivao? Je- 
smo li mi sami sve biljke kušali, da možemo reći: ova je ko- 
risna, a ona otrovna? Jesmo li mi možda sami na svoje oči 
vidjeli kralja Tomislava, Petra Krešimira, Trpimira, Doma- 
goja i tolike druge ugledne ličnosti iz naše narodne povijesti? 
Nipošto! A ipak mi sve to znamo, sve to držimo za istinu! Oda- 
kle to znamo? čuli smo na predavanjima i čitamo u knjiga- 
ma, pa sudimo ovako: Oni, koji drže predavanja i pišu knjige, 
te stvari znadu i hoće kazati istinu, zato im vjerujemo. Dakle 
radi tuđega ugleda držimo to istinom: vjerujemo to, jer nam 
drugi jamče, da je tako. Najveći dio našega znanja počiva na 

vjeri. Mi znamo, da je tako, jer nam drugi kažu, da je tako. 
Mi vjerujemo, da je tako! 

Sad ustaje naš razum i kaže: Kad mi toliko toga u našem 
životu držimo istinom, jer su nam to rekli ljudi, koji mogu i 
sami krivo spoznati i nas prevariti, zar nije onda kud i kamo 
opravdanije vjerovati Bogu, koji sve zna i objavljuje samo 
istinu! Bog je nepogrešiv; zato je i vjera naša u Boga nepo- 
grešiva. Ljudi mogu i nehotice prevariti i sebe i druge; zato 
je i znanje ljudsko nesigurno. A Bog ne može prevariti ni 
sebe, ni drugoga, jer je sveznajući i istinit; radi toga je i na- 
uka Božja i vjera naša posve sigurna. »Istina Božja ostaje 
uvijake« (Ps 116, 2). 


1. KORIZMENA NEDJELJA 

POST I NEMRS 

Isus boravi u pustinji i posti 40 dana i 40 noći. 

U pustinju je pošao, da nam svojim primjerom preporuči 
samotan život, da čini pokornička djela za naše grijehe. 

Po Isusovu primjeru preporučuje Crkva Katolička pusti- 
njački život kroz sva vremena. I danas se svećenici, redovnici 
i redovnice, po uzom Isusovu, uklanjaju iz svijeta u samoću, 
da u miru i tišini mole Boga, da u tihim samostanskim zidi- 
nama čine pokornička djela ne samo za svoju dušu, nego i 
za druge; za sve žive i mrtve. 

U pustinji je Isus uslijed strogoga posta ogladnio. Tu je 
okolnost upotrijebio nečisti duh, da ga napastuje. »Ako si sin 
Božji, kaži da ovo kamenje postane hljebom« (Mt 4, 3). Mislio 
je nečisti duh, da će u Isusu pobuditi neurednu težnju za 
jelom i tako ga navesti na grijeh. Isus pobija đavla Sv. Pis- 
mom: »Pisano je, ne živi čovjek samo o kruhu, nego o svakoj 
riječi, što izlazi iz usta Božjih« (Pnz 8, 3). Za dostojan ljudski 
život nije dosta samo tvarna hrana: jelo i pilo. I duša ljudska 
treba hrane. A duševna je hrana istinito znanje i plemenito 
umijeće, a u prvom redu nauka Božja. 

Đavao nastavlja napastovanje. Uze Isusa i postavi ga na 
vrh hrama i reče mu: »Ako si Sin Božji, baci se dolje, jer je 
pisano: anđelima svojim zapovijedi! će za tebe i na rukama 
će te nositi, da gdje ne zapneš za kamen nogom svojom« (Mt 
4, 6 i Ps 90, 11). Sotona hoće da zavede Spasitelja na preuzet- 
no uzdanje u pomoć Božju kao da Bog štiti -tašta i pustolov- 
na poduzeća. Isus odgovara: »Ali je i pisano: »Ne kušaj Go- 
spodina Boga svoga« (Pnz 6, 16). Drugim riječima: zašto da 
se bacam s krova i stavljam život u smrtnu pogibelj, kad to 
nije potrebno? Kojim pravom smijem očekivati pomoć Božju 
u životnoj opasnosti, kojoj bi se izložio bez ikakva razloga? 

Konačno povede đavao Isusa na goru vrlo visoku i pokaza 
mu sva kraljevstva svijeta i slavu njihovu i reče: »Sve ovo 
dat ću tebi, ako padneš ničice, te mi se pokloniš« (Mt 4, 8-9). 

Đavao hoće Spasitelja zavesti na bolesnu ambiciju i lakomost. 
Isus prezire i odbija napasnika: »Odlazi sotono, jer je pisano: 
»Gospodinu se Bogu svomu klanjaj i njemu jedinom služi« 
(Mt 4, 10). Najsvetija je dužnost i temelj svake prave sreće 
i blaženstva: klanjati se i služiti pravom Bogu. I Kristova je 
najsvetija i najslađa dužnost. Njegova je hrana, da ispuni sve- 
tu volju Božju. 

Bogoljubni vjernici! Isus posti u pustinji. Po njegovu je 
uzoru sv. Crkva uvela korizmeni post, koji traje 40 dana, i 
to od čiste srijede do Velike subote u podne. Jedino u koriz- 
mene nedjelje nije post. Crkva, što se hrane tiče, propisuje 
nemrs i post. Nemrs znači: nije dopušteno jesti meso. Taj 
zakon veže sve one, koji su navršili 7 godina i dalje, osim ako 
je netko bolestan ili ima drugi opravdani razlog. A post znači: 
dopušten je samo jedan potpuni obrok. Taj je redovito u pod- 
ne, a ujutro i navečer samo malo hrane. Post veže osobe, 
koje su navršile 21 godinu, pak dok nisu stupile u 60-desetu, 
osim ako je tko bolestan ili ima drugi koji opravdani razlog. 

Svrha je postu — kako nas lijepo uči sv. Crkva — obuzda- 
vati požude, koje su to jače što se tijelo obilnije hrani. Dizati 
duh k Bogu. Razvijati kreposti. Po krepostima se pak stiču 
zasluge, a po zaslugama blagoslov i nagrada od Boga. 

Bogoljubni vjernici! Nalazimo se u svetom korizmenom 
vremenu. To je ozbiljno — pokorničko vrijeme. To je vrijeme 
molitve, posta i pokorničkih djela. Zato neka otpadnu u ovo 
vrijeme sve zabave i svako tašto veselje. Činimo pokoru, da 
poravnamo pred Bogom krivice i slabosti svoje. Sv. Pavao 
upozoruje: »Evo sad je vrijeme najprijatnije; evo sad je vri- 
jeme spasenja« (2 Kor 6, 2). 

2. KORIZMENA NEDJELJA 

SVETA ISPOVIJED 

Isus se uspeo na goru Tabor. Sa sobom je poveo trojicu 
apostola: Petra, Ivana i Jakoba, da budu svjedoci njegova pre- 
obraženja. Na gori se Isus u prisutnosti apostola preobrazio. 
Kod preobraženja je zasjao božanski sjaj na licu Isusa. »Lice 
se njegovo zasja kao sunce, a haljine njegove postadoše bi- 
jele kao snijeg« (Mt 17, 2). Tom su se zgodom ukazali Mojsije 
i Ilija, dva velikana Staroga Zavjeta, i razgovarali s Isusom. 
A Petar, vidjevši na Isusu božanski sjaj, sav ushićen reče 


Isusu: »Gospodine, dobro nam je ovdje biti; ako hoćeš, učinit 
ćemo ovdje tri sjenice, tebi jednu, Mojsiju jednu i Iliji jednu« 
(Mt 17, 4). Dok je još Petar govorio, čuo se s neba glas Oca 
nebeskoga: »Ovo je Sin moj ljubezni, koji je po mojoj volji, 
njega slušajte!« (Mt 17, 5). I ovom zgodom svjedoči Otac ne- 
beski, da je Isus Krist pravi, naravni Sin Božji. 

Spasitelj je apostolima mnogo puta govorio unaprijed ka- 
ko će ga neprijatelji progoniti. Uhvatiti. Mučiti. Konačno će 
umrijeti sramotnom smrću na križu. Htio ih je pripraviti, da 
se ne smute, kad sve to dođe. A najbolje će ih pripraviti, ako 
im pokaže svoj božanski sjaj i veličinu. Tada će im biti ja- 
sno, da trpi, jer sam hoće trpjeti, a nakon trpljenja ga čeka 
božanska slava, koju im je već za života na Taboru pokazao. 

Bogoljubni vjernici! I našemu je životu zadnja i najviša 
svrha uskrsnuće i preobraženje, po kojem postajemo dionici 
božanskoga života. Da to postignemo, treba se još za života 
na zemlji duhovno preporoditi. Treba još na zemlji postati od 
nevjernika vjernik. Od neprijatelja Božjega prijatelj Božji. 
Od rasipnoga sina dijete Božje. Od grešnika pravednik. Du- 
hovni se preporod zbiva najprije na sv. krštenju. Tu se s duše 
briše istočni grijeh i sve druge mrlje, što ih je čovjek počinio 
prije krštenja. Tko je pak nakon krsta teško Boga uvrijedio, 
duhovno se može preporoditi samo u sakramentu sv. pokore 
ili ispovijedi. Sv. ispovijed je sakramenat, u kome svećenik 
mjesto Boga oprašta grijehe. 

Mnogi u životu, i katolici, a još više nekatolici, stavljaju 
poteškoću: zašto se ja ne bih mogao izravno ispovijediti sa- 
mome Bogu? čemu svoje nezgodne čine kazivati svećeniku? 

Bogoljubni vjernici! Sigurno je, da je Bog mogao odrediti, 
da se ispovijedamo njemu izravno. Ali pitanje nije u tome, 
što je Bog mogao učiniti, nego u tome što je Bog stvarno od- 
redio. Sv. Pismo jasno govori, da je Isus rekao apostolima: 
»Primite Duha Svetoga! Kojima oprostite grijehe, oprostit će 
im se, a kojima zadržite, zadržat će im se« (Iv 20, 22-23). Lju- 
dima je, dakle, apostolima i njihovim nasljednicima, biskupi- 
ma i svećenicima, povjerio Isus da opraštaju grijehe. A da 
znadu, kome će grijehe oprostiti, a kome zadržati, treba da 
vjernici sami iskreno kažu što imadu na duši. 

Time, što je Isus naložio obvezu sv. ispovijedi, radio je u 
potpunom skladu sa zahtjevima naše naravi. Iskustvo je svje- 
dokom, da čovjek, kad je nešto bolna doživio, nema tako dugo 

mira, dok to nije nekome saopćio, dok nije u drugoga potražio 
utjehe. Čim smo svoje jade nekome kazali, čim smo se, dakle, 
izjadali, odmah nam je lakše. Onaj, kome smo se potužili, 
kao da je jedan dio naših boli uzeo na sebe, pak dvojica no- 
simo teret lakše, nego ga je prije nosio jedan sam. Prema to- 
me su Isus i Crkva, odredivši sv. ispovijed, samo uzakonili 
ono, što narav sama po sebi traži. U sv. ispovijedi dobivamo 
ne samo utjehu nego su grijesi naši sasvim oprošteni, pot- 
puno uništeni, mi smo čisti i pravedni pred Bogom. Bili pre- 
kršaji makar koliki, i makar kako teški, ako se čovjek za 
njih skrušeno kaje i iskreno ih ispovijedi, sve će mu Bog 
u ispovijedi preko svećenika oprostiti. Radi toga nitko nema 
razloga, da zdvaja nad sobom i da se boji sv. ispovijedi. 

Bogoljubni vjernici! U duhu Kristove nauke izdala je Crkva 
zapovijed: »Svake se godine najmanje jedanput zato određe- 
nomu svećeniku ispovijedi i o Uskrsu pričesti«. Rok uskrsne 
sv. ispovijedi i pričesti traje od I. korizmene nedjelje pak 
do nedjelje presv. Trojstva. Iskoristimo vrijeme. Očistimo 
dušu. Preporodimo se duhovno. Pomirimo se s Bogom. 

3. KORIZMENA NEDJELJA 

GRIJESI JEZIKOM 

K Spasitelju su doveli čovjeka koji je bio od đavla opsjed- 
nut i nijem. Ovaj čovjek nije bio nijem od prirode. To mu je 
zlo učinio đavao. Kad naime đavao ops jedne čovjeka, onda se 
čovječjim tijelom služi kao da bi bilo njegovo vlastito. Đavao 
može učiniti, da čovjek govori nešto i protiv svoje volje. 
Đavao može polučiti i to, da čovjek govori i strane, tuđe riječi, 
kojih nije nikada učio. Konačno đavao može zapriječiti kod 
čovjeka svaki govor tako, da čovjek naprosto sasvim zanijemi. 

Isus je jednim činom svoje volje, bez ikakvih vanjskih 
znakova, izveo dva veličanstvena učinka. Izagnao je iz čovjeka 
đavla i vratio mu dar govora. Plemeniti su se ljudi divili do- 
broti Isusovoj i blagoslivljali ga. No bilo je i zlobnih pojedi- 
naca, koji su u zlobi išli tako daleko, da su govorili, da je 
Isus izagnao đavla pomoću Belzebuba, kneza đavolskoga. 
Opak, do u kosti pokvaren čovjek, vidi i u najplemenitijem 
tuđem činu samo zlo. Tako je bilo nekada, tako je i danas. 

Dar govora je veliki dar Božji. Govor nam je dan, da nji- 
me saopćujemo drugima misli, težnje, želje i osjećaje svoje; 
da očitujemo drugima što nam je na srcu i duši. Govor je 


sredstvo za međusobno razumijevanje. Kad su riječi naše u 
skladu s onim što mislimo i osjećamo, onda govorimo istinu. 
Naprotiv, kad drukčije govorimo nego mislimo, onda je govor 
naš neistinit. Po prirodnom i objavljenom zakonu dužni smo 
uvijek govoriti istinu. Nismo dužni drugome reći i otkriti sve, 
što imamo u duši. Ali kad nešto saopćujemo, treba da to 
bude samo istina. Kad bi bila dopuštena i najmanja laž, gubi 
se povjerenje u tuđi govor, a bez povjerenja u tuđu zadanu, 
riječ život je ljudski strahovito težak; upravo nemoguć. Svaki 
bi se opravdano bojao: nije li ovo što sad slušam laž, ne će 
li me i sada prevariti. 

Bogoljubni vjernici! Ljudi ne paze dovoljno na jezik. Jed- 
ni lažu: hotimice govore, što nije istina. Ima ih, koji bez po- 
trebe otkrivaju i naokolo raznose tuđe pogreške. To je ogo- 
vor. Ima i takvih koji izmišljaju pogreške o bližnjemu, ili pak 
stvarne pogreške uvećavaju. To je kleveta. Kleveta je po svo- 
joj naravi još teža nego ogovor. Nađe se i takvih, koji bez 
dovoljna razloga misle zlo o drugomu. To je krivi sud. I na- 
ravni i Božji zakon traže: sve što je čovjek krivo rekao, treba 
poreći, opozvati. Svaku učinjenu štetu treba nadoknaditi. A 
oduzeto tuđe poštenje i dobar glas treba popraviti. 

Sv. Jakob, apostol, imade duhovitu poredbu za jezik. »Gle 
mala vatra koliku šumu sažeže. I jezik je vatra, svijet neprav- 
de« (Jak 3, 5-6). Jezik je malo udo u ljudskom tijelu, a koliko 
zla potječe od njega! Od jezika dolaze proste riječi i kletve. 
Jezikom najviše ljudi vrijeđaju jedan drugoga. Nakon uvreda 
nastaju svađe, tučnjave, razbojstva i neprijateljstva najgore 
vrste. Dolazi do sudova i parničnih troškova. Troši se vrijeme 
i novac; troši se dragocjena životna snaga, koju bismo i te 
kako korisno mogli upotrijebiti za Boga i dobro ljudske za- 
jednice. Zla su u svakom pogledu od jezika tolika, da je sv. 
Jakob rekao: »Ako tko u riječi ne pogriješi, onaj je savršen 
čovjek. Jer sav rod zvijeri i ptica i gmazova i riba kroti se, i 
ukrotila je čovječja narav; a jezika nitko od ljudi ne može 
ukrotiti« (Jak 3, 2 i 7-8). 

Bogoljubni vjernici! U govoru se držimo načela: Ako ne 
znamo o bližnjemu ništa dobra, nemojmo ni zlo govoriti. 
Nas boli kad nam opaki jezici ne daju mira. Tako boli i dru- 
goga. Narodna poslovica duhovito kaže: »Zlato je šutjeti, a 
tek srebro govoriti.« Život nas uči, da smo se rijetko pokajali, 
što smo šutjeli, a bezbroj smo puta požalili, što smo govorili, 
jer nam je u govoru izmaklo mnogo toga, što nije smjelo u 

javnost. Zato pazimo na govor. Budimo oprezni u govoru. 
Oprez je u govoru od tolikoga značaja, da se nikada ne može 
dosta preporučiti. 

Svrha je govora, da njime hvalimo i slavimo Boga. Da su- 
braću poučavamo i upućujemo na dobro. Da tužne tješimo, 
a nemirne smirujemo. »Vaša riječ neka bude: da, da; ne, ne! 
a što je više od toga, od zla je« (Mt 5, 37). »Nijedna zla riječ 
da ne izlazi iz usta vaših, nego samo dobra, koja pobuđuje 
na dobro prema potrebi, da dođe milost onima, koji slušaju« 
(Ef 4, 29). 

4. KORIZMENA NEDJELJA 

ČUDESNO UMNAŽANJE KRUHA 

Oko Spasitelja se u pustinji skupilo mnogo naroda. Samih 
je muškaraca bilo oko 5.000. Ako se pribroje još žene i djeca, 
tada je bilo svega i preko 10.000 osoba. Isus je iskreno volio 
i rado primao narod. Zato je i narod cijenio Isusa i u silnim 
skupinama hrlio k Isusu. 

Isus se brinuo za duhovno i za vremenito dobro naroda. 
»I izišavši vidje mnogo svijeta i ražali mu se, jer bijahu kao 
ovce bez pastira, i poče ih učiti mnogo« (Mk 6, 34). »I pri- 
mivši ih govorio im je o kraljevstvu Božjem i iscjelivao je 
one, koji su trebali iscjelivanje« (Lk 5, 11). 

Apostoli su upozoravali Isusa: »Pusto je ovo mjesto, a već 
je kasno; otpusti ih, neka idu u susjedne zaselke i sela, da 
kupe sebi hrane, što će jesti« (Mk 6, 35-36). Mjesto da otpu- 
sti ljude, Spasitelj pita apostola Filipa: »Odakle ćemo kupiti 
kruha, da ovi jedu?« (Iv 6, 5). Ovo je Isus pitao samo zato, 
da čuje sud svoje okoline. Filip odgovori: »Za dvjesta dinara 
kruha nije dosta, da svaki samo malo dobije« (Iv 6, 7). Iza 
toga se javi Andrija, brat Petrov: »Ovdje je jedan dječak, 
koji ima pet ječmenih hljebova i dvije ribe; ali što je to za 
tolike?« Na to Isus zapovijedi, neka posade (posjedaju) lju- 
de. »Tada Isus uze hljebove, zahvali Bogu i razdijeli onima, 
koji se posadiše. Jednako i od riba, koliko su htjeli« (Iv 6, 11). 
Isus zahvaljuje Bogu, da nam dade primjer, da i mi za svako 
dobro u životu zahvaljujemo Bogu, jer sve dobro dolazi od 
Boga. Svi su se ljudi nahranili do sita i još je preostalo kruha 
i riba. Kad se ljudi nasitiše, reče Isus učenicima: »Saberite 
komade, što pretekoše, da nijedan ne propadne« (Iv 6, 12). 
I napuniše 12 košara ostataka. 


Bogoljubni vjernici! Ovo je čudesno umnažanje kruha i 
riba. Počelo je u rukama Isusovim, kad je lomio hljebove, a 
nastavilo se u rukama apostola, dok nijesu nadijelili sve ljude. 
Sv. Ivan Hrizostom veli: »Onih se pet hljebova množilo u ru- 
kama apostolskim poput izvora« (Homil. 49 in S. Matth., n. 3). 
U izvoru se voda neprestano množi. Dok se jedan dio vode 
grabi, već druga nova dotječe. Ovom su se činu Isusovu divili 
ne samo suvremenici Isusovi, nego se divimo i svi mi nakon 
Isusa. I divit će mu se sva pokoljenja dok bude svijeta i vi- 
jeka, jer je ovo nadnaravni učinak, koji poput sunca jasno 
dokazuje i svemoć i dobrotu Božju. 

Umni sv. Augustin tumači ovaj događaj i stavlja opaske 
(Tractatus 24 in Ioan.). Još je veće čudo — veli sv. Augustin 
— upravljanje Božje svijetom. No tome se nitko od nas ne 
ćudi, jer je to svagdanja pojava. Zar nije jednako, i veće, 
čudo, kad Bog po prirodnom zakonu čini, da jedno zrno, što 
smo ga posijali, donese prigodom žetve 50 i više novih zrna? 
Kolika se bezbrojna zrna svake godine siju u zemlju, a svako 
od njih kako se bogato množi! Svaka je žetva čudesno umna- 
žanje kruha, svaka je žetva veličanstven dokaz svemoći i do- 
brote Božje. Sve se živo u prirodi množi, sve donosi plodove, 
svuda se zbiva čudesno umnažanje. Jer se to Zbiva neprestano 
i redovito, mi mislimo, da tako mora biti, pa se više i ne 
čudimo. Međutim, Bog, koji sve to daje, može to i uskratiti. 
A kad ipak neprestano daje, znak je samo očinske njegove 
ljubavi. 

Bogoljubni vjernici! Mi se tužimo na svjetsku gospodarsku 
bijedu, koja nas muči. Da je bijeda po svijetu velika, to stoji. 
Ali bijedi su krivi samo ljudi. I danas zemlja rodi. I obilno 
rodi. I danas se zbiva na zemlji nedokučivo umnažanje žita- 
rica i prema tome čudesno umnažanje kruha. A to, da toliki 
ipak oskudjevaju, krivi su nesavjesni ljudi. 

Bog je dobar, a ljudi su zli. Bog Obilno daje, a ljudi ne 
znaju upravljati. Bog očinski skrbi, a ljudi rasipaju i uništa- 
vaju mjesto da štede i bratski dijele. 

GLUHA NEDJELJA 

BOLI ISUSOVE 

Između Isusa i njegovih neprijatelja postaje sve napetije. 
Neprijatelji hoće Isusa kamenovati, a on se sakrio. Na uspo- 

menu toga odsada pa do Velikoga petka Crkva prekriva ljubi- 
častim velom slike i križeve na oltarima. 

Neprijatelji dobacuju Isusu strašne uvrede. Objeduju ga, 
da je Samar janin i da ima đavla u sebi. Kad se nekome ka- 
zalo, da je Samarjanin, to je značilo, da samo djelomično vrši 
zakon Božji. Prema tome bi Spasitelj bio krivovjerac ili here- 
tik. Da ima đavla u sebi, to je tolika uvreda za Sina Božjega, 
da se već veća ne može zamisliti. Đavao je sav zao, sav u 
grijehu i zakleti neprijatelj Božji. Između Boga i đavla nema 
pomirenja, kao što nema pomirenja između dobra i zla, i iz- 
među svijetla i tame. Protiv prve objede, da je Samarjanin, 
Isus se uopće ne brani, jer je svima bilo dobro poznato, da 
je Izraelac. Protiv objede da ima đavla u sebi, brani se Isus 
kratko i odrješito: »Ja nemam đavla, nego poštujem Oca, 
svoga, a vi mene sramotite« (Iv 8, 49). Time što poštuje Oca 
na nebu i vrši volju njegovu, najbolje dokazuje Isus, da ne- 
ma nikakve veze s đavlom. 

Nevinost je svoju Isus još jače dokazao, kad je javno po- 
zvao neprijatelje svoje: »Tko će mi od vas dokazati kakav 
grijeh?« (Iv 8, 46). Sami protivnici moraju priznati, da je bez- 
grešan i svet, jer se nitko nije usudio da mu dokazuje bilo 
kakav grijeh. Dosljedno tome, kad je Isus trpio, nije trpio 
za svoje grijehe, jer ih uopće nije imao, nego je trpio za 
druge. Ti drugi smo svi mi ljudi na zemlji od prvoga čovjeka 
Adama do zadnjega čovjeka, koji će se još pojaviti na zemlji. 
»Radi nas ljudi i radi našega spasenja siđe s nebesa i postade 
čovjek. Za nas je raspet, mučen i pokopan« (Credo u sv. Misi). 
»Isus Krist je dao sam sebe za nas, da nas otkupi od sva- 
koga bezakonja« (Tit 2, 14). 

A trpio je Isus mnogo. Sama pomisao u vrtu Getseman- 
skom na buduće muke bila je tako strašna, da ga je oblio 
krvavi znoj. Sv. evanđelista Luka, koji je bio po zanimanju 
liječnik veli: »I njegov je znoj bio kao kaplje krvi, što su 
tekle na zemlju« (Lk 22, 44). Tijelo mu je bilo bičevima isje- 
čeno. Glava trnjem izbodena. Lice išćuškano i popljuvano. 
Ruke i noge čavlima na križ pribijene. Srce kopljem probo- 
deno. Čitavo tijelo jedna strašna rana. »Od pete do glave ne- 
ma ništa zdrava na njemu«, veli prorok Izaija (Iz 1, 6). »0 
svi vi, koji prolazite putem, motrite i gledajte, ima li boli kao 
što je bol moja« (Tužaljke 1, 2). Jednako je trpio i na duši. 
Juda ga je izdao, Petar zatajio, a ostali ga apostoli napustili. 
Za dobročinstva je primio ruglo i prezir; a mjesto hvale grubu 


nezahvalnost. U duši je gorko trpio kad je pomislio, da će 
se još naći ljudi, koji ne će shvatiti njegovih muka, pa se 
ne će okoristiti zaslugama njegovim, nego će zauvijek pro- 
pasti. 

Trpi Isus Krist, Bog i čovjek. Trpi Stvoritelj za stvorove. 
Gospodar za sluge. Trpi onaj, koji je stvorio anđele i ljude, 
nebo i zemlju, od koga potječe sve, što postoji u svemiru. 
Boli su Kristove tolike, da nad njima tuži i sama priroda. 
Kad je Krist umro, sunce je pomračilo, zemlja se potresla, i 
stijene se raspukle, i grobovi se otvoriše i uskrsnuše mnoga 
tjelesa svetih, koji su usnuli. A satnik, i koji su s njim čuvali 
Isusa, Vidjevši da se zemlja trese, prepadoše se vrlo, govoreći: 
Zaista, ovaj bijaše Sin Božji! (Lk 23, 45; Mt 27, 51-52 i 54). 

Bogoljubni vjernici! »Krist nas je ljubio i predao sebe za 
nas kao prinos i žrtvu Bogu na slatki miris« (Ef 5, 2). Krist 
je mukom i smrću svojom dao obilnu zadovoljštinu Bogu za 
sve uvrede svih ljudi i svih vremena. Ali zasluge će Kristove 
koristiti čovjeku pojedincu samo onda, ako si ih prisvoji i 
koliko si ih prisvoji. Da postanemo dionicima zasluga Kri- 
stovih, treba najprije da uklonimo iz života našega svako zlo 
i radimo prema nauci i primjeru Kristovu, »da odrekavši se 
bezbožnosti i svjetskih želja, trijezno i pravedno i pobožno, 
živimo na ovome svijetu« (Tit 2, 12). Nakon toga si zasluge 
Kristove prisvajamo po sv. sakramentima i po pobožnoj mo- 
litvi. Ovaj pak čas, u sv. korizmi, najvažnije je pitanje za 
našu dušu sv. uskrsna ispovijed i pričest. 

NEDJELJA CVJETNICA 

ISUS SVEČANO ULAZI U JERUZALEM 

Nedjelja Cvjetnica nas uvodi u tajne Velikog tjedna. Na 
spomen svečanoga Isusova ulaska u Jeruzalem čini Crkva sve- 
čani ophod s blagoslovljenim palmama i maslinovim granči- 
cama. Palma nas sjeća pobjede Isusove nad grijehom i smrću, 
i slave Isusove, kojom je uzašao na nebo. Sv. Ivan u Otkrive- 
nju gleda s palmama u ruci kao znakom pobjede ne samo 
mučenike nego i sve ugodnike Božje na nebu. »Potom sam 
vidio, i gle, mnoštvo veliko, kojega nije mogao nitko izbro- 
jiti, od svakoga naroda i plemena i puka i jezika, gdje stoje 
pred prijestoljem i pred Janjetom, obučeni u bijele haljine, 
i palme u rukama njihovim. Ovo su, koji dođoše u nevolje 

velike i opraše haljine svoje i očistiše ih u krvi Janjetovoj« 
(7, 9 i 14). 

Maslina je znak mira, što nam ga pribavi Isus mukom 
i smrću na križu. 

Isus ulazi svečano u Jeruzalem. Jaši na magaretu i kreće 
u pratnji svojih učenika prema Jeruzalemu, a u susret mu 
dolazi velika povorka svijeta s palmama u ruci. To su ljudi, 
koji su s raznih krajeva svijeta došli u Jeruzalem na pro- 
slavu vazma. Svijet veselo pozdravlja Isusa i zanosno kliče: 
»Hosana, blagoslovljen, koji dolazi u ime Gospodnje!« Bog 
neka udijeli pobjedu Mesiji, kralju židovskomu. Slava Mesiji, 
živio Mesija! 

Zašto Isus ovako svečano ulazi u Jeruzalem? Isus potječe 
iz kraljevske kuće Davidove. Na zemlji je osnovao duhovno 
kraljevstvo — Crkvu svoju, u kojoj je On duhovni kralj. Kra- 
ljevstvo Njegovo — Crkva ne svršava na zemlji, nego se na- 
stavlja na nebu. Tako i kraljevska vlast Kristova ne svršava 
na zemlji nego se nastavlja i traje kroz sve vijekove u nebu. 
On je kralj vjekova, čijemu kraljevstvu nema kraja; kralj ko- 
mu sve živi i sve mu se pokorava. Pred Njegovim imenom 
ima da se »pokloni svako koljeno onih, koji su na nebu i na 
zemlji i pod zemljom« (Filip 2, 10). Isus podsjeća narod ovom 
zgodom na svoje kraljevsko dostojanstvo, i ako se ono krije 
u poniznom i krotkom obliku smrtne ljudske naravi. Svečani 
ulazak u Jeruzalem ima podsjetiti farizeje, zaklete neprijatelje 
Isusove, da je Isus pravi Mesija, koga su proroci toliko i tako 
revno naviještali, a kraljevstvo Njegovo izdizali nad sva ze- 
maljska kraljevstva. 

Sad mu razdragana svjetina viče hosana, a za par dana će 
ta ista svjetina kao bjesomučna vikati: raspni ga, raspni! Eto, 
kako je isprazna i ništetna slava ovoga svijeta! »A ljudi smo i 
nijesmo drugo nego slabašni ljudi, premda nas mnogi drže 
za anđele i tđko zovu.« (N. K. III. 45). 

S Velikim tjednom nastupaju najveći i najvažniji doga- 
đaji u Isusovu životu. Na Veliki će četvrtak Isus ustanoviti 
presv. olt. sakramenat, nedokučivu tajnu Božje ljubavi. Tom 
će zgodom pričestiti svoje apostole. Smrtni će ljudi prvi put 
okusiti nebesku hranu, zalog vječnoga života. U ovom se uzvi- 
šenom sakramentu najtjesnije združuje čovjek s Bogom, 
zemaljsko biće s nebeskim kraljem, smrtni stvor s besmrtnim 
Stvoriteljem, vremeniti učinak s neograničenim i neizmjernim 

uzrokom. Kod večere ce reći apostolima: »To činite na moi 
spomen« Prvo ređenje. Od toga će se časa neprestano po™, 
mu svijetu obnavljati uspomena na Zadnju večeru Svaka Te 
sv Misa prava Zadnja večera. Žrtva — Isus Krist, koji se 
pod prilikama kruha i vina prikazuje nebeskomu Ocu — ie 
isti Rijeci, koje prate prinošenje žrtve, su iste Kristove riječi. 
Razlika je samo u darovatelju žrtve: tamo je žrtvu darovao 
sam Spasitelj, a ovdje je daruje zamjenik Spasitelj — sveće- 
nik, ah vlascu i u ime Isusovo. 

Iza Večere ce Isusa neprijatelji uhvatiti, a na Veliki petak 
ce ga bicevati, trnjem okruniti i popljuvati. Na smrt će sa 
osuditi i na križ raspeti - tko? Njegov vlastiti, nezahvalni 

1Z ^T' nar ° d - >>PuCe moj ’ što učinih tebi? Hi čime ražalih 
tebe. Odgovori meni. Žeđ moju napoji octom, kopljem pro- 
bode rebra Spasitelju svojemu.« Na križu će Isus dokrajčiti 
boli i muke svoje. Na križu će dogotoviti izmirenje naše s 
Bogom. A Crkva ce Kristova odsada s dubokim pietetom po- 
kazivati na knz Kristov: »Evo drvo križa, na kojem je visio 
spas svijeta.« Na nama je, da s proćućenom pobožnošću pra- 
timo obrede Velikoga tjedna, da se rado odazivamo pozivu 
Crkve, kad nas zove: »Dođite, poklonimo se!« 

USKRSNA NEDJELJA 

KRIST USKRSNUVŠI OD MRTVIH VIŠE NE UMIRE 

Isus Krist je umro na križu na Veliki petak oko 3 sata po- 
slije podne. Pokopan je još isti dan pod večer u grobnici 
Josipa Arimatejca. Kamen je na ulazu grobnice zapečaćen služ- 
benim židovskim pečatom, a na grob je postavljena rimska 
straža, koja se izmjenjivala svaka 3 sata. 

Mrtvo je tijelo Isusovo ležalo u grobu od petka pod večer, 
cijelu subotu i jedan dio nedjelje. U nedjelju rano ujutro 
uskrsnuo je Isus iz groba. Duša se njegova vratila iz pred- 
pakla, oživjela tijelo; tako je Isus sam vlastitom snagom iza- 
šao živ iz groba. 

Isus je uskrsnuo u onom istom tijelu, u kojem je hodao 
po zemlji 33 godine. Ali uskrsnulo tijelo ima posebna svoj- 
stva, kojih prije smrti nije imalo. Uskrsnulo tijelo više ne 
osjeća boli i ne može umrijeti. Ono je besmrtno ili neumrlo. 
Uskrsnulo je tijelo lijepo i poput sunca sjajno. Ono je lagano 
i kreće se brzo kao što se kreću misli naše. Nakon uskrsnuća 
je tijelo duhovno. Nema više zahtjeva za jelom i pilom, ni 
ostalih težnja, koje posjeduje smrtno tijelo. 

Uskrsnuće je Kristovo najveće čudo u čitavoj povijesti Kri- 
stovoj. Zato je i Uskrs najveći blagdan u crkvenoj godini. 
Uskrsnućem potvrđuje Krist istinitost svega naučavanja svoga 
i svih djela svojih. Zato s punim pravom sv. Pavao upire prs- 
tom na uskrsnuće Kristovo kao na središte, oko kojega se ok- 
reće sve propovijedanje apostolsko i sva vjera vjernika. »Ako 
Krist nije uskrsnuo — veli sv. Pavao — bez temelja je dakle 
propovijedanje naše, a bez temelja i vjera naša« (1 Kor 15, 14). 

Kad su pitali sv. Pavla: »Kako će ustati mrtvi? I u kakvom 
će tijelu doći?« — on odgovara: »Bezumniče! Što šiješ, ne će 
oživjeti, ako ne umre. I što šiješ, ne šiješ tijelo, koje će biti, 
nego golo zrno, bilo pšenično ili drugo kakvo. A Bog mu daje 
tijelo kakvo hoće, i svakom sjemenu svoje tijelo« (1 Kor 15, 
35-38). Za mogućnost uskrsnuća tijela, eto, slika iz prirode. 
Smrt je uvjet za novi život. Zrno, što ga posijemo, mora naj- 
prije umrijeti. Nakon smrti se tek, po odredbi nedokučive pro- 

vidnosti Božje, rađa novi život. Novi je život ljepši, obilniji i 
bogatiji. Zrno je kod smrti bilo samo, a u novom životu po- 
sjeduje bujnu stabljiku, pun klas i dragocjeno zmje. »Tako 
je i uskrsnuće mrtvih. Sije se u raspadi jivost i, ustaje u ne- 
raspadljivosti. Sije se u sramoti, ustaje u slavi. Sije se u sla- 
bosti, ustaje u sili. Sije se tijelo tjelesno, ustaje tijelo duhov- 
no« (1 Kor 15, 42-45). 

Bogoljubni vjernici! Kristovo je uskrsnuće jamstvo naše- 
mu uskrsnuću. »Ako se propovijeda, da je Krist uskrsnuo od 
mrtvih, kako govore neki među vama, da nema uskrsnuća od 
mrtvih? Jer kako u Adamu svi umiru, tako će i u Kristu svi 
oživjeti« (1 Kor 15, 12 i 22). A strpljivi Job po nadahnuću 
Božjem unaprijed gleda uskrsnuloga Spasitelja, pa reče: 
»Znam da Otkupitelj moj živi i ja ću u posljednji dan uskrs- 
nuti sa zemlje; ova je nada moja položena u krilo moje« (Job 
19, 25). 

Bogoljubni vjernici! Sve misli naše. Sve težnje i osjećaji 
naši. Svi kucaji srca našega. Sve je to upravljeno k uskrsnuću. 
I doći će uskrsnuće. Ali svojim putem i na svoj način. Put 
do uskrsnuća vodi preko Golgote. U novi se život ulazi samo 
iza smrti. Treba najprije umrijeti, da se može nanovo živjeti. 
Svaki od nas treba da svuče sa sebe staroga, grešnoga čovjeka, 
a obuče novoga čovjeka, čovjeka, koji će živjeti po nauci i pri- 
mjeru Kristovu. Svaki od nas treba da najprije umre grijehu, 
onda će tek moći uskrsnuti i živjeti vječno u Bogu. 

USKRSNI PONEDJELJAK 

OSTANI S NAMA, JER JE BLIZU VEČER 

Isus je tri puta apostolima prorekao svoju muku i smrt. 
Prvi put kod grada Cezareje, kad Mu je Petar pred svima re- 
kao, da je Sin Boga živoga. Drugi put poslije preobraženja na 
gori Taboru. Treći put, kad je krenuo na posljednje putova- 
nje u Jeruzalem. Uza sve to je smrt Isusova iznenadila apo- 
stole i ostale učenike. Svi su bili potišteni i duboko ožalošće- 
ni. Smrt je Isusova uništila sve njihove nade, da će osno- 
vati zemaljsko kraljevstvo. 

Učenici se počeli razilaziti svojim domovima. Dvojica od 
njih pođoše na sam dan uskrsnuća iz Jeruzalema u Emaus, 
mjesto udaljeno 11 i pol km od Jeruzalema. Putem su razgo- 
varali o zadnjim danima Isusovim. Sramotni križ na komu 
je Isus umro, i prazan grob, iz koga je nestalo tijelo Isusovo, 

to su neobični događaji, koji su ispunjavali svu dušu njihovu. 
Isus je Mesija. To dokazuju život, nauka i čudesa Njegova. 
Pa kako je onda mogao poginuti tako sramotnom smrću? 

Dok su oni ovako među sobom raspravljali, priključi im 
se na putu neki stranac. Bio je to uskrsnuli Isus, ali ga oni 
nijesu prepoznali. I Isus je htio s njima razgovarati, pa ih 
upita: »Kakvi su to razgovori, što ih vodite među sobom na 
putu« (Lk 24, 17). A oni će mu začuđeni: »Zar si ti jedini 
stranac u Jeruzalemu, i ne znaš, što se u njemu dogodilo ovih 
dana« (Lk 24, 18). I sad počnu pripovijedati, kako je Isus 
lijepo naučavao i kolika je čudesa činio. Sav ga je narod 
držao prorokom, koga je Bog poslao. Pa ipak su se poglavice 
židovski digli protiv njega i natjerali Pilata, da ga osudi i na 
križ razapne. Mnoge smo nade stavljali u njega. Sad vidimo, 
da smo se prevarili, jer je jadno završio na križu. Međutim su 
rano ujutro neke žene bile na grobu Isusovu i ne nađoše tijela 
Isusova. One su kazale, da im se ukazao anđeo i rekao, da 
Isus živi. 

Kad su svršili svoje jadovanje, ukori ih Isus: »O bezumni 
i sporoga srca za vjerovanje svega, što su govorili proroci! 
Nije li trebalo, da to Krist pretrpi i tako uđe u svoju slavu?« 
(Lk 24, 25-26). I sad im je Isus redom tumačio sv. Pismo, ka- 
ko je volja Oca nebeskoga, da Isus trpi i umre za ljude, a 
nakon smrti će slavno uskrsnuli. Kad su došli do sela, Isus 
se držao kao da ide dalje, a oni ga vruće molili: »Ostani s 
nama, jer je blizu večer, i dan je već na izmaku« (Lk 24, 29). 
Isus se odazvao molbi i pošao s njima. Kad su bili za sto- 
lom, Isus »uze kruh, blagoslovi ga, prelomi i da im« (Lk 24, 
30). Tada su tek prepoznali Isusa, a Isusa nestane ispred nji- 
hovih očiju. Sad će oni jedan drugome: »Nije li gorjelo srce 
naše u nama, kad nam je govorio putem i kad nam je tu- 
mačio Pisma« (Lk 24, 32). 

Bogoljubni vjernici! Katolička se Crkva mnogo trudi, da 
što više i što jasnije propovijeda Božju nauku. U nauci je 
Kat. Crkve sve jasno, sigurno i točno određeno. Tu nema sum- 
nja ni nagađanja. To joj rado priznaju I protivnici. Među- 
tim je vjera ipak u opadanju, a pogotovo život po vjeri. U 
spoznajama smo na čistu, a u životu daleko od spoznaja. Ko- 
lika nedosljednost! Kako da opravdamo tu nedosljednost! Kri- 
stov objavljeni zakon nije drugo nego nadopuna prirodnoga 
zakona. Zato, tko ne vrši objavljeni Božji zakon, taj ne može 
pravilno vršiti ni prirodni zakon. Kad pak čovjek ne vrši pri- 


rodnih zakona, nastaje nered u prirodi, u društvu, ali i u 
samom čovjeku, jer je svaki pojedini čovjek član prirode i 
podvrgnut prirodnim zakonima. 

Odluka će naša biti: natrag k prirodi i vjernom vršenju 
prirodnih zakona. Natrag k Bogu i vjernom vršenju objavlje- 
nih Božjih zakona. Tada će nastati mir i sklad u prirodi, mir 
i sklad u samom čovjeku; konačno mir i sklad između Boga 
i čovjeka. U miru pak između Boga i čovjeka je prvi i glavni 
izvor svake sreće i zadovoljstva. 

1. NEDJELJA PO USKRSU — 

BIJELA NEDJELJA 

TOMINA NEVJERA 

Na Uskrs uveče bili su na okupu svi apostoli. Odsutan je 
bio samo Toma. Vrata su u sobi bila zatvorena, jer su se bo- 
jali Židova. Isus dođe k njima kroz zatvorena vrata i reče im: 
»Mir vam«. I pokazao im je probodene ruke i rebro, da se 
uvjere, da je uistinu On. Učenici se obradovaše, kad su vidjeli 
svoga Učitelja opet živa. Isus dahne u njih i kaže im: »Primite 
Duha Svetoga! Kojima oprostite grijehe, bit će im oprošteni, 
a kojima zadržite, bit će im zadržani« (Iv 20, 22-23). 

Po prirodnom zakonu ne mogu biti dva tijela u isto vrije- 
me na istom mjestu. Po prirodnom zakonu ne bi ni Isus mo- 
gao proći kroz zatvorena vrata. A da je ipak došao kroz za- 
tvorena vrata, to je čudo, to je izvanredni učinak svemoći 
Božje mimo naravnih zakona. Kad Isus pokazuje učenic.ma 
probodene ruke i rebro, to je dokaz, da ima isto tijelo, koje 
je imao i prije smrti. A kad dolazi kroz zatvorena vrata, to 
je dokaz, da uskrsnulo tijelo ima druga svojstva nego smrtno. 
Sv. Grgur papa veli, da je Isus ovom zgodom dokazao, da je 
uskrsnulo tijelo »iste naravi, ali druge slave« (S. Gregorius 
Papa: Homilia 26 in Evangelia). 

Kad se Toma vratio, pričali su mu drugovi: »Vidjeli smo 
Gospodina«. A Toma će na to: »Dok ne vidim na rukama nje- 
govim znaka od čavala, i ne metnem prsta svoga u mjesto od 
čavala i ne metnem ruke svoje u rebro njegovo, ne ću vjero- 
vati« (Iv 20, 25). Toma je skeptik, slika svih suvremenih vjer- 
skih skeptika. Slika svih onih, koji teško priznaju vjerske isti- 
ne, ili u njih sumnjaju, ili ih niječu, ili su uopće bez vjere. 
Deset apostola, deset njegovih drugova, deset odraslih zrelih, 
mirnih i staloženih muškaraca svjedoči za istinu, koju su svo- 
jim očima vidjeli i svojim rukama opipali, a on ipak neće da 
vjeruje! Je li moguće na svijetu sigurnije svjedočanstvo od 
ovoga, a Toma ostaje i dalje tvrd i ne će vjerovati. Kako se 
je teško zaboravio! Koliku je silnu nerazboritost pokazao! 

Nakon osam dana, tj. na današnji dan — na Bijelu nedje- 
lju dođe opet Isus kroz zatvorena vrata k apostolima Sad ie 
bio nazočan i Toma. Isus stane u sredinu i pozdravi ih- »Mir 
vam.« Okrene se ravno prema Tomi i zove ga: »Metni prst 
svoj ovamo, i vidi ruke moje, i pruži ruku svoju i metni u 
rebro moje, i ne budi nevjeran nego vjeran« (Iv 20 27) Toma 
sav tronut reče: »Gospodin moj i Bog moj«. A Is^ će mu oz- 
bdjno, ali i blago: »Posto si me vidio, vjeruješ. Blaženi oni 
koji ne vidješe, a vjeruju« (Iv 20, 28-29). 

Bogoljubni vjernici! Nevjera je Tomina nama, kasnijim po- 
koljenjima, od veće koristi, nego vjera desetorice drugih apo- 
stola^ Toma je svojom nevjerom izliječio našu nevjeru. Tko 
ce od nas, nakon ovako opreznoga i kritičnoga postupka To- 
mina, moći jos posumnjati u uskrsnuloga Spasitelja! Tomin 
je postupak ujedno i odlučan udarac svima onima, koji pri 
varaju, da su apostoli na laku ruku vjerovali. Je li uopće mo- 
guća veća, bnznija, opreznija i objektivnija kritika neeo ie 

bila ova Tomina? Bog je dopustio nevjeru Tominu ’da mača 
vjeru nasu! ojava 

nućuis^sovul I kih ' SigUmih 1 za J' amčeni h dokaza o uskrs- 
nucu Isusovi! i mi ćemo poput vjernoga Tome reći Tsnsn 

puni žive vjere: »Gospodin moj i Bog moj.« 

2. NEDJELJA PO USKRSU 

DOBRI PASTIR 

t : ,r-I POVljeSti - Č ° VjeČanStva nema nijedne osobe kojoi bi sli 

S,°.rss sv ', ao K wb Ma« 3 3- 

kojima se bavio - Sta ‘ Bezbro J ni su događaja iz života Isusova, 
su shke \nt ‘neprestano se bavi, slikarski kist. Ljupke 

Božje Dražistrn lJ ie ZU T JU f?° dijete U naruč i u Majke 

jeruzalemskom kad r a! US 1° 12 "f° dlsn J i dječak u hramu 
janstven T S5 I raS P. ravl J a s učenim svećenicima. Dosto- 
ie kad J k d . S . tl ? ava v J etar i valove na moru Veličanstven 

fu„je x z srž naa "r hrani ‘SSTS 

groba. g s J a J a kad prigodom uskrsnuća izlazi živ iz 

koja prikaz^elsusa T °h najmjIi i' lb sllika nama ljudima ona, 
Pastirski živm JE Pa9tira ‘ A zašto? ^ nam je 

«jeni kod svih naroda v J1V V ^ J£ pastirski živ ot u velikoj 
dnigu sliku kiia hTl J er J e u prirodi teško naći 

’ k j bl mo & la jace izraziti idealnu ljubav pogla- 

yara 

vrgnuti sV svim neP^odama vršena. do- 
daju u obrani stada. A za sa J . talež na svijetu. 

TttJzvsEt&ts* J- ih 

stira i njegova stada ^ali su ao d Isus pastirom, 

Po-ruUovu zovu se kasmje u 
oSvfsvi svienici duhovnim pashr**L ^ daje 

Isus veli za sebe: »Ja sam pastir d^. pastir pozna svo- 
život svoj za ovce svoje« (Iv , ■ P brine za SV oje 

je ovce, i one poznaju nj g • treba> j život je pripravan 

ovce i brani ih od neprijatelja za ovce svo j e kad je 

dati za njih. Isus je položio ^ ? edočio svo ju pastirsku 

za nas umro na krizu. Tim n J ljubavi nitko veće nema, 
ljubav od koje veće nema ' ^jSjfsvoje« (Iv 15, 13). Šve- 
da tako položi živ °t svoj za Ku u svoj uzor - Krista. Po 
ćenici se Kristove Crk g svo j e z a vjernike svoje, 

primjeru Kristovu i om p tol iko pogibali za 

^ svećeni poglbaju za 

ovaca. On pase ovce «»>»«*> ; epri j a ,elju. Najam- 
bježi i pušta ovce na , , samo s voju korist i ne mari 

nik je svaki poglavar koji #eda sam J raz bojnioi 

za narod kad ga snađe “pravom, krivom na- 

ukoT^opdkto ^rhnjerom vode narod u zlo, pa mu tako i 

koje su nosioci vlasti, bi o o 1 J d m dru štvu. Svaki je no- 
ne, bilo opet vlasti u kojem slo d ^ bude dobri .pastir, 
silac vlasti pastir. A svaki past b plemeniti 

Dobri su pastiri čestiti . rodl ^ v ^i SV etenicr Dobri su pa- 
državnici. Dobri su pastiri p iskreno brinu za do- 

stiri svi činovnici i svi poglavm , ka d l se kad daje 
bro svojih podložnika. Na visini je pak doon p 
život svoj za ovce svoje. 

3. NEDJELJA PO USKRSU 

BORBA JE LJUDSKI ŽIVOT NA ZEMLJI 

Prije svoje gorke muke upozorio je Isus apostole: »Malo i 
više me ne ćete vidjeti, i opet malo, pa ćete me vidjeti, jer 
idem k Ocu« (Iv 16, 16). 

Učenici se pitali zabrinuto: »Što je to, što kaže: malo?« 
(Iv 16, 18). Kratko će biti vrijeme, što će Isus trpjeti i u grobu 
mrtav ležati. Kroz to malo vremena ne će ga apostoli vidjeti. 
Isus će brzo uskrsnuti, pa će ga opet učenici vidjeti. A četrde- 
seti će dan nakon uskrsnuća užadi na nebo k Ocu. 

Kad su neprijatelji Isusa uhvatili i mučili, učenici su nje- 
govi »plakali i jaukali«. A kad je Isus uskrsnuo, radovalo se 
srce učenika i radosti njihove nitko više ne može uzeti od 
njih. 

Isus ispoređuje boli svojih učenika prigodom svoje smrti, 
i radosti njihove kod svoga uskrsnuća sa bolima i radostima 
žene prigodom poroda. Boli su apostolske, kad je Isus trpio, 
bile gorke, ali kratke kao i boli žene kod poroda. Kao što je 
žena kod poroda izvrgnuta smrtnoj opasnosti, tako su bili i 
apostoli kod muke Isusove, jer su se bojali, da će neprijatelji 
Isusovi i njih uhvatiti. Jednako, kako se žena raduje, nakon 
sretna poroda, djetetu, tako su se apostoli veselili nakon Kri- 
stova uskrsnuća. Majka je iza poroda u trajnoj radosti, jer je 
nestalo porođajnih opasnosti i predmet je radosti — dijete — 
neprestano pred očima. I apostoli su nakon uskrsnuća u rado- 
sti, jer imaju pred očima samo uskrsnuloga Spasitelja. Isto 
je dijete, koje zadaje majci gorke boli dok se rađa, a neopi- 
sivo veselje kad se sretno rodi. Isti je Isus, koji dok trpi, 
zadaje apostolima nečuvene boli, a kad je uskrsnuo, neizre- 
civu radost. 

Bogoljubni vjernici! Svako je rađanje u prirodi spojeno s 
bolima i mukama. Sve novo u nama i izvan nas traži žrtve, 
traži trud i napor. Koliko vremena i muke traži rađanje na- 
sega znanja — dok svršimo nauke i postanemo gotovi ljudi! 

1 J e n _akon toga kroz čitav život kasnije neopisivo zadovolj- 
stvo u čovjeku i trajna korist od znanja. Kolika je borba — 
j duga i teška — sa samim sobom, kad se čovjek bori sa sla- 
ostima svojim! Koliko se namuči prije nego izgradi iz sebe 
P emeniti značaj, duhovnoga čovjeka! A kad je čovjek uspio 
u toj borbi sa samim sobom i postao novi, duhovni, Božji 

čovjek, u duši uživa nebeski mir, pred ljudima ima čast i pri- 
znanje, a pred Bogom si je stekao toliko zasluga, da će od 
njih živjeti svu vječnost. Gledajmo seljaka kod obrađivanja 
polja. Koliko se muči i pati! Kako se teško rađaju plodovi 
njegove muke! Konačno ipak dođe jesen, dođe berba. Selja- 
kovo je lice vedro i nasmiješeno, a oči mu se krijese od milja. 
Kod berbe su misli i osjećaji njegovi samo kod plodova, a 
na prijašnje je patnje i boli već i zaboravio. Tako je po pri- 
lici u svim staležima, kod svih ljudi i u svakom radu. Naj- 
prije dolazi rađanje i žalost, iza toga tek plodovi rađanja, a 
s njima radost i veselje. 

Bogoljubni vjernici! Isus Krist je najprije radio, žalostio 
se, trpio, pregarao i umro. Nalkon toga je uslijedilo slavno 
uskrsnuće, svečano uzašašće na nebo, i trajna radost na nebu. 
Apostoli, i isvi drugi sveci Božji, najprije su na zemlji iskusili 
svu životnu gorčinu, a onda se tek blaženo smirili u Bogu. 
To je jedini ispravni put, kojim se hoda po ovoj zemlji, to je 
jedini način, kako se časno svršava naš život. Bez porođaj- 
nih muka nema djeteta na svijet. Bez rada nema zarade. Bez 
truda i muke nema plodova. Bez patnja i smrti nema uskrs- 
nuća. Bez tuge i žalosti, koje trpimo Bogu za ljubav, nema 
pravoga zadovoljstva ni trajne sreće. 

4. NEDJELJA PO USKRSU 

ISUS ĆE POSLATI DUHA SVETOGA 

Isus naviješta apostolima, da će uzaći k Ocu na nebo. Zato 
naglašuje: »Dobro je za vas, da ja odem; jer ako ne odem, 
tješitelj ne će doći k vama, ako li odem, poslat ću ga k vama« 
(Iv 16, 7). Tješitelj je treća božanska osoba — Duh Sveti. 
Njega će Isus poslati s neba, kad dođe k Bogu Ocu na nebo. 

Zašto Duh Sveti nije prije sašao na zemlju, nego što je 
Isus uzašao na nebo? Ima tomu više razloga. Dok je Isus bo- 
ravio na zemlji, apostoli su bili tako tijesno povezani s Isu- 
som, da je Isus ispunjavao svu dušu njihovu. Isus je, radi 
vanrednih svojih naravnih i nadnaravnih svojstava, bio jedini 
predmet svih misli, težnja i osjećaja svojih učenika. Isus je 
bio, što se tijela tiče, najljepši čovjek na svijetu. Posjedovao 
je sva plemenita tjelesna svojstva, što ih je uopće kadra po- 
sjedovati ljudska narav. Bio je govornik nedokučive snage. 
Kad je jednom zgodom govorio narodu, tako je zanio sluša- 
teljstvo, da mu je neka žena iz naroda javno doviknula: »Blago 

utrobi, koja te nosila i grudima kni<=> c- • 

Kao 12-godišnji dječak bio je Isus u hramu ^ (U - 27) ' 

među učiteljima i pitao ih. »A svi kob ? 1 Je sjedio 

su se njegovu razumu i odgovorima« °L k 2 47 ) diviIi 

vari svećenički i farizeji noćim- i- ^ , Z ’ 4 ’• Kad su gla- 

se vrate bez Isusa i rekoše: »Nikad 1 čovi^ 0 ^ ISUS3 ’ Sluge 
ovaj čovjek« (I v 7, 46). U nastupu h ^ “V® gOVOrio ' kao 
su došli sluge glavara svećeničkih i farize j Canslven - Kad 
da uhvate Isusa, I sus stupi pred nbh J U Vrt š etse manski 
žite?« Oni mu rekoše- »Isusa N a7 - u P lta ld: »Koga tra- 
rekao: »Ja sam, uzmakoše naL^Tn^^ 1 " 3 -* A kad ™ je 
18, 4-6). U postupku s grešnicim P °f adose na zemlju« (I v 
Našla se u Jeruzalemu žena preliubiv 1 ve)ik °dušan. 

k Isusu na sud. Isus se obraća k ' C3 : UhvatiIi je i odveli 
je među vama bez grijeha neka nrr k™ 3 1 pita ih: »Koji 
(Iv 8,7). Tužitelji su g p J ostiđenf ied^Tza £ ^ na ^ 
Konačno pita Isus ženu: »Žcno^ gdie iz , lazili van. 

te ne osudi? Ona reče: Nitko GosnL ^tužitelji? Nitko 
te ne ću osuditi Idi i ortcaH ’ podine. A Isus reče: Ni ia 
ma apostolima se Je vlađao^ao 2°' <Iv S ' 10 ' u )- Pri 
ih. Djeco moja! iraj ovakvi bi 
niti su pravo shvaćali, a niti su težili J J tješitelja, apostoli 
Duhom Svetim. Treba da nainrbe T drugJm tješiteljem — 
sto^ osjećati potrebu tješitelja Duha s4X,°" đa & '* aP<> 

baio da Isus^najprije mukom I l acrlu , ! e Providnosti Božje tre- 
nim Bogom. Niontemta” ™ iri ,jude s “vrijede. 

zeml J“ puninu darova Božjih Trehd' D “ h . Sveti ‘ donijeti 
u SV °J U Pravu domovinu — nebo o b J° J f' da se Isus vrati 
jestoija poslati darove u ' " eba * kao kralj s pri. 

darova - Duha Sve £h Pfk redu p„s lati d/elJljl 

Božjom, da mi ljudi primim^riS D^a š S i ad “ S voljom 
r - Je glava naša, Isus Krist oroZ\t v , Svetoga, nego što 
Isus, uskrsne i bude nnok Pljen ' Kad - dakle, glava naša 

1“ farovima Duha Svetot“ IjTrnl^d' “ & ! "Ure 
5,0 sliAh ** 

”«"«* “ —H djelo 
f a ° tješitelj em I CrS ' P I lh k Bogu ' Isa s ga je pro 

vićJt 1150 ^ uzaša šć a na nebo O 0n°rie TjeŠI ° J ' 6 a P osd °Ie na- 
ke n J ez ine, jer je na zorni' 0 • ■ , ne P res tano Crkvu i 

reba 1 rr&n 

4 °P Janko p en jć c.p, 

nic > Sabrana djela, I. 

nas. Rijetko je na svijetu bilo toliko meteža, toliko svako- 
vrsnih poteškoća i neprilika, prema tome i toliko tuge 
kao danas. Radi toga je utjeha Duha Svetoga potrebnija da- 
našnjem svijetu, nego je možda ikada u povijesti bila. 

5. NEDJELJA PO USKRSU 

SVOJSTVA USPJEŠNE MOLITVE 

Isus govori apostolima o važnosti molitve. »Zaista, zaista 
vam kažem, ako što zamolite od Oca u moje ime, dat ce vam« 
(Iv 16, 23). 

Kad nešto molimo od Boga, treba uvijek moliti u ime Isu- 
sovo. Moliti u ime Isusovo znači: u molitvi spominjati ime 
Isusovo jer nas je Isus pomirio s Bogom. On je prvti i naj 
uzvišeni’ji posrednik između Boga i ljudi. Moliti u ime Isu- 
sovo znači: u molitvi spominjati zasluge Isusove, sto ih J 
stekao mukom i smrću na križu. Zaslugama nam jeswj 
ishodio oproštenje grijeha i sve milosti, koje su Potreb n e za 
snasenie U ime Isusovo molimo, kad molimo ono, sto nam 
je potrebno za spasenje. Umno tumači sv. Augusta: Ne mol 
se u ime Isusovo, kad se traži nešto protiv spasenja. Ni onaj 
ne moTu ime Kristovo, koji misli o Kristu «*? 

jedinorođenom Sinu Božjemu ne smije misliti. Molitelj p 
ma ono što traži, ako to nije ma štetu njegova vječnoga spa- 
senja Prima kad treba primiti. Nekoje se molbe ne otkla 
njaju, nego se samo odgađaju, da budu uslišane u pravo vri- 
jeme (Tract. GII. in Io., n. 1). v 

' Naša molitva treba da bude pobožna. Pobožno 
kad mislimo na ono, što molimo, a čuvamo se drugih misli. 

Naša molitva treba da je ponizna. Ponizno molimo, kad 
spoznajemo! da smo sami po sebi slabi, i da nijcsmo vn,e4m 
onoga što od Boga tražimo. Isus daje prekrasan primjer p 
nizne molitve kad upozoruje na molitvu canmkovu, ah i P ‘ 
mjer ohol^mohtve^kad odurava molitvu farizeje™. Oho i 
se^ farizej molio ovako: -Hvala ti, Bože, žto nisam taoosud. 
ljudi: razbojnici, nepravednici, preljubnici hi ka ° ovaJ "k. 
Postim dva puta u .tjednu, dajem desetinu od svegasUomam 
A carinik je stajao izdaleka i nije htio m ^J^P^gnu pre 
ma nebu nego je bio svoje grudi govoreći. Boze, milostiv 
budi meni grešniku« (Lk 18, 11-13). Nakon njihove molitve 
rekao je Isus: carinik je otišao opravdan kuci svojoj, a fari- 

zej ne. Isus navodi i razlog: »Jer svaki, koji se povisi, ponizit 
će se; a koji se ponizi, povisit će se« (Lk 18, 14). 

Moliti treba pouzdano. Tako molimo, kada se tvrdo ufamo 
da će nas Bog uslišati, ako je ono, što molimo, njemu na 
slavu, a nama na spasenje. 

Bogu odano molimo, kad ostavljamo Bogu na volju, da 
nas usliša, kad i kako je to njegova sveta volja. Isus je sam 
najljepši primjer Bogu odane molitve, kad u smrtnoj muci 
u getsemanskom vrtu moli Oca nebeskoga: »Oče! ne moja 
nego tvoja neka bude volja« (Lk 22, 42). 

Moliti moramo i postojano. Postojano molimo, kad ne 
prestajemo moliti ni onda, ako nam se čini, da nas Bog nije 
uslišao. Kristove su riječi »da se treba svagda moliti i nikad 
ne klonuti duhom« (Lk 18, 1). Sv. Pavao spominje: »Molite 
se bez prestanka« (1 Sol 5, 17). 

Bogoljubni vjernici! Da je molitva dragocjeno sredstvo za 
predobivanje dobrote i milosrđa Božjega, svjedoči sam Isus 
Krist, kad kaže: »Ištite i dat će vam se; tražite i naći ćete- 
kucajte i otvorit će vam se« (Lk 11, 9). 

NEDJELJA U OSMINI SPASOVA 

DUH JE SVETI UČITELJ ISTINE I TJEŠITELJ 

Spasitelj obećaje apostolima, da će im poslati Duha Sve- 
toga. Duh Sveti je Duh istine i tješitelj. Njegova je zadaća 
poučavati ljude u istini i tješiti kad nastupe progoni. 

Čovjek spoznaje istinu, kad spoznaje predmete onako, ka- 
Kvi su u sebi. Naše je znanje istinito, kad je u skladu sa 
stvarima, kakve su one u sebi. Sama narav nuka čovjeka, da 
tezi za istinom, da spozna sebe i sve oko sebe točno onako, 

• a a Y.J e on u sebi i kakva su u sebi bića oko njega. Istina 
J<- \e ika u sebi. Zato je bila u velikoj cijeni kod svih ljudi 
i Kroz sva vremena. Gospodin Bog osobito ljubi istinu Psal- 
m ls ta veh- »Uzvišena je istina tvoja do oblaka. Gospode« (Ps 
- t). »Istina će Gospodnja ostati do vijeka« (Ps 116, 2). A 
s us veli za sebe: »Ja sam put, istina i život« (Iv 14, 6). 
nooA dl ■ ■ °f ćenito tešk o spoznaju istinu, jer je nakon istoč- 
nih r gr j-i . potamn . 10 ljuski razum. Povrh toga ima nehaj- 
su n JUdl ’ kojima ^jje ni st alo do istine. Ima i takvih, koji 
nih r ^. ara yi ograničeni za svako znanje uopće. A ima i zlob- 

juai, koji hotimice ne će spoznati istinu, da ne moraju 

po njoj živjeti. Koji imaju krive spoznaje, ne trpe onih, koji 
imaju istinite spoznaje. Između neistine i istine nema pomi- 
renja. Neistina uvijek i posvuda progoni istinu. Tako i ljudi 
krive nauke progone ljude s istinitom naukom. 

Čovjek ima slobodnu volju, po kojoj se može odlučiti za 
dobro ili zlo. Jedni se odlučuju za dobro, a drugi za zlo. To 
nam svjedoči iskustvo. Oni koji su se odlučili za zlo, ne trpe 
onih, koji ljube dobro. Zlo je izvor rata i progona. 

Progoni imaju i drugi izvor. Nakon istočnoga grijeha tijelo 
ne će da sluša dušu, nego se neprestano bum protiv duše 
Svaki pojedini čovjek ima trajni rat u sebi: tijelo ratuje 
protiv duha. Ovo, što se zbiva u čovjeku pojedincu, događa 
se i u cijelom ljudskom društvu: ljudi, koji popuštaju tijelu, 
ratuju protiv onih, koji se više brinu za duh. 

Katolička Crkva propovijeda čistu istinu ljubi samo do- 
bro i brine se u prvom redu za duh, a onda tek za tijelo. 
Radi toga je i progone svi, koji su u zabludi; svi koji Iju e 
zlo i svfoni, ko[i više cijene tijelo, nego duh. Jer je Katolička 
Crkva najjači pobornik istine, dobrote i kulture duha, zato 
je i najviše progonjena od svih neprijatelja istine, dobrote 

i duha. „ , ... 

Duh Sveti boravi na zemlji, da uci ljude istinu. Sto je 

više istine na svijetu, to je manje progona. A kad dođe do 
progona istine i dobrote, Duh Sveti tješi progonjene, neka ne 
klonu duhom, jer takvi progoni časno svršavaju »Biazem, 
koji su progonjeni radi pravednosti, jer je njihovo kraljevstvo 
nebesko. Blago vama, kad vas pogrde i usprogone i uzgovo 
na vas sve zlo, lažući mene radi. Veselite se i kliku j te, jer 
je plaća vaša velika na nebesima« (Mt 5, 11-12). »A i svi, koji 
pobožno hoće da žive u Kristu Isusu, trpjet ce progonstvo« 

(2 Tim 3, 12). 

DUHOVSKA NEDJELJA 

DOLAZAK DUHA SVETOGA 


Deseti dan iza Uzašašća dogodilo se ono, što je Isus obe- 
ćao apostolima: »Molit ou Oca i poslat će vam drugog utje- 
šitelja, Duha istine, koji će ostati s vama do vijeka« (Iv 14, 

Bilo je poslije osam sati ujutro, kad najedanput postade 
šum s neba kao da puše silan vjetar, i napuni svu kuću gdje 
su sjedjeh apostoli. Time je Duh Sveti najavio svoj dolazak. 
Duh je sveti mogao doći tiho i potajno, ali je zgodno bilo 
da se poslužio vjetrom. Kako vjetar diže i nosi prašinu i 
cisti zrak, tako i Duh Sveti budi dušu iz mrtvila potiče je 
na dobra djela, vuče je i diže k Bogu. 

Duh je Sveti došao ovaj put vidljivim načinom: nad gla- 
vom svakoga vjernika ukazao se plameni jezik. Jezici su 
oznaci 1, glavnu svrhu, radi koje je Duh Sveti sišao na apo- 
stoJe; trebao je naime apostole oduševiti za propovijedanje 
nauke Božje. I oganj, u kome su se pojavili jezici, ima svoje 
značenje. Oganj svijetli, gdje i čisti od taloga. Tako će i milost 
uha Svetoga očistiti vjernike od grijeha, prosvijetliti ih ne- 
beskim svijetlom i ugrijati ih Božjom ljubavlju. 

Kad je Duh Sveti sišao na apostole, nadario ih je mnogim 
darovima a među njima se ističe dar jezika. Taj je dan bilo 
eruzalemu mnogo svijeta iz raznih krajeva. Apostoli se 
' me ? u svjetinu ' 1 svaki je govorio jezikom one skupine, 
Z“. ok ° n J^ a sabraIa - A ljudi se »stanu diviti i čuditi 

čulemo - SV1 °, Vi ' Št ,° gOVOre ' Galil ejei, pa kako mi 

7 si ! . kl svo J J ezik ’ U kome smo se rodili?« (Dj Ap 2 
- )• Jedni su se od publike pitali: »šta će ovo biti? A drugi 
2 Pogurali govoreći: Napili se slatkoga mošta« (Dj Ap 

i reče- ar ^m rVak - apostolskl > diže se na obranu svojih drugova 

Pijani’ Ll C ° V1 . 1 V1 f. V1, koji stanu Jete u Jeruzalemu! Nisu ovi 
Pijan, kako vi mislite, jer je istom treća ura dana« (po na- 
še vrijem e enU 4 eVeta r Pnje P ° dne) (Dj Ap 2 ’ 1445 )- U to su 
J me vršile molitve u hramu. Prije toga se nije smjelo 

ništa jesti, a kamo 

S kr a i ž Zemlji 1 " 

žinu židovskoga zločina, sto su Ga raspeli na k 

Slušajući Petra, balilo se Iju^ma u -u mrekose Petru 

i ostalim apostolima. »Sta cem 1 vas u i me 

im reče: Pokoru činite, i neka se Mkrst sva ^ ^ ^ 

Isusa Krista za oprošten je gn eha sv j h P ^ petrovu 

Duha Svetoga« (Dj Ap 2 37 - 38 ) On i* ^ ^ 

"Sli d)eca B*. , 

dobili pravo na nebo. obraćenika — to su 

ne §° I- » 

dno srce i jedna duša« (Dj Ap 4, «]. 
udostoji udijeliti i nama. 

duhovski ponedjeljak 

DAROVI DUHA SVETOGA 

Prorok Izaija veli o Kristu: *1°%^ 
mudrosti i razuma. <* ». »• 

nosti, i napunit ce ga Duh s ko iis U dani Kristu kao 

Ovo je sedam d a r( ^a $ uha g - ike Njegove, koji su 

glavi Crkve, a po Kristu snaže m j 

pravedni pred Bogom. , t i i savjeta poma- 

Cetiri dara: dar razuma, znanja, ^ straha> pobožnosti i 
žu našu spoznajnu moc ' . 1 p ' daru raZ uma čovjek lako 
jakosti usavrsuju nasu vo j£- .. lako ne samo značenje 
shvaća objavljene lstl ™C ; ihovu u svakidašnjem životu, 

njihovo u sebi, nego a važnost J , . u oc i koristi 

Darom razuma stiče čovjek sve istine, koje su m 

za dobro njegove duše. rvrim darom 

spo^eTSrd^fut^m^Su r-ušitn razumom i 

prema tome, da je časno za čovjeka, da ih vjerom prihvati. 
Dar znanja upućuje čovjeka, kako će prirodnim znanjem što 
bolje i korisnije protumačiti objavljenu nauku Božju. 

Dar mudrosti je osobiti dar Božji. On nas diže od tijela 
k duhu. Sa zemlje na nebo. Iz vremena u vječnost. Njime 
promatramo sve pojave u sebi i izvan sebe u duhu vječnosti, 
prekogrobnoga života i savršenosti duše naše. Mudrost nas 
Božja uči, da je »taština željeti dugi život, a malo se brinuti 
za čestit život. Taština je paziti samo na ovaj život, a ne pred- 
vidjeti budući. Taština je ljubiti ovo, što strahovito brzo pro- 
lazi, a ne žuriti se tamo, gdje traje vječno veselje« (Nasljeduj 
Krista I., 1). 

Kao što čovjek daje čovjeku savjet, što da učini ovom ili 
onom zgodom, tako i Duh Sveti daje svima nama savjet, što 
nam je činiti na putu našega spasenja. A koliko je um Božji 
nad umom ljudskim, toliko je i savjet Duha Svetoga nad 
savjetom ljudskim. Dok ljudi mogu u savjetima pogriješiti, 
savjet je Duha Svetoga nepogrešiv, kao što je nepogrešiv i 
sam Duh Sveti. 

Dar jakosti pomaže čovjeku, da podnese i najveće poteš- 
koće, koje su mu na putu njegova spasenja. Darom se jakosti 
pouzdaje čovjek u moć Duha Svetoga i zato je sposoban pod- 
nijeti i one muke, što ih sam svojim prirodnim silama ne bi 
podnio. 

Strah, kao dar Duha Svetoga, nije ropski strah, što ga 
ima sluga pred gospodarom, da ne bi službu izgubio, nego je 
to sinovski strah, što ga osjeća plemeniti sin pred plemenitim 
ocem. Plemeniti se sin boji oca ne radi kazne, nego jer ljubi 
oca. To je strah, koji izvire iz ljubavi, a ne iz kazne. 

Pijetet ili djetinja ljubav je krepost, koja uređuje vladanje 
naše prema našim zemaljskim roditeljima. Ona nuka čovjeka, 
da sve prema roditeljima bude časno i priznanja dostojno. 
Dar pobožnosti, što nam ga daje Duh Sveti, pomaže čovjeku, 
da uredi vladanje svoje prema Bogu, najboljemu Ocu, onako 
kako je Isus učio i svojim primjerom pokazao. 

Bogoljubni vjernici! Preporučimo se Duhu Svetomu za 
sedam Njegovih darova. Neka prosvijetli um naš, da spozna 
dobro, i ojača volju našu, da čini dobro u sve dane do svršet- 
ka života našega. 

1. NEDJELJA PO DUHOVIMA 

VELIČINA KRŠĆANSKOGA MILOSRĐA 

Sv. Evanđelje iznosi načela za uređenje naših odnošaja 
prema bližnjemu. Narav nas sili da živimo zajedno s drugima. 
Da zajednički život bude na visini, treba da se ravna po 
društvenim načelima. Jedna propisuje prirodni razum, a sa- 
kupljena su u etici. Druga spominje Objava, a sadržana su 
u Sv. Pismu i Usmenoj predaji. 

Objava mnogo preporučuje krepost milosrđa. »Budite da- 
kle milosrdni, kao što je i Otac vaš milosrdan.« (Lk 6, 36). 
Milosrđe je čin ljubavi prema bližnjemu, kad se on nalazi u 
bijedi. Prirodno je, da nas tuđa bijeda dira. Mi suosjećamo 
tuđu bijedu. Suosjećanje tuđe bijede nuka čovjeka, da bliž- 
njemu pomogne. Pomoć se iskazana drugomu u bijedi zove 
čin milosrđa. Drugiput je bijeda duševna, a pomoć se pružena 
u duševnoj bijedi zove duhovno djelo milosrđa. Sva djela 
tjelesnoga i duhovnoga milosrđa običavamo svrstavati u 7 
tjelesnih i 7 duhovnih djela milosrđa. Tjelesna su djela milo- 
srđa: gladnoga nahraniti, žednoga napojiti, gola obući, put 
nika na stan primiti, bolesnika pohoditi, sužnja otkupiti i 
mrtvaca pokopati. Duhovna su djela milosrđa: neuka poučiti, 
dvoumma dobro savjetovati, žalosnoga utješiti, grešnika po- 
karati, uvreditelju oprostiti, uvrede strpljivo snositi, te za 
žive i mrtve Boga moliti. Sva djela kršćanskoga milosrđa što 
smo ih učinili bližnjemu, imaju vrijednost pred Bogom kao 
da smo ih samomu Bogu učinili. »Zaista vam kažem što ste 
god učinili jednomu od ove moje najmanje braće, meni ste 
učinili« (Mt 25, 40). 

»Ne sudite, i ne će vam se suditi« (Lk 6, 37). Ovo je načelo 
od vanredne koristi za čuvanje dobrih odnošaja s okolinom, 
u kojoj živimo. Čemu se plesti u tuđe poslove i čeprkati po 
tuđem smetištu kad to na nas ne spada? Sebe prosuđujmo, 
svoje pogreške uklanjajmo, a drugoga pustimo na miru. Ako 
mi puštamo druge na miru, i drugi će nama dati mir. Kad čo- 
vjek prosuđuje drugoga, radije vidi kod njega ono, što je zlo, 
nego ono, što je dobro, štoviše, ljudi kod drugoga gledaju 


56 


samo zlo, a rijetko kada dobro. Posljedica je, da su i sudovi o 
drugome zli, pa bližnje osuđujemo i ondje, gdje nisu krivi. Za 
kaznu onda drugi prosuđuju i osuđuju nas. Pa i onda, kad je 
čovjek po dužnosti zvan, da drugoga prosuđuje, treba da 
bude oprezan, a sud njegov da bude radije blag, nego strog. 
»Blaženi milosrdni, jer će milosrđe postići« (Mt 5, 7). 

»Opraštajte i bit će vam oprošteno« (Lk 6, 37). Velikodu- 
šno oproštenje uvrede i nanesene krivice je značajka kršćan- 
ska. Prije Krista je vrijedilo načelo: Oko za oko, zub za zub. 
Osveta je isticana kao nešto veliko i junačko djelo. Krist na- 
stupa obratno. »Ako te tko udari po tvom desnom obrazu, 
pruži mu i drugi« (Mt 5, 39). Životno iskustvo pokazuje, da je 
to načelo daleko bolje za poravnanje uvreda i nepravda, nego 
osveta. Ako se ti osvetiš neprijatelju, on će se opet osvetiti 
tebi, i tako svađama, zlu i nepravdama nikada kraja. Napro- 
tiv, ako si neprijatelju velikodušno oprostio, time si ga razo- 
ružao i više ti — ako je iole pošten — ne će činiti zla. To 
naglašuje Sv. Pismo i drugom zgodom kad kaže: »Ne osve- 
ćujte se sami«, nego »ako je gladan neprijatelj tvoj, nahrani 
ga, ako je žedan, napoj ga; jer čineći to, ugljevlje ognjeno 
skupit ćeš na glavu njegovu« (Rim 12, 19-20). Tako ćeš dobro- 
tom svojom svladati neprijatelj evu zloću. 

Bogoljubni vjernici! Mi molimo u Očenašu Boga, neka 
nam oprosti duge naše kako i mi opraštamo dužnicima naši- 
ma. Kad usporedimo uvrede naše, kojima neprestano vrijeđa- 
mo Boga, s uvredama, što ih bližnji nanese nama, onda su 
ove malo ili ništa prema uvredama, što ih sami nanosimo 
Bogu. A Bog će ipak i te teške uvrede rado oprostiti nama 
pod uvjetom, da i mi rado i od srca opraštamo malene uvrede, 
kojima bližnji vrijeđaju nas. Opraštajmo, dakle, ovo malo, 
što nam duguju i čime nas vrijeđaju ljudi, pak će i Otac naš 
nebeski oprostiti mnoge i velike grijehe nama. 

BLAGDAN PRESVETOG TROJSTVA 

U BOGU SU TRI OSOBE 

Razum nas uči, da > je samo jedan Bog. I vjera nas uči, da 
je samo jedan Bog. Ali vjera nas uči još i više: da su u Bogu 
tri osobe. Prva je Otac, druga Sin, treća Duh Sveti. Sve tri 
osobe u Bogu zovemo jednim imenom presveto Trojstvo. 

Da su u Bogu tri osobe, to jasno uči Sv. Pismo. Kad je 
Isusu bilo 30 godina, pođe na rijeku Jordan k sv. Ivanu Krsti- 

telju, da ga Ivan krsti. Nakon krštenja izađe Isus odmah iz 
vode. »I gle, otvoriše mu se nebesa, i vidje Duha Božjega, 
gdje silazi kao golub i dođe na njega.« S neba se čuo i glas, 
koji je govorio: »Ovo je Sin moj ljubezni, koji je po mojoj 
volji« (Mt 3, 16-17). Kod krštenja se Isusova, eto, objavljuju 
sve tri božanske osobe. Prva božanska osoba: Otac — govori 
riječi: »Ovo je Sin moj ljubezni, koji je po mojoj volji.« 
Druga božanska osoba: Isus — se krsti. Treća božanska 
osoba: Duh Sveti — silazi u prilici sjajnoga goluba nad 
glavu Isusovu. 

Prije nego je Isus uzašao na nebo, reče apostolima: »Dana 
mi je sva vlast na nebu i na zemlji. Idite dakle i naučavajte 
sve narode krsteći ih u ime Oca i Sina i Duha Svetoga« (Mt 
28, 18-19). Apostoli i njihovi zamjenici — kad će krstiti ljude 
— neka ih krste u ime presv. Trojstva: u ime Oca i Sina i 
Duha Svetoga. I opet, poput sunca jasan dokaz, da su u Bogu 
tri osobe. 

Nauka je o presv. Trojstvu tajna ili misterij. Tajne su 
taJkve vjerske istine, kojih mi sami ne možemo iznaći. I nakon 
toga, što su nam objavljene, ne možemo ih potpuno shvatiti. 
Ali, iako ih ne možemo shvatiti, jer nadilaze um naš, znamo 

0 njima bar toliko, da nisu protiv razuma, štaviše, slikama 

1 poredbama iz prirode možemo i tajne pojasniti toliko, te 
je očito, da su u skladu s ljudskim umovanjem; prema tome 
je potpuno opravdano, da ih vjerujemo. Za tajnu presv. Troj- 
stva, koja je jedna od najdubljih, ima čovjek neku blijedu 
sliku i u samome sebi. Kad čovjek nešto spozna, rodi misao. 
Nakon lijepe misli nastaje u čovjeku radost ili veselje, čov- 
jek, njegova misao i radost u njemu — trojica su, a opet su 
jedno. Prva osoba — Otac odvijeka spoznaje bit Božju i time 
rađa Misao svoju, koja se zove Riječ Božja — Logos, Verbum; 
to je druga božanska osoba, Sin Božji. Otac i Sin se odvijeka 
ljube. Ljubav njihova — to je treća božanska osoba — Duh 
Sveti. 

Svaka je osoba pravi Bog, a ipak su sve tri osobe samo 
jedan Bog, jer sve tri imaju jednu istu božansku narav. Sve 
su tri osobe odvijeka. Sve su jednako moguće, dobre i savr- 
šene. Sva djela izvan Boga zajednička su svim trim osobama. 
No posebice se pripisuje Ocu stvaranje, Sinu otkupljenje, a 
Duhu Svetomu posvećenje. 

Bogoljubni vjernici. Nauka o presv. Trojtvu je temeljna 
kršćanska nauka. Sve što Kat. Cilkva radi, radi u ime presv. 

Trojstva. Zato pobuđujmo često vjeru u presv. Trojstvo. 
Napose posvećujmo pažnju znaku sv. križa, da se propisno 
i pobožno križamo. Znak je sv. križa najčešći i najobičniji 
vanjski znak, kojim ispovijedamo svoju vjeru u presv. Troj- 
stvo. Po tomu, kako se (križamo, prosuđuju inovjerci, kolika 
je i kakva je vjera naša. Propisno i pobožno križanje je sigu- 
ran znak iskrene i duboke vjere naše. 

Rado završujmo svoje molitve s uzvišenim hvalospjevom 
u čast presv. Trojstva: Slava Ocu i Sinu i Duhu Svetomu. 
»Blagoslivljajmo Oca i Sina sa Svetim Duhom. Hvalimo i uz- 
visujmo ga u vijeke.« 

NEDJELJA U OSMINI TIJELOVA I 
2. PO DUHOVIMA 
ZAPREKE SPASENJU 

Govor je u sv. Evanđelju o večeri. Neki je čovjek priredio 
veliku večeru i pozvao mnogo uzvanika. Kad je bilo vrijeme 
večeri, pošalje svoga slugu da kaže uzvanicima: »Dođite, jer 
je već sve gotovo« Uzvanici se počeli izgovarati. Prvi reče: 
»Kupio sam zaselak, i valja mi ići da ga vidim; molim te, 
ispričaj me!« Drugi reče: »Kupio sam pet jarama volova i 
idem da ih ogledam; molim te, ispričaj me!« Treći reče: 
»Oženio sam se, i zato ne mogu doći.« (Lk 14, 16-20). 

Gospodar, koji je priredio večeru, jest Gospod Bog. Velika 
večera je blaženi prekogrobni život. Uzvanici smo svi mi ljudi 
na zemlji. Sve nas Bog zove u blaženi život iza groba. »Sin 
čovječji nije došao da pogubi duše, nego da ih spasi« (Lk 9, 
56). »Sin je čovječji došao da potraži i spasi, što je izgublje- 
no« (Lk 19, 10). Sv. Pavao veli: »Pouzdana je riječ i vrijedna 
da bude potpuno primljena: Krist Isus dođe na svijet, da 
spasi grešnike, od kojih sam prvi ja« (1 Tim, 1, 15). »Bog 
hoće, da se svi ljudi spasu i dođu u poznanje istine« (1 Tim 
2,4). 

Uzvanici se izgovaraju i ne dolaze na večeru. Onaj, kome 
je zaselak zaprekom da ne može doći na večeru, slika je 
oholih i ambicioznih ljudi. Takvi teže samo za zemaljskim 
častima. Brinu se za visoke položaje i udoban život na zemlji. 
Radi toga zanemaruju Boga i vršenje dužnosti prema Bogu. 
Hoće imati veličinu, slavu i raj na zemlji, pa se lako dogodi, 
da izgube milost Božju, a s milošću i blaženu vječnost. Uzva- 
nik, koji se ispričava od večere, jer mora ogledati kupljene 

volove, slika je ljudi — lakomaca. Lakomcima je novac Bog. 
Radi novca će izdati Boga kao što je i Juda izdao Isusa. Za- 
tajit će i svoje vjersko uvjerenje. Propustit će pohod crkve 
i primanje sv. sakramenata. Pogazit će zadanu riječ. Odreći 
će se poštenja i časti. Riječju: lakomac živi samo za novac; za 
duhovno i nebesko je slijep i gluh. Onaj uzvanik, koji veli, da 
se oženio, pa zato ne može doči na večeru, predstavnik je 
putenih ljudi. Mnogo je ljudi na svijetu, koji ženidbu — tu 
uzvišenu ustanovu Božju, smatraju samo sredstvom za pute- 
ne naslade. Daleko su gori oni, koji traže putene naslade iz- 
van braka. Takve naslade zabrajuje i prirodni i Božji zakon. 

Kad sv. Pavao nabraja, koji sve ne će ući u kraljevstvo 
Božje, onda spominje i melkoputne i lakomce. »Ne varajte se: 
ni mekoputni, ni lakomci, ne će baštiniti kraljevstva Božjega« 
(1 Kor 6, 9-10). »A bludnost i svaka nečistoća ili lakomost 
neka se i ne spominje među vama, kao što se pristoji sve- 
tima« (Efež 5, 3). Iste zapreke spominje i sv. Ivan apostol, 
kad piše: »Sve, što je na svijetu, požuda je tijela i požuda 
očiju i oholost života« (1 Iv 2, 16). 

Bogoljubni vjernici! Prirodni naš razum i vjera nas uče, 
da iza groba postoji život: sretan ili nesretan. Kakav će biti 
naš? Sretan? Ili nesretan? Izbor je u našim rukama. Kojigod 
nas zapadne, znajmo, da smo si ga sami izabrali. Bacimo na 
čas pogled u svoj dosadašnji život i ogledajmo slabosti svo- 
je, koje su nas smetale u duhovnom životu. Nisu li možda 
tolike i takve, da bi nas mogle lišiti i vječnoga života? Ni- 
jedno zlo pred Bogom nije toliko, da se ne bi moglo popra- 
viti. Nitko nije talko opak ni toliki grešnik, a da se ne bi mo- 
gao obratiti i spasiti. 

3. NEDJELJA PO DUHOVIMA 

IZGUBLJENA OVCA 

U glasovitom govoru na Gori rekao je Isus i ovu veliku 
misao: »Blaženi milosrdni, jer će oni milosrđe postići« (Mt 
5, 7). Svijet je velika bolnica. Zato su blaženi, koji otiru dušev- 
ne i tjelesne suze bijednoga čovječanstva. Bog će im nagraditi 
milosrđe, jer će i On prema milosrdnima biti milosrdan. 

Nauku je o milosrđu Božjem vrlo slikovito razvio Isus u 
priči o izgubljenoj ovci. Isus je rado boravio među carinicima 
i grešnicima. To je bilo zazorno farizejima i književnicima, pa 
su mrmljali protiv Isusa. Tada im Isus reče priču o pastiru 

sa sto ovaca. Ako pastir izgubi jednu ovcu, drugih devedeset 
i devet ostavlja u pustinji, i ide za izgubljenom dok je ne 
nađe. Kad je nađe, digne je veselo na ramena i nosi kući. 
Došavši kući, sazove prijatelje i susjede govoreći im: »Raduj- 
te se sa mnom, jer nađoh svoju ovcu izgubljenu.« Sad do- 
daje Isus: »Kažem vam, da će tako biti veća radost na nebu 
za jednoga grešnika, koji čini pokoru, nego li za devedeset i 
devet pravednika, kojima ne treba pokore« (Lk 15, 2). 

Izgubljena je ovca ljudski rod, koji se po Adamovu grijehu 
odmetnuo od Boga i tražio svoju sreću u stvorovima mjesto 
u Stvoritelju. Dobri pastir je Isus Krist, koji ostavlja nebo 
s anđelima nebeskim i postaje čovjekom, da traži, nađe i 
spasi ljudski rod. Isus boravi na zemlji 33 godine. Neumorno 
propovijeda. Bolesne liječi. Gladne hrani. Tužne tješi. Mrtve 
oživljuje. Za svaku potrebu ljudsku pokazuje srca. Svakoj boli 
pruža lijek. Kolika je ljubav Božja prema grešnicima, doka- 
zom je liturgija Velike subote, koja naglašuje: »Da sužnja 
otkupiš, Sina si predao« (Exultet). Da otkupi sužnja-čovjeka, 
Bog je na muke predao Sina Isusa Krista. 

Velika je radost na nebu, kad se obrati jedan grešnik. A 
zašto? Otac se nebeski raduje, jer se izgubljeni sin vratio u 
očinsku kuću. Duša je takva čovjeka opet lijepa i čista; opet 
je vjerna slika Božja. Raduje se Sin Božji, jer je obraćenje 
svakoga pojedinoga čovjeka novi dokaz, da Sin Božji nije 
uzalud trpio, nego da trpljenje Njegovo kod svakoga obraće- 
nja rađa obilni plod. Raduje se Duh Sveti, jer je raslkajani 
grešnik vidljivi učinak nevidljivoga djelovanja tajanstvene 
milosti Božje, koju dijeli ljudima Duh Sveti. Raduje se Majka 
Božja, jer se svakim obraćenikom umnaža broj njezine du- 
hovne djece. Raduju se anđeli nebeski, čuvari naši. Bog ih je 
stvorio, da budu ljudima vjesnici volje Božje i da čuvaju 
ljude. I kadgod se koji grešnik obrati, daje novo priznanje 
vjernoj čuvarskoj anđeoskoj službi. Raduju se sveci i svetice 
Božje, jer će spašeni čovjek biti u nebu drug njihov i pomoć- 
nik njihov u veličanju dobrote i milosrđa Božjega. 

Obraćenju se grešnika raduje i sv. Crkva ovdje na zemlji. 
Kad je jedno udo u čovječjem tijelu bolesno, tada trpi i stra- 
da cijelo tijelo. Kad umre u obitelji jedno dijete, žalost obu- 
zima cijelu obitelj. I obratno: kad je izliječeno bolesno udo, 
zdravlje se vraća čitavome tijelu. Kad je izbavljeno od smrti 
jedno dijete, radost nastaje u čitavoj obitelji. Crkva je Kri- 
stova velika duhovna obitelj. Svaka nesreća jednoga člana, ne- 

sreća je cijele Crkve. Ali i svaka plemenita radost svakoga 
pojedinoga člana, radost je i cijele Crkve. 

Bogolju'bni vjernici! Svi mi vjerujemo u Boga. Svi mi lju- 
bimo Boga. Budimo i velikodušni prema Bogu. Razveselimo 
Boga i nebo. A obradovat ćemo Boga i nebo to više, što se 
prije sami obratimo k Bogu i što više braće privedemo k 
Bogu. 

4. NEDJELJA PO DUHOVIMA 

ODSADA ĆEŠ LOVITI LJUDE 

Isus reče Širnunu: »Hajde na dubinu, te bacite svoje mreže 
na lov.« Šimun Petar se ispričava: »Učitelju, svu noć smo 
se trudili i ništa nismo uhvatili, ali na tvoju riječ bacit ću 
mrežu. I učinivši to uhvatiše veliku množinu riba« (Lk 5, 4-6). 

šimun i drugovi Su izabrali najzgodnije vrijeme za lov: 
noć. Uložili su sve sile, jer su ribarili cijelu noć. Pa ipak? Trud 
je ostao bez ploda, a napor bez uspjeha. Nije dakle sve u 
radu. Nije rad i napor ljudski apsolutna i jedina vrijednost u 
ljudskom društvu. Dosljedno: nije čovjek tako samostalan, da 
bi bio posve neovisan bilo o komu izvan ljudske zajednice. 
Dva su uzroka, o kojima ovisi uspjeh ljudskoga rada: Bog i 
čovjek. Bog je prvi i glavni uzrok, a čovjek je tek drugotni i 
ovisni uzrok, štoviše, i ono, što čovjek smatra svojim sudjelo- 
vanjem, nije njegovo, nego Božje. I tjelesno zdravlje, i bistra 
pamet, i volja za rad i sam rad — sve to je dar Božji. Kako 
ga je Bog dao, tako ga može i oduzeti. Koliki su ljudi na 
zemlji, kojima nedostaju bilo tjelesne, bilo duševne spasob- 
nosti, pa uopće ne mogu raditi. Ne samo uspjeh rada, nego i 
sam -rad ljudski je u rukama Božjim tako, da smo u svemu 
i svaki čas ovisni o djelovanju Božjem. Zato s pravom pita 
sv. Pavao apostol sve ljude zajedno i svakoga pojedinca na- 
pose: »Šta imaš, što nisi primio? Ako si primio, što se hvališ 
kao da nisi primio?« (1 Kor 4, 7). Ovisnost je naša o Bogu 
tolika, da ni ime Isus ne možemo izreći kako treba — da 
nam izgovor bude zaslužan pred Bogom — bez milosti Božje. 
»I nitko ne može reći: »Gospodin Isus, nego u Duhu Svetom« 
— veli sv. Pavao (1 Kor 12, 3). 

Petar je poslušao Isusa i ponovno bacio mreže, i ulovio 
veliku množinu riba. Naš je ljudski rad uspješan i plodono- 
san samo onda i onoliko, kada i koliko je u skladu s prvim 
uzrokom — voljom Božjom, što smo Bogu poslušniji i vjer- 
niji, i svoj rad više ravnamo po zapovijedima i savjetima 

Božjim, to će nam on donijeti više i trajnijih plodova. Svaki 
pak rad, koji bi čovjek razvio mimo volje Božje, ili — što 
je još gore — protiv -volje Božje, ne samo da ne će donijeti 
blagoslova Božjega, nego će izazvati kaznu Božju. 

Doživjevši obilan ribolov Šimun pade na koljena pred Isu- 
som i reče: »Udalji se od mene, Gospodine, jer sam čovjek 
grešnik« (Lk 5, 8). Kad promatramo na jednoj strani neiz- 
mjerno veličanstvo Božje i svetost Božju, a na drugoj strani 
svoje ljudske slabosti, onda je jedini ispravni postupak: po- 
niziti se pred Bogom, priznati grijehe i slabosti svoje, i mo- 
liti za o-proštenje. Takvu je jedinu ispravnu spoznaju o od- 
nošaju između Boga i čovjeka imao i poganski rimski satnik, 
kad je rekao Isusu: »Gospodine, nisam dostojan, da uđeš pod 
krov moj, nego samo reci riječ i ozdravit će sluga moj« (Mt 
8 , 8 ). 

Gospodin tješi šimuna Petra: »Ne boj se. Odsada ćeš loviti 
ljude« (Lk 5, 10). Lađa je Petrova slika Crkve Kristove. Kako 
je kao ribar hvatao ribe, tako će kasnije kao vrhovni pogla- 
var Crkve Kristove zajedno s drugim apostolima hvatati — 
predobivati ljude za Boga. Mučan je posao i težak život hva- 
tati ribe i od ribarenja živjeti. Još je mučniji i naporniji po- 
sao propovijedati nauku Božju i ljude trgati od tijela i zemlje 
pa ih dizati k duhu i nebu. Radi sličnosti ribarskog i misio- 
narskog rada vrlo je zgodno, što je Isus izabrao za prve misio- 
nare u svojoj Crkvi baš siromašne ribare, jer -su oni najlakše 
shvatili i najbolje se prilagodili misionarskoj službi. Ribari su 
često u borbi s morskim valovima i u borbi izvrženi smrtnoj 
opasnosti; tako su i propovjednici riječi Božje radi slabosti 
ljudske naravi, koja je više sklona na zlo nego na dobro, ne- 1 
prestano izloženi progonima, a često i samoj smrtnoj opasno- 
sti. Jer je Petar bio dobar ribar, bit će i dobar misionar. 
Kako je bio poslušan kao ribar, bit će još poslušniji i vjer- 
niji kao misionar. 

5. NEDJELJA PO DUHOVIMA 

PRAVEDNOST FARIZEJSKA I EVANĐEOSKA 

Pravednost je krepost, koja traži, da se svakomu dade ono, 
što mu pripada. Čovjek je pravedan, kad postojano, svuda i 
svagdje, svakomu daje njegovo pravo. Pravednost nas veže 
prema Bogu, bližnjemu i prema samomu sebi. Što smo po 
pravednosti dužni Bogu, a što opet bližnjemu i samomu sebi, 
propisuju nam zakoni: naravni, postavljeni Božji i ljudski. 

Isus je naglasio krepost pravednosti kad je rekao: »Podajte 
dakle caru carevo i Bogu Božje« (Mt 22, 21). Pravedni mo- 
ramo biti, jer nam Bog to nalaže. Na svakom koraku u Sv. 
Pismu nalazimo da Bog hvali, preporučuje i zapovijeda pra- 
vednost. Onima koji će trpjeti radi pravednosti, obećaje kao 
nagradu samo nebo. »Blaženi, koji su progonjeni radi praved- 
nosti, jer je njihovo kraljevstvo nebesko« (Mt 5, 10). Kao 
uzor pravednosti stavlja nam Sv. Pismo Gospoda Boga, za 
koga veli: »Bog će dati svakomu po djelima njegovim« (Rim 
2, 6). Bog naplaćuje dobro, a kazni zlo, kako je tko zaslužio, 
ako ne uvijek na ovom svijetu, a ono svakako na drugom. 

Pravedan treba biti ne samo u djelima, nego i u mislima 
i riječima. Netko se sprema kako će ukrasti tuđi novac. Već 
je svu osnovu pomno izradio. Slučajno se desi, da je gospo- 
dar bio kod kuće, pak krađa nije uspjela. Makar krađa nije 
činom izvedena, dotičnik je pred Bogom ipak tat i krivac, jer 
je u duši, u mislima, već izveo krađu. Netko je htio ubiti 
čovjeka, ali mu bilo s kojega razloga nije uspjelo ubojstvo 
izvršiti. On je ipak pred Bogom ubojica, jer je u duši privolio 
na ubojstvo. Tako je preljubnik onaj, koji je htio učiniti pre- 
ljub, iako ga činom nije učinio. »A ja vam kažem, veli Isus, 
da svaki, koji promatra s požudom ženu, već je učinio s njo- 
me preljub u srcu svojem« (Mt 5, 28). 

Farizeji i književnici su pazili samo na izvanjsku praved- 
nost, da udovolje slovu zakona. Po njihovu tumačenju zle mi- 
sli, osvetne težnje, unutrašnja svojevoljna zla nagnuća nisu 
smatrali grijehom, pa ih se nisu ni čuvali. Radi toga ih je 
Isus korio. Nazvao ih je pobijeljenim grobovima, koji su iz- 
vana lijepo bojadisani, a unutra su puni najgorega smrada. 
»Teško vama, književnici i farizeji, licemjeri! što ste kao okre- 
čeni grobovi, koji se spolja ljudima vide lijepi, a unutra su 
puni mrtvačkih kostiju i svake nečistoće. Tako i vi spolja se 
pokazujete ljudima pravedni, a iznutra ste puni licemjerja i 
bezakonja« (Mt 23, 27-28). Radi toga opominje Isus svoje 
učenike: »Ako ne bude pravednost vaša mnogo veća nego 
li književnika 'i farizeja, ne ćete ući u kraljevstvo nebesko« 
(Mt 5, 20). 

Farizeji su učili: ako si nekoga uvrijedio, ili mu nepravdu 
učinio, dosta je da doneseš dar u crkvu, pa je sve u redu. 
A Isus veli, ne tako, nego: »Ako prineseš dar svoj na oltar i 
ondje se sjetiš, da tvoj brat ima nešto protiv tebe, ostavi 
ondje svoj dar pred oltarom i idi prije te se pomiri s bra- 

tom svojim, pa onda dođi i prinesi svoj dar« (Mt 5, 23-24). To 
znači: ako si nekomu neko zlo ili nepravdu učinio, najprije 
poravnaj zlo i izmiri se s tim čovjekom, jer to traži naravni 
zakon, koji je prvi i najsvetiji, a onda tek dođi u crkvu, da 
se pomoliš i dar da na oltar doneseš. 

Bogoljubni vjernici! Budimo pravedni prema svakomu, pa 
i prema neprijatelju. Poštujmo svačije pravo. Svakomu daj- 
mo, što ga pripada. Bogu Božje, a caru carevo. Na zemlji ne- 
ma ljepše svjedodžbe za čovjeka nego kad se može reći: To 
je pošten i pravedan čovjek. 

6. NEDJELJA PO DUHOVIMA 

ŽAO MI JE NARODA 

Isus je u dva maha čudesnim načinom umnožio kruh i 
ribe. Prviput je imao pri ruci 5 hljebova ječmenih i 2 ribe. 
Ovu je hranu umnožio toliko, da se nasitilo 5 tisuća muška- 
raca, koje spominje Sv. Pismo. Ako se pribroje još žene i 
djeca, koja su također jela i nasitila se, to je Isus čudesno na- 
hranio preko 10.000 ljudi. Sav se ovaj svijet do sita nahranio, 
štoviše, još je i preostalo toliko hrane, da su apostoli naku- 
pili 12 punih košara ostataka. 

Drugi put je Isus umnožio 7 hljebova pšeničnih i nekoliko 
ribica. O ovom čudu govori današnje sv. Evanđelje. Kad su se 
ljudi nasitili, dade Isus pokupiti ostatke, pa učenici nakupiše 
7 košara ostataka. 

Zašto Isus umnaža hranu? On sam navodi razlog: Žao mi 
je naroda, jer eto već tri dana stoje kod mene, i nemaju šta 
jesti i ako ih otpustim gladne njihovoj kući, klonut će na pu- 
tu. Kako je velika i plemenita ljubav Isusova prema narodu! 
Na svoje je potrebe zaboravio, a misli samo na potrebe na- 
roda! Isus je imao samilost s narodom, jer ga je narod rado 
slušao i vjerno slijedio. Ljudi su bili toliko željni nauke, da 
su, slušajući Isusa, tri dana ustrajali kod njega. Razlog je bio 
i taj, što su ljudi bili siromašni, pa si sami ni jesu mogli pri- 
baviti hrane. Konačno je Isusa potaklo na milosrđe i to, što 
bi ljudi vraćajući se iz pustinje gladni, mogli od glada i sla- 
bosti stradati na putu. 

Spasitelj je došao na zemlju u prvom redu zato, da nas 
uči, da se brine za dobro naših duša. »Tražite najprije kraljev- 
stvo Božje i pravednost njegovu, i sve će vam se ovo dodati« 
(Mt 6, 33). Kad je neki čovjek iz naroda molio Isusa: »Uči- 
telju, reci bratu momu, da podijeli sa mnom baštinu« (Lk 

12, 13), odgovori mu Isus: »čovječe, tko je mene postavio su- 
cem ili djeliteljem nad vama?« (Lk 12, 14). 

Međutim se, eto, Isus brine i za tijelo. Bog se brine za 
branu ne samo ljudima, nego i svim drugim živim bićima na 
zemlji. »Pogledajte ljiljane kako rastu, ne trude se, niti predu; 
a ja vam kažem: Ni Salamon se u svoj slavi svojoj ne obuče 
kao jedan od njih. A kad travu ikoja je danas na polju, a su- 
tra se u peć baca, Bog tako odijeva, koliko više vas malo- 
vjerni?« (Lk 12, 27-28). »Pogledajte gavrane, kako ne siju 
niti ne žanju, kako nemaju podruma ni žitnice, i Bog ih hrani« 
(Lk 12, 24). Kad se dakle providnost Božja brine za travu i 
neznatne životinje kao što su gavrani, kud i ikamo će se više 
brinuti za hranu ljudima, koji su slika i prilika Božja i otkup- 
ljeni predragocjenom krvlju Kristovom! 

A kako se Bog brine za našu hranu? Daje nam sunce, koje 
grije zemlju, i kišu, koja ju natapa. To su dva bitna uvjeta, 
za plodnost zemlje, bez kojih je nemoguć bilo kakav život na 
zemlji. Dobrota Božja ide tako daleko, da sunce i kišu daje 
nesamo dobrima i pravednima, koji Boga štuju i ljube, i po 
zakonu Božjem vjerno žive, nego ove darove daje i onima, 
koji su opaki. Otac nebeski »čini, da sunce njegovo izlazi nad 
zlima i dobrima, i daje kišu pravednima i nepravednima« (Mt 
5, 45). 

A da ljudi ipak trpe oskudicu i nemaju dovoljno hrane, 
nije krivnja na Bogu, nego na ljudima. I danas ima na zemlji 
krajeva, gdje je toliko živežnih namirnica, da ih ljudi uništa- 
vaju, samo da načine mjesta novima, koje će zemlja donijeti. 
A da toliki drugi trpe, krivi su ljudi, koji ratuju, i narodi, 
koji jedan drugom onemogućuju kupovanje i dovoz hrane. 

Bogoljubni vjernici! Hrana je veliki dar Božji. Zato treba 
da ponizno molimo Boga: »Kruh naš svagdanji daj nam da- 
nas«. Osobito pobožno treba moliti za ovaj dar u sadašnje 
vrijeme, kad je oskudica po svijetu velika. A dobri Isus, koji 
je rekao: »Žao mi je naroda«, pokazat će milosrđe svoje i 
nama, kad se čistim srcem i djetinjim pouzdanjem obratimo 
k Njemu. 

7. NEDJELJA PO DUHOVIMA 

PO NJIHOVIM ČETE IH RODOVIMA UPOZNATI 

Lažni su proroci širitelji krivih vjera i svi, koji drugoga na- 
vode na zlo. Ovakvi dolaze kao tobožnji čuvari i obnovitelji 


66 


čistoga Evanđelja, a govori iz njih oholost, prkos i niski se- 
bični ciljevi. Znadu biti na riječima vrlo slatki, da lakše pre- 
dobiju ljude za svoju otrovnu nauku. Izgledaju izvana umiljati 
kao janjci, a u duši su opaki kao grabežljivi vuci. 

Bog je dao prirodni zakon, po kome sve živo donosi rodove. 
Biljke donose sjemenje, životinje imaju mlade, a ljudi kao 
rodove donose djecu te svoja dobra i zla djela. Kad hoćemo 
znati, kakva je koja biljka, gledamo njezino sjeme ili plod. 
Plemenita jabuka je dokazom, da je i stablo, na kom je rasla, 
plemenito. Slatko grožđe dokazuje, da je i trs biran. Korist, 
što je koja životinja daje čovjeku, pokazuje ina vrijednost te 
životinje. Zdravo i bistro dijete pokazuje, da ima zdrave i bi- 
stre roditelje. 

Kakav je koji čovjek u duši svojoj, to najbolje pokazuju 
djela njegova. Može se netko za neko vrijeme pretvarati, pak 
se izvana pokazivati boljim nego je u duši. Pretvaranje može 
trajati samo neko vrijeme. Prava, opaka ćud izbije napolje 
prije ili kasnije. Prirodni zakon traži, da se duša očituje pre- 
ko tijela, a duševna dobra i zla svojstva preko vanjskih tjele- 
snih kretnja. Ono, dakle, što je u duši — bilo dobro ili zlo 
— dolazi na površinu, pokazuje se u djelima ljudskim. Zato 
je sasvim opravdano, da ljudi sude čovjeka po vanjskim dje- 
lima. Čestit i pošten rad daje ispravan zaključak, da je taj 
čovjek i u duši dobar, da ima plemenito srce. Opak život 
i nepoštena djela neoborivi su dokaz, da je taj čovjek i u 
duši svojoj — u cijeloj nutrini svojoj opak i zao. »Tako svako 
dobro drvo rodi dobre rodove, a zlo drvo rodi zle rodove.« 
(Mt 7, 17). Jednako i svaki čovjek, koji je u duši dobar, živi 
i radi časno i pošteno, a opak čovjek živi i radi opako i ne- 
pošteno. »Ne može dobro drvo roditi Zlih rodova, ni zlo drvo 
roditi dobrih rodova« (Mt 7, 18). Tako ni dobar i pošten čo- 
vjek ne može trajno raditi zlo, a niti zao čovjek može trajno 
raditi dobro. Po plodovima, dakle, poznajemo drveće, a po 
djelima ljude. 

Duhovito opaža narodna poslovica: »Kakva mati, takva 
kći; kakav otac, takav sin«. Hoćeš li znati, kakva je koja maj- 
ka, pogledaj joj djecu, osobito kćeri. Lijepo odgojena — po- 
slušna, čedna, skromna i radina ikći siguran je znak, da joj 
je i majka takva. Ohola, umišljena, raspuštena i lijena kći 
pokazuje, da ni majka nije bolja. '»Jabuka ne pada daleko od 
stabla«, ni kći daleko od matere. Hoćeš li znati, kakav je koji 
otac? Promatraj obitelj njegovu — u prvom redu sinove. Kad 

u obitelji vlada mir, sloga, ljubav, a sinovi poštuju roditelje i 
savjesno vrše svoje dužnosti, to je dobra svjedodžba za oca. 
Svađe u obitelji, a sinovi buntovni, skitnice i propalice — 
očiti dokaz, da je otac slab i nesposoban. Zanima te, kakvi 
su u kojoj školi učitelji i odgojitelji? Promatraj učenike. Te- 
meljito obrazovana i kreposno odgojena djeca svjedoče naj- 
jače da su i učitelji vrsni i kreposni. 

Bogoljubni vjernici! Za spasenje nisu dosta samo lijepe 
riječi. »Ne će svaki, koji mi govori: Gospodine, Gospodine, 
ući u kraljevstvo nebesko, nego onaj, koji čini volju Oca mo- 
jega, koji je na nebesima« (Mt 7, 21). I Bog i ljudi u svakoj 
službi i u svakom poslu traže dobra djela. Naša su djela do- 
bra, kad su u skladu s voljom Božjom. Po volji su Božjoj, kad 
radimo po zapovijedima Božjim, crkvenim i po pravednim 
ljudskim zakonima. Što je u skladu sa zakonima Božjim i 
ljudskim to je dobro i Bogu milo, a duši našoj korisno za 
spasenje. Što je pak učinjeno protiv Božjih i ljudskih zakona, 
to je zlo i Bogu odurno, a duši našoj na propast. 

8. NEDJELJA PO DUHOVIMA 

NEPRAVEDNI UPRAVITELJ 

Neki je bogati čovjek imao upravitelja. Upravitelj je slabo 
upravljao imovinom, pa ga optužili kod gospodara, da pro- 
sipa dobra njegova. Gospodar ga pozove na red i reče mu: 
»što to čujem za tebe? Daj račun, kako si upravljao, jer više 
ne možeš biti upravitelj.« Vidjevši upravitelj, da će izgubiti 
službu, dozove redom sve dužnike svoga gospodara i svako- 
mu otpusti dio duga. Učinio je to zato, da ga ovi kasnije, kad 
izgubi službu, prime k sebi, da ne bude prinužden ni kopati 
ni prosjačiti. 

»I pohvali gospodar nepravednoga upravitelja, da je lukavo 
postupao« (Lk 16, 8). Gospodar nije pohvalio nepošteno djelo 
upraviteljevo; to što je upravitelj otpustio dužnicima dio 
duga te ga prevario, nego domišljatost i lukavost upravitelje- 
vu, kojom se upravitelj pobrinuo za svoju budućnost, kad iz- 
gubi službu. Upravitelj je, otpustivši dužnicima dio gospoda- 
reva duga, učinio zlo, koje se mora osuditi. Ali je time, što je 
dužnicima otpustio dio duga, obvezao dužnike da pomognu 
njemu — upravitelju, kad bude u bijedi. Tako je pokazao svo- 
ju lukavost i spretnost, kako se zna snaći u svakoj životnoj 
poteškoći i kako zna sve iskoristiti, da si osigura život na 


zemlji. Ovom nas pričom uči Spasitelj, neka promatramo lju- 
de u svijetu, s kolikom se brigom i požrtvovnošću brinu za 
zemaljski život. Kako znadu sve iskoristiti da si osiguraju ze- 
maljski život. Koliko truda i napora ulažu za vremenita do- 
bra. Još više se treba brinuti za duhovna dobra, kreposna 
djela, kojima si stičemo nebo. Nijedan trud, nijedna briga 
nam ne smije biti teška, kad se radi o spasenju duše naše. 
Ljudi, dakle, u svijetu u svom nastojanju za prolazni zemalj- 
ski probitak neka nam budu uzorom, s kolikom se brigom i 
marom treba skrbiti za duhovna dobra, koja ostaju kroz svu 
vječnost. Jer je duša vrijednija od tijela, i skrb za spasenje 
duše treba da je veća od skrbi za uzdržavanje tijela. 

»Načinite sebi prijatelje ništetnim bogatstvom, da vas, kad 
umrete, prime u vječne stanove« (Lk 16, 9). Bogatstvo samo 
po sebi nije zlo. Ima bogataša koji su poštenim radom stekli 
bogatstvo i rado dijele siromasima. Takvo je bogatstvo po- 
šteno i bit će bogatašu na spasenje. Ali, jer se bogatstvo po- 
naj češće nepravedno stiče: bilo prevarom ili ustezanjem za- 
služene plaće; jer su bogataši šfcrci; ne poznaju siromaha ni 
dobrotvornih ustanova, kojima bi pomogli, nego troše bogat- 
stvo u nedopuštene svrhe; zato Sv. Pismo osuđuje bogatstvo 
i zove ga nepravednim bogatstvom. Tko je nepravedno stekao 
bogatstvo, treba ga podijeliti među one, koje je prevario. Tko 
je pak bogatstvo stekao pošteno, neka rado Bogu za ljubav 
dijeli u dobrotvorne svrhe, a u prvom redu siromasima. Tako 
će, služeći se mudro i časno vremenitim dobrima, postići i 
obilje duhovnih dobara. 

Bogoljubni vjernici! Svi smo mi upravitelji Božji, svi upra- 
vljamo darovima Božjim. Svakomu je Bog dao život: dušu i 
tijelo, i bar nešto imovine. Bogu ćemo račun polagati, kako 
smo se služili duševnim i tjelesnim sposobnostima? Da li su 
misli naše, a još više riječi i djela naša pravedna i poštena? 
Da li smo popuštali tjelesnim težnjama, pa im zadovoljavali 
i tamo, gdje nije dopušteno? Kako ćemo se opravdati pred 
Bogom? Spasitelj je rekao »da će za svaku praznu riječ, koju 
kažu ljudi, dati račun na sudnji dan« (Mt 12, 36). A koliko će 
teža odgovornost biti za opake riječi i nepoštena djela? Rodi- 
telji će polagati Bogu račun, kako su upravljali s djecom. Uči- 
telji i staratelji, kako su poučavali i odgajali povjerenu im 
mladež? Gospodari i poslovođe, kako su postupali s namješte- 
nicima, radnicima i služinčadi. Svuda treba da vlada praved- 
nost, koja kaže: svakomu njegovo. 

Svi će poglavari, i svjetovni i duhovni, odgovarati pred 
Bogom, kako su postupali i vladali s podanicima svojim. 
Blago svakom gospodaru, koji je podanicima bio ljubezni 
otac i dobri pastir, jer će na sudu Božjem čuti utješne riječi: 
»Dobro, slugo dobri i vjerni, budući da si bio u malome vje- 
ran, nad mnogim ću te postaviti, uđi u veselje gospodara svo- 
jega« (Mt 25, 21). 

9. NEDJELJA PO DUHOVIMA 

ISUS PRORIČE PROPAST JERUZALEMA 

Isus je rijetko plakao. Sv. Pismo spominje samo tri zgode. 
Prvi put je plakao kad je uskrisio mrtva Lazara, koji je bio 
već 4 dana u grobu. S Lazarom je bio prijatelj. Kad je došao 
k Lazaru, sestre su ga Lazarove lijepo podvorile. Radi toga 
mu se ražalilo, kad je vidio tužne sestre kako jadikuju za 
mrtvim bratom. Tuzi je svojoj dao oduška u suzama tako, 
da su to i svi nazočni Židovi opazili, te govorili: »Gle, kako 
ga je ljubio« (Iv 11, 36). Drugiput se rasplakao, kad je u duhu 
gledao propast Jeruzalema, toga najljepšega grada svoga vre- 
mena. Treći put je plakao za vrijeme svoje gorke muke. Svaki 
put je bio uzrokom plaču velik i važan događaj: samo su po- 
tresni prizori mogli izazvati suze u očima Isusovim. 

Bilo je to na Cvjetnicu, kad je Isus svečano ulazio u Jeru- 
zalem. Kad se približio gradu i vidio građevine njegove, tada 
je prorekao, kako će grad biti razoren, a narod židovski po 
svemu svijetu raspršen. Kako je Isus prorekao, tako se točno 
sve ispunilo. 40 godina nakon smrti Isusove došli su Rimljani 
pod vodstvom svojih vojskovođa Tita i Vespazijana i opkolili 
grad. Nitko nije mogao ni unići ni izaći iz grada. U gradu je 
nastala takva glad, da su majke vlastitu djecu jele. Jedni su 
od opkoljenih Židova umrli od gladi, drugi su poubijani, a 
treći kao roblje rasprodani po svemu svijetu. Od toga su vre- 
mena Židovi rasijani po svim narodima i po svim državama 
po čitavoj zemlji. 

Zašto ih je Bog ovako oštro kaznio? Židovi su bili izabrani 
narod Božji. Bog ih je posebnim načinom poučavao i odgajao. 
Iz njihova se roda rodio Spasitelj Isus Krist. A oni, mjesto 
da priznaju Isusa kao Sina Božjega i da listom prionu uz 
Njega i nauku Njegovu, digoše ruke na Nj i ubiše ga. Znali su 
vrlo dobro, da je Isus nevin. I Pilat ih je kod istrage na to 

upozorio. A oni traže smrt Isusovu pod svaku cijenu. »Krv 
njegova na nas i na djecu našu« (Mt 27, 25). 

Bog nagrađuje i pojedince i narode za dobro, što ga čine. 
Ali i kažnjava i pojedince i narode za zlo što ga čine. Samo je 
razlika u tome, što pojedinca čovjeka može Bog nagraditi i 
kazniti i na drugom svijetu, a narodi dobivaju svu nagradu 
i svu kaznu na ovom svijetu, jer na drugom svijetu narodi 
kao narodne skupine ne postoje. Radi toga se može dogoditi, 
da opak čovjek prođe kroz ovaj zemaljski život bez kazne, 
jer ga kazna čeka preko groba. Narodi pak svu nagradu i svu 
kaznu dobivaju na zemlji »jer o uskrsnuću niti će se ženiti, 
niti udavati, nego će biti kao anđeli Božji na nebu« (Mt 22, 
30). Prema tome preko groba nema ni brakova ni rođenja, 
dosljedno ni obiteljskoga ni narodnoga života. 

Bogoljubni vjernici! Kako je Bog kaznio židovski narod 
radi njegovih opačina, tako kažnjava i svaki drugi narod kad 
nešto zla učini. Iz toga slijedi: nije dosta pred Bogom, da je 
svaki od nas sam za sebe dobar. Mi moramo nastojati, da i 
čitav narod kao cjelina bude dobar i plemenit. Zato poučavaj- 
mo i bodrimo jedan drugoga na dobro ne samo na skrovitim 
mjestima, nego i javno: u uredu, na trgu, na ulici, putem 
novina, knjiga, radija, zborova, sjednica, u kazalištu, kinu — 
svuda, gdjegod se pruži prilika. Osobito pak molimo rado i 
često za nosioce državne vlasti, da svi redom budu vrijedni i 
čestiti ljudi, da upravljaju narodom tako te naš hrvatski na- 
rod postane uistinu Božji narod. »Blago narodu, komu je go- 
spodarom Bog njegov« (Ps 32, 12). 

10. NEDJELJA PO DUHOVIMA 

MOLITVA ZA ŽIVE I MRTVE 

Isus govori farizejima i svima onima, koji su zaraženi fari- 
zejskim duhom. Farizeji su se smatrali pravednima i krepo- 
snima, a stvarno su bili opaki. Tu su svoju umišljenu praved- 
nost pripisivali svojim vlastitim zaslugama. Prema tome su 
griješili i taštinom, jer su si bili Svijesni zasluga, koje uistinu 
nisu postojale. Sve su druge ljude prezirali kao grešnike, i 
zato ih smatrali nižima od sebe. Imajući pred očima farizeje 
iz Sv. Pisma, i danas zovemo farizejem svakoga čovjeka, koji 
se gradi boljim nego što je. 

Da pokaže farizejima kako je oholost u sebi odurna mana, 
a pogotovo ako se uvuče i u samu molitvu, pripovijedao im 

je Isus događaj, kako su dva čovjeka došla u hram na moli- 
tvu. Jedan je bio farizej, a drugi carinik. Farizej se zapravo 
i nije molio, nego je isticao pred Bogom svoje zasluge i uje- 
dno vrijeđao druge ljude. »Hvalim ti, Bože, što nisam kao 
ostali ljudi: razbojnici, nepravednici, preljubnici ili kao ovaj 
carinik. Postim dva puta u tjednu, dajem desetinu od svega, 
što imam« (Lik 18, 11-12). Kolika oholost! Farizej je jedini 
pravednik, a svi su drugi ljudi bilo razbojnici, bilo nepraved- 
nici ili pak preljubnici! »A carinik je stajao izdaleka i nije htio 
ni očiju podignuti prema nebu, nego se udarao u prsa govo- 
reći: »Bože, milostiv budi meni grešniku.« Carinikovu je mol- 
bu Bog uslišao, pa je carinik otišao opravdan kući, a farize- 
jevu je odbio, jer nije bila prava molitva, nego naduto hvali- 
sanje. Isus spominje i razlog, zašto je Bog jednoga uslišao, a 
drugoga odbio: »Jer svaki koji se povisi, ponizit će se, a koji 
se ponizi, povisit će se« (Lk 18, 14). Sve dobro, što ga čovjek 
čini, čini s milošću Božjom, a zlo, što čini, to je njegovo vla- 
stito djelo. Zato treba za svako dobro hvaliti Bogu, a za zlo 
se treba kajati i moliti oproštenje od Boga. Ponizan čovjek 
i čini tako, pa je Bogu mio. Oholica čini obratno: ne će da pri- 
zna grijehe i slabosti svoje, pa se ni ne kaje, a dobro, što 
učini, mjesto Bogu pripisuje sebi, pa je Bogu mrzak i oduran. 

Molitva je svakomu, koji je došao k razumu, za spasenje 
potrebita. Spasitelj je sam često molio i u molitvi probo- 
ravio cijele noći. On je sam naučio apostole moliti divnu mo- 
litvu »Očenaš«, kojom se svi kršćani, bez razlike, najradije 
služe. Spasitelj je naložio molitvu, ikad je rekao: »Molite, i 
dat će vam se; tražite i naći ćete; kucajte i otvorit će vam 
se« (Lk 11, 9). Bog zapovijeda molitvu, jer bez molitve ne 
bismo mogli zadobiti milosti, koje trebamo da možemo ustra- 
jati u dobru do svršetka. 

Mogao bi netko prigovoriti: Bog zna, što nam treba, čemu 
onda naša molitva? Bog doista zna bez naše molitve, što 
nama treba. No mi ne molimo zato, da Bogu kažemo, što 
nam treba, već da Boga priznamo kao darovatelja svega do- 
bra, te da molitvom zasvjedočimo, kako smo mi u svemu o 
Njemu ovisni, pa da tako budemo vrijedniji njegovih dobara. 
Molitva nas združuje s Bogom. Jača nas protiv zla i krijepi 
za dobro. Ona nas tješi u tuzi, pomaže u nevolji i pribavlja 
nam milosti, da možemo u dobru ustrajati do smrti. 

Treba da molimo za sve ljude: za žive i mrtve. Kad molimo 
za žive, biilo za sebe ili za druge, molimo najprije za dušu i 

duhovna dobra, za milost spasenja. Kad pak molimo vreme- 
nita ili tjelesna dobra živima, tada treba da molimo samo ona 
dobra i onoliko vremenitih dobara, koja i koliko pomažu 
duši za spasenje. To je pravi red, koga se treba držati kod 
molitve, inače je Bog ne će uslišati. Taj je redoslijed pro- 


pisao Isus Krist, kad je rekao: »Tražite najprije kraljevstvo 
Božje i pravdu njegovu«. Kada molimo za mrtve, treba da 
molimo samo za duše u čistilištu, da im Bog skrati muke i 
pusti ih što prije u nebo. »Sveta je dakle i spasonosna misao 
moliti za pokojne, da se izbave od grijeha« (2 Mak 12, 46). 
Napose treba da molimo za sve pokojne, kojima smo možda 
mi krivi da se nalaze u čistilištu, ili smo kojom drugom poseb- 
nom vezom bili povezani s njima, pak oni s pravom očekuju 
pomoć od nas. Za one, koji su u paklu niti se moli niti se 
smije moliti. Oni su neprijatelji Božji, zauvijek su osuđeni u 
pakao, iz njega ne mogu izaći, njima nema pomoći. Zato 
Crkva nalaže, da s prokletnicima u paklu prekinemo svaku 
vezu, da ih uopće ne spominjemo, pa ni u molitvi. 

Osobito treba da molimo za roditelje, jer su nam oni iza 
Boga najveći dobročinitelji. Za braću, jer nas veže krvna veza, 
koja je po naravnom zakonu vrlo velika i jaka. Za prijatelje 
i dobročinitelje, da ih Bog nagradi i ovdje i u vječnosti za 
dobročinstva što su nam ih učinili. Dužni su moliti: muž za 
ženu i žena za muža, a obojica za djecu, da im Bog blago- 
slovi obiteljski život, da bude u kući -mir, sloga i ljubav, da 
obitelj napreduje u krepostima i vremenitom blagostanju. 
Svi treba da molimo za duhovne i svjetovne poglavare, da 


uzmognu mudro upravljati s nama. štoviše, dužni smo moliti 


za krivovjernike i nevjernike, pa i za same neprijatelje, jer 


nam je Isus Krist tako naložio i primjerom svojim pokazao. 


11. NEDJELJA PO DUHOVIMA 

SLUH I GOVOR 

K Isusu dovedu gluha i nijema čovjeka, neka Isus stavi 
na nj ruku, da ga izliječi. Isus uze čovjeka nasamo, stavi 
prste svoje u uši njegove i dotače se jezika njegova. »I po- 
gledavši na nebo uzdahnu i reče mu: Efeta, to znači: otvori 
se. I odmah mu se otvoriše uši, i razriješi se sveza njegova 
jezika i govoraše pravilno.« Nazočan se narod izvanredno di- 
vio ovom čudu, znaku dirljive dobrote i ljubavi Isusove, i 


73 


govorio: »Sve je dobro učinio: i gluhe čini da čuju i nijeme da 
govore« (Mk 7, 32-37). 

Sluh je vrlo važno i opasno osjetilo u ljudskom tijelu. Po 
sluhu je nastao istočni grijeh. Adam je u raju zemaljskom 
poslušao ženu Evu, uzeo od nje zabranjeno voće, jeo i tako 
načinio grijeh, koji je naravnim rođenjem prešao na sve lju- 
de, Adamove potomke, a zove se istočni ili praroditelj ski gri- 
jeh. Kad čitamo životopise svetih, nailazimo na bezbroj sve- 
taca, koji su se obratili k Bogu i postali svetima slušajući 
riječ Božju. Ali nalazimo i bezbroj ljudi, koji su slušali pro- 
ste, zle i bezbožne razgovore, izgubili vjeru i zauvijek propali. 

Sv. Bonaventura razlikuje 4 vrste slušača. Jedni slušaju, ali 
pametnih riječi ne zadrže, nego ih odmah zaboravljaju. To su 
zaboravljivci. Drugi slušaju i zadrže riječi, ali ne čine i ne 
žive po njima. To su lijenčine. Treći slušaju, zadrže riječi i 
rade po njima, žive po čuvenoj nauci, ali ne ustraju. To su 
onakvi ljudi, koji su previše zaokupljeni vremenitim brigama, 
pa se konačno u njima i izgube, četvrti slušaju, zadrže lijepu 
nauku, žive po njoj i ustraju. To su plemeniti značajevi i kre- 
posni ljudi. 

Sv. Oci nam daju mudre savjete glede slušanja: izbjegavaj 
ljude, koji vode krivovjerne i bezbožne razgovore. Tko hoda 
po prašnoj cesti, nemoguće je, da se ne zapraši. Tko po blatu 
hoda, nemoguće je, da i sam ne postane prljav. Tko se s 
krivovjernicima i bezbožnicima mnogo druži, nemoguće je, 
a da ne bi i sam bezbožan postao ili barem oslabio u svojoj 
vjeri, čuvaj se ljudi, koji nisu ničim zadovoljni, nego sve- 
mu prigovaraju, uvijek ogovaraju i kleveću. Ima ptica, koje 
najradije čeprkaju po blatu. Tako ima i ljudi, koji, kadgod se 
sastanu, najradije kopaju po tuđem smetištu, pa ogovaraju i 
kleveću, da je upravo odurno. Čemu se družiti s takvim lju- 
dima i slušati njihove razgovore? Nakon slušanja takvih raz- 
govora, duša je svakiput opterećena novim grijesima, a sa- 
vjest uznemirena. Naše načelo neka bude: ako ne znam o 
čovjeku ništa dobra reći, ne ću ni zlo reći. Čuvajmo se sluša- 
nja dvoličnih dosjeta'ka, prostih izraza, kleveta, pa i ispraznih 
i taštih razgovora. Sve to opterećuje savjest i ne da mira 
duši. Zalazimo samo u onakva društva i slušajmo samo one 
razgovore, koji nas -mogu oplemeniti te boljima i kreposniji- 
ma učiniti. 

O jeziku i značenju govora za naš duhovni život osobito je 
lijepo pisao sv. Jakob apostol. »Gle, mala vatra koliku šumu 

sažeže. I jezik je vatra, svijet nepravde. Jer sav rod zvijeri i 
ptica i gmazova i riba kroti se, i ukrotila je čovječja narav, 
a jezika nitko od ljudi ne može ukrotiti. Njim blagoslivljamo 
Boga i Oca i njim kunemo ljude, koji su stvoreni na sliku 
Božju. Iz istih usta izlazi blagoslov i kletva. Ne valja, braćo 


moja, da ovo tako biva« (Jakob 3). 


Bogoljubni vjernici! Ako promatramo grijehe, što opažamo? 
Da ih najveći postotak čine ljudi baš jezikom. Kletve se, koje 
su kod našega naroda česte i teške, sve redom čine jezikom. 
Svađe, iz kojih se razvijaju tučnjave, Ubojstva, parnice, globe, 
tamnice i slično, nastaju radi neopreznog jezika. Uvrede po- 
štenja, radi kojih su i pojedinci i obitelji godinama u neprija- 
teljstvu, odakle dolaze? I opet od jezika. Ogovori, klevete, 
ocrnjivanja i oduzimanje tuđega poštenja, sve to redom čini 
jezik. Grijesi su, što se počinjaju jezikom toliki i tako teški, 
da je punim pravom rekao sv. Jakob: »Ako tko u riječi ne 
pogriješi, onaj je savršen čovjek, koji može obuzdati i sve 
tijelo.« 


Bogoljubni vjernici! Rijetko se čovjek pokajao, što je šu- 
tio, a bezbroj se puta kaje, što je govorio, jer mu u govoru 
izmakne mnogo toga, što nije smio reći. Rado -šutimo, a kad 
govorimo, dobro promislimo sadržaj, o komu ćemo govoriti, 
a jednako i na riječi, u koje ćemo sadržaj zaodjenuti. 


12. NEDJELJA PO DUHOVIMA 

LJUBAV 

Prva je i najveća zapovijed u objavljenoj nauci ljubav 
Boga nadasve. »Ljubi Gospodina Boga svoga svim srcem svo- 
jim, i svom dušom svojom, i svom -snagom svojom, i svom 
misli svojom.« Čovjek je dužan ljubiti Boga svim moćima 
duševnim i tjelesnim i to tako, da ljubi Boga više nego znance 
i prijatelje; više nego roditelje i braću; više nego ženu i djecu, 
više nego samoga sebe. Dužni smo biti pripravni i vlastiti ži- 
vot prije izgubiti nego li se Boga odreći. Boga treba ljubiti 
najviše, jer je Bog najveće i apsolutno dobro. 

Iza ljubavi prema Bogu dolazi ljubav prema samomu sebi. 
Sama sebe smijemo i možemo ljubiti više nego bližnjega, jer 
Isus Krist zapovijeda da ljubimo bližnjega kao samoga sebe. 
Ljubav prema samom sebi je mjerilo ljubavi prema bližnje- 
mu; radi toga je ljubav prema sebi prije od ljubavi prema 
bližnjemu. Osim toga, u naravi je ljudskoj duboko usađena 

prednost ljubavi prema sebi. Međutim imade vanrednih pri- 
mjera, gdje su pojedini ljudi više ljubili bližnjega nego sebe. 
Takvi "su primjeri česti kod svetaca, koji su dragovoljno pošli 
u smrt, da spase drugoga, izložili vlastiti život, da pomognu 
u životnoj pogibelji drugima. Takvih slučajeva ima i u obič- 
nom građanskom životu, kad se ljudi izlažu smrti, da drugoga 
spase kod utapljanja, požara i slično. Posebno se pak to de- 
šava u ratu, kad rodoljubni vojnik svijesno i svojevoljno po- 
lazi u smrt da pomogne svom narodu i spasi domovinu. 

Iza ljubavi prema samomu sebi dolazi ljubav prema bliž- 
njemu: »Ljubi bližnjega svoga kao samoga sebe.« Naš je bliž- 
nji svaki čovjek, prijatelj i neprijatelj. Da je naš bližnji svaki 
čovjek, pa i neprijatelj, poučio nas Isus, kad je govorio o 
milosrdnom Samaritancu, koji je pomogao svomu neprijate- 
lju Židovu, kako to dirljivo opisuje današnje sv. Evanđelje 
(Dk 10, 30-37). I drugim je zgodama Isus naglasio ljubav pre- 
ma neprijatelju, a naročito u besjedi na Gori: »Ljubite ne- 
prijatelje svoje i molite se za one, koji vas progone« (Mt 5, 44). 

Razlog je, zašto smo dužni ljubiti sve ljude, pa i neprija- 
telje, što su svi ljudi stvorovi Božji, stvoreni na sliku i pri- 
liku Božju. Svi su Kristovom krvlju otkupljeni i pozvani na 
vječno blaženstvo. Osim toga, čitavi rod ljudski potječe od 
istih praroditelja Adama i Eve. Te se veze ne mogu ničim ras- 
kinuti, ni razlikom u jeziku, narodnosti, državnoj pripadno- 
sti ni vjeroispovjednim razlikama. 

Ljubav prema bližnjemu mora biti djelotvorna. »Ne ljubi- 
mo (samo) riječju i jezikom nego djelom i istinom« (1 Iv 3, 
10). Ljubav će naša prema bližnjemu biti djelotvorna, ako na- 
stojimo živjeti u miru i snošljivosti s bližnjima. Kad strpljivo 
podnosimo njihove slaboće, te ih pomažemo i činimo im do- 
bro koliko možemo. Način je, kako ćemo djelom provoditi 
ljubav prema bližnjemu, označio Isus Krist riječima: »Sve 
što hoćete da ljudi čine vama, činite i vi njima« (Mt 7, 11). 

Sve bližnje ne možemo jednako ljubiti. Jedne ljubimo više, 
a druge manje, već prema tomu u kakvom su odnosu prema 
Bogu°i nama samima. Osobe, koje su bliže Bogu, više cije- 
nimo. Prva je Majka Božja. Iza nje dolaze anđeli, sveci, du- 
hovni i svjetovni poglavari, roditelji, muž ili žena, djeca, 
rođaci, dobročinitelji, prijatelji, nepoznate osobe i neprija- 
teiji. 

Po osjećaju ili ljubavnom afektu, ako je pravilno razvijen, 
dolazi na prvo mjesto ženidbeni drug, onda djeca, roditelji, 


braća i sestre, ostali rođaci, dobročinitelji — duhovni i svje- 
tovni poglavari i ostali dobročinitelji — prijatelji, nepoznati 
ljudi i neprijatelji. 

Sv. Evanđelje ističe ljubav prema Bogu i bližnjemu. Za 
ljubav prema Bogu znadu svi narodi; svi znadu za obvezu 
ljubiti Boga kao najviše biće. Ljubav je prema bližnjemu prije 
Krista bila manje poznata. Ukoliko je i bila poznata, bila je 
egoistična, a svršavala bi na granici naroda ili plemena. Isus 
proširuje ljubav prema bližnjemu i čini je općenitom tako, 
da nikoga ne izuzima. Prema tome je nauka o ljubavi prema 
bližnjemu kršćanska nauka i u svagdanjem životu jedan od 
bitnih znakova, po kojima se pozna pravi kršćanin. »Novu 
vam zapovijed dajem: da ljubite jedan drugoga, kao što sam 
ja vas ljubio da se i vi ljubite među sobom. Po tom će svi po- 
znati, da ste moji učenici, ako imate ljubav među sobom« 
(Iv 13, 34). 

Bogoljubni vjernici! Ljubav je za društvo ono, što je sunce 
za prirodu. U suncu je izvor svega života, što postoji u pri- 
rodi. U suncu je izvor svega prirodnoga napretka, radosti i 
veselja. U ljubavi je izvor svega društvenoga života. U ljubavi 
je radost i veselje. Ljubav nuka na velika djela, ljubav se 
žrtvuje, ljubav polazi i u samu smrt za dobro bližnjega i na- 
predak društva. 

13. NEDJELJA PO DUHOVIMA 

ZAHVALNOST 

Isus je izliječio 10 gubavaca. Samo se jedan vratio i za- 
hvalio Isusu za primljeno dobročinstvo; i taj je bio tuđinac 
— Samaritanac. Tada Isus s bolju u duši upita: »Zar se nisu 
očistila desetorica, a devetorica gdje su? Zar se ni jedan ne 
nađe, koji bi se vratio i dao slavu Bogu, nego ovaj tuđinac«. 
A Samaritancu reče: »Ustani, idi, tvoja ti je vjera pomogla« 
(Lk 17, 17-19). 

Pravednost traži, kad smo od nekoga primili dobročinstvo, 
da mu se zahvalimo. Zahvalan je onaj, tko primljeno dobro- 
činstvo priznaje i cijeni. Ne samo u duši, nego i vanjskim 
znakovima treba dobročiniteljima iskazati zahvalnost. Naj- 
običniji je vanjski znak, kojim se očituje zahvalnost, izražaj 
zahvalnosti riječima ili pismom. Zahvalnost treba da ide i 
dalje. I djelom se treba zahvaliti. Dužni smo se dobročinitelju 

za učinjenu uslugu stvarnom uslugom odužiti i dobročinstvo 
dobročinstvom uzvratiti. 

Zahvalni moramo biti, jer to Bog traži. »Na svemu za- 
hvaljujte, jer to hoće Bog od vas u Kristu Isusu« (1 Sol 5, 18). 
Prava, iskrena zahvalnost je na svijetu vrlo rijetka. Često biva, 
da je nezahvalnost nagrada svijeta. Zahvalnost nas veže naj- 
prije prema Bogu, jer je Bog naš najveći dobročinitelj. Bog 
nas je stvorio. Brine se za nas i uzdržava nas. Poslao nam je 
Sina svoga Isusa Krista, ikoji je donio svijetu divnu naruku. 
Konačno je za nas trpio i na križu umro, te nas tako s Bogom 
izmirio. 

Iza Boga dugujemo našu zahvalnost roditeljima, jer su nam 
oni iza Boga najveći dobročinitelji. Sjetimo se na čas muka i 
boli majčinskih kod rađanja djece. Briga roditeljskih oko 
uzgoja djece. Borba i zabrinutosti za svagdašnji kruh. Briga 
za stan i odijelo. Koliko su, neprospavanih noći sproveli rodi- 
telji uz maleno dijete. Pa i kasnije kad dijete oboli ili ga 
snađe koje drugo zlo. Koliko su puta roditelji i od usta otki- 
dali, samo da dijete nahrane, obuku i na noge postave! 

Možda će tko među vama reći: pa to je dužnost roditelji- 
ma. To stoji. Ali isti prirodni i Božji zakon, koji nalaže rodi- 
teljima dužnost da se brinu za djecu, nalaže i djeci zahval- 
nost prema roditeljima. Božja je zapovijed: »Poštuj oca i 
mater, da dugo živiš i dobro ti bude na zemlji.« Sv. Pismo se 
grozi djeci, koja ne slušaju svojih roditelja: »Proklet, koji 
ne poštuje oca svoga i matere, a sav narod da kaže: tako neka 
bude« (Pnz 27, 16). Starac Tobija prije smrti daje naputak 
svome sinu: »Kad Bog uzme dušu moju, tijelo moje sahrani, 
a majku svoju poštuj kroz sve dane života njezina. Sjeti se, 
koje je i kolike boli pretrpjela radi tebe u utrobi svojoj« 
(Tob 4, 3-4). Zahvalnost dugujemo učiteljima i odgojiteljima, 
hraniteljima i skrbnicima, svima i svakome, koji nam je igdje 
u životu učinio kakvo dobročinstvo, bilo ono veliko ili maleno. 

Zahvalnost dugujemo dobročiniteljima, jer to dobročini- 
telji očekuju. Eto, Isusu je draga zahvalnost izliječenoga Sa- 
maritanca, a boli ga nezahvalnost druge devetorice izliječe- 
nih. Tako je i kod nas ljudi. Draga nam je zahvalnost, a boli 
nas nezahvalnost. Što je dar, usluga ili dobročinstvo veće, to 
treba da bude i zahvalnost veća i srdačni ja. Ništa u životu ne 
boli čovjeka toliko kao nezahvalnost, a osobito tamo, gdje je 
dobročinstvo bilo velikodušno i nesebično! 


Zahvalni treba da budemo i zato, što zahvalnošću postaje- 
mo vrijedni novih dobročinstava. Kad nam se netko uljudno 
zahvali za primljeno dobročinstvo, mi smo pripravni, da mu 
dobročinstvo učinimo i drugi put. Tada kažemo: plemenit čo- 
vjek, pomoći ću mu i drugom zgodom. A tko je nezahvalan, 
gubi pravo, da mu se bilo koje dobro učini u buduće. Neza- 
hvalnik ne smije dobročinitelju više ni na oči. 

Bogoljubni vjernici! Budimo zahvalni Bogu i ljudima, jer 
to traže Bog i ljudi; pravednost i naš osobni probitak. 

14. NEDJELJA PO DUHOVIMA 

BOGATSTVO 

»Nitko ne može služiti dva gospodara, jer ili će na jednoga 
mrziti, a drugoga ljubiti, ili će uz jednoga prianjati, a drugo- 
ga prezirati. Ne možete služiti Bogu i mamoni tj. bogatstvu ili 
novcu« (Mt 6, 24). 

Nitko ne može u isto vrijeme služiti dva gospodara, koji 
protivno nalažu. Bog i nepravedno bogatstvo su u opreci, pro- 
tivno traže od čovjeka. Radi toga ne može čovjek biti vjeran 
Bogu i u isto vrijeme svom dušom i svim, pa i nedopušte- 
nim, sredstvima raditi, kako će postati bogat. 

Niti je Bog protiv bogatstva, niti je Crkva ikada ustala 
protiv pravednoga i poštenoga bogatstva, a niti ikoji razu- 
man čovjek može što opravdano reći protiv zakonitim putem 
stečenoga bogatstva. Ima ljudi, koji su po naravi vrlo spo- 
sobni. K tomu radini, štedljivi, pak je razumljivo, da će s vre- 
menom steći veliku imovinu i postati bogati. To je pošteno 
bogatstvo. Kad takvi bogataši Bogu zahvaljuju što im je dao 
bogatstvo, pak od svoga bogatstva Bogu za ljubav rado daju 
siromasima, tad je to bogatstvo hvale vrijedno i pred Bogom 
zaslužno. Takvi su bogataši gospodari svoga bogatstva, a ne 
robovi, oni dijele i dobro čine sa svojim bogatstvom, oni za- 
jedno sa svojim bogatstvom vjerno služe Bogu. 

No često se događa, da ljudi u sticanju bogatstva ne bira- 
ju ni način ni sredstva. Mnogi je već, da postane bogat, ukrao. 
Drugoga prevario. Razbojstvo načinio. Zadanu riječ pogazio. 
Krivo prisegao. Izdao prijatelja, domovinu. Tko da izbroji sve 
nedopuštene načine, kako ljudi dolaze do bogatstva? Za ta- 
kvo bogatstvo veli narodna poslovica: Krivo stečeno, nije bla- 
goslovljeno. Oteto, prokleto. 

škrtica bogataš niti šta priušti sebi, a niti drugomu. Što 
ima od svega svoga bogatstva? Samo brigu, kako će ga po- 
većati. Nemir, da ne dođu tatovi, koji bi ga mogli ukrasti. 

I vječni strah, da bilo kako ne propadne. A svršetak nepošte- 
noga bogatstva? U grob ga bogataš sa sobom ne će i ne može 
ponijeti. To bogataši znadu vrlo dobro, i zato teško umiru. 
Umrijeti konačno ipak moraju, a bogatstvo grabe i raznose 
drugi. »I ostavit će bogatstvo svoje drugima« (Ps 48, 11). Ti 
drugi ne će biti zahvalni. Još će ih u grobu proklinjati, što 
nisu ostavili više. 

A duša škrtice bogataša, koji je nepravedno stekao bogat- 
stvo? Teško će joj biti na sudu Božjem. »Kako je teško oni- 
ma, koji se uzdaju u bogatstvo, ući u kraljevstvo Božje. Lakše 
je devi proći kroz uši iglene, nego li bogatašima ući u kra- 
ljevstvo Božje« (Mk 10, 24-25). To je istočna slika. Uši iglene 
— to su mala pokrajnja vrata, kroz koja se ulazilo u dvori- 
šte, kad su glavna vrata bila zatvorena od straha pred nepri- 
jateljem. Kao što se deva teško provukla kroz ova malena vra- 
tašca, tako će i bogati teško ući u nebo. 

Bogoljubni vjernici! što nam je učiniti? Narodna poslovica 
daje mudar savjet: Radi i skrbi se za što veću imovinu kao 
da ćeš sto godina ž’vjeti, a Bogu se moli te na smrt i vječnost 
misli kao da ćeš sutra umrijeti. Radimo i skrbimo se pošte- 
nim i časnim načinom, da steknemo što više imovine, da ima- 
mo za sebe i da možemo drugima pomoći. Ali kraj toga pazi- 
mo, da ne zaboravimo na Boga i svoju vlastitu dušu. Sv. Pi- 
smo veli: »Mnogo je blaženije davati, nego li primati« (Dj Ap 
20, 35). Bolji je položaj onoga, koji ima pa može i drugima 
dati, nego onoga, koji je siromah, o drugomu ovisan, pa mora 
moliti za pomoć. Da čovjek može drugomu dati, treba sam 
imati, a da može imati, treba ozbiljno raditi i mnogo se tru- 
diti, da se poštenim načinom što više priradi. Kad pak čovjek 
dođe do bogatstva, neka uza nj ne prilijepi srce svoje. »Ako 
ste bogati, ne prilijepite srce svoje uz bogatstvo« (Ps 61, 11). 
Budite gospodari bogatstva i dijelite bogatstvo u dobrotvorne 
svrhe. Imajte osjećaj prema onima, koji su u bijedi; dajte i 
drugima živjeti. »Dajte i dat će vam se«. Kako vi ljudima, tako 
će i Bog vama. 

15. NEDJELJA PO DUHOVIMA 

CRKVA OPLAKUJE GREŠNIKE 

Isus je uskrisio samoga sebe. lo je najveće čudo Isusovo i 
najjači dokaz za njegovo božanstvo. Uskrisio je mladu dje- 
vojku — kćer Jairovu. Jedinca sina udovice iz Naima. I La- 
zara, koji je već četiri dana mrtav ležao u grobu. Ovu trojicu 
izrijekom spominje Sv. Pismo. Oživio je i mnoge druge mrt- 
vace, kojih Sv. Pismo ne spominje. Sv. Ivan naglašuje: »A 
ima i mnogo drugo, što je učinio Isus, no kad bi se sve to 
redom zabilježilo, mislim, da ni sam svijet ne bi mogao obu- 
hvatiti knjiga, koje bi se imale napisati« (Iv 21, 25). 

Udovica je majka gorko oplakivala mrtvoga jedinca. Kako 
i ne bi. S njime su joj propale sve nade. Bojala se crne buduć- 
nosti. Pogotovo starosti i bolesti. Tko će je d obraniti? časno 
pokopa' ,? 

Spasitelj shvaća bo. i materine. Ima i samilosti za njih. Za- 
usta - 1 pogrebnu povorku i reče: »Mladiću, tebi govorim: usta- 
ni. sjede onaj, koji je bio mrtav, i stade govoriti i dade ga 
materi njegovoj« (Lk 7, 14-15). Majku obuze neopisivo vese- 
lje. Opet su oživile nade njezine. 

Sv. Augustin iznosi veliku misao. Kako je udovica majka 
oplakivala mrtva jedinca, tako sv. Crkva oplakuje bezbrojne 
mladiće i djevojke, duhovnu djecu svoju, koja su, uslijed opa- 
koga života, duhovno mrtva. Kako je udovicu majku boljela 
tjelesna smrt njezina jedinca, tako sv. Crkvu boli duhovna 
smrt tolikih mladih djevojaka i mladića, koji su za sv. Crkvu 
zauvijek izgubljeni. Kod svakoga su čovjeka »osjetila i misao 
srca ljudskog na zlo skloni od mladosti njegove« (Post 8, 21). 
Kod mladeži naročito. Mladeži manjka naobrazba i odgoj. Još 
više zrelo životno iskustvo. Tijelo je u razvitku. Dolaze nemir- 
ne godine previranja. Mladost je nestalna i nemirna poput ne- 
stalnoga proljetnoga vremena. Burna je baš kao i proljetne 
oluje. Teško prima savjete. Teži za nečim velikim, a ne zna, 
da je to nedostiživo. Htjela bi i život i prirodu preokrenuti, 
a ne zna, da priroda ne pozna sile ni skokova, već radi mirno 
i lagano po stalnim i nepromjenljivim prirodnim zakonima. 

Sv. Crkva pozna milosrđe Božje. Ona zna, da je milosrđe 
Božje beskrajno. Kako su nekada molitve roditelja uskrisile 
kćer Jairovu, a suze udovice iz Naima ganule Isusa, da joj je 
oživio jedinca, tako će i molitve sv. Crkve djelovati na milo- 

6 Dr Janko Penić, Sabrana djela, 1. 

srde Božje, da obrati našu mladež, da mladež živi čestitim 
kršćanskim životom. 

16. NEDJELJA PO DUHOVIMA 

BOLESNE AMBICIJE 

Isus promatra uzvanike na svadbi kako se otimaju za prva 
mjesta kod stola. Uzvanici su zaraženi bolesnim ambicijama. 

Bolesno je ambiciozan svaki čovjek, koji teži za nečim za 
sto nema sposobnosti. Ili očekuje nagradu, koju nije zaslužio. 
Ili traži priznanje, koje mu ne pripada. 

Od bolesnih ambicija trpe pojedinci. Trpe obitelji. Trpi 
društvo. Trpe narodi i države. Sve je okruženo tom pogub- 
nom duševnom bolešću. 

A posljedice bolesnih ambicija? Pojedinac je nesnosan. 
Obitelji dolaze na slab glas. U društvu nastaju sukobi. A iz- 
među naroda i država dolazi do rata. Rat, koji stubokom 
obara sve tečevine uma i srca, duha i materije, posljedica je 
odurnih bolesnih ambicija. 

Bolesne su ambicije odvratne i Bogu i ljudima. Kažnjavaju 
ih i Bog i ljudi. Bog-čovjek Isus Krist osuđuje bolesne am- 
bicije za sve vjekove u sv. Evanđelju kad kaže, da ce doma- 
ćin reći ambicioznu gostu: podaj mjesto časnijemu. Ljudi ih 
opet kažnjavaju tako, da ih omalovaže, ruglu izvrgnu i one- 
moguće gdjegod mogu. Tako se neprestano opetuje uzvišena 
evanđeoska istina: »Svaki koji se podiže, ponizit će se« (Lk 
14, 11). 

Spasitelj nam preporučuje poniznost. »Kad te tko pozove, 
došavši sjedni na posljednje mjesto« (Lk 14,^ 10). Sv. Pavao 
daje duboki razlog za poniznost. »Što imaš, što nisi primio? 
Ako si primio, što se hvališ kao da nisi primio?« (1 Kor 4, 7). 
Naš život, naše zdravlje, naša naobrazba i odgoj, naša imovi- 
na: sve smo to primili. Sve je to dar predobroga Boga, ple- 
menitih roditelja, mnogih dobročinitelja i susretljive okoline. 
Koliko ima ljudi na svijetu, koji žive bijedno i zapušteno, 
a koji bi nas u svakom pogledu daleko nadvisili, da su imali 
životne prilike ovako povoljne kako ih imamo mi! Zato za 
sve naše dobro najprije hvala Bogu i dobrim ljudima, a onda 
tek priznanje našim sposobnostima i našemu radu. 

Domaćin nagrađuje ponizna gosta — kako to lijepo svje- 
doči Isus — time što ga ljubezno poziva: »Prijatelju, pomakm 

se više!« (Lk 14, 10). I mi ljudi s poniznima radimo tako. 
Ponizan je čovjek uvijek i svakome drag. Iskreno poniznomu 
čovjeku ljudi rado daju priznanje, životno je iskustvo nepo- 
bjednim dokazom, da se neprestano obistinjava evanđeoska: 
»Koji se ponizuje, povisit će se« (Lk 14, 11). 

Isus Krist je naš uzor u svim krepostima. Jednako i u 
poniznosti. Milo nas upozoruje: »Učite se od mene, jer sam 
krotak i ponizan srcem, i naći ćete pokoj dušama svojima« 
(Mt 1 1, 29). »Bog se protivi oholima, a poniznima daje milost« 
(Jak 4, 6). A časni Toma Kempenac dodaje: »Poniznoga Bog 
brani i oslobađa. Poniznoga ljubi i tješi. Poniznomu se pri- 
klanja. Poniznomu daruje obilje milosti. I bude li ponižen, 
diže ga na slavu« (Nasljeduj Krista, II, 2, 9). 

17. NEDJELJA PO DUHOVIMA 

NAJVEĆA ZAPOVIJED 

Neki zakonodavac dođe k Isusu da ga kuša, pak ga upita: 
»Učitelju, koja je najveća zapovijed u zakonu?« Isus mu od- 
govori: »Ljubi Gospodina Boga svoga svim srcem svojim i 
dušom svojom i svom misli svojom. Ovo je najveća i prva 
zapovijed. A druga je ovoj jednaka: Ljubi bližnjega svoga kao 
samoga sebe. O ovim dvjema zapovijedima ovisi sav zakon i 
proroci« (Mt 22, 36-40). 

Svrha je našega života doći k Bogu, ujediniti se s Bogom. 
Sjedinjenje s Bogom biva po ljubavi. Ljubiti znači plemenito 
misliti o ljubljenoj osobi, dobro govoriti o njoj i na svakom 
koraku vršiti volju njezinu. Takvo značenje ima i ljubav pre- 
ma Bogu. Ljubav je najveće i najmoćnije sredstvo, koje nas 
dovodi k sjedinjenju s Bogom. Ljubav je tako važna, da bez 
nje sve znanje i sve kreposti pred Bogom ne vrijede ništa. 
Sv. Pavao apostol, koji je svojim pronicavim duhom zadro u 
samu bit ljubavi, kaže ovako: »Kad bih jezike ljudske i 
anđeoske govorio, a ljubavi ne bih imao, bio bih kao mjed, 
koja ječi, ili praporac, koji zveči.« »I kad bih razdijelio sve 
imanje svoje, i kad bih predao tijelo svoje, da se sažeže, a 
ljubavi ne bih imao, ništa mi ne bi koristilo« (1 Kor 13, 1 i 3). 
Zato, eto, Isus uči, da je zapovijed o ljubavi Boga najveća i 
prva. 

U zapovijedi je o ljubavi Boga sadržana i zapovijed o 
ljubavi bližnjega. Tko ljubi Boga, taj će ljubiti i sve ono što 
je u vezi s Bogom. A na zemlji je čovjek najplemenitiji stvor 

Božji i u najtjesnijim vezama s Bogom. Međutim je Bog — 
da bude svakomu jasna zapovijed o ljubavi bližnjega — izdao 
posebnu zapovijed. Naš je bližnji svaki čovjek — bio prijatelj 
ili neprijatelj. Bližnjega zove Sv. Pismo još i bratom i prija- 
teljem. Dužni smo ljubiti bližnjega, jer je naravna slika 
Božja kao i mi, i jer je sposoban postići vječnu slavu kao 
i mi. 

Kad nam Isus zapovijeda, da ljubimo bližnjega kao samoga 
sebe, time nam ne zapovijeda, da ljubimo bližnjega jednako 
kao i sebe, jer je po naravnom zakonu ljubav prema sebi 
veća od ljubavi prema bližnjemu. »Kao samoga sebe« znači: 
ljubav prema nama samima treba da bude primjer, pravilo 
ili uzor, po kojemu ćemo razvijati ljubav prema bližnjemu. 

Ljubav je prema bližnjemu u našem životu od tolikoga 
značenja, da se po njoj prosuđuje i sama ljubav prema Bogu. 
Tko ne ljubi bližnjega, taj ne ljubi ni Boga. Oyu tvrdnju 
vanredno umno obrazlaže sv. Ivan, apostol i evanđelista: 
»Ako tko reče: ljubim Boga, a mrzi na brata svojega, lažac 
je; jer tko ne ljubi brata svojega, koga vidi, kako može lju- 
biti Boga, koga ne vidi:« (1 Iv 4, 20). 

Kršćansko je savršenstvo u ljubavi prema Bogu i bližnje- 
mu. Što imamo više ljubavi k Bogu i bližnjemu, to smo savr- 
šeniji, to smo veći pred Bogom i pred ljudima. 

18. NEDJELJA PO DUHOVIMA 

UZETI ČOVJEK 

Pred Isusa su donijeli uzeta čovjeka na postelji. 

Bolest uzetosti oduzima čovjeku naravnu tjelesnu toplinu 
i moć kretanja. Po uzetosti postaje čovjek negibljivim tako, 
da se bez tuđe pomoći ne može kretati iz jednoga mjesta u 
drugo. Zato je uzetost teška bolest i za samoga uzetoga, a 
jednako i za sve one, u čijoj sredini uzeti živi. 

Ovaj je bolesnik vjerovao u Isusa. Vjerovao je u dobrotu 
i moć Isusovu. Imao je pouzdanje u Isusa, da će ga izliječiti. 
Još više, vjerovao je, da je Isus Krist pravi Bog i pravi čov- 
jek. Vjerovao je: ova je uzvišena osoba, koju vlastitim očima 
gledam, obećani Mesija — moj Spasitelj. 

Ovako treba vjerovati o Isusu Kristu. Takvu je vjeru učio 
i propovijedao sam Isus Krist. Takvu vjeru o Isusu Kristu 

neprestano tumači i propovijeda katolička Crkva. Takva je 
vjera jedina spasonosna vjera. 

Piema tome ne bi istinito vjerovao o Isusu Kristu onaj, 
tko bi ga držao samo čovjekom. Ni onaj, tko bi ga držao naj- 
učenijim čovjekom. Ni onaj, tko bi ga držao najkreposnijim 
čovjekom. Pa ni onaj, tko bi mu priznao sve najbolje, najlje- 
pše i najuzvišenije, što je kadar um ljudski zamisliti, ako 
mu ne bi priznao božanstvo. Nije, dakle, dosta za pravu vjeru 
u Krista da ispovijedamo u Kristu samo čovjeka. Treba da 
ispovijedamo i Boga. Po božanskoj je naravi Krist Bog. Po 
božanskoj Kristovoj naravi dolazimo u najužu i najnježniju 
vezu s Bogom i mi: i ovdje na zemlji i u prekogrobnom ži- 
votu. 

Kad je Isus vidio kod uzetoga ovu istinu — vrhunaravnu 
vjeru, reče mu: »Uzdaj se, sinko, oprošteni su ti tvoji grijesi« 
(Mt 9, 2). Malo iza toga reče uzetomu: »Ustani, uzmi svoju 
postelju i pođi kući svojoj.« Uzeti posluša: I ustane i ode 
kući svojoj (Mt 9, 6-7). — Isus je nagradio pravu vjeru uze- 
toga bolesnika time, što ga je izliječio duševno, jer mu je 
oprostio grijehe. Izliječio ga je i tjelesno, i dao mu toliko 
snage, da je i krevet sam mogao odnijeti kući. Kako je veli- 
kodušan naš Spasitelj! Uzeti moli samo zdravlje tijela, a do- 
biva od Spasitelja ne samo zdravlje tijela nego i zdravlje 
duše! 

Uzeti je bolesnik svojom tjelesnom bolešću slika duševne 
bolesti našega suvremenoga čovjeka. Uzetomu manjka tjele- 
sna toplina i tjelesna snaga. Našemu, modernom čovjeku, 
manjka duševna toplina i žar srca za Boga i za dužnosti 
prema Bogu, što ih propisuje sv. vjera. Suvremeni čovjek 
nije prekinuo sve veze s Bogom. Nipošto! Suvremeno društvo 
zna, da Bog postoji. Ono osjeća i obvezu u duši, da treba 
vršiti dužnosti prema Bogu. Ali u svagdašnjem životu ne po- 
kazuje dosta truda, da u djelo provede sve ono, što propisuje 
zakon Božji. 

I suvremenoga čovjeka potiče blagi dobri Isus: Uzdaj se, 
sinko! Ne kloni duhom! Pokaži dobru volju. Probudi u sebi’ 
vjeru u Boga. Načini odluku: odsada ću živjeti po volji Bož- 
joj. Ta sv. vjera ne propisuje ništa, što bi bilo nemoguće. 
Stavise, s milošću je Božjom i lako vršiti vjerske dužnosti 
Na to nas upozoruje sam Isus Krist kad kaže: »Jaram je moj 
sladak i breme je moje lako« (Mt 11, 30). 

19. NEDJELJA PO DUHOVIMA 

SVADBENO RUHO 

Sveto nam Evanđelje priča priču o svadbi. 

Neki je kralj spremio svadbu svomu sinu. I poslao je slu- 
ge, da pozovu goste na svadbu. Jedni od gostiju uopće nisu 
htjeli doći. Drugi su otišli u svoje polje. Treći k svojoj trgo- 
vini. A bilo je i takvih, koji su hvatali sluge. Izružili ih. I 
konačno ubili. 

Kad je kralj došao da pregleda goste, koji su se odazvali 
pozivu, nađe jednoga bez svadbenog ruha. Kralj ga upita: 
»Prijatelju, kako si došao amo nemajući svadbenoga ruha.« 
(Mt 22, 12). A gost zanijemi. 

Kralj je Bog Otac. Sin, o čijoj je svadbi govor, je Sin 
Božji Isus Krist. Sin Božji slavi na zemlji trostruke duhovne 
zaruke. Kad je došao na zemlju, uzeo je ljudsku narav od 
BI. Dj. Marije i tako postao čovjekom. Uzimanje ljudske na- 
ravi, ili Utjelovljenje Sina Božjega, to su prve zaruke Sina 
Božjega na zemlji. Kasnije, za vrijeme svoga javnoga djelova- 
nja, osnovao je Isus Krist duhovno društvo — Crkvu svoju. 
U Kristovu crkvu spadamo svi mi, koji smo krš ten i. Koji vje- 
rujemo u pravu nauku Kristovu. Koji primamo sv. sakra- 
mente kako ih je Krist naredio. I koji priznajemo utemeljite- 
Ijem i prvom vidljivom glavom Crkve Kristove samoga Kri- 
sta, a kasnijim vidljivim poglavarom sv. Oca Papu. Isus Krist 
se odnosi prema svojoj Kat. Crkvi kao zaručnik prema zaruč- 
nici. To su druge Kristove zaruke na zemlji. Povrh toga je 
i svaka pojedina kršćanska duša, koja u Krista vjeruje i po 
nauci Njegovoj živi, pojedinačno zaručena s Kristom. Ove 
nježne duhovne veze Kristove sa svakom pojedinom dušom, 
koja živi u milosti posvećujućoj, to su treće Kristove zaruke 
na zemlji. 

Sluge, što ih kralj šalje, da pozivaju uzvanike, to su du- 
hovna lica i svi oni svjetovnjaci, koji šire Božju nauku i tako 
rade na spašavanju duša. Prije Isusa su propovijedali nauku 
Božju patrijarhe i proroci, a u vrijeme Isusovo i dalje to čine: 
sam Isus, apostoli, pape, biskupi, svećenici i bežb roj drugih 
duhovnih i svjetovnih osoba. Isus je za spasenje naših duša 
utemeljio Crkvu svoju. Po njoj se u prvom redu duše spaša- 
vaju. Zato je zadaća svih vjerovjesnika kršćanskih ljude do- 
voditi u Crkvu Kristovu. U Crkvi će ljudi čuti pravu nauku 

Kristovu. U njoj će po sv. sakramentima primati milost Bož- 
ju, a po milosti božanski život, i tako polučiti svoju konačnu 
svrhu — svoje spasenje. 

A kako se drže ljudi prema Kristovoj Crkvi i njezinim vje- 
rovjesnicima? Ima ih — hvala Bogu — veliki broj, koji se 
i ado odazivaju. No ima i nehajnih. Ima i takvih, koji su 
previše zaokupljeni vremenitim brigama. Ima i takvih, koji 
vjerovjesnike Božje ruže — pa i ubijaju. Tako vjerovjesnici 
mjesto odaziva za priznanje često i često gube i vlastite 
živote. 

Kralj pregledava goste. Tako će Bog na sudnjem danu 
suditi sve nas. Bit će na sudnjem danu i takvih, koji ne će 
imati svadbenoga ruha. Svadbeno ruho, to su dobra djela, 
što više dobrih djela, to je više zasluga pred Bogom, to će 
nam biti lakše na Božjem sudu. 

Zato ćemo nastojati, da sve — i najmanje čine naše preko 
dana činimo s nakanom: Bogu na slavu. Sv. Pavao nas uči: 
»Ako dakle jedete, ili pijete, ili drugo što činite, sve činite 
na slavu Božju« (1 Kor 10, 31). 

20. NEDJELJA PO DUHOVIMA 

SVRHA ČUDESA 

Kraljevski činovnik dolazi k Isusu i moli ga, neka dođe 
k njemu, da mu izliječi sina, koji je bio na umoru. Isus odgo- 
vori činovniku: »Ako ne vidite znakova i čudesa, ne vjerujete« 
(Iv 4, 48). Na to će činovnik: »Gospodine! siđi, dok nije umro 
sin moj!« (Iv 4, 49). Reče mu Isus: »Idi, sin tvoj živi« (Iv 
4, 50). Kraljevski je činovnik povjerovao Isusovim riječima i 
pošao kući. Kad je kretao prema kući, izađoše mu u susret 
sluge i javiše, da sin njegov živi — da je ozdravio. Kad su 
mu sluge označili vrijeme ozdravljenja, bilo je ocu jasno, 
da je to točno ona ura, u koju mu reče Isus: Sin tvoj živi. 
Sv. Evanđelje izvješćuje, da je vjerovao u Isusa ne samo kra- 
ljevski činovnik, nego i sva njegova kuća. 

Kraljevski je činovnik imao već na početku vjeru u Isusa. 
Ali je ta vjera bila slaba i nepotpuna. Mislio je, da Isus mora 
tjelesno biti nazočan kod bolesnika, a da bi ga mogao čude- 
sno izliječiti. Zato Isus prigovara slabosti vjere. 

Prava i potpuna vjera ovom zgodom glasi ovako: Isus je 
Bog i čovjek. Kao Bog je svuda: na nebu, na zemlji i na 
svakom mjestu. Prema tome je kao Bog nazočan i kod boles- 

nika, makar je tjelesno kao čovjek daleko od njega. Jednako 
može Isus čudom izliječiti bolesnika iz daljine kao i onda 
kad je tjelesno kraj njega. Isus je ovom zgodom iz daljine 
čudom potpuno ozdravio bolesna sina na umoru, i tako uje- 
dno izliječio i usavršio i očevu vjeru. 

Bogoljubni vjernici! Naš vijek zazire od čudesa kao da 
ih se boji. Nerado i teško vjeruje u mogućnost čudesa. A za- 
što? Jer je naše doba materijalističko. Ljudi su se toliko pri- 
ljubili tvari — svemu onomu, što se dade rukama pipati i 
osjetilima zamjećivati, da izgleda kao da ne vjeruju, da po- 
stoji duša. Ljudi su toliko zaokupljeni prirodnim zakonima, 
da izgleda kao da su zaboravili, da postoji Gospodin Bog i 
njegova moć, koja nadilazi prirodne zakone. 

A što je na stvari? Gospodin Bog je stvorio ovaj svijet 
svojom potpuno slobodnom voljom. Kako je Bog mogao stvo- 
riti ovaj svijet, tako je mogao stvoriti i drugi svijet u drugom 
obliku, štoviše, mogao je stvoriti i bezbroj svjetova, od kojih 
bi svaki imao drugačiji oblik. Kako je ovom postojećem 
svijetu dao ove prirodne zakone, tako bi i drugom svijetu 
mogao dati druge prirodne zakone. Time što je Bog stvorio 
ovaj svijet i dao mu ove prirodne zakone, nije nipošto iscr- 
pljena moć Božja. Bog ostaje i dalje svemoguć. To znači: 
može činiti djela mimo postojećih prirodnih zakona, protiv 
prirodnih zakona i iznad prirodnih zakona. Takva se djela 
zovu čudesa. Čudo je, dakle, osjetni učinak, koji Bog čini 
mimo prirodnoga reda u potvrdu koje vrhunaravne istine. 

Isus Krist je činio čudesa, da njima dokaže, da je pravi 
Sin Božji i da je nauka njegova istinita i od Boga. Bog je 
činio čudesa kroz sva vremena, čini ih i danas. A svrhu imaju 
čudesa: dokazati ljudima da postoji Gospodin Bog. Da je 
Isus Sin Božji. Da je Crkva Katolička djelo Božje. Da je 
nauka Katoličke Crkve istinita i od Boga, 

Isus se sam poziva na čudesa kao na nepobjedne dokaze 
svoga božanstva i istinitosti svoje nauke kad kaže: »Ako meni 
ne ćete vjerovati, djelima vjerujte, da upoznate i da se uvje- 
rite, da je Otac u meni i ja u Ocu« (Iv 10, 38). 

21. NEDJELJA PO DUHOVIMA 

MILOSRĐE BOŽJE 

Sv. Evanđelje govori o kralju »koji odluči da uredi račune 
sa svojim slugama. I kad započne obračun, dovedoše mu 

jednoga, koji je bio dužan deset tisuća talenata. A jer nije 
mogao da plati, zapovijedi gospodar njegov, da ga prodadu« 
(Mt 18, 23-25). Da prodadu »i njegovu ženu i djecu i sve što 
je imao, i da se (dug) plati«. »Tada sluga taj pade ničice i 
molio je: Ustrpljenje imaj sa mnom, i sve ću ti platiti. A 
gospodar se smilova tomu sluzi, pusti ga i dug mu oprosti« 
(Mt 18, 26-27). 

Nakon toga nađe sluga »jednoga od svojih drugova, koji 
mu je bio dužan sto dinara.« Sluga stade daviti svoga druga 
govoreći: »Plati, što si dužan!« Drug ga je molio: »Ustrpljenje 
imaj sa mnom, i platit ću ti« (Mt 18, 28-29). Nemilosrdni 
sluga nije imao smilovanja, nego baci druga u tamnicu, dok 
ne plati dug. Sad su drugi sluge javili gospodaru postupak 
nemilosrdnoga sluge. Tada gospodar dozove nemilosrdnoga 
slugu i reče mu: »Zli slugo, sav sam dug oprostio tebi, jer 
si me molio. Nije li dakle trebalo, da se i ti smiluješ svomu 
drugu, kako sam se i ja tebi smilovao« (Mt 18, 32-33). 

Kralj je, koji uređuje račune, Gospodin Bog. Sluga sa sil- 
nim dugom — to smo mi ljudi. Veliki dug, što ga dugujemo, 
to su naše uvrede, kojima smo toliko puta u životu uvrijedili 
Boga. Gospodin Bog je velikodušan i rado prašta. Sveto nam 
Pismo spominje upravo dirljive primjere Božjega milosrđa. 

U Starom je Zavjetu živio izraelski kralj David. Bog ga 
je od pastira učinio kraljem. Kroz čitav ga je život Bog pratio 
obiljem milosti. David je načinio preljub s Urijinom ženom, 
a Uriju dao ubiti. Bio je dakle preljubnik i ubojica. Kad ga 
je prorok Natan upozorio na grozna djela, skrušio se kralj 
David. Pokoru je činio u kostrijeti i pepelu (2. Samuelova, 
glava 11. i 12.). Tom je zgodom ispjevao David potresni po- 
kornički psalam: »Smiluj mi se, Bože, po velikom milosrđu 
svojem. I po prevelikoj dobroti svojoj uništi krivicu moju« 
(Ps 50, 1-2). To je onaj isti psalam, koji danas moli Crkva 
kod sprovoda i zaziva milosrđe Božje na pokojnikova djela. 
Bog je ne samo oprostio Davidu grijehe, nego ga je kasnije 
radi pokorničkih djela i kreposna života i svecem učinio. 

Kad su Isusa na Veliki petak raspeli, s njim su raspeli i 
2 razbojnika. Jednoga zdesne, a drugoga slijeve strane Isusu. 
Jedan se od razbojnika u zadnji čas pokajao za svoje zločine 
i molio Isusa: »Isuse, sjeti se mene, kad dođeš u kraljevstvo 
svoje!« A Isus mu reče: »Zaista ti kažem: danas ćeš biti sa 
mnom u raju.« (Lk 23, 42-43). To su samo dva primjera od 
bezbroj drugih, koje nam spominje Sv. Pismo. 

Kad Bog nama ljudima tako velikodušno oprašta naše 
teške uvrede, treba da i mi rado i spremno opraštamo uvrede 
jedan drugome. Što su uvrede, pa makar i najveće, što ih 
bližnji nama čine, prema uvredama, što ih mi često nanosimo 
Bogu? Metnimo ruku na srce i ispitajmo si savjest. Kakve 
su naše misli? Želje, težnje i osjećaji naši? Koliko smo se 
puta zaboravili u govoru, pak je iz ustiju izletjela nepristojna 
riječ. Bogumrska kletva. Ogovor i kleveta. Teška povreda 
tuđega poštenja. A čini naši? Koja je Božja zapovijed dosada 
ostala nepovrijeđena? 

Bogoljubni vjernici! Tješimo se. Sve, što smo nezgodna u 
životu učinili. Sve, čime smo ikada Boga uvrijedili. Sve će to 
Bog velikodušno oprostiti pod jednim i to malenim uvjetom: 
ako i mi spremno oprostimo bližnjemu. Spasitelj nam poru- 
čuje: »Jer kakvim sudom sudite, bit ćete suđeni; i kakvom 
mjerom mjerite, vama će se mjeriti« (Mt 7, 2). 

22. NEDJELJA PO DUHOVIMA 

VLAST U DRUŠTVU 

Farizeji su htjeli Isusa uhvatiti u govoru. Zato šalju k 
Isusu svoje učenike s Herodovcima. Izaslanstvo pita Isusa: 
»Kaži nam dakle, što misliš, da Ii je dopušteno dati porez 
caru ili nije?« (Mt 22, 27). Postavljena je zamka. Ako Isus 
odgovori: treba dati porez, optužit će ga kod naroda, pa će 
izgubiti ugled. Ako pak odgovori: nije dopušteno dati porez, 
optužit će ga kod rimske vlasti, koja je tada gospodovala u 
Palestini. A rimska će vlast s njime postupati kao s buntov- 
nikom. Isus će biti u očima vlasti veleizdajnik, i radi toga 
kažnjen smrću. 

Isus je prozreo farizejsku zlobu, pa odgovara: »Podajte 
dakle caru carevo i Bogu Božje« (Mt 22, 21). Isus ovom zgo- 
dom proglašuje kratko i jezgrovito načelo: Dvije su vlasti — 
državna i crkvena. Svaka je u svom području nezavisna. 
Državna ili svjetovna vlast treba da se brine za tjelesne po- 
trebe — za vremenita dobra svojih podanika. Crkvena ili du- 
hovna vlast treba da se brine za duševne potrebe — za du- 
hovna dobra svojih vjernika. Mi smo kao kršćani katolici po- 
danici jedne i druge vlasti. Zato imamo i dužnosti prema 
jednoj i drugoj vlasti. 

Bogoljubni vjernici! Naš je vijek — vijek buna. Revolu- 
cija. Neposluha prema svakoj vlasti, a naročito prema držav- 

noj vlasti. To nije dobro. Ne valja tako. Bune protiv zakonite 
vlasti nisu u skladu ni s razumom ni s Objavom. A zašto ne? 

Nijedno živo biće ne dolazi na svijet tako nemoćno i tako 
potrebno tuđe pomoći kao dijete. Bog je dao životinjama 
takvu narav, da si već u najranijoj mladosti same znadu tra- 
žiti hranu. Protiv zime im je dao toplije krzno ili perje. Za 
obranu im je dao brzinu u bijegu, pandže ili jake zube. Kod 
čovjeka svega toga nema. Dijete si samo ne može pomoći. 
Ono treba toliko tuđu pomoć, da bi bez nje izgubilo i sam 
život. Prema tome čovjek mora nužno živjeti u društvu. Povrh 
toga, čovjek imade mnogo neprijatelja. Jedni su mu nepri- 
jatelji vremenske nepogode. Drugi bolesti. Treći opasne živo- 
tinje. četvrti su neprijatelji čovjeku sami ljudi. Da se čovjek 
može braniti od neprijatelja treba mu pomoći od društva. 
Društvo mu treba ii zato, da se naobrazi i da se razvije u 
raznovrsnom umijeću. Najzad i sam dar govora traži druš- 
tveni život. Govor je čovjeku dan, da njime saopćuje svoje 
misli i osjećaje drugome. Sve to dokazuje, da je čovjek po 
naravi svojoj društveno biće, da ga sama narav sili na život 
u društvu. To je primijetio već i mudri Salamon, pa je rekao: 
»Bolje je dvojici nego jednomu, jer imaju korist od međusob- 
nog društva« (Propovjednik 4, 9). 

Gdjegod je na svijetu kakvo društvo, tu postoji i vlast u 
društvu. Tako je u obitelji, koja je prvo naravno društvo. 
Tako je i u državi, koja i nije drugo, nego skup, zbroj, druš- 
tvo od mnogih obitelji. U svakoj državi postoji vlast. Vlast 
ima pravo obvezivati članove, što će i kako će raditi za za- 
jedničko dobro. Kao što je od Boga naša društvena narav, 
koja može živjeti samo u društvu, tako je i od Boga i Vlast 
u društvu, bez koje nema života u društvu. Kao što nas naša 
od Boga dana narav upućuje da živimo u državi, tako nas 
ta ista od Boga dana narav upućuje i na to, da se pokoravamo 
vlasti u državi. Tako, eto, naš prirodni, zdravi razum oprav- 
dava postanak i države i vlasti u državi, a jednako i pokora- 
vanje vlasti. 

Sv. Pismo veli: »Svaka duša neka se pokorava višim vla- 
stima, jer nema vlasti, da nije od Boga. A što su, od Boga 
su postavljene. Dakle tko se protivi vlasti, protivi se naredbi 
Božjoj« (Rim 13, 1-2). Samo se onda ne smijemo pokoravati 
državnoj vlasti, ako bi ona zapovijedala nešto, što se protivi 
zakonu Božjem. Tada treba postupati po načelu: »Više se 
treba pokoravati Bogu, nego li ljudima« (Djela Ap 5, 29). 

I nama, dakle, stavlja Isus na srce: »Podajte caru carevo, 
a Bogu Božje.« 

23. NEDJELJA PO DUHOVIMA 

VELIČINA USKRSNUĆA 

Sv. Evanđelje govori o uglednom čovjeku Jairu. Bio je 
predstojnik zbornice. Imao je kćerku — jedinicu. Umrla je 
u 12. godini. Kćerka je bila ocu posebno draga s 2 razloga. 
Zato što je bila jedinica. I zato, što je umrla u cvijetu mla- 
dosti — tako reći pred udajom. Djevojke se naime i danas 
na Istoku udaju tako mlade. 

Otac Jair dođe k Isusu »i pade ndčice pred njim govoreći: 
Moja kći sada umrije, nego dođi, metni na nju ruku svoju, i 
oživjet će« (Mt 9, 18). »I ustavši Isus pođe za njim sa svojim 
učenicima« (Mt 9, 19). 

Već su se u domu Jairovu skupili svirači ii žene narikače, 
da po tadašnjem običaju uz svirku i naricanje pokopaju 
mrtvu kćer. Dođe i Isus. »I vidjevši svirače i svijet gdje buči, 
reče: »Odstupite, jer djevojka nije umrla, nego spava« (Mt 
9, 23-24). A skupljeni se svijet, jer je znao, da je djevojka 
umrla, smijao na Isusove riječi, da samo spava. 

Što je učinio Isus? Uzeo je sobom djevojčina oca i majku, 
i trojicu svojih najmilijih učenika: Petra, Ivana i Jakoba. S 
njima uđe u prostorije, gdje je ležala mrtva djevojka. »I 
uzevši djevojku za ruku, reče joj: Djevojko, tebi govorim, 
ustani! I odmah je ustala djevojka i hodala, a bilo joj je 12 
godina, i prepali su se od straha velikoga« (Mk 5, 41-42). 
Sveti je Luka zabilježio i ovu okolnost: »I zapovijedi Isus, 
da joj dadu jesti. I diviše se njezini roditelji« (Lk 8, 55-56). 
Roditelji su se divili, jer je kćeri vraćen ne samo život nego 
i potpuno zdravlje. A da je bila i potpuno zdrava, vidi se iz 
toga što je odmah hodala i jela. 

Bogoljubni vjernici! U Sv. Pismu čitamo, da je Isus uskri- 
sio trojicu mrtvih. To je Jairova kći, o kojoj je danas govor. 
Drugi je bio jedinac udovice iz Naima. A treći je Lazar, brat 
sestara Marte i Marije. Jedinca su udovice iz Naima upravo 
nosili na groblje, a Lazar je bio već 4 dana u grobu. 

Isus je mogao i ovu trojicu mrtvih uskrisiti iz daljine, 
kao što je iz daljine izliječio i sina kraljevskoga činovnika 
i stotnikova slugu. A Isus ipak dolazi osobno k svakom 
mrtvacu i ima brojne svjedoke. Da je Isus iz daljine uskrisio 


ove mrtvace, mogla bi se kasnije poroditi sumnja i prigovor: 
Tko je vidio mrtvace? Pa jesu li zbilja umrli? Da li je to 
bilo pravo uskrsnuće? A ovako: kod Jairove su kćeri svjedoci 
smrti i uskrsnuća roditelji, trojica apostola i sva ona brojna 
svjetina, koja je došla da prati mrtvu djevojku na ukop. Je- 
dinca udovice iz Naima susreće Isus na putu, kad ga nose 
na groblje. Isus zaustavlja povorku i veli: »Mladiću, tebi 
govorim: ustani. I sjede onaj koji je bio mrtav i stade govo- 
riti i dade ga materi njegovoj« (Lk 7, 14-15). Tu su svjedoci 
smrti i uskrsnuća: majka, pogrebna povorka i Isusova prat- 
nja. Kad je Spasitelj došao na Lazarov grob i tražio, da od- 
vale grobni kamen, reče mu Marta, sestra pokojnikova: »Go- 
spodine, već zaudara, jer su četiri dana, kako je umro« (Iv 
11, 39). A Isus reče: »Lazare, iziđi napolje! I odmah iziđe 
pokojnik obavit platnom po rukama i nogama, i njegovo je 
lice bilo ručnikom povezano. Reče im Isus: Razvežite ga i 
pustite da ide« (Iv 11, 43-44). Ovdje su svjedoci smrti i uskr- 
snuća Lazarova: sestre Marta i Marija, brojni Židovi, koji su 
došli k Marti i Mariji da ih tješe za njihovim bratom (Iv 11, 
19) i pratnja Isusova. 

Uskrsnuća su najveća čudesa Kristova. Prema tome i naj- 
jači dokazi za njegovo božanstvo. Zato je Isus kod svakog 
uskrsnuća osobno nazočan i ima brojne svjedoke, da onemo- 
gući svaku razboritu sumnju i u sama čudesa ii u svoje bo- 
žanstvo. 

24. NEDJELJA PO DUHOVIMA 

SVRŠETAK SVIJETA — SUDNJI DAN 

Ova je nedjelja zadnja u crkvenoj godini. 

Sv. Evanđelje govori o sudnjem danu. Sudnji će dan ili 
općeniti sud biti na svršetku svijeta. Kad će biti svršetak 
svijeta, to Isus nije htJio nama ljudima objaviti, da budemo 
uvijek pripravni. Isus je samo rekao: »O danu onom i času 
nitko ne zna, ni anđeli nebeski, nego samo otac moj« (Mt 
24, 36). Zato je bespredmetno i neozbiljno svako tumačenje, 
kada bi mogao nastupiti svršetak svijeta i sudnji dan. 

Prtije sudnjega dana će nebeska tijela: sunce, mjesec i 
zvijezde pomračiti. U svemiru će nastati poremećaj i radi 
toga će se svemirska tjelesa strahovito sukobiti. »Tada će se 
pokazati na nebu znak Sina čovječjega« (Mt 24, 30). Pod 

znakom »Sina čovječjega« tumače sv. Oci sliku križa, na kom 
je Isus za nas trpio li umro. 

Iza toga će se pojaviti Isus Krist »gdje dolazi na oblacima 
nebeskim s velikom silom i slavom« (Mt 24, 30). Prviput je 
Isus došao na svijet kad se rodio. Tada je došao kao slabo 
i nejako dijete — u obliku slabosti i poniznosti. Drugi će 
njegov dolazak na svijet, na sudnji dan, biti u moči i slavi. 
Kad je uzlazio sa zemlje na nebo, uzlazio je na oblaku. I na 
svršetku će se svijeta opet pojaviti na oblacima. 

Isus će doći u svečanoj — anđeoskoj pratnji. Anđele će 
razaslati po svemu svijetu, da sve mrtve probude na život. 
Duše će se iz drugoga svijeta vratiti svaka u svoje tijelo. 
Tako će mrtvi oživjeti. A oživljenje mrtvih zovemo uskrsnuće. 
Kad mrtvi ožive, sakupit će ih anđeli i dovesti pred Isusa 
na sud. Na sudnjem će danu anđeli biti sluge Božji i vršioci 
volje Božje, jednako kao i sada. Sada su vjesnici volje Božje i 
brinu se za naše spasenje, a na sudnjem će danu biti izvršioci 
suda Božjega. 

Na sudnjem će danu »proplakati sva plemena na zemlji« 
(Mt 24, 30). Osuđeni će proplakati, jer će jasno spoznati, da 
su svojom krivnjom prezreli Kristovu ljubav i uzrokovali 
svoju propast. Proplakat će i dobri, makar se pouzdano na- 
daju, da će se spasiti po vjeri u Krista i po dobrim djelima 
po vjeri. Bez posebne objave nitko nije siguran za svoje spa- 
senje. Tako ni dobri na sudnjem danu, dok im Isus tu rado- 
snu vijest ne saopći. 

Isus će sjesti »na prijestolje slave svoje« (Mt 25, 31) i 
razlučit će dobre od zlih, kao što »pastir razlučuje ovce od 
jaraca.« Dobre će postaviti s desne strane sebi, a zle s lijeve. 
»Tada će reći onima, što će mu biti s desne strane: Hodite 
blagoslovljeni Oca moga i naslijedite kraljevstvo, koje vam 
je pripravljeno od postanka svijeta« (Mt 25, 34). »Tada će 
reći i onima, koji će biti s lijeve strane: Idite od mene, pro- 
kleti, u oganj vječni, koji je pripravljen đavlu i anđelima 
njegovim« (Mt 25, 41). 

Bogoljubni vjernici! Da je sve ovo, što nas uči sv. vjera o 
svršetku svijeta i sudnjem danu, živa istina, svjedoči nam 
sam Isus Krist: »Nebo će i zemlja proći, ali moje riječi ne će 
proći« (Mt 24, 35). I mi ćemo na svršetku svijeta uskrsnuti. 
I na sudu pred Kristom osvanuti. Da li ćemo osvanuti na 
desnoj ili lijevoj strani? Da li ćemo ugledati milo i blago 



Spasiteljevo lice, kako nas ljubezno poziva k sebi na vječnu 
slavu, ili ćemo promatrati lice strogoga suca, koji nas tjera 
od sebe? To ovisi o nama samima. U našim je rukama život 
i osuda naša! Slijedimo vjerno Isusa i sveti nauk Njegov u 
životu, pa ćemo s Njime zajedno biti i u vječnosti. 

1. NEDJELJA DOŠAŠĆA 

DOĐI DA NAS SPASIŠ, GOSPODINE BOŽE NAŠ 

Prvom adventskom nedjeljom počinje u Crkvi novi vremen- 
ski razmak — nova crkvena godina. 

Advent ili došašće je vrijeme priprave za Božić — za blag- 
dan rođenja Spasitelja našega Isusa Krista. Adventsko nas 
vrijeme sjeća na ono vrijeme prije Krista, kad su Izraelci i 
pogani vapili k nebu, da im pošalje Mesiju ili obećanoga Spa- 
sitelja. Narodi su si bili svjesni svoga velikoga neznanja u 
vjerskim i ćudorednim pitanjima. Još su im jasnija bila opaka 
djela u svakidašnjem životu. Bolji su i umniji ljudi uviđali 
i javno izricali kako je potrebno, da sam Bog dođe i čovjeka 
iz bijede spasi. 

Tako je sve življe bivalo očekivanje, i sve se jače množila 
nada, da će Spasitelj doći. A to je Providnost Božja i htjela. 
Spasitelj nije odmah došao iza istočnoga grijeha, da ljudi 
prije spoznaju, u kakvu su nevolju pali po grijehu, i da uvide, 
kako ih iz te bijede ne može nitko izbaviti nego jedini Bog. 

Kako su nekada narodi željno očekivali dolazak Sina Bo- 
žjega na svijet i brižno se pripremali za taj veliki događaj, 
tako treba da činimo i mi za Božić. Božić je rođendan Isu- 
sov. Spomen na rođenje Njegovo. Sjećanje na Njegov prvi 
dolazak na svijet. Božić će nam biti to veseliji i duši našoj 
to korisniji, što se bolje pripravimo za nj. Advent ili do- 
šašće je vrijeme pouzdane nade i radosnog očekivanja dola- 
ska Gospodinova. Ali i vrijeme tihe pokore i ozbiljne samo- 
zataje. Crkva nas upozoruje: »Za dolazak najvišega kralja 
treba da se očiste ljudska srca, da dostojno pođemo u nje- 
gov susret, jer eto dolazi, i neće zakasniti« (Ant. 3. III. Noct. 
Dominicae temp. Adv.). Sv. Pismo nam veli »da je već čas, 
te se mi probudimo od sna«. »Odbacimo dakle djela tamna, 
a obučimo se u oružje svjetla« (Rim 13, 11-12). 

Prvi put dolazi Isus na svijet, da bude Učitelj i Otkupitelj. 
Naukom će nas svojom prosvijetliti, a mukom i smrću od 
grijeha otkupiti i s Bogom izmiriti. Crkva ga zove: »Dođi, 
da nas poučiš putu razboritosti. Dođi, da nas otkupiš rukom 

ispruženom. Dođi, da nas oslobodiš. Dođi, i izvedi sužnja iz 
zatvora, iz tame i iz smrtne sjene. Dođi, i rasvijetli one, koji 
sjede u tami i sjeni smrtnoj. Dođi, i spasi čovjeka, koga si 
načinio iz gliba zemaljskoga. Dođi, da nas spasiš, Gospodine 
Bože naš!« (Antiphonae maiores). 

Sv. Evanđelje govori i o drugom dolasku Spasitelj evom na 
svijet. Taj će biti na svršetku svijeta. Tada će doći kao su- 
dac Bit će i nagraditelj i osvetnik. Osvetnik zlima za zlo, 
a nagraditelj dobrima za učinjeno dobro. No i Krista nam 
Suca prikazuje Crkva kao Spasitelja. »Radujte se svi i vese- 
lite: evo će doći Gospodin osvete. Donijet će plaću. On će 
doći i spasiti nas« (Ant. 3. I. Noc 1 :. Dominicae Adv.). 

Bogoljubni vjernici! Pismo nam dovikuje: »Podignite gla- 
ve svoje, jer se približuje otkup vaš« (Lk 21, 28). Otkup će 
naš biti to sigurniji, što će biti bolja priprava naša za dola- 
zak Gospodnji. Ispitajmo si savjest. Ona će nam točno kazati 
i dobre i zle naše strane. Zlo što prije popravimo, i ubuduće 
ga se čuvajmo. U dobru pak idimo naprijed koliko više mo- 
žemo. Dvije su dužnosti čovjeka kršćanina. Prva: kloni se zla 
duhovnoga ili grijeha. Druga: čini dobro, ili: drži zapovijedi 
Božje i živi kreposno. 

2. NEDJELJA DOŠAŠĆA 

IVANOVI UČENICI KOD ISUSA 

Sv. Ivan Krstitelj šalje dvojicu svojih učenika k Isusu, 
neka pitaju Isusa: »Jesi li ti onaj, koji ima doći ili drugoga 
da čekamo?« To Ivan čini, da mu Isus pouči učenike, a plod 
će pouke biti, da će učenici vjerovati i ljubiti Isusa; konačno 
će i poći za Isusom kao učenici Isusovi, šalje dvojicu, da ima- 
de on sam i drugi učenici vjerodostojno svjedočanstvo o Isu- 
sovim izjavama. 

Isus odgovara na upit: »Idite i javite Ivanu, što čujete i 
vidite: Slijepi gledaju, hromi hodaju, gubavi se čiste, gluhi 
čuju, mrtvi ustaju, siromašnima se propovijeda evanđelje; i 
blago onomu, koji se ne sablazni o mene« (Mt 11, 3-6). Isus 
se poziva na svoja djela. Ona će najsigurnije posvjedočiti za 
Njega, da je obećani Spasitelj. »Ako ne činim djela Oca svoga, 
ne vjerujte mi! Ako li činim, i ako meni ne ćete vjerovati, 
djelima vjerujte, da upoznate i da se uvjerite, da je Otac u 
meni i ja u Ocu« (Iv 10, 37-38). 

7 Dr Janko Penić, Sabrana djela, I. 

Djela su ova redom čudesa — izvanredni učinci svemoći 
Božje, koje Isus čini s tom svrhom, da potvrde nauku Nje- 
govu o božanskom porijeklu Njegovu i nauke Njegove. Isus 
vraća slijepima vid. To je dokaz za božanstvo Kristovo i za 
samoga slijepca od rođenja. »Otkako je svijeta, nije se čulo, 
da je tko otvorio oči rođenome slijepcu. Kad on (Isus) ne bi 
bio od Boga, ne bi mogao ništa učiniti« (Iv 9, 32-33). Kad 
je hromi kod vrata krasnih ozdravio i prohodao, ljudi »se na- 
puniše čuda i udivljenja za ovo, što mu se dogodilo«. Tada 
Petar progovori narodu: »Izraelci! Što se čudite ovomu, ili 
šta gledate na nas — na mene i Ivana — kao da smo mi svo- 
jom silom ili pobožnošću učinili, da ovaj hoda?« (Dj Ap 3, 10 
i 12). Ne mi ni ljudska sila, nego Isus sa svojom božanskom 
moću učini da ovaj hoda. Gubavi su kao neizlječivi uklanjani 
iz ljudske zajednice. Kad je Isus izliječio 10 gubavaca, reče 
im: »Idite, pokažite se svećenicima« (Lk 17, 14). Svećenici su 
po službi svojoj proglašivali bolesnike gubavima i uklanjali 
ih iz društva. Oni neka službeno utvrde i ozdravljenje, te do- 
puste izliječenima opet boravak u društvu. Kad je izliječio 
gluha i nijema, narod se izvanredno divio i govorio: »Sve 
je dobro učinio: i gluhe čini da čuju i nijeme da govore« 
(Mk 7, 37). A kad je uskrisio mrtva jedinca udovice iz Na- 
ima, »strah obuze sve i slavili su Boga, govoreći: Veliki pro- 
rdk ustade među nama i Bog pohodi narod svoj« (Lk 7, 16). 
Da će Spasitelj posebnu pažnju posvetiti baš siromasima, to 
je prorekao već Izaija prorok (61, 1). 

Nauka, i život i djela Isusova — sve je velike, uzvišeno i 
nadzemaljsko, sve to opravdava čvrstu i nepokolebivu vjeru 
u božansko poslanje Kristovo. Međutim su se mnogi već u 
Kristovo vrijeme smućivali, kad su vidjeli kako Židovi pro- 
gone Krista i nauku Njegovu. Kad je Isus umro sramotnom 
smrću na križu, svi su se pristaše razbježali, sve Ga je osta- 
vilo. Tek nakon uskrsnuća Kristova oživljuje vjera u Nj i vra- 
ćaju se pristaše. Dolaskom Duha Svetoga dobiva Crkva snagu 
i osvaja svijet za Krista. No i kraj velebnoga djelovanja Duha 
Svetoga ipak se događaju slabosti u Crkvi. Udovi su mistič- 
noga tijela Kristova ljudi. A kod ljudi se, radi slabosti ljud- 
ske naravi, ispoljuju nedostaci sad veći sad manji, koji smu- 
ćuju i sablažnjavaju neuke i slabe. Povrh neukosti i slabosti 
pun je svijet i zlobe, koja se sablažnjuje i tamo, gdje nema 
mjesta sablazni, jer namjerno vidi zlo i tamo gdje zla nema. 

U životu kršćanstva i Kat. Crkve surađuju dva čimbenika: 
božanski i ljudski. Nauka kršćanska, milost Božja, sv. Sakra- 
menti i molitva, po kojima dolazi milost ljudima — to je 
božanski čimbenik koji oduševljava i osvaja. Narav ljudska 
sa svojim slabostima i nastranostima, koje su česte i velike, 
opak život bilo kod svjetovnjaka, bilo kod duhovnih osoba, to 
je ljudski čimbenik, koji smeta ii sablažnjava. Krist želi, da 
se oduševljavamo i ležimo samo za onim što je božansko u 
Crkvi. Vjera naša u Boga i u božansko djelovanje u Crkvi 
treba da je tako jaka, da nas ni najveće slabosti naravi ljud- 
ske ni najpokvareniji ljudi svojim sablažnjivim životom ne 
mogu pokolebati u vjeri. »Blago onomu, koji se ne sablazni 
o mene« (Mt 11, 6). 

3. NEDJELJA DOŠAŠĆA 

ZNAČAJ SV. IVANA KRSTITELJA 

Iz Jeruzalema dolaze židovski svećenici i levite k sv. Ivanu 
Krstitelju, pa ga pitaju: »Tko si ti?« Sv. Ivan je sveto živio i 
velika djela činio. Radi toga je svijet mislio, nije li možda 
ovo obećani Mesija ili Spasitelj. Ivan izjavi otvoreno i iskreno: 
»Ja nisam Krist« (Iv 1, 20). 

Iza toga mu postave pitanje: »Što dakle? Jesii li ti Ilija?« 
(Iv 1, 21). S Ilijom je imao mnogo sličnosti. Živio je samot- 
no — u pustinji kao i Ilija. Nosio je jednostavno i grubo 
odijelo kao i Ilija. Puno je u životu vojevao za krepost i pra- 
vednost kao ii Ilija. Iako je po duhu bio Ilija, kao osoba se 
razlikovao od Ilije. Zato odgovara: nisam Ilija. 

Konačno ga upitaju: »Tko si ti? — da odgovorimo onima, 
koji nas poslaše, što kažeš za sebe?« (Iv 1, 22). Sad će Ivan 
svečano: »Ja sam glas onoga, što viče u pustinji: Poravnajte 
put Gospodnji, kao što kaza prorok Izaija.« »Ja krstim vo- 
dom, a među vama stoji, koga vi ne znate. On je onaj, što 
će doći za mnom, kome ja nisam dostojan odvezati remen 
na obući« (Iv 1, 23; 26-27). Sveti je Ivan Krstitelj bio pre- 
teča Isusov. Pripremao je ljude za dolazak Isusov. Između 
njega i Isusa je tolika razlika, da on nije dostojan ni obuću 
razvezati na nogama Isusovim. Divna poniznost! Slična samo 
sv. Ivanu Krstitelju. 

Ivan je dobio za svoju poniznost vanredno priznanje od 
samoga Isusa. Pred silnim je svijetom Isus govorio za Ivana: 
»što ste izišli u pustinju da vidite, trsku, koju vjetar ljulja? 

Ili što ste izišli da vidite, čovjeka u meke haljine obučena? 
Eto, koji nose meke haljine u kraljevskim su dvorovima. Ili 
što ste izišli da vidite, proroka? Da, kažem vam, još više 
nego proroka« (Mt 11, 7-9). »Zaista vam kažem: nije ustao 
između rođenih od žena veći od Ivana Krstitelja« (Mt 11, 11). 

U čemu je veličina Ivanova? Ivanova je veličina u tome, 
što je Bogu za ljubav strogo i isposnički živio. »Ivan je bio 
obučen u dlaku devinu i imao je kožnati pojas oko svojih 
bedara, i jeo skakavce i divlji med« (Mk 1,6). Velik je Ivan, 
jer je svečano i javno svjedočio za Isusa. On je nazvao Isusa 
Janjetom Božjim. »Evo, Janje Božje, što oduzima grijeh svi- 
jeta. Ovo je onaj, za koga sam rekao: Za mnom dolazi čovjek, 
koji me je pretekao, jer bijaše prije mene« (Iv 1, 29-30). Veli- 
čina Ivanova duha odsijeva naročito onom zgodom, kad u 
lice kaže kralju Herodu: »Ne smiješ imati ženu svoga brata« 
(Mk 6, 18). Radi ovoga je ukora bačen u tamnicu. Radi njega 
mu je i glava odsječena! 

Bogoljubni vjernici! Ivan Krstitelj je muževan značaj. Ne- 
ustrašivo je ispovijedao svoja načela. Po njima je dosljedno 
živio. Za njih je i život dao. Značajan je svaki čovjek, koji 
ispovijeda istinita načela i po njima u životu dosljedno živi. 
što su načela ljepša i uzvišenija, i život po njima dosljedniji, 
to je čovjek veći i plemenitiji značaj. 

Značajni su ljudi bili uvijek u velikoj cijeni u ljudskome 
društvu. I danas su. I danas je veliko priznanje za čovjeka, 
kad mu se kaže da je plemenit značaj. Nastojmo, da naša na- 
čela budu istinita. Da naša načela budu ona načela, koja 
ispovijeda naša Kat. Crkva. Nastojmo, da život naš bude što 
vjerniji prema našim načelima. Tada ćemo i mi biti pleme- 
niti značajevi a ne trska, koju vjetar ljulja. Bit ćemo ljudi 
velike cijene u vremenu i u vječnosti. 

4. NEDJELJA DOŠAŠĆA 

PUTOVI KOJI VODE K BOGU 

Sv. Ivan Krstitelj propovijeda: »Pripravite put Gospodnji, 
poravmite staze njegove! Sve doline neka se ispune i svaka 
gora i brežuljak neka se slegne; i sve što je krivo neka bude 
ravno, i hrapavi putovi neka budu glatki. I svako će tijelo 
vidjeti spasenje Božje« (Lk 3, 4-5). 

Četiri su vrste teških putova na zemlji, po kojima hodamo. 
Jedni su puni uvala. Treba se svaki čas spuštati, a onda je 

teško dizati se. Drugi su putovi goroviti. Protežu se po bre- 
žuljcima i bregovima. Treći obiluju zavojima. Radi toga su 
dugi. četvrti su vrlo strmi — traže silan napor. 

Gledajmo te putove u prenesenom značenju, u duhovnom 
pogledu. U duhovnom pogledu teško idu naprijed oni, koji 
su malodušni. Malodušan je svaki čovjek, koji iz nemara ili 
svojevoljne duševne mlakosti bježi od svega, što je teže i na- 
pornije, makar mu savjest kaže, da to ima izvršiti. Malodušni 
se boje rada. Boje se napora. Zato nikad ništa plemenitijega 
ne učine ni za Boga ni za ljudsko društvo. Naprijed ne mogu 
ni oholi. To su oni ljudi, koji sami sebe precjenjuju. Izdižu 
se nad druge. Prisvajaju si neku veličinu, koja im ne pripada. 
A to dolazi odatle, što ne poznaju same sebe i što boluju od 
tašte težnje za slavom. Ni neiskreni ne idu pred Bogom na- 
prijed. Neiskren je, tko bližnjemu prikriva svoje pravo mi- 
šljenje, da ga može prevariti. Neiskrenost je ili himbenost 
teška ljaga u društvu. Takav se gradi svomu bližnjemu izva- 
na prijateljem, a u srou mu je neprijatelj. U lice ga hvali, a 
iza leđa ogovara i kleveće. Nastoji izmamiti tajne, kojima 
će se kasnije poslužiti na štetu vlasnika tajna. Teško u krepo- 
stima napreduju i oni, koji su tvrda srca. Tvrdo srce teško 
prihvaća nauku Božju. Još teže ćudoredne propise Božje. A 
najteže ili nikako opomene Božje. Tvrdo srce u praksi ne po- 
zna tuđe bijede. Nema smilovanja. Ono živi samo za sebe i 
svoje interese. 

Koji su putovi, koji sigurno i ravno k Bogu vođe? Jedan je 
velikodušnost. Velikodušan se čovjek Bogu za ljubav prihvaća 
i teških i napornih posala. On ne pozna zapreke u radu za 
plemenitu stvar. On ne mrzi svojih protivnika, nego im zlo 
uzvraća dobrim. Velikodušan čovjek d u najvećim poteškoća- 
ma sačuva duševni mir. 

K Bogu vodi poniznost. Ponizan čovjek rado misli na ne- 
izmjernu veličinu Božju i zato malo do sebe drži. Ponizni 
su ljudi ljubimci Božji. Kao što je oholost izvorom svim dru- 
gim slabostima, tako je poniznost izvorom svim drugim kre- 
postima. »Bog se protivi oholima, a poniznima daje milost« 
(Jakob 4, 6). »Učite se od mene, jer sam krotak i ponizan 
srcem« (Mt 11, 29) — veli Spasitelj. 

Bogu je mila iskrenost. Iskren je čovjek, kada se izvana 
pokazuje onakvim, kakav je u duši. Među ljudima nastupa bez 
himbe. Bez pretvaranja. I bez laskanja. S iskrenošću je u 
vezi sveta prostodušnost, koju Isus mnogo cijeni. »Ako ne 

budete kao djeca, ne ćete ući u kraljevstvo nebesko« (Mt 18, 
3). 

K Bogu sigurnim putem dolazi milosrdno srce. »Blažem 
milosrdni, jer će milosrđe postići« (Mt 5, 7). Svijet je velika 
bolnica. Zato su blaženi, koji rado otiru duševne i tjelesne 
suze bijednoga čovječanstva. Takvi će naći milosrđe u milo- 
srdnoga Boga. »Budite jedan drugomu blagi, milosrdni, pra- 
štajući jedan drugomu, kao što je i Bog u Kristu oprostio 
vama« (Ef 4, 32). 

Bogoljubni vjernici! Svaki čovjek ima bar nešto na duši, 
što nije u redu, što treba poravnati. Sve što je dosada bilo u 
našem životu krivo, neka bude odsada ravno. A hrapavi puto- 
vi da postanu glatki. Na taj ćemo način i mi o Božiću vidjeti 
spasenje Božje. 


NEDJELJA U OSMINI BOŽICA 

OVAJ JE POSTAVLJEN NA PROPAST I USKRSNUĆE 
MNOGIMA 

BI. Djevica Marija i sv. Josip donijeli su dijete Isusa u 
Jeruzalem da Ga po tadašnjim vjerskim propisima prikažu 
Bogu u hramu. 

U Jeruzalemu je živio čovjek po imenu Šimun. Bio je »pra- 
vedan i bogobojazan, i Duh Sveti je bio u njemu. I objavio 
mu je Duh Sveti, da ne će vidjeti smrti, dok ne vidi Krista 
Gospodnjega« (Lk 2, 25-26). Kad su donijeli Isusa u hram, 
reče Šimun Mariji za Isusa: »Gle, ovaj je postavljen na pro- 
past i uskrsnuće mnogima u Izraelu, i za znak, kome će se 
protiviti, i tebi će samoj mač probosti dušu, da se otkriju 
misli mnogih srdaca« (Lk 2, 34-35). 

Isus je došao na zemlju, da spasi sve ljude. »Bog hoće, da 
se svi ljudi spase i dođu u poznanje istine« (1 Tim 2, 4). No 
Bog ne čini nikomu sile. Niti je komu činio silu prije nas, 
niti je čini u naše doba. Prema tome spasenje ovisi i o nama, 

0 našoj slobodnoj i dobroj volji. Jedni se od ljudi svojom 
slobodnom voljom odlučuju za Isusa. Vjerno ga slijede. Rado 
polaze i u samu smrt za Nj. Tima je Isus postavljen na uskrs- 
nuće. Ali je bilo i takvih, a ima ih i danas, koji napadaju i 
vrijeđaju Isusa. Njima je Krist znak, komu se protive. Oni 
ustaju protiv nauke Kristove. Niječu život i djela Kristova; 
napose čudesa Njegova. Ili su pak neprijatelji križa Kristova, 
koji je simbol Kristovih muka i našega otkupljenja. Već se 
sv. Pavao gorko tužio: »Mnogi žive, za koje sam vam mnogo 
puta govorio, a sad i plačući govorim, kao neprijatelji križa 
Kristova« (Filip 3, 18). Ovakvima će, dakako, Krist biti na 
propast, jer su ga sami svojom slobodnom voljom odbacili. 

1 njih je htio spasiti, ali su ga prezreli. Mjesto da pođu u 
tabor Kristov, oni su pošli u tabor protiv Krista. Radije su 
odabrali zlo nego dobro. Više vole smrt i propast, nego uskrs- 
nuće i život. 

Krist ima od početka kršćanstva pa sve do dana današ- 
njega neprestano i prijatelja i neprijatelja. Na jednoj su stra- 

ni vjerni prijatelji. Oni su — hvala milosti Božjoj — uvijek u 
većini. Krista čuvaju u mislima. Krista nose u srcu. Oko Kri- 
sta se kreće govor njihov. Kristu je posvećen sav rad njihov. 
Ali ni neprijatelji ne miruju. I oni se služe svim sredstvima 
ljudskoga znanja i umijeća, da obore Krista. Tako se sve- 
udilj otkrivaju misli mnogih srdaca i sva vremena dokazuju, 
da je proročanstvo starca Šimuna bilo istinito. 

Majka je Božja imala naravno znanje o svetosti svoga Sina. 
Još je veće i dublje bilo njezino vrhunaravno znanje o sveto- 
sti Isusovoj. Zato ju je strašno boljelo, kad je vidjela, kako 
ljudi bez ikakva razloga vrijeđaju i ponizuju Isusa. Mač joj 
je boli probadao nježno majčino srce, kad je promatrala mu- 
ke i boli Isusove od betlehemske štalice pa sve do golgot- 
sfcoga križa. Boli su Majke Božje bile tolike, da ju je sv. 
Crkva prozvala kraljicom mučenika. 

Dobre naše kršćanske majke! I vi trpite radi djece. Još 
ćete možda u životu i više trpjeti. I vaše nježno, majčinsko 
srce probada mač boli radi djece. Možda će kojoj od vas 
taj mač u životu biti još i bolniji. Možda će taj mač biti i 
tako oštar, da ćete požaliti čas kad ste postale majke! Sjetite 
se: najveća je majka na zemlji bila Marija. Najplemenitiji 
sin je bio Isus. I najveća je majka uz najplemenitijega Sina 
postala mučenicom. Ne samo mučenicom, nego kraljicom mu- 
čenika. Majčinstvo donosi sa sobom mučemištvo. Mučeništvo 
je vrhunac ljubavi. A ljubav je jedina krepost, koja ostaje i 
preko groba. 

Pogled na baziliku Majke Božje Bistričke 


B) BLAGDANI 

BLAGDAN OBREZANJA GOSPODINOVA 

NOVA GODINA — NOVO PREGARANJE ZA BOGA 
I BLIŽNJEGA 

Današnji se blagdan u Katoličkoj Crkvi zove Obrezanje 
Gospodinovo. Osmi su dan nakon rođenja obrezali dijete Isu- 
sa. To je vjerski obred sličan našemu sv. krstu. Tom je zgo- 
dom mali Isus dobio svoje ime Isus. 

Isus je naravni Sin Božji. Prema tome zakonodavac, koji 
je nad zakonom. Zato Njega zakon obrezanja nije vezao. No 
Isus se ipak podvrgao ovome zakonu. Zašto? Dao se obrezati, 
da dokaže, da ima pravo ljudsko tijelo kao i drugi ljudi. Time 
je pobio sve krivovjerce kasnijeg vremena, koji su učili, da 
je Isus imao samo prividno tijelo. Dao se obrezati, da nam 
dade primjer divne poniznosti. Ob režanj em je uzeo na sebe 
obveze Staroga Zavjeta, od kojih će kasnije osloboditi ljude. 
Oslobodit će ljude Staroga Zakona trpljenjem svojim, koje po- 
činje kod obrezanja, a svršava na križu. Dao se obrezati i 
zato, da ne bude na sablazan Židovima. Da je ostao neobre- 
zan, bili bi ga Židovi izbjegavali. Smatrali bi ga kršiteljem 
svoga zakona. Ne bi mu dopustili da propovijeda u hramu. 
Tako bi njegova spasiteljska i otkupiteljska služba na zemlji 
samo stradala. 

Obred je obrezanja redovito izvršen u roditeljskoj kući, a 
obavio bi ga otac obitelji. Nad Isusom je obred obrezanja iz- 
vršio sv. Josip, poučim ili hranitelj Isusov. Eto: tako je Isus 
već u najnježnijoj dobi prolijevao svoju sv. krv za naše spa- 
senje. 

U građanskom pogledu slavimo danas Novu godinu. Sva- 
komu je od nas, kad se danas probudio, bila prva pomisao: 
kakva će biti i što će mi donijeti Nova godina? Da li ću je 
proživjeti? Ili ću možda baš ove godine umrijeti i ovaj svi- 
jet zamijeniti s drugim boljim? Koliki su prošle godine na 
ovaj dan bili ovdje ili u drugim crkvama, a danas ih više 
nema među živima? I spomena im već nestaje. Po grobnom 



im humku raste već mahovina! Hoću li biti sretan? Ili nesre- 
tan? Hoće li se čemerne boli množiti i dalje bez ikakva ob- 
zira? Ili će se možda gdje pokazati sunce nade, radosti i ve- 
selja? Hoćemo li uspjeti u našim nacrtima i oživotvoriti sla- 
tke sanje mladosti naše? Ili će možda nade naše tonuti jedna 
za drugom kao što u ratno vrijeme tonu lađe na moru jedna 
za drugom, a da im ni otkle pomoći nema? Kod svih ovih 
pitanja stoji veliki i nepomični upitnik. Sigurna odgovora na 
njih nema! 

Ali nam dosadašnje životno iskustvo može mnogo toga rije- 
šiti. Što nam kaže iskustvo? Da nas u Novoj godini čeka rad. 
Trud. Napor. »O muci grozdovi vise« — veli narod. Sve što 
smo dosada u životu postigli, postigli smo napornim radom. 
U znoju lica svoga hranili smo se svagdanjim kruhom. Tako 
će biti i u Novoj godini. Iskustvo je svjedokom, da smo u 
prijašnjim godinama doživljavali više bolnih nego radosnih 
doživljaja. Da smo primali više udaraca, nego priznanja. Da 
smo doživjeli mnogo bolnih razočaranja. Na to se treba pri- 
praviti. To je realan život. Slično će biti i u Novoj godini. 

Strpljivi Job je rekao veliku misao: »Borba je ljudski život 
na zemlji« (7, 1). Dok smo živi, nikada pravoga mira, ni traj- 
noga počinka! Sv. Toma Kempenac priznaje iskreno: »Jer 
kako god uredim o miru svome, ne može biti bez rata i bola 
život moj« (Nasljeđu j Krista III, 12). »Tko umije više trpje- 
ti, uživat će veći mir« (Naslj. Krista II, 3). 

Bogoljubni vjernici! Bogu i bližnjemu za ljubav raditi, 
trpjeti i pregarati — to je smisao čitavoga našega života, _ to 
nas čeka i u Novoj godini. S tim mislima pođimo u Novu 
godinu, pa će nam Nova godina sigurno biti i sretna i blago- 
slovljena. 


BOGOJAVLJENJE 

ZNAČENJE DAROVA SV. TRIJU KRALJA 

Spasitelju našemu Isusu Kristu dolaze na poklon mudraci 
iz istoka. Sveto ih Pismo zove »mudraci«, jer su bili visoko 
obrazovani. Bavili su se prirodnim naukama, a napose zvjezdo- 
znanstvom. Pobožna ih predaja zove »kraljevima« radi ugled- 
na porijekla i boljega gospodarskoga položaja. Sva im kršćan- 
ska predaja daje časni naziv sveti radi posebno velike njihove 
pobožnosti. Povijest im je sačuvala imena: Gašpar, Melkior i 
Baltazar. 

Mudraci dolaze u Jeruzalem i pitaju židovskoga kralja He- 
roda: »Gdje je kralj židovski, što se rodio, jer vidjesmo nje- 
govu zvijezdu na istoku i dođosmo da mu se poklonimo« (Mt 
2, 2). Mudraci su po zvijezdi doznali, da se rodio Isus. Sv. 
Leon veli (Serm. 1 de Epiphan. c. 1) da je ova zvijezda bila 
sjajnija i ljepša od drugih. Radi toga je lako svraćala na sebe 
pozornost i očiju i umova promatrača. Da je ona u vezi s no- 
vim kraljem, bilo je jasno mudracima po tome, što se je izne- 
nada pojavila. I po tome, što je bila neobično sjajna. A naro- 
čito po posebnom nadahnuću i rasvjetljenju Božjem. Bog je 
dao spoznaju znaka. Bog je potaknuo volje njihove da traže i 
da konačno nađu Spasitelja. 

Svojim pitanjem mudraci ispovijedaju vjeru u Isusa. »Gdje 
je, koji se rodio?« To je jasan dokaz vjere njihove, da je Isus 
pravi čovjek. Da je došao na svijet putem rođenja, kako do- 
laze na svijet i svi drugi ljudi osim praroditelja Adama i Eve. 
Da ima pravo ljudsko tijelo, koje će kasnije iskusiti svu gor- 
činu života još više i teže nego ikoje drugo tijelo na zemlji. 
Kad Isusa nazivaju kraljem, vjeruju u kraljevsku njegovu 
moć. Kraljevstvo je Isusovo duhovno, a traje i nakon zemalj- 
skoga života. Mudraci naglašuju u svome pitanju i to, da su 
se došli pokloniti. Poklonom priznaju vjeru u božanstvo Kri- 
stovo, jer se poklon ili adoracija iskazuje samo Bogu. 

Herod je sabrao na vijećanje sve glavare svećeničke i knji- 
ževnike, i pitao ih, gdje bi se imao roditi Isus. Oni mu rekoše: 
U Betlehemu, u Judeji. To je Herod saopćio mudracima, a 
mudraci pošli u Betlehem. Došavši u Betlehem »nađoše di- 
jete s Marijom, materom Njegovom, padoše ničice i pokloniše 
mu se, pa otvoriše blago svoje i izniješe mu darove: zlato i 
tamjan i smimu. Darovima ispovijedaju svoju vjeru u Isusa 
jednako kao i pitanjem. Zlatom su očitovali vjeru u kraljev- 
sko dostojanstvo Kristovo. Tamjanom u božanstvo Kristovo. 
Miomirisnom mašću opet, da je Krist pravi čovjek, čije će 
mrtvo tijelo kasnije kod ukopa biti pomazano dragocjenim 
mirisnim mastima, da se sačuva od raspadanja. 

Ovi darovi imadu — po tumačenju sv. Otaca — i lijepo mi- 
stičko značenje. Tamjan označuje naše pobožne molitve. Ka- 
ko se dim tamjana diže ravno prema nebu, tako će se i naše 
molitve, kad budu srdačne i žarke, ravno dizati k Bogu i sigur- 
no biti uslišane. Zlato je simbol naše vjere, prve bogoslovske 
kreposti. Miomirisna mast je simbol svih onih odricanja, što 


ćemo ih Bogu za ljubav i za spas duše svoje pretrpjeti na 
zemlji. 

Bogoljubni vjernici! Sveta su tri kralja prvi predstavnici 
pogana kod Isusa. To su ljudi dobre volje. Ljudi plemenitih 
i iskrenih nakana. Ljudi vruće želje, da nađu Boga. Ljudi, koji 
ne pitaju za žrtve kad se radi o duhovnom dobru duše nji- 
hove. To su ljudi, koji poduzimaju dugo i teško putovanje, 
samo da upoznaju Spasitelja svijeta. I vlastiti život stavljaju 
u opasnost radi Boga! 

Mudraci su svijetli primjer budnoga vjerskoga života ne 
samo poganima, nego i nama kršćanima katolicima. Kad se 
usporede naše žrtve što ih doprinosimo za Boga i vjeru sa 
žrtvama mudraca, zar ne, da mnogo puta zaostajemo za mu- 
dracima? »Taština nad taštinama i sve je taština osim ljubiti 
Boga i Njemu jedinom služiti« (Nasljeduj Krista I, 1). 

SVIJEĆNICA 

BROJNA SU DJECA BLAGOSLOV BOŽJI 

Danas slavimo blagdan Očišćenja BI. Dj. Marije ili pučki 
S vijećnicu. 

U Starom je Zavjetu postojao propis, da žena 7 dana nakon 
poroda ne zalazi ni u društvo ni u hram. 40-ti je dan trebala 
majka prikazati Bogu muško dijete u hramu i tom zgodom 
darovati dar hramu za sebe i za dijete. Bogatiji su roditelji 
dali kao dar janje, a siromašniji dvije grlice, ili dva mlada 
goluba. I Majka se Božja iz poniznosti podvrgla ovom zako- 
nu. 40-deseti je dan nakon poroda prikazala Isusa Bogu u 
hramu i darovala dar kao siromašniji roditelji. 

Na uspomenu ovoga Marijina događaja mi danas u crkvi 
vršimo ophod sa zapaljenim svijećama. Ophod nas sjeća Mari- 
jina puta s Isusom i sv. Josipom u hram, a zapaljene svijeće 
znače živu vjeru, povezanu s ljubavlju i dobrim djelima, ko- 
jom je Majka Božja prikazala Isusa u hramu. 

U Starom su Zavjetu majke mnogo zahvaljivale Bogu za 
porod — za djecu. Dobre majke čine to i danas. Što je obi- 
telj imala brojniju djecu, to je bio znak većega blagoslova 
Božjega i zato je obitelj uživala veći ugled u društvu. Kad je 
patrijarha Abraham bio pripravan Bogu za ljubav žrtvovati 
Izaka, sina jedinca, reče mu Bog: »Zaista ću te blagosloviti i 
sjeme tvoje veoma umnožiti, da ga bude kao zvijezda na 
nebu i kao pijeska na obali morskoj. I blagoslovit će se u 

sjemenu tvojem svi narodi na zemlji, kad si poslušao glas 
moj« (Post 22, 17-18). 

Mi se veselimo rodnoj jabuci. Kako nam je draga kad joj 
se grane savijaju od obilnoga ploda! Mi se radujemo trsu, 
punu zreloga, sočnoga grožđa. Nama se oči sjaju od miline, 
kad gledamo zrelu i poput zlata žutu pšenicu, kako se ljupko 
talasa na polju. Svemu se, što je rodno u prirodi, veselimo. 
Na sve, što može plod donositi, zazivamo blagoslov Božji i 
molimo za što veći rod. I za čovječju rodnost vrijedi isti pri- 
rodni zakon. I ona je dragocjena, štaviše, i dragocjenija od 
drugih rodnosti, što je voćka plemenitija, to su i plodovi nje- 
zini vredniji. Od svih je stvorova Božjih na zemlji čovjek naj- 
plemenitiji stvor. Zato je i plod čovječji od svih plodova na 
zemlji najvredniji i najčasniji. 

U čemu je veličina čovječje plodnosti? Roditelji rađajući 
djecu sudjeluju sa stvaralačkom moću Božjom. Roditelji po- 
stavljaju uvjete za tijelo, a Bog neposredno stvara dušu i 
spaja je s tijelom. Ljudski je plod — dijete radi besmrtne 
duše slika i prilika Božja. Ono će upoznati i slaviti Boga. 
Bit će članom božanske ustanove na zemlji — Crkve Kristove. 
Nakon groba će nastaviti drugi, novi, bolji život; život u bla- 
ženom gledanju Boga. Ono će raditi za Boga i za ljude. Bit 
će dragi član domovine na zemlji kao i domovine na nebu. 

Djeca su, ako ne prije, a ono bar pod stare dane, radost i 
utjeha roditelja. Djeca su radost roditeljska, jer u djeci gle- 
daju roditelji nastavak svoga života, sebe pomlađene. Djeca 
iz zahvalnosti posjećuju roditelje. Pišu utješna pisma. Sjete se 
darom roditelja prigodom imendana i u drugim zgodama. 
Kad pak roditelji ostare i obnemognu, nitko nema za njih to- 
liko osjećaja kao vlastita djeca. Posluga, jer radi samo za pla- 
ću, ima hladne ruke. Ostavit će starca i staricu i gladne a žed- 
ne kraj svega njihova bogatstva. Jedino će vlastito dijete ima- 
ti tople ruke za oca i majku. Dječje su ruke tople, jer je dječ- 
je srce toplo, a srce je toplo, jer je svjesno, da njime struji 
ista krv — očeva i majčina krv. 

Zahvalna će djeca olakšati roditeljima zadnje — smrtne 
boli. Zahvalna će djeca otpratiti roditelje s punim pijetetom 
do zadnjega počivališta. Ona će roditeljima podići spomenik 
i na grobnom humku zasaditi cvijeće. Kosti će roditeljske 
već davno istrunuti u grobu, a na humku će neprestano biti 
svježega cvijeća, jer mu ne će dati uvenuti zahvalna dječja 
ljubav. Zahvalna će djeca moliti Boga za roditelje, neka ih 


Bog obilno nagradi za roditeljski trud i muku i ovdje i u 
vječnosti. 


BLAGDAN SV. JOSIPA 

DJEVICANSTVO JE NAD ŽENIDBOM 

Majka je Božja, BI. Dj. Marija, bila zaručena sa sv. Josi- 
pom. Sv. Josip joj je bio pomoć u životu, napose ikad je bje- 
žala s malim Isusom u Egipat. Isusu je sv. Josip bio hranitelj. 

BI. Djevica Marija je začela Isusa po Duhu Svetom. Po- 
stala je Majkom i ostala Djevicom. Jedinstveni slučaj otkada 
postoje ljudi na zemlji. Sv. Josip je vrlo dobro poznavao sve- 
tost i veličinu Marijinu. Svjestan si je bio i svoga djevičan- 
skoga života. Uz sve to je vidio, da je Marija trudna. To ga 
je silno mučilo. Kako da riješi tu tajnu? Nije se usudio pitati 
samu Mariju, jer bi to značilo povrijediti njezinu nedužnost, 
u koju on nije nikada ni u mislima mogao posumnjati. Ko- 
načno je prepustio rješenje te tajne Providnosti Božjoj. Držao 
se naputka Sv. Pisma: »Predaj Gospodu brigu svoju, i on će 
ti je riješiti« (Ps 54, 23). Majka je Božja vidjela zabrinutost 
sv. Josipa. Ipak mu tajnu nije htjela otkriti nego je pustila, 
neka Bog odredi vrijeme i način, kako će sv. Josip doznati za 
njezino majčinstvo. 

I riješio je Bog tajnu sv. Josipu. U snu mu se javio anđeo 
i poučio ga. U snu miruju ljudska osjetila. Radi toga miruje 
i duša, jer je po prirodnom zakonu u najvećem dijelu svojih 
radnja vezana uz tijelo. Zato je san zgodno vrijeme za objavu 
tajna Božjih, jer duša nije ničim drugim zaokupljena, palk je 
tako sposobnija za primanje Božjih objava. Anđeo je rekao 
sv. Josipu: »Josipe, sine Davidov, ne boj se uzeti k sebi Mari- 
ju, jer ono, što je u njoj začeto, od Duha je Svetoga. Rodit 
će sina i nadjeni mu ime Isus, jer će on izbaviti narod svoj 
od grijeha njegovih« (Mt 1, 20-21). 

Već su sv. Oci postavili pitanje, zašto se Iisus htio roditi 
od Djevice? Na postavljeno pitanje daju odmah i odgovor? Da 
se rodio od muža d žene kao i druga ljudska djeca, bio bi 
došao na svijet s istočnim grijehom, kao i svi drugi ljudi, 
a to bi bilo nezgodno za njegovu službu. Njegova je služba 
na zemlji borba protiv grijeha, uništenje svakoga grijeha. To 
će tim lakše postići, što će sam biti slobodniji od grijeha. 
Sam će pak biti slobodan od grijeha, ako ne bude imao ni 
istočnoga grijeha. A ni istočnoga grijeha ne će imati, kad 

dođe na svijet nadnaravnim putem, kad bude začet i rođen 
od djevice. 

Sv. Oci daju i drugi razlog. Ženidba je Božja ustanova. Bog 
je u raju stvorio prve ljude Adama i Evu i povezao ih u ženi- 
dbu. Kasnije je Isus ženidbu posvetio i digao na čast sv. 
Sakramenta. To je bilo na svadbi u Kani Galilejskoj. Djevi- 
čanstvo je još svetije i uzvišenije. Zašto? Čovjek, koji živi sa- 
motno, čisto, bez tjelesnih odnosa ja s drugim spolom, taj se 
odrekao tijela i tjelesnih zahtjeva u jednoj od najosjetljivijih 
točaka. Takav se duhom diže nad tijelo i zato je viši, nego 
oženjen čovjek, sličan Bogu, koji je duh i nema tijela. Jer 
je djevičanstvo uzvišenije od ženidbe, Isus je sam za sebe 
odabrao djevičanski život i postao kraljem svih djevica svih 
vjekova. Radi toga je htio da se i rodi od djevice. 

Isus se rodio od djevice radi časti i dostojanstva svoje 
Majke. Majka je Božja bila čista od svake ljage svakoga gri- 
jeha. Na njezinoj duši nije nikada bilo nikakve mrlje niti 
ikakva nedostatka. Isus je htio da i tijelo njezino bude ne- 
taknuto. A sačuvao joj je tijelo netaknutim time, što je začet 
i rođen ne po čovjeku-mužu kao druga, ljudska djeca, nego 
od same žene, djevice. 

Isus se rodio od djevice i zato, da njegovo drugo rođenje, 
a to je od BI. Dj. Marije u vremenu, bude što sličnije njego- 
vom prvom rođenju, koje je od Oca odvijeka. Bog otac od- 
vijeka spoznaje svoju božansku narav. Time što spoznaje svo- 
ju narav, rađa On Misao svoju. Ta Misao je druga božanska 
osoba ili Riječ Božja, koja je u vremenu čovjekom postala 
i dobila ime Isus Krist. Ovo je rađanje od Oca odvijeka čisto, 
duhovno rađanje, djevičansko rađanje. Da i drugo rađanje, a 
to je od Majke Božje u vremenu, bude što sličnije prvomu, 
odredio je, da Njegova Majka bude i ostane uvijek djevicom. 

Bogoljubni vjernici! Djevičansko dijete Isus i Djevičanska 
Majka Marija bili su povjereni zemaljskoj, vremenitoj skrbi 
djevičanskoga muža, današnjega svečara, isv. Josipa. 

BLAGOVIJEST 

MARIJA — DJEVICA I MAJKA 

Danas slavimo blagdan Majke Božje, koji «se zove Blago- 
vijest. Zove se Blagovijest, jer je na ovaj dan došla s neba 
blaga, utješna i radosna vijest, da će doći na svijet Spasitelj 
Isus Krist i to po Majci Božjoj, BI. Dj. Mariji. 

Bog je poslao arkanđela Gabrijela u Nazaret k BI. Dj. Ma- 
riji, da joj najavi, da će postati Majkom Božjom. Marija se 
taj čas molila Bogu. Anđeo je pozdravio Mariju: »Zdravo, mi- 
losti puna. Gospodin s tobom, blagoslovljena ti među žena- 
ma!« (Lk 1, 28). Milosti je puna, jer je primila od Boga sve 
milosti, koje čovjek uopće može primiti. Milošću nadvisuje ne 
samo ostale žene nego i sve anđeoske zborove. Gospodin je s 
Marijom — veli sv. Augustin — da bude u srcu njezinu, u krilu 
njezinu, da ispuni dušu njezinu i tijelo njezino. Blagoslovlje- 
na je među ženama, jer nema istočnoga grijeha. Blagoslovlje- 
na je, jer će začeti Onoga, koji je Bog blagoslovljen do vijeka. 

Marija se uplašila na anđelove riječi i razmišljala, kakav 
bi to bio pozdrav. To pokazuje zamjernu poniznost Marijinu. 
Anđeo je smiruje: »Ne boj se, Marijo, jer si našla milost u 
Boga. Evo začet ćeš i rodit ćeš sina, i nadjeni mu ime Isus. 
On će biti velik i zvat će se Sin Svevišnjega« (Lk 1, 30-32). 
Marija je ispravno shvatila anđela, da bi imala postati Maj- 
kom Sina Božjega. Ali se ona zavjetovala zavjetom vječnoga 
djevičanstva, pak ju je mučila misao: kako ide zajedno, kako 
je spojivo majčinstvo s djevičanstvom? Zato pita anđela: »Ka- 
ko će to biti, kad ja ne znam muža?« (Lk 1, 34). Anđeo joj 
otkriva tu tajnu riječima: »Duh će Sveti doći na tebe, i sila 
će te Svevišnjega osjeniti; zato će se i sveto, što će se roditi 
od tebe, zvati Sin Božji« (Lk 1, 35). Anđeo je ovim riječima 
tješi i javlja, da će biti djevičanska mati. Sam Bog će sazdati 
u njezinom djevičanskom krilu tijelo Sinu svomu. Sad je Ma- 
rija, puna strahopočitanja prema svetoj volji Božjoj, izjavi- 
la ponizno: »Evo službenice Gospodnje, neka mi bude po 
riječi tvojoj« (Lk 1, 38). U taj sveti čas zače Sina Božjega i 
postade Majka Božja. 

Bogoljubni vjernici! Dvije su žene od presudnoga značenja 
u povijesti ljudskoga roda: Eva i Marija. Eva je bila neposlu- 
šna Bogu. Jela je u raju zemaljskom zabranjeno voće i zavela 
Adama, da je i on jeo. Time je počinjen istočni grijeh, koji 
od Adama i Eve prelazi rađanjem na sve njihove naravne po- 
tomke. Po istočnom grijehu svi mi ljudi postajemo neprija- 
telji Božji i gubimo pravo na nebo. Eva je, dakle, unesrećila 
ljudski rod. Po njoj je došla duhovna smrt na svijet. Marija 
je bila poslušna Bogu. Spremno se odazvala odredbi Božjoj, 
da postane Majkom Božjom. Rodila je Sina Božjega, koji je 
za nas trpio i umro i tako nas izmirio s Bogom. Po Kristovim 
zaslugama mi postajemo opet prijatelji Božji, i djeca Božja; 

8 Dr Janko Penić, Sabrana djela, I. 

po Kristu smo opet dobili pravo na nebo. Radi toga, što je 
Marija rodila Sina Božjega i s Njime surađivala na našem 
spasenju, Ona je usrećiteljica naša i suspasiteljica naša. 

Bogoljubni vjernici! Prođimo duhom kroz povijest čovje- 
čanstva. Što ćemo u njoj naći? Naći ćemo, da je Marija kroz 
sve vjekove kršćanske između svih ljudi najčasnija i najuzvi- 
šenija osoba. Njoj u čast posvećuje ljudski duh neprestano 
sve što najljepše znade i ima. Mariji su na čast već podignute 
bezbrojne crkve i kapele. Nju su pjesnici opjevali tako njež- 
no i plemenito kao nikoga drugoga pod suncem. A kipovi i 
slike na čast Majci Božjoj? Kolike su i kolika je njihova umjet- 
nička vrijednost! Sve se grane ljudskoga znanja i umijeća 
natječu, koja će bolje izraziti veličinu Marijinu i više je pro- 
slaviti. 

Po Mariji dobivaju u kršćanstvu vrijednost sve žene, žen- 
ski spol uopće. Dok je u poganskom svijetu žena i danas robi- 
nja, u kršćanstvu je žena radi Marije časna osoba i jednako- 
pravna mužu. Što ljudi više poštuju Mariju, to će više po- 
štivati i ženu uopće. To potvrđuje povijest. A što će biti više 
u cijeni žena i majka u ljudskom društvu, to će biti veće bla- 
gostanje na zemlji. 

SPASOVO 

ISUS UZAŠAO NA NEBO 

Zemlja nije za čovjeka trajno boravište. Ljudi borave na 
zemlji samo neko vrijeme. Nakon toga putuju u drugi, preko- 
grobni život. 

Isus je sašao s neba te poučio ljude u pravoj vjeri. Otkupio 
ih je svojim životom i smrću na križu. Osnovao je Crkvu, 
kraljevstvo svoje. Naložio je apostolima, da je prošire po sve- 
mu svijetu. Petra je postavio svojim namjesnikom. Zadaću je 
svoju izvršio na ovom svijetu. Sad će slavno uzaći na nebo. 

Četrdeseti dan poslije Uskrsnuća pozove Isus apostole, da 
pođu s Njime na Maslinsku goru. Na podnožju su te gore 
apostoli vidjeli početak muke Isusove, a na vrhu će iste gore 
vidjeti i početak slave Njegove — uzašašće Njegovo. Kad su 
došli na vrh gore, reče Isus apostolima: »Idite po svemu svi- 
jetu i propovijedajte evanđelje svakomu stvorenju! Koji uz- 
vjeruje i pokrsti se, spasit će se; a koji ne uzvjeruje, osudit 
će se« (Mk 16, 15-16). Nakon toga podigne Isus ruke i blago- 
slovi apostole, kao što otac blagoslivlje svoju djecu, kad se 

od njih dijeli. Isus se poče dizati sa zemlje i dizao se sve više 
i više. Nije iznenada isčeznuo, već se pomalo udaljivao sa 
zemlje, da apostoli jasno vide, kako se vraća k Ocu svome 
na nebo. Učenici su raširenim očima pratili Spasitelja, dok 
Ga nije zasjenio oblak, koji Ga ote ispred pogleda njihova. 

I ovom je zgodom pokazao svemir, da priznaje Isusa svo- 
jim Spasiteljem. Kad se Isus rodio, navijestila Ga je zvijezda. 
Kad je umirao, rastužilo se nad Njim sunce. Kad je uzlazio 
na nebo, zagrliše Ga oblaci, koji će Ga opet dopratiti na ovaj 
svijet na sudnji dan. 

Već je Isus bio u nebu, a apostoli su jednako gledali u 
nebo, dok ih nije lecnuo nepoznat glas. Najedanput opaze 
kraj sebe dva čovjeka, koji im rekoše: »Ljudi Galilejci! Što 
stojite gledajući na nebo? Ovaj Isus, koji se od vas uznio na 
nebo, tako će doći, kao što ste gledali, gdje ide na nebo« 
(Dj Ap 1, 11). Anđeli tumače učenicima, da će Isus opet doći 
na zemlju, a to će biti na svršetku svijeta, kada će suditi 
svima živima i mrtvima. 

Uzašavši na nebo, sjede Isus na desno Bogu Ocu. To znači: 
zajedno s Ocem vlada na nebu i na zemlji. Isusu kao drugoj 
božanskoj osobi pripada jednaka čast kao i Ocu odvijeka. 
Istu je čast dobio Isus nakon Uzašašća i za svoju ljudsku na- 
rav. Nakon Uzašašća treba da se svi stvorovi klanjaju Isusu 
i kao čovjeku jednako kako se klanjaju i Bogu Ocu. 

Bogoljubni vjernici! Kako je časno Isus svršio svoj život 
na zemlji! Za trnovu je krunu dobio slavnu krunu na nebu. 
Za društvo razbojnika okružiše ga zborovi anđeoski. Za po- 
grde i psovke židovske pjevaju mu anđeli u čast i hvalu pje- 
sme nebeske. Za kratko vrijeme, što je trpio na zemlji, uživa 
vječni mir, vječno veselje i vječnu slavu. 

U slavi svojoj nije Isus zaboravio ni ovaj svijet. Moli se 
za nas Ocu svome i posreduje prikazujući Gospodinu Bogu 
naše molitve i svoje zasluge. 

Slijedimo Isusa u Njegovoj nauci, radu i žrtvama, pa će- 
mo poput Njega slavno svršiti i s njime kraljevati. 

TIJELOVO 

PRESVETI OLTARSKI SAKRAMENAT 

Presveti oltarski sakramenat je pravo tijelo i prava krv 
Gospodina našega Isusa Krista, koji je pod prilikama kruha 

i vina za hranu duši našoj zbilja i bivstveno nazočan. Presveti 
je oltarski sakramenat naredio Isus Krist na Veliki četvrtak 
na Zadnjoj večeri uoči svoje gorke muke. Ugotovio ga je 
ovako: uze hljeb, blagoslovi ga, prelomi i dade učenicima svo- 
jim govoreći: »Uzmite i jedite, ovo je tijelo moje«. Zatim uze 
kalež s vinom, blagoslovi ga i dade učenicima svojim govo- 
reći: »Pijte iz njega svi, jer je ovo krv moja. To činite na 
moj spomen«. 

Riječima: To činite na moj spomen, dao je Isus vlast apo- 
stolima i njihovim zakonitim nasljednicima, da pretvaraju 
kruh i vino u tijelo i krv Kristovu. Ovom se vlašću služi sv. 
Otac papa, biskupi i mi svećenici pod sv. Misom. Tada pret- 
varamo s vlašću i riječima Kristovim kruh i vino u tijelo i 
krv Kristovu. Tako se ugotavlja presveti oltarski sakramenat 
od vremena Kristovih do danas; tako će se ugotavljati i u bu- 
duće dok će biti svijeta i vijeka. 

Vi si, bogoljubni vjernici, sigurno u duši postavljate pita- 
nje: kako je to moguće, da od kruha 1 vina postane tijelo i 
krv Kristova? Da se kruh i vino pretvara u tijelo i krv Kri- 
stovu, to je činjenica, za koju jamče: sam Isus Krist, apo- 
stoli, sv. oci i jednoglasna nauka sv. Crkve neprekidno kroz 
sva vremena. A način kako to biva, to je tajna, koju mi svo- 
jim umom ne možemo potpuno shvatiti. I u prirodi biva ne- 
što slično. Čovjek uzima hranu i pilo. Hrana i pilo pretvaraju 
se u tijelo i krv čovječju. To je činjenica, koju svi znamo iz 
vlastitoga iskustva. Način ili proces, kojim se to zbiva, ne 
vidi čovjek ni u sebi ni u drugome, niti ga može potpuno 
shvatiti! Trs vuče hranu iz zemlje, blata. Vremenom se ta 
hrana, ta zemlja ili blato, pretvara u lijepo i slatko grožđe, a 
grožđe opet u krasno vino. Da je tako, to je činjenica, koju 
— hvala dragom Bogu — doživljujemo svake godine. A na- 
čin, kako to biva, da iz zemlje postaje grožđe, a od grožđa 
vino, to ostaje za nas prirodna tajna. 

Spasitelj je naredio presveti oltarski sakramenat, da se u 
sv. Misi za nas žrtvuje i da se u sv. pričesti daje nama za 
hranu. Kao što tijelo treba tjelesne hrane, da može živjeti i 
napredovati, tako i duša treba duhovne hrane. A hrana za 
dušu našu je sv. pričest — tijelo i krv Kristova pod prili- 
kama kruha i vina. »Tijelo je moje doista jelo, i krv moja do- 
ista pilo« (Iv 6, 55). »Tko jede tijelo moje i pije krv moju, 
ostaje u meni i ja u njemu« (Iv 6, 56). »Tko jede tijelo moje 

i pije krv moju, ima život vječni, i ja ću ga uskrsnuti na sud- 
nji dan«. (Iv 6, 54). 

Naša je sveta dužnost, da se klanjamo Kristu u presvetom 
oltarskom sakramentu, jer je u njemu Krist kao Bog i čovjek 
doista nazočan. Crkva nas majčinski zove, neka se često po- 
klonimo Kristu u presvetom oltarskom sakramentu. To čini- 
mo, kad se pojedince ili u skupini navratimo u crkvu, gdje 
se čuva presveti oltarski sakramenat. Svečanija je zgoda, kad 
se drži blagoslov sa presvetim sakramentom. Još je svečanija 
zgoda, kad je u kojoj crkvi klečanje. Tada je Krist u presve- 
tom sakramentu preko cijeloga dana izložen baš u svrhu kla- 
njanja. A najsvečanija je zgoda današnji blagdan — Tijelovo. 
Tijelovo je blagdan tijela i krvi Gospodnje. Sveta je Crkva 
odredila, da se presveti oltarski sakramenat nosi javno po 
ulicama, da što više svijeta ima priliku javno i svečano po- 
kloniti se svetotajstvenomu Isusu Kristu. Poklonimo se i mi 
Isusu u presvetom oltarskom sakramentu sa živom vjerom 
i žarkom ljubavlju. 

BLAGDAN SV. APOSTOLA PETRA I PAVLA 

PETROVA VRHOVNA VLAST U CRKVI 

Sv. Petar u ime svoje i u ime svojih drugova ispovijeda 
svečano o Isusu: »Ti si Krist, Sin Boga živoga« (Mt 16, 16). 
Petar ispovijeda o Isusu, da je pravi, naravni Sin Božji. Isusu 
je draga Petrova ispovijest. Zato ga nagrađuje obećanjem, da 
će biti prvak apostolski i glava u Crkvi. Isus reče Petru: 
»Blago tebi, Šimune, sine Jonin! Jer tijelo i krv nije to tebi 
objavila, nego Otac moj, koji je na nebesima! I ja tebi kažem: 
Ti si Petar, i na toj stijeni sagradi t ću Crkvu svoju, i vrata 
je paklena ne će nadvladati. I tebi ću dati ključeve kraljev- 
stva nebeskoga. Pa štogod svežeš na zemlji, bit će svezano i 
na nebesima; i štogod razriješiš na zemlji bit će razriješeno i 
na nebesima« (Mt 16, 17-19). 

Do ove spoznaje, da je Isus naravni Sin Božji, nije Petar 
sam došao, nego mu je to objavio Bog od koga je »svaki 
dobri dar i svaki savršeni poklan« (Jak 1, 17). Blažen je 
Petar, što je u tolikoj milosti Božjoj, da je zavrijedio ovako 
uzvišenu spoznaju. 

Isus obećaje Petru vrhovnu vlast u Crkvi. U tu se svrhu 
služi trima poredbama. Petar će biti u Crkvi ono, što je u 

kući kameniti temelj. Kuća, koja počiva na kamenitoj pećini 
kao temelju, odolijeva svim vremenskim nepogodama. Tako 
će i Crkva Kristova biti jaka i odolijevat će svim životnim 
poteškoćama, jer počiva na nepogrešivom temelju Petru i nje- 
govim nasljednicima. Crkva, kojoj će Petar biti glava, bit će 
tako moćna, da je ni sva paklenska sila ne će moći svladati. 
Nečisti se duh u borbi protiv Crkve služi raznovrsnim sred- 
stvima. On diže u Crkvi krivovjerja i raskole, koji su Crkvi 
nanijeli mnogo zla. Nečisti duh diže na zemlji od vremena 
do vremena vladare — silnike, koji progone i muče Crkvu. 
Nečisti se duh služi i svakojakim vremenitim bijedama i ne- 
prilikama samo da naškodi Crkvi. Međutim đavao ostaje bez 
uspjeha, jer je Crkva božansko djelo. 

Petar će dobiti od Krista ključeve — duhovnu vlast. Tko 
imade ključeve od kuće, taj je gospodar kuće. Ulazi u kuću 
i izlazi kad hoće. Raspolaže s imovinom ikako hoće. I Petar će, 
vlašću dobivenom od Krista, upravljati Crkvom. On će biti 
vrhovni upravitelj u Crkvi, a nad sobom će imati samo ne- 
vidljivoga Gospodara Isusa Krista. 

Petar će moći vezati i razvezivati u Crkvi. To znači: dobit 
će vlast da može donositi zakone. On će biti u Crkvi vrhovni 
zakonodavac. Zakonima će svojim jedno dopuštati, a drugo 
braniti, već prema tome, da li je neki ljudski čin u skladu 
s voljom Božjom i dovodi do Boga, ili je pak protiv volje 
Božje i od Boga odvodi. Njegovi će zakoni imati toliki ugled, 
da će ih usvajati i potvrđivati i samo nebo — sam Bog. Pro- 
tiv Petrove presude nema priziva. 

Bogoljubni vjernici! Isus je točno znao, da će ga Petar 
zatajiti, pa mu je ipak obećao, i kasnije dao vrhovnu vlast u 
Crkvi. Zašto je Isus dopustio, da Petar tako duboko padne? 
Padom je Isus poučio Petra, neka se ne pouzdaje u sebe,, nego 
u milost Božju. Preuzetno pouzdanje u vlastite sile dovodi 
do pada, a na visini drži čovjeka samo milost Božja. Čovjek 
treba da govori s apostolom Pavlom: »Po milosti Božjoj je- 
sam, što jesam«. »Ne ja, nego milost Božja, koja je sa mnom« 
(1 Kor 15, 10). Pad je poučio Petra i to, da bude blag u pro- 
suđivanju vjernika i njihovih slabosti. Kud god ljudi hoda- 
ju, tud nose sa sobom i slabosti svoje. Nema mjesta tako 
sveta, ni položaja tako visoka, koji zauzimaju ljudi, a da se 
ne bi kad tad ispoljila i koja njihova slabost. Kad je Isus 
oprostio Petru njegov pad, i Petar treba da spremno oprašta 
i rado zaboravlja slabosti svojih vjernika. 

VELIKA GOSPA 

UZNESENJE BLAŽENE DJEVICE MARIJE NA NEBO 


Velika Gospa, ili blagdan uznesenja Blažene Djevice Marije 
na nebo, izražava vjeru Katoličke Crkve, da je BI. Dj. Marija 
nakon smrti dušom i tijelom uznesena na nebo. »Uzvišena je 
sveta Bogorodica nad korove anđeoske na nebu«. »Uznesena 
je Marija na nebo, raduju se anđeli, hvaleći blagoslivlju Go- 
spoda.« »Danas je Marija Djevica uzašla na nebo, veselite 
se, jer s Kristom vlada uvijeke.« (Brev. Rim.). »Radujmo se 
svi u Gospodu, svetkujući blagdan u čast Blažene Marije 
Djevice, radi njezina se uznesenja raduju anđeli i slave Sina 
Božjega« (Misal). 

Isus je, umirući na križu, ostavio svoju Majku najmilijem 
učeniku, sv. Ivanu, da je dohrani do smrti. S križa je, pogle- 
davši na Ivana, rekao Majci: »Ženo, evo ti Sina! Potom reče 
učeniku: Evo ti matere. I od onoga časa uze je učenik k sebi« 
(Iv 19, 26-27). Divan primjer sinovima i kćerima svih vjekova, 
kako se trebaju skrbiti za stare i nemoćne roditelje! 

Ivan je nakon smrti Isusove uzeo Majku Isusovu k sebi i 
brinuo se za Nju kao za svoju vlastitu majku. Mnogi sveti 
Oci kažu, da je Marija umrla u 72. godini. Umrla je bez boli. 
Umrla je ne shrvana bolešću i staračkom nemoći, nego jer 
je Bog tako htio, da nakon smrti uđe u slavu. 

Smrt je posljedica i kazna istočnoga grijeha. Marija, koju 
je njezin Božanski Sin izuzeo i oslobodio od zakona grijeha, 
nije bila podložna ni zakonu smrti. Ona je ipak poput S'ina 
i Spasitelja svoga umrla, ali je poput Njega i uskrsnula i 
uzašla na nebo, gdje sa Sinom svojim vlada kao kraljica neba 
i zemlje. 

Sv. Ivan Damašćanin, u svojoj propovijedi o smrti Majke 
Božje, veli, da je njeno mrtvo tijelo pokopano u vrtu Getse- 
mansikom. Kod ukopa su bili nazočni svi apostoli osim Tome. 
Treći dan, kad je i Toma bio s apostolima, otvore apostoli 
grob Majke Božje, da se i Toma pokloni tijelu njezinu. Kad 
otvore grob, svetoga tijela Marijina više nije bilo u grobu, 
našli su samo povoje, u koje je bilo zamotano. Po nadahnuću 
Božjem bilo im je jasno, da ju je Sin Božji, koji je od nje 
uzeo ljudsku narav i po njoj postao čovjekom, uzeo na nebo 
prije općeg uskrsnuća, da joj iskaže počast i da je nagradi. 

Kad bogoslovi Kat. Crkve raspravljaju o uznesenju Maj- 
ke Božje na nebo, oni navode i razloge, zašto je to tako tre- 

balo biti. Kristovo je tijelo uzeto od Marijina tijela, pa je 
na neki način s Marijinim tijelom jedno tijelo. Kao što je 
dolikovalo, da Kristovo tijelo, jer je Božje tijelo, ostane ne- 
raspadljivo, tako je trebalo da i Marijino tijelo ostane neras- 
padljivo. Protivi se naime časti i dostojanstvu Božjem, da bi 
Bog dopustio, da tijelo Marijino, koje je dalo tijelo Sinu 
Božjemu i kroz 9 mjeseci bilo stan Sina Božjega, rastaču 
crvi, pa da se rastvori u zemlju, kako to biva s običnim ljud- 
skim tjelesima. Povrh toga, Majka Božja je bila čista djevica. 
Nikada nije počinila nikakvoga, pa ni najmanjega grijeha. 
Zato je sasvim razumljivo, da nije trebala snositi ni poslje- 
dice grijeha kao što je rastvaranje mrtvoga tijela u zemlji. 
Najzad, kad je Bog Mariju sačuvao od istočnoga i svakoga 
osobnoga grijeha, kad ju je podigao na čast materinstva Bo- 
žjega, dakle je odlikovao povlasticama kao nikoga drugoga 
na zemlji, zašto je ne bi nakon smrti uzeo i s tijelom na 
nebo, kad je ta povlastica manja od onih, kojima ju je odli- 
kovao za života. Mogao je Bog to učiniti, dolikovalo je da 
Bog to učini, pa je Bog to uistinu i učinio. 

Bogoljubni vjernici! Stupanj slave na nebu odgovara stup- 
nju milosti, na kome se čovjek nalazio na zemlji. BI. Dj. Ma- 
rija je u milosti nadvisivala sve ljude i anđele zajedno. Zato 
je i u slavi na nebu nad svima svecima i anđelima. S pravom 
dakle pjeva sv. Crkva: »Uzvišena je sveta Bogorodica nad 
korove anđeoske u nebu.« Radi toga je sv. Crkva i vjernici 
slave više nego svece i anđele i zovu je kraljicom neba i ze- 
mlje. Zdravo kraljice, majko milosrđa, živote, slasti i ufanje 
naše! Odvjetnice naša, svmi svoje milostive oči na nas te 
nam poslije ovoga zemaljskoga progona pokaži Isusa i sebe 
u vječnoj slavi na nebu. 

MALA GOSPA 

OD TEBE JE ROĐENO SUNCE PRAVDE KRIST BOG 

Kod svetaca — ugodnika Božjih slavimo njihov smrtni dan. 
Danom smrti su časno završili svoj život na zemlji i rodili se 
nebu. Dan smrti je dan njihova triumfa. Nakon smrti prelaze 
iz zemaljskoga života borbe i napasti, tuge i plača u vječni 
život, gdje vlada m'ir bez straha i napasti, gdje vlada trajno 
veselje i svestrano zadovoljstvo. 

Dan rođenja na ovaj svijet kod svetaca ne slavimo. Dijete 
dolazi na svijet okaljano istočnim grijehom. Ono je u nemilo- 

sti Božjoj. Nema prava na nebo. Jer nema prijateljske veze 
s Bogom, ne živi duhovnim životom; zato ni u duhovnom po- 
gledu ne znači ništa. Kad se dijete pojavi na ovaj svijet, 
treba ga najprije pokrstiti, duhovno preporoditi. Krštenjem 
ili duhovnim preporodom tek postaje dijete djetetom Božjim 
i počne živjeti duhovnim, nadnaravnim životom. Što čovjek 
dulje živi i radi u milosti posvetnoj, to je pred Bogom veći. A 
svecem postane, kad u milosti Božjoj čini izvanredna ili heroj- 
ska djela. Treba se dakle mnogo u životu boriti za Boga, da se 
steče svetačka pobjednička palma, da čovjek bude proglašen 
svetim i time stavljen živim za uzor. 

Samo su tri ugodnika Božja, kod kojih slavimo i rođenje 
njihovo na zemlji. To je Spasitelj Isus Krist, sv. Ivan Krsti- 
telj i Majka Božja. Isus Krist je Bog i čovjek. I kao čovjek 
je dionik slave i moći Božje, jer je nerazdruživo povezan sa 
božanskom naravi. Radi toga, jer je Bog i čovjek zajedno 
kroz čitav svoj život na zemlji, slavimo svečanim načinom i 
rođenje Njegovo, prvi nastup Njegov na zemlji. To činimo 
na Božić. 

Sv. Ivan Krstitelj je začet u istočnom grijehu kao i sva 
druga djeca. Ali je očišćen od istočnoga grijeha, još u utrobi 
majke svoje, dakle prije rođenja. Kad je Marija, Majka Isu- 
sova, došla u pohode trudnoj Elizabeti, majci Ivanovoj, veli 
Sv. Pismo, da je zaigralo dijete u utrobi Elizabetinoj i Eliza- 
beta se napuni Duha Svetoga. Tada reče Mariji: »Jer gle, kad 
dođe glas pozdrava tvoga u moje uši, zaigra dijete od radosti 
u mojoj utrobi« (Lk 1, 44). Tako je sv. Ivan već rođen bez 
istočnoga grijeha. Već kod rođenja je bio u milosti Božjoj. 
Zato slavimo i njegov rođendan. Biva to 24. lipnja. 

Majka Božja je ne samo rođena, nego je i začeta bez istoč- 
noga grijeha. Već je u samom začeću bila narešena milošću 
posvetnom. Zato još opravdanije slavimo njezin rođendan 
nego kod sv. Ivana Krstitelja. Kod rođenja je došla na svijet 
kao malo dijete. S tim u vezi zovemo blagdan rođenja njezi- 
na Mala Gospa, čitav je život u milosti Božjoj živjela i radila. 
Razvijala se tjelesno i duhovno. Umrla je u odrasloj dobi. 
Nakon smrti je dušom i tijelom uznesena na nebo. Uznese- 
njem je u nebo doživjela vrhunac slave duševne i tjelesne. 
Zato i zovemo blagdan njezina uznesenja Velika Gospa. 

Bogoljubni vjernici! Marija je sveto proživjela svoje dje- 
tinjstvo. Sveto je odgojila i svoje dijete Isusa. Uzor je dječji 

u svim krepostima dječjega života. Uzor je i majkama u od- 
goju djece. 


BLAGDAN KRISTA KRALJA 

KRALJEVSTVO KRISTOVO NIJE OD OVOGA SVIJETA 

Katolička Crkva slavi blagdan Krista Kralja. 

Poncije Pilat pita Isusa: »Ti si kralj židovski?« (Iv 18, 33). 
Isus odgovara: »Kraljevstvo moje nije od ovoga svijeta« (Iv 
18, 36). Na to će Pilat: »Dakle si ti kralj?« Isus odgovori: 
»Ti govoriš pravo: ja sam kralj. Ja sam se zato rodio i došao 
na svijet, da svjedočim istinu; svaki, koji je od istine, sluša 
glas moj« (Iv 18, 39). 

Isus naglašuje dvije istine. Prva je, da je On kralj. Druga 
označuje bitnu vlastitost njegova kraljevstva; da ono nije »od 
ovoga svijeta«. 

Isus Krist je, kao druga božanska osoba, kralj odvijeka, 
kralj čitavoga svemira. On je kralj, o kome govori Sv. Pismo: 
»Kralju vjekova, besmrtnomu, nevidljivomu, jedinomu Bogu, 
čast i slava u vijeke vjekova« (1 Tim 1, 17). 

Isus Krist je kralj 'i kao čovjek, a kraljevstvo je njegovo 
Crkva Njegova, koju je osnovao na zemlji, dok je boravio u 
ljudskom smrtnom tijelu na zemlji. Jer je Kristova ljudska na- 
rav nerazdruživo sjedinjena s drugom Božanskom osobom, 
to je On i kao čovjek kralj svemu, što je stvoreno. Pred kra- 
ljevskim se Kristovim imenom ima da »pokloni svako ko- 
ljeno onih, koji su na nebu i na zemlji i pod zemljom« (Fil 
2 , 10 ). 

Isusu Kristu pripada kraljevska vlast u svemiru, jer je On 
Riječ Božja, po kojoj je »sve postalo, i bez nje ništa nije po- 
stalo, što je postalo« (Iv 1, 3). A u Crkvi mu pripada kraljev- 
ska vlast i iz toga naslova, što je svojom mukom i smrću ot- 
kupio sav svijet. »Ponizio je sam sebe postavši poslušan do 
smrti, do smrti na križu. A zato ga i Bog uzvisi i darova mu 
ime, koje je nad svako ime« (Fil 2, 8-9). 

Kraljevstvo Kristovo nije »od ovoga svijeta« — nije kao 
druga, zemaljska kraljevstva. Zemaljska se kraljevstva brinu 
za potrebe tijela, a Kristovo je kraljevstvo, Crkva Njegova 
duhovno kraljevstvo i brine se za potrebe duše. Zemaljska 
kraljevstva počinju i svršavaju na zemlji. Crkva, duhovno 
kraljevstvo, počinje i razvija se na zemlji, a svršava i savršen- 

stvo svoje postizava na nebu. Zemaljski kraljevi vladaju voj- 
skom i silom, a Krist vlada ljubavlju. Nitko ne mora u Kri- 
stovo kraljevstvo doći, niti u njemu boraviti. U Kristovo se 
kraljevstvo dolazi i u njemu se boravi slobodnom voljom. 
»Ako tko hoće za mnom da ide, neka se odreče samoga sebe, 
neka uzme križ svoj i neka slijedi mene« (Mt 16, 24). »Ako 
hoćeš biti savršen, idi prodaj svoju imovinu i podaj siroma- 
sima, i imat ćeš blago na nebu, i dođi i idi za mnom« (Mt 
19, 21). 

U Kristovo kraljevstvo ulazi čovjek po sv. krštenju. Napre- 
duje to više, što više čini dobra, a čuva se zla. Postaje to 
bolji, što pobožnije prima sv. sakramente. Po sv. sakramenti- 
ma primamo milost Božju, a po milosti dolazimo do sjedinje- 
nja s Bogom. 

Dok je Isus boravio na zemlji, On je sam u Crkvi donosio 
zakone i po njima sudio. Danas to čine u Crkvi zamjenici Kri- 
stovi: sv. Oci Pape i biskupi. Konačni će sud nad svima živi- 
ma i mrtvima na svršetku svijeta — na sudnjem danu i opet 
izreći sam Isus Krist. 

Bogoljubni vjernici! I mi smo podanici duhovnoga Kri- 
stova kraljevstva — Crkve Kristove. Podanici smo od svoje 
dobre i slobodne volje. Nastojmo da budemo što vredniji i 
što časniji podanici. Predajmo život svoj sasvim na raspola- 
ganje kralju našemu Isusu Kristu. On neka nadahnjuje misli 
naše. On neka bdije nad riječima našima. On neka upravlja 
djelima našima. On neka vlada i kraljuje čitavim životom na- 
šim tako, da živimo samo za njega, da vršimo samo njegovu 
sv. volju, život naš neka bude tdko proniknut mislima i osje- 
ćajima Kristovim, da možemo i mi reći sa sv. Pavlom aposto- 
lom: »A ja više ne živim, nego živi u meni Krist« (Gal 2, 20). 

BLAGDAN SVIJU SVETIH 

POŠTUJTE GOSPODA SVI SVETI NJEGOVI 

Na blagdan Sviju Svetih slavi Katolička Crkva sve nebeske 
stanovnike zajedno. 

U nebu su anđeli. Anđeli su čisti duhovi. Imaju razum i 
slobodnu volju, a nemaju tijela. Oni su vjesnici volje Božje. 
Njih šalje Gospod Bog k nama ljudima na zemlju, kad nam 
hoće nešto poručiti. Bog je često objavljivao svoju volju lju- 
dima preko anđela. 0 tome na nebrojeno mjesta svjedoči Sv. 

Pismo Staroga i Novoga Zavjeta. Nauka je Crkve, da svaki 
čovjek ima svoga anđela čuvara. Anđeo nas čuvar odvraća od 
zla i puti na dobro. Anđeli su — kako svjedoči Objava — 
podijeljeni u 9 zborova, a broj im je silan. 

U nebu su patrijarhe i proroci. To su ugledni muževi Sta- 
roga Zavjeta — iz doba prije Krista, koji su svijetu tuma- 
čili Božji nauk i naviještali po nadahnuću Božjem istinito i 
sa sigurnošću buduće događaje. 

Među nebeskim stanovnicima vidno mjesto zauzimaju apo- 
stoli. Oni su bili prvi i najbliži suradnici Isusovi na zemlji. 
Oni su stupovi Crkve. Svi su osim sv. Ivana poginuli muče- 
ničkom smrću. Jedini je sv. Ivan umro prirodnom smrću. 

Gore su mučenici. Oni su ukras neba poput biserja što 
krasi kraljevsku krunu. Nebeski mučenici potječu iz oba spo- 
la. Iz svakoga staleža. I iz svake dobi. Veličina je njihova u 
tome, što su toliko ljubili Boga, da su i sam život dali za 
Boga. »Od ove ljubavi nitko veće nema, da tko položi život 
svoj za svoje prijatelje« (Iv 15, 13). 

Tamo su sv. ispovjednici. To su one časne osobe, koje su 
nekada na zemlji ispovijedale Boga riječima i djelima — čita- 
vim svojim životom. Među njima se ističu osobito oni ispo- 
vjednici, koji su nekada u Crkvi vršili veliku svećeničku služ- 
bu: pape i biskupi. 

Na nebu se posebno ističu i djevice. To su oni vanredni 
muževi i žene, koji su se dragovoljno, Bogu za ljubav, odrekli 
ženidbe i svakoga ljubavnoga uživanja. Što čovjek čistije živi, 
to je sličniji Bogu. A što je čovjek u životu sličniji Bogu, to 
će i na nebu imati veću nagradu. 

Tamo su gore bezbrojne osobe, koje nisu bile ni djevice ni 
mučenice, nego su živjele u bračnom staležu. U bračnom su 
zvanju vršile spremno, rado i veselo prirodni i Božji zakon i 
tako postigle svetost. Nebeski su stanovnici mnogobrojna 
djeca, koja su pomrla u cvijetu mladosti »da zloba ne po- 
kvari um njihov« (Mudr 4, 11). 

Među nebrojenim ugodnicima Božjim ima ih veliki broj, 
koje je Crkva i službeno proglasila svetima. Tima svetima 
smijemo u čast podizati crkve i kapele. Te smijemo javno što- 
vati i javno ih u pomoć zazivati. 

No svi su sveci bez razlike prijatelji Božji i prijatelji 
naši, pa nas svojim zagovorom pomažu kod Boga. 


Sveci su nekada boravili na zemlji kao i mi. I slabosti imali 
kao i mi. Svetima su postali, jer su se borili protiv zlih sklo- 
nosti svoje vlastite naravi. Jer su odbijali zao utjecaj svijeta. 
Jer su se postojano borili s đavlom i sa svom njegovom zlo- 
bom. Jer su svuda rado i veselo vršili zakon Božji, a osobito 
gojili ljubav, koja je kraljica svih kreposti. 

Reći ćete — bogoljubni vjernici — to je teško. To stoji. Ali 
se sjetite, da se ni u našem običnom životu ništa ne posti- 
zava bez borbe, bez napora i bez žrtava. Tako je u gospodar- 
stvu. Tako u nauci. Tako u umjetnosti. Tako u odgoju. Što 
je neko dobro veće, to ono traži i više truda i žrtava. 

Kad vam bude borba za spas duše teška, pomislite i na 
to, da samo Sv. Pismo svjedoči »da stradanja sadašnjega vre- 
mena nisu ništa prema slavi, koja se ima otkriti na nama« 
(Rim 8, 18). Imajmo pred očima opomenu sv. Augiustina sa- 
momu sebi: Kad su mogli toliki, zašto ne bi mogao i ti, 
Augustine? 

No nadasve je jasno upozorenje sv. PaVla apostola: »Što 
oko ne vidje, i uho ne ču, i u srce čovječje ne uđe, ono pri- 
pravi Bog onima, koji ga ljube« (1 Kor 2, 9). Drugim riječima: 
čovjek nije kadar sa svim svojim sposobnostima ovdje na 
zemlji ni zamisliti veličinu slave, kojom će ga Bog nagraditi 
na nebu. 

BEZGREŠNO ZAČEĆE BLAŽENE 
DJEVICE MARIJE 

SVA SI LIJEPA, O MARIJO, I LJAGE ISTOČNE 
NEMA NA TEBI 

Bezgrešno je Začeće Majke Božje jedna od najljepših nje- 
zinih svetkovina. Blažena je Djevica Marija od prvoga časa 
života svoga po posebnoj povlastici Božjoj radi zasluga Isusa 
Krista Otkupitelja sačuvana čista od istočnoga grijeha, što 
to znači? 

Bog je stvorio prve ljude izravno. Povrh naravnih darova 
duše i tijela, dao im je milost posvećujuću. Ona je nadnaravni 
dar. Po njoj su postali prvi ljudi prijatelji Božji. Posinjena 
djeca Božja. I dobili su pravo na nebo. S milošću su posve- 
oujućom dobili i taj dar, da su bili čisti od putene požude. 
Nisu trebali umrijeti, nego bi ih Bog nakon određene dobi žive 
uzeo k sebi na nebo. Imali su veliko znanje. I druge im je 
Bog prilike uredio tako, da su živjeli na zemlji sretno. 

I milost posvećujuću i sve druge nadnaravne darove koji 
su povezani s milošću posvećujucom, dao je Gospod Bog Ada 
mukao predstavniku i glavi cijeloga ljudskoga roda. Ali pod 
uvjetom: »Od drveta znanja dobra i zla, koje je u sredim raja, 
danisi jeo. I u koji god dan budeš jeo, smrću ces umrijeti« 
(Post 2 17; 3, 3). Da se Adam čuvao zabranjenoga drveta, bio 

bi naravnim rađanjem prenosio na sve svoje potomke narav 

ukrašenu milošću posvećujucom i ostalim nadnaravnim daro 
vima, koje je primio kao glava ljudskoga roda. Međutim je 
Adam, zaveden od žene, jeo zabranjeno voće. Time l e sa- 
griješio i izgubio milost posvećujuću, i druge nadnaravne da- 
rove i za sebe i za cijelo svoje potomstvo. Prema tome je bi 
ili narav istočnoga grijeha u lišenju milosti posvecujuce koju 
je Adam izgdbio za sebe i za cijelo potomstvo. Svi se im, 
naravni Adamovi potomci, rađamo u istočnom grijehu, znaci. 
Svi mi primamo od Adama narav lišenu milosti posvecujuce 
i ostalih nadnaravnih darova. 

I na Blaženu je Djevicu Mariju trebao prijeći istočni gri- 
jeh jer je i ona naravni potomak Adamov. No kod nje je Bog 
učinio izuzetak. Ona je već u prvom času svoga zaceca ukim 
šena milošću posvećujućom. To je Bog učinio radi njezinog 
majčinskoga dostojanstva. Ne dolikuje naime sve v tost ^° L 3 ’ 
da Majka Sina Božjega bude ma i samo jedan cas ok ^J^ 
bilo kakvim grijehom, pa ni istočnim. Zato je Bog posebnom 
povlasticom očuvao Mariju od istočnoga grijeha. 

Oddkle to znademo? Iz Svetoga Pisma, koje sv. Oci jedno- 
dušno tako tumače. Kad su prvi ljudi sagriješili, Bog ih je 
istjerao iz raja zemaljskoga. A zmiji je, u kojoj je bio đavao 
rekao: »Neprijateljstvo ću metnuti između tebe i žene, i sje- 
mena tvoga i sjemena njezina; ona će satrti glavu tvoju a ti 
Sš vrebaU na petu njezinu« (Post 3, 15) Ova je uzvišena 
žena po tumačenju svetih Otaca, Blažena Djevica Manja. Iz 
među nje i đavla traje neprestano neprijateljstvo. Ona ce 
satrti đavlu glavu, jer ne će ni jedan čas biti u njegovoj vlasti, 
Sto po kakvom grijehu. Satrti će glavu đavlu, jer ce uvijek, 
pa i u samom času začeća, biti u posvecujucoj milosti. 

Anđeo Gabrijel pozdravlja Mariju: »Zdravo, milosti puna, 
Gospodin s tobom, blagoslovljena ti među ženama!« (Lk 1, 
28). Kad bi Marija bila i samo jedan čas u bilo kakvom gri- 
jehu već ne bi bila milosti puna. Zato »milosti puna« isklju- 
čuje’ svaki grijeh, i kroz cijeli život, a uključuje sve milosti 
i kroz cijeli život, pa i u samom začeću. 

Bogoljubni vjernici! Čestitajmo Mariji na ovom visokom 
odlikovanju! Jedina je od svih ljudi sačuvana od istočnoga 
grijeha. Crkva primjenjuje na Mariju riječ iz Pjesme nad pje- 
smama: »Kao ljiljan među trujem, tako je prijateljica moja 
među kćerima« (2, 2). Crkva joj pjeva divan hvalospjev: »Sva 
si lijepa, o Marijo, i ljage istočne nema na Tebi« (Brev. Rom., 
Ant. 1 ad Laudes). 

BOŽIĆ 

SLAVA BOGU I MIR LJUDIMA 

Božić je radostan blagdan, jer slavimo rođendan Sina 
Božjega, Spasitelja i Otkupitelja našega Isusa Krista. 

Rimski je car August izdao nalog, da se prebroji sav svijet 
u rimskom carstvu. I Palestina u to vrijeme spada pod rim- 
sko carstvo. I tamo se imao bbaviti popis pučanstva. U Pale- 
stini se popis vršio na taj način, da je svaki građanin morao 
ići u mjesto, odalkle su potjecali pređi njegovi. 

Blažena Djevica Marija i sv. Josip su po pređima potjecali 
iz kraljevske obitelji Davidove, a David je živio u Betlehemu. 
Radi toga su i oni morali u Betlehem. I pošli su u Betlehem 
da izvrše nalog zakonite vlasti. U Betlehemu je već bilo sve 
puno stranaca. U ljudskim prostorijama nigdje nije bilo mje- 
sta. Da ne ostanu bez krova nad glavom, sklonu se izvan grada 
i to u jednu štalu, kamo se sklanjalo blago ispred zime i ne- 
vremena. I dođe vrijeme Majci Božjoj da rodi. 

Majka Božja je rodila Isusa bez porođajnih trudova i bo- 
lova. Ova je pojava, da se majke muče kod poroda, poslje- 
dica istočnoga grijeha. BI. Dj. Marija je začeta i rođena bez 
istočnoga grijeha. Zato, kao što nije snosila tolikih drugih 
posljedica istočnoga grijeha, nije poznala ni porođajnih tru- 
dova. Rastala se u porodu s malim Isusom lako, kao što se 
lako i bez poteškoće zrela jabuka otkida od svoga stabla. 
Sama ga povila u pelenice. Nakupila malo slame po štali. Sla- 
mu stavila u jasle. A povita Isusa položila na slamu u jasle. 
Jasle su i slama prvi ležaj Sina neizmjernoga Boga! 

Marija ise prva poklonila svome porodu. Poklonila mu se s 
dubokim počitanjem. Znala je iz Objave, da je njezino drago 
dijete pravi naravni Sin Božji, s Ocem i Duhovim Svetim iste 
naravi — s Ocem i Duhom Svetim jedan Bog. Iza Marije se 
poklonio božanskom Djetetu sv. Josip, poočim i hranitelj Isu- 

sov, koga naziva sv. Pismo radi kreposna, a naročito radi 
čista života, pravednim mužem. 

U blizini su Betlehema siromašni pastiri čuvali svoja stada. 
Najednom se pojavi među njima anđeo. Pastiri su se prepali 
od straha. Anđeo ih je mirio govoreći: »Ne bojte se, jer gle 
javljam vam veliku radost, koja će biti svemu narodu; jer 
vam se danas rodi Spasitelj, koji je Krist Gospodin, u gradu 
Davidovu. I evo vam znaka: Naći ćete djetešce povito u pele- 
niee gdje leži u jaslama« (Lk 2, 10-12). 

K ovomu se anđelu pridružilo toliko drugova, te se činilo, 
da je na zemlju pala sva vojska nebeska. Sav je taj divni 
anđeoski zbor pjevao zanosno: »Slava Bogu na visini, i na ze- 
mlji mir ljudima dobre volje« (Lk 2, 14). U anđeoskoj je pje- 
smi označen program života i rada Isusova. Isus je došao na 
zemlju da proslavi Boga. A proslavit će Boga time, što će 
spasiti ljudski rod. I mir je donio na svijet. Mir će posjedo- 
vati svi, koji isu dobre volje i vjeruju u Isusa. Svi će ti imati 
mirnu savjest. Mir s ljudima oko sebe. I mir s Bogom. A 
mir je na zemlji najveće dobro. 

Bogoljubni vjernici! Sretan Božić vama, koji ste se potru- 
dili ovamo, u ovaj veličanstveni hram Božji, da ovdje, na 
svetom mjestu, iskažete čast i poštovanje dobromu malomu 
Isusu. Sretan Božić vama, dragi radio-slušači, koji ste u duhu 
s nama ovdje u crkvi i veselite se radosnom doživljaju — ro- 
đenju Novoga Kralja Isusa Krista. Sretan Božić svima ljudi- 
ma dobre volje diljem domovine i diljem čitavoga svijeta, koji 
umom ispovijedaju vjeru u Isusa i srcem osjećaju za Isusa. 
Sretan Božić naročito maloj i nedužnoj djeci, koja su radi ne- 
vinosti svoje Isusu najbliža. Svima nam neka dobri Isus udi- 
jeli svoj nebeski mir, koji je bio uvijek predragocjeni dar. 

BLAGDAN SV. STJEPANA 

LJUBAV PREMA NEPRIJATELJU 

Katolička je Crkva kroz svu svoju povijest pokazivala mno- 
go brige i skrbi za uboge i bijedne. To je jedna od bitnih nje- 
zinih značajaka. Tako je bilo već u samim počecima kršćan- 
stva — već u samo apostolsko doba. 

No javljale su se i poteškoće kod diobe pomoći. U apostol- 
sko su doba mrmljali Grci na Židove, da židovske udovice 
dobivaju više kod dijeljenja milostinje. »Tada apostoli do- 

zvaše mnoštvo učenika i rekoše: Nije pravo, da mi ostavimo 
riječ Božju, pa da služimo oko stolova. Ogledajte se, dakle, 
braćo, među sobom za sedam prokušanih muževa, punih Duha 
Svetoga i mudrosti, koje ćemo postaviti nad ovim poslom. 
A mi ćemo se starati za molitvu i službu propovijedanja« (Dj 
Ap 6, 2-3). Na poticaj je apostolski prva kršćanska općina iza- 
brala sedam vrijednih muževa i postavila ih pred apostole. 
Apostoli su molili nad njima i stavili na njih ruke. Tako su 
ih zaredili. To su prvi đakoni. Jedan je od njih i današnji 
svečar, sv. Stjepan. 

Prvotna je đakonska služba bila u tome, da poslužuju siro- 
mahe kod stola i da pravedno dijele sabranu milostinju. Sv. 
Stjepan nije ostao samo kod ove službe. On je i propovijedao. 
A propovijedao je zanosno i s velikim uspjehom. Sv. Pismo 
veli za nj: »A Stjepan je pun milosti i jakosti činio velika 
čudesa i znake u narodu« (Dj Ap 6, 8). Događalo se da su i 
iz samih židovskih zbornica dolazili neki članovi »i prepirahu 
se sa Stjepanom, ali nisu mogli odoljeti mudrosti i Duhu, 
kojim je govorio« (Dj Ap 6, 9-10). Stjepan je korio Židove 
radi nevjere. »Tvrdovrati i neobrezanih srdaca i ušiju! Vi se 
jednako protivite Duhu Svetomu, kako očevi vaši, tako i vi« 
(Dj Ap 7, 51). 

Između isv. Stjepana i njegovih neprijatelja bivalo je sve 
napetije. Oni su već i zubima škripali na sv. Stjepana. Sv. 
Stjepan pogleda na nebo i reče: »Evo vidim nebesa otvorena 
i Sina čovječjega gdje stoji s desne Bogu« (Dj Ap 7, 56). Ne- 
prijatelji jednodušno navale na njega, izvuku ga izvan grada i 
kamenuju. Sv. Stjepan je kod kamenovanja zazivao pomoć 
Božju govoreći: »Gospodine Isuse, primi duh moj!« Za one, 
koji su ga kamenovali, molio je Boga: »Gospodine, ne primi 
im ovo za grijeh« (Dj Ap 7, 59 i 60). S tim riječima je umro. 

Bogoljubni vjernici! Sveti je Stjepan prvi crveni cvijet u 
perivoju kršćanske vjere, prvi mučenički plod, kojim je uro- 
dilo kršćanstvo. On je uzor vjerna učenika i dosljedna pristaše 
Isusova. Isusa slijedi u ljubavi prema siromasima. Isusa sli- 
jedi u oduševljenom i neumornom provovijedanju nauke Bo- 
žje. Za Isusom ide i u ljubavi prema neprijatelju. Isus Krist 
je učio: »Ljubite neprijatelje svoje, činite dobro onima, koji 
na vas mrze, i molite se za one, 'koji vas progone i kleveću, 
da budete sinovi oca svoga nebeskoga, koji čini, da sunce nje- 
govo izlazi nad zlima i dobrima, i daje kišu pravednima i ne- 
pravednima« (Mt 5, 44-45). Isus je molio za svoje neprijatelje: 

»Oče, oprosti im, jer ne znaju, što čine« (Lk 23, 34). I sv. 
Stjepan moli za svoje: »Gospodine, ne primi im ovo za grijeh.« 

Ljubav postoji na zemlji otkada postoje i ljudi. Ali ljubav 
prema neprijatelju postoji tek od Isusa Krista. Kršćanstvo je 
rodilo ljubav prema neprijatelju. Kršćanstvo je razvilo ljubav 
prema neprijatelju do vrhunca. Kršćanstvo je dalo nenatkri- 
ljive uzore ljubavi prema neprijatelju, a to su: Isus i kršćan- 
ski sveci. 


Sadržaj djela — Dr Janko Penić, Propovijedajte Evanđelje 
— nalazi se na str. 465 — 467. 

II. 

ČLANCI 
MSGRA. DRA 
JANKA PENIĆA 



PRVI DIO 


Članci msgra dra janka penića 

OBJELODANJENI U ČASOPISU 
»SACERDOS CHRISTI« (KRISTOV SVEĆENIK), 
GOD. 1936—1937. 


SVIMA PRIJATELJIMA »SACERDOS CHRISTI« 
(KRISTOV SVEĆENIK) 

Dosadašnji je urednik prečasni gospodin Krešimir Pećnjak 
imenovan ravnateljem Nadbiskupskog bogoslovskog sjemeni- 
šta i kanonikom prvostolne crkve. Kao ravnatelj i kanonik 
imade mnogo posla. Zbog toga nije mu ni uz najbolju volju 
više moguće da i dalje bude urednikom. Zato se zahvalio na 
uredništvu. Vijeće je »Svećeničke Marijine kongregacije« pri- 
milo njegovu zahvalu na znanje i izrazilo mu priznanje za 
njegov veliki i požrtvovni trud, a uredništvo povjerilo meni. 

Naš list izlazi već 15 godina. Kroz to je vrijeme u više na- 
vrata primio lijepih priznanja. Želja je svih kongreganista, 
da list pođe i dalje te se usavrši koliko je više moguće. Zato 
molim sve prijatelje lista, a napose suradnike, da jave ured- 
ništvu: 

1) Svoje želje. Kojim pitanjima da se posveti osobita paž- 
nja. 

2) Da šalju što više pobudnih duhovnih doživljaja bilo iz 
svoje dušobrižničke službe, bilo pak iz života druge braće sve- 
ćenika. Takvi se članci vrlo rado čitaju i mnogo doprinose, 
da se digne duh i raspoloženje za rad. Kad je mogao i ovaj 
i onaj postići tako lijepe uspjehe, zašto ne bih i ja — reći 
će mnogi u sebi. Osobito je to potrebno danas, kad je malo 
svećenika, a puno posla i prilike životne u svakom pogledu 
tako teške. Na taj će način naš list uz teoretske rasprave 
moći donositi i dosta uputa iz svakidašnjeg realnoga života, 
pa će se svi čitatelji moći njime korisno poslužiti. 

3) Kako je danas malo klera, lako se može dogoditi da po- 
jedinci naiđu na poteškoće — objekcije, ali ih zbog pomanj- 
kanja vremena ne dospiju sami riješiti. Neka ih pošalju ured- 
ništvu. Ono će ih rješavati, a ujedno će dobiti i uvid u po- 
trebe čitatelja. 

4) želja je naše »Svećeničke Marijine kongregacije« da 
Sacerdos Christi bude u svakom pogledu na visini — da bude 
što ljepše i što idealnije ogledalo našega svećeničkoga života. 
To će on postati samo onda, ako budemo svi mi ujedinjenim 
silama i požrtvovno radili oko njegova napretka. U tu ćemo 
svrhu svi toplo moliti prvoga i najvećega svećenika Isusa Kri- 
sta, uzor naš, vrelo jakosti i snage naše, da blagoslovi list 
kako bi mogao biti vjernim tumačem uzvišenih istina nauke 
Njegove i toplih osjećaja nježne svećeničke duše Njegove. 
Povrh toga neka bude briga naša usmjerena na to, da se list 
marljivo širi, rado čita i dobije što više vrsnih suradnika. 

Urednik 

Dr Janko Penić. Svima prijateljima »Sacerdos Christi«. Sacerdos 
Christi, XV/1936, br. 10, str. 113. 


»MNOGO JE BLAŽENIJE DAVATI, NEGO LI PRIMATI« 
(Dj Ap, 20, 35) 

Sv. Pavao preporučuje vjernicima skrb za siromahe. Da 
vjernici budu što milosrdnijega srca prema siromasima, upo- 
zoruje ih na Spasitelja Isusa Krista, koji da je rekao: »Mnogo 
je blaženije davati, nego li primati«. 

U svetim se Evanđeljima nigdje ne spominje, da je Isus 
ove riječi doslovno ovako izrekao. Ali se ponavlja smisao 
ovih riječi na više mjesta. »A svakomu, koji ište u tebe, po- 
daj« (Lk 6, 30). »Ali od onoga, što je unutra, dajte milosti- 
nju, i gle, sve vam je čisto« (Lk 11, 41). »Prodaj sve što imaš 
i razdijeli siromasima, a imat ćeš blago na nebu, i dođi, pođi 
za mnom!« (Lk 18, 22). Jasno je, da Isus upozoruje na da- 
vanje milostinje. Samo je pitanje, zašto je blaženiji onaj koji 
daje, nego onaj koji prima. 

Sv. Toma Akvinac obrazlaže tu tvrdnju ovako: dare et 
accipere se habent sicut agere et pati. Davati i primati se od- 
nose međusobno kao raditi i trpjeti. Onaj ko radi, radom pre- 

nosi na drugoga nešto od svojih vlastitosti — dakle vlastito- 
sti već ima; izvodi na drugome nešto, što drugi prije nije 
imao. Onaj ko trpi, dobiva nešto, što prije nije posjedovao. 
Ko radi, imade neko savršenstvo, što ga onaj ko trpi nema. 
I kao što je bolje biti, nego ne biti, tako je bolje imati neko 
savršenstvo, nego to isto savršenstvo ne imati — dosljedno 
bolje je djelovati, raditi, nešto izvoditi, nego trpjeti, primati i 
tekar tuđim djelovanjem nešto postići. Prema tome ko daje, 
već posjeduje, imade dobara, a onaj ko prima, tih dobara 
nema, nego ih tek dobrotom tuđom polučuje. Sad nadodaje 
sv. Toma: »Si quis in hoc mundo multis vult gratus haberi, 
det plurima, capiat pauca, quaerat nihil, id est, nihil petat.« 
(S. Th., Summa Theol., 22, qu. 117, a. 4 ad 3.). Ko dakle hoće 
da bude ugodan u ljudskom društvu, neka mnogo daje, a ma- 
lo prima i ništa ne traži. 

I. Milostinju zapovijeda naravni i pozitivni zakon Božji 

Milostinja je tvarno dobro, koje se daje bijednome iz sa- 
milosti da ga se u bijedi pomogne. Kad se radi o davanju 
milostinje od suviška, tada je milostinja zapovijeđena. Zapo- 
vijeda je naravni zakon koji naglašuje: što ti hoćeš, da tebi 
drugi učini, to učini i ti njemu. Ti hoćeš, da tebi drugi u 
bijedi pomogne, zato si dužan i ti njemu pomoći. Obveza o 
dijeljenju milostinje od suviška izlazi i iz prirodnoga zakona 
o privatnom vlasništvu. Vremenita su dobra dana svima lju- 
dima za uzdržavanje. Jedan od prirodnih načina, kojim se do- 
lazi do vremenitih dobara, koja su potrebna za uzdržavanje, 
je rad. Što je pak čovjek privrijedio svojim radom bilo tjele- 
snim, bilo duševnim, to je njegovo privatno vlasništvo, s time 
raspolaže po svojoj volji. Prema tome je privatno vlasništvo 
naravni zakon. Ako je netko privrijedio više nego što mu je 
potrebno za uzdržavanje, ili je do viška došao bilo kojim dru- 
gim poštenim načinom, sve je to njegovo privatno vlasništvo. 
No od suviška privatnoga vlasništva treba da dade onome, 
koji nije mogao privrijediti ni toliko koliko mu je nužno za 
život. Zašto treba da dade bijednome? Zato, jer je to naravni 
zakon. Vremenita su dobra za uzdržavanje svih ljudi, i onto- 
loški i vremenski i logički prije od naravnoga zakona o pri- 
vatnom vlasništvu. Prema tome kada dođu u sukob naravni 
zakoni: svi ljudi imadu pravo na život, i zakon: ovo je pri- 
vatno vlasništvo; onda je zakon o pravu na život jači od za- 

kona o privatnom vlasništvu. Drugim riječima: Petar je pri- 
vrijedio više nego mu treba za život, a Pavao nije privrijedio 
ni toliko koliko je nužno za život. Petar je po naravnom za- 
konu dužan dati od suviška Pavlu, jer je naravni zakon, po 
kojem imade Pavao pravo na život prije od naravnoga zako- 
na, po kojem Petar imade pravo vlasništva na stečeni suvišak 
imetka. Pavao imade jednako pravo na život kao i Petar. Ti- 
me što je Petar bio u boljim prilikama i stekao više nego 
što mu treba, nipošto nije oborio Pavlovo pravo na život i 
zato je od svoga suviška dužan dati Pavlu da si spasi život. 

Davanje milostinje nalažu pozitivne zapovijedi Božje, pro- 
glašene na mnogo mjesta u Sv. Pismu. »Ego praecipio tibi, ut 
aperias manum fratri tuo egeno et pauperi, qui tecum ver- 
satur in terra«. (Deut. 15, 11). Zapovijedam ti: Širom otvaraj 
svoju ruku svome bratu, svome siromahu i potrebitu u zemlji 
svojoj (Pnz 15, 11). »Frange esurienti panem tuum, et egenos 
vagosque induc in domum tuam: Cum videris nudum, operi 
eum et carnem tuam ne despexeris« (Isai. 58, 7). Riječ je 
Jahve Gospoda: . . . podijeliti kruh svoj s gladnima, uvesti 
pod krov svoj beskućnike, odjenuti onog koga vidiš gola, i 
ne kriti se od onog tko je tvoje krvi (Iz 58, 7). »Ko dakle ima 
blago svijeta, i vidi brata svoga u nevolji i zatvori mu srce 
svoje, kako ostaje ljubav Božja u njemu?« (1 Iv 3, 17). Povrh 
ovih izričitih zapovijedi Božjih o davanju milostinje, sadržana 
je zapovijed Božja o davanju milostinje i u samoj zapovijedi 

0 ljubavi bližnjega. Kršćanin je dužan ljubiti bližnjega kao 
samoga sebe. Ljubi onaj ko nesamo da želi bližnjemu dobro, 
nego mu dobro i čini. Ko bi samo želio bližnjemu dobro, a 
ne bi i činio, ne bi bio pravi bližnji. Veli naime sv. Ivan: 
»Djeco! ne ljubimo riječju ni jezikom, nego djelom i istinom« 
(1 Iv 3, 18). Treba dakle ljubiti djelom; a to znači davati 
bližnjemu od onoga što nam je suvišno ili dijeliti milostinju. 

II. Milostinja od suviška u skrajnjoj i velikoj bijedi 
zapovijeđena je pod teški grijeh 

Milostinja pada pod zapovijed samo onda, kad netko ima- 
de više nego je potrebno za uzdržavanje njemu i onima koji 
su mu na brizi. Po prirodnom redu najprije treba da čovjek 
namiri potrebe svoje i onih osoba za koje je dužan da se 
skrbi, a onda od preostaloga imetka da pomogne drugima. 

1 kod biljaka i kod životinja biva tako, da najprije nahrane 

sebe — namire svoje životne potrebe, a onda tek donose plod 
— daju od svoga suviška drugome. Gdjegod je u prirodi živo 
biće, traži ono da najprije sebe nahrani, svoj život uzdrži, a 
tada tek donosi plodove koji su superfluum (suvišno), od ko- 
jih imadu pomoć i korist drugi individui (bića). I biljka i 
životinja najprije uzdržavaju sebe, a nakon toga donose plod, 
od koga nastaju novi životi i tako svoj suvišak daruju dru- 
gome. 

Kad je bližnji u skrajnjoj bijedi i kad je u velikoj bijedi, 
obveza je dati milostinju teška. Na sudnjem će danu Isus 
reći onima na lijevoj strani: »Idite od mene, prokleti, u oganj 
vječni, koji je pripravljen đavlu i anđelima njegovim« (Mt 
25, 41). A kao razlog osude navodi Isus: »jer sam ogladnio, 
i niste mi dali jesti, ožednio, i niste me napojili; bio sam 
gost, i niste me primili na konak; gol, i niste me obukli; bo- 
lestan, i u tamnici, i niste me pohodili« (Mt 25, 42-43). Uzrok 
su dakle teške vječne osude propuštena djela milosrđa — izo- 
stavljeno dijeljenje milostinje. Budući da je kazna teška, 
znak je i dokaz, da je i zapovijed o dijeljenju milostinje te- 
ška, jer se samo za prekršaj teških ili velikih zapovijedi daje 
velika ili teška kazna. 

III. Duhovne koristi od milostinje 

Knjiga Tobijina vrlo lijepo opisuje djelovanje milostinje. 
»Ouoniam eleemosyna ab omni peccato, et a morte liberat, 
et non patietur animam ire in tenebras« (Tob. 4, 11). Milosti- 
nja oslobađa od svakoga grijeha i smrti i neće dopustiti da 
duša propadne. »Ex substania tua fac eleemosynam, et noli 
avertere faciem tuam ab ulio paupere: ita enim fiet ut nec 
a te avertatur facies Domini« (Tob. 4, 7). Nemoj okrenuti lica 
svoga ni od jednoga siromaha, pa se niti lice Gospodnje neće 
okrenuti od tebe. »Fiducia magna erit coram summo Deo 
eleemosyna omnibus facientibus eam« (Tob, 4, 12). Radi mi- 
lostinje će imati veliko pouzdanje u Boga svi koji milostinju 
daju. »Ouoniam eleemosyna a morte liberat, et ipsa est, quae 
purgat peccata, et facit invenire misericordiam et vitam aeter- 
nam« (Tob. 12, 9). Milostinja oslobađa od smrti, čisti grijehe; 
po njoj se stiče milosrđe i vječni život. 

Knjiga Crkvenica (Sirahova) nastavlja pohvalama o milo- 
stinji. »Eleemosyna patris non erit in oblivione« (Eccli. 3, 15). 
Milostinju, što ju je otac dijelio, sa ponosom će spominjati 

sinovi i sirotinja koja ju je primala. »Non est enim ei bene 
qui assiduus est in malis, et eleemosynas non danti« (Eccli 
12, 3). Nije dobro onome ko je otvrdnuo u zlu, a jednako tako 
ni onome ko ne daje milostinje. »Et eleemosynas illius enar- 
rabit omnis Ecclesia sanctorum« (Eccli. 31 li) Blažen je 
čovjek koji se nađe bez ljage, a o milostinjama će njegovim 
govoriti sva Crkva svetih. 

Prorok Danijel savjetuje kralju Nabukodonozoru: »Et 
peccata tua eleemosynis redime, et iniquitates tuas misericor- 
dns Pauperum« (Dan. 4, 24). Neka grijehe otkupi milostinjom 
i nepravde milosrđem prema ubogima. 

Sv. Matej upozoruje, neka se milostinja dijeli u tajnosti 
— - radi Boga, a ne radi ljudi — jer takvu milostinju Bog na- 
plaćuje. »A ti kad dijeliš milostinju, neka ne zna tvoja lje- 
vica, što čini tvoja desnica, da bude tvoja milostinja u tajno- 
sti i Otac tvoj, koji gleda u tajnosti, naplatit će ti« (Mt 6, 3-4). 
»Dajte milostinju, i gle, sve vam je čisto« (Lk 11, 41). Po mi- 
lostinji se dakle duša čisti. Po molitvi i milostinji satnik Kor- 
nelije izmoli od Boga obraćenje. »Molitve tvoje i milostinje 
tvoje uziđoše na spomen pred Boga« (Dj. Ap. 10, 4). 


Dr Janko Penić. »Mnogo je blaženije davati nego li primati« (Dj. 
Ap„ 20, 35). Sacerdos Christi, 15/1936, br. 10, str. 114—116. 


DEPUTACIJE ILI IZASLANSTVA 

Poslije I. svjetskog rata zahvatio je ljudsko društvo val 
demokratizma, priznanja i ostvarenja vlade naroda. Svi se 
slojevi natječu u ljubavi prema siromahu seljaku — barem 
riječima svi hoće da postanu seljaci. Govori se o seljaku 
kao izvoru kulture, o autohtonoj seljačkoj kulturi, o pravu 
seljaka da upliva i odlučuje u svim pitanjima privatnoga i 
javnoga života. Prirodna je posljedica, da su se seljaci osvije- 
stili, digli svoj ponos i da uistinu odlučuju u mnogim pita- 
njima. Dosljedno tome, više se interesiraju i više upliva hoće 
imati i u crkvenoj upravi. Rijetko je nakon rata popunjena 
koja župa, a da prije nije bila kod duhovne vlasti barem 
jedna deputacija! 


Realne pojave 

Sto je sve skopčano s deputacijama i kakvim plodovima 
rađaju? Redovito biva da svećenik, koji hoće dobiti župu, 
nađe nekoliko ljudi u toj župi i pošalje ih kao izaslanstvo k 
duhovnoj vlasti. Da budu kod duhovne vlasti jači i da sigur- 
nije nastupe za svoga kandidata, ponesu izaslanici sa sobom 
i popis glasova. Ne pita se svaki put, da li su ti glasovi dobi- 
veni dragovoljno, ili su iznuđeni pod pritiskom. Glavno je 
da ih deputacija imade na papiru i da može njima argumen- 
tirati kod duhovne vlasti. A duhovna vlast? Ako je svećenik 
zaslužan i nema protukandidata, stvar je laka. Deputaciju se 
lijepo primi, izvještaj se rado sasluša; kandidat će biti žup- 
nik. Deputacija od veselja tare ruke, pobjedonosno se vraća 
kući i na sva usta hvali duhovnu vlast. — To je prava duhov- 
na vlast, to su suvremeni ljudi, to su svećenici širokih pogleda, 
visoke kulture i civilizacije, ti shvaćaju narod, prijatelji su 
naroda; baš smo ponosni, da ih imademo! 

A kad se nađe više kandidata za župu? Razviju se stranke. 
Svaka sprema svoju deputaciju, pouči je točno što će i kako 
će govoriti. Da lakše uspiju, počnu se deputacije groziti du 
hovnoj vlasti. — Ako ne bude ovaj župnikom, mi nećemo ići 
u crkvu, ili još gore — mi ćemo na »drugu vjeru«. Tako jed- 
na, pa druga i sve redom. A duhovna vlast? U sto neprilika. 
Makar nastupi najobjektivnije i najpravednije; makar imenu- 
je župnikom najsposobnijega, ipak će se naći uvrijeđenima 
sve protustranke. Kad dođe novi župnik u župu, koliko uvre- 
da doživi, kolika poniženja mora da podnese, koliko gorkih 
pilula mora da proguta od naroda! Godine treba da prođu, 
dok se župa smiri da se može pozitivno raditi! No to nije 
još najgore. Jedna stranka uspije sa svojim kandidatom, a 
druga — jer nije uspjela — da se osveti duhovnoj vlasti, pri- 
jeđe na »drugu vjeru«. Sad nastaje pakao u župi. Ogovori, kle- 
vete, svađe, osvete, natezanja po sudovima — nikada kraja! 
A novi župnik u takovim prilikama? Patnik, da gorega nema! 
Sve se svaljuje na njegovu glavu, svemu je — po sudu mase 
— on kriv. život mu je pun gorčine. I smrt si zaželi prema 
onoj: »Melior est mors quam vita amara« (Eccli. 30, 17). Bolja 
je smrt nego gorak život (Sir 30, 17). 

Naš svećenički postupak 

Ljudi smo. Vremenitih dobara trebamo. Bez njih se živjeti 
ne da. Zato je prirodno, da se i svećenik ogleda, kako će 

smoći što mu za život treba. Prema tome je razumljivo i to, 
da će se rađati želje kad je ispražnjena koja nadarbina, i 
što je nadarbina bolja, to će i želje odnosno težnje da se je 
postigne, biti veće. Uza sve to klonimo se deputacija. Zašto? 

Vjera i pouzdanje u providnost Božju treba da su kod sve- 
ćenika toliki, da će se Bog i crkveni poglavari pobrinuti za nj 
i bez deputacije. »Ne prodaju li se dva vrapca za novčić? pa 
nijedan od njih neće pasti na zemlju bez Oca vašega. A vama 
je i kosa na glavi izbrojena. Ne bojte se dakle! vi ste daleko 
vrijedniji od mnogo vrabaca« (Mt 10, 29-31). Providnost se 
Božja brine i za neznatne životinje: koliko više za ljude, a 
još više za svećenika! Kad je dakle natječaj raspisan, pod- 
nesi molbu i mirno čekaj. Ako si nadarbinu dobio, reci: hvala 
Bogu i poglavarima. A ako nijesi dobio? Ili ju je dobio bolji 
od tebe — tada budi junak i priznaj, da je bolji, pa reci: hvala 
Bogu, zavrijedio ju je. Ili ju je dobio jednak tebi, opet reci: 
hvala Bogu. Za nj se Bog pobrinuo sada, a za mene će se po- 
brinuti drugom zgodom. Ili ju je dobio gori od tebe pomoću 
pritiska naroda, deputacija, i tu reci: Bog mu blagoslovio. 
Tebe će Bog za tvoju velikodušnost sigurno nagraditi, a on 
će uz prividnu sreću oćutjeti već ruku Božju radi načina ko- 
jima se služio. 

Mogao bi tkogod reći: u praksi je drukčije. Svuda po svi- 
jetu i u svim staležima kao da vlada načelo: tko je bezobzir- 
niji, imade jače lakte i više se gura, taj ide naprijed, makar 
i nesposoban. To stoji u mnogo slučajeva. Hoćemo li iz toga 
povući zaključak: budimo dakle svi bezobzirni, imajmo jake 
lakte i nastojmo da se guramo što više, pa ćemo ići naprijed? 
Nipošto. Ako je netko opak, nećeš zato i ti biti. Ako je netko 
nepoštenim načinom došao do nekoga dobra, nećeš zato i ti 
takvo sredstvo upotrebljavati da dođeš do dobra. Zašto ne? 
Naprosto zato, jer »non sunt facienda mala ut eveniant bona«. 
Ne smiješ činiti zlo (služiti se zlim sredstvima) da postigneš 
dobro. Ne smije se krasti (činiti zlo), da se dade milostinja 
(činiti dobro). 

Deputacijama si svećenici uvijek vežu ruke. Ljudi posve 
ispravno sude: mi smo za nj radili da postane župnikom, iska- 
zali smo mu milost; zato treba da nam je zahvalan. Dok im 
takav svećenik po volji radi, zadovoljni su s njime. A kad 
ih kara (što se uostalom događa i u najboljoj župi, jer su 
ljudi još uvijek samo ljudi i radi slabosti ljudskih se događa 
nedostataka i kod dobrih župljana, čega radi ih mora dušo- 

brižnik pokarati), tada mu o nos vješaju i deputaciju i razne 
druge milosti. Sad dušobrižnik vidi, da je vezan i ni izdaleka 
ne može nastupiti, kako bi nastupio, kad bi nadarbinu dobio 
bez sudjelovanja župljana. Događa se nerijetko, da su baš 
izaslanici kasnije najveći neprijatelji župnikovi, jer im župnik 
ne čini odnosno ne daje ono, sto su oni kao nagradu za depu- 
taciju od njega, očekivali. 

Više kandidata: Svaki agitira za sebe. Mnogo puta i ne- 
zgodno. Iznose se slabosti i pogreške protukandidata pred 
narod. Posljedica? Narod se smućuje. Svećenički stalež gubi 
ugled. Konačno strada i Crkva i stvar Božja. 

Jedan je dobio župu i nastupa mjesto. Doček? Pristaše ve- 
seli, a sve stranke bivših protukandidata naravski u opoziciji. 
Dogodilo se već i to da je opozicija vikala: »Nećemo da ovaj 
vlada nad nama« (Lk 19, 14). Položaj je novoga župnika težak. 
Mjesto da nešto pozitivno gradi, sav napor ulaže oko smire- 
nja župe. I savjest mu je nemirna. Agitirao je nezgodnim sred- 
stvima; sad osjeća da su patnje, što ih trpi, kazna Božja. Ni 
protukandidati nijesu mirni. I njih peče savjest. Teško je na- 
ime pojmiti — kad se raspale strasti prigodom agitacije — 
da nijedna riječ i nijedan čin na račun protivnika ne bi pre- 
šao moralnih međa i povrijedio sad lakše, a sad opet teže 
dužnu bratsku svećeničku ljubav. 

Strasti su se prigodom izbora rasplamsale. Jedna je stran- 
ka pobijedila. Njezin je kandidat postao župnikom. Druga je 
stranka prešla na »drugu vjeru«. Tko je sada krivac? Kandi- 
dati ruku na srce: Ispitujte savjest! Svećenici i narod, koji 
nije sudjelovao kod izbora, sigurno nisu krivi. Gdje nema 
uzroka, nema niti posljedice. Ko u borbi nije sudjelovao, ne 
mogu mu se imputirati (upisati u grijeh) niti zle posljedice 
te borbe. Duhovna vlast? Ni ona nije kriva. Imenovala je jed- 
noga od kandidata kako je propis. Da je imenovala drugoga, 
onda bi prva stranka otpala. Dakle ista posljedica. Krivi su 
dakle sami svećenici, koji su sudjelovali kod popunjenja župe. 
Zaboravili su se, raspirivali su strasti, strasti su postigle vrhu- 
nac — došlo je do otpada. Eto im sad tužnih posljedica ne- 
zgodne agitacije! A otpale duše? Teško se vraćaju natrag. Ne- 
koje će možda i zauvijek propasti. Ko će njihovu propast kao 
nesnosni teret nositi na svojoj duši? I opet svećenici — ne- 
časni agitatori, nečasni pokretači. 

Uviđavnost prema duhovnoj vlasti. Povijesna je činjenica, 
da su crkvene vlasti i u najnormalnijim vremenima imale 

141 


pune ruke posla s duhovnom upravom. Pogotovo im je teška 
uprava u abnormalnim vremenima. S jedne strane vlade ni- 
jesu sklone Crkvi u mnogo slučajeva. S druge strane navalju- 
je narod na Crkvu. Među opravdanim željama imade narod 
i neopravdanih, kojima Crkva nikako ne može izaći u susret. 
Ne može Crkva dopustiti, da narod po miloj volji skida i po- 
stavlja dušobrižnike. S treće strane dolaze mnogobrojni po- 
kreti u društvu, koji su neprijatelji Crkve. S četvrte strane 
dolaze svećenici, kojih je malo, pa im je teško u službi; i sve 
druge poteškoće, s kojima muku muči crkvena vlast. I sad 
još dolaze svećenici, pa radi jedne nadarbine čine neprilike i 
uzrokuju crkvenoj vlasti gorke časove. Što da se kaže takvim 
svećenicima? Zar se ne sjećaju, da je Crkva božanska usta- 
nova, a vlast u Crkvi božanskoga porijekla? »Tko vas sluša, 
mene sluša, i tko vas prezire, mene prezire. A tko mene pre- 
zire, prezire Onoga, koji je mene poslao« (Lk 20, 16). — »Po- 
koravajte se predstojnicima svojim i slušajte ih, jer oni bdi- 
ju nad dušama vašim kao oni, koji će dati račun« (Hebr. 13, 
17) — poručuje sv. Pavao vjernicima. Istu misao naglašuje 
Crkveni Zakonik: Svi vjernici duguju poštovanje duhovnim 
licima i to prema časti i službi (kan. 119). Kad su već vjer- 
nici obvezani iskazivati dužno poštovanje i poslušnost crkve- 
noj vlasti, koliko su to više dužni činiti svećenici, pomoćnici 
biskupski, koji su se posebnim zavjetom na to obvezali. Na 
ređenju pita biskup svoga budućega svećenika: »Obećaješ li 
meni i mojim nasljednicima poštovanje i poslušnost?« On od- 
govara: »Obećajem«! (Pontificale Romanum, de ordinatione 
presbyteri). Zavjet je, dakle, poštovanja i poslušnosti prema 
biskupu svaki svećenik kod ređenja položio; zavjeta treba 
da se i drži te ne čini poteškoća biskupu tamo, gdje one 
mogu izostati. Uviđavnost, dakle, i zavjetovano poštovanje i 
poslušnost treba da imade svećenik pred očima, pa se neće 
služiti deputacijama i drugim nezgodnim sredstvima da ote- 
žava crkvenoj vlasti i onako već tešku upravničku službu. 

Postupak s narodom 

Sigurno je, da narod imade pravo kod popunjavanja župe 
izraziti svoju želju crkvenoj vlasti. Što više, imade pravo i 
podnijeti molbu, da mu se dade baš ovaj, a ne drugi sveće- 
nik. Može svećenika i predložiti. Ali konačnu i zakonitu od- 
luku donijeti, tko će dobiti nadarbinu ili drugo kakovo mje- 
sto, može samo crkvena vlast. A što ćemo s narodom? 

sti ^ a 'i nek ^ 1 ^ l30r novoga dušobrižnika sasvim prepu- 

Crkvnm J V aS CrkV , U Je osnovao B °S - Čovjek Isus Krist. 

™ 1 n J ezi nirn poglavarstvom upravlja Duh Sveti. Crkve- 
ni poglavari najbolje poznaju potrebe pojedinih krajeva i Iju- 

ili’onn m 6 ™ atl izabrati zgodnoga svećenika za ovo 

ih ono mjesto Narod neka moli Boga, da Duh Sveti pomogne 

narodu OJ nll aSt1 ' ?! bude Št ° Sretn ^ Savjetovat ćemo 
novac Crk ne . sal J e deputacije, jer time troši i vrijeme i 

bolie ko? Vl u St P ° Zna Sve sve ćenike u biskupiji i znade 
bolje koji je za koje mjesto, nego narod, koji pozna samo 

ovoga ih onoga svećenika. Narod lako podliježe prvim ugod- 
r? ""£??*■ Š, ° ' h Je .?. tekao ° nekom svećeniku, a k<Z£ 
ntcJ v-! 6 V P °KT na ’ Vld1 ’ da ta J svećenik nije ono, što se od 
moment CeklV ft°‘ Nar ° d bira svećenika čestoput sa stanovišta 
kad h? k , ( T tn , e) SVoje ekonomske koristi, a kasnije, 
kad bi trebalo udovoljiti i duhovnim potrebama, doživi razo- 
caranje. Duhovna vlast naprotiv pozna dobro sve sposobnosti 
kod svećenika i uočuje sve okolnosti kod naroda i prema to- 
me imenuje svećenika za neko mjesto. Sasvim je dakle oprav- 
dano prepustiti izbor duhovnoj vlasti. 

Treba upozoriti narod na postupak državne uprave. Držav- 
na vlast ne pita narod, koga će poslati za bilježnika, odnosno 
učitelja, kotarskog ili kakvog drugog činovnika. Država srna- 
t[ a aek °g a -sposobnim za bilježnika, učitelja, ili za koju drugu 
službu, dade mu dekret i on nastupa mjesto. Narod je dužan 
p ? . ritl ? e - dotičnoga činovnika primiti i dužno mu poštova- 
nje iskazivati. I nitko se protiv toga ne buni. Ako je dakle u 
državi, koja je cista ljudska ustanova, za javno dobro korisno, 
da se narod što manje miješa u upravu odnosno u postavlja- 
nje činovnika, onda je pogotovo za opće dobro korisno, da se 
narod sto manje miješa u crkvenu upravu, jer je Crkva Božja 
ustanova, a crkvenu vlast rukovodi Duh Sveti. Kad bi na- 
rod odlučivao kod imenovanja svakoga činovnika u držav- 
noj upravi, ili kad bi se mnogo uplitao u državnu administra- 
ciju, nastala bi u državi zbrka i zastoj. Još više bi nastala 
zbrka i zastoj u Crkvi, kad bi narod odlučivao o imenovanju 
svećenika, jer narod kudikamo manje pozna strukturu (sa- 
stav) i duhovne potrebe Crkve, nego što pozna strukturu i 
vremenite potrebe države. — Narod je pristupačan razlozima: 
treba mu ih jasno izložiti. Na nama je, dakle, svećenicima 
da narod poučimo o Crkvi, crkvenoj vlasti i vodstvu Duha Sve- 
toga u Crkvi, pa će narod imati više povjerenja u crkvenu 

vlast, a deputacije će — ako ne sasvim izostati — a ono si- 
gurno pasti na minimum, na najmanje. 

x. (Dr Janko Penić). Deputacije. Sacerdos Christi, XV/1936, br. 10, 
str. 117—120. 


»PRO RATA TEMPORIS«. C. I. C., CAN. 1480. 

(»PO RAZMJERU VREMENA«. KOD. KAN. PR., KAN. 1480.) 

Svi se nadarbinski prihodi i rashodi dijele između pred- 
šasnika i nasljednika prema načelu: pro rata temporis. Ko- 
liko je ko vremena upravljao nadarbinom toliko otpada na 
nj i prihoda i rashoda. U teoriji je to lako reći, ali je u praksi 
teže provesti. Makar sinodalni propisi opširno i svestrano 
tumače načelo pro rata temporis i daju upravo iscrpive na- 
putke za diobu (Prva sinoda zagrebačke nadbiskupije, str. 
341 — 344), ipak je u praksi mnogo poteškoća. 

U mnogo slučajeva nije zadovoljan predšasnik, drugom 
zgodom nije zadovoljan nasljednik, a ponajčešće nijesu za- 
dovoljni obojica. Predšasnik tuži nasljednika duhovnoj vlasti. 
Duhovna vlast daje nasljedniku tužbu na očitovanje. Sad opet 
nasljednik daje svoje opaske — tuži predšasnika. I tako redom 
bez kraja i konca. A posljedice toga natezanja? 

1) Posvade se. Postaju neprijatelji. Možda za cijeli život. 
Sablazan narodu. Narod uče: »Non oderis fratrem tuum in 
corde tuo« (Lev. 19, 17). (Ne mrzi svoga brata u svom srcu!). 
»Non quaeras ultionem, nec memor eris iniuriae civium tuo- 
rum. Diliges amicum tuum sicut teipsum« (Lev. 19, 18). (Ne 
osvećuj se! Ne gaji srdžbe prema sinovima svoga naroda. 
Ljubi bližnjega svoga kao samoga sebe). »Si esurierit ini- 
micus tuus, ciba illum; si sitierit, da ei aquam bibere; prunas 
enim congregabis super caput eius et Dominus reddet tibi« 
(Prov. 25, 21, 22). (Ako je gladan neprijatelj tvoj, nahrani 
ga kruhom, i ako je žedan, napoj ga vodom. Jer mu zgrćeš 
ugljevlje na glavu, i Jahve će ti platiti. Izr 25, 21-22). »Diliges 
proximum tuum sicut teipsum« (Mat. 22, 39). (Ljubi bližnje- 
ga svoga kao samoga sebe!). »Et hoc mandatum habemus a 
Deo, ut qui diligit Deum, diligat et fratrem suum« (1 Ioan. 
4, 21). (Ovu zapovijed imamo od njega: tko ljubi Boga, neka 
ljubi i svoga brata! 1 Iv 4, 21). A sami što rade? S pravom i 
prezirom može narod doviknuti jednomu i drugomu: »Me- 

diče, cura teipsum« (Luc. 4, 23). (Liječniče, izbjeći sam se- 
be!). Kad bi se radilo o velikom imutku — Još bi čovjek ne- 
kako razumio. A radi se ponajviše o neznatnoj vrijednosti — 

0 malo priroda: o travi na livadi, kojem hvatu drva u šumi, 
ili o par trsova grožđa, nešto kukuruza i slično. 

2) U svađi se lako dogodi, da jedan ili drugi, a možda i 
obojica zaborave na dopuštena sredstva, pa se služe i nedo- 
puštenima. Može se dogoditi, da koji postane i mendax, laž- 
ljivac. Quid autem Dominus de mendacio? »Opprobrium ne- 
quam in homine mendacium« (Eclus. 20, 26). (Laganje je 
sramotan običaj. Sir 20, 26). »Maledictum, et mendacium, et 
homicidium, et furtum et adulterium inundaverunt« (Ose. 4, 
2). (Nema više vjernosti, nema ljubavi . . . , već proklinjanje 

1 laž, ubijanje i krađa, preljub i nasilje, . . . Hoš 4, 2). »Noli 
arare mendacium adversus fratrem tuum« (Eclus. 7, 13). (Ne 
pleti prijevare bratu svojem. Sir 7, 13). »Noli velle mentiri 
omne mendacium: assiduitas enim illius non est bona« 
(Eclus. 7, 14). (Kloni se svake laži, jer od nje dobra nikakva. 
Sir 7, 13). »Non vives, quia mendacium locutus es in nomine 
Domini« (Zach. 13, 3). (Nećeš više živjeti, jer laž govoriš u 
ime Jahvino! Zah 13, 3). »Vere mendacium posseđerunt patres 
nostri, vanitatem, quae eis non profuit« (Jer. 16, 19). (Samu 
nam laž oci namriješe, Ništavost i Nemoć). »Mendacium 
tu loqueris: non misit te Dominus Deus noster« (Jer. 43, 2). 
(Laži nam govoriš, nije te poslao Jahve). »Non intrabit in 
eam (civitatem Jerusalem) aliquod coinquinatum, aut abo- 
minationem faciens, et mendacium . . .« (Apoc. 21, 27). (Ništa 
nečisto nikada neće u nj ući: nijedan koji čini što je odurno 
i lažno. Otk 21, 27). »Sex sunt, quae odit Dominus, et septi- 
mum detestatur anima eius: oculos sublimes, linguam men- 
dacem, manus effundentes innoxium sanquinem, cor machi- 
nans cogitationes pessimas, pedes veloces ad currendum in 
malum, proferentem mendacia testem fallacem, et eum qui 
seminat inter fratres discordias« (Prov. 6, 16-19). (šest je 
stvari koje Gospod mrzi, a sedam ih je gnusoba njegovu biću: 
ohole oči, lažljiv jezik, ruke koje prolijevaju krv nevinu, srce 
koje smišlja grešne misli, noge koje hitaju na zlo, lažan svje- 
dok koji širi laži, i čovjek koji zameće svađe među braćom. 
Izr. 6, 16-19). »Qui nititur mendaciis, hic pascit ventos« (Prov. 
10, 4). (Tko se naslanja na laži, ovaj pase vjetrove. Izr 10, 4). 
»Melior est pauper quam vir mendax« (Prov. 19, 22). (Bolji 
je siromah od lažljivca. Izr 19, 22). »Abominatio est Domino 

10 Dr Janko Penić, Sabrana djela, I. 

labia mendacia« (Prov. 12, 221. (Mrske su Jahvi usne lažljive. 
Izr 12, 22). »Mores hominum mendacium sine honore, et 
confusio illorum cum ipsis sine intermissione« (Eclus. 20, 
28). (Ponašanje čovjeka lažljiva sramotno je; sramota ostaje 
uvijek na njemu. Sir 20, 26). »Mendacium fugies« (Exod. 23, 
7). (Stoj daleko od lažne optužbe. Izl 23, 7). »Deponentes 
mendacium, loquimini veritatem unusquisque cum proximo 
suo« (Eph. 4, 25). (Zato odbacite laž i »govorite istinu svaki 
sa svojim bližnjim«. Ef 4, 25). 

A odgovori? »Custodite ergo vos a murmuratione, quae 
nihil prodest, et a detractione parcite linguae, quoniam sermo 
obscurus in vacuum non ibit« (Sap. 1, 11). (Čuvajte se ispra- 
zna gunđanja, i čuvajte jezik od opakih riječi, jer i najtajni- 
ja riječ nije bez učinka, a lažljiva usta ubijaju dušu. Mudr 
1, 11). Sv. Pavao upozoruje Korinćane: »ne forte contenti- 
ones, aemulationes, animositates, dissensiones, detractiones, 
susurrationes, inflationes, seditiones sint inter vos« (2. Cor. 
12, 20). (Da slučajno ne bude među vama svađe, zavisti, na- 
brušenosti, suparništva, kleveta, ocrnjivanja, obijesti i nere- 
da. 2 Kor 12, 20). Sv. Petar ponavlja istu misao: »Deponentes 
igitur omnem malitiam, et omnem dolum, et simulationes, 
et invidias, et omnes detractiones« (1 Pet. 2, 1). (Odbacite 
od sebe svaku vrstu zloće i svaku vrstu lukavštine, licemjer- 
ja, zavisti i svaku vrstu klevetanja. 1 Pt 2, 1). »Cogitatio stulti 
peccatum est, et abominatio hominum detractor« (Prov. 24, 
9). (Ludost samo grijeh snuje, i podrugljivac je mrzak lju- 
dima. Izr 24, 9). »Cum detractoribus non commiscearis, quo- 
niam repente consurget perditio eorum« (Prov. 24, 21). (Ne 
miješaj se s buntovnicima, jer iznenada provaljuje nesreća 
njihova. Izr. 24, 21). »Si mordeat serpens in silentio, nihil eo 
minus habet, qui occulte detrahit« (Eccles. 10, 11). (Ako zmi- 
ja ujede prije čaranja, ništa onda opčaratelj ne koristi. Prop 
10,11). »Nolite detrahere alterutrum, fratres« (Jac. 4, 11). 
(Braćo, ne ocmjujte jedan drugoga! Jak 4, 11). »Remove a te 
os pravum, et detrahentia labia sint procul a te« (Prov. 4, 24). 
(Drži daleko od sebe lažna usta i udalji od sebe usne prije- 
varne. Izr 4, 24). Kolika su eto mjesta u Objavi, koja prika- 
zuju odurnost ove greške na svakom čovjeku, a pogotovo je 
odurna ta greška na svećeniku. 

Kolike opet klevete? »Non facies calumniam proximo tuo, 
nec vi opprimes eum« (Lev. 19, 13). (Ne iskorišćuj svoga bliž- 
njega niti ga pljačkaj! Lev 19, 13). »Confundantur, qui calum- 


niantur vestram bonam in Christo conversationem« ( 1 Pet. 
3, 16). (Da se oni koji ocrnjuju vaše dobro vladanje u Kri- 
stu, posrame. 1 Pt 3, 16). »Vir pauper, calumnians pauperes, 
similis est imbri vehementi, in quo paratur fames« (Prov. 28, 
3). (čovjek opak koji tlači ubogoga — kiša je razorna, po- 
slije koje kruha nema. Izr 28, 3). »Pro rata temporis« dakle 
često u praksi uzrokuje grijehe protiv osme zapovijedi Božje 
na svim linijama. 

3) Koliko se dragocjenoga vremena i lijepe energije po- 
troši na sastavljanje tužbi prigodom diobe »pro rata tempo- 
ris«! Jednom sam pratio tužbe i očitovanja predšasnika i na- 
sljednika. Kako su se junački perušali! Nijedan advokat ne bi 
vještije sastavio tužbu odnosno dao očitovanje na tužbu od 
ove dvojice. Vidjelo se, da su pravdaši od zanata. A kad bi 
onako marljivo i požrtvovno sastavljali propovijedi, kad bi 
onako vatreno pred narodom branili objavljenu nauku, ko- 
liko bi zasluga imali za nebo; mira u duši već na zemlji, a 
narod kako bi bio vjeran Bogu i odan Crkvi! Kad bi po apo- 
logetici, moralci i dogmatici kopali s onom ustrajnošću ko- 
jom kopaju po paragrafima raznih pravničkih priručnika, slo- 
vili bi i među svećenicima i među narodom kao vrli svećenici, 
a ovako su poznati kao nesnosni pravdaši. Boli nas kad vi- 
dimo kako nam se narod mnogo pravda i neprestano nateže 
po sudovima. Koliki su već seljački posjedi otišli na bubanj 
radi pravdanja! Svi osuđujemo tu grdnu manu našega naro- 
da i s pravom je osuđujemo. Uništava nam narod moralno i 
materijalno. Ali još više treba da je osuđujemo kod sveće- 
nika. Narod često nema naobrazbe i odgoja ili ga imade malo, 
pak ga se može još kako tako ispričati. Svećenici naprotiv 
imademo naobrazbu i odgoj (ili se to barem pretpostavlja, 
jer kad poučavamo i odgajamo druge, mora da smo već sami 
poučeni i odgojeni) pak nas se zato ne može ispričati. 

4) Radi pravdanja strada svećenicima ugled i pred duhov- 
nom vlasti i pred narodom. Kad duhovna vlast čita tužbe i 
očitovanja, odmah dobiva sliku zaraćenih stranaka, što sudi 

0 njima? Pravdaši, bez odgoja, bez ponosa. Kad bi imali više 
ponosa, više plemenitosti, mirnim bi putem sami riješili spor, 
svaki bi malo popustio. Ispod časti bi im bilo, da se natežu 

1 da njihove nesuglasice dolaze pred viši forum. Duhovna 
vlast zapamti i jednoga i drugoga i kad se radi o popunjenju 
koje bolje nadarbine, ne dobije je nijedan. Zašto? Duhovna 
vlast sasvim ispravno sudi: pravdaši su, a pravdaš nije pode- 


146 


147 


san nizašto. Kad ne može s bratom svećenikom mirnim pu- 
tem izaći na kraj, gdje su iste uzvišene ideje za koje se obo- 
jica bore, gdje je ista naobrazba i jednak po prilici odgoj, 
kako će na kraj izaći sa strankama, s ljudima raznovrsne na- 
obrazbe i odgoja. Postoji opravdana bojazan, da bi se na no- 
vom položaju i s ljudima neprestano pravdao i tužakao, pa 
bi duhovna vlast imala samo neprilike. Zato se pravdaša kod 
važnijih mjesta eliminira, odnosno ukloni i postavi na takvo 
mjesto, gdje bude imao što manje prilike za pravdanje. Ko- 
liko imade vrijednih i sposobnih svećenika koji imadu mnogo 
svojstava da idu naprijed, a ipak ostaju po strani, duhovna ih 
vlast mimoilazi. Zašto? Naprosto zato, jer su radi svoga prav- 
daštva nepodnosivi. Čovjek po naravi teži za mirom, mir- 
nim življenjem, a pravdaš neprestano stvara zadjevice, iza- 
ziva svađu; s njime u društvu nikada mira. 

A što veli narod? Pravdaš je. Nećemo ga za župnika. Prav- 
dao se i natezao po sudištima i s ovim svećenikom i s onim; 
pravdao bi se i s nama. Vitlao bi nas po sudištima od Poncija 
do Pilata kao što vuk vitla ovce po gorskim obroncima. Ni- 
kada mira ni pokoja dok god bi bio u našoj sredini! Zato je 
bolje, da uopće ne dođe k nama. — Da li se narod vara? Ni- 
pošto. Iskusio je već u povijesti svoje župe što znači imati 
pravdaša za župnika, pak ga se boji i zato neće niti čuti o 
pravdašu. 

Kakav je izlaz? 

Sigurno je, da će vrijedan i krepostan svećenik upotrije- 
biti sve, samo da ne dođe do svađe. 

1) Riješit će spor kod diobe »pro rata temporis« nagod- 
bom. Nagodba je najbolje i najpravednije rješenje. Interesi- 
rane stranke poznaju same najbolje kraj, prilike i vrijednost 
diobnih predmeta. Zato je i njihova sporazumna odluka naj- 
pravednija. Svako drugo sudište pozna okolnosti diobnih pred- 
meta tek posredno — iz spisa, po prikazivanju drugih ljudi; 
zato se lako dogodi i nehotimična pristranost. Jedna će stran- 
ka u spisima stvar prikazati vještije i zgodnije nego druga. 
Zato će i sud pod uplivom vještijega prikaza stvar presuditi 
u prilog stranci vještijeg prikaza. To boli drugu stranku i zato 
je ogorčena. Kad su se pak stranke nagodile — jer su obje 
same sudjelovale u suđenju — moraju biti sa presudom i 
zadovoljne i prema tome nema mjesta prigovoru. I baš radi 
toga što je nagodba najpravednija presuda, savjetuju je svi 

učitelji i odgojitelji, svi poglavari i sva sudišta bilo crkvenoga, 
bilo civilnog foruma. 

A plod je nagodbe i taj, što je relativno najjeftinija — 
skopčana s najmanjim troškom. Dok razna sudišta traže raz- 
novrsne zakonske formalnosti koje stoje novaca, nagodba 
kao pravni akt ne stoji ništa. Parnice se zavuku kroz dugo 
vrijeme, a nagodba je brzo gotova, odnosno uvijek je u vla- 
sti samih stranaka. Pogotovo je prednost nagodbe pred parni- 
com u moralnom pogledu. Teško je i zamisliti parnicu bez 
grijeha, i što je parnica dulja, to bude i grijeha više. Kod 
nagodbe obratno uopće nema grijeha, ili se događa rijetko i 
malo. — S kojegod se dakle strane mjeri nagodba sa parni- 
com, uvijek je pred parnicom i zato se kod svake diobe, a 
napose kod svećeničke diobe toplo preporučuje. 

2) Ako se već ne može doći do nagodbe, sinodalni statuti 
predviđaju »obranički sud« (Prva sinoda nadb. zagreb., str. 
344). Ponos i čast svećenička traži, da se tomu forumu pri- 
stupi mimo i bez prethodnih svađa i uvreda. Kad je pak jed- 
nom donesena presuda, treba se s njome složiti i u savjesti i 
vanjskom vladanju. Nečasno bi bilo i ispod dostojanstva sve- 
ćeničkoga, da se napada presuda obraničkoga suda i dira u 
poštenje svećenika sudaca. Same su stranke po volji izabrale 
suce, same su se sporazumjele, da će se pokoriti presudi; 
bila bi dakle slika slaboga značaja kad bi netko osuđivao ono, 
na što se sam obvezao da će poštivati. Sve to treba da se 
svrši tiho, mirno, nečujno. Stranke treba da su plemenite ta- 
ko, da iz čitavoga njihovoga postupka odsijeva samo želja 
za pravednim rješenjem spora i ništa drugo. 

3) Divan nam primjer bratske velikodušnosti kod diobe 
pokazuje Abraham kad se dijelio sa Lotom. »Unde et facta 
est rixa inter pastores gregum Abram et Lot. Dixit ergo Abram 
ad Lot: Ne quaeso sit jurgium inter me et te, et inter pasto- 
res meos, et pastores tuos; fratres enim sumus. Ecce univer- 
sa terra coram te est: recede a me, obsecro: si ad sinistram 
ieris, ego dexteram tenebo: si tu dexteram elegeris, ego ad 
sinistram pergam« (Gen. 13, 7-9). Nastala je svađa između 
Abrahamovih i Lotovih pastira radi paše. A Abraham — da 
ne dođe do svađe, grijeha i povrede bratske ljubavi — reče 
mimo, uljudno, plemenito i velikodušno Lotu: čemu da se 
svadimo — ta braća smo! Evo, sva je zemlja pred tobom. 
Idi, molim te, od mene. Ako pođeš lijevo, ja ću desno. Ako 
je tebi milija desna strana, ja ću se zadovoljiti lijevom. Ple- 

menit čovjek, divan karakter! Na što je sve spreman za volju 
mira, sloge i ljubavi! Može li se i zamisliti ljepši prizor kod 
diobe od ovoga? Kad se već u Starom Zavjetu, koji je tek pri- 
prava za Novi Zavjet; u Zavjetu, koji znade samo za suhu 
pravdu, a o ljubavi, koja je kraljica svih kreposti i koje je 
pun Novi Zavjet tako, da se i zove Zavjet ljubavi, nađe ovako 
lijepi značaj kao što je Abraham, zašto ne bi takvih karaktera 
moglo biti i u Novom Zavjetu? Ako je tako plemenit mogao 
biti patrijarha Abraham, zašto ne bi mogao biti i novozavjet- 
ni svećenik? — Radije popusti i odstupi od svoga prava, nego 
da se pravdaš, natežeš po sudištima i dobiješ nečastan nadi- 
mak »pravdaš«. »Blaženi mirotvorci, jer će se sinovi Božji 
zvati« (Mt 5, 9). »I tko da vam naudi, ako revnujete za dobro. 
Ali ako i trpite poradi pravde, blaženi ste« (1 Petr 3, 13-14). 

x. [Dr Janko Penić.] »Pro rata temporis«. C.I.C., Can. 1480. 
Sacerdos Christi, XV/1936, br. 11, str. 134 — 137. 


»SILNO SVEĆENIČKO BLAGO« 

Sa svih se strana napada svećenike kao bogataše. Nepre- 
stano se spominje golema svećenička imovina. Jedni od na- 
padača to čine iz neznanja. Čuju gdje drugi viču na svećenike 
radi »blaga i bogatstva« i bez daljega ispitivanja, što je na 
stvari, usvajaju tu objedu i sami tako viču. Drugi su pak 
zlobni i makar znadu, da položaj katoličkog klera nakon rata 
(I. svjetskog) nije nigdje ružičast, a pogotovo ne u (staroj) 
Jugoslaviji, ipak huškaju mase protiv klera, da mu smanje 
odnosno sasvim unište ugled. Treba dakle da se pozabavimo 
jednima i drugima, da vidimo što je razlogom vike i da li 
je vika opravdana. Usput ćemo svrnuti oči i na same sebe 
i priznati, da smo i sami toj vici krivi u koliko se ne bra- 
nimo, a imademo u ruci i te kako jako oružje. 

I 

Bio sam administrator in spiritualibus (upravitelj u du- 
hovnim stvarima) dviju župa kroz godinu dana. župe malene 
po broju duša — svaka imade oko 1800 vjernika, župljani 
nijesu niti najbolji, ali niti najgori. Onako — poprečni. Sami 
katolici. Lijep i zdrav kraj. Kratko vrijeme iza moga dolaska 
dođu dvojica seljaka iz jedne župe, kao predstavnici cijele 

župe, k meni u župski ured i najave mi kako cijela župa želi, 
da bi se pošlo k duhovnoj vlasti u deputaciji, da postanem 
njiho\im župnikom. Ja sam ih odgovarao od deputacije, a 
ao razlog sam im naveo, da se još nijesam pravo snašao 
mt! prilike uočio; moram se prije promisliti. Iz moga su 
držanja razabrali, da mi baš nije puno stalo do njihove župe. 
Snebivali su se od čuda i kao da ne vjeruju mojim riječima. 

Svaka župska nadarbina u mojim župama posjeduje oko 
70 jutara dobroga zemljišta. Tu je dobro uređen vinograd, 
lijepe oranice, još ljepše livade i nadarbinska šuma. Gospo- 
darske zgrade u povoljnom stanju. Sad počnu moji seljaci, 
kao predstavnici župe, iznositi blago — milijune što ih nosi 
njihova župa. Nabrajaju redom prihode od pojedine kulture 
zemljišta, a ja ih slušam. Kad su svršili, upozorim ih neka 
uzmu olovku i papir u ruke, pa ćemo računati zajedno. Kad 
smo s jedne strane sračunali prihode, a s druge rashode, 
otvore se oči mojim — inače vrijednim — župljanima i bude 
im jasno, da se tu može jedva kraj s krajem vezati. Zašto? 
U gotovom novcu imadeš nešto (i to vrlo malo) od župskoga 
ureda, a sve drugo vadi iz zemlje. A kod koga je danas 
zemlja aktivna? Gledaj seljaka, koji radi marljivo i ustrajno 
kao crv, mnogo štedi i s minimalnim je u životu zadovoljan. 
Ono malo priroda, što mu preostaje od kućne uporabe, mora 
prodati ispod svake cijene, a porez je velik. Odijelo i druge 
potrepštine strahovito su skupe. Nikako da spoji u ekono- 
miji kraj s krajem. Seljak iz dana u dan pada u sve veće 
dugove i država (stara Jugoslavija) neprestano muku muči 
kako da seljaka spasi iz dugova. A kako će tekar svećenik 
teško kraj s krajem spajati? Porezi ga biju jednako kao i 
seljaka, životne potrebe kao školovan čovjek imade veće od 
seljaka, poslugu u kući i radnu snagu, koju seljak imade 
gratis (badava), mora svećenik i te kako skupo platiti. U nj 
se upiru oči sa svih strana, da daje i podupire. — Kad sam 
svojim župljanima izložio sve gospodarske okolnosti, shva- 
tili su položaj svećenika na župi i vidjeli, da nipošto nije 
zavidan. 

čuje se prigovor sa strane seljaka: kad ja — seljak 

mogu s 10 članova obitelji živjeti na 10 jutara, može onda i 
svećenik, koji je sam, živjeti na 70. Tu se seljak služi logič- 
kim (misaonim) postupkom, koji se zove »a fortiori«, tim 
više. Međutim zaboravlja, da bi taj postupak bio opravdan 
jedino onda, kad bi sve druge okolnosti kod seljaka i sveće- 

nika bile jednake — dakle uz klauzulu »caeteris paribus«, 
uz inače iste uvjete. Ali druge okolnosti nijesu jednake. Sve- 
ćenik je u prvom redu dušobrižnik, a onda tek ekonom. Dok 
je u crkvi, uredu, školi, kod bolesnika, na ukopu, nije na 
ekonomiji. A što znači ekonomija bez nadzora? S jedne stra- 
ne družina i težaci — svi skupo plaćeni — ne rade, a s druge 
strane kradu i raznose od ono malo prihoda što su ih pri- 
radili. Povrh toga dolazi stan, odijelo, troškovi za štampu i 
slično — sve su to okolnosti koje traže kod svećenika kudi- 
kamo veće izdatke negoli kod seljaka. I ta dakle objekcija 
(prigovor) otpada. Kad se seljacima potanko protumači po- 
ložaj svećenički i služba njegova, seljacima je jasno, da u 
zaključivanju nema govora o nekom »a pari« (podjednako) 
kod svećenika i seljaka, a pogotovo ne »a fortiori«. 

II 

Zlobni napadači. — Jednom je u jednoj od mojih župa 
držao političku skupštinu jedan umirovljeni ministar (stare 
Jugoslavije). Dakako da se među ostalim okomio i na sve- 
ćenstvo i na »silno svećeničko blago«. Da li je taj gospodin 
to učinio iz neznanja ili iz zlobe? Teško je dopustiti, da je 
to činio iz neznanja, jer to isključuje čitavi njegov curricu- 
lum vitae, tok života. Po zvanju je pravnik. Dobro pozna 
život i seljaka i svećenika. Pravdaš i svadljivac od zanata. 
Napadao je dakle iz zlobe. — Seljaci su kasnije došli k meni, 
pa mi pričali — jedni sa negodovanjem, a drugi sa zlobnim 
smiješkom — sve što je taj gosp. ministar govorio i kako je 
lupao po svećenstvu. Razabrao sam, da mu je svrha bila 
omraziti svećenstvo pred narodom i zato sam rekao narodu: 
idite g. ministru i recite mu, da ja imadem naobrazbu sigurno 
toliku koliku i g. ministar ako ne veću; da radim za hrvatski 
narod sigurno toliko koliko i g. ministar. Povrh toga mini- 
star sjedi u toploj sobi, a mi svećenici moramo po zimi, kiši 
i blatu kad god nas se zatraži. On imade uredovne sate, a mi 
smo na dispoziciji, raspoloženju, po danu i noći. On u autu, 
a mi pješice. A za sve to ne tražim plaću koliku imade g. 
ministar, nego samo jednu desetinu od njegovih prihoda. 
S tom sam desetinom tako zadovoljan, da vama seljacima 
dajem svu zemlju, sav posjed nadarbinski, a ja ću imati do- 
sta od ministarske desetine. — Jesam li skup radnik? — 
Nipošto — odgovore seljaci. — To recite g. ministru, pa mi 
onda dođite reći, što vam je odgovorio. 

Da li su seljaci moju poruku saopćili g. ministru — ne 
znam. Znadem samo to, da su se uozbiljili i među sobom 
kasnije mnogo raspravljali. Činjenica je, da je narodu danas 
(u staroj Jugoslaviji) vrlo teško i da upravo stenje pod 
materijalnom bijedom. Radi toga se buni i pripravan je i na 
najgore. To vidimo ne samo mi svećenici, nego i svi ostali 
inteligentni staleži. Neko je u državi sigurno kriv toj bijedi. 
Na koga će pasti odium? Mržnja? Svaki se stalež boji toga 
odium-a. Zato se svaki stalež žuri i viče: ja sam siromah, 
kruha gladan; meni treba pomoći. Na meni nije ta krivnja; 
drugi su krivi. A ko je taj drugi? Tu se sad slažu gotovo svi 
staleži i prstom upiru na nas svećenike. Svećenici su krivi. 
Evo koliku zemlju imadu! Budući da se zemlja vidi, a plaće 
se ne vide, narod lako povjeruje i eto kao glavnim se kriv- 
cima socijalne bijede posvuda smatraju svećenici. 

Čovjek imade prirodno pravo da se brani. I najgoremu se 
zločincu daje pravo da se brani — da kaže što u svoju obranu 
prije nego ga se osudi. Još je jače prirodno pravo obrane kad 
napadač nepravedno napada, a napadnuti bez krivnje trpi. 
Kojim je pravom taj ministar, koji je sam vrlo bogat, napa- 
dao nas svećenike radi blaga? Kojim pravom to čine drugi 
inteligentni staleži? 


činjenica je, da svaki čovjek treba vremenitih dobara za 
uzdržavanje života. S jedne su strane u čovjeku životne po- 
trebe, a s druge strane treba da su pri ruci vremenita dobra. 
Ali je vrlo teško odrediti kolike su te životne potrebe. Isku- 
stvo nam je svjedokom, da su ljudi nekada imali manje 
životne potrebe, nego ih imadu danas. A i u samim našim 
danima i u istom staležu jedan imade veće zahtjeve nego 
drugi, što to znači? Znači, da je vrlo teško odnosno nemo- 
guće ustanoviti kolike su životne potrebe kod svakoga poje- 
dinoga staleža odnosno čovjeka. Drugim riječima, životne 
potrebe nijesu nešto apsolutno, kod čega bi se sa sigurnošću 
moglo uglaviti, gdje je minimum životnih potreba, ispod 
kojega se ne može ići, a jednako tako nije moguće ustanoviti 
niti maksimum životnih zahtjeva, preko kojega se ne bi mo- 
glo prekoračiti. Imade ljudi na zemlji s tako malenim zahtje- 
vima, da to čovjek jedva vjeruje, a imade ih opet i s tako 
velikim zahtjevima, da se čovjek snebiva i naprosto sablaž- 
njuje. 

Kad je, dakle, tako teško, ili bolje reći nemoguće usta- 
noviti životne zahtjeve, onda je a pari ili jednako teško usta- 
noviti i visinu odnosno množinu vremenitih dobara, koja 
odgovaraju životnim zahtjevima. Kad životni zahtjevi nijesu 
nešto apsolutno, što bi se moglo promatrati kod jednoga 
čovjeka odnosno staleža neovisno o drugom čovjeku odnosno 
staležu, onda nije ni visina vremenitih dobara, dohodaka, 
plaće nešto apsolutno, što bi se moglo samo za- sebe proma- 
trati i neovisno o drugom čovjeku odnosno staležu prosuđi- 
vati. Drugim riječima: životni su zahtjevi relativni i imadu 
se prosuđivati prema mnogim okolnostima u ljudskom dru- 
štvu, a jednako su tako i dohoci odnosno plaće relativne i 
imadu se mjeriti i prosuđivati prema općem ekonomskom 
stanju zemlje i prema pojedinim staležima, što više i klju- 
čevi — stanovišta, po kojima se prosuđuju zahtjevi i dohoci, 
također su relativna. Režim treba u jedno vrijeme jedan 
stalež više od drugoga i zato mu priznaje veće zahtjeve; 
prema tome daje veća beriva. Sve je dakle relativno: i ži- 
votne prilike i odgovarajuća vremenita dobra, i stanovišta 
po kojima se prosuđuju zahtjevi i dobra. 

Prema tome se niti naše svećeničko ekonomsko pitanje 
ne može prosuđivati apsolutno — samo za sebe, nego s obzi- 
rom na druge staleže. Ako se uzme kao mjerilo naobrazba, 
sigurno spadamo među prve staleže. Ako se mjeri po radu, 
pitajmo druge staleže, ko je u neposrednoj blizini naroda 
toliko koliko smo mi, ko se za narod toliko muči, pregara, 
za narod toliko žrtvuje i s narodom se toliko muči i pati, 
koliko mi svećenici? Ili su možda zasluge mjera za ljudsko 
društvo? Neka bude. Ko više i bolje poučava narod o potrebi 
mira i poretka u društvu, o poštivanju auktoriteta u dru- 
štvu, o doprinošenju moralnih i materijalnih žrtava za dobro 
društva od nas svećenika? I u samom ekonomskom pogledu 
koje prvi i bliži savjetnik narodu od nas? S pravom možemo 
pitati, koji je stalež zaslužniji za dobro ljudskoga društva 
od nas svećenika? Kojigod dakle ključ uzmemo, uvijek smo 
među prvima. 

Kad se pak radi o berivima, svi su drugi inteligentni sta- 
leži u povoljnijem položaju od nas, jer svi drugi staleži ima- 
du to pitanje uređeno. Razmjerno izlaze puno bolje nego mi, 
a što dobivaju, dobivaju u gotovom i bez muke, a mi moramo 
izvlačiti naše prihode poput seljaka iz zemlje i teškom mu- 
kom dolazimo do dinara. Mi znademo vrlo dobro, da su da- 

154 


r 

nasnji (god. 1937) crkveno-politički odnošaji takvi, da du- 
hovna vlast uz najbolju volju ne može naše pitanje konačno 
urediti i zato je najbolje da trpimo i šutimo. Tješimo se sa 
Tobijom: »pauperem quidem vitam gerimus, sed multa bona 
habebimus, si timuerimus Deum, et recesserimus ab omni 
peccato, et fecerimus bene« (Tob. 4, 23). (Siromašan život 
doduše provodimo, ali ćemo imati mnogo dobara, ako se 
budemo bojali Boga i odstupali od svakoga grijeha i činili 
dobro). I sa psalmistom: »non est oblitus Dominus clamo- 
rem pauperum« (Ps. 9, 13). (Gospod ne zaboravi siromašnog 

( jauka). »Patientia pauperum non peribit in finem« (Ps. 9, 
19). (Strpljivost siromaha neće propasti zauvijek). »Deside- 
rium pauperum exaudivit Dominus« (Ps. 10, 17). (Želju je 
siromaha uslišao Gospodin). Vanredna je Isusova utjeha: 
»Beati pauperes špiritu, quoniam ipsorum est regnum caelo- 
rum« (Matth. 5, 3). (Blago siromasima u duhu, jer je njihovo 
kraljevstvo nebesko!). Pobožni nas Kempenac upozoruje: 
»Non te pudeat aliis servire amore lesu Christi, et pauperem 
in hoc saeculo videri« (De Imit. Christi I, 7, 1). (Ne stidi se, 
iz ljubavi k Isusu Kristu, služiti drugima niti biti siromah 
na ovom svijetu. Nasljeduj Krista.). Tješit ćemo dakle jedan 
drugoga, strpljivo ćemo podnositi jade svoje. Sve ćemo po- 
uzdanje staviti u dragoga Boga i mirno čekati bolja vremena. 

Ali kad nam se predbacuje »blago i bogatstvo«, to nas 
vrijeđa, na to ne smijemo šutjeti. Danas (god. 1937) kada se 
svi slojevi tuže na krizu, a mi jedini da smo kapitaliste! Svi 
trpe, a mi jedini da plivamo u izobilju! Svim nedaćama 
materijalnim da smo mi krivi! Sav odij (mržnja) i bijes radi 
strahovitoga siromaštva u društvu da pada na našu glavu! 
Mi svećenici da budemo tirani i izrabljivači našega naroda! 
Mi da nemamo razumijevanja i smilovanja za bijedu naših 
vremena i našega naroda! Mi da dopustimo, da strada ugled 
naš, našega staleža i same sv. Crkve radi ovakih neistinitih 
podvala! Je li moguće da bude i jedan svećenik, koji bi ostao 
ravnodušan na ove strahovite napadaje? Radi ugleda i časti 
svoje vlast : te, svoga staleža i sv. Crkve treba da se poslužimo 
prirodnim pravom obrane, da se branimo od tih napadaja 
ma od koga i ma s koje strane oni dolazili. Kad nas se može 
i smije sa svih strana nepravedno napadati, imademo mi ba- 
rem toliko prava u društvu, da se pravedno i časno branimo. 

A kako ćemo se braniti? Svima, koji nas dobronamjerno 
napadaju, mimo ćemo i objektivno izložiti svoje ekonomske 

prilike. Svi će ti vidjeti, da su krivo imali, i ako neće imati 
sućuti s nama, sigurno nas više neće napadati. Mi ne naglašu- 
jemo dovoljno svijetu naših teških prilika i zato nas mnogi 
i bez svoje krivnje krivo prosuđuju. 

A što ćemo i kako ćemo s onima koji su zlobni? Njima 
ne koristi pozitivno razlagati niti dokazivati, jer nam uopće 
ne vjeruju. O njima vrijedi ono što je sv. Ignacije mučenik 
pisao o vojnicima koji su ga pratili u Rim: »De Syria usque 
ad Romam pugno ad bestias in mari et in terra, nocte dieque 
ligatus cum decem leopardis, hoc est militibus, qui me custo- 
diunt; quibus et cum benefeceris, peiores fiunt« (Od Sirije 
do Rima borim se sa životinjama na moru i na kopnu, noću 
i danju vezan sam uz 10 leoparda, tj. vojnika, koji me čuva- 
ju. Oni, kada im i dobro učiniš, postaju gori). (Brev. Rom., 
in fešto S. Ignatii, Ep. et Mart. II Noct.). 

što dakle s njima? Uputiti ih, neka gledaju kako su op- 
skrbljeni drugi staleži. Reci im, neka pitaju koliku plaću do- 
biva općinski pandur, pisar, blagajnik, bilježnik; kako je pla- 
ćeno učiteljstvo i srednjoškolski nastavnici; kolika beriva do- 
bivaju činovnici na srezu (kotaru) a još više oni kod bano- 
vine; neka se malo zabave dohocima činovnika u ministar- 
stvima i samih ministara! Neka ti zlobnici ispituju koliko pri- 
vređuju pojedini vlasnici tvornica, industrijalci, trgovci i to- 
liki drugi bilo pojedinci bilo staleži. Onu istu batinu, kojom 
se udara po nama, okreni, pa neka udara po drugome. Po 
nama je nepravedno udarala, a po drugima će i te kako pra- 
vedno udarati. Treba rješavati socijalno pitanje, treba dosko- 
čiti teškoj socijalnoj bijedi. Ali uzrok se neka traži tamo gdje 
on uistinu i postoji, a ne kod svećenika, koji mnogoput jedva 
životare. Dohoci su relativna stvar; promatraju se u odnosu 
prema drugim staležima i njihovim berivima. Kad nas se ne- 
pravedno napada, imademo pravo — da se časno obranimo — 
upozoriti na druge staleže i reći otvoreno: drugi bolje stoje, 
nečasno je i nepravedno da se nas napada. 

Ako pak dođe prigovor, imade pojedinaca koji su bogati, 
reći ćemo: to stoji. Ali tih pojedinaca imade daleko manje u 
našem staležu, nego u drugim. Uostalom, ako se i nađe koji 
pojedinac bogat, najveća većina klera je siromašna i ti po- 
jedinci nipošto ni jesu dovoljan razlog, da se ovako grubo vri- 



Jl* čitav stalež. Treba dakle da smo ponosni i da odlučno 
odbijamo od sebe grubo — neopravdano napadanje. 


Peni ć-] »Silno svećeničko blago«. Sacerdos Christi, 
15/1936, br. 12, str. 156—158; 16/1937, br. 1, str. 11—13. 


CRKVENI RAČUNI 
I. Savjesni svećenici 

Imade među braćom svećenicima divnih primjera. Svaku 
— i najmanju — svotu odmah zabilježi na njezino mjesto; 
jednom u primitak, drugi put u izdatak — već prema naravi 
stvari. Kad treba načiniti obračun, začas je gotov. Treba pod- 
nijeti kakav izvještaj o blagajničkom stanju, čini ga bez ika- 
kve poteškoće i s takvom točnošću, da staneš pa se diviš. 
Kojagod od viših instancija (uprave) dođe da ga kontrolira, 
svaka je zadovoljna, svaka izvješćuje višu o uzornom redu u 
vođenju računa takva svećenika, svaka mu daje priznanje. 
Takav je svećenik tako plemenit, da računa sa svakom parom; 

0 svemu vodi brigu, na sve pazi, sve korisno iskorišćuje. Iz 
svakoga njegova računa izbija nježna njegova savjest i želja, 
da na svim linijama svećeničkoga života pruži Bogu, Crkvi 

1 okolini maximum (najviše) što pružiti može. 

To je onaj vjerni sluga, kome Gospodar povjerava svoju 
čeljad. »Fidelis dispensator, et prudens, quem constituit do- 
minus supra familiam suam, ut det illis in tempore tritici 
mensuram?« (Luc. 12, 42). To je onaj blaženi sluga, koga će 
gospodar naći budnim i postaviti nad svim dobrima svojim. 
»Beatus ille servus, quem, cum venerit dominus eius, inve- 
nerit sic facientem (vigilantem). Amen, dico vobis: quoniam 
super omnia bona sua constituet eum« (Matth. 24, 46-47). 
To je onaj blaženi čovjek, koji se boji Gospodina i drži za- 
povijedi njegove. »Beatus vir, qui timet Dominum: in man- 
datis eius volet nimis. Potens in terra erit semen eius: gene- 
ratio rectorum benedicetur. Gloria et divitiae in domo eius, 
et justitia eius manet in saeculum saeculi« (Ps. 111, 1-3). Tak- 
vog će svećenika gospodar postaviti nad mnogim i pozvati 
da uđe u radost gospodara svoga. »Euge, serve bone, et fidelis, 
quia super pauca fuisti fidelis, super multa te constituam: 
intra in gaudium domini tui« (Matth. 25, 21). Svećenik koji 
je vjeran u sitnim računima, bit će vjeran i pouzdan i u veli- 

kim; takvog biskup bez straha namješta i u službu koja traži 
najveće povjerenje. »Qui fidelis est in minimo, et in maiori 
fidelis est« (Luc. 16, 10). Ovakav će svećenik, jer je točan i 
savjestan u malenkostima, biti još većma točan i savjestan u 
većim i težim obvezama. On je vjerni prijatelj Bogu, Crkvi 
i narodu. A od vjerna prijatelja što se dade zamisliti bolje? 
»Amico fideli nulla est comparatio« (Eclus. 6, 15). Savjestan 
je svećenik sličan Josipu Misirskome, o kome iznosi Sveto 
Pismo: »Fuitque Dominus cum eo, et erat vir in cunctis pro- 
spere agens; habitavitque in domo domini sui, qui optime 
noverat Dominum esse cum eo, et omnia, quae gereret, ab eo 
dirigi in manu illius. Invenitque Joseph gratiam coram do- 
mino suo, et ministrabat ei; a quo praepositus omnibus guber- 
nabat creditam šibi domurn, et universa quae ei tradita fue- 
rant: benedixitque Dominus domui Aegyptii propter Joseph, 
et multiplicavit tam in aedibus quam in agris cunctam eius 
substantiam« (Gen. 39, 2-5). (Jahve je bio s Josipom, zato je 
u svemu imao sreću: Egipćanin ga uzme k sebi u kuću. Vidje 
njegov gospodar da je Jahve s njim i da svemu što mu ruka 
poduzme Jahve daje uspjeh; zavolje on Josipa i uze ga za dvo- 
ranina, i postavi ga za upravitelja svoga doma i povjeri mu 
sav svoj imetak. I otkad mu je povjerio upravu svoga doma 
i svega svog imetka, blagoslovi Jahve dom Egipćaninov zbog 
Josipa: blagoslov Jahvin bijaše na svemu što je imao — u 
kući i u polju). 

II. Svećenici s manje mara 

Ali imade nažalost i takvih svećenika, koje se — kad je 
govor o točnom i savjesnom vođenju crkvenih računa — ne 
bi moglo pohvaliti. Primi odnosno izdade novac, a ne ubilježi 
odmah. Kasnije zaboravi i nakon nekoga vremena uopće ne 
zna zašto je novac izdao, odnosno u koju ga je svrhu primio. 
Treba sastaviti račun i podastrijeti ga kojoj višoj instanciji, 
a on u sto briga — što će i kako će. Nema drugoga izlaza, nego 
sastaviti račun odoka. Sad se unose i primici i izdaci in globo 

okruglo po prilici. Može se dogoditi, da su primici bili 

veći nego su u računu prikazani i tako strada župska crkva, 
kapela ili druga duhovna ustanova. Ako je svećenik osjetljiv 
u pitanju novca, onda neće stradati nijedna crkvena usta- 
nova, makar površno vodi račune, jer će sam podmiriti ma- 
njak. Ali je i u tome slučaju šteta po crkvene ustanove, jer 
se iz površno vođenih računa ne može razabrati realno stanje 


158 


crkvene imovine — ne znaš zapravo koliki su izdaci, a koliki 
opet primici. Nakon takovih računa nijesi na čistu što da po- 
duzmeš, da dođe do ravnoteže u proračunu. 

Vlast, kojoj se podastire ovako površno sastavljen račun, 
odmah primijeti nedostatke. Makar joj je neugodno, a više 
puta i vrlo teško, vraća račune natrag sa primjedbom, neka 
se sastave iscrpnije — to znači točnije i savjesnije. Svećenik 
pak, kome su računi vraćeni, dospio je opet u nove klance 
jadikovce. Prvi puta mu je bilo teško sastavljati račune, jer 
se nije pravo sjećao primitaka i izdataka, nego ih je unosio u 
određene stavke odoka — samo da udovolji propisu, a sada 
će mu biti još teže sastavljati račune, jer se još manje sjeća 
brojki, budući da je proteklo još više vremena otkako je no- 
vac primao i izdavao. U mučnoj je dakle situaciji i on i nad- 
ležna vlast. Natežu se. On dokazuje, da su računi ispravni, a 
vlast prigovara. Tako se gubi vrijeme, koje bi se i te kako 
korisno moglo upotrijebiti u radu za duhovni napredak vjer- 
nika; troše se živci, koji su i onako, već istrošeni uslijed to- 
likih udaraca što ih mi svećenici primamo (god. 1937) sa 
svih strana, a konačno uvijek kod takvih neurednih računa 
trpi crkvena imovina. 

Gdje je razlog netočnom vođenju crkvenih računa? Do- 
gađa se, da je dušobrižnik sam na velikoj župi i ne dospije na 
sve kako bi želio. Ubere i izda novac. Kako je odmah i nepo- 
sredno zaokupljen drugim poslom koji mora nužno svršiti, 
odgodi unošenje novca u knjigu. Kasnije zaboravi, a ako se 
i sjeti, sjećanje nije uvijek vjerno. Tako se može dogoditi, 
da bez vlastite svećenikove krivnje koji put nijesu računi 
točni. Budimo objektivni i iskreni, takvi se slučajevi u da- 
našnjim (god. 1937) teškim prilikama mogu dogoditi. Među- 
tim to će se dogoditi samo tu i tamo; koji put. Redovito pak 
preopterećenost u poslu nije razlogom netočnih računa. 

Nego što? Pigritia (lijenost): »Vult et non vult piger« 
(Prov. 13, 4). (Uzaludna je žudnja lijenčine. Izr. 13, 4). De- 
sideria occidunt pigrum, noluerunt enim quidquam manus 
eius operari«. (Prov. 21, 25). (Lijenčinu ubija želja njegova, 
jer mu ruke bježe od posla. Izr. 21, 25). »Dicit piger: Leo est 
foris, in medio platearum occidendus sum« (Prov. 22, 13). 
(Lijenčina veli: »Lav je vani, nasred trga poginuo bih«. Izr. 
22, 13). »Sicut ostium vertitur in cardine suo, ita piger in 
lectulo suo« (Prov. 26, 14). (Kao što se vrata okreću na stože- 
rima svojim, tako i lijenčina na postelji svojoj. Izr. 26, 14). 

Kakav je križ ovakav svećenik svojim pretpostavljenima lije- 
po ističe Salamon kad veli: »Sicut acetum dentibus, et fumus 
oculis, sic piger his, qui miserunt eum« (Prov. 10, 26). (Kakav 
je ocat zubima i dim očima, takav je ljenivac onima koji ga 
šalju. Izr 10, 26). Takvoga upozoruje isti Salamon neka pođe 
k mravu i neka se od mrava nauči mudrosti. »Vade ad for- 
micam, o piger, et considera vias eius, et disce sapientiam, 
quae, cum non habeat ducem, nec praeceptorem, nec princi- 
pem, parat in aestate cibum šibi, et congregat in messe, quod 
comedat. Usquequo, piger, dormies? Quando consurges e 
somno tuo?« (Prov. 6, 6-9). 

III. Što veli Crkveni Zakonik? 

Can. 1523. — Administratores bonorum ecclesiasticorum 
diligentia boni patrisfamilias suum munus implere tenentur; 
ac proinde debent (Kanon 1523. — Upravitelji su crkvenih 
dobara dužni svoju službu ispunjavati marljivošću dobrog 
domaćina; zato moraju): 

1° Vigilare ne bona ecclesiastica suae curae concredita 
quoquo modo pereant aut detrimentum capiant (1. paziti da 
crkvena dobra, koja su povjerena njihovoj brizi, ne bi kako 
propala ili se oštetila); 

2° Praescripta servare iuris tam canonici quam civilis, aut 
quae a fundatore vel donatore vel legitima auctoritate impo- 
sita sint (2. držati se propisa kako crkvenoga tako i svjetov- 
noga prava ili onoga što je odredio zakladnik, darovatelj ili 
zakonita oblast); 

3° Reditus bonorum ac proventus accurate et iusto tem- 
pore exigere exactosque loco tuto servare et secundum funda- 
toris mentem aut statutas leges vel normas impendere (3. tra- 
žiti prihode i urode dobara savjesno i u zgodno vrijeme; ču- 
vati ih skupljene na sigurnom mjestu; raspolagati njima pre- 
ma namjeri zakladnika ili prema zakonskim odredbama ili 
uputama); 

4° Pecuniam ecclesiae, quae de expensis supersit et utiliter 
collocari potest, de consensu Ordinarii, in emolumentum ipsi- 
us ecclesiae occupare (4. crkveni novac, što preostaje od (od- 
bitih) potrošaka, može se korisno uložiti, s privolom ordinari- 
ja upotrijebiti u korist same crkve); 

5° Accepti et expensi libros bene ordinatos habere (5. imati 
dobro uređene knjige prihoda i rashoda); 

6 Documenta et instrumenta, quibus iura ecclesiae in bona 
nituntur, rite ordinare et in ecclesiae archivo vel armario 
convenienti et apto custodire; authentica vero eonim exem- 
plaria, ubi commode fieri potest, in archivo vel armario 
Curiae deponere (6. pravilno urediti isprave (dokazala) i listi- 
ne, na kojima se osnivaju prava crkve na dobra; čuvati ih u 
crkvenom arhivu ili u zgodnom i uređenom spremnjaku (or- 
maru); njihove izvornike, gdje je zgodno, predati na čuvanje 
u arhiv ili spremnik (ormar) biskupskog dvora). 

Can. 1525. — § 1. Reprobata contraria consuetudine, ad- 
ministratores tam ecclesiastici quam laici cuiusvis ecclesiae 
etiam cathedralis aut loci pii canonice erecti aut confraterni- 
tatis singulis annis officio tenentur reddendi rationem admi- 
nistrationis Ordinario loci. (Kanon 1525. — § 1. Upravitelji 
bilo crkvenjaci bilo svjetovnjaci koje mu drago crkve, pa i 
stolne, ili nabožnog mjesta kanonski ustanovljenoga, ili bra- 
tovštine, moraju mjesnom ordinariju svake godine, po služ- 
benoj dužnosti, polagati račune o upravi; osuđen je svaki 
protivni običaj). 

Can. 1528. — Etsi ad administrationem non teneantur ti- 
tulo beneficii vel officii ecclesiastici, administratores qui mu- 
nus expresse vel tacite susceptum, arbitratu suo dimittunt 
ita ut damnum exinde ecclesiae obveniat, ad restitutionem 
tenentur. (Kanon 1528. — Iako upravitelji nisu dužni uprav- 
ljati zbog nadarbine ili crkvene službe, ipak, ako napuštaju 
službu upravitelja, koju su primili izričito ili šutke, pa od 
toga nastane šteta crkvi, dužni su na odštetu). 

U savezu s navedenim kanonima Crkvenoga Zakonika na- 
ša je »Prva sinoda nadb. zagrebačke« donijela u svakom po- 
gledu upravo iscrpivi »Naputak u upravljanju crkvenim do- 
brom«. (Vidi: »Prva sinoda nadb. zagreb.«, strana 310 — 398). 
U »Naputku« se nalazi i poglavlje pod naslovom »Blagajni- 
čko upravljanje crkvenim novcem«. Tu se nalaze detaljne 
upute o vođenju same blagajne, a među ostalim stoje ova 
upozorenja: 

d) Blagajnički dnevnik vodi se vremenskim redom tako, 
da se još istoga dana unese u određenu rubriku pojedini pri- 
mitak i izdatak. 

k) Blagajnički dnevnik, račune, iskaze i izvatke, koji se 
odnose na upravljanje imovinom, valja voditi čisto, čitljivo 
i uredno prema propisima ovoga »Naputka«. 

Dr Janko Penić, Sabrana djela, I. 

»Directorium« pak upozoruje upravitelje crkvene imovine 
»Crkveni računi. Izvadak, zapisnik o škontracip blagajne 
nriiepise promjena u imovmcima crkvene, nadarbmske i 

Iz sv ; h se navedenih crkvenih propisa jasno vidi, da je 
Crkvi puno stalo do toga, da se crkvenom jmovmom savjesno 
unravlia da se crkveni računi točno vode i da se nigdje mst 

STSS^iSS moglo u bilo ^ P°f c "l^“pS 
noj imovini. A koji su razlozi, zbog kojih Crkva toliko p 

na točnost u vođenju crkvenih računa. 

IV. Pravednost. 

To ie ćudoredna stožerna krepost, koja upućuje čovjeka, 
da dad^ 6 svakome što mu pripada. »Podajte dakle caru carevo 
f Bogu Božje< (Mt 22, 21). župnoj dakle crkvi daj sto je 
njezino kapeli što njoj pripada, grobljanskoj blagajni na sto 
ona imkde pravo - i tako redom svakoj crkvenoj ustanovi 
što joj po kanonskim i državnim propisima pripada, a sebi 

opet zadrži što po zakonu pripada tebi. Da se pa * hićena 
može postupati i da nijedna ustanova ne bude Prikraćena, 
treba točno voditi račune. Samo na taj ces način 
kojoj ustanovi pripada i prema tome moći ces joj dati nje- 
zino pravo. . c 

Kolike lijepe pohvale i kako velike nagrade obecaje Sv. 
Pismo iustitiae et homini iusto, pravednosti i pravednom 
čovjeku' »Et retribuet mihi Dominus secundum lustUia ™ 
meim- et secundum puritatem manuum mearum retribuet 
mihi« (Ps 17 21) (Po pravednosti mojoj Jahve mi uzvrati, 
™ mojih on me nagradi,. .Multae .ribu atrones 

Fustorum - cuslodit Dominus omnia ossa »ram. (Ps 33 
20 21) (Mnoge nevolje ima pravednik ... On čuva sve kosu 
niegove). »Iustus, ut palma florebit; sicut cedrus Libam mul- 
. ... / q i i T\ (Ko palma cvate pravednik i raste 

Sef »iSomm autem Semita, quasi lux 

sFlendens “dit et cresci. usque ad perfeetam d.em. 

(Prov 4 18) 1 (A pravednička je staza kao svjetlost svanuca 
koFa ie sve jasnija do potpunog dana. Izr 4, 18). .Bened.ct.0 
Domini supir capu, teti. (Prov. 10, 6), (Blagoslov, su nad 






glavom pravedniku. Izr 10, 6). »Iustorum autem ammae in 
manu Dei sunt, et non tanget illos tormentum mortis« (Sap. 
3, 1). (A duše su pravednika u ruci Božjoj, i njih se ne 
dotiče muka nikakva. Mudr 3, 1). »Iustus autem, si morte 
praeoccupatus fuerit, in refrigerio erit« (Sap. 4, 7). (A pra- 
vednik ako i umre prijevremeno, naći će mir. Mudr 4, 7). 
»Iusti autem in perpetuum vivent, et apud Dominum est 
merces eorum, et cogitatio illorum apud Altissimum. Ideo 
accipient regnum decoris, et diadema speciei de manu Do- 
mini: quoniam dextera sua teget eos« (Sap. 5, 16-17). (A pra- 
vednici žive dovijeka, i u Gospodu je nagrada njihova, i 
briga za njih u Svevišnjeg. Zato će iz ruku Gospodnjih pri- 
miti kraljevsku krunu slave i vijenac ljepote; svojom će ih 
desnicom Gospod zakriliti. Mudr 5, 15-16). »Dičite iusto, 
quoniam bene, quoniam fruetum adinventionum suarum co- 
medet« (Isa. 3, 10). (Kažite: »Blago pravedniku, hranit će se 
plodom djela svojih!«). »Tune iusti fulgebunt sicut sol in 
regno Patris eorum« (Matth. 13, 43). (Tada će pravednici 
zasjati poput sunca u kraljevstvu Oca svojega). »Iunior fui, 
etenim senui: et non vidi iustum derelietum, nec semen eius 
quaerens panem. Tota die miseretur et commodat: et semen 
illius in benedictione erit« (Ps. 36, 25-26). (Mlad bijah i 
ostarjeh, al’ ne vidjeh pravednika napuštena ili da mu djeca 
kruha prose. Uvijek je milosrdan i u zajam daje, na njegovu 
je potomstvu blagoslov). »Memoria iusti cum laudibus« 
(Prov. 10, 7). (Pravednikov je spomen blagoslovljen. Izr 10, 
7). »Et nomen eorum vivit in generationem et generationem« 
(Eclus. 44, 14). (I ime njihovo živi za sva pokoljenja. Sir 44, 
14). — Jedna pohvala pravednosti i pravedniku ljepša od 
druge, jedna nagrada veća od druge! 


V. Ostali razlozi. 

1) Svi jesno zanemarivanje u vođenju crkvenih računa je 
uvijek peccatum, grijeh. Jednom će biti peccatum leve, laki 
grijeh, a drugi put i peccatum grave, teški grijeh. Ako je 
nemar bio sasvim svijestan i šteta po crkveno dobro bila 
velika, sigurno je, da će savjest biti opterećena peccato gravi. 
Ako pak nemar nije bio sasvim svijestan, ili pak šteta nije 
bila velika, bit će po srijedi samo peccatum leve. No krepo- 
stan će svećenik izbjegavati ne samo onaj nemar u vođenju 
crkvenih računa iz koga slijedi peccatum grave, nego i onaj 

iz koga slijedi peccatum leve. Zašto? Naprosto zato, što je 
Crkva danas u tako teškim materijalnim okolnostima, da 
joj i najmanji prihod dobro i vrlo korisno dođe, a obratno 
svaku i najmanju štetu i gubitak bolno osjeća. Narod je 
siromašan i od njega ne možemo mnogo očekivati. On ne 
daje. A ako i daje, daje malo i s teškom mukom. Potrebe su 
pak Crkve — kako svjedoči svakidašnje iskustvo — upravo 
goleme. Treba dakle ovom imovinom, što je još Crkva imade, 
što bolje upravljati, da se kako tako podmiruju silne potrebe 
Crkve. 

2) Svaku štetu, koja slijedi iz svijesnoga nemara u vođe- 
nju računa, treba nadoknaditi onoj crkvenoj ustanovi kojoj 
je šteta nemarom prouzročena. Što je veći nemar bio i dulje 
vremena trajao, to će i štete biti veće, to će i obveza u nak- 
nađivanju šteta biti veća i teža. A čime ćes, brate, naknađi- 
vati štete kad sam i onako teško živiš i jedva kraj s krajem 
vežeš? Zašto si dakle nemarnim vođenjem crkvenih računa 
sam zadaješ novih neprilika, novih uzrujavanja i praviš nove 
dugove? Dug je zao drug — pa bio ti dužan makar kome, a 
pogotovo je težak drug ako duguješ crkvenoj ustanovi. Cr- 
kvena dobra služe promicanju slave Božje, ugleda Crkve, 
spasa duša i ugleda našega svećeničkoga. Time što si pro- 
pustio potreban mar u upravi crkvenih dobara, i tako postao 
dužnik Crkvi, postao si krivcem nazatku svih duhovnih vred- 
nota koje radi tvoga nemara trpe. A zar nije to potresna 
stvar, da onaj koji je po službi zvan da promiče interese 
Crkve — interese Božje, ne samo da ih ne promiče, nego ih 
svojim svijesnim propustom još krnji i oštećuje! 

3) Ponos. Nijednome čovjeku nije svejedno, da li uživa 
dobar ili zao glas, a pogotovo ne svećeniku. Nije i ne smije 
biti svejedno, da li se o nekome govori kao o čovjeku koji 
je uredan, točan i savjestan u vođenju računa, koji je tako 
osjetljiv da u računima pazi i na zadnji dinar, ili pak o njemu 
kola naokolo glas kao o lakoumnom, površnom i nesavjesnom 
čovjeku, kojemu nije stalo ni do čega. A fortiori (tim više) 
to vrijedi za svećenika. Kad se o svećeniku širi glas, da je 
točan i savjestan u računima, njemu svijet rado daje za 
duhovne svrhe, jer je uvjeren, da će sve korisno upotrijebiti 
za Božju stvar. Ako je pak poznat kao površan u računima, 
svijet zazire od davanja darova u duhovne svrhe, jer se boji, 
da darovi neće polučiti željenu svrhu. Kad dakle ne bi bilo 
viših, vrhunaravnih motiva: ljubav prema Bogu, ljubav pre- 

ma Crkvi, ljubav prema spasu vjernika, ljubav i poštivanje 
duhovnih vrednota, već bi i sam ponos — dobar glas morao 
biti tako jaki motiv u čovjeku i svećeniku, da bude točan i 
savjestan u računima. 

Objava visoko ističe vrijednost dobroga glasa. »Et erat 
haec. (Iudith) in omnibus famosissima, quoniam timebat 
Dominum valde, nec erat qui loqueretur de illa verbum ma- 
Ium« (Iudith 8, 8). (Kod svih je bila na najboljem glasu, jer 
je bila vrlo bogobojazna. Nije bilo nikoga, tko bi o njoj 
govorio što ružno). »Melius est nomen bonum, quam divitiae 
multae; super argentum et aurum, gratia bona« (Prov. 22, 
1). (Dobro je ime bolje od velika bogatstva, i bolja je naklo- 
nost od srebra i zlata. Izr 22, 1). »Melius est nomen bonum, 
quam unguenta pretiosa; et dies mortis die nativitatis« 
(Eccles. 7, 2). (Bolji je dobar glas nego skupocjeno ulje, i 
smrtni dan nego dan rođenja. Prop 7, 1). »Curam habe đe 
bono nomine: hoc enim magis permanebit tibi, quam mille 
thesauri pretiosi et magni. Bonae vitae numerus dierum: 
bonum autem nomen permanebit in aevum« (Eclus. 41, 15- 
-16). (Brini se za ime, jer ti ono ostaje dulje nego tisuće 
velikih zlatnih zaloga. Sretan život traje stanovit broj dana, 
ali časno ime ostaje zauvijek. Sir 41, 12-13). »Quaecumque 
(sunt) bonae famae (sequimini)« (Philipp. 4, 8). (Sve što 
je na dobru glasu, slijedite. Fil 4, 8). »In omnibus operibus 
tuis praecellens esto. Ne dederis maculam in gloria tua« 
(Eclus. 33, 23-24). (U svim djelima svojim budi gospodar i 
ne daj da ti se okalja čast. Sir 33, 23). 

4) Uviđavnost prema duhovnoj vlasti. Zapovijed o kršćan- 
skoj ljubavi prema bližnjemu traži od svakoga čovjeka, da s 
jedne strane čini bližnjemu dobro, gdje i koliko može, a s 
druge strane da ukloni od bližnjega zlo, gdje i koliko može. 
Jednako i još više vrijedi ta zapovijed za naše svećeničko 
međusobno vladanje. Gdje možeš tu učini dobro svećeniku, 
a jednako ga poštedi i od zla, gdje ti se pruži prilika. Kad 
znadeš, da crkveni zakoni nalažu točnost u vođenju crkvenih 
računa i točnost u odašiljanju računa određenim vlastima u 
određeno vrijeme; kad znadeš, da crkvena vlast mora bdjeti 
i urgirati točno obdržavanje crkvenih propisa, zašto onda ne 
bi bio točan i savjestan i u vođenju i u odašiljanju crkvenih 
računa? Kad na svaki način moraš voditi i odašiljati račune, 
zašto to ne bi učinio točno i u određeno vrijeme? Zašto ne 
bi priuštio malo radosti i veselja duhovnoj vlasti? Zašto je 

ne bi poštedio neugodnosti, uzrujavanja koje nastaje kad 
mora iterum atque iterum, ponovo i ponovo, forsirati da joj 
pošalješ račune? Kako je tebi drago kad od nekoga nešto 
očekuješ i on ti to savjesno izradi i točno u određeno vri- 
jeme pošalje, tako je i duhovnoj vlasti drago kad si ti savje- 
stan i točan u računima. Tebe žalosti kad te netko svojom 
nemarnošću i nehajem muči; jednako tako djeluje i na du- 
hovnu vlast tvoj nehaj i tvoji propusti. »Sve dakle, što ho- 
ćete, da čine vama ljudi, činite i vi tako njima, jer je to 
zakon i proroci« (Mt 7, 12). U niječnom pak obbku: što ne 
bi vi rado da vama ljudi čine, to nemojte niti vi njima činiti. 
Koliki su dakle razlozi sa svih strana, da se crkveni računi 
savjesno vode i točno u propisnom roku crkvenoj vlasti 
odašilju! 

X. [Dr Janko Penić.] Crkveni računi. Sacerdos Christi, 16/1937, 
br. 3, str. 42 — 45; br. 4, str. 58—60. , 

Katolički list, 88/1937, br. 18, str. 212 — 213; br. 19, str. 227 229. 

SLOGA. 

U naravnom redu nema nijedne kreposti, koja bi ljudima 
bila toliko poznata, i koju bi ljudi tako visoko cijenili kao 
slogu. O njoj govori staro i mlado. Nju preporučuje učen i 
neuk. Ona je imala vrijednost diljem čitave povijesti jednako 
kao i danas. Uvijek je suvremena. Uvijek korisna. 

Koliko je star ljudski rod, toliko je stara i sloga. Dok se 
druge vrednote ljudskog duha s vremenom dižu, rastu, na- 
preduju i sazrijevaju da onda padnu u zaborav, sloga je 
uvijek mlada i draga kao što je uvijek draga mladost i dobro 
zdravlje. Kome ikada omrznu vjeran prijatelj? Tako i sloga. 

Dokgod bude ljudi, oni će raditi za svrhu. A svrha se 
polučuje to prije i lakše, što više ljudi zajedno i oduševlje- 
no — dakle složno rade za nju. 

Mi ne dajemo slogi neku tajanstvenu moć u naravnom 
redu. U naravnom redu računamo s njome toliko koliko i svi 
drugi ljudi — bilo pojedinci, bilo skupine. Neobično je sloga 
jaka kad je nadnaravna krepost — kad je čovjek razvija po- 
mognut milošću Božjom. 

1. Moć sloge. 

0 tome je lakše i korisnije govoriti iz iskustva, nego iz 
umovanja. Praktična je to vrlina. Njome se ljudi više bave 
u praksi, nego u teoriji. I plodovima rodi samo u praksi — 
u dnevnom, našem, ljudskom životu. Prošetajmo, prema to- 
me, životom kao rodnim voćnjakom i berimo plodove sloge. 

Kad u pojedincu čovjeku vlada sloga između duše i tijela, 
ona donosi divan plod — plemenit značaj. Duša zapovijeda, 

a tijelo sluša. Oči gledaju plodna polja, a duša se divi dobroti 
Božjoj. Oči promatraju bezbrojne zvijezde, a duša je zapa- 
njena nad mudrošću Božjom. Oči se pasu po živim umjetni- 
nama: po biljnom i životinjskom carstvu, a duša se diže k 
Bogu-umj etniku. Oči su sate i sate uprte u mravinjak. Ne 
mogu da se nagledaju marljiva i ustrajna rada, a čovjek ćuti 
prekor. — I ja, i toliki drugi ljudi — gdje smo u radu, ko- 
liko zaostajemo za nerazumnim stvorovima! A kvočka? S ko- 
likom brigom bdije nad pilićima! Koliko se žrtvuje za njih! 
Duša razmišlja: ljudske majke, kolike ste, koje kvočka po- 
stiđuje! — Kad bi oči htjele vrludati po zlim knjigama, nez- 
godnim kinima i kazalištima, ili gledati osobe što duša ne 
dopušta, reći će im duša: Oči moje, oči sokolove, sklopili 
smo savez da ne gledate zabranjenih predmeta, jer bi time 
smrt uzrokovale i sebi i meni! I poslušaju vječne oči, slože 
se s dušom i ne gledaju. 

Uši čuju nezgodne razgovore, proste riječi i kletve, a 
duša ih odmah zatvara. Sjeća se duša mudrih riječi: »Uši 
valja zatvoriti zlim glasovima, i to već prvima. Jer kad su 
počeli (prodirati u uši) i dopušteno im je, još se više usu- 
đuju (prodirati)« (Seneca, epist. 123). Dopre do ušiju i ogo- 
vor i kleveta. Dira se u tuđe poštenje. Uši se složno zatvore, 
jer duša upozoruje: čemu opterećivati savjest tuđim sme- 
tištem kad je i vlastito vrlo veliko? Kad pak uši slušaju 
pametnu riječ, mudre roditeljske, nastavničke i odgojiteljske 
savjete, tad ih nuka duša, neka se što više otvore, da budu 
slične cvijetu što se širom otvara suncu i toplini. A riječ će 
Božju i umno razlaganje u predavanju tako požudno upijati 
kako isušena i ispucana zemlja požudno upija toplu ljetnu 
kišu. Slušanje o tuđoj bijedi će djelovati tako, da će duša 
naložiti rukama: Zasučite rukave i pomozite. Posegnite u 
džep i darujte. 

Mirisat će tijelu petkom i drugim zabranjenim danima 
meso. Sloga će uputiti tijelo na dušu. Odgovor će biti: Ko- 
liko je dana u godini kad smiješ jesti meso koliko hoćeš! 
Zašto se ne bi u ovo nekoliko dana Bogu za ljubav ustegnulo 
od mesa, kad ti to koristi zdravlju, a imaš druge hrane još 
i bolje? Čuvaj se kojekakvih mirisa što časovito gode, a onda 
ostavljaju rastrovane živce i mekoputno tijelo, a dušu praznu. 
Miriši kreposti. Taj je miris trajan — vječan. Ljudi ga pri- 
znaju i cijene, a Bog bogato nagrađuje. 

Tek teži za što boljom hranom i što biranijim napitkom. 
A duša će mu dati na razmišljanje posljedice. Sve prekršaje 
moralnoga reda i u svim smjerovima, i u najvećem postotku, 
čine upravo siti i pijani ljudi. To je životna činjemca, koju 
dokazuju statistike svih naroda, a dokazuje ju i životno isku- 
stvo svakoga pojedinoga čovjeka. Naprotiv kad tek slijedi 
propise razuma i zadovoljuje se priprostom hranom bez 
opojnih pića ili u čednoj mjeri, tada je čovjek i zdrav, i 
trijezan, i čestit. Tada je čovjek sličan onoj trojici mladića, 
što ih spominje Sv. pismo, da su jeli povrće i bili ljepši, 
zdraviji i krepkiji, nego mladići, koji su se hranili s kraljev- 
skoga stola. 

Kad bi se tijelo htjelo raskošno oblačiti, doviknut će mu 
duša: Samo toliko se oblači koliko je potrebno za čuvanje 
zdravlja. Samo toliko i tako da odijelo bude štit stidljivosti 
i čedan nakit. A kad bi se tijelo htjelo preko mjere odma- 
rati i predugo počivati, tad će ga duša trgnuti: Žarko sunce 
otskočilo, hajdemo na rad! Iskoristimo vrijeme! U grobu ćeš 
počivati! U vječnosti ćemo se naužiti odmora! — Kako, da- 
kle, složan rad duše i tijela diže visoko čovjeka pojedinca! 

* 


Sloga u obitelji. Promatraj i ispituj obiteljske prilike 
gdjegod hoćeš. Neka je obitelj seljačka ili radnička. Neka 
bude građanska ili aristokratska. Kad su u obitelji prilike 
sređene. Kad obitelj uživa dobar glas. Kad obitelj gospodar- 
ski dobro stoji. Kad obitelj — da se pučki izrazim — ide 
naprijed, tada je sigurno sloga među najjačim uzrocima. I 
obratno. Obitelj je osiromašila. Njezme se slabosti prepriča- 
vaju po čitavom mjestu. Djeca na zlu glasu. Tu je razlogom 
— ako ne prvim, a ono sigurno među prvima — nesloga. 

Kad se muž i žena slažu, tad si vjerno izmjenjuju misli. 
U svakoj se stvari pitaju za savjet. Prijateljski se ispravljaju 
i usavršavaju. Oboje složno privređuju. Sve zahtjeve — prije 
nego im zadovoljuju — zajednički pretresu. Jesu li baš nužni, 
ili se može biti i bez njih? Nijedan se izdatak ne čini, a da 
ga prije obojica nijesu odobrila. Zar ne, da gospodarski mo- 
raju naprijed, pa makar dohoci bili ne znam kako skromni? 

Dogodi se među njima — supruzima — što se lako dogodi 
i u najboljoj obitelji — slabost kakva. Brzo će je poravnati 
i prikriti. Izvan obitelji se neće doznati. Na javu neće pro- 

drijeti. U javnost prodiru samo lijepi glasovi i povoljne okol- 
nosti, ono što služi obitelji na čast. 

Nad dječicom bdiju kao nad vlastitim zdravljem. Kod 
djece sve opažaju. Sve složno ispituju. Složno razmatraju. 

I opominju složno. I nagrađuju složno. Otac diže majčin 
ugled i upućuje djecu na pietet ili poštovanje prema majci. 
Majka čuva očev ugled i pred djecom govori samo najljepše 
i najbolje o ocu. Djeca se međusobno natječu, koje će biti 
bolje i odanije roditeljima. A javnost prstom upire u takvu 
obitelj i hvali izvor obiteljske sreće — obiteljsku slogu. 

Pođi selom. Vidjet ćeš lijepu zidanicu, da bi u grad pri- 
stala. Gospodarske zgrade prvorazredne. Ko ih je podigao? 
Obiteljska sloga! Opaziš hambare pune žitka, a torove pune 
blaga. Oči gledaju i ne mogu se puste nagledati. Ne mogu 
se rastati od silnoga blaga. I opet je u pozadini svega toga 
obiteljska sloga! 

Radnik ima skromnu plaću. Ali je u obitelji sloga. Nitko 
u kući nije gladan. Svi su pristojno odjeveni. Djeca su vedra 
i nasmijana kao golubovi. Obitelj ima i uložnu knjižicu. 
Skromna je. Milijune ne broji. Ali će biti po nekoliko tisuća. 
Obiteljska ih je sloga spremila za svaki slučaj. Dobro će 
doći, kad ne bude rada. Biti će lijepa pomoć u bolesti. A kad 
se kćerka bude udavala, doći će ocu kao da mu ih je sv. 
Nikola kroz prozor u kuću bacio! 

Obrtniku je obiteljska sloga alat nabavila. Radnju otvo- 
rila. Mušterije dovukla. Kuću kupila. Dobar glas i ugled pri- 
bavila. Trgovcu je i podružnice otvorila. I milijunski kapital 
na hrpu zgrnula. Građaninu je djecu iškolala. Javnosti ga 
preporučila i korisnih mu veza našla. Kćerke lijepo poudala, 
a sinove unosno namjestila. 

Zar si može ijedna obitelj na zemlji nešto ljepše zaželjeti 
nego što je obiteljsko dobro — sloga! 

•k 

Kako sloga djeluje kod pojedinca, u obitelji i kod poje- 
dinih staleža, tako djeluje i kod naroda. Jer što je narod 
nego skupina staleža? Ili velika množina obitelji? Ili konačno 
— sad veći, sad manji — broj pojedinaca? Što pomaže u 
životu pojedincu, pomoći će i narodu. Što smeta običnoj 
obitelji, smetat će i velikoj obitelji — narodu. 

Naš je hrvatski narod bistar. Od prirode lijepo nadaren. 
Marljiv i ustrajan. Za svoje uvjerenje zna mnogo trpjeti i 
pregarati. U borbi ne pozna uzmicanja. Plemenit je. Dobro- 
ćudan je. U velikoj mjeri obilujemo i prirodnim bogatstvom. 
Svi su životni uvjeti tu. A ipak nijesmo mogli naprijed? Jer 
smo bili nesložni! 

Do najnovijega smo vremena uvijek bili pocijepani na 
bezbroj stranaka. I mjesto da su se narodne snage trošile 
na izgradnji naroda, one su se trošile na međusobno uništa- 
vanje. A ako jedan gradi a drugi razgrađuje, što preostaje 
drugo nego mučan i uzaludan posao, od koga nikakve ko- 
risti, nego samo šteta. Ovakav je rad sličan kolima, koja 
jedni vuku naprijed, a drugi natrag. Konačno se kola istroše, 
a da ni jednoj ni drugoj strani nisu koristila baš ništa. 

Nema ideje tako glupe, koja ne bi išla naprijed, ako imade 
vatrene propovjednike! Ali ni tako uzvišene koja ne bi ostala 
bez uspjeha, ako je šire mlohavi i nesložni širitelji! Pogle- 
dajmo nakon prvog svjetskoga rata narode oko sebe! Ima ih 
koji su rat izgubili, a ipak mijenjaju državne međe sebi u 
korist! To postizavaju bez kapi krvi! Bez ijednoga ispaljenog 
metka! Drugi su dobili svjetski rat. Nalazili su se u moral- 
nim i materijalnim prilikama vanredno povoljnim. A ipak u 
svijetu ne znače ništa osobita. Razlog je ovdje nesloga, a 
tamo vanredna sloga. Nigdje nećeš naći poslovicu »slogom 
rastu male stvari, a nesloga sve pokvari« tako zorno ostva- 
renu kao u evropskim državama nakon rata. 

Konačno vidimo lijepi plod sloge u najnovije vrijeme i 
kod našega naroda. Nastupa jedinstveno. Složno. Ne popušta. 
Svijestan si je svojih prava. I drugi mu ih priznaju. 

U nijednome društvu na svijetu nema toliko sloge koliko 
u Katoličkoj Crkvi. Isus je na Zadnjoj večeri molio Oca ne- 
beskoga za učenike: »Da ih veže savršeno jedinstvo« (Iv 17, 
23). Sv. Pavao često naglašuje slogu. »Nema tu ni Židova ni 
Grka, nema ni roba ni slobodnjaka, nema ni muško ni žen- 
sko, jer ste vi svi jedno u Kristu Isusu« (Gal 3, 28). »Molim 
vas dakle ja, sužanj u Gospodinu, da čuvate jedinstvo Duha, 
u vezi mira« (Ef 4, 3). »Samo se vladajte dostojno Evanđe- 
lja Kristova, da čujem za vas, da stojite u jednomu Duhu, i 
jednodušno zajedno se borite za vjeru i Evanđelje« (Filip 
1, 27). To nije naravna sloga, nego nadnaravna. Potječe od 

Boga-čovjeka Isusa Krista, a podržava je milost Božja. Zato 
i donosi divne — nadnaravne uspjehe. 

Međutim i u samoj Kristovoj Crkvi — unatoč nadnaravne 
sloge, koju joj je Krist namro — kad se pojavi ljudska ne- 
sloga, nastaju strašni potresi i teške rane. Dosta je samo pre- 
listati crkvenu povijest i odmah vidiš koliko je bilo krivo- 
vjerja i raskola! Koliki ratovi tim zgodama! Koliko je ener- 
gije izgubljeno! Koliko i života i imovine upropašćeno! A 
rane se tim ratovima zadane teško liječe. Jedne su od naj- 
većih — Istočni raskol i Luterov pokret — i danas još otvo- 
rene! Samo Bog zna kad će zacijeliti! 

Povijest spominje, da je za turskih ratova postojala kod 
Turaka ustanova »janjičari«. U toj su ustanovi bili sinovi 
kršćanskih roditelja, koje su Turci silom oteli, poturčili i 
odgojili tako, da su postali najljućim neprijateljima kršćan- 
stva . . . 

Latinska poslovica veli: »Nihil novi sub sole« — ništa nova 
pod suncem. Sve što se zbiva, događa, pojavljuje u životu, 
nije ništa drugo nego obnavljanje onoga što je već bilo u 
životu. Ista pjesma — možda malo drukčije! Odatle je na- 
stala i ona: »Povijest se obnavlja«. 

* 

Bilo je pojedinih katolika, koji su napustili svoju vjeru 
pa prešli u drugu vjeru. 

Možda će tko od njih reći: a kad sam jednom promijenio 
vjeru, vraćat se neću. Vraćanje bi bilo nekaraktemost. Ra- 
dije ću ustrajati — makar i u zlu. — Ne tako! To nije is- 
pravno. Ljudski je, ljudska je slabost, da se čovjek zaboravi, 
pogriješi i zlo učini, ali je ludo u zlu ustrajati. Nije veličina, 
nego slabost da čovjek zlo učini. Ali je zato znak velikoga 
duha i silne duševne jakosti da čovjek zlo prizna i da se iz 
njega digne. 

Zar nije sv. Pavao vanredan značaj? No značajem nije 
postao dok je progonio kršćanstvo, nego kasnije kad se 
obratio, svoj grijeh javno priznao i temeljito ga okajao. Velik 
je postao kasnije, kad se mnogo i iskreno trudio da što više 
proširi Evanđelje i time dade što obilniju zadovoljštinu za 
nekadašnje progone. 

Tko je, u čijim očima nije sv. Augustin vanredna veličina? 
A kad čitaš njegove »Ispovijesti«, vidiš da je u mladim da- 

nima bilo svašta. Junakom je u duhovnom pogledu počeo 
postajati tek onda, kad se počeo kajati, ispovijedati i grijehe 
javno priznavati. Junakom je postao, kad je silnim dobrim 
djelima i svetim životom preobilno poravnao sve zlo što je 
nekada učinio! 

Ljudi smo! Gdje je ljudi, tu je i slabosti. Dok će biti 
ljudi, bit će i slabosti. Nema staleža tako sveta, ni položaja 
tako visoka, a da se. ne bi kada tada, pa bilo u kom smjeru 
pojavila makar koja slabost! S time smo svi na čistu. Ali 
budimo na čistu i s time, da je znak muževnosti, jake volje 
i plemenita karaktera učinjeno zlo što prije i što bolje 
popraviti! 


2. Korist od sloge. 

Katolička je Crkva u načelu protiv rastave Crkve od dr- 
žave. U tome je vode duboki razlozi. Zemlja je ista i ljudi 
su isti, nad kojima ima Crkva duhovnu, a država svjetovnu 
vlast . . . 

Crkva je tu da se brine za dušu, duševne vrednote. Sve 
konačno upravlja k spasenju duše. Država postoji da se 
brine za tijelo i tjelesne zahtjeve, da se skrbi za vremeniti 
napredak svojih podanika. U čisto građanskim poslovima kao 
što su: gradnje putova, željeznica, isušivanje močvara, regu- 
lacija rijeka, propisivanje poreza, pitanje vojske itd., jest 
država neovisna o Crkvi. U čisto vjerskim poslovima: u tu- 
mačenju nauke Božje, uređivanju pobožnosti, dijeljenju sv. 
sakramenata, klasificiranju (podjeli) ljudskih čina u dobre 
i zle, i u mnogom drugom, Crkva je neovisna o državi. 

Crkva želi da između nje i države vladaju prijateljski 
odnošaji. Da se sva zajednička pitanja složno rješavaju. Da 
država pomaže Crkvu, a Crkva državu. Da država bude na 
ruku Crkvi u promicanju duhovnih vrednota, a Crkva će 
rado i spremno pomagati državu u promicanju materijalnoga 
blagostanja. 

Kako je državi i svima njezinim organima drago kad 
Crkva tumači narodu, da je i državna vlast od Boga! Da se 
treba svim pravednim državnim zakonima pokoravati! I to 
ne samo na oko, nego i u savjesti! Da treba državne činov- 
nike slušati i dužno im poštovanje iskazivati! 

Svjetovnoj je inteligenciji osobito milo, kad čuje kako 
svećenik pred narodom ističe vrijednost njihova zvanja. Ka- 

ko se voljko doima nastavnika — bili oni na pučkim školama 
ili na sveučilištu — kad mi svećenici s pohvalom govorimo 
o njihovom radu, žrtvama i o koristi njihova rada za narod! 

Za ilustraciju ili objašnjenje. Kad sam bio kapelan, svaki 
put sam na početku školske godine javno s propovjedaonice 
rekao narodu par toplih riječi o vrijednosti prosvjete za 
narod. — Kako je lijepo, kad čovjek znade čitati, pisati i 
računati! Kud god po svijetu pođe, svuda se lakše snađe. 
Pročita natpis, novine. Odmah sazna, kuda treba poći i na 
koga se obratiti. Kad je u vojsci, sam zna pismo kući napi- 
sati, a ne treba drugoga moliti. Kad pođe u Ameriku, bolji 
će posao dobiti. Kad doma traži kakvo namještenje, prvo je 
pitanje, da li je školu polazio. Kad nešto kupuje ili prodaje, 
neće ga trgovac tako lako prevariti. Kako vam je drago, kad 
u crkvi znate iz molitvenika moliti! A doma glasnik, kalen- 
dar ili koju drugu lijepu knjigu pročitati! Eto, sve će vas to 
naučiti škola! Zato rado šaljite djecu u školu i bdijte nad 
djecom da doma nauče sve ono, što im je u školi zadano. 
Učiteljsko je zvanje teško zvanje. Mnogo ih muke stoji prije 
nego u dječje glavice nešto znanja uliju baš kao i vas prije 
nego polje plod donese. Radi se o vašoj djeci i njihovoj sreći. 
Učitelj stvo se skrbi za vašu djecu. Dobro hoće i vama i vašoj 
djeci. Veliki vam je dobročinitelj. Pomažite učiteljstvo, da 
vam od djece načini što bolje ljude! 

Prosvjeta je nakon toga osvanula u očima naroda u sa- 
svim drugom svjetlu i dobila na cijeni kud i kamo više, nego 
kad je preporučuje učiteljstvo. Narod sudi: Učitelji moraju 
preporučivati svoj rad. To je naravna stvar. To traže njihovi 
interesi jednako kao što i drugi staleži preporučuju svoj rad 
radi svojih interesa. Ali kad svećenik u crkvi govori o školi 
onda je to velika i važna stvar, kojoj se mora posvetiti svaka 
pažnja! — Učiteljstvu je svaki put bila neobično draga moja 
preporuka. Ali je i meni nakon toga bila draga lijepa pažnja 
i topla susretljivost prema nauci vjere i svećeničkom staležu 
sa strane učitelj stva! 

Mi narodu tumačimo biblijsku povijest o milosrdnom 
Samaritancu. Kako je ranjenoga putnika spasio. Isprao mu 
rane. Zalio ih uljem i vinom. Posadio ga na svoje magare i 
doveo u gostionicu. Tu platio za nj račun i tako spasio život 
čovjeku (Lk 10, 33-35). Sad kažemo, u vezi toga, koju lijepu 
o liječničkom zvanju. Liječnici su u očima naroda odmah 

porasli. Narod ih smatra narodnim dobročiniteljima, milo- 
srdnim Samaritancima, a ne običnim poslovnim ljudima. 

Narod se često tuži na pravnike: suce i advokate. A kad 
čuje iz svećeničkih ustiju: zakoni su potrebni. Jednako suci 
i advokati, koji ih proučavaju i tumače. — Pomislite, kako 
bi izgledalo ljudsko društvo bez zakona i onih, koji po za- 
konu ureduju? Tati, otimači, razbojnici, palikuće i slična 
čeljad — svi bi ti radili po miloj volji. Pošten čovjek uopće 
ne bi mogao živjeti! Kako te riječi blago i uspješno djeluju 
na narod! 

Kolika je korist za poljoprivredu, kad mi svećenici govo- 
rimo o potrebi biranoga sjemena i čistokrvnoga blaga. Kad 
govorimo o uzorno uređenim voćnjacima, vinogradima i tako 
redom iz gospodarske struke. 

Narod rado sluša kad ističemo bogatstvo naših šuma i 
veliku brigu naših šumara za njih. Kad upozorujemo narod, 
neka razumno siječe šume, a posječeno tlo odmah zasadi i 
to po stručnim savjetima. Jednako djeluje na narod sveće- 
ničko priznanje svakom drugom staležu. 

No i nama je svećenicima drago, kad drugi staleži pred 
narodom lijepo govore o Bogu, vrijednosti sv. vjere, napo- 
rima i žrtvama svećeničkim. Pa kad još obrazovani ljudi i 
točno vrše svoje vjerske dužnosti! Kako ugodno djeluje na 
narod, kad vidi učena profesora gdje se u crkvi pobožno moli. 
Ili ugledna pravnika s krunicom u ruci! Ili vješta liječnika 
gdje iz misala pomno prati sv. misu! Ili gospodu gdje u 
crkvenom zboru oduševljeno pjevaju sv. pjesme! Ili obrazo- 
vanu i veoma uglednu gospođu gdje ponizno kleči kod pri- 
česne ograde zajedno s običnim građankama i seljakinjama! 
— Sve to diže ugled sv. vjeri i svećenstvu — sve to opleme- 
njuje narod! 

Slika. Kad vlada sloga među staležima, onda je narodu 
kao djeci u obitelji, gdje se otac i majka iskreno vole i 
srdačno pomažu. Tu je djeci lako. Ako se privinu ocu, majci 
je drago. Ako se privinu majci, ocu je drago. Djeca su uvijek 
draga. Tetošena s obje strane. Tako i narod. Ako sluša sve- 
ćenike, drugoj je inteligenciji drago. Ako je na dobroj nozi 
sa svjetovnim staležima, drago je svećenicima. Tada svi sta- 
leži zajednički vole narod. Svi se natječu kako će narod po- 
učiti, podići, oplemeniti, ekonomski ga podići i bolju mu 
budućnost osigurati! 

Svi udovi u čovjeku čine jedno tijelo. Svi su udovi po- 
trebni tijelu. Svi doprinose savršenstvu tijela. Ima ih koji 
su važniji, a drugi su manje važni i manje nužni. Glava i 
srce na jednoj strani, a ruke i noge na drugoj strani — ne 
idu u isti red! Bez glave i srca nema života. Bez ruku i nogu 
je moguć život. No taj je život tako gorak, da se jedva može 
i zvati životom! I kose su na glavi potrebne tijelu, i nokti 
na rukama. Prema tome ništa nije suvišno na tijelu. Sve 
imade određenu svrhu. Zar se i jedan razuman čovjek našao, 
koji bi zdrav ud dao odrezati i kao beskoristan od sebe od- 
baciti? I što je ud korisniji, to je nerazumnije dati ga odre- 
zati i odbaciti. 

Svi mi — i staleži i pojedinci — činimo moralno tijelo — 
narod. Svi smo narodu korisni, sa svima narod računa. Svaki 
ima svoje mjesto u narodnim redovima. Svaki ima svoju 
zadaću. Svaki u svojem djelokrugu doprinosi narodnom do- 
bru. Nitko, tko vjerno vrši dužnosti svoga zvanja i pošteno 
živi, nije narodu na štetu, već samo na korist. To treba da 
bude duboko u svijesti svima nama obrazovanima. 0 tome 
treba i priproste ljude poučiti. Neka narod sve to znade! 

Poštujmo i cijenimo jedan drugoga! Priznajmo jedan dru- 
gome rad i žrtve za narodno dobro! Složimo se! Složno na- 
stupajmo! Kao jedan za narod i narodnu sreću! 

Dr Janko Penić. Sloga. Katolički list, 91/1940, br. 2, str. 13 — 16; 
br. 3, str. 27 — 30. 


MILOSRĐE BOŽJE 

>»S NEBA SIĐE DOLJE RADI GREŠNIKA, 

RODI SE U ŠTALI RADI ČOVJEKA« 

(Božična pjesma »Oj pastiri čudo novo«) 

Sva su savršenstva Božja velika kao što je velik i sam Bog. 
I uzvišena kao što je uzvišena i sama narav Božja. I nedoku- 
čiva kao što je nedokučiva i sama bit Božja. Sva Božja sa- 
vršenstva izviru neposredno iz naravi Božje. Neodjeljivo su 
vezana s naravi Božjom. Zato su i jednaka naravi Božjoj. Ka- 
ko je narav Božja bez mjere i broja. Bez početka i svršetka. 
Bez kraja i konca. Tako su i savršenstva Božja. 

Nedokučiva nam je vječnost Božja. Bog živi od vijeka do 
vijeka. Kako da to potpuno shvatimo! Ta, oko nas je sve veza- 
no uz vrijeme. U vremenu se pojavljujemo na svijet. U vre- 

menu i polazimo sa svijeta. U vremenu se radujemo. U vre- 
menu i plačemo. U vremenu griješimo. Ali se u vremenu i ka- 
jemo. U vremenu stičemo zasluge i nebo. Ali i kazne i pro- 
pas . »Ima vrijeme — veli mudri Propovjednik — kad se rađa. 

vrijeme, kad se umire. Vrijeme kad se sadi. I vrijeme kad 
se ćupa posađeno. Vrijeme kad se ljubi. I vrijeme kad se 
mrzi« (Propovj. 3, 2 i 8). Sve je u nama i izvan nas u vreme- 
nu. Samo je Bog nad vremenom. Prije vremena. I ostaje na- 
kon vremena. Koji stvoreni um da to shvati! 


Bog je svuda. Na nebu. Na zemlji. Na svakom mjestu. 
» og nije daleko ni od jednoga od nas; jer u njemu živimo 
mičemo se i jesmo« (Dj ap. 17, 27-28). Za as, koji smo, jed- 
nako, kao i sve stvoreno oko nas, vezani na irostor i mjesto 
Bog je opet nedokučiva tajna. 

Sveznanje nas Božje potresa do u kosti. Mišta Bogu ne 
možemo sakriti. On gleda i najskrovitije pretii :e srca našega. 
I one misli zna, koje mi tako vješto krijemo pred ljudima! 
A. krijemo ih, jer ih se stidimo. A stidimo ih se, jer nisu u 
skladu ni s razumom ni s voljom Božjom. 

Mudrost nas Božja zapanjuje. Bezbrojni su stvorovi Božji 
u svemiru. Svaki ima svoju određenu svrhu. Svaki svoju svrhu 
nepogrešivo postizava. Svuda red. Svuda divan sklad. 


Svemogućnost nas Božja zadivljuje. Sve može Bog izvesti, 
što je u sebi moguće. Bez truda. Bez napora. Jednim činom 
volje. Nešto hoće i odmah postaje. Tako »u početku stvori 
Bog nebo i zemlju. Tada pogleda Bog sve, što je stvorio i gle 
bijaše veoma dobro« (Post 1, 1 i 31). Tako kasnije kroz svu 
povijest čovječanstva kad je činio čudesa. 


Svetost nas Božja neodoljivom snagom diže sa zemlje i 
vuče k nebu. Bog hoće i ljubi samo što je dobro, a mrzi zlo. 
Tko da ostane neodlučan? Koga ne osvaja ovaj jedinstveni 
uzor! 


I pravednost Božja, kako je divna! Nagrađuje i najmanje 
dobro, a kazni svako zlo, kako je tko zaslužio. Ona ne pozna 
ni »babu ni stričeve«, nego samo djela. Važe ih po unutarnjoj 
njihovoj vrijednosti i po svim okolnostima, u kojima su uči- 
njena. »Bog će dati svakomu po djelima njegovim« (Rim 2, 6). 

Istinitost nas Božja oduševljava, jer Bog objavljuje samo 
istinu. Niti može pogriješiti. Niti prevariti bilo sebe, bilo dru- 
goga. A vjernost nas Božja ozbiljno opominje, da bdijemo 
nad životom i djelima. Zacijelo će Bog izvršiti što je obećao, 


12 Dr Janko Penić, Sabrana djela, I. 

ali i ono, čim se zaprijetio. »Nebo će i zemlja proći, ali riječi 
moje ne će proći« (Mt 24, 35). 

Milosrđe Božje kao da nadilazi sva druga Božja svojstva. 
Takvim ga prikazuje Sv. Pismo. »Milosrđe je njegovo nad sva 
djela njegova« (Ps 144, 9). »Svi su putovi Gospodnji milosrđe 
i istina« (Ps 24, 10). Tajanstveno je i silno u sebi, jer je čitava 
Objava njime protkana, kao ni jednom drugom naukom. Važ- 
no je za čovjeka kao ni jedno drugo svojstvo Božje. Drago 
je čovjeku, i najdraže od svih drugih svojstava Božjih, jer 
o nijednom drugom svojstvu Božjem nije ljudski život toliko 
ovisan i na zemlji i preko groba kao o milosrđu. Bezakonja 
su naša takva i tolika, da pravdu Božju ne možemo izdržati. 
Kad ne bi bilo milosrđa, koje je nad pravednošću, i ublažuje 
strogost pravde, tko bi živ opstao? »Ako gledaš na bezakonja, 
Gospodine, Gospodine tko će opstati?« (Ps 129, 3). 

* 

»Bog je tako dobar, da ne može biti bolji« — rekao je po- 
put djeteta skromni i pobožni Joinville, francuski ljetopisac 
(1224—1317). Time je dao udivljenja vrijednu definiciju (od- 
ređenje) o Bogu. Dobri je Bog, pun milosrđa prema čovjeku 
poslao Riječ svoju, da postane čovjekom i izvede djelo ot- 
kupljenja čovječanstva. Riječ je Božja sama u sebi blaga 
vijest ili Evanđelje, ali nepisano Evanđelje. Sva ona nauka, 
koju je utjelovljena Riječ Božja propovijedala, a ljudi je za- 
pisali, čini pismenu blagu vijest ili pismeno Evanđelje. Da je 
Bog dao oba ova Evanđelja anđelima, čistim i blaženim du- 
hovima. Da ih je poslao ljudskim genijima kao što su Aristo- 
tel i Platon. Da je njima usrećio svece sa svetošću sv. Ivana 
Krstitelja ili sa čistoćom sv. Ivana, apostola i evanđeliste, čo- 
vjek bi to još kako tako shvatio. Ali da su dobrota i milosrđe 
Božje išli tako daleko, pa je Riječ Božja i Evanđelje dano i 
običnim ljudima; štaviše i grešnim ljudima,^ buntovnicima i 
odmetnicima, tu um ljudski zastaje i ne može dalje! A da je 
Riječ Božja i Evanđelje uistinu dano svim ljudima bez raz- 
like, lijepo svjedoči sv. Pavao: »Jer se pokazala milost Božja, 
koja spasava sve ljude; odgajajući nas, da odrekavši^ se bez- 
božnosti i svjetskih želja, trijezno i pravedno i pobožno živi- 
mo na ovome svijetu; čekajući blaženu nadu i dolazak slave 
velikoga Boga i Spasitelja našega Isusa Krista: koji je dao 
sam sebe za nas, da nas otkupi od svakoga bezakonja, i da 
očisti sebi narod izabrani, koji revnuje za dobra djela« (Tit 
2, 11-14). »Nema tu ni Židova ni Grka, nema ni roba ni slobod- 


njaka, nema ni muško ni žensko, jer ste vi svi jedno u Kristu 
Isusu« (Gal 3, 28). 

Kad se Isus prvi put pojavio među narodom, koji se bio 
sakupio u pustinji oko sv. Ivana Krstitelja, predstavi Ivan 
Isusa narodu. A kako? Ivan ga nije predstavio: »Evo, ovo je 
Riječ Božja, ovo je Mudrost Božja, ovo je onaj, po kome je 
sve postalo, i bez koga nije ništa postalo«. Ovo ne bi bila 
prava i potpuna definicija Sina Blažene Djevice. U ovoj oz- 
naci ne bi bio dovoljno izražen pravi razlog dolaska Spasite- 
ljeva na zemlju. Preteča predstavlja Isusa drukčije. »Evo Ja- 
nje Božje, što oduzima grijeh svijeta« (Iv 1, 29). Spasitelj je 
predstavljen svijetu kao onaj, koji oduzima grijehe svijeta, 
koji obraća i spasava grešnike, koji iskazuje milosrđe palomu 
čovječanstvu. 

Evanđelje je liječilo sve bolesnike. I tjelesne i duševne. I 
bolesnike židovstva, koje je umiralo. I bolesnike poganstva, 
koje se raspadalo. Kojega grešnika nije Isus obratio? Kojoj 
bijednoj duši nije Isus pomogao? Izuzetak čine samo tvrdi 
oholice. 

Zato ni današnji, suvremeni grešnici nemaju isprike. Ne 
mogu reći: U vrijeme Isusovo nije bilo ovakvih grijeha kao 
što su naši. Ni ovakvih grešnika kakvi smo mi. Za nas nema 
milosrđa Božjega. Ne tako! Svaka vrsta suvremenih grijeha 
ima svoju personifikaciju (oličenje) u Evanđelju. I svaka 
vrsta modernih grešnika svoju sliku među onima, koje je 
Isus obraćao, kojima je činio milosrđe. 

Svi oni, koji se ustručavaju priznati istinu. Koji sumnja- 
ju u vjerske istine. Ili vjeru naprosto niječu. Svi ti imaju 
svoga predstavnika u sv. Tomi apostolu. Sve skeptike (sum- 
njala) redom predstavlja sv. Toma. I one Humeova kova. I 
one, koji slijepo prisižu na Kanta. I one, koji su u filozofiji 
diletanti (nestručnjaci) poput Renana. Sumnjali oni ili nije- 
kali sigurnost samo nekih spoznaja ili pak svake spoznaje 
uopće. Zvali su oni sofiste, kantovci. Svima je na čelu, što se 
tiče sumnje i nevjere, sv. Toma. »Dok ne vidim na rukama 
njegovim znaka od čavala, i ne metnem prsta svoga u mjesto 
od čavala i ne metnem ruke svoje u rebro njegovo, ne ću vje- 
rovati« (Iv 20, 25). Tko je ikada u povijesti kritičnije postu- 
pao od sv. Tome? A Isus, mjesto da ga odbaci i pusti u ne- 
vjeri, dolazi opet među apostole kad je i Toma nazočan, pa 
mu kaže: »Metni prst svoj ovamo, i vidi ruke moje, i pruži 
ruku svoju i metni u rebro moje, i ne budi nevjeran nego 

vjeran« (Iv 20, 27). A Toma, kad je pomoću Gospodinovom 
provjerio istinu, ganut, obraćen i spašen od nevjere, izgovara 
tronuto: »Gospodin moj i Bog moj« (Iv 20, 28). Konačno 
naglašuje Spasitelj i Tomi i svim modernim skepticima: »Bla- 
ženi oni, koji ne vidješe, a vjeruju« (Iv 20, 29). 

Suvremeni slabići u vjeri. I neodlučni, koji bi htjeli u 
isto vrijeme služiti i Bogu i mamonu (novcu). Plašljivci, koji 
padaju u nesvijest od straha i od same pomisli, da bi netko 
mogao doznati za njihovo vjersko uvjerenje. Koji ne znaju 
kud bi pogledali od stida i rumenila, kad im se tko i samo 
u šali naruga njihovoj pobožnosti. Svi su ti slični i jednaki 
Petru, kad se odriče Krista. Kad mu je sluškinja predbacila: 
»I ti si bio s Isusom Galilejcem« (Mt 26, 69U »A on zataji 
Isusa pred svima govoreći: Ne znam što govoriš« (Mt 26, 70). 
Ne jedamput nego triput. I još zataju zakletvom potvrđuje. 
»Tada stane proklinjati i zaklinjati se: Ne znam toga čovje- 
ka« (Mt 26, 74). A Isus ne samo da mu je oprostio grijeh, 
nego ga još učinio i prvakom apostolskim. »Pasi janjce moje. 
Pasi ovce moje« (Iv 21, 15 i 18). 

Poslovni ljudi, koji žive i rade kao da im je jedina životna 
svrha steći što više imovine. Novčari, bankari, koji poput 
Moliere-ova škrca zgrću novac i radi toga ni po danu ni po 
noći mira nemaju. Koji se klanjaju novcu kao nekada Iz- 
raelci zlatnom teletu. Koji imadu veseo pogled i razblaženo 
lice jedino kad novac broje, ili kad pjevaju novcu »piplići 
moji«. Svi ti korak drže sa sv. Matejem prije obraćenja ili 
Levijem carinikom. Isus zove Levija: »Idi za mnom! I ustavši 
(Levi) pođe za njim« (Mk 2, 15). Kasnije je Matej spremio 
gozbu u čast Isusu. Na gozbi je bilo mnogo carinika i gres- 
nika. To je bilo književnicima i farizejima krivo, pa su javno 
prigovarali: »Zašto (Isus) jede i pije s carinicima i grešni- 
cima?« (Mk 2, 16). Na to će Isus: »Ne trebaju zdravi liječ- 
nika, nego bolesni. Nisam došao da zovem pravednike, nego 
grešnike« (Mk 2, 17). Uistinu veličanstvena obrana! Dostojna 
samo milosrdnoga Sina Božjega! 

Lihvari. Nečasni iznuđivači novca. Provalnici. Oni što po 
ulicama i raskršćima silom otimaju novac. Oni, koji ne bi- 
raju sredstva kad se radi o tom, da se dođe do novaca. Ova 
je kategorija (vrsta) ljudi personificirana (oličena) u Zakeju, 
predstojniku cariničkom, kome je njegovo zanimanje obilno 
nosilo, jer je bio bogat. I za ovakve ljude ima Isus milosrdno 


srce. I Zakeja zove: »Zakeju, siđi brzo, jer mi danas valja 
ostati u kući tvojoj« (Lk 19, 5). I Zakeja je Gospodin obra- 
tio. A plodovi su obraćenja upravo dirljivi. »Evo polovicu 
svoga imanja, Gospodine, dajem siromasima, i ako sam koga 
u čemu prevario, vraćam četverostruko«. Slijedi priznanje 
Isusovo i obrazloženje priznanja: »Danas dođe spasenje ovoj 
kući; jer je Sin čovječji došao da potraži i spasi, što je izgub- 
ljeno« (Lk 19, 8-10). 

Tatovi. Razbijači. Razbojnici. Palikuće i ubojice neka gle- 
daju svoju simpatiju u raskajanom razbojniku na križu. 
Krađe su i razbojstva bili razlogom, da je prispio u tamnicu. 
Iz tamnice na sud. Iz suda na križ. A sa križa ravno u nebo. 
Dostajala je samo jedna i to kratka molitvica: »Isuse, sjeti 
se mene, kad dođeš u kraljevstvo svoje!« — da čuje utješne 
riječi oproštenja i spasenja: »Danas ćeš biti sa mnom u raju« 
(Lk 23, 42-43). Raskajani je razbojmk jedini svetac, koga je 
kanonizirao (posvetio) sam Isus Krist. 

I satnik je doživio milosrđe Božje. I on se spasio. »Kad 
vidje satnik, što se dogodi, stade slaviti Boga govoreći: 
»Zaista ovaj je čovjek bio pravednik!« (Lk 23, 47). 

Svi pojedinci. Ne samo pojedinci nego i cijele mase ljudi. 
Koji ne poznaju uzda, kad se radi o ljubavnom nagonu. Ra- 
dili oni to iz slabosti ili iz zlobe. Iz hereditarne (nasljedne) 
opterećenosti ili iz zle navike vlastitom krivnjom navučene. 
Svi ti imadu svoga reprezentanta (predstavnika) u velikoj 
grešnici Mariji Magdaleni. Iz nje je Gospodin izagnao sedam 
đavola. »Oprošteni su joj mnogi grijesi, jer je mnogo ljubila« 
(Lk 7, 47). Svi su ovi slični ženi preljubnici, koju književ- 
nici i farizeji dovode k Isusu na sud. »Učitelju, ova je žena 
sada uhvaćena u preljubu. Mojsije nam je zapovijedio u 
zakonu, da takve kamenujemo. A što ti kažeš?« Isus je milo- 
srdan i brani grešnicu: »Koji je među vama bez grijeha, 
neka prvi baci kamen na nju« (Iv 8, 4, 7). Kad su se tužitelji 
postiđeni razišli, pita Isus ženu: »Ženo, gdje su tvoji tuži- 
telji? Nitko te ne osudi? Ona reče: Nitko, Gospodine! A Isus 
reče: Ni ja te ne ću osuditi. Idi, i odsad ne griješi više!« 
(Iv 8, 10-11). 

* 

Velika je ljudska bijeda. Velike su slabosti ljudske. I pa- 
dovi su moralni teški. Često se ponavljaju. Svi mi poznamo 
pijetlove. I njihov pjev. Njihovo kukurijekanje. Ono nam je 

mnogoput dosadno. Na živce nam ide. Ta ono i nema veće 
svrhe. A ipak pijetlovi mnogo pjevaju. Cesto ponavljaju svoju 
jednu te istu pjesmu. A kad poređuješ ljudske moralne pa- 
dove, oni su još češći. Pijetao nije dospio ni da ponovi svoju 
pjesmu, već je Petar triput zatajio Isusa. Kao da su se natje- 
cali Petar i pijetao, tko će biti brži. Petar u zataji ili pijetao 
u pjevanju. Petar je ipak, makar je bio starac, pretekao pi- 
jetla i dospio triput zatajiti Isusa, dok pijetao nije ni dvaput 
zapjevao. Kolika tragika! Potresenost! Mnogo je na svijetu 
pijetlova. Mnogo je i njihovih pjevova. Tko da ih izbroji? 
Još su češći padovi ljudski! Još su brojniji grijesi ljudski! 

Dok se mi zgražamo sami nad sobom. Dok se u nama 
rađa i nesvijesni osjećaj očaja, eto k nama Isusa s milo- 
srđem. Dolazi nam utjeha sa strane milosrđa Božjega. Isus 
nas tješi pričom o izgubljenoj ovci. »Koji od vas imajući sto 
ovaca i izgubivši jednu od njih ne ostavi devedeset i devet 
u pustinji te ide za izgubljenom, dok je ne nađe? I našavši 
digne je na ramena svoja radujući se. I kad dođe kući sazove 
prijatelje i susjede govoreći im: Radujte se sa mnom, jer 
nađoh svoju ovcu izgubljenu. Kažem vam, da će tako biti 
veća radost na nebu za jednoga grešnika, koji čini pokoru, 
nego li za devedeset i devet pravednika, kojima ne treba 
pokore« (Lk 15, 1-8). 

U priči o deset drahmi žena traži jednu izgubljenu drahmu 
tako dugo, dok je ne nađe. Kad ju je našla, zove susjede i 
prijateljice govoreći: »Radujte se sa mnom, jer nađoh izgub- 
ljenu drahmu«. Isus dodaje: »Tako, kažem vam, bit će radost 
pred anđelima Božjim za jednoga grešnika, koji čini pokoru« 
(Lk 15, 8-10). 

Drama je o izgubljenom sinu upravo potresna. Nakon 
tolikih teških uvreda, što ih rasipni sin nanosi dobrome ocu, 
otac ne zaboravlja sina. Kad se izgubljeni sin povratio, otac 
mu »pade oko vrata i poljubi ga«. »Brzo iznesite najljepšu 
haljinu i obucite ga, i podajte mu prsten na ruku i obuću na 
noge. I dovedite ugojeno tele te zakoljite, da jedemo i da se 
veselimo, jer ovaj sin moj bio je mrtav i oživio je, bio je 
izgubljen i našao se« (Lk 15, 22-24). 

U priči nam o stotinu ovaca crta Isus sebe, kako ostavlja 
pravednike radi grešnika. U priči o deset drahmi napušta 
Isus svoj mir i svoju udobnost radi grešnika. U povijesti o 
izgubljenom sinu ide još dalje. Tu prikazuje tolike žrtve za 

izgubljenog sina, da se s pravom kaže: Spasitelj evo milosrđe 
nema kraja kad se radi o spašavanju grešnika. Smije li se 
još itko živ naći, da zdvoji o milosrđu Božjem! 

Mali Isuse! Dobri Isuse! I opet se približuje Tvoj rođen- 
dan. Već Te gledamo u duhu povita u pelenice. Ležiš u ja- 
slama. Na tvrdoj i hladnoj slami. Gledamo i društvo Tvoje. 
Majku Tvoju Mariju. I sv. Josipa. I nebeske čiste duhove, 
anđele. Slušamo i pjesmu njihovu: »Slava Bogu na visini, 
i na zemlji mir ljudima dobre volje« (Lk 2, 14). Ti si nam 
kao dijete posebno mio i posebno drag. Radi Tebe nam je i 
u štalici sve drago. Sve toplo. Sve milo i ganutljivo. Sve iza- 
ziva na oči suze radosnice. Evoc : ramo (dozivamo) si u svi- 
jesti i Tvoj budući život i rad. Tamo je sve važno. I veliko. 
I veličanstveno. No najdraže nam je milosrđe Tvoje. Ono je 
najdublji i prvi razlog Tvoga dolaska na zemlju. Ono daje 
puninu značenja i čar betlehemskim jaslicama. Ono karak- 
terizira božično veselje. U njemu je tajna sv ; h žrtava, što si 
ih podnio na zemlji od Betlehema do Kalvarije. Milosrđe je 
Tvoje nad sva djela Tvoja! 

Dr Janko Penić. »S neba siđe dolie radi grešnika. Rodi se u 
štali radi čovjeka.« Katolički list, 91/1940, br. 51, str. 605 — 607. 


SVETOHRANIŠTE U JUBILARNOJ GODINI 

Sve, što ima Novi Zavjet, ima po Isusu Kristu. Tako 
kršćanstvo kao cjelina, tako i svaki pojedmi kršćanin. Isus 
Krist je utemeljio Crkvu. On je zaslužio sve milosti i sva 
duhovna dobra, što ih Crkva dijeli vjernicima. 

Nakon uzašašća Krist boravi na nebu ali boravi i na ze- 
mlji. Posebnom br ; gom bdije nad Crkvom. »Evo ja sam s 
vama u sve dane do svršetka svijeta« (Mt 28, 20). U duši 
čovjeka pravednika ostaje tako dugo, dok čovjek smrtno 
ne sagriješi. »Tko jede tijelo moje i pije krv moju, ostaje 
u meni i ja u njemu« (Iv 6, 57). U presvetom je oltarskom 
sakramentu nazočan dušom i tijelom, božanskom i ljudskom 
naravi tako dugo dok se prilike kruha i vina ne pokvare. 
Euharistijskoga Krista čuva Crkva na našim oltarima, u 
tabernakulu — svetohraništu. 

Crkva nas neprestano upozoruje, neka pazimo, da duša 
naša, taj živi tabernakul, bude što čistija od svake mrlje 

svakoga grijeha i urešena svim krepostima u što većem stu- 
pnju. Divno primjećuje pobožni Kempenac: »Da si čist kao 
anđeo i svet kao sv. Ivan Krstitelj, ne bi bio dostojan primati 
ovaj sakramenat, ni upravljati njime« (Nasljeduj Krista, 
IV, 5). 

Sličnu pažnju posvećuje Crkva i neživom tabemakulu — 
svetohraništu na oltaru. Crkva želi »da se sve, što je odre- 
đeno za štovanje presv. sakramenta, čuva čitavo i čisto«. 
Svetohranište treba da je čisto, izvana i iznutra dostojno 
ukrašeno. Ništa da se u njemu ne nalazi, što u nj ne spada. 
A protiv svetogrdne krađe da je dobro osigurano. »Taberna- 
culum sit affabre exstructum, undequaque solide clausum, 
decenter ornatum ad normam legum liturgicarum, ab omni 
alia re vacuum, ac tam sedulo custodiatur ut periculum 
cuiusvis sacrilegae profanationis arceatur« (Codex luris Ca- 
nonici, can. 1269, § 2). 

»Da li se oltarnici, korporali, pale i purifikatori tako često 
peru, da nisu nikada nikakvom mrljom zaprljani? Zar ne, 
da bi se stidio pozvati gosta k zaprljanom stolu? A ipak se 
ne stidiš, da je stol Gospodinov tako zamazan te pobuđuje 
odvratnost?« (Deharbe — Schneider: Examen ad usum Cleri, 
Ratisbonae 1897, p. 138). 

Ne bi li se Isus iz svetohraništa s pravom mogao potužiti 
na mnogoga čuvara svetohraništa: »Ako sam ja otac, gdje je 
čast moja? Ako sam ja Gospodin, gdje je strah moj?« (Mala- 
hija 1, 6). 

Sada, u svetoj godini, nastojmo čitav narod duhovno pre- 
poroditi. Radi toga se drže brojne sv. misije. Pozivamo sve 
staleže na duhovne vježbe. Vrše se raznovrsne pobožnosti i 
molitve. Čine se svestrane pripreme za jubilarni euharistijski 
kongres. Riječju, služimo se svim plemenitim sredstvima, 
koja nam stoje na raspolaganju, da duhovni plodovi ove izvan- 
redne jubilarne godine budu što obilniji. 

Među prvim brigama neka bude i briga za dostojno ure- 
đenje svetohraništa. 0 svetohraništu raspravlja opširnije: 
»Prva sinoda nadbiskupije zagrebačke«, str. 144. Dr. Dragu- 
tin Knievvald: Liturgika, Zagreb 1937, str. 82. Schiich-Polz- 
Gjanić-Strižić: Pastirsko Bogoslovlje, Zagreb 1917, str. 276 — 
277. Kao što se po namještaju, čistoći i redu, što vlada u 
župnom dvoru prosuđuje, smisao i sprema za građanski život 
svećenikov i karakter njegov, tako se po namještaju, čistoći 


i redu, što vlada u crkvi — domu Božjem, a pogotovo u sveto- 
hraništu, prosuđuje duhovna sprema, duhovni značaj i žar 
oduševljenja za Boga i svetinje Božje. 

Tabernakul je ogledalo svećenikove duše. Ako je taberna- 
kul zanemaren, zanemarena je i vlastita svećenikova duša. 
Držanje naime u čistoći i redu tvarnoga tabemakula na oltaru 
stoji manje truda i žrtava, nego držanje u redu i čistoći 
duhovnog tabernakula — vlastite duše. Propisno je i dostojno 
uređen tabernakul na oltaru dokazom toploga i nježnoga 
osjećanja za Isusa — prema tome plemenite i pobožne duše 
svećenikove. 

Ne radi se toliko o skupocjenom materijalu za svetohra- 
nište, nego više o propisnom i ukusnom uređenju te čistoći 
svetohraništa. »Žar. za dom tvoj izjede me« (Ps 68, 10). Neka 
i nas u ovoj jubilarnoj godini izjeda žar za što dostojnije 
uređenje doma Gospodnjeg — naročito pak za dostojno ure- 
đenje svetohraništa. 


Dr Janko Penić. Svetohranište u jubilarnoj godini. Katolički 
list, 92/1941, br. 8, str. 87. 


»KRIST USKRSNUVŠI OD MRTVIH VIŠE NE UMIRE, 
SMRT VIŠE NE VLADA NJIME« (Rim 6, 9) 

Tajna se smrti i uskrsnuća u prirodi neprestano ponavlja. 
Priroda svake godine umire. Cvijeće je ocvalo i uvelo. Trava 
je požutjela i usahla. Plodovi su s drveća otpali i pobrani. 
Lišće sazrelo i uslijed mraza popadalo. Ptice više ne pjevaju, 
životinje se povlače u zimska skloništa. Došla je zima. Na- 
stupa smrt u prirodi. Smrt u prirodi nastupa tako sigurno, 
točno i nepogrešivo, kao što su sigurni, točni i nepogrešivi 
prirodni zakoni, po kojima se ona razvija. 

Tužni su prizori smrti u prirodi. Sunce se rijetko pomalja. 
Ako se i pomoli na čas, neće da grije. Kao da se žalosti nad 
mrtvom prirodom, pa je ukočeno i hladno. Sve je kruta zima 
ukočila. Sve sledenila. Svuda mir. Svuda tišina. Svuda po 
prirodi tajanstveni, grobni mir. 

Ali ne traje dugo. Brzo dolazi proljeće. Javlja se uskrsnu- 
će. Sunce se probudilo na novi život. Sve više svijetli i sve 
jače grije. Livade se ozelenile. Pupoljci nabubrili. Drveće pre- 
listalo. Ptice zapjevale. Orač veselo plugom prevrće zemlju, a 

pastir pjesmom izvodi stado na pašu. Sve se budi iz duboka 
sna. Svuda ugodno raspoloženje. Svuda radost i veselje, jer 
se rađa novi život. Nastupilo je uskrsnuće! 

Priroda je najbolji učitelj o Bogu. I najbolja knjiga za po- 
znavanje ljudskoga života. U prirodi nalazi čovjek slika, koje 
mu bar donekle otkrivaju tajne božanskoga života. Priroda 
nam pokazuje put za razumijevanje sebe i svih pojava oko 
sebe. Umno opaža sv. Pavao: »Što je u Bogu nevidljivo od 
stvorenja svijeta, razabire se i opaža po stvorenjima« (Rim 
1, 20). Toga se putokaza drži kršćanska filozofija ili mudro- 
slovlje. Pomoću toga je principa ili načela došla kršćanska 
filozofija i do spoznaje uskrsnuća u naravnom redu. Kršćan- 
ska filozofija promatra s jedne strane narav ljudske duše, a 
s druge strane prirodu, pa s punom sigurnošću tvrdi, da bi 
uskrsnuće tijela postojalo i u čistom naravnom redu. Ima 
duševnih radnja, koje su čisto duhovne i u kojima je duša 
neovisna o tijelu. Takve su radnje pojmovi: dobrota, plemeni- 
tost, milosrđe, vječnost. I sudovi, u kojima dolaze do izražaja 
takvi pojmovi: Bog je vječan, svemoguć, sveznajući. Kad duša 
može stanovite radnje izvoditi bez tijela, to je dokaz, da ona 
može i postojati bez tijela; prema tome je besmrtna. Ali je 
najveći dio duševnih radnja vezan na tijelo i bez tijela ih 
duša ne bi mogla izvoditi. Tu dolaze u obzir sve one spoznaje, 
koje stičemo pomoću naših osjetila. Kod tih je spoznaja duša 
nužno vezana uz tijelo. Sad zaključuje kršćanska filozofija: 
kad je ljudska duša u stanovitim radnjama nužno vezana na 
tijelo, to ni u prekogrobnom životu ne bi duša mogla biti 
potpuno sretna bez tijela. Treba, dakle, da i tijelo živi nakon 
groba, pa da bude zajedno s dušom. Istina je, veli kršćanska 
filozofija, duša nema u sebi te snage, da si sama oživi tijelo. 
Oživjet će ga Bog. Bog je dao duši to naravno svojstvo, da 
je u radu upućena na tijelo i da samo u zajednici s tijelom 
može biti potpuno sretna. Zato će svemoć Božja i uskrsnuti 
tijelo i zauvijek ga s dušom sjedini (Mercier, Traite elem. de 
philosophie I 4 , 356). 

Kad su pitali sv. Pavla: »Kako će uskrsnuti mrtvi? — i u 
kakvom će tijelu doći?« — on odgovara: »Bezumniče! Što 
šiješ, ne će oživjeti, ako ne umre. I što šiješ, ne šiješ tijelo, 
koje će biti, nego golo zrno, bilo pšenično ili drugo kakovo. 
A Bog mu daje tijelo, kakovo hoće, i svakom sjemenu svoje 
tijelo« (1 Kor 15, 35-38). Za mogućnost uskrsnuća tijela eto 
slika u prirodi. Smrt je uvjet za novi život. Zrno mora naj- 


prije umrijeti. Nakon smrti se tek, po odredbi nedokučive 
providnosti Božje rađa novi život. Novi je život obilniji i bo- 
gatiji. Zrno je kod smrti bilo samo, a u novom životu posje- 
duje bujnu stabljiku, pun klas i dragocjeno zrnje. »Tako je 
i uskrsnuće mrtvih. Sije se u raspadljivosti, ustaje u neras- 
padljivosti. Sije se u sramoti, ustaje u slavi. Sije se u slabo- 
sti, ustaje u sili. Sije se tijelo tjelesno, ustaje tijelo duhovno« 
(1 Kor 15, 42-45). 

Kako je velik Bog u prirodi! »Gospode, Gospode naš, kako 
je divno ime tvoje po svoj zemlji!« (Ps 8, 1). 

* 

Za osvajanje svijeta, za duhovni preporod svijeta i prema 
tome za spasenje naše, dostatna bi bila sama nauka Kristova. 
Ona je bogata sadržajem. Puna dubokih misli, koje su lako 
shvatljive i jednostavnom čovjeku. Ona zasijeca u sve grane 
ljudskoga života. Meritorno (stvarno) rješava sva pitanja i 
ovoga i prekogrobnoga života. Krist kao učitelj osvaja svijet 
neodoljivom prodornom snagom. Umio je zanijeti slušatelj- 
stvo tako, da je neka žena iz naroda javno uskliknula: »Blago 
utrobi, koja te je nosila i grudima, koje si sisao« (Lk 11, 27). 

Neoboriv je ugled — da, božanski je ugled dobila Kristova 
nauka u nadnaravnim djelima njegovim — u čudesima. 
Čudesima je Krist udario pečat na božansko svoje poslanje 
i na božansko porijetlo svoje nauke. Kad je čudom utišao 
vjetar i valove na moru, ljudi su se divili govoreći: »Tko je 
ovaj, da ga slušaju i vjetrovi i more?« (Mt 8, 27). Drugom 
je zgodom izliječio gluha i nijema. »I odmah mu se otvoriše 
uši, i razriješi se sveza njegova jezika i govoraše pravilno« 
(Mk 7, 35). Tada je narod, izvanredno ganut, javno govorio: 
»Sve je dobro učinio: i gluhe čini da čuju i nijeme da go- 
vore« (Mk 7, 37). 

Ali kao na najveće djelo svoje poziva se Isus na svoje 
uskrsnuće. Ono je najjači dokaz za istinitost svega što je 
učio i radio. Ono je kruna svega života i rada njegova! »Sin 
čovječji treba da se preda u ljudske ruke. I ubit će ga, i 
treći će dan uskrsnuti« (Mt 17, 22-23). »I predat će ga ne- 
znabošcima, da mu se naruga ju i da ga bičuju i razapnu, i 
treći će dan uskrsnuti« (Mt 20, 19). »Kako je Jona bio u 
utrobi morske nemani tri dana i tri noći, tako će biti i Sin 
čovječji u srcu zemlje tri dana i tri noći« (Mt 12, 40). »Razo- 

rite ovaj hram (tijelo moje), i ja ću ga podignuti za tri 
dana« (Iv 2, 19). 

Kad je nauka Kristova sama u sebi tako lijepa, kad je 
božanstvo Kristovo i istinitost njegove nauke nepokolebivo 
zajamčena i provjerena tolikim čudesima i proroštvima — 
zašto je bilo potrebno još i uskrsnuće Kristovo? Toma Akvi- 
nac navodi više razloga (S. Th. Summa Theologica, III. qu. 
53, a. 1). Pravednost Božja traži, da se uzvisi onaj, koji se 
sam Boga radi ponizio. Krist je »ponizio sam sebe postavši 
poslušan do smrti, do smrti na križu. A zato ga i Bog uzvisi 
i darova mu ime, koje je nad svako ime, da se u ime Isusovo 
pokloni svako koljeno onih, koji su na nebu i na zemlji i 
pod zemljom« (Filip 2, 8-10). Jer je, dakle, Krist ponizio sam 
sebe do sramotne smrti na križu, pravda je Božja učinila, 
da je uzvišen sve do slavnoga i vječnoga uskrsnuća. Božje 
su riječi: »Svaki, koji se ponizuje, povisit će se« (Lk 14, 11), 
a obistinile su se ponajprije na samom Kristu prigodom 
uskrsnuća. Bog »skida sile s prijestolja, a podiže ponizne«. 
Među najponiznijima bio je sam Krist. Zato ga Bog podigao 
i na najveću slavu — slavu uskrsnuća još prije sudnjega 
dana. Na Krista se odnose riječi psalmiste (Ps 138, 1): »Ti 
si upoznao poniženje moje i uskrsnuće svoje«. Ti si, Oče 
nebeski, odobrio poniženje moje, muku i smrt moju, ali si 
jednako odobrio i izveo i uskrsnuće moje! 

Krist je uskrsnuo radi vjere naše. Kad je Krist umro i 
pokopan, neprijatelji su njegovi triumfirali. Mislili su: ne- 
stalo je učitelja, nestat će i vjere u nj. Vremenom će se 
zaboraviti na učitelja; jednako i na sve ono, što je on učio 
i radio. Učitelj je završio najsramotnije što se samo zami- 
sliti može — smrću na križu; drugo ne zaslužuje ni nauka 
ni rad njegov. Bit će, da je i nauka toga čovjeka sasvim 
kriva, a velika djela nisu drugo nego spretno zavaravanje 
mase. Tako neprijatelji. Ali Krist je uskrsnuo! Situacija se 
stubokom okreće. Uskrsnućem je Kristu vraćen ne samo 
ugled, koji je uživao za zemaljskoga života, nego je stekao 
i novi ugled, ugled koji se digao do neba. Uskrsnućem oživ- 
ljuje i nauka njegova, i dobiva potvrdu nebeske nauke. 
Uskrsnućem se dižu čudesa Kristova u nadnaravni red, i 
priznaje im se vrijednost božanskih djela. Bez uskrsnuća bi 
u temeljima bila pokolebana vjera naša, a s uskrsnućem se 
utvrđuje vjera naša i vjera svih pokoljenja do svršetka svi- 
jeta. Zato punim pravom sv. Pavao upire prstom u uskrsnuće 


Kristovo kao na os, oko koje se okreće sve propovijedali je 
apostolsko i sva vjera vjernika. »Ako Krist nije uskrsnuo, 
bez temelja je dakle propovijedanje naše, a bez temelja i 
vjera naša« (1 Kor 15, 14). »Koja korist u krvi mojoj — veli 
Krist — dok silazim u raspadljivost?« (Ps 25, 10). Drugim 
riječima, nikakva, ako ne uskrsnem. Po uskrsnuću živi Krist 
životom slavnim i vječnim. Po uskrsnuću dobiva ugled i 
slavu nauka njegova. Po uskrsnuću postaju i djela njegova 
trajna, slavna i besmrtna, kao što je trajna, slavna i besmrtna 
njegova božanska narav, koja je konačni izvor i najviši raz- 
log svemu što je skopčano s historijskom osobom Kristovom. 

Krist je uskrsnuo, da ojača nada naša u naše vlastito 
uskrsnuće. Kad znamo, da je uskrsnuo Krist, glava naša, 
odmah se budi nada i u naše uskrsnuće. Tjelesnom je i 
slabom čovjeku, kakvi smo svi mi ljudi nakon istočnog gri- 
jeha, teško pojmiti, a još teže gojiti nadu u uskrsnuće tijela. 
Nije Toma jedini, koji je sumnjao u uskrsnuće Kristovo. Ni 
učenici, koji putuju u Emaus, nisu bolji. I njih kori Isus 
radi nevjere. »O bezumni i sporoga srca za vjerovanje svega, 
što su govorili proroci« (Lk 24, 25). Kad je sv. Pavao govo- 
rio na Aeropagu o uskrsnuću mrtvih »jedni se stadoše ru- 
gati, a drugi rekoše: O tom ćemo te slušati drugiput« (Dj Ap 
17, 32). Epikurejci, potpuni materijaliste i sladokusci, sma- 
traju uskrsnuće nemogućim. Zato je njihova reakcija na go- 
vor o uskrsnuću samo prezirni smijeh i ruglo. Stoici (hladno- 
krvni ljudi) pak, jer prviput slušaju nauku o uskrsnuću, ne 
znaju što da odgovore, ne mogu se snaći: zbunjeni su. Radi 
toga žele ponovno slušati sv. Pavla o toj temi, pa će onda 
tek donijeti svoj siguran sud. 

Tim istim Grcima piše sv. Pavao: »Ako se Krist propovi- 
jeda, da je uskrsnuo od mrtvih, kako govore neki među 
vama, da nema uskrsnuća od mrtvih? Krist je uskrsnuo od 
mrtvih, prvenac od onih, koji su umrli. Budući da po čovjeku 
dođe smrt, i po čovjeku dođe uskrsnuće od mrtvih. Jer kako 
u Adamu svi umiru, tako će i u Kristu svi oživjeti« (1 Kor 
15, 12 i 20-22). A strpljivi Job po nadahnuću Božjem gleda 
uskrsnuloga Spasitelja i govori: »Znam da Otkupitelj moj 
živi i ja ću posljednji dan uskrsnuli sa zemlje; ova je nada 
moja položena u krilo moje« (Job 19, 25). Kristovo je uskr- 
snuće jamstvo našemu uskrsnuću. »Kao što je Krist uskrsnuo 
slavom Očevom, tako i mi u novom životu da hodimo. Jer 
ako smo s njim najuže združeni u sličnosti smrti njegove, 

bit ćemo i uskrsnućem. Krist uskrsnuvši od mrtvih više ne 
umire, smrt više ne vlada njime. Tako i vi držite sebe, da ste 
mrtvi u grijehu, ali živi u Bogu u Kristu Gospodinu našemu« 
(Rim 6, 4-5, 9 i 11). 

Nema sumnje, da bi Kristovo otkupiteljsko djelo bilo ve- 
liko i obilno i bez uskrsnuća njegova. S uskrsnućem daje 
Krist svojoj misiji svu puninu. Po uskrsnuću postaje djelo 
njegovo potpuno i savršeno. Uskrsnula slava njegova hrani 
vjeru i nadu našu, da ćemo poput njega i mi slavno uskr- 
snuti. 


* 

Sve misli naše. Sve težnje i osjećaji naši. Svi kucaji srca 
našega — sve je to upravljeno k uskrsnuću. Za uskrsnućem 
teži pojedinac čovjek. K uskrsnuću su uprte oči naroda. Za 
njim teži Katolička Crkva. Uskrsnuti želi čitavo čovječan- 
stvo. 

I doći će uskrsnuće! I svima će doći. Ali svojim putem 
i na svoj način. Put do uskrsnuća vodi preko Golgote; u novi 
se život ulazi samo po smrti. Treba najprije umrijeti da se 
može nanovo oživjeti. Pojedinac treba da svuče sa sebe sta- 
roga — grešnog čovjeka, a obuče novoga čovjeka, čovjeka 
milosti, koji će oživjeti po duhu i primjeru Kristovu. Svaki 
od nas treba da najprije umre grijehu, onda će tek moći 
živjeti vječno u Bogu. 

Uskrsnut će i narodi, koji proživljuju svoju Golgotu. Neka 
trpe smireno i predano u volju Božju poput Krista. Neka u 
bijedi i poniženju govore s Kristom: »Oče, ne moja volja, 
nego tvoja neka bude« (Lk 22, 42). »Velik je Bog i moćan, 
i strašan« (Pnz 10, 17). »On će osloboditi slabijega od sil- 
nika« (Ps 71, 12). »On učini silu rukom svojom, rasprši ohole 
u mislima srca njihova. Zbaci vladare s prijestolja i podiže 
ponižene« (Lk 1, 51-52). 

Katolička je Crkva rijetko kada u svojoj povijesti toliko 
radila i tako se velikodušno žrtvovala za opće dobro ljudske 
zajednice, koliko danas. Koliko se Crkva trudila, da ne dođe 
do rata! Koliko se muči i pati za rata! Koliko krvari srce 
njezino, kad gleda milijune svoje djece, gdje trpe neizrecivu 
moralnu i materijalnu bijedu! Uza sve to glas njezin ostaje 
»glas vapijućega u pustinji«. Ali je tješi njezin Otkupitelj: 






»Uzdajte se, ja sam nadvladao svijet« (Iv 16, 33). »Ja sam 
s vama u sve dane do svršetka svijeta« (Mt 28, 20). 

Čitavo današnje društvo želi svoje duhovno uskrsnuće, 
oce li ^krsnuti? Hoće. Ali samo po smrti u mnogočem. 
mnjeti treba pretjeranom nacionalizmu. Umrijeti treba ne- 
° ^ lzc ano i erotici. Umrijeti treba svemu, što vrijeđa prirodni 
i ozji zakon. Kad naše društvo svemu tome umre, onda će 
zasjati zora novoga života, zora duhovnoga preporoda i du- 
hovnoga uskrsnuća! 


Dr Janko Penić. »Krist uskrsnuvši od mrtvih više ne umire 
st? 169— 171 Vla<3a njime<< (Rim 6 - 9 )- Katolički list, 92/1941, br. 15,’ 


PRVA KRŠĆANSKA VREMENA 

Nakon istočnoga je grijeha ljudski um potamnio. Poslje- 
tca je, da čovjek teško dolazi do znanja. Mnogo ga muke 
stoji prije nego što je nešto istinito upoznao. Pogotovo se 
muči kad hoće steći veće i važnije životno znanje. 

Radi slabosti se ljudskoga uma događa i to, da čovjek lako 
pane u zabludu. Ne samo u zablude kod sticanja profanoga 
(svjetovnoga) znanja, nego i kod vjerskih spoznaja. Tko da 
izbroji sve vjerske zablude prije kršćanstva? Jedna je odvrat- 
nija od druge. Ne znaš, koja je rodila žalosnijim posljedica- 
ma po ljudsko društvo. Ni kršćanstvo nije pošteđeno od ljudi, 
punih zabluda i naopakih ideja, kroz čitavu svoju povijest! 
Jedva je Crkva iskorjenila jednu herezu (krivovjerje), eto ti 
na pomolu druge. Heretici (krivovjerci) i hereze zadaju gor- 
kih jada Crkvi od početka njezina. Kolike je žrtve, moralne 
i materijalne, Crkva doprinijela samo da spasi nauku Božju 
čistu i nepokvarenu; samo da sačuva poklad vječnih istina 
neokaljanim. 

1. Kroz prva tri vijeka navaljuju na kršćanstvo rimski 
carevi. Ideje: rimska država i poganstvo nerazđruživo su 
povezane i utjelovljene u caru kao vrhovnoj glavi. Između 
poganstva i kršćanstva nema pomirenja. Ima se zatrti kršćan- 
stvo, da na životu ostane poganstvo. Ili se pak ima ukloniti 
i nestati poganstvo, da svijetom zavlada kršćanstvo. Borba 
je bila ogorčena. Vodila se na život i smrt. Samo je smrt 
jednoga mogla biti uvjetom za život drugoga. 

U borbi protiv kršćana nije postojao zakon, jer je progo- 
njeno bilo i samo ime kršćansko. Kad je netko povrijedio 
zakon, sud ga je sudio zato što je učinio protuzakonito djelo. 
Kod kršćana se nije pitalo za samo protuzakonito djelo, već 
se pitalo općenito: »Jesi li kršćanin?« Odgovor: »Jesam« — 
bio je dosta, da čovjek bude osuđen. — »Na muke s njime 
dok se ne odreče kršćanskoga imena.« Ako se pak odrekao, 
bio je nagrađen. 

Postupak je rimskih vlasti u borbi protiv kršćanstva lijepo 
karakterizirao Tertulijan, crkveni učitelj: »Tiber nabuja, Nil 
ne natopi polja, suho je ljeto, zemlja se potrese, glad, kuga 
prijeti, odmah se kaže: kršćane pred lavove.« Kršćani su bili 
bespravni. Mogao ih je prijaviti tko je htio. Tužitelji su često 
prijavljivali kršćane i zato, da se dočepaju kršćanskih imanja. 
Obrana se nije dopuštala, a muke su bile najgroznije. Kršćane 
su u vrelom ulju pekli. Rastaljeno im olovo u usta lijevali. 
Pod nokte im čavle zabijali. Po žeravici ih bosonoge vodili. 
Na vatri ih palili. Na ledu ih u cičoj zimi gole cijele noći 
držali. Obložili ih smolom i zapalili da gore kao žive baklje. 
Bacali ih pred tigrove, lavove i druge gladne zvijeri. Oči im 
kopali i ulje u šupljine očne ulijevali. Djevojke silom obe- 
ščastili, jer se po rimskom zakonu djevica nije smjela na 
smrt osuditi. Žive su ih u olovne sanduke zatvarali i u more 
ili rijeku bacali. Medom su ih mazali i na suncu osama i 
drugim kukcima izlagali. 

Ove su muke trpjeli starci i žene, odrasli ljudi i djeca. 
Progonitelji nisu pravili razlike ni u spolu, ni u dobi, m u 
staležu, ni u položaju — dosta je bilo, da se kazalo: »Kršća- 
nin je«. Vođeni su kao janjci na klanje i ne otvonse usta 
svoja kao ovca pred onim koji je stnže — kako je o Mesiji 
prorekao Izaija prorok (53, 7). 


2 Rimski su carevi svojim poganstvom bili kršćanstvu 
neprijatelji izvana. Borili su se protiv kršćanstva kao cjeline. 
Heretici su sa svojim herezama neprijatelji kršćanstva iznu- 
tra Oni se do najnovijega vremena, bore protiv kršćanstva 
samo djelomično. Heretici se bore protiv jedne ili samo ne- 
kih dogma, temeljnih načela u nauci vjere. Smetaju im samo 
neke stanovite ustanove kršćanske ili samo određene uredbe 
Crkve. 


Arije ustaje protiv božanstva Kristova. Samo Bog Otac 
je pravi Bog, a Sin je stvor. Iako je prvi i najodličmji stvor, 




ipak je samo stvor, jer je stvoren od Oca. Jer je stvoren, 
nije iste naravi s Ocem. Kao stvor je i promjenljiv poput 
ostalih stvorova. Nije ni vječan, jer »bijaše vrijeme kad ga 
ne bijaše«. 

Focije kida jedinstvo u Crkvi. Odvaja Istočnu od Zapadne 
Crkve. Raskolom zadaje toliku ranu mističnom tijelu Isuso- 
vu, da od nje i danas još krvari. Iako je sama nauka u po- 
četku raskola u obim Crkvama bila gotovo ista, raskol je 
vremenom donio i razliku u nauci. Mnogo je toga na nauč- 
nom polju, pa : u samoj dogmatici — najvažnijoj teološkoj 
grani, u čemu se Istočna Crkva razlikuje od Zapadne. Razlike 
su u nauci, makar i malene, činile poteškoću za sjedinjenje 
već u samom početku raskola, što raskol dulje traje, razlike 
u nauci bivaju sve veće; prema tome bivaju i poteškoće za 
sjedinjenje veće. Unutrašnji neprijatelj Crkve i kršćanstva 

Focije u početku naoko nedužan, koliko je zla uzroko- 
vao Crkvi i kršćanstvu! 

I Luter je nikao u krilu kršćanstva. I on je unutrašnji 
neprijatelj. Digao se protiv vlasti u Crkvi. Svojim je zablu- 
dama razmahao toliku borbu u kršćanstvu, da ona nesma- 
njenom žestinom traje i danas, makar su od nastupa Lute- 
rova protekla već puna četiri vijeka. Koliko je i kako teških 
udaraca dobila Crkva Luterovim pokretom! 

Kad čovjek ispoređuje vanjskoga neprijatelja kršćanstva: 
rimske careve i poganstvo, i sve žalosne posljedice, koje je 
taj vanjski neprijatelj nanio Crkvi Kristovoj, s unutrašnjim 
neprijateljima Crkve: hereticima i raskolnicima kao što su 
Arije, Focije, Luter i toliki drugi, i sve rane, što su ih oni 
zadali Crkvi, tada je teško prosuditi, koji su neprijatelji opa- 
sniji. Strašan je vanjski neprijatelj, koji odmah udara na 
cijelu zgradu, ali je strašan i unutrašnji, jer rušenjem jed- 
noga ili nekih stupova, na kojima počiva zgrada, konačno 
ruši i cijelu zgradu. I ovdje iskustveni život daje sjajno pri- 
znanje Objavi, koja kaže: »Jer kojigod sav zakon drži, a u 
jednom posrne, kriv je za sve« (Jak 2, 10). »Tko dakle ukine 
jednu od ovih najmanjih zapovijedi i nauči ljude tako, naj- 
manji će se zvati u kraljevstvu nebeskom« (Mt 5, 19). 


Dr Janko Penić. Prva kršćanska vremena. Katolički list, 92/ 
1941, br. 38, str. 441—442. 

PAPA MIRA (PIJO XII) 

12. III 1942. navršuju se 3 godine otkako je na Petrovu 
stolicu u Rimu zasjeo današnji, slavno vladajući, Papa Pijo 
XII. Nema danas na svijetu tako ugledne osobe, kao što je 
Sv. Otac, niti osobe, koja bi uživala toliko simpatija (naklo- 
nosti) ne samo među katolicima, nego i među inovjercima, 
koliko ih uživa Pijo XII. 

Veliko poštovanje, što ga svijet iskazuje današnjem Papi, 
dolazi od neobične i svestrane njegove erudicije (učenosti), 
kojom zahvata sva životna pitanja u srži njihovoj. Još više 
od diplomatske njegove genijalnosti (izvanredne darovitosti), 
kojom je jasno predvidio svu težinu, moralnu i materijalnu, 
ličnu i socijalnu, obiteljsku i državnu, današnjega svjetskoga 
sukoba, ove, do sada na svijetu, nepoznate katastrofe. A naj- 
više od širokogrudne i nesebične ljubavi, kojom se zauzima 
za sve potlačene i ispaćene, za sve, koji su u ratu, ili od rata 
trpe u bilo kom pogledu. 

Ono što je plemeniti otac u krugu svoje malene obitelji, 
to je Pijo XII. u krugu velike svjetske obitelji, to je on čita- 
vom svijetu. On bdije, opominje, upozoruje, uči i kara. U 
svakoj funkciji (djelovanju) odaje oca. Svuda nastupa kao 
onaj, koji hoće svima dobro i ne miruje, dok se dobro ne 
ostvari. 

Uspeo se na papinski prijesto u burno, ratno vrijeme. 
Zato je i razumljivo, da su oči svega svijeta uprte u nj s mol- 
bom i nadom, da posreduje za mir, da svijetu donese mir. 
Ta tko bi drugi mogao biti pozvan, da se skrbi i radi za mir, 
ako ne On, koji je izvan i iznad sukoba, koji ima vjernika na 
jednoj i na drugoj strani. Osjećajima i težnjama ratom izmu- 
čenoga čovječanstva potpuno odgovara dosadašnji Papin rad. 
Kroz sve vrijeme, otkada je Papa, prva mu je i glavna briga, 
naći način kako da se dođe do časnoga, pravednoga i traj- 
noga mira. 

Papa je u svoje vrijeme naglasio pet temeljnih uvjeta sva- 
koga mira. Najprije treba ukloniti mržnju među narodima. 
Svi smo djeca jednoga Oca — Boga. Svi smo među sobom 
braća, koju veže jedna ista narav, jednak životni poziv i 
jednaka zadnja svrha. Kao što obitelj, to maleno i prvo na- 
ravno društvo, propada, ako se članovi mrze, slično biva i s 
cijelim ljudskim društvom, ako se članovi njegovi, narodi i 
države, mrze. Mržnja članova obitelji uništava i razara obi- 

nirnH Ja m ® đa narod ™a dovodi do rata, koji uništava 
narode j razara države. Rat naime nije drugo, nego mržnja 
u zadnjoj fazi (stupnju), u kojoj se hvata fizičke sile 

I reba ukloniti nepovjerenje među narodima. Iz pogan- 
skoga svijeta potječe ona poznata, ali strahovito porazna- 
homo homini lupus (čovjek je čovjeku vuk). Krist a iza nje- 
ga vjerno Crkva i čitavo kršćanstvo, naglašuje praštanje Kod 
pogana je vrijedilo načelo: Oko za oko, zub za zub. Kršćan- 
stvo veli drugačije: »Ako te tko udari po tvom desnom obra- 
zu, pruzi mu i drugi« (Mt 5, 39). Kršćanska velikodušnost 
obvezuje ne samo pojedinca prema pojedincu, nego i obitelj 
prema obitelji; jednako i narod prema narodu kao i državu 
prema državi. Nema tu mjesta prigovoru: drugi je odnošaj 
pojedinca prema pojedincu, a drugi države i naroda prema 
rzavi i narodu. Jer što je drugo narod odnosno država nego 
skup pojedinaca bilo da stupaju u državu izravno kao poje- 
dinci, bilo da u nju ulaze preko obitelji. Ne mogu i ne smiju 
vladati drugi etičko-moralni principi (načela) za pojedinca, 
promatrana za sebe, a drugi kad ga se promatra u zajednici 
- državi ili narodu. Isti principi, koji dovode do povjerenja 
i međusobne pomoći kod pojedinaca, dovest će do sklada, 
povjerenja i međusobno korisnoga snošaja i kod naroda. 

Među temeljnim je zabludama, koje drmaju opstankom 
ljudskoga društva načelo, da sila stvara pravo. To je načelo 
Crkva jednoglasno osuđivala uvijek, a osudu ponavlja i na- 
glašuje i danas. Pravo je duhovne naravi. Ono je moralna 
vlast na svoju stvar. Može netko stvar silom vlasniku odu- 
zeti, međutim pravo ili moralna vlast ostaje i dalje kod vla- 
snika. Pravo na jednoj strani traži priznanje i poštivanje pra- 
va na drugoj strani. Ne postoj i samo pozitivno pravo, koje o 
ljudima ovisi, i koje ljudi stvaraju. Povrh i prije pozitivnoga 
prava postoji naravno pravo kako u prilog pojedincu, tako i 
u prilog državi i narodu. To je naravno pravo na sam opsta- 
nak, na slobodu, na ekonomski, moralni i kulturni razvitak 
naroda. 

Među osnovne uvjete mira dolazi i uklanjanje oprečnih 
nazora među narodima u ekonomskom pogledu. Materijalna 
dobra postoje za sve narode; svi imadu prirodno pravo na 
učestvovanje i diobu dobara, da mogu primjerno živjeti. Nije 
pravo, da jedni narodi obiluju, a drugi da gladuju. Jedni da 
uništavaju imovinu u svrhu umjetnoga držanja cijena i za- 
rade, a drugi da do te imovine uopće ne mogu doći. 

Svladavati i svladati trebaju ne samo pojedinci nego i 
države i narodi duh egoizma. Egoizam, ta neuredna i pretje- 
rana težnja za vlastitom korišću bez obzira na drugoga, jedan 
ie od prvih i glavnih sukoba u ljudskom društvu. Nema, i ne 
će biti, mira, dok se ne obuzda egoizam. A sto se vise u red 
stavi egoizam, doći će prije do mira i mir ce dulje trajati. 
To je pet osnovnih uvjeta za mir, koje je Papa svečano nagla- 
sio za vrijeme ovoga svjetskoga požara. 

Prošle je godine, 24. prosinca 1941. Papa preko vatikan- 
skoga rad ; ja i opet govorio o uvjetima mira. Na prvom je 
mjestu istaknuo da se u ljudskom društvu uređenu po mo- 
ralnim principima, a takvo je uređenje jedino ispravno ne 
smije ozljeđivati sloboda, integritet (cjelovitost) i sigurnost 
dmgth niroda, makar kolik bio njihov teritorij odnosno 
obrambena sposobnost. Osnovni je zahtjev pravednoga i čas- 
noga mira osigurati pravo na život i na nezavisnost svim 
narodnostima, velikima i malenima, jakima i slabima. Pravo 
na slobodu je naravno pravo. Gdje nema slobode, tu nem 
ljudske osobnosti, tu nema subjekta ni prava m dužnosti 
dosljedno ni odgovornosti. Sloboda trazi integritet. Iluzorna 
je naime sloboda, ako se dira u integritet, jer čitav d™ 
organizam trpi, ako je ranjen i jedan organ njegov. Sloboda 
i integritet zahtijevaju sigurnost. Sigurnost pak može i mora 
dati međunarodna pravda i odlučna volja država da postj 
tuđe pravo. Tek onda, kad je država S’gurna za svoju slo- 
bodu i integritet, može razvijati konstruktivni ^ 
i trošiti svoje socijalne snage za napredak duhovni i tvarni 
države. Nesigurnost s obzirom na slobodu i integritet a st 
je još i gore, nesigurnost i s obzirom na sam opstanak države, 
to je groznica suvremene međunarodne politike. 

U novom uređenju svijeta, osnovanom na moralnim prin- 
cipima nema mjesta ni otvorenom m prikrivenom uništava- 
nju vlastitosti kulturnih i jezičnih narodnih manjina. Drugim 
riječima imadu se poštivati svi narodi ne samo u teoriji i 
riječima, nego i u praksi, u svakidašnjem životu, sa svim 
svojim narodnim osebinama. Imadu se poštivati narodni jezi 
i običaji vjerske i prosvjetne narodne ustanove. Ne smije 
sprečavati narodna ekonomska sposobnost. Puno je i slolro- 
dno razvijanje narodne ekonomske snage i te kako lažan 
uvjet za opstanak i razvitak naroda. Ovdje naglasuje Sv Ot 
kao zabranjeno djelo ograničenje odnosno sprečavanje narod- 
noga umnažanja. Što će koja država više i savjesnije posti- 

vati prava narodnih manjina, to će opravdani je i uspješnije 
moći tražiti od narodnih manjina vršenje državnih dužnosti 
i surađivanje za zajedničko državno dobro. 

Nije dopušteno ni opravdano, da neke države okupiraju 
bogate gospodarske izvore, koji su određeni za zajedničko 
dobro tako, da druge države, po prirodi siromašne, ostanu 
od tih dobara isključene. Pravednost traži, da se odlučno 
pristupi rješenju toga pitanja i da se u budućnosti isprave 
pogreške, koje su u tom pogledu nastale u prošlosti. Ne bude 
li se ovo pitanje podjele vremenitih dobara riješilo objek- 
tivno i pravedno, rađat će se među narodima zavist i mržnja, 
razvijati će se sad otvoreno sad potajno težnja za osvetom, 
koja će opet — prije ili kasnije — dovesti do sukoba, a naj- 
zad i do krvavih ratova. 

Ako se hoće ubuduće spriječiti ratne sukobe i sačuvati 
mir, treba onemogućiti totalni (potpuni) rat i neograničeno 
naoružavanje. Ne smije se dopustiti, da se opet pojavi na svi- 
jet nesreća, što je donosi sa sobom svjetski rat. Spriječiti se 
mora, da se opet u budućnosti ne survaju na ljudsko društvo 
ovake i ovolike ekonomske, socijalne i moralne nastranosti, 
što ih društvo proživljuje danas. Svi ozbTjni i časni ljudi, 
kojima je na srcu dobro i napredak ljudske zajednice, treba 
da porade na ograničenju naoružavanja. Neograničeno naoru- 
žavanje velikih i bogatih naroda, a nedostatno naoružanje 
malenih i slabih naroda, bit će uvijek opasnost za mir i 
opstanak malenih naroda. Pacta sunt servanda, međunarodni 
se ugovori moraju obdržavati, inače će narodi bolovati od 
neprestanoga straha i međusobnoga nepouzdanja. Za obdrža- 
vanje međunarodnih ugovora treba podići ustanovu, koja 
će imati ugled, i koja će se posvetiti najplemenitijoj dužnosti 
da garantira iskreno ispunjavanje ugovora, odnosno da pro- 
vede korekturu (popravak) i reviziju (promjenu) ugovora po 
principima prava i jednakosti kako to bude trebalo. Nema 
sumnje, da rješenje ovih problema traži vrhunac ljudske do- 
bre volje kod svih državnika. Ali se ta volja mora pokazati 
i realizirati (ostvariti), jer je taj zajednički rad jedan od 
bitnih uvjeta za trajan mir. 

U novom poretku, ako ga se hoće urediti po principima 
morala, nema mjesta progonu vjere i Crkve. Vjera u jednoga, 
osobnoga Boga daje moralnu snagu, koja proniče čitav tijek 
života. Vjera stvara odvažne i ustrajne značajeve, koji se neće 
kolebati priznati i tuđe pravo. Vjera će dati moralnu snagu 

kako državnicima tako i zadnjemu građaninu, da podnesu i 
najveće žrtve za uređenje nove, pravedne Evrope na ruševi- 
nama, koje je donio i još uvijek donosi sa sobom ovaj stra- 
hoviti svjetski sukob. Nakon rata će se pojaviti novo akutno 
(oštro) socijalno pitanje, koje će zadavati državnicima mno- 
go briga. Crkva je tijekom vremena već izdala, i neprestano 
izdaje, spasonosne norme za rješavanje socijalnih pitanja. 
Međutim treba da su i poslodavci i radnici prožeti dubokom 
vjerom u jednoga, osobnoga Boga, zakonodavca i suca, kome 
će odgovarati za svoja djela. Samo vjera i svijest odgovor- 
nosti pred Bogom ponukat će jedne i druge, da usklade svoje 
zahtjeve i mirnim putem riješe nastale sporove. Vjera je 
kršćanska svagdje pozitivna (stvarna) snaga. Ona je zaštit- 
nica reda i izvor stvaralačke snage. 

Govor je Sv. Oca pobudio po svemu svijetu vanredno za- 
nimanje. Svi su ga narodi primili s oduševljenjem. Primili 
su ga kao melem na ranu. Komentirali (tumačili) su ga s 
osjećajima punim pijeteta i odanosti Sv. Stolici. 

Svaki dan molimo u sv. Misi: »Gospode Isuse Kriste, koji 
si rekao apostolima svojim: mir vam ostavljam, mir svoj 
dajem vam; ne obazri se na grijehe naše, nego na vjeru Crkve 
svoje.« Ovu molitvu šaljemo danas pojačanom vjerom i ufa- 
njem u zajednici sa Sv. Ocem pred prijestolje Svemožnoga 
Boga, da s prijestolja dobrote i milosrđa pogleda na jade 
naroda i država, pa da nam što skorije udijeli željeni mir. 


Dr Janko Penić. Papa mira. Katolički list, 93/1942, br. 11, 
str. 121 — 123. 


JUBILEJ PAPE PIJA XII. 

(God. 1942) 

Svi se katolici širom svijeta spremaju da što svečanije 
proslave 25-godišnjicu biskupskog posvećenja današnjega 
Sv. Oca Pape. Godišnjica će se slaviti na Spasovo, 14. V. 1942. 
Jer smo u ratu, svečanost se neće moći razviti onim vanjskim 
sjajem kako svi mi katolici želimo, ali će osjećaji srdaca na- 
ših i privrženost naša Sv. Ocu i velikom značenju papinstva 
baš radi teških ratnih vremena biti još toplija i srdačnija. 
što su prilike životne, u kojima se nalazi ogromna kršćanska 
obitelj, teže, to je i ljubav za zajedničkoga Oca obitelji — 


Papu veća. Proslava će biti eminentno (istaknuto) duhov- 
na, a sastoji se i sastojat će se u molitvi, sv. Misama, dobrim 
djelima kršćanske ljubavi i raznovrsnim žrtvama. Tako će 
ovaj jubilej (proslava) nositi značaj slave i pokore. Značaj 
ce slave imati, jer će se isticati veličina biskupske časti i 
dostojanstva, koje dolazi do najvećega i najmoćnijega izra- 
žaja u papinstvu, a značaj pokore, jer će sva duhovna dobra 
djela smjerati k Bogu, da skrati teške kušnje, u kojima se 
nalazi čovječanstvo uslijed ratne oluje, kakve svijet do naših 
dana nije poznavao. 

Eugen Pacelli je posvećen za biskupa 13. V. 1917. u Sik- 
stinskoj kapeli, a posvetio ga je tadanji Sv. Otac Papa Bene- 
d:kt XV. Biskupskim posvećenjem stupa Eugen Pacelli u zbor 
apostolskih nasljednika, u zbor najbližih i najvjernijih surad- 
nika Kristovih. 

Krist je Gospodin najveličanstvenija osoba što ju je ikada 
grijalo sunce Božje na zemlji. On je Bog i čovjek. Spaja u 
sebi božju i čovječju narav. U Njemu se sljubljuju nebo i 
zemlja, vrijeme i vječnost. Nauka Njegova i milost daju lju- 
dima život u izobilju. To je život, koji smrću ne samo ne pre- 
staje, nego tek počinje u svoj svojoj punini i dolazi do dio- 
ništva Božjega života. »Ja sam došao, da imadu život i da 
ga imadu u izobilju« (Iv 10, 10). »Darovana su nam drago- 
cjena i najveća obećanja, da po njima budete pričesnici 
božanske naravi« (2 Petr 1, 4). 

Isus je osnovao apostolski zbor, da nastavi Njegovu mi- 
siju. Društvo je to, koje nastupa božanskom vlašću, s onim 
istim autoritetom (ugledom), s kojim je nastupao i radio i 
sam Krist. »Kao što je Otac poslao mene, i ja šaljem vas« 
(Iv 20, 21). Tko apostole sluša, kao da posluh iskazuje samo- 
mu Kristu. A tko apostole zapostavlja ili prezire, kao da pre- 
zire samoga Krista. A tko Krista prezire, čini prekršaj kao 
da je povrijedio i prezreo samoga Boga Oca. »Tko vas sluša, 
mene sluša, i tko vas prezire, mene prezire. A tko mene pre- 
zire, prezire Onoga, koji me je poslao« (Lk 10, 16). 

Apostolskom je zboru povjerena briga, da bdije nad 
Crkvom Kristovom poput brižnoga pastira, koji bdije nad 
stadom svojim. »Pazite na sebe i na sve stado, nad kojim 
vas Duh Sveti postavi biskupima, da pasete Crkvu Božju, 
koju steče krvlju svojom« (Dj Ap 20, 28). Pasti će pak stado 
Božje božanskom naukom, koju je Krist donio. Nju će vjer- 

no tumačiti i čistu čuvati od zabluda. »Idite dakle i nauča- 
vajte sve narode krsteći ih u ime Oca i Sina i Duha Svetoga, 
učeći ih da drže sve, što sam vam zapovijedio« (Mt 28, 9-10). 
Sv. Pavao stavlja na srce učeniku Timoteju, neka pazi, da 
predanu nauku čuva i širi čistu, kakva je potekla iz ustiju 
Božjih. Neka živi dosljedno po njoj, pa će tako spasiti sebe 
i one, koji će ga slušati. »Pazi na sebe i nauku, stoj u tomu: 
jer ovo čineći spasit ćeš i samoga sebe i one, koji te slušaju« 

(1 Tim 4, 16). Sv. Pavao upravo zaklinje Timoteja, i to pred 
samim Bogom i Kristom Isusom — tako je važno propovije- 
danje nauke Božje — neka nipošto ne propusti propovijeda- 
nje riječi Božje, štoviše, neka poduzme sve što može, samo 
da istina osvoji svijet. »Zaklinjem te pred Bogom i Kristom 
Isusom, koji će suditi žive i mrtve, i dolaskom njegovim i 
kraljevstvom njegovim. Propovijedaj riječ, nastoj u zgodno 
vrijeme, i u nevrijeme, pokaraj, zaprijeti, umoli, učeći sa 
svom strpljivošću; jer će biti vrijeme, kad zdrave nauke ne 
će primati, nego će si po svojim požudama nakupiti učitelje, 
jer ih svrbe uši« (2 Tim 4, 1-3). I Tita upozoruje, da propo- 
vijeda zdravu nauku, a one, koji se protive, neka i pokara. 
»Biskup treba da je bez mane, koji se drži vjerne riječi po 
nauci, da bude kadar i opominjati sa zdravom naukom i poka- 
rati one, koji se protive« (Tit 1, 9). 

Apostoli i njihovi nasljednici imadu ravnati javnim bogo- 
štovljem. Tu je u prvom redu briga za pravilno prinošenje 
novozavjetne nekrvne žrtve — sv. Mise, koja je istobitna sa 
krvnom žrtvom na križu. »To činite na moj spomen« rekao je 
Krist na Zadnjoj večeri, kad je prinio prvu nekrvnu žrtvu. 
Nekrvna žrtva ima neprestano obnavljati i svijetu dozivati 
u pamet nedokučivu tajnu žrtve na križu, po kojoj je izve- 
deno otkupljenje ljudskoga roda. 

Jednako im je povjerena briga za sve sv. sakramente. 
»Ako se tko ne preporodi vodom i Duhom Svetim, ne može 
ući u kraljevstvo Božje« (Iv 3, 5). A vlast preporađati ljude 
vodom i Duhom Svetim dao je Isus apostolima, kad im je 
rekao: »Idite . . . krstite sve narode u ime Oca i Sina i Duha 
Svetoga« (Mt 28, 19). »Ako ne budete jeli tijela Sina čovje- 
čjega i pili krvi Njegove, ne ćete imati života u sebi« (Iv 6, 
54). Vlast su pak nad svetootajstvenim tijelom i krvlju Kri- 
stovom dobili apostoli na Zadnjoj večeri. Poslije uskrsnuća 
se javio Isus apostolima, dahnuo u njih i rekao: »Primite 


Duha Svetoga, kojima oprostite grijehe, oprostit će im se, 
a kojima zadržite, zadržat će im se« (Iv 20, 22-23). 

Nu ne samo sv. Misu, izvor i središte svega kršćanskoga 
bogoslužja, i sv. sakramente, nego i sve ostale pobožnosti 
imade nadzirati apostolski zbor sa svojim nasljednicima. 
»Molim dakle prije svega — veli sv. Pavao Timoteju — da 
činite prošnje, molitve, moljenja, zahvaljivanja za sve ljude; 
za kraljeve i sve, koji su u vlasti, da tihi i mirni život provo- 
dimo u svakoj pobožnosti i čistoći« (1 Tim 2, 1-2). 

Apostolima i biskupima je rekao Krist Gospodin: »Štogod 
svežete na zemlji, bit će svezano i na nebesima«. Biskupi 
imadu pravo i dužnost donositi zakone, kojima se unapre- 
đuje vjerski život. Ti zakoni jedno dopuštaju, a drugo brane, 
već prema tome, što koristi odnosno škodi duhovnom dobru 
i napretku Crkve kao cjeline, i duhovnom napretku pojedinca 
čovjeka, člana Crkve. Po zakonima su dužni pravedno prosu- 
đivati ljude i njihova djela, pa dobro nagrađivati, a zlo ka- 
žnjavati. Presude su apostolskoga zbora, danas presude Pape 
i biskupa, tako ugledne, da ih potvrđuje i samo nebo, jake 
su i pravomoćne kao da ih je postavio sam Bog. 

Svu će dakle veličinu vlasti i dostojanstva biskupskoga 
naglašavati sv. Crkva, sva društva njezina i pojedinci vjernici, 
prigodom Papina jubileja. I nužno je to. Danas je potrebno 
više nego ikada isticati, da je Crkva Kristova ustanova Božja, 
a ne djelo ljudsko. Da je vlast u Crkvi dana s neba, a ne 
prigrabljena od ljudi. Da biskupi tumače nauku objavljenu, 
a ne mudrost ljudsku. Da je njihova vlast: posvećivati ljude 
i dovoditi ih u zajednicu s Bogom po sv. sakramentima i po 
javnom bogoštovlju; odredba je Kristova, koja se mora točno 
poštivati i vjerno izvršivati. Da je upravna vlast Crkve, usko 
i nerazdruživo spojena s njezinom duhovnom misijom, prema 
tome jednako od Boga kao i ona učiteljska i bogoslužna, a 
ne ovisna o svjetovnoj, državnoj vlasti. Svi će ovi momenti 
doći do punine izražaja ovom svečanom zgodom, da što više 
iskoči božansko porijeklo biskupske vlasti i časti, da čitavom 
svijetu bude jasno, kako je Crkva Kristova osnovana na tvr- 
doj pećini, koju ni strahoviti valovi krivih nauka i struja 
neće moći nadvladati. 

Dok će se prigodom Papina jubileja mnogo isticati pori- 
jetlo biskupsko, veličina vlasti, časti i dostojanstva biskup- 
skoga, imat će Papin jubilej i pokornički karakter. Krist je, 

ugo tovivši na Zadnjoj večeri presveti oltarski sakramenat, 
izveo veličanstveno djelo, koje je zavrijedilo tako svečanu 
proslavu, kakva je uopće moguća na zemlji. Međutim je pro- 
slava bila skromna, a Krist Gospodin prigodom proslave 
zamišljen, jer je pred očima imao svu težinu događaja, koji 
su neposredno slijedili iza same Zadnje večere. Gledao je u 
duhu Judinu izdaju, Petrovo zatajen je, svoj krvavi znoj i 
trnovu krunu, osjećao je već i udarce bičeva i oštre čavle. 
Gledao je već sebe pribijena na križ i sve one strašne muke, 
koje će trebati podnijeti prije nego uđe u slavu svoju. Tako 
će i Sv. Otac Papa, uza svu puninu i bogatstvo velikoga zna- 
čenja proslave biskupskoga jubileja, ipak biti zabrinut. Dok 
će s jedne strane svom toplinom misli i osjećaja zahvaljivati 
Bogu na udijeljenim darovima biskupskoga dostojanstva, s 
druge će strane zajedno sa svim vjernim kršćanima žarko i 
zaufano moliti Boga, da se teške kušnje straha i bijede ovo- 
ga, dosada neviđenoga, rata što prije skrate. Veliku je misao 
rekao pokojni Papa Pijo XI., kad je rekao, da od Općega 
potopa nije na zemlji bilo toliko zla, koliko ga ima danas. 
Ali ni kazna Božja na zemlji iza Općega potopa nije bila 
ovako strašna kao što je ovaj rat. 

Krist je molio na Zadnjoj večeri za vjernike i čitavu 
Crkvu: »Oče sveti! sačuvaj u ime svoje one, koje si mi dao, 
da budu jedno kao mi. Ne molim, da ih uzmeš sa svijeta, 
nego da ih sačuvaš, od onoga, koji je zao. Posveti ih u istini, 
da svi budu jedno, kao što si ti, Oče, u meni, i ja u tebi, da 
i oni u nama budu jedno, da vjeruje svijet, da si me ti poslao« 
(Iv 17). I namjesnik će Kristov moliti istu molitvu, a pojačat 
će je i molitve milijuna katolika da bude što uspješnija. 

Spasitelj je u smrtnoj muci u vrtu Getsemanskom molio 
Oca: »Oče moj! ako je moguće, neka me mimoiđe kalež ovaj«. 
Ali je, potpuno smiren i sav predan u volju Božju, odmah 
nadodao: »Ali ne kako ja hoću, nego kako ti« (Mt 26, 39). 
Krista je u smrtnoj muci tješio anđeo, a nas tješi jači od 
anđela — Krist, Sin Božji: »Ja sam s vama u sve dane do 
svršetka svijeta« (Mt 28, 20). »Uzdajte se, ja sam nadvladao 
svijet« (Iv 16, 33). 


Dr Janko Penić. Jubilej Pape Pija XII. Katolički list, 93/1942, 
br. 20, str. 229 — 230. 


ČARI BADNJE NOĆI 

Badnja je noć puna čara. Cara tjelesnih, jer je donijela 
na svijet najljepše dijete, što se ikada pojavilo na zemlji. 
A uzeo je Sin Božji najljepši oblik čovječji, da savršeno lijepa 
vanjština bude izraz duševne ljepote, koja je u njemu dosegla 
nedokučivu visinu. Draga je Badnja noć, jer je rodila genija 
(velikana), jedinstvenoga genija u čitavoj povijesti. Dok drugi 
geniji nadmašuju jedan drugoga i guraju jedan drugoga u 
pozadinu, pa i u zaborav, naš genij je uvijek isti, prvi i naj- 
veći, uvijek na visini, uvijek suvremen. Takav će i ostati, 
jer u sebi sjedinjuje neizmjerno savršenstvo Božje s onim 
što je u naravi ljudskoj najbolje, najljepše i najsavršenije. 
Badnja noć donosi sa sobom život u najuzvišenijem pojmu, 
puninu života, uzor-život, simbol (znak) života svih ljudi i 
svih vremena. 

Majka Božja dolazi u Betlehem trudna. Očekuje porod. 
Traži stan. Nitko je ne prima. Svaki se boji neugodnosti radi 
novoga života,^ što ga je sobom nosila. Ljudi vole više tvar 
nego život. Baš kao i u naše dane. Donedavna, dok nije došao 
novi zakon, koji zaštićuje obitelj i djecu, ljudi su zazirali 
od trudne žene, ruglu je izvrgavali. Stan su lakše mogli dobiti 
i kriminalni tipovi i perverzne (pokvarene) osobe, koje mje- 
sto djece njeguju pse, nego žene s djecom, nego buduće maj- 
ke, koje su sa sobom donosile nove živote. A zaboravljaju 
ljudi, da je ljudski život najveća vrijednost, jedina vrijednost 
na zemlji, koja ocjenjuje i daje vrijednost i živoj i mrtvoj 
tvari. Kakvu bi vrijednost imalo zlato, kad ne bi bilo čovjeka 
na zemlji? što znače krupna bujna polja, ako nema žive ljud- 
ske ruke, koja će ih obrađivati i pšenicu skupljati, da njome 
podržava i razvija ljudski život, a po životu neumrla djela 
duhovne i tvarne kulture. Zar će se hrastovi sami pretvarati 
u brodove? Ili će se kamenje samo klesati i slagati u sto- 
ljetne katedrale? Ili će možda mramor sam poći u divne 
palače? 

Majka Božja mora novim životom u štalu. Kolika bol! Zar 
je ljudski život na to spao? Ne poznaju Isusovi suvremenici 
vrijednost života, pa ga ni ne cijene. Nisu ga poznavali ni 
pravo cijenili ni prosvijetljeni Grci s Rimljanima, koji su 
smatrali bolesnu djecu teretom, pa je izlagali na osamljenim 
mjestima, a što je ostalo pošteđeno od izlaganja, odgajali su 
robovi. A kultura 20. vijeka ubija djecu još prije nego dođu 

na svijet. Da se ukloni sa životne staze čovjek, koji je slobod- 
nom voljom zlo odabrao, zlo radio i teško povrijedio red u 
ljudskoj zajednici, to je, iako bolno, ipak razumljivo. Ali da 
se zatiru nedužni životi, da se uništavaju ti životi još prije 
nego su se pojavili na svjetlo, da im se prije iskopao grob, 
nego im se spremila kolijevka, tu zastaje pamet, tu je ne- 
moguće bilo kakvo opravdanje. One pak živote, koje je po- 
štedila ubojnička ruka u pupoljku mladosti i dopustila im 
pristup u zajednicu živih, čeka nemilosrdna sudbina u novom 
obliku. Rađaju se kobne ideje i uzrokuju ratove. A ratovi 
kose mlade živote u naponu snage baš kao i kosa na livadi, 
što ruši cvjetne livade i ne pozna milosrđa. 

Majka Božja kupi slamu po štali, da načini ležaj svom 
božanskom Djetetu. Nije to ona svježa slama, koja miriše, 
kakva je bila ljeti na gumnu, kad se vršilo. Ta je slama već 
dugo ležala na štali, a sa štale prispjela u jasle, a s jasala i 
pod jasle. Pred volom je našla više slame, jer volu ide slama 
slabo u tek. Pred magarcem je bilo manje, jer se tužno ma- 
gare sa svim mora sprijateljiti, pa i sa slamom. Pokupila je 
i onu pod jaslama, da nakupi bar toliko, da Dijete ne leži 
na golim daskama. Idilički (ljupko) zvuči sve ovo, zar ne? 
Čovjek pomisli u prvi mah: bujna je mašta sve to skupa po- 
vezala da događaj bude što tajanstveniji. A ipak je bilo tako. 
Sve je to bila kruta zbilja. Ta se kruta zbilja obnavlja i u 
20. vijeku. I u ovom ratu. Obnavljat će se i ove Badnje noći 
kod mnogih majka širom ratnog svijeta. Koliki su roditelji 
uslijed razaranja ostali bez kuće i kućišta, bez krova nad 
glavom, pa se morali sklonuti u kakve barake i štale, samo 
da se nekamo sklonu. Kolike će majke u ovakvim tužnim pro- 
storijama dočekati plod ljubavi svoje ove Badnje noći slično 
kao i Majka Božja. Borit će se za ležaj među životinjama baš 
kao i Majka Isusova. Kupit će slamu ispred goveda u jasla- 
ma i oko jasala, kako je to radila i Majka Božja u betlehem- 
skoj štali. Bit će sretne da im goveda disanjem griju promr- 
zlo dijete, kako su vol i magarac grijali maloga Isusa. Idila 
se betlehemske štale nije odigrala bez svrhe. Ona ima duboko 
značenje. Njezina je pouka od goleme životne vrijednosti. 
Mnogoj će majci ove Badnje noći primjer Majke Božje olak- 
šati boli. Bit će joj lakše snositi društvo goveda, studen i 
bijedu u štali kad se sjeti, da je u jednakim prilikama rodila 
i najsvetija žena među ženama, da je u jednakim prilikama 
došao na svijet i sam Sin Božji. 

Dobri Isuse! Kolike su već godine prohujale od Tvoga 
rođenja. Kolike su se već milijarde ljudi izmijenile na zemlji 
nakon Tvoga dolaska. Koliko se već puta promijenila geograf- 
ska karta kugle zemaljske. Bezbrojni su već narodi i države 
nestali, a drugi narodi s novim državama nastali. Sve se 
na zemlji neprestano mijenja i obnavlja, samo život ljudski 
na svijetu ostaje uvijek isti. Ljudi se hvataju sitnica, a pu- 
štaju s vida velike događaje. Grčevito se otimaju za mrvicu 
tvari, a veličanstvene pojave duha odbacuju. Teže za onim 
što gura u smrt, a život preziru. Veliki se događaji moraju 
zaodijevati u skromne okolnosti, kao što si i Ti, izvor i poče- 
tak života, morao u štalu. Život ostaje isti, kao što si i Ti, 
početnik života, isti. I rađanje je isto. I okolnosti, u kojima 
se ono zbiva, su iste. I štala je betlehemska s današnjom ista. 
Ništa se nije promijenilo. 

Pa ipak je život Badnje noći velik i drag. — »Biti bez Isu- 
sa — veli Toma Kempenac — to je paklena muka, a biti s 
Isusom slatki je raj« (Nasljeduj Krista, II. 3). Isus, malo 
Božje Dijete, daje čar Badnjoj noći. Sve je u štalici i oko nje 
veselo raspoloženo, jer u svojoj sredini imadu izvor neduž- 
noga, svetoga veselja. I borovi su oko štalice veseliji nego 
obično, jer im Gospodar nikada nije bio tako blizu kao ove 
noći. Razastrli su svoje široke grane, da zaštite malo Dijete 
od studenoga vjetra. Kao da hoće kazati: Ne duvaj vjetre! 
Budi miran — Kralj mira je unutra! I stare su se masline 
kraj štalice pomladile. Već su se pognule i ostarile od čežnje 
za Spasiteljem. Sada su se kao iza duga sna probudile na 
novi život. Ovce su na polju neobično žive. Strižu ušima i 
milo se ogledavaju prema štalici. Htjele bi poći tamo, ali ne 
smiju bez pastira. Pastiri su budni do u kasnu noć. Veseli 
su, ushićeni, a ni sami ne znadu zašto. Dolazi anđeo i javlja 
radosnu vijest. Iz duše im je govorio. Oni su to čekali, rado- 
sti su se spasenja nadali. Svega se odriču, sve napuštaju, hrle 
brzo u štalicu »da vidimo to, što nam je obznanio Gospodin. 
I dođoše žurno, i nađoše Mariju i Josipa i Djetešce, gdje leži 
u jaslama« (Lk 2, 15-16). 

Anđeli se spuštaju s neba da čine društvo Sinu Svevišnje- 
ga. Bezbrojni su. Zanosno pjevaju: »Slava Bogu na visini, i 
na zemlji mir ljudima dobre volje« (Lk 2, 14). I njihov je 
Gospodar Isus, makar leži povit u jaslama kao nejako dijete. 
Pozdravljaju ga kod dolaska na zemlju, spremili su mu sve- 

čani doček. Stavljaju mu se na volju. Pratit će ga u svemu 
njegovom životu. Bit će mu vjerni, nevidljivi suradnici u 
djelu ljudskoga spasenja. Pratit će ga sve do uzašašća na 
nebo, a bit će mu pratnja i kod drugoga dolaska na svijet. 

Sv. Josip je ganut. Kako i ne bi. Njega je jedinoga zapala 
čast da bude hranitelj Isusov, da se zove poočim Sina Božje- 
ga. On će se brinuti za Isusa. Tetošit će ga i milovati. Veselit 
će se napretku njegovu. A napredak će biti silan. Gigantski 
(golemi) uspjesi posinka bit će i uspjesi poočima, a na zaslu- 
gama gojenca bit će dionikom i hranitelj. Sa slavom će Isu- 
sovom rasti i slava Josipova, kud će prodirati ime Isusovo, 
tu će se časno spominjati i Josipa. Marija je najradosnija, 
jer je Isusu najbliža. Isus je njezin više nego ičiji na zemlji. 
Ona mu je dala ljudsku narav. Ona je s njim jedno. On je 
nastavak njezina života. Ona zna po posebnoj Objavi, da je 
njezin Sin druga božanska osoba, s Ocem i Duhom Svetim 
pravi Bog. Već gleda plodove njegova otkupitelj skoga djela. 
Ushićena je nad bezbrojnim kršćanima, koji će životnu sreću 
naći u imenu Isusovu. A mali Isus razdragan leži na slami. 
Oči mu sjaju nedužnim sjajem božanski čiste dječje duše. 
Pogled mu je topao i pun miline kao jutarnje proljetno sunce 
kad se spusti na rosno cvijeće. Ručice sklapa na molitvu i 
blagoslov, da blagoslovi Majku i poočima, dobre pastire i sve 
ljude, da blagoslovi sve živo i neživo, što je radi čovjeka stvo- 
reno i čovjeku ima pomoći da časno svrši svoj tijek života. 
Isus uživa u svom društvu iako je u jaslama, jer mu je »mi- 
lina biti sa sinovima ljudskim« (Izr 8, 31). 

Naoko pusta i prazna betlehemska štalica, a kolike draži 
krije u sebi! Draži su to, koje već vjekovima raznježuju ljud- 
ska srca, i obogaćuju umove ljudi. Koliko god ih ljudi umom 
proučavaju i srcem proćućuju, one su uvijek nove i umu i 
srcu ljudskomu. Uvijek hrane ljudski duh, a nikad ga ne 
zasićuju, uvijek su mlade, nikad ne zastaruju. Nove su star- 
cima, kojima već srebrna boja viri iz kose, a brazde se i 
bez pluga izbacile na licu; kojima se već i leđa sagibaju pod 
teretom mnogijeh ljeta, kao i maloj djeci, kojoj je tek počelo 
svitati proljeće života. Sve mali Isus napunja čarima, jer je 
»Gospodin bogat za sve, koji ga prizivaju« (Rim 10, 12). 

Dr Janko Penić. Čari Badnje noći. Katolički list, 94/1943, br. 51, 
str. 581—583. 


t FRANJO VOJAKOVIć 

kanonik-kustos (čuvar) Prvostolnoga kaptola 
zagrebačkoga 

Umro je najstariji član svećeničke obitelji svjetovnoga 
lera zagrebačke nadbiskupije. Umro je tiho i nečujno kao 
sto je i živio cijeli svoj život tiho, skromno i povučeno. Bez 
oli je i muka utrnuo njegov život poput svijeće što poste- 
pc ; no ^ori i sagorijeva, dok se, sva istrošena, konačno sama 
od sebe ne ugasi. Umro je dne 25. veljače 1944. godine — tri 
dana nakon zračnog napadaja na Zagreb. Preselio se, iza 
dugoga i blagoslovljenoga zemaljskoga života, u drugi, bolji 
život, kamo ne dopiru slabosti ljudske, a još manje ljudska 
pakost, koja u ratovima nema obzira, nego hara i pustoši 
živote i imovinu, kao da ratove ne vode ljudi rasudnim razu- 
mom i osjećajnim srcem. Pošao je tamo, gdje vlada vječni 
mir među stanovnicima, gdje su svi istih misli i jednakih 
osjećaja. Otišao je da se smiri u Bogu i primi nagradu za 
obilna dobra djela, kojima je ispunjen sav njegov svećenički 
život. Bio je miroljubiv, a za takve veli sv. Evanđelje: »Bla- 
ženi miroljubivi, jer će se sinovi Božji zvati« (Mt 5, 9). Po 
svetom je krstu bio dijete Božje, a po sv. redu prijatelj Božji. 
Dobra pak i miroljubiva ćud je neprestano umnažala novim 
zaslugama kod Boga milost posinaštva i prijateljstva Božjega. 

Pokojnik se rodio 30. travnja 1847. u župi Mihovljan od 
oca Jurja i majke Marije r. pl. Jurinić. Pučku je školu pola- 
zio u Mihovljanu od 1856. do 1860. God. 1860. došao je u Za- 
greb i polazio 4. razred pučke »uzorne škole«. Gimnaziju je 
polazio kao pitomac Nadb. orfanotrofija. U Bogosl. je sjeme- 
ništu boravio od 1867 — 1873. Za svećenika je ređen 25. srpnja 
1873, a redio ga je kardinal Mihalović. Sve je škole svršio 
s odlikom, a u zadnjem je tečaju bogoslovije bio i ductor 
generalis (glavni vođa). 

Kao mladomisnik je namješten za vjeroučitelja i hrvat- 
skog propovjednika kod čč. ss. Milosrdnica u Zagrebu. Tu je 
ostao do konca 1874. kad je imenovan drugim prefektom u 
Nadb. bog. sjemeništu. 13. rujna 1878. je dobio župu Pešće- 
nica kod Lekenika, gdje je ostao do 2. srpnja 1881, a onda 
imenovan vicerektorom u Nadb. bog. sjemeništu. God. 1880. 
9. rujna nastradalo je Sjemenište uslijed potresa, pa je nakon 
toga iznova sagrađen istočni i južni dio, a sjeverni i zapadni 

ie samo popravljen. Dakako da je glavna briga oko popravka 
Sjemeništa pala na glavu vicerektorovu. Njegova je zaslug 
da su u Sjemenište došle i kućanstvo preuzele cc. ss. Milo 
srdnice koje otada neprekidno borave u Sjemeništu i žrtvuju 
se S dobro zavoda s neobičnom ljubavlju i požrtvovnoscu 
Pokojnik se kao sjemenišni vicerektor mnogo trudio da uredi 
sjemenišno dobro »Otok«. 

God. 1884. imenovan je nadarbemkom prvostolne cr ve. 

U isto ie vrijeme preuzeo i službu upravitelja kaptolskih do- 
bara koju je službu vršio savjesno i na zadovoljstvo Prvos ^°' 
noga kaptola sve do imenovanja župnikom župe sv. Ivana u 
Zagrebu, a to je bilo 1891. . 

Na župi je sv. Ivana lijepo radio. U župnoj je crkvi ^ a ° 
postaviti novi tarac od mramora. Načinio je nove prozore ! 
nove orgulje — za onda prve pneumaticne orgulje u Zagrebu. 

Pokreću se pomoću zgusnutog zraka. 0r ^ u ^;'[ n ^\ O ^ 1 ° tedra i. 
rer za 2 000 for., a pohvalu je obavio pok. Kolander katectrai 
S „“gaS (oiguljaš). Za njegova su iupnikovanja ^prav- 
liene gospodarske zgrade i župni dvor, a popravke je izv 
o svom trošku Prvostolni kaptol zagrebački, kolator (pokro- 

viteli) župe. . 

Konačno je za nagradu i priznanje 4. siječnja 1912. imeno- 
van kanonikom Prvostolnoga kaptola zagrebačkoga gđjeg 
je, eto, zatekla i blažena smrt u visokoj starosti od 97 godin . 

Kanonik je Vojaković spadao među one plemenite znača- 
je Jo U više rade, a manje govore, a pogotovo ne govore 
J o svojim zaslugama. Radi toga će jedva i najuži krug njegovih 
nniatelia znad da je on bio čovjek velikih mecenatskih 
gesta (darežljivih čina). Jer se je kod dojenja milostinje 
držao naputka Sv. Pisma: »A ti kad dijeliš ^stmju neka 
nezna tvoja ljevica, što čini tvoja desnica« (Mt 6, 3). 1 o ce 
tek koji taj i od samih svećenika znati za njegove neobično 
velike darove u korist družbe čč. ss. Domimkanki. 

Pokojnik je bio sa svakim prijazan i susretljiv, makar se 
rodio u ona vremena, kad se puno pazilo na naslove i ljubo 
moroo čuvala distanca (odstojanje) između viših i m ■ 
Rijetko bi tko od svećenika, pa i od klerika, prošao Kapto- 
lom a da ga ne bi on ljubezno zaustavio i štogod zapitao, 
kad’ je šetao po Kaptolu. Kako je bio živahne ^ ele J ' *}’ 
drag i duhovit u razgovoru, svakomu je bilo drago, kad je 
mogao koji čas s njime provesti u društvu. 

Svoje je svećeničko zvanje visoko cijenio i prema njego- 
vim propisima na visini živio. Radi kreposna svećeničkog 
života i toploga pijeteta (poštovanja) prema sv. Crkvi nagra- 
dio ga Gospod na zemlji dugim životom, a na nebu, pouzdano 
se nadamo, sretnim, vječnim životom. 

Kad se po našoj prostranoj nadbiskupiji pročuje glas, da 
je umro dobri kanonik Vojaković, spontano će svi, koji su 
ga poznavali, iz punine duše govoriti: O njemu imam samo 
najljepše uspomene; Bog mu bio blagi sudac! 

Sprovod je obavljen 28. veljače iz mrtvačnice u arkadu 
Prvostolnoga kaptola na Mirogoju. U 8.30 je preuzv. gosp. 
nadbiskup dr Alojzije Stepinac čitao u mirogojskoj kapeli 
sv. Misu zadušnicu, kojoj su prisustvovali kanonici i nadarbe- 
nici Prvostolnoga kaptola, rodbina, znanci i prijatelji, a nakon 
sv. Mise je preuzv. Nadbiskup uz asistenciju kanonika, pre- 
bendara i bogoslova sproveo pokojnika na vječni počinak. 

Dr Janko Penić. f Franjo Vojaković, kanonik-kustos (čuvar) 
Prvostolnoga kaptola zagrebačkoga. Katolički list, 95/1944, br. 9, 
str. 101—102. 


PETA OBLJETNICA PAPINE KRUNIDBE 

Na svijetu nema ni jednoga jedinoga vladara, čijoj bi se 
slavi njegovi podanici toliko veselili i tolikim je oduševlje- 
njem slavili, kako to mi katolici slavimo slavu krunidbe na- 
šega vrhovnoga poglavara, Sv. Oca Pape. Slava se Papine 
krunidbe slavi iz čiste, sinovske ljubavi, što je vjernici Kat. 
Crkve goje prema svom zajedničkom Ocu — Papi. 

Divno je i nedokučivo kraljevstvo Katolička Crkva, čiji 
je vladar Sv. Otac Papa. Kraljevstvo Njegovo nema međa. 
Nije ograničeno na kontinente. Ni na narodnosti. Ni na drža- 
ve. Ni na doba. Ni na vrijeme. Ni na spol. Ni na jezike. Dokle 
siže zemlja i nastavaju je ljudi, dotle siže duhovno kraljev- 
stvo — Katolička Crkva, dotle siže i vladarska moć Papma. 
Gdjegod postoji čovjek, tu postoji i njegova besmrtna duša, 
za čije dobro postoji Crkva, kojom opet ravna vidljiva vrhov- 
na glava — Namjesnik Kristov. 

Papino kraljevstvo propovijeda mir, a širi se mudrošću, 
dobrotom i ljubavlju. I kad ima na svijetu više mudrosti, do- 


14 Dr Janko Penić, Sabrana djela, I. 

brote i ljubavi, podneblje je pogodnije za razvoj nadasve ple- 
menite biljke koju je zasadio Sin Božji pod imenom Crkva. 

Crkva je kamen temeljac ljudskoga društva. Što je ljud- 
sko društvo tješnje povezano s Crkvom, to je ono jace u 
sebi i otpornije prema neprijatelju, dolazio on ma s koje 
strane. Papinstvo je u Crkvi svjetionik, koji neprestano osvjet- 
ljuje životnu stazu, a osobito u burnim vremenima kad se 
pojave ratovi, a s ratovima metež i zbrka u društvu. Crkva 
je putokaz na životnom raskršću, koji nepogrješivo upućuje 
zemaljske putnike, gdje je prava domovina, što sve treba 
uzeti sa sobom na put, da se sretno prispije u vječnu domo- 
vinu. 

Crkva posjeduje poput najčistijeg kristala čisti i bistri 
izvor istine i mudrosti, iz kojega već vjekovima napaja ljudsko 
društvo, a da taj nadzemaljski izvor nije nikada presahnuo, 
niti se pomutio, nego je uvijek jednako obilan i bogat, je 
nako pristupačan svima i svakome, tko hoće grabiti iz njega, 
tko se hoće obogatiti blagodatima njegovim. 

U Crkvi je mudrost Božja, za koju je već mudri Salamon 
rekao: »Prizvao sam i dođe na me duh mudrosti; i ctjerno 
sam je više nego kraljevstvo i prijestolje, i ni za s !° drz * 
bogatstvo prema njoj. Ni dragoga kamenja ne drzah njoj 
ravnim, jer je sve zlato prema njoj kao zrnce pijeska a sre- 
bro je po vrijednosti pred njom kao blato. Ja vise od zdrav- 
lja i ljepote ljubih je, i odabrah je za svjetlo, jer je neugasiv 
njezin sjaj« (Knjiga Mudrosti). Bezbrojni su pojedinci, a jed- 
"E narodi i dr&ve. iskusili, kolika je blagodat duhovna , 
tvarna dolazila odatle, što su se poslužili mudrošću Crkve, 
poslušali njezin glas, proveli u životu njezine smjernice te 
uredili svoj posebnički i javni život u duhu načela Crkve. 

Hrvatski je narod sretan, što je odmah na početku svoga 
krštenja i stupanja u kolo kršćanskih naroda, odabrao put, 
koji ga je doveo u krilo Kat. Crkve i u vezu s Papinstvom, 
koiemu je eto ostao vjeran kroz sve vjekove, makar kako 
bila burna i teška životna staza njegova. Bilo je u povijesti 
jakih i mučnih pokušaja, da se hrvatski narod otcijepi od 
Papinstva, ali su se svi pokušaji razbili o zrelo shva ^ an ' e 
hrvatske duše, koja se je neodoljivom snagom veza a s ; Ka 
ličkom Crkvom, jer je u Crkvi i Papinstvu vidjela najjači 
oslon svoje ćudoredne snage i vremenitog blagostanja hrvat- 
skoga naroda. 

Stoga je posve razumljivo, da je hrvatski narod i ove go- 
dine po svim krajevima Hrvatske, a napose u gradu Zagrebu, 
dao i vidnoga oduška svojoj radosti, da može prigodom kru- 
nidbe Sv. Oca Pape Pja XII. pokazati svoje veliko povjere- 
nje i neograničenu ljubav Sv. Ocu. 

U prvostolnoj je crkvi 12. ožujka u 8 s. služio svečanu 
sv. Misu preuzv. g. dr Josip Ramiro Marcone, benediktinski 
opat, delegat Sv. Stolice u Hrvatskoj. Asistirali su mu kano- 
nici prvostolnoga kaptola: Radičević, Kapić, Borić, Penić i 
Hren, i nadarbenici Somek i Ivšić. Ceremonijama je ravnao 
ceremonijar prvostolne crkve nadarbenik Benčić, a zborom 
je prvostolne crkve ravnao nadarbenik Vidaković. Zbor je 
izvodio Wildbergovu Misu, a na prikazanje je pjevao Halle- 
rov: Tu es Petrus . . . Pod sv. Misom je propovijedao dr Josip 
Lach, pomoć, biskup i generalni vikar. 

U propovijedi je preuzv. propovjednik evocirao onu dir- 
ljivu biblijsku zgodu, kako je Isus predao Petru vlast, da 
pase ovce i jaganjce Njegove. Tom je zgodom Isus postavio 
Petra vrhovnim poglavarom u Crkvi i predao mu ne samo 
primat časti nego i vlasti u čitavoj Crkvi. Petrova je vlast 
trostruka: učiteljska, svećenička i pastirska. Od Petra prelazi 
vlast redom na Pape. Papinska je služba tražila od Papa uvi- 
jek teške žrtve. Pape prvih kršćanskih vremena najvećim dije- 
lom svršavaju život mučeničkom smrću. Propovijedaju Kri- 
stovu nauku i bore se za prava Crkve, makar je trebalo pod- 
nositi i najteže muke. Kasnije, kad je Crkva dobila slobodu, 
borba ne prestaje, nego traje i dalje. Borba sa nastranim 
idejama, a često i sa svjetovnim vlastima, jest tolika, da se 
Crkva s pravom zove vojujuća Crkva. 

Propovjednik je vrlo lijepo ocrtao rad i zasluge posljed- 
njih Papa. Leon XIII. je besmrtan radi svojih divnih načela 
s obzirom na uređenje radničkoga pitanja. Sav se svijet divi 
dubokim smjernicama velikoga Pape, koje su suvremene da- 
nas onako kao i onda kad ih je izdao, i što ih ljudi više 
proučavaju, sve jasnije vide nadahnuće Duha Svetoga. U Piju 
X. je Crkva imala velikoga reformatora (obnovitelja) prak- 
tičnoga vjerskoga života. Prevažne su njegove reforme u litur- 
giji i crkvenom pjevanju. Benedikt XV. je bio Papa diplo- 
mata i pobornik pravednoga mira. Pijo XI. je velik i slavan 
radi organizacije velikoga pokreta pod imenom Kat. Akcije, 
po kojoj se s pravom očekuje preporod duhovnog života u 
Crkvi. Slavno vladajući Papa Pijo XII. je neumorni trudbenik 

časnoga, pravednoga i trajnoga mira u svijetu. Nikad nije 
svijetom vladao ovoliki ratni požar kao što je ovaj sadašnji 
ratni požar. Prema tomu nikada nije Papa imao težu zadaću 
nego što je ima Pijo XII. za pravedno smirenje stubokom 
uzdrmanoga ljudskoga društva. 

Propovijed je biskupa dra Lacha puna velikih misli, pa 
ju je slušateljstvo s punom pažnjom pratilo i k srcu uzelo. 

U 10 sati je preuzv. gosp. nadbiskup dr Alojzije Stepinac 
odslužio svečani Te Deum. Asistirali su mu kanonici: Bakšić, 
Kapić, Penić i Borić i nadarbenici Somek i Ivšić. Ceremoni- 
jama je ravnao nadarbenilc Benčić. Na koru je pjevao iz bla- 
gonaklonosti pjevački radio-zbor pod ravnanjem zborovođe 
prvostolne crkve nadarbenika Vidakovića latinski Wittov 
Te Deum, a iza Te Deum-a 7-glasni Refice-ov: Domine, salvum 
fac Summum Pontificem Pium XII. (Gospodine, čuvaj Vrhov- 
nog Svećenika Pija XII). 

Obadvjema su svečanostima prisustvovala sva katolička 
društva, napose pak društva Katoličke Akcije, i silan broj 
vjernika, tako da je prvostolna crkva bila dupkom puna. 

Zagreb je rijetko kad doživio ovakvu svečanost kakva je 
bila proslava krunidbe Pape Pia XII. Zagreb je htio poka- 
zati, da visoko cijeni i duboko poštuje prijateljsko osjećanje 
Vatikana prema našoj domovini. Sv. Stolica poslala je svoga 
izaslanika kao diplomatskog predstavnika u našu domovinu, 
da se nastave i produbljuju vjekovne srdačne veze, koje su 
vezale hrvatski narod sa Sv. Stolicom. Predstavnik Sv. Oca, 
preuzv. gosp. dr Josip Ramiro Marcone svojom visokom kul- 
turom i profinjenim taktom uživa ugled velikoga diplomate, 
koji dostojno predstavlja najviši autoritet svijeta — Sv. Oca 
Papu. Sveta je Stolica kroz stoljeća očinskom brigom bdjela 
nad hrvatskim narodom. Ona to čini i danas. Ona će i u bu- 
dućnosti rado i iskreno poduzeti sve, da se naša domovina 
ojača i učvrsti, da bude što jači i moćniji čimbenik u među- 
narodnom životu. Hrvatski će narod sa svoje strane tradicio- 
nalnu (uobičajenu) vjernost Papinstvu ne samo sačuvati, nego 
je još i više razviti tako, da će budućnost jednako kao i pro- 
šlost s punim pravom opravdati časni naslov hrvatskog naro- 
da »Antemurale Christianitatis« (Predziđe kršćanstva). 

Dr Janko Penić. Peta obljetnica Papine krunidbe. Katolički list, 
95/1944, br. 11, str. 122—123. 

SVEĆENIČKO JEDINSTVO 


sa 0 S o ar slozi- P °^ nSkl 5 isaC rekao veliku misa °. kad je napi- 
maximae diia^i^iT^si P ‘ arVaC r6S crescunt - discordia et 
propadaju i najveće) 1™ ^ ^ 'T* 3 neslo S om 
nedokučivih upravo č„H n jedlaStvea rad J e Pun tajnih, 
energija korisS 12 uspjeha. U takvom je radu sva 
donosi obilan plod. ^ 003 nuzdom Plodnoga zakona 

iskr?no e cfjine° prfamr ' t ■" Kad 56 ŽUpnik 1 ka P^n 

žnnli nnp ’ P n J ate lj s k] poštuju i bratski paze to ie za 

(govorničkih 3 ) SSl IJ žu P l£ 1 S " aŽni J a ° d v ™ih ’retorskih 
smažu riječi koiima k- ,. se dlve 1 oduševljavaju, i ne 
Obojici svojih svećenika. 1 £1"° 1Zr3ZiIi , SV T poštovan ) e 
Deus avertat (što neka h U " 1u Sl3g3li ~ P uod 

mično bio posl edak nifhn a ° “ 1 t3da bi bar d J el °- 
župljani: Dobro je što P ozitivan - Rekp bi 
blazan i razdor iLV • 4 J an drugoga, sprečavaju sa- 
ćenici međif soho P ne ™ novno nastaje u župi, kad se sve- 

rada blagoslovljen doh* 0 ™ 4 P3k pIod n J ihova 

drugoga Idušno pom azu d ° br ° m Sl3ZU 1 U d ° bru J edan 

nika,°pa° k Tu^abhf SpS^elL^ 61 - - r ° ga ŽUp ' 

pelan ima po crkvenom zakonu poštivati župnika T raditi 
SVOJ posao pod nadzorom župnika. Duhovna vlast vodi h„Hn! 
brigu nad kapelanom i bude li vrijedan - do4 će župu • 
bez molbe sa strane župljana. I bio je mir. P 

Drugom j e zgodom odvratio kapelan poredbom- Da li ie 
bolje za jednu kuću u selu kad se čuje, da se dva brata 
ije p o slažu i u miru te slozi žive, ili kad se svađe? — Na 
ravno da je bolje kad se slažu i u miru žive jer tada 
gospodarstvo sigurno napreduje, a kad se svađe, to je pro 

brata Srebrn Tak ° Je 335 svečenika - I mi smo dva 

rata i treba da živimo kao najbolja braća. Seljaci više nisu 
m pokušah sa spletkama. u 

hii Š l° J rijedi , Za Župu vri J edi 1 za ci ielu biskupiju makar 
bila kako velika i imala ne znam koliki broj svećenika To 

nje i i za cijelu Crkvu. Svi svećenici čine jednu duhovnu 

obiteli a svakoj obitelji vlastiti interesi nalazu sto veće 
jedinstvo u svim granama djelatnosti. Gdje je na svijetu 
'jedan otac koji bi trpio svađu među sinovima. Ili, gdje je 
ikada slada u obitelji donijela ugled obitelji? Gdje su na 
svijetu svadljiva braća zajednički gradila kuću i uvećala o 
e sku imovinu? Tako je i u biskupiji. Zar može biskup 
trpjeti neslogu u biskupiji? Zar može biskup trpjeti takvo 
razmimoilaženje svojih svećenika, koje u ž Jvotu znac^ sto 
jedni grade, drugi razgrađuju? Zar se tada ne p ta s bolom 
u duši: Zašto se troši energija, ut quid pcrditio hacc. ( 
čemu ova propast?) A posljedak? Lijepo ga opisuje Sv. Pi- 
smo: »Ako jedan gradi, a drugi ruši, sto imaju tad vise 
odatle nego muku?« (Sir 36, 23). 

Poslovično je bilo na našu štetu: dva hrv ^^ P "f a T 
tri stranke. To je vrijedilo za ona vremena, kad si i se sve 
ćenici bavili politikom. Danas se v!se ne : bavimo ^politik ^ 
jer su se prilike sasvim promijenile. Od 1928 to polje s 
e sasvim ispravno - prepuštamo našim rodoljubnim svje- 
lovnjactaa, a sami smo sve svoje sile usredotočili na vjet- 
sko-ćudorednu i prosvjetnu obnovu hrvatskoga naroda. Kad 
se svećenstvo na veliko bavilo politikom, u političkom je po- 
gjedu “Smjerno malo koristilo narodu, a velik je ^s o, na 
stao na vjersko-ćudorednoni polju Sigurno je, da uspjesi n 
političkom polju nisu bili razmjerni s uloženim trudom, a jos 
manje su opravdani kad se uoče manjci i nedostaci vjersko- 
3udmednog P a rada, koji je nužno ^adao jer se prev.se snage 
trošilo na politiku. Nećemo nikomu činiti krivo, pa zato K 
žemo da fe svećenstvo i politički koristilo hrvatskom na- 
rodu ’ To je otvoreno priznao i naš uvaženi povjesničar dr 
š- š ič kad je napisao, da se hrvatska politika zadnjih 100 
godina ne da ni zamisliti bez sudjelovanja svećenstva. Ali - 
istini za volju - moramo priznati i to, da b, onolik, rad, 
koji je uložen za politiku, da je bio upotrijebljen za vjersko- 
Judorednu obnovu, bio uspješniji i hrvatskom narodu ko- 
risniji. Držim, da smo s time svi na cistu. 

Otkada se ne bavimo politikom, ugled svećenstvu sve 
više raste a vjersko-ćudoredni život i kod naroda ide na- 
prijed I da imamo više svećenstva, bio bi narodni vjersko- 
SreJnl život još bujniji. Vjera, ™r^ cvna^ 
nia sebe samoga i vjernika, to je naše polje rada, tu smo 
mi jedini radnici. Na drugim poljima rada mogu nas zamije- 
niti svjetovnjaci, ali ovdje nikako. Duhovnost, u najuzvisem- 

jem smislu s nama stoji i pada. Ako je mi nećemo obrađi- 
vati, nitko drugi se neće toga posla prihvatiti. A kad bi ga 
se i prihvatili svjetovnjaci, rad bi im bio bez uspjeha, jer 
za to polje rada nemaju ni misije ni sposobnosti. 

Ne mislim nikomu učiniti krivo, a još manje koga osu- 
diti. Bilo je vremena, kad su se svećenici bavili ne samo 
politikom nego i lijepom knjigom, graditeljstvom, liječni- 
štvom i raznim drugim pitanjima, koja nemaju naročite 
veze sa svećeničkim pozivom. To su iziskivale tadašnje pri- 
like. Nije bilo dovoljno svjetovne inteligencije, pa su sveće- 
nici bili prisiljeni zahvatiti i u to pitanje, da pomognu na- 
rodu. Tko pravedno prosuđuje našu narodnu povijest, mora 
priznati, da je svećenički rad i u tim granama rada bio za 
narod vrlo koristan. To znači, da su svećenici, ako je nužda, 
u mogućnosti zamijeniti u radu sve druge obrazovane sta- 
leže. Međutim, nijedan drugi stalež nije zamijenio, a niti 
može zamijeniti svećenika u onom što je eminentno (naro- 
čito) svećeničko — u obrađivanju čiste duhovnosti, u rješa- 
vanju teološko-asketskih pitanja. 

No kako kultura svakoga naroda s vremenom napreduje, 
tako biva i kod nas. Iz dana u dan dobiva naš narod sve 
više školovanih ljudi, koji se posvećuju svim granama ljud- 
skoga znanja i umijeća, te tako pridonose narodnom dobru 
u svakom pogledu. Prirodno je, da mi svećenici prepuštamo 
našim svjetovnjacima sva ona polja rada, koja smo mi obra- 
đivali iz nužde. I hvalimo Bogu, što imamo zamjenu, često 
i bolju, na tim poljima rada. Prema tome je prirodno i to, 
da se mi, napuštajući sve ono, što ne spada strogo u našu 
sferu (područje) djelovanja, povlačimo unutar ograde čisto 
svećeničkoga djelovanja. Već dakle sam naravni red tj. pri- 
like u kojima živimo, nukaju nas da lučimo međe rada i da 
prepustimo drugima, što na nas ne spada, a drugi nas mogu 
i te kako dobro zamijeniti. Pogotovo smo se dužni povući na 
svoj čisto duhovni rad nakon tolikih uputa i smjernica Sv. 
Stolice, koja neumoljivom dosljednošću nastoji oko depoli- 
tizacije klera, a to znači: Svećeniče, pusti ne samo politiku, 
nego svaki drugi rad sa svjetovnim značenjem. Tim se neka 
bave svjetovnjaci. »Pustimo neka mrtvi pokapaju mrtve, a 
mi pođimo te navješćujmo kraljevstvo Božje.« 

Međutim, i kod propovijedanja kraljevstva Božjega, dakle 
na polju našega čisto duhovnoga rada, može neprijatelj po- 

sijati kukolj nesloge i razdora, makar su nam svrha i sred- 
stva u radu jedna te ista. Zar nam nisu još uvijek svježe u 
pameti tolike i tako teške trzavice unutar katoličkih dru- 
štava u nedavnoj prošlosti? Zar se može ikome od sudionika 
u tim borbama predbaciti, da se ogriješio o dogmu? Ili je 
možda tko uskratio dužno poštovanje crkvenim vlastima? 
Ili se može komu poreći dobra volja? Oduševljenje i žrtve 
za Božju stvar? Ili se može sumnjati u ispravnost čijih 
nakana? Prema tome razlika je postojala samo u shvaćanju 
akcidentalnih (nebitnih) okolnosti, bolje reći u načinu pri- 
mjene načela na konkretne životne prilike. Pa ipak su se 
ljudi žučljivo napadali, lomilo se drvlje i kamenje, predba- 
civalo se i ovo i ono tako, da je mnogomu i mnogomu kato- 
ličkom radniku ogorčen život. Posljedak svega toga? Ogorče- 
nost i apatija (ravnodušnost) prema radu. Našlo se i takvih, 
koji su bacili koplje u šaš i sasvim se povukli, pa neće više 
ni da čuju za rad na našem polju. 

Nadošao je rat, a s njim i životne neprilike, koje su — 
hoćeš nećeš — jače od ljudi pa skreću životni tok i protiv 
volje ljudi. Rat je sa svojim krutim činjenicama ohladio mno- 
ge usijane glave, pa je tako dokrajč'o i naše trzavice. Mi se 
s bolju i stidom u duši pitamo, zašto smo se svadili, u što 
je potrošeno onoliko dragocjeno vrijeme i neprocjenjiva ener- 
gija? To još više vrijedi za našu svjetovnu inteligenciju, koja 
se rastepla u više stranaka i strančica, pa i u takve, koje su 
bile otvoreni neprijatelj hrvatskom narodu. Da smo bili slo- 
žni i jedinstveni, da smo kroz ono vrijeme, koje smo potro- 
šili na naše, ni spomena vrijedne, zadjevice, katekizirali bolje 
po školama, temeljitije se spremali za propovijedi, vršili djela 
kršćanske ljubavi među vjernicima, a svjetovna inteligencija 
da je zdušno vršila svoje dužnosti oko prosvjete i gospodar- 
skog napredka naroda, bilo bi daleko manje jada, koje sada 
proživljuje Crkva i domovina. I opet jedno iskustvo više, kako 
nesloga i razdor, makar se zavijali u ne znam kako idealni 
plašt, nigdje ne koriste, nego samo škode, ruše i obaraju, što 
je prije teškom mukom sagrađeno. »Ako jedan gradi, a drugi 
ruši, što imaju tad više odatle nego muku?«. 

A što je razlog neslozi i razdoru? Jedan je asketski pisac 
vrlo duhovito primjetio, da se ljudski rad sastoji u sprečava- 
nju djelovanja milosti Božje. Ljudi u svom radu daju dojam 
kao da sav uspjeh njihova rada ovisi o njima samima, o nji- 
hovoj lukavosti i njihovim spletkama. Tako se grozničavo slu- 

že lukavošću i toliko spletkare, kao da nema ni Boga ni Pro- 
vidnosti Božje. Ljudi svojom sitničavošću i uskogrudnošću 
neprestano sprječavaju ostvarenje divnih planova Božjih, ko- 
jima Bog kao dobri Otac hoće usrećiti pojedince i čitavo ljud- 
sko društvo. Kad bi ljudi imali više vjere i velikodušnije se 
predavali u volju Božju, sigurno je, da bi mnogi spor izostao, 
a nastali se, prije i lakše uklonio, da bi se na zemlji mirnije 
i sretnije živjelo. Drugim riječima, budimo velikodušni kao 
što je velikodušan Otac naš nebeski: »Koji čini, da sunce nje- 
govo izlazi nad zlima i dobrima, i daje kišu pravednima i ne- 
>• pravednima« (Mt 5, 45). 

Spasitelj je učenicima puno pi'eporučivao jedinstvo i mno- 
go molio za jedinstvo. Kao na najjači i najljepši motiv za 
jedinstvo upućivao je na uzvišeno jedinstvo, koje vlada iz- 
među Njega i Oca. »Oče sveti! sačuvaj u ime svoje one, koje 
si mi dao, da budu jedno kako mi. Da svi budu jedno, kao 
što ti, Oče, u meni, i ja u tebi, da i oni u nama budu jedno, 
da vjeruje svijet, da si me ti poslao« (Iv 17, 11 i 21). Duševno 
jedinstvo u cijeloj Crkvi, a napose među svećenstvom, koje 
je odraz najdivnijega jedinstva, što vlada između božanskih 
osoba, bit će presjajni dokaz, da je Krist Sin Božji i Spasi- 
telj svijeta, a Katolička Crkva da je ustanova Božja. 

Sv. Pavao, kad preporučuje jedinstvo u Crkvi, služi se pri- 
mjerom ljudskoga organizma. »Jer kao što je tijelo jedno, 
te ima mnoge udove, a svi udovi tijela, premda su mnogi, 
jedno su tijelo, tako i Krist« (1 Kor 12, 12). Imajući pred 
očima sliku ljudskoga tijela, u kom se nalaze mnogi udovi s 
raznovrsnim funkcijama, a svi udovi ipak čine jednu skladnu 
cjelinu, lakše će Korinćani, kao i sve kasnije generacije, shva- 
titi duhovno ili mistično tijelo, Kristovo, u kom je svaki po- 
jedini vjernik član ili ud mističnoga tijela Kristova, a sve ih 
povezuje zajednička glava — Krist Gospodin. Sv. Pavao na- 
stupa kao odličan odgajatelj. Kod pouke polazi od poznatoga 
k nepoznatomu. Od onoga što je lako shvatljivo k ovomu što 
se teže i napornije shvaća. Slično, kako u ljudskom tijelu sve 
udove na okupu drži i oživljava jedna duša, tako i sve vjer- 
nike, makar koliko ih bilo i makar gdje i kada živjeli zajedno 
veže i vrhunaravnim božanskim životom proniče jedan te 
isti Duh Božji, kojega je obećao i dao Crkvi Sin Božji. »Jer 
jednim Duhom mi se svi krstismo u jedno tijelo, bili Židovi 
ili Grci, ili robovi, ili slobodni, i svi se jednim duhom na- 
pojismo.« »A vi ste tijelo Kristovo i udovi jedan drugomu. I 

ako strada jedan ud, s njim stradaju svi udovi, ako li se slavi 
jedan ud, s njim se slave svi udovi« (1 Kor 12). Tako je i u 
Crkvi. Zlo, što ga načini jedan vjernik, kalja i sramoti sve 
vjernike, žalosti cijelu Crkvu. Ali obratno, svaki plemeniti 
čin svakoga pojedinoga vjernika odsijeva čašću na svim vjer- 
nicima, služi na slavu i čast cijeloj Crkvi. Divna poredba i 
vanredni dokaz za jedinstveni rad u Crkvi, za slogu i ljubav 
među svim vjernicima, a naročito među nama svećenicima, 
koji smo po dužnosti propovjednici jedinstva u Crkvi. 

Čini se, da je baš rasklimanost ljudskoga društva uslijed 
ratnoga požara ponukala Sv. Oca Papu Pija XII. da je izdao 
prošle godine (vidi »Kat. List« god. 1943, br. 33 i dalje) izvan- 
redno duboku okružnicu »0 mističnom tijelu Isusa Krista«. 
Svi smo ljudi, bez razlike vjere i narodnosti, djeca jednoga 
Oca nebeskoga, a među sobom braća, pa se kao braća treba 
da slažemo i potpornažemo. Povrh toga mi smo kršćani udovi 
jednoga mističnoga tijela Kristova, pa se kao takvi još više 
treba da slažemo i pazimo, ako nećemo da stradamo kao 
što nužno strada svako tijelo, kad se udovi počnu buniti je- 
dan protiv drugoga. Očinstvo Božje traži jedinstvo svih ljudi, 
a ideja mističnoga tijela Kristova još naročito jedinstvo među 
kršćanima, kojemu će kao kruna prednjačiti i sjati jedinstvo, 
sloga i ljubav svećenika. 

U svakom su slučaju nesloga, svađe, razdor i rat protiv 
naravnoga i pozitivnoga Božjega zakona, a jedinstvo, sloga i 
ljubav spadaju među najpotrebnije i najljepše vrline, što ih 
traže i prirodni i pozitivni Božji zakon. Kako je pak naša, 
svećen : čka sveta dužnost uklanjati iz ljudskoga društva sve 
ono, što je protiv zakona, zvao se on naravni, pozitivni Božji 
ili ljudski, tako nam je jednaka dužnost na drugoj strani pred- 
njačiti svijetu u vjernom vršenju svih zakona, a osobito u 
čuvanju i unapređivanju svećeničkoga jedinstva. 

Dr Janko Penić. Svećeničko jedinstvo. Katolički list, 95/1944, 
br. 17, str. 193 — 195. 


MAJKA I DIJETE 

Pitanje majke i djeteta je uvijek otvoreno pitanje. Ono 
postoji otkada postoji i čovjek na zemlji. I postojat će, dok 
će postojati i zadnji čovjek na svijetu. Ono je tako veliko i 

toliko važno, da se bez njega ne da ni pomisliti, a kamo li 
sretno urediti opstanak ljudskoga društva. 

Ovo pitanje rješavaju svi krugovi ljudske zajednice. Bio- 
lozi (proučavatelji života) sa biološke strane. Liječnici sa 
higijenske strane. Sociolozi (proučavatelji društva) sa dru- 
štvene strane, a među prvima mi svećenici sa vjersko-moral- 
noga stajališta. Svi to pitanje rješavamo, i svako povoljno 
rješenje donosi ljudskom društvu neprocjenjivih blagodati. 
Svaki dobro namjeran čimbenik, dok se bavi majkom i dje- 
tetom, uvijek nađe načina i sredstava, kako će pomoći majci 
u prehrani i odgoju djece. 

Pitanje je puno opravdanije postavljeno u obliku »majke 
i djeteta«, nego li bi bilo postavljeno kao »otac i dijete«, 
čmjenica je, da početne uvjete za život djeteta postavljaju 
oba roditelja, otac i majka, zajedno. Da se zajedno muče i 
trude, kako će pribaviti potrebne živežne namirnice za uzdr- 
žavanje djeteta. Da zajedno djeluju na tjelesni i duševni raz- 
voj djeteta. Da na budućnost djeteta više upliva otac nego 
majka. Pa i prirađuje, općenito govoreći, više otac nego 
majka. Ali stoji i ta nepobitna činjenica, da brigu za dijete 
prije nego je došlo na svijet vodi isključivo samo majka. 
U prvim danima iza dolaska na svijet opet je dijete samo u 
rukama majčinim. Hranu i odijelo prima neprestano od maj- 
ke. Po prirodnom je pozivu majka daleko više s djecom 
nego otac, jer je narav nuka i veže uz kućni prag, sitne do- 
maćinske poslove i uz njegu djece. Povrh toga je majka 
nježnija i osjećajnija od oca, više se približuje potrebama 
dječjim, pa je zato razumljivo, da djeca više ćute za majku 
nego za oca, da se k majci radije privijaju, pa su prema 
tome i više srasla s majkom nego s ocem. Dosljedno, da je 
majka veći i važniji čimbenik kod njege i odgoja sitne djece 
u najranijoj dobi, nego otac. Zato su uvijek i kod svih na- 
roda nerazdruživi pojmovi: majka i zipka, majka i prvi dje- 
čji govor, dječji napredak i majčinske radosti, nedostaci 
dječji i tuge majčinske, dječja nježnost i majčinska osjećaj- 
nost, riječ u jednu: majka i dijete. 

Majka je prvi i glavni hranitelj djeteta. Ako majka zna 
hraniti i ima čime hraniti dijete, ono će se tjelesno lijepo 
razvijati. Razvit će se dječak u momka od oka. Bit će pastir, 
koji će, bude li trebalo, i na šake s vukom. Orat će i kopati. 
U znoju se okupati i krvavim žuljevima posuti ruke. Bit će 
vojnik i »do konja i do bojnog koplja.« Dobar manuelni 

(ručni) radnik kod svakoga posla. Koristan priradnik u sva- 
kom pogledu. Majka je prvi učitelj djetetu. Ona usađuje u 
dječje srce prva etička (ćudoredna) načela. Ona tumači i 
razvija u djetetu osjećaj za zajedmcu. Smisao za čast i po- 
štenje. Ljubav k domovini. Raspoloženje za žrtve i pregara- 
nje kad to domovina traži. Spremnost i na najveća stradanja 
kad je domovina u pogibelji. Majka prva sklapa dječje ru- 
čice na molitvu. Upire dječje oči k nebu, a um i srce diže 
k Bogu. Prenesimo se duhom u raznovrsne muzeje i galerije 
slika. Kako su nježni kipovi, a još više slike, koje prikazuju 
nježne i nedužne odnošaje između majke i djeteta! Pamet 
staje, i ne može dokučiti veličinu tajne, odakle toliko osje- 
ćanje i tolika ljubav majke prema djetetu i djeteta prema 
majci! Kolike su već majke položile živote kod samoga po- 
roda djeteta, a kolike kasnije stavile na kocku i zdravlje i 
život, da opskrbe i na noge postave djecu! Ali i djeca jed- 
nako tako, da majci ljubav ljubavlju vrate. 

Kad ispitujemo živote velikih ljudi, što nalazimo? Da su 
im majke usadile u duše klice, koje su se kasnije razvile u 
genijalne (izvanredne) sposobnosti, a genijalne sposobnosti 
donijele genijalna djela na korist čitavoga čovječanstva. Kad 
promatramo naša, duhovna zvanja, najvećim postotkom su 
ih majke stavile u srca. One su plijevile drač slabosti i zlih 
sklonosti u našim dušama. One su okapale dječje plemenite 
težnje spasonosnim poukama i opomenama. One su duhovna 
zvanja zalijevale svojim čestitim životom, dirljivim primje- 
rima pobožnosti i dobrih djela, pa žarkim molitvama, da se 
naša zvanja razviju i obilnim plodom urode. Rijetko je koji 
svetac svecem postao, a da kod izgradnje svetosti nije sudje- 
lovala majka, a da prvi pionir nije bila pobožna majka, koja 
je, makar i skromnom, ali srdačnom teorijom (gledanjem), 
a još više primjerom oduševila dijete za rad i žrtvu u svla- 
davanju zlih sklonosti i u razvijanju dobra do herojske vi- 
sine. Što je majka plemenita usadila u dušu, to će teško 
kasnije iščupati i najgore društvo. Ali i obratno, što je 
majka u mladosti dječjoj propustila, teško će ikada nado- 
mjestiti i najuzorniji odgojitelj. 

Prema tome nikada neće društvo iskazati dosta pažnje 
majci i djetetu. Nikada dosta ljubavi. Nikada dosta žrtava 
da se usreći majku i dijete. Kakve će biti majke, takva će 
biti djeca. Takvi muževi. Takvi radnici i seljaci. Takvi voj- 


nici i činovnici. Takvi državnici i svećenici. Takav narod i 
država. Takvo cijelo ljudsko društvo. 

Što je dakle dužnost države i društva? Bdjeti nad žen- 
skom djecom. Omogućiti djevojkama što bolji razvitak du- 
ševni i tjelesni u smjeru ženskoga poziva — koji je poziv 
buduće majke i domaćice. Da nevine stupaju u brak, a u 
braku da budu vjerne žene, čestite domaćice i uzorne odgo- 
jiteljice djece. Prema toj i tim svrhama neka se djevojke 
oblače. Tim smjerom neka se ravna ženski sport i zabave. 
Tim duhom neka je proniknuta sva okolina i sav posao, kuda 
se kreću i što rade buduće majke. Nagrda je i nakaza kad 
se dječaka odgaja na način djevojčice, a još je veća i gora 
nagrda i nakaza prirodnoga i Božjega zakona, kad se od žen- 
ske hoće načiniti muškarca. To je nakaza da joj u čitavoj 
prirodi nema primjera. Takvo čeljade nije više ni žensko ni 
muško. Nije žensko, jer joj je krivi odgoj oduzeo čednost, 
osjećajnost i finoću, što su osnovne oznake ženske naravi. 
A nije opet ni muško, jer se narav ne da porušiti, i nigdje 
ne dopušta prelaz iz ženskoga u muško. Ostaje dakle nakaza 
ženske naravi, na nesreću svoju i svih onih, u čijem krugu 
takva ženska živi. A baš na stvaranje ženskih nakaza naginje 
moderni odgoj ženske mladeži u nekim državama u Evropi 
i izvan Evrope. 

Djeca treba da budu zjenica našega oka. Crkva ima pred 
očima ideal Isusa Krista, prijatelja djece, koji je rekao: »Pu- 
stite djecu k meni, jer je takvih kraljevstvo nebesko« (Mt 
19, 14). Crkva je uvijek budno bdjela nad brakom i djecom, 
i nije dala dirati u svetost bračne zajednice i njezine svrhe 
ni pod cijenu otpada čitave zemlje, kao što je primjer Engle- 
ske, koja je otpala od Kat. Crkve, jer Papa nije dopustio 
raskinuće zakonite ženidbe Henrika VIII s Katarinom Ara- 
gonskom. Crkva bdije nad djecom još prije nego ona dolaze 
na svijet, i ne dopušta pobačaja ni pod koju cijenu. Crkva 
opominje roditelje, pod prijetnjom teške odgovornosti i stra- 
šne kazne pred Bogom i pred domovinom, za svaki veći pro- 
pust kod pouke i odgoja djece, kad su u pitanju vjersko- 
-ćudoredne zasade. Pogotovo kad se radi o sablazni, što bi 
je svjesno činili roditelji pred djecom. Crkva u svom zako- 
nodavstvu bezbrojnim zaštitama i povlastima štiti i čuva 

majku i dijete, i neumoljivom dosljednošću uklanja sve, što 
bi ma gdje moglo povrijediti obitelj i dijete. 

Dr Janko Penić. Majka i diete. Katolički list, 95/1944, br. 21, 
str. 246 — 247. 

NA POVRATKU S BISTRIČKOGA HODOČAŠĆA 
u Zagrebu u stolnoj crkvi 10. VII 1944. održao je dr Janko 
Penić, kanonik, slijedeću propovijed: 

Spasitelj je naš Isus Krist raspet na križ na Veliki petak 
oko podne. Na križu je živ visio od podne do 3 sata poslije 
podne. Pod križ se sjatila silna svjetina. Jedni su, i to veći 
dio, gledali Isusa u mukama bez ikakvoga osjećaja čovječno- 
sti. štoviše, zlorado su uživali u bolima i patnjama Isusovim. 
To su slabi značajevi, koji sve promatraju sa niskog stano- 
višta svoje osobne koristi te nemaju i nikada nisu imali razu- 
mijevanja za tuđe žrtve, pa ni onda kad su te žrtve nadčovje- 
čne, a korist njihova neprolazna, vječna i za čitavo čovječan- 
stvo. Među nazočnima je bilo i plemenitih duša, čestitih i po- 
štenih ljudi, lijepih značajeva, koji su visoko cijenili rad i 
žrtve Isusove i s puninom srca suosjećali boli i muke Isusove. 
Među tim rijetkim osobama nalazila se Majka Isusova i naj- 
miliji učenik sv. Ivan. 

Kad se je svjetina razišla s Maslinske Gore, mogli su bliže 
križu pristupiti Majka i sv. Ivan. Vidjevši Majku pod križem, 
reče joj Isus: »ženo, evo ti sina.« I pogledom označi sv. Iva- 
na. Začas reče Ivanu: »Evo ti majke.« Riječima: evo ti sina, 
predao je Isus svojoj Majci pod majčinsku zaštitu ne samo 
sv. Ivana, nego i sve kršćane svih vjekova. Svi smo mi, koji 
ispovijedamo nauku Isusovu i primamo sv. sakramente kako 
ih je Isus Krist ustanovio, posinjena djeca Božja i braća Kri- 
stova. Svi mi sačinjavamo duhovno ili tajanstveno, mistično 
tijelo Kristovo, komu je duhovna glava Krist Gospodin, a du- 
hovna majka, Majka Kristova BI. Dj. Marija. Majko — evo 
ti sina, evo ti svu braću moju, sve kršćane kao djecu. Ljubi 
ih majčinskom ljubavlju, kojom ljubiš mene, svoga naravnoga 
sina. Prati ih sa proćućenim osjećajima majčinskoga srca, 
koje ne pozna ni mjere ni međa, kad se radi o dobru djece. 
Pomaži ih kako je svojstveno majci da pomaže, a tješi ih utje- 
hom, koja je jaka i moćna kako i sama majčinska ljubav. 


Ivane, evo ti majke! Svi kršćani diljem svih krajeva, ze- 
malja i kontinenata i svih stoljeća od dana Velikoga petka 
pak do konca svijeta, evo vam majke. Stavite se u moj polo- 
žaj, položaj Sina Božjega, koji sam je cijenio nad sve stvo- 
reno u svemiru, a ljubio je idealnom duhovnom ljubavlju, 
koja je čista kao najčistiji kristal, a duboka i neobuhvatna 
kao najdublje more, a velika kako je velik samo Bog. Gojite 
prema njoj povjerenje i odanost, koliko uopće dopuštaju sile 
čovječje, utječite se njoj uvijek i svugdje, daleko više i većim 
povjerenjem, nego to čine najbolja ljudska djeca prema naj- 
savršenijim ljudskim majkama. 

Isus je s križa kao oporučno postavio svoju Majku nama 
za majku, a nas obvezao da je štujemo i k njoj se utječemo 
najvećim dječjim pouzdanjem. Isusovu testamentarnu (opo- 
ručnu) želju vrši Majka Božja nedokučivom ljubavlju prema 
nama ljudima, a kršćani, unatoč slabosti i raznim životnim 
neprilikama, s udivljenja vrijednom odanošću prema Majci 
Božjoj. Ko da izbroji sve milosti po raznim svetištima po 
kugli zemaljskoj, što ih je Majka Božja iskazala kroz dosa- 
dašnjih 2 000 godina! A tko da izbroji i obilje milosti i darova, 
što smo ih od Majke Božje primili i mi u našem svetištu u 
Mariji Bistrici! Među svete istine vjere, koje svi kršćani naj- 
više cijenimo i kojima se u životu najradije služimo, jest isti- 
na o majčinstvu Marijinu i vjera u neograničenu moć njezina 
zagovora kod Boga. Ima kršćana, koji slabo poznaju nauku 
naše sv. vjere, a još slabije ili nikako ne žive po nauci vjere. 
Ali za majčinstvo Marijino vrlo dobro znadu, prema njoj ćute 
neobično veliki pijetet (poštovanje), a za zagovor se utječu 
bar na času smrti. To je utješna činjenica, kojoj je svjedokom 
sva crkvena povijest sa bezbrojnim primjerima. 

Vi ste išli k Majci Božjoj Bistričkoj ojađenom dušom i 
potištenim srcem. Vi ste, očevi, izjadali Majci Božjoj svoje 
teškoće glede uzdržavanja obitelji. Teškoće su obiteljske uvi- 
jek i u sva vremena velike i teške, a pogotovo su bolne u rat- 
no vrijeme. Vi ste, dobre majke, srdačno i zaufano molile za 
zaštitu svojih sinova. Jedni ste molili za pomoć duši, drugi 
tijelu, a svi zajedno za pomoć u općoj narodnoj nevolji, što 
ju je sa sobom donio rat. Koliki su već domovi popaljeni, gra- 
đevine razorene, imovina narodna uništena, a životi ljudski 
poubijani! Među poginulima, koliki nedužni i nekrivi: starci, 
žene, djeca, čestiti seljaci na svojim poljima. Koliko je tu ne- 
vine krvi proliveno baš kao i nekad kad je prolivena nevina 

krv Abelova! Abelova je nevina krv vikala k Bogu za osvetom! 
Bog ju je osvetio! 

Kad ste se molili Majci Božjoj, da nas izbavi iz ratnih 
strahota, sigurno se komu tomu vinula u mislima i ova tužna 
misao: Zašto Bog, koji je Bog ljubavi, dobrote i mira, dopušta 
ovako strahovite nevolje na svijetu, kao što su to ratne ne- 
volje? Ovakva i ovolika klanja, kao što su ova ratna? Ovakva 
i ovolika uništavanja ljudi i imovine kako to proživljujemo 
u ovome ratu? Odgovor nalazimo u St. Zavjetu. Izraelci su 
prezreli pravoga Boga i načinili sebi zlatno tele za boga, pa 
su vikali kao mahniti: »Ovo je bog tvoj, Izraele, koji te izvede 
iz zemlje Egipatske« (Izl 32, 4). »Ali Gospod reče Mojsiju: »Idi, 
siđi dolje! Jer narod tvoj, što si ga izveo iz zemlje egipatske, 
čini zlo . . . Načiniše sebi tele liveno, pokloniše mu se, pri- 
nesoše mu žrtvu i povikaše: Ovo je bog tvoj, Izraele, koji te 
izvede iz zemlje egipatske . . . Promatrao sam narod taj, i 
vjeruj mi, to je narod tvrdovrat. Sad pusti me, da se raspali 
gnjev moj i da ga uništim!« (Izl 32, 7-9). Gospod je strašno 
udarao narod radi teškoga grijeha idolopoklonstva. 

I, naše doba ima svoj idol, svoje zlatno tele u obliku stro- 
ja. Zar nije veliki postotak naših suvremenika, koji su prezreli 
Boga i vjeru u nj, bogom proglasio mrtvo stvorenje, djelo ruku 
svojih, koje se zove stroj. Stroj je idol našega vremena, nje- 
mu se klanjaju neki ljudi, baš kao i nekad Izraelci zlatnom 
teletu! I prepustio je Bog ljude na neko vrijeme idolu nji- 
hovu, stroju u avijonu, neka im njihov bog pokaže svoju vlast. 
I pokazuje im stroj zorno svoju vlast. Uzdali su se u nj, da 
će im donijeti blagostanje, a on donio nezapamćenu bijedu. 
Da će im donijeti napredak, a on ruši čovječanstvo u divlja- 
štvo i barbarstvo, kakvoga svijet do sada ni vidio nije. Na- 
dali su se od stroja blaženom životu na zemlji, a on ubija 
živote gore nego ikoja zemaljska pošast. Očekivali su od nje- 
ga raj na zemlji, a stroj je pretvorio zemlju u pakao. Šta su 
sve torture (muke) srednjega vijeka prema torturama ovo- 
ga rata? Ni sjena. Šta su sve žrtve, koje su podlegle u muka- 
ma srednjega vijeka, prema žrtvama ovoga rata? Ni spomena 
vrijedne. Nekada je padao oganj s neba i spalio Sodomu i 
Gomoru radi nečistoga grijeha, a danas pada oganj i smrt iz 
avijona, radi strahovite nevjere prema Bogu. 

Bogoljubni vjernici! Vi ćete možda meni reći: Ali i mnogi 
nevini stradaju, koji vjeruju u Boga, po vjeri dosljedno žive 



Zagreb. Katedrala, propovjedaonica, detalj: anđeo-atlant 
(nosač), XVII. st. 

i daleko su od teškoga grijeha nevjere. Opake, nevjerne Bog 
kažnjava, da ih osvijesti. Da spoznaju zlo, u kome žive. Da 
se obrate. Pokaju za grijeh nevjere. Da svoje grijehe skru- 
šeno ispovijede, okaju i za njih dužnu pokoru čine. Tako će 
se opet povratiti k Bogu i postati dobrom djecom Božjom, 
a Bog će im opet biti predobri otac. Pomireni će s Bogom 
poći s ovoga svijeta i zauvijek se u prekogrobnom životu smi- 
riti u Bogu. Na dobre pripušta Bog vremenita zla, da ih kuša, 
hoće li biti Bogu vjerni i u zlu. Kad hoćemo znati, da li je 
zlato pravo ili krivo, stavimo ga u vatru na kušnju. Ako iz- 
drži vatru, a da se ne promijeni, znak je, da je pravo zlato. 
Tako se i prava vrijednost čovjeka vidi tek u kušnjama. Ako 
čovjek izdrži kušnje, pa unatoč jadima što ih trpi, ostane 
Bogu vjeran, to je znak plemenita značaja i kreposne duše, 
koja kasnije dobiva od Boga veliku nagradu. 

Što nam je dakle činiti? Ruku na srce i ispitajmo savjest 
taj tajanstveni glas Božji u svojoj duši. Ako koga savjest pre- 
kori radi teških prekršaja, tada neka uzme ratna stradanja 
kao kaznu. A plod kazne neka bude kajanje i obraćenje k 
Bogu. Oni pak, koji su Bogu uvijek vjerni bili i savjest im je 
čista, neka budu mirni i spokojni, njima su ove strahote samo 
kušnja, kojoj je svrha, da im pribavi više zasluga, a po tom 
i veću nagradu kod Boga. Uvijek dakle treba imati pred očima 
Boga, koji svima ljudima hoće samo dobro, koji je dobri otac 
i onda kad kažnjava. 

Bogoljubni vjernici! Kršćanstvo je vjera jasnih spoznaja i 
sigurnih nada. Vjera točno i jasno odgovara na svako životno 
pitanje i svakoj plemenitoj težnji daje puno zadovoljstvo. 
Zato kršćanstvo ne pozna neizvjesnost, a još manje zdvojnost. 
I današnji će jadi proći, i današnje će nevolje konačno ipak 
sretno svršiti. A ako bi prije svršetka trebalo još i dalje ići 
na Kalvariju, još ispiti koju gorku čašu kazne ili kušnje, ne 
klonimo duhom, nego imajmo pred očima starozavjetnoga 
patnika Joba. Kad je izgubio svu djecu i svu imovinu. Kad je 
gubom udaren sjedio na smetištu i s crijepom gubu sa sebe 
strugao. Kad ga je vlastita žena prezrela te mu se i rugala, 
on je ostao tvrd i postojan u vjeri u Boga i savršeno Bogu 
predan rekao: »Bog dao, Bog oduzeo. Neka je blagoslovljeno 
ime Gospodnje!« (Job 1, 22). 

Dr Janko Penić. Na povratku s bistričkoga hodočašća. Katoli- 
čki list, 95/1944, br. 29, str. 350 — 351. 

Msgr. dr Janko Penić, kanonik-pojac, hrvatski pisac. 


PRVI DIO 

OCJENE MSGRA DRA JANKA PENIĆA 
OBJELODANJENE U ČASOPISU 
»SACERDOS CHRISTI« (KRISTOV SVEĆENIK), 
GOD. 1936—1937. 


Runolist, kalendar 1937, Zagreb 1/147, cijena 8 Din. Već je 
sama naslovna strana vrlo zanimljiva. Tu vidiš: balon, auto, 
parobrod, motornu dvokolicu, zrakoplov, skijaše, šah igru, 
telefon, radio i druge tekovine suvremene kulture redom. To 
je znak, da će i sadržaj u kalendaru biti privlačiv. Listaš i 
čitaš i nisi se prevario. 

Kalendar imade lijepih prikaza iz zemljopisa i povijesti. 
Tu je govor o Abesiniji, tajnama svetih otoka, vražjim otoci- 
ma, piramidama i slično. Iz prirodopisa, matematike i tehni- 
ke imade obilje građe. Sport je sa svim svojim granama od- 
lično prikazan. Zagonetke su sastavljene duhovito i poučno. 
Industrija uopće, kemija, automobil, zrakoplov, astronomija 
— o svemu ćeš naći vrlo korisnih podataka. Knjiga donosi 
lijepih pjesama, prikaza iz muzike, statističnih podataka sva- 
ke ruke. Može se reći, da nema ni jedne grane naučne ni 
umjetničke, iz koje ne bi bilo barem nešto zastupano u kalen- 
daru. 

Osobito padaju u oči vjersko-moralne pouke. Kratke su i 
zgodno upletene među ostalo štivo. Odabrane su takove, da 
sigurno djeluju na um i srce i donose plod. — Varijacija (raz- 
nolikost) je građe velika, obradba praktična, a korist od ka- 
lendara u svakom pogledu obilna. Može se svima, a napose 
omladini samo preporučiti. 

Dr J. P. 


Dr Janko Penić. Runolist, kalendar 1937. Sacerdos Christi, XV/1936, 
br. 10, str. 128. 

»Kalendar sv. Ante« za prostu god. 1937. Izdala je uprava 
glasnika sv. Ante u Sarajevu. Cijena 10 dinara. Rijetka pojava 
među kalendarima! Neznaš, da li te više osvaja ukusna i prvo- 
razredna vanjska oprema, ili pak birani sadržaj! Opsegom je 
ve lik — imade 192 stranice. Papir je fin, a slika obilje i jedna 
je ljepša od druge. Odmah padaju u oči slike važnijih franje- 
vačkih samostana u Bosni i slike važnijih zgoda iz povijesti 
bosanskih Franjevaca, što ih kalendar donosi kod svakoga 
mjeseca. To su lijepi podaci za poznavanje zemljopisa i povi- 
jesti Bosne, a posebno za poznavanja mučeničkoga rada Fra- 
njevaca u Bosni. Slike pak, što su stavljene između gradiva 
u kalendaru, mnogo će pomoći narodu da si proširi vjersko, 
povijesno i uopće kulturno znanje. Svaka je za sebe nešto 
posebno i svaka daje pobudnu pouku u svom smjeru. lesko 
je naći kalendar koji bi se — što se slika tiče mogao mje- 
riti sa kalendarom sv. Ante. 

Sadržajem je kalendar upravo bogat. Dok drugi kalendari 
donose teme više za zabavu nego za pouku, ovdje je sva građa 
ozbiljna i imade kao zadatak poučiti, prosvijetliti i zdravom 
duševnom hranom koristiti našemu čovjeku. Dok se u drugim 
kalendarima nađe građe površno i na brzu ruku obrađene, 
kod sv. Ante je svaka tema sa svom pomnjom izrađena. A ni- 
je ni čudo. Kad pogledaš suradnike, odmah vidiš da su to 
sve poznata lica, javni kulturni radnici, koji su našemu na- 
rodu dali već lijepe plodove svoga uma i pera. 

Uredniku se može s pravom čestitati, a kalendar svuda 
najtoplije preporučiti. 

Dr Janko Penić. »Kalendar sv. Ante« za prostu god. 1937. Sa- 
cerdos Christi, 15/1936, br. 11, str. 144. 


»Konnersreuth u svijetlu psihologije religije«. Napisao dr 
Vilim Keilbach, a izdao »Zbor Duhovne Mladeži Zagrebačke«. 
Cijena 10 Dinara. Svrha je ove rasprave — kako to ističe sam 
pisac u predgovoru — prikazati kritički osvrt na konners- 
reuthske dogođaje u svijetlu psihologije religije i sa čisto na- 
čelnog stanovišta. Rasprava sadržaje: Predgovor, Pristup, Li- 
čno poznanstvo sa Terezijom Neumann, Bolest i ozdravljenje, 
Stigmatizacija, Deset godina bez jela i pila, Sveta pričest — 
»kruh svagdašnji«, Ekstatična muka, Konnersreuth i zna- 
nost. Što valja držati o Konnersreuthu, Dodatak: Konners- 

reuth — pseudomistična prijevara? Autor prikazuje čitav 
curriculum vitae (tok života) Terezije Neumann, ističe na- 
učna opažanja uglednih stručnjaka i dodaje svoja lična opa- 
žanja i utiske. Konačni svoj sud o čitavom događaju nigdje 
ne iznosi kao što je i pravo, jer Crkva nije još ništa meritorna 
\° djučna) kazala. Ali se s pravom obara na predrasude onih 
liječnika i drugih naučenjaka, koji uopće ne dopuštaju mo- 
gućnost vrhunaravnoga karaktera u ovom pitanju. Ti su kru- 
govi — radi materijalističkoga svoga nazora na svijet protu- 
vjerski raspoloženi i zato već kod samoga pristupa k proble- 
mu isključuju svaku mogućnost vrhunoravnosti i hoće da tu- 
mače sve pojave pomoću histerije. »Histerija je danas u pita- 
nju Terezije Neumann samo smeten izgovor, a ne znanstven 
odgovor« kako to lijepo primjećuje autor. Za vrhunarav- 
nost konnersreuthskog zbivanja imade puno ozb’ljnih razlo- 
ga. No kako znanstveni preduvjeti za konačni sud nijesu još 
dovoljno ispitani, to ni Crkva, a niti koji pojedinac nije što 
definitivna u tome pitanju donio. Prema tome Konnersreuth 
još uvijek u znanstvenom pogledu stoji na mrtvoj točki. 

Konnersreuth je danas svjetsko pitanje; njime se bave i 
vjernici raznih vjeroispovijesti i ateisti. Zato će ova rasprava 
dobro doći svima, koji se ozbiljno zanimanju za ovo važno 
pitanje. 

Dr Janko Penić. »Konnersreuth u svijetlu psihologije religije« 
Sacerdos Christi, 15/1936, br. 12, str. 160. 


»Crkveni Himni« — latinske crkvene pjesme brevijara i 
misala s nekim neliturgijskim. Preveo Milan Pavelić D. I., a 
izdala uprava »Glasnika Srca Isusova«. Cijena 20 D. U ovom 
se prijevodu nalaze svi brevijarski himni, a k njima su doda- 
ne glasovite O-antifone, koje su prenesene u vezani govor. Za- 
tim je tu svih pet misnih sekvencija s ophodnim himnom 
Cvjetnice, s Improperijima u vezanom govoru i s »Adoro te«. 
U »Dodatku« je nekoliko hirnana dominikanskih i franjeva- 
čkih, tri isusovačka, onda poviše najljepših izvanliturgijskih 
sa stihovima Male službe Srca Isusova, Male službe Neokalja- 
noga Začeća i s dvije antifone B. D. Marije. 

Ovo je djelo — kako to lijepo ističe sam prevodilac u 
»Uvodu« — nevelika obujma, ali je stajalo nemalena truda. 
Radio je u duljem nizu godina, dakako, na mahove, kad je 

uhvatio vremena, i napokon je prikupio u svemu 230 latinskih 
crkvenih pjesama, prevedenih — najvećom većinom po prvi 
put u hrvatski književni jezik. Predajući ih hrvatskoj kato- 
ličkoj javnosti, prevodilac se nada, da će ponajprije ugoditi 
onim dušama, koje su dublje zaronile u duhovni život. Ove 
su pjesme u prvom redu za bogoljubne duše; one će ih naj- 
bolje shvatiti, jer su pjesme provrele iz dna srca duhovnih 
učitelja i uzora. Prijevod će olakšati i svećenicima teža mje- 
sta nekih himana, pa će ih moliti s većim razumijevanjem i 
korišću. A bit će ovim prijevodom pomaknut naprijed i litur- 
gijski pokret kod nas, koji se lijepo razvija. 

Otac Pavelić ističe opravdanu nadu, da će i naša omladina 
rado posegnuti za ovim pjesmama, jer mnogi crkveni himni 
divnim mislima, visokim poletom, srdačnošću i jednostavno- 
šću nadilaze i najbolje proizvode latinskih klasika. Uza sve 
to se nada, da će ovaj prijevod svrnuti pažnju kod naših ka- 
toličkih pjesnika na crkvenu poeziju i navesti ih, da proučava- 
ju himne i u izvorniku. Prava hrvatska pjesma treba da bude 
što tješnje vezana uz crkvenu, jer će samo na taj način doći 
do dubokih misli i obilnoga sadržaja. 

Ime Milana Pavelića nije nepoznato našoj javnosti. On je 
svima nama dobro poznat kao jaki literarni talenat i ozbiljan 
književni radnik. Njegovi radovi odaju mirna i temeljita knji- 
ževnika, koji budno pazi i na ispravnost sadržaja i na ljepo- 
tu forme. Kogod je dosada čitao »Crkvene Himne«, pun je 
oduševljenja za njih. 

Dr Janko Penić. »Crkveni Himni«. Sacerdos Christi, 15/1936, 
br. 12, str. 159 — 160. 


Emil Fiedler: Gegen Ghetto und Gotzen. Erlauterung zum 
ersten Korintherbrief des hl. Paulus. Osmina. Strana 176. Mat- 
thias Griinewald Verlag, Wiesbađen. 

Ova knjiga tumači prvu poslanicu sv. Pavla Apostola Korin- 
ćanima. Ne ide za tim, da bude strogo znanstveno djelo, nego 
imade zadaću da više posluži duhovnom životu. Knjiga izlazi 
u zgodan čas. Danas i mnogi među kršćanima drže da je sv. 
Pavao iskvario kršćanstvo. Zato će knj ; ga prikazati sv. Pavla 
u pravom svijetlu i pokazati njegove neprocjenjive zasluge za 
kršćanstvo. Ujedno nastoji i oko toga, da kod čitatelja pobu- 
di što više ljubavi prema ovom divnom apostolu koga Crkva 


zove »Doctor gentium« (učitelj naroda), »praedicator veritatis 
et vas electionis« (propovjednik istine i izabrana posuda). 

Sadržaj je knjige: Osnutak kršćanske općine u Korintu. 
Strančarstvo. Ćudoredne nastranosti i pitanje braka. Pitanje 
žrtvenoga mesa. Zloporabe kod službe Božje. Karizmata. O 
uskrsnuću mrtvih. Svako je od naznačenih pitanja obrađeno 
u više poglavlja. Na početku svakoga poglavlja navodi doslov- 
no stanoviti dio Sv. Pisma koga onda potanko u samome po- 
glavlju tumači. Tako je u knjizi navedena i protumačena cijela 
prva poslanica Korinćanima. 

Djelo je pisano s puno topline i osjećaja. Vrlo se ugodno 
i s korišću čita. Kako bibliciste smatraju prvu poslanicu Ko- 
rinćanima jednom od najljepših poslanica sv. Pavla, to će ona 
uz ovako obilan komentar, kao što je ovaj Fiedlerov, na sva- 
koga čitatelja učiniti najbolji dojam i donijeti mnogo duhov- 
noga ploda. 


Dr Janko Penić. Emil Fiedler: Gegen Ghetto und Gotzen. Sa- 
cerdos Christi, 16/1937, br. 4, str. 64. 


Grober Dr. Conrad, Erzbischof von Freiburg: Gott, die 
Ur- Tatsache, der Ur-Grund, das Ur-Geheimnis. 8° (74 strane). 
Freiburg im Breisgau 1937, Herder. Kartonirano — 60 M. 

Svijet se uvijek zanimao osnovnim pitanjem: da li Bog 
postoji, ili ne. Ako Bog postoji, da li se njegova opstojnost 
dade i naučno dokazati, ili pak Bog postoji samo u svijesti 
našoj kao plod čuvstava naših — kao biće koje je stvorio naš 
»ja« da udovolji težnjama ljudske naravi za nečim neizmjer- 
nim. Drugim riječima: da li je Bog biće objektivno koje 
postoji i neovisno o nama, ili pak postoji samo ovisno o 
nama, kao biće koje smo mi stvorili svojim umovanjem i 
prema tome kad nas ne bi bilo, ne bi niti njega bilo. 

Ugledni pisac govori o Bogu kao prabiću, prauzroku i 
pratajni. Pretpostavlja kao utvrđene činjenice: objektivnu 
opstojnost osjetnoga svijeta, načelo uzročnosti i bitnu raz- 
liku između naravi duše i tijela. Iza toga navodi dokaze za 
egzistenciju (opstojnost) Božju uglavnom prema teodiceji, 
nauci koja tako raspravlja o Bogu, da se ne poziva na objavu, 
već jedino na razum čovječji. Dokaze iznosi kratko i pre- 
gledno. Kod dokazivanja se obilno služi i navodima učenih 
ljudi iz svih grana znanja i umijeća. 

Brošura »Bog« je potpuna teodiceja u malom. Ko je pro- 
čita, sigurno će steći jasan pojam o samome Bogu i odno- 
šajima što ih imadu sva bića u svemiru, a napose čovjek, 
prema Bogu. Stvar se svakome preporučuje. 

Dr. J. P. 


Di' Tanko Penić. Grober Dr. Conrad, Erzbischof von Freiburg: 
Gott, die Ur-Tatsache, der Ur-Grund, das Ur-Geheimnis. Sacerdos 
Christi, 16/1937, br. 5, str. 80. 


Dr. Tihamer Toth: Der grosse Gott, propovijedi. Na njema- 
čki preveo P. Bruno Maurer O. S. B. Vel. 8° (strana XI + 276). 
Naklada Herder, Freiburg im Breisgau 1936. 

Dr. Tihamer Toth je sveučilišni profesor i akademski pro- 
povjednik u Budimpešti. Ova zbirka njegovih propovijedi pod 
naslovom »Veliki Bog« upotpunjuje zbirku njegovih propo- 
vijedi s naslovom »Ich glaube — Ja vjerujem«. Predmet su 
zbirke »Veliki Bog« svojstva Božja — prvi članak našega vje- 
rovanja. Bog je duh; Bog je moj otac; Trojedni Bog; Bog 
Stvoritelj; Bog je svet; Bog je dobar; Dobri Bog i opaki svi- 
jet; Bog je posvudašnji; Bog sve znade; Bog je premudar; 
Bog je pravedan; Bog je milosrdan; Bog je dugotrpan; Bog 
je nepromjenljiv; Bog je vječan i Tebe Boga hvalimo. 

Toth prikazuje Božja svojstva u najužoj vezi sa našim sva- 
kidašnjim životom i rješava poteškoće što ih moderni svijet 
iznosi prot : v vjere. Njegova je svrha jasna. On hoće duše ob- 
ratiti i za Boga ih oduševiti odnosno duše sačuvati i u vjeri 
ih utvrditi. Njegovi veliki govornički i dušobrižnički uspjesi, 
k tome bogato osobno iskustvo, mnogo doprinose da njegove 
propovijedi tako snažno djeluju. 

Tothova djela, općenito na svim jezicima, na koje su dosa- 
da prevedena, publika rado prima u ruke. To daje opravdanu 
nadu, da će i ovaj svezak njegovdi propovijedi naići na isto 
razumijevanje i jednako oduševljen prijem. 

Dr Janko Penić. Dr. Tihamer Toth: Der grosse Gott, propovi- 
jedi. Sacerdos Christi, 16/1937, br. 6, str. 93. 


Adam Dr Karl: Die geistige Entvvicklung des heiligen Augu- 
stinus. Vel. 8°. str. 55. Augsburg 1931. Naklada: Haas und 
Grabherr. Cijena nevezanom 2.70 RM. 

Ovo je govor što ga je učeni njemački teolog Adam održao 
prigodom proslave sv. Augustina na kat. teološkom fakultetu 
u Tiibingenu na blagdan sv. Monike, 4. svibnja 1930. i savezu 
kat. akademičara u Miinchenu 4. studenoga 1930, a u Kolnu 
3. prosinca 1930. Govor je izašao kao šesti svezak zbirke »Aus 
Gottes Reich«, što je izdaju kat. akademičari. 

Adam obrađuje ličnost sv. Augustina sa svih strana. Mnogo 
pažnje posvećuje psihološkim momentima u Augustinovom 
životu. Augustin je učenjak koji traži istinu, ali ne apstraktnu 
istinu, koja bi bila daleko od života i bez značenja za svaki- 
dašnji život, nego životnu istinu, istinu u koliko je u vezi sa 
životom ljudi, koja upliva na život ljudi i na njega samoga. 
Zgodno stavlja Adam Augustina u opreku prema sv. Tomi. 
Kod Tome se gubi subjekt i teolog pred objektom — uzvi 
šenom Objavom Božjom. Toma promatra Boga i Objavu ne- 
ovisno o osobnim, kulturnim, vremenskim i prostornim okol- 
nostima: on promatra Boga kakav je u sebi i Objavu u svoj 
njezinoj čistoći i punini i opet kakva je ona u sebi. Augusti- 
nova se naprotiv teologija ne da odijeliti od njegove osobe 
i od njegova vremena. Izlažući vjerske istine Augustin ih 
odmah dovodi u savez sa samim sobom i na svakom ko- 
raku pokazuje odjek što ga vjera izvodi u njegovoj vlastitoj 
duši. Radi toga je on živi, vatreni teolog, koji je suvremen 
jednako danas u 20. vijeku kao što je bio suvremen i u svome 
vijeku. 

Studija je za naučne krugove, a napose za one koji prouča- 
vaju sv. Augustina, od velike vrijednosti. 

Dr Janko Penić. Adam Dr Karl: Die geistige Entvvicklung des 
heiligen Augustinus. Sacerdos Christi, 16/1937, br. 6, str. 93 — 94. 


Korvey Elisabeth, Wie ich mit der Kirche beten lernte. 12°, 
(strana 48). Freiburg im Breisgau 1937. Herder. 

Pod naslovom »Kako sam došla do svoga misala« navodi 
autorica sama prostodušno koliko je poteškoća imala kao 
učenica u nauku vjere, živjela je u jednom skroz naskroz pro- 
testantskom gradu i na mahove bila jedina katolkinja od uče- 
nica u razredu. Jednom joj je zgodom jedna od drugarica 
protestantkinja, koja je bila mimogred u katoličkoj crkvi, sta- 
vila poteškoću: kako to ide zajedno, da svećenik na oltaru 
moli sam za sebe i latinski, a vjernici opet sami za sebe mole 

i pjevaju neovisno o svećeniku. Autoricu je prigovor zbunio 
i ona nije tako dugo mirovala, dok si nije nabavila Schottov 
misal i iz njega naučila moliti zajedno sa svećenikom. Iz mi- 
sala je naučila — nastavlja dalje u djelu — razdiobu crkvene 
godine, slijed svetkovina i njihovo značenje, veličinu Sv. Pi- 
sma, ljepotu latinskoga jezika, strukturu Crkve kao djela 
Duha Svetoga i konačno važnost i ljepotu brevijara. 

Čitajući djelce »Kako sam naučila sa Crkvom moliti«, doći 
će i nehotice mnogome od svjetovnjaka na pamet misao: kako 
se mogla jedna obična učenica ovako lijepo razviti u liturgij- 
skom i duhovnom pogledu, zašto to isto ne bi mogao i ja? 


Dr Janko Penić. Korvey Elisabeth, Wie ich mit der Kirche 
beten lemte. Sacerdos Christi, 16/1937, br. 7 — 8, str. 110. 


Baur, P. Benedikt, O. S. B., Werde Licht! Liturgische Be- 
trachtungen an den Sonn- und Wochentagen des Kirchen- 
jahres. 12°, Freiburg im Breisgau 1937, Herder. 

II. Teil: Fastenzeit und Osterfestkreis. (XII + 508 strana). 
Cijena meko vezano 3.20 M; tvrdo vezano 4.40 M. 

III. Teil: Osterfestkreis. Die Nachpfingstzeit. (XVI + 688 
strana). Cijena: meko vezano 4.20 M; tvrdo vezano 5.60 M. 

»Neka bude svijetlo«! Pod tim je naslovom ugledni njema- 
čki Benediktinac O. Benedikt Baur izdao dosada 2 sveska 
liturgijskih razmatranja i to II i III svezak. Naknadno će iza- 
ći još prvi svezak. U II se svesku nalaze razmatranja za svaki 
dan od nedjelje Sedamdesetnice do Kvatrne subote u duhov- 
skoj osmini, a u III svesku od nedjelje Presvetoga Trojstva 
do zadnje nedjelje po Duhovima. U III su svesku dodana još 
i razmatranja za veće svetačke dane u poduhovskom vreme- 
nu. Svakom je svesku priložena ujedno i kratka uputa za raz- 
matranje po načinu sv. Ignacija i po načinu sv. Sulpicija. 

Baurova su liturgijska razmatranja pobudila veliku pažnju 
u njemačkoj štampi. Kritičari ističu, da su ova razmatranja 
— uz Schottov prijevod rimskog misala — najbolje djelo za 
duhovni život kod sve publike općenito, a kod ljubitelja litur- 
gijskog pokreta napose. »Neka bude svijetlo« i »Schottov 
misal« su nalik na 2 zvijezde, koje nam rasvjetljuju crkvenu 
istinu i oduševljavaju nas za novi a ipak tako stari liurgij- 
ski pokret u Crkvi. Obje nas knjige upućuju u današnjoj vjer- 

skoj tami na »Svijetlo svijeta« Isusa Krista i snažno pomažu 
svakoga ko se njima služi da izgradi u sebi što vjerniju sliku 
Gospodinovu. Dao Bog, da budu uspješni vodič kroz duhovnu 
tamu što većem broju ljudi! 


ur janKo teme. Baur, p. Benedikt, O. S. B. 
Sacerdos Christi, 16/1937, br. 7 8 str. 110. 


Werde Licht! 


Kosters Ludvvig, S. J., Unser Christusglaube. Das Heilands- 
bild der katholischen Theologie. 8° (XIV + 340 strana). Frei- 
burg im Breisgau 1933, Herder. Cijena 5 M; vezano 6.50 M. 

U ljetu 1935 izašlo je od istoga pisca djelo: »Die Kirche un- 
seres Glaubens« i naišlo na lijep prijem posvuda. Tom je zgo- 
dom izražena želja, neka bi se na isti način obradila i Kristova 
vjera. Autor eto udovoljuje toj želji predajući svijetu novo 
djelo: »Naša Kristova vjera« i time ujedno upotpunjuje svoje 
prijašnje djelo: »Crkva naše vjere«. 

Djelo je za sebe — kako to spominje sam pisac u predgo- 
voru potpuna cjelina. Pisano je znanstveno, ali tako, da ga 
mogu razumjeti i oni koji se nijesu posebno bavili teologijom. 
Knjiga prikazuje Krista i njegovu vjeru kao nauku na suvre- 
men današnjoj inteligenciji odgovarajući način i pruža si- 
gurne odgovore na goruća vjerska pitanja današnjice. 

Kosters je podijelio gradivo u 3 koncentrična kruga. U prvi 
je — s većim slovima — stavio sve ono što je bitno i nužno 
za svakoga čitača da shvati postavljenu temu; u drugi — s 
manjim slovima — svrstano je ono gradivo koje uvodi u du- 
blje i svestranije poznavanje pitanja, a u trećem se krugu na- 
laze bilješke s označenim izvorima i svim ostalim naučnim 
aparatom. Svakome je dakle čitaču dopušteno potpunoma na 
volju, da li će i koliko će od bitnoga i općenitoga znanja u 
prvome krugu poći u drugi odnosno treći krug. 

Na koncu se djela nalazi obilno i svestrano stvarno i osob- 
no kazalo, koje još povećava naučnu i praktičnu vrijednost 
djela. 

Dr Janko Penić. Kosters Ludvvig, S. J., Unser Christusglaube. 
Sacerdos Christi, 16/1937, br. 7 — 8, str. 110 — 111. 


Dr. Hans Eduard Hengstenberg. Christliche Ascese. Eine 
Besinnung auf christliche Existenz im modernen Lebensraum. 

8 o (strana 243). Naklada: Friedrich Pustet. Regensburg. Cije- 
na- kart. 4.70 M; vezanom 5.80 m. 

U knjizi je govor o kršćanskoj askezi. Autor sam — u pred- 
govoru napominje. da ne daje javnosti potpunu asketikjr. u 
se radi »o svijesti na kršćansko postojanje u modernom z 
votnom prostoru. To je posebna ishodišna točka pod kojo 

se postavlja pitanje askeze«. ,. 

Djelo teži da bude u prvom redu životno d J elo ' Ra " l l ° g 
je navođenje literature vrlo ograničeno. Mnoge su misli u 
knjizi prikazane u živoj formi prigovora i odgovora sto se 
ču u u radničkim krugovima gdje se sastaje svakovrsni svijet 
^čuje se svega i svačega i u prilog i protiv vjere Mnoge su 
od misli u životu ispitane, a priloga su za djelo dale i vodeće 
ličnosti na istaknutim položajima. 

Već se dugo godina pisac muči kako bi načinio misaoni 
most kob bi s uspjehom vezao modernu filozofu« » vjerom 
i kako bi vjersko poimanje životne egzistencije urodilo su 
većim plodovima. Knjiga raspravlja o_ svim pitanjima sto zasu 
ieniu u askezu a kao raritet spominjemo i to, da joj je pisac 
ivjeioAak Tne duhovno lice. kako to .nade redovno btva u 
asketskoj literaturi. 

nTiFanko Penić Dr. Hans Eduard Hengstenberg. Christliche 
AsceL Sacerdos n Christi, 16/1937, br. 9, str. 127. 


Josef Edmons, Glaube und Symbol. 8° (272 strane sa 3 sli- 
ke od Rembrandta). Naklada: Friedrich Pustet, Regensburg. 
Cijena: kartonirano 4.75 M; vezano 5.75 M. 

Kritika njemačke štampe veli o ovoj knjizi, da je ona — 
bez ikakva pretjerivanja — događaj na književnom po J . 
djelu se srčano iznosi kao glavno pitanje sadašnjice bas pita- 
ne vjere Nakana je knjige da čitateljima probudi smisao za 
moral da im probudi i izoštri savjest. Suvremeno društvo 
treba dići iz moralne bijede i vjerskoga nehaja kako bi opet 
uzmogao i u obitelji i u javnom životu zastrujiti duh vjerskog 
života i duhovne obnove. 

Kako divnim riječima opisuje brak i obitelj, to rasadiste 
Uudske zajednice i izvornu stanicu svakoga socijalnoga i vjei 
Iko moratoga života! Posebni čar i tajna Edmonsova prika- 
zivanja za današnji svijet iskače baš tamo gdje govor, o majci. 

Knjiga je djelo svoje vrsti i upravo jedinstveno vezanje pje- 
sničke ljepote i dubine misli. 

Dr. Marija Offenberg kaže za knjigu, da ne pozna ni jedne 
druge koja bi bila zgodnija da bude budućim generacijama 
životnom knjigom i vodičem. I naša je želja da se što više 
ljudi i što bolje okoriste ovom knjigom! 

Dr Janko Penić. Josef Edmons, Glaube und Symbol. Sacerdos 
Christi, 16/1937, br. 9, str. 127. 


Gredt Josephus, O. S. B., Elementa Philosophiae Aristote- 
lico-Thomisticae. Editio septima recognita. Veličina 8°. Frei- 
burg im Breisgau 1937, Herder. Svezak I: Logica, Philosophia 
natural s (strana XXII više 502). Svezak II: Metaphysica, 
Ethica (strana XVI više 475). Svaki svezak stoji meko vezan 
6.40 M, a tvrdo vezan 8 M. 

Ime je oca Josipa Gredta vrlo dobro poznato među filo- 
zofima uopće, a među skolastičkim filozofima napose. On je 
profesor filozofije u benediktinskom kolegiju sv. Anzelma u 
Rimu. U ova je dva sveska obradio sve filozofske discipline 
tako, da one čine potpunu i skladnu cjelinu. 

U prvom svesku koji nosi naslov: Logica et Philosophia 
naturalis obrađuje Logiku minor — koja propisuje pravila 
po kojima se dolazi do spoznaje, Logiku major koja ispituje 
vrijednost ljudske spoznaje — a mnogi je zovu Critcriologia, 
Gnoseologia, Epistemologia, a drugi opet Noetica ili Theoria 
de cognitione, a danas redovito Critica. Pod naslovom Philo- 
sophia naturalis obrađuje Kozmologiju i Psihologiju. 

U drugom se svesku bavi Metafizikom i Etikom. Njegova 
Metafizika obuhvata Metafiziku opću ili kako se inače u filo- 
zofiji naziva Ontologijom i Metafiziku posebnu kojoj redovito 
drugi autori daju naslov Theologia naturalis odnosno Theo- 
dicea. I otac Gredt obrađuje Etiku poput ostalih autora na 
koncu — iza svih grana, jer Etika pretpostavlja ostale disci- 
pline a od učenika traži veću zrelost nego druge grane. 

Otac Gredt je vjeran i dosljedan skolastik. U svome se 
izlaganju drži vjerno nauke Aristotelove i sv. Tome Akvinca. 
Djelo je napisano pregledno, građa sistematski poredana i 
temeljito obrađena, a navođenje je izvora precizno i obilno. 
Nisu to dakle samo skromna Elementa ili osnovi filozofije, 

nego je to potpuna i opširno obrađena cijela filozofija. Djelo 
je od velike vrijednosti ne samo za studente — početnike u 
filozofiji nego i za već gotove filozofe, jer je na visini u sva- 
kom pogledu. 


Dr Janko Penić. Gredt Josephus, 0. S. B., Elementa Philosophiae 
Aristotelico — Thomisticae. Sacerdos Christi, 16/1937, br. 10, str. 
143. 


Lebendige Seelsorge. Wegweisung durch religiosen Ideen 
der Zeit fur den Klerus deutscher Zunge. Herausgegeben von 
P. Wendelin Meyer und P. Paschalis Neyer O.F.M. I. svezak 
velikog oktava. Strana VIII i 368. Meko vezano 5.20 M, a 
tvrdo 6.40 M. Naklada Herder. Freiburg im Breisgau. 

Knjiga je namijenjena da bude putokazom s obzirom na 
suvremene vjerske ideje u prvome redu kleru njemačkoga 
jezika. Međutim će ona dobro doći i dušobrižnicima drugih 
jezika, narodnosti i krajeva. Danas je naime radi silnih ko- 
munikacionih sredstava život već toliko internacionalan, da 
je teško naći ideju koja bi nikla u jednom narodu, a ne bi 
imala odjeka i kod drugih naroda. Ili da bi danas mogao 
postojati neki problem koji bi bio problem samo ovoga ili 
onoga naroda, a ne bi se za nj zanimali i drugi narodi. 

Djelo »Živo Dušobrižništvo« je tek prvi svezak ogromnoga 
literarnoga poduzeća koje bi imalo povremeno donositi ras- 
prave, upute i obavještenja iz dušobrižničke struke. Ovaj 
svezak sadržaje 17 stručnih članaka najboljih njemačkih pas- 
toralnih radnika. Jedan je od sudionika i dr. Konrad Grober, 
nadbiskup u Freiburgu, raspravom »Vrijednost religiozne um- 
jetnosti u kršćanskoj obnovi puka«. Tu je i poznata ličnost 
prelat i univerzitetski profesor dr Martin Grabmann sa te- 
mom: »Teološka sinteza i dušobrižništvo«. 

Svrha je »Živom Dušobrižništvu« stvarno prikazivanje 
ideja našega doba i naglašivanje njihove važnosti za pastoriza- 
ciju puka. Nema sumnje, da ideje stvaraju povjesne epohe i 
da dušobrižnik mora time računati. Dušobrižnik ne može biti 
ravnodušan prema idejama svoga vremena, nego se mora 
prema njima opredijeliti i zauzeti svoj stav. A da taj stav 

bude pozitivan i u dušobrižničkoj službi koristan, tome će 
mnogo doprinijeti i ovaj prvi svezak »živoga Dušobrižništva«. 


Dr Janko Penić. Lebendige Seelsorge. Sacerdos Christi, 16/1937 
br. 10, str. 143. 


Principes d’ Action catholique, par Paul Dabin, S. J., Li- 
brairie Bloud et Gay. 3. rue Garanciere, Pariš; (6'). 

Ova brošura od 62 stranice raspravlja — kako već sam 
naslov kaže — o principima Katoličke Akcije. Pisac je dugo 
vremena studirao pitanje Katoličke Akcije i danas važi u 
francuskim katoličkim krugovima kao specijalista u tom 
pitanju. O Kat. Akciji napisao je već dva djela: »L’Action 
catholique, essai de synthese« i »L’Apostolat laique«. Ta su 
djela teoretskoga karaktera, a izdana su već ponovno na 
francuskom jeziku i prevedena na strane jezike. Pisac je više 
puta putovao po Evropi i Južnoj Americi i na taj način pro- 
učavao i praktično organizacije Kat. Akcije. 

Danas teže i svećenici i laici za tim, da imadu u rukama 
izvadak u kome se nalazi zajamčena i čista nauka sv. Oca. 
Ova knjižica sadržaje kratku ali kompletnu zbirku dokume- 
nata o Kat. Akciji. Tu su poredani dokumenti redom pa i 
najnoviji, tu su autentične misli i riječi sv. Oca o biti Kat. 
Akcije, o njezinoj organičkoj strukturi, o raznovrsnim obve- 
zama što ih imadu prema Kat. Akciji svećenici, redovnici i 
obični vjernici. 

Na početku je djela otštampano pismo Monsa J. Pizzarda, 
u kome čestita piscu na odličnoj suradnji što je ovim djelom 
pruža Kat. Akciji koja je toliko na srcu sv. Ocu. 


Dr Janko Penić. Principes d’ Action catholique, par Paul Dabin, 
S. J. Sacerdos Christi, 16/1937, br. 10, str. 144. 


1(3 Dr Janko Penić, Sabrana djela, I. 

DRUGI DIO 


OCJENE I PRIKAZI 
MSGRA DRA JANKA PENIĆA 
OBJELODANJENI U »KATOLIČKOM LISTU«, 
GOD. 1940—1943. 


»DUHOVNA OBNOVA«. 

Aristotel i sv. Toma nazivaju savršenim ono biće, kojemu 
ništa ne manjka. »Perfectum est, cui nihil deest«. Ne manjka 
pak biću ništa kad posjeduje sve, što odgovara njegovoj 
naravi. Tako je savršena slika ili kip, kad mu ni s koje 
strane nema prigovora. Savršen bi bio govornik, kad bi re- 
kao govor po svim govorničkim pravilima, pa mu kritika 
nigdje ne bi mogla naći opravdana nedostatka. 

Ljudi po naravi teže za savršenošću. Seljak, kad ore ze- 
mlju, nastoji da je izore što bolje — što savršenije. Obrtnik 
se neprestano usavršuje u svom obrtu. Učenjak gleda da 
bude u nauci što temeljitiji, da je što savršenije upozna. 
Umjetnik budno pazi na umjetničku preciznost, da bude na 
visini u svakom pogledu — da bude savršena. 

Na vjerskom i ćudorednom polju jednako traži čovjek 
savršenstvo. Povijest svjedoči najbolje, da je čovjek kroz 
sva vremena ispitivao vjerske i ćudoredne pojave, i nije na- 
šao mira, dok tih pitanja nije konačno riješio. Svi se sla- 
žemo u tome, da je kršćanstvo ne samo od postojećih vjera, 
nego i od onih, što su ikada na zemlji postojale, najsavrše- 
nija vjera. Među kršćanskim pak vjerama prvo mjesto za- 
uzima katolička. Kako ljudi općenito teže za svojim vjerskim 
i ćudorednim usavršen j em, tako pogotovo težimo mi kršćani 
i katolici. Sama nas narav nuka, da kršćanstvo što temelji- 
tije upoznamo i po njemu što dosljednije živimo. 

No, jer je narav ljudska slaba, teško se daje na rad, koji 
je skopčan sa žrtvama kako to biva u vjerskom životu. Zato 

za rad oko moralne savršenosti nijesu dosta jaki samo na- 
ravni razlozi — sama prirodna težnja za vjerskim i ćudored- 
nim savršenstvom. Čovjek treba jačih motiva. Ti se nalaze u 
Objavi. Sam Bog nas zove na kršćansko savršenstvo. Za sve 
nas postoji Božji savjet da radimo iz nadnaravnih motiva, 
pod uplivom milosti i na način što bolji. »I sve što god 
činite riječju ili djelom, sve činite u Ime Gospodina Isusa, 
hvaleći Bogu po Njemu« (Kol 3, 17). Takav rad je kršćanski 
savršen rad. Dalje: kršćansko savršenstvo, povrh posvetne 
milosti, traži duševno raspoloženje, kojim čovjek često, lako 
i spremno vrši zapovijedi i savjete Božje. »Uostalom braćo, 
što je god istinito, što je god ugledno, što je god pravedno, 
što je god čisto, što je god milo, što je god slavno, ako je 
koja krepost, i ako je koja pohvala, to mislite« (Fil 4, 8). 
Isus Kr st nas upozoruje: »Budite dakle savršeni, kao što 
je savršen Otac vaš nebeski« (Mt 5, 48). 

Svi se učitelji duhovnoga života slažu u tome, da se 
kišćansko savršenstvo sastoji u ljubavi prema Bogu, s kojim 
j^ v nerazdruživo spojena i ljubav prema bližnjemu, što imaš 
više ljubavi k Bogu i bližnjemu, to si kršćanski savršeniji. 
Ne bi b'la prava kršćanska ljubav, kad bi ona postojala samo 
u srcu. Ona se mora očitovati u djelima i žrtvama, i to često, 
rado i postojano. Povrh ljubavi treba kršćanin njegovati i 
ostale kršćanske kreposti i bdjeti nad sobom tako, da ne čini 
ni najmanjih svojevoljnih prestupaka. Kako se u životu pri- 
mjenjuju kršćanske istine te kako se postaje savršenim, po- 
kazuju nam primjerom naši kršćanski sveci. Među njima 
svagdje i za sva vremena prvo mjesto zauzima Božji Sin 
Isus Krist. On je naš najviši uzor. Dakako, da ne možemo 
nikada biti jednako savršeni kao što je On bio, jer je On 
Bog-Covjek, a mi smo samo ljudi. No, bit ćemo to savrše- 
niji, što ćemo u mislima, osjećajima, govoru i djelima biti 
bliže Njemu. 

Da se uzmognemo što više uzdignuti u kršćanskom savr- 
šenstvu, od neprocjenjive nam je koristi istinsko gajenje 
duhovnoga života. Duhovni je život u opreci s tjelesnim ži- 
votom. Duhovni život znači naročitu djelatnost razuma i 
volje. Znači naročitu brigu i rad oko vrhunaravnih duševnih 
dobara. Znači, najzad, nadnaravni rad duše, kojim se duša 
diže do ostvarenja višega stupnja kršćanskoga života. 

Kako će čovjek, i kojim redom, razvijati u sebi duhovni 
život, daje mu naputak »Duhovna Obnova«. To je zlatna knji- 

žica Kratko i sustavno obrađuje sva pitanja, koja se tiču 
duhovnoga života. Na prvom mjestu govori o svrsi života: 
da slavimo Boga i spasimo dušu. Svrha se postizava vrše- 
njem volje Božje, koja se očituje u zapovijedima i staleskim 
dužnostima. Da čovjek može vršiti zapovijedi i staleske duž- 
nosti u korisnoj vezi sa svrhom, potrebna mu je milost 
Božja. Slijedi točna i jasna pouka o milosti. S miloscu nam 
Bog ulijeva u dušu i kreposti. Jedne su bogoslovske. vjera, 
ufanje i ljubav. Druge su ćudoredne. Ulivene su kreposti 
nadnaravne sposobnosti duše, koje joj pomažu da se sto 
tješnje poveže s Bogom. One su u duši kao nova narav. Nad- 
naravnim krepostima razvijamo u sebi sliku Kristovu zna- 
čaj Kristov. 

Knjižica napose govori o vjeri, jer je ona temelj duhov- 
nog života. »Pravednik živi od vjere« (Gal 3, 11). S vjerom 
ulazi u dušu i ufanje. »Vjera sadržava ono, u sto treba da 
se ufamo« (Heb 11, 1). »Po vjeri očekujemo nadu praved- 
nosti« (Gal 5, 5). Vjera rađa i ljubav u našoj dusi prema 
Kristu i Bogu. »Krst po vjeri stanuje u srcima vašim da b^ 
se u ljubavi ukorijenili i utemeljili« (Ef 3, 17). No, vjeru 
treba da prate i dobra djela. »Vjera, ako nema djela, mrtva 
je u samoj sebi« (Jak 2, 17). »Po djelima je vjera savršena« 
(Jak 2 22). Naročito se ističe i ljubav, jer je zapovijed o 
ljubavi prva i najveća zapovijed u cijelom zakonm »A povr 
svega imajte ljubav, koja je veza savršenstva« (Kol 3, 14). 

Među sredstva, što služe duhovnom životu, dolaze stvo- 
rovi uopće. Napose pak koristi duhovnom životu težnja za 

savršenstvom. Težnja se za savršenstvom sastoji prema sv. 

Pismu u tome, da »tražimo Boga«, da »želimo biti s Kri- 
stom« »da Mu se nastojimo dopasti«, »da uzdisemo za posi- 
naštvom Božjim i za otkupljenjem svoga tijela«, da »tražimo 
ono što je gore«, da »težimo za posvećenjem«. K posebmm 
sredstvima u službi duhovnoga života dolazi duhovni vođa, 
ispitivanje savjesti, sve vrste molitve, život u prisutnosti 
Božjoj sv. ispovijed i presv. oltarski sakramenat. Tu je 
govor i o štovanju svetih. U knjižmi zauzima važno poglavlje 
_ svladavanje. Kako svladavanje uopće, tako poimence ono 
pohlepe za imovinom, tjelesnih požuda i oholosti. Konačno 
je govor o redovničkom staležu, vjerskim društvima, svetoj 
šutnji, svetoj samoći, odmoru, dnevnom redu, dužnostima, 
koje treba izvršiti baš »ovaj čas«. 

U naše se dane mnogo pažnje posvećuje duhovnom životu. 
To čine ne samo duhovna lica, nego i svjetovnjaci. Mnogi 
od njih provode i intenzivni (jaki) duhovni život. Mnogi bi 
daleko više napredovali u duhovnom životu, kad bi ga bolje 
poznavali. Svećenici ne dospiju s pojedincima raditi u tom 
pogledu ne znam koliko, jer je svećenika malo, a redovitih 
dužnosti i preko mjere. Ova nam knjižica dolazi kao naru- 
čena. Može je s uspjehom čitati ne samo obrazovan čovjek, 
nego i prosječni vjernik. Knjižica će mu mnogo toga obja- 
sniti, na što bi slušanjem propovijedi i pouka teško došao. 

Knjižica je od neprocjenjive vrijednosti upravo danas, 
kad se po želji našega Ordinarija imade duhovno obnoviti 
cijeli narod kako bi sa što većim uspjehom mogao proslaviti 
izvanjski narodni jubilej 1300-godišnjice svojih prvih veza sa 
Svetom Stolicom. Neka je, zato, posebnom ljubavlju šire 
naše kat. organizacije. Njima će samima mnogo koristiti za 
dizanje pravoga društvenoga duha, a svakome pojedincu za 
njegovu ličnu duhovnu izgradnju. Nama pak svećenicima 
neka bude vjerni vade mecum (hodi sa mnom; priručnik) 
kod svih duhovnih obnova, a naročito kod mjesečne duhovne 
obnove. 

Rado i iskreno priznajem, da sam rijetko u životu čitao 
knjižicu, u kojoj bi bio ovako lijepo, kratko i precizno pri- 
kazan cijeli duhovni život kao u ovoj. To je pravi jedamput 
jedan duhovnoga života. Zato je svima i svakome toplo pre- 
poručujem, a piscu mogu samo čestitati. 

»Duhovna Obnova«. Napisao Juraj Franko, svećenik. Izdala 
Nadbiskupska kancelarija Katoličke Akcije u Zagrebu 1940. Veli- 
čina 10 x 16‘/ 2 cm. Strana 175. 

Dr Janko Penić. »Duhovna Obnova«. Katolički list 91/1940 br 
11, str. 127—129. ’ ' 


PRESVETO TROJSTVO 

Napisao: Mons. Dr. Stjepan Bakšić kanonik i sveučilišni 
profesor. 8°. Str. 504. Tisak »Narodne tiskare«, Zagreb, Kap- 
tol 27. Knjiga je izašla u Zagrebu 1941. 

Među djelima teološko-filozofskog (bogoslovno-mudroslov- 
nog) smjera, kojima je u zadnjih nekoliko decenija (đesetlje- 

ća) obogaćena hrvatska naučna literatura, ovo djelo spada 
među najbolja. 

Traktat ili djelo de Sanctissima Trinitate (o presvetom 
Trojstvu) jedan je od najtežih traktata. To je nauka, koja 
traži golemo poznavanje filozofije i vanrednu spekulativnu 
(mislenu) spremu. Za ovu je nauku rekao sv. Augustin: »Niti 
se gdje pogibeljnije zaluta, niti mučnije nešto traži, niti sto 
plodonosnije nalazi« (S. August., De Trinitate 1. 1. c. ). 
Vatikanski pak koncil daje naputak, kako se ima istraživati 
ova uzvišena tajna, da čovjek bude bez straha od zabluda i 
dođe do sigurnih i plodnih spoznaja. »Kad razum obasjan 
vjerom, marljivo, pobožno i razborito traži, postignut ce uz 
Božju pomoć neku, i to najplodniju spoznaju tajne« (DB. 
1796.). Kod ispitivanja tajne presv. Trojstva ima prvu i glav- 
nu riječ Objava. Ispitivati treba marljivo, a u isto vrijeme 
pobožno i razborito. Dar pak pobožnosti i razboritosti dolazi 
po milosti Božjoj. I kad su svi ovi važni momenti nazočni, 
postizava se tek neka, ali za praktični život najplodnija spo- 
znaja tajne. 

Bivstvovanje triju osoba u jednoj božanskoj naravi jest 
tajna u najstrožem smislu riječi. Stoga je potrebno, da me- 
toda (način) raspravljanja bude eminentno (visoko) dogmat- 
ska. Tu bogoslov ne može ništa izvoditi iz samog naravnog 
razuma, nego se mora uprijeti na Sv. Pismo i crkvenu pre- 
daju te tako pokušati doći do neke spoznaje ove uzvišene 
tajne. Vjera treba da u svemu raspravljanju o presv. Troj- 
stvu nosi luč pred razumom. Ovdje ima punu primjenu veli- 
ka riječ sv. Anzelma: »Vjerujem, da razumijem« (Prolog!- 
um 1). 

Knjiga počinje s bibliografijom (popisom knjiga), a dijeli 
se na tri djela: patrističku (sv. otaca), skolastičku (srednje- 
vjekovnu) i bibliografiju novijega doba. Iz navedenih se djela 
vidi, da je pisac obuhvatio svu literaturu, koja je u vezi s 
predmetom, a napose onu prve ruke. 

U uvodu ističe važnost raspravljanja o presv. Trojstvu, 
metodu raspravljanja, o samom imenu Trojstvo, i o diobi 
traktata. Razlaganje je o uzvišenoj tajni podijelio ovako. 
I. dio o opstojnosti tajne presv. Trojstva; II. dio o lzlaze- 
njirna u Bogu; III. dio o Božjim odnošajima; IV. dio o Bo- 
žjim osobama u poredbi među sobom i odnosu prema svi- 
jetu; V. dio o presv. Trojstvu u odnosu prema razumu. 

Kad je govor o opstojnosti tajne, nižu se crkveni doku- 
menti počevši s Anastazijevim simbolom pa redom kroz po- 
jedine crkvene sabore do enciklike »Pascendi dominici gre- 
gis« (o gojenju stada Gospodnjeg). Svi crkveni dokumenti 
ističu kao osnovne istine o presv. Trojstvu: 1. Jedan Bog 
bivstvuje uistinu i stvarno kao Otac, Sin i Duh Sveti. 2. U 
Bogu je najveće jedinstvo. 

Autor se pozabavio filozofskim (mudroslovnim) pojmovi- 
ma o presv. Trojstvu, krivovjernim mišljenjima o ovoj tajni 
i teorijama (gledanjima) o razvitku Trojstva. Nakon toga 
prelazi na dogmu presv. Trojstva u Starom i Novom Zavjetu. 
Posebno navodi dokaze iz sinoptika (Matej, Marko i Luka), 
a posebno opet iz sv. Ivana i sv. Pavla. Dosta je opširno 
obrađeno presv. Trojstvo u crkvenoj predaji. 

Kod Božjih izlaženja (de processionibus) najprije raspra- 
vlja o Božjim izlaženjima uopće — kakva su izlaženja u Bogu 
moguća? Zatim o izlaženju druge božanske osobe koja izlazi 
iz prve (Oca) rađanjem (generatione). Sin Božji iziazi kao 
Riječ iz Očeva uma. Riječ zovu grčki oci Logos, pak se autor 
radi toga osvrnuo i na značenje Logosa kod grčkih i latinskih 
otaca. Duh Sveti izlazi od Oca i Sina. Formule (izrazi) »Od 
Oca i Sina« i »Od Oca po Sinu« izražavaju istu osnovnu mi- 
sao, da naime Duh Sveti izlazi od Oca i Sina. U koliko pak 
nesjedinjeni istočnjaci pridavaju grčkoj formuli posve krivo 
značenje izlučujući iz nadisanja Duha Svetoga Sinovu su- 
uzročnost, autor jakim dokazima pobija neosnovanost nave- 
dene tvrdnje. Dodatak »Filioque« (i od Sina) nicejsko-carigrad- 
skom simbolu je posve opravdan i imade značaj dogmatske 
odluke, jer je konačno ušao u simbol s odobrenjem i ugle- 
dom rimskog biskupa, koji i sam, bez crkvenog sabora, može 
izdavati dogmatske decizije (odluke). Konačno su ga svečano 
potvrdili koncili u Lionu (II.) i Firenci. 

U Bogu postoje stvarni unutrašnji odnošaji, a ti jesu: 
Očinstvo, Sinovstvo, aktivno i pasivno nadisanje. No među 
njima se samo oni odnošaji stvarno razlikuju, koji su među- 
sobno oprečni: Očinstvo, Sinovstvo i pasivno nadisanje. 

U Bogu su samo tri osobe, a međusobno su potpuno i savr- 
šeno jednake tako, da nijednoj osobi ne manjka ona savr- 
šenost, koju posjeduje druga. Tri božanske osobe međusob- 
no se savršeno proniču i jedna u drugoj prebiva. Sve, što je 
izvan Boga, izvode Božje osobe djelovanjem, koje je stvarno 
i brojem jedno isto. 

U zadnjem je dijelu, presv. Trojstvo u odnosu prema razu- 
mu, govor o naravi tajne presv. Trojstva i o njezinoj spoznaji. 
Presv. Trojstvo je tajna u strogom smislu riječi tako, da se 
samim svijetlom razuma bez Objave ne može spoznati, a iza 
Objave ne može samim razumom dokazati, da može bivstvo- 
vati ili da bivstvuje. Vrlo je praktično poglavlje, u kom su 
navedena i obrađena pravila za ispravno govorenje ili upo- 
trebu izraza o presv. Trojstvu i o slikama presv. Trojstva. 

Na koncu se knjige nalazi zaglavak, u kojem pisac navodi 
važnost i značenje objave ove uzvišene tajne, zatim razloge 
shodnosti, zašto ju je Bog htio objaviti svijetu, te upozoruje 
na životnu vrijednost tajne presv. Trojstva za čovjeka i na 
odnos, koji u nama prema toj tajni treba da postoji. 

Knjizi su dodana i dva kazala: kazalo imena i stvarno 
kazalo. 

Djelo je pisano sustavno i pregledno. Sva je građa obra- 
đena iscrpivo i temeljito — na strogo naučnoj visini, čita se 
razmjerno lako, puno lakše nego bi čovjek prema naravi pred- 
meta očekivao. Pisac naglašuje, gdjegod je samo moguće, i 
praktičnu vrijednost pojedinih istina u vezi s tajnom presv. 
Trojstva. Što više, prikupio je i obilno raznovrsnih prigovora, 
koje stvarno i jasno rješava. 

Knjiga je pisana u prvom redu sa svrhom, da kao udžbe- 
nik bude pomagalo slušačima bogoslovlja. Ona je pisana i za 
pastoralni kler, koji će u njoj naći ne samo odgovor na du- 
boka pitanja, koja u okviru unutarnjeg božanskog života 
privlače svako svećeničko srce, nego i vrelo i poduku za vjer- 
sku pouku puka i izgradnju njegovog duhovnog života. 

Papir, vanjska oprema i sve što spada na tiskarsku teh- 
niku, izvedeno je za sadašnje prilike prvorazredno. Ovakva 
bi knjiga na kojem stranom jeziku bila bar dvostruko sku- 
plja. Knjiga je, što se samo sobom razumijeva, vrijedna svake 
preporuke. 

Potpuno se slažemo i živo podupiremo želju piščevu, koju 
je izrazio u predgovoru djela, kad je rekao »predavajući ovu 
knjigu bogoslovima želim, da se čitanjem njezinih stranica 
probudi u njima što življa čežnja za pronicanjem otajstvene 
dubine božanskoga života, a po tom gorljivi zanos, da neiska- 
zani božanski život unose u svoje duše i u duše hrvatskoga 
naroda, kome će biti učitelji i svećenici, imajući na pameti 
riječi božanskog Spasitelja: »A ovo je život vječni, da upo- 


znadu tebe, jedinoga Boga istinitoga, i koga si poslao, Isusa 
Krista« (Iv 17, 3). 


Penić. Presveto Trojstvo. Katolički list, 93/1942, br. 


KORIZMENE POSLANICE POJEDINIH HRVATSKIH 
BISKUPA (God. 1942) 

Preuzv. gosp. Alojzije Mišić, biskup mostarsko-duvanjski 
i trebinjski, u svojoj poslanici stavlja na srce vjernicima, 
neka kršćanske vjerske istine drže kao putokaz u životu. 
Neka se pokoravaju Božjim zakonima. Neka što veću brigu 
posvete odgoju mladeži. 

Naša vjera počiva na nepobitnoj istini: Bog osobni vječno 
živi i uistinu opstoji. Mi idemo za Isusom Kristom, o čijem 
životu i nauku svjedoče djela i čudesa, koja je mogao samo 
Bog činiti. Za Krista svjedoče očevici, koji su svoje svjedo- 
čanstvo mučeničkom smrću potvrdili. Svjedočanstvo za Kri- 
sta daje cijela Katolička Crkva kroz sve vjekove svoga opstan- 
ka. Nijedna nauka na svijetu nije toliko osvijetljena kao 
nauka Kristova. 

Naša sv. vjera usrećuje čovjeka, jer daje razjašnjenje i 
pomoćna sredstva u svim životnim neprilikama. Isus nas tješi 
kad kaže: »Ja sam s vama do konca svijeta« (Mt 28, 20). »Ne 
bojte se, ja sam svladao svijet« (Iv 16, 33). 

Oni, koji se uzdaju u Boga, ne poznaju straha. Kad život- 
ne poteškoće navale bilo na pojedinca bilo na Crkvu, treba 
se držati Spasiteljeve: »Bdijte i molite se«. 

Natpastir upozoruje svoje vjernike na vršenje Božjih za- 
povijedi. Svetinju nedjelje stavlja na prvo mjesto, jer suvre- 
meno društvo prelazi preko nedjelje kao da i ne postoji. Isti- 
če sv. čistoću kao ures tijela i dragocjenost duše. »Zar ne 
znate, da su vaša tjelesa hram Duha Svetoga« (1 Kor 6, 19). 
Brak je po nauci Crkve ustanova Božja i veliki sakramenat. 
Brak je nerazrješiv, a bračna vjernost nepovrediva. Bračno 
se pravo i bračne dužnosti ne smiju nikada zlorabiti. Krist 
je naš uzor u vršenju IV. Božje zapovijedi. Natpastir tumači 
dužnosti djece prema roditeljima i dužnosti roditelja prema 
djeci. 

Preuzv. gosp. dr Antun Akšamović, biskup bosansko-đako- 
vački i srijemski i apostolski administrator za sjevernu Sla- 
voniju obrađuje »Uzvišeni apostolat Katoličke Crkve«. Narav 
i svrhu Katol. Crkve označuje Vatikanski sabor ovako: »Isus 
Krist, Pastir vječni, Biskup duša naših, da spasonosno djelo 
Otkupljenja vječnim učini, odlučio je osnovati svoju Crkvu« 
(Sessio IV). Sabor se poziva na Kristove riječi: »Kako posla 
mene Otac, tako šaljem i ja vas« (Iv 20, 21-23). »Idite dakle 
i učite sve narode krsteći ih u ime Oca i Sina i Duha Svetoga, 
učeći ih, da obdržavaju sve, što sam vam zapovijedio« (Mt 28, 
19-20). 

Svrha je Crkve nadnaravna — spašavati duše, dovoditi ih 
k sjedmjenju s Bogom. »Tada ćemo biti Njemu slični, budući 
da ćemo Ga gledati, kakav jest« (Iv 3, 2). Svrha je Crkve 
općenita. »Apostoli su se razišli i svuda su propovijedali, a 
Gospodin ih je pomagao« (Mk 16, 20). »Po svoj zemlji se 
raznio glas njihov i do kraja kugle zemaljske riječi njihove« 
(Rim 10, 18). 

Vlast je u Kristovoj Crkvi božanskoga, a ne ljudskoga 
podrijetla. »Tko vas sluša, mene sluša, i tko vas prezire, 
mene prezire. A tko mene prezire, prezire Onoga, koji me je 
poslao« (Lk 10,16). Biskup spominje velike borbe, što ih je 
Crkva vodila sa svjetovnim vladarima Henrikom IV. njema- 
čkim, s Henrikom VIII. engleskim, pa Napoleonom Velikim, 
koji su prezirali crkvenu vlast i htjeli okrnjiti slobodu Crkve. 

Snaga je Katol. Crkve u vršenju njezina apostolata, u pro- 
povijedanju Kristove nauke i dijeljenju milosti po sv. sakra- 
mentima. 

Preuzv. gosp. dr Josip Srebrnić, biskup krčki, piše o sv. 
Josipu. 

Odana i nesebična ljubav bez granica krasila je sv. Josipa 
u njegovim odnosima prema Isusu i Mariji u Sv. Obitelji. 
Ista odana i nesebična ljubav prati ga prema svima, koji su 
s . tom 0bitel ji u vezi. Stoga ga je Papa Pijo IX. i progla- 
S’o Zaštitnikom Katoličke Crkve. Njegova očinska zaštita 
proteže se dakle na čitavu Božju Obitelj na zemlji, jer je 
život Katoličke Crkve nastavak života Sv. Obitelji u Nazaretu. 

Sv. Josip je izabranik Božji. U nacrtu se Božjem kod tajne 
Utjelovljenja Sina Božjega od vjekova nalazi pored BI. Dje- 
vice Marije i sv. Josip. On štiti neokaljanost i dostojanstvo 
Marijino. On je čuvar časti božanskog djeteta Isusa. On vrši 


prava i dužnosti oca prema Isusu; jednako prava i dužnosti 
poglavara u Sv. Obitelji. 

Djevičanska je ženidba BI. Djevice Marije sa sv. Josipom 
bila potrebna za poslanstvo Marijino, jer bez sv. Josipa ne 
bi BI. Djevica došla do onoga položaja, u kojem ju je Duh 
Sveti učinio Majkom Božjom. Sv. Josip je vanjski, ali bez- 
uvjetni suradnik kod tajne Utjelovljenja; on je najvjerniji 
suradnik s Bogom. 

Sv. Josip je naš uzor, jer je bio muž nepokolebive vjere 
i neograničena pouzdanja u Boga. Tešku je kušnju proživlja- 
vao, kad je vidio da je Marija trudna, a nije si znao to protu- 
mačiti. Ni tom zgodom nije klonuo vjerom, pa ga je Bog na- 
gradio, da mu je otkrio tajnu. »Josipe, sine Davidov, ne boj 
se uzeti k sebi Marije, žene svoje, jer ono što se u njoj začelo, 
od Duha je Svetoga« (Mt 1, 20). Sv. Josip je uzor očevima 
obitelji u borbi za svagdanji kruh i izdržavanje obitelji. 

Sv. Josip je naš zaštitivk, jer je zaštitnik sv. Crkve, a 
Zaštitnikom ga je Crkve proglasio Pijo IX. 8. prosinca 1870. 

Svrha je ove pastirske poslanice sv. Josipa potanje upo- 
znati, da ga iz sve duše zavolimo. To je volja Božja, to je i 
odlučna želja BI. Djevice Marije. To traži naš duhovni život 
i ozbiljna vremena, u kojima živimo. 

Preuzv. gosp. dr Viktor Burić, biskup senjski i modruški 
i apostolski administrator Kastva i okolice, tumači vjernici- 
ma značenje katoličkoga svećenika. Svećeništvo je katoličko 
djelo Božje. Osnivač je njegov Sin Božji Isus Krist. On oda- 
bire učenike i vodi ih za sobom: »Dođite za mnom i učinit 
ću vas ribarima ljudi« (Mt 4, 19). On »pozva svoje učenike, 
te između njih izabra dvanaestorcu, koje prozove apostoli- 
ma« (Lk 6, 13). Svećenik je glasnik vjere i ćudoređa. »Idite, 
dakle, i naučavajte sve narode . . . učite ih, da drže moje zapo- 
vijedi« (Mt 28, 15-20). 

Svećenik je djelitelj sv. sakramenata. Svećenik privučen 
u najveću blizinu Božju i obdaren božanskom vlašću silazi k 
narodu da mu pruža vrhunaravne vrednote i milosti u svetim 
sakramentima. Dijeleći milosti prati svećenik čovjeka kroz 
sve godine zemaljskoga života, dok ne stupi jednoga dana 
do njega kao umornog putnika, koji se sprema da pođe u 
vječni mir. Svećenik ne napušta čovjeka ni poslije smrti. On 
se moli za čovjeka i onda, kad se već duša rastala s tijelom. 
Svećenik je dobri pastir, koji polaže i život svoj za ovce svoje. 

Svećenik je prijatelj narodu, jer moli za narod i poučava 
narod. Svećenikov je rad za narod neprocjenjiv i nenado- 
knadiv. 

Natpastir upozoruje vjernike na nestašicu klera, koja je 
i u njegovoj biskupiji osjetljiva. Navodi i uzroke: materijali- 
zam, ćudoredna razvratnost, lakoumnost, loš odgoj u obite- 
ljima, teško školovanje siromašne djece, teško gospodarsko 
stanje kod mnogih svećenika. 

Vjernici su dužni svećenike slušati i poštivati, za sveće- 
nički pomladak moliti i novčane žrtve doprinositi. U tu je 
svrhu osnovano »Djelo za svećenička zvanja«, čijim članom 
može biti svaki katolički vjernik u biskupiji. 

Obitelj je naročito i prirodno rasadište svećeničkih kandi- 
data, ako kršćanski misli i živi. Utvrđeno je, da je većina 
svećenika klicu svoga zvanja primila u obitelji, u kojoj su 
roditelji bili uzor kršćanskoga života i gdje se na svim člano- 
vima obitelji odrazivala ljubav prema Bogu i bližnjemu. 

No ne samo u obitelji, nego i izvan obitelji treba paziti na 
to, da se uklanja sve ono, što može zlo djelovati na mlade 
duše i odvraćati ih od svećeničkog zvanja. Čestit kršćanski 
život, dobar primjer omladini i tople molitve sigurno će 
umnožiti svećenička zvanja. »Obratite se k meni ... i dat ću 
vam pastire po svojem srcu, i oni će vas pasti znanjem i pou- 
kom« (Jer 3, 14). 


Dr Janko Penić. Korizmene poslanice hrvatskih biskupa. Kato- 
lički list, 93/1942, br. 12, str. 139—140. 


»DJEVOJAČKI SVIJET« 

Sjećam se dobro. Bilo je to 1933. Tada sam bio upravitelj 
župa Raven i Dubovec. Jednoga dana dođe k meni u privred- 
nom poslu ravnatelj jednoga našega hrvatskoga državnoga 
dobra. Pripovijedao mi je, među ostalim, i o domaćinskoj 
školi, koja je tamo podignuta. Ja sam pohvalio ustanovu 
domaćinske škole i naglasio, da su domaćinske škole potrebne 
hrvatskom seljačkom ženskom svijetu kao ozeblu sunce. Uje- 
dno sam upozorio ravnatelja, neka učenicama neprestano 
stavlja na srce, da paze na čistoću. U čistoći i redu da drže 
— kad budu žene — muža i djecu, dvorište i kuću, a napose 
kuhinju i posuđe. Neka škola nastoji, da učenice nauče dobro 


kuhati. Uz čistoću je dobra, dostatna i tečna hrana jedan od 
glavnih uvjeta za narodno zdravlje. Kakogod je mnogo siro- 
mašnih sela, još uvijek imaju toliko raznovrsnih živežnih 
namirnica, da bi prehrana pučanstva bila kudikamo povolj- 
nija, kad bi seljačke domaćice znale iskoristiti ono što imaju. 
Seljački ženski svijet treba bezuvjetno više i bolje poučavati 
u vrtljarstvu i peradarstvu, jer su to dva obilna izvora za 
prehranu naših seljaka, a u rukama su isključivo seljačkih 
domaćica. Velika je stvar u kući i dobar podrum, u koji se 
spremaju mnoge živežne namirnice za zimu. Što se sprema 
i kako se sprema u podrum za zimu, i opet je zadaća doma- 
ćinske škole. 

Ravnatelju je bila draga moja pažnja za domaćinsku ško- 
lu, pa me pitao, odakle meni to razumijevanje? Na selu sam 
se rodio i odrastao. Kao svećenik sam djelovao na selu, pa 
sam sve te nedostatke u našem seljačkom domaćinstvu sam 
doživio i proživio. Prema tome o svim tim pitanjima imam 
iskustveno znanje. 

Možda će tko staviti opasku: Sve je to lijepo rečeno u teo- 
riji, a tko će to provesti u praksi? Upozorujem odmah prstom 
na narodno vezivo. Ono stoji kod našega seljačkoga svijeta 
već na tako visokom stupnju, da mu se i stranci dive. Koliko 
mi je poznato, ono se izvozi i u inozemstvo. Jedan mi je biskup 
rekao: »Vjerujte mi, kad god dođem u Zagreb, uzduž i popri- 
jeko prođem Jelačićev trg (Trg Republike) i ne mogu se nadi- 
viti ukusu i ljepoti narodnoga veziva.« Razumije se, da selja- 
čke djevojke nisu same po sebi razvile narodno vezivo na 
ovoliku visinu. Pomogla im je škola. Pokojni je Kršnjavi, kao 
odjelni predstojnik za bogoštovlje i nastavu, izdao nalog uči- 
teljicama da podučavaju u narodnom vezivu. Učiteljice su 
punim razumijevanjem nalog prihvatile i s velikom ljubavlju 
radile među djevojčicama, kako u gradu tako i na selu. Nakon 
par desetljeća, eto, vidimo golemi uspjeh, s kojim se oprav- 
dano ponosimo. Zar nije bio krasan prilog narodnoj autohto- 
noj (izvornoj) kulturi kad su prije par godina učenice realne 
ženske gimnazije čč. sestara Milosrdnica u Zagrebu prigodom 
lurdske procesije u Zvonimirovoj (Ul. soc. revolucije) nastu- 
pile korporativno (skupno) u narodnim nošnjama? Naše je 
rodoljubno građanstvo s velikim i iskrenim simpatijama po- 
pratilo ovu pojavu i ocijenilo je s odličnim uspjehom. A zar 
nisu djevojčice zagrebačkih pučkih škola u narodnim nošnja- 
ma prigodom tijelovske procesije jedinstvena pojava ukusa i 

velikog umijeća naše narodne kulture? Kad dakle, naš ženski 
svijet ima dara, volje i energije, da se s ovolikim uspjehom 
razvio u ručnom radu, narodnom vezivu, koje je, kao umjet- 
nost, daleko teže od domaćinstva, zašto se ne bi mogao raz- 
viti i u domaćinstvu, koje je samo po sebi puno lakše, a za 
život još potrebnije? 

Međutim i domaćinske škole pokazuju već velike uspjehe, 
prema tome i sposobnost našega ženskoga svijeta za doma- 
ćinstvo. I opet vlastiti doživljaj. Bila je godine 1933. prva 
sv. Misa (primicije) u križevačkoj okolici. Kod ručka je bilo 
preko 150 uzvanika. Jelo su spremile i kod stola posluživale 
učenice domaćinske škole čč. sestara Milosrdnica u Lovre- 
čini kod Vrbovca. Uzvanici se nijesu mogli dosta nahvaliti 
ukusne priredbe raznovrsnih jela i biranih hrvatskih naziva 
za sva jela redom. 

Treba o domaćinstvu govoriti, pisati, domaćinske škole 
podizati, u njih seljačke djevojke slati, pa da vidiš, kako će 
naše selo izgledati za decenij (desetljeće) dva! Bit će čisti 
ne samo ljudi, nego i sav okoliš, u kome se kreću. Narod će 
biti dobro hranjen, a zdrav je narod izdržljiv za sve napore 
i žrtve, što ih od njega traži životni poziv bilo u kom pogledu. 

U zagrebačkoj nadbiskupiji postoji unutar Kat. Akcije 
društvo »Biskupijsko okružje katoličkih seljačkih djevojaka«. 
Predsjednicom mu je akademičarka (studentica) Jelena Asta- 
loš. Okružje izdaje list »Djevojački Svijet«. To je mjesečnik 
za katoličke seljačke djevojke. Izlazi već drugu godinu. Ure- 
đuje ga akademičarka Marija Makuc. Obje se sveučilištarke 
mnogo i rado žrtvuju za seljačke djevojke. Makar su svojim 
vlastitim studijem na sveučilištu puno zaokupljene uvijek 
nađu vremena za dopisivanje sa seljačkim djevojkama, za 
društvene priredbe i nastupe, za korisno štivo, kojim preko 
»Djevojačkoga Svijeta« poučavaju i odgajaju seljačke dje- 
vojke. 

Donedavna je palila krilatica: »Šta će ženskom seljačkom 
djetetu naobrazba«, pa se puštalo seljačku žensku djecu bez 
škole i odgoja tako, da još i danas (god. 1942) imamo razmjer- 
no veliki broj seljačkih žena analfabeta (nepismenih). »Bisku- 
pijsko okružje za kat. seljačke djevojke« i njegov organ »Dje- 
vojački Svijet« imaju pred očima što veću naobrazbu i što 
plemenitiji odgoj za seljačke djevojke. Napose se brinu za 
vjersko-moralnu pouku i stručnu njihovu domaćinsku spre- 
mu. 

»Djevojački Svijet« donosi birano štivo iz vjere i ćudo- 
ređa pisano lakim i seljačkim djevojkama razumljivim sti- 
lom. Tu je vjerska i moralna pouka, koja se čita bez umara- 
nja kao zabavno štivo. Na zgodan i neprisiljen način upozo- 
re seljačku žensku omladinu na kršćanske dužnosti. Daje 
naputak o čemu će i kako će seljačke djevojke raspravljati 
na svojun sastancima. U listu je posebno mjesto i za dopisi- 
vanje, koje se vrši između lista i seljačkih djevojaka. Jedna 
čitava stranica nosi naslov: »Iz Jalžičine košare«, gdje se 
obrađuju pitanja čisto domaćinske naravi. List posvećuje 
pažnju i razonodi, pak donosi i zgodno gradivo za zabavu. 

Sigurno je, da su si vrijedne i požrtvovne akademičarke, 
M. Makuc i J. Astaloš, odabrale idealno polje rada i da će 
im trud uložen u ovom smjeru biti najplodonosniji i najza- 
hvalniji. One su prve koje su zaorale brazdu na ogromnoj 
zapuštenoj njivi. Koliko je obrađivanje njive sad teže, toliko 
će plodovi kasmje biti slađi. 


Dr Janko Penić. »Djevojački Svijet«. Katolički list, 93/1042 
br. 13, str. 152—153. 


»BOŽJI ORACI« 

U Zagrebu izlazi već petu godinu mjesečnik hrvatske kato- 
ličke seljačke mladeži »Božji Orači«. Izdaje ga »Podsavez 
hrvatske katoličke mladeži«. Na prvoj je stranici lista, i to na 
početku, ukusan crtež, na kojem se nalazi lijepo izrađen nat- 
pis »Božji Orači«, a pod natpisom su prikazana 2 seljačka 
momka u narodnim nošnjama s konjima i plugom kako oru 
zemlju. U pozadini je mala seoska crkvica, koju obasjava 
sunce, što se upravo rađa. 

Zgodna simbolika ili znamenje. Bog je na prvom i naj- 
istaknutijem mjestu lista, jer je On i najviši uzrok svemu, 
što postoji u svemiru, pa i zemlji, koju seljak plugom i mo- 
tikom prevrće, da iz nje izbije bar najnužnija sredstva za 
svagdanji život. Bog je Onaj, od koga potiče svaki život i rad, 
jer »u Njemu živimo, mičemo se i jesmo« (Dj Ap 17, 78). Od 
Njega dolazi svaki blagoslov duhovni i tvarni, jer »niti je onaj 
što, koji sadi, niti onaj koji zalijeva, nego Bog koji daje te 
raste« (1 Kor 3, 6). Ni najmoderniji plugovi, ni najsavršeniji 
traktori, ni sva moguća suvremena tehnika neće ništa pomo- 

ći ako ne priteče u pomoć Bog, koji »daje hranu u vrijeme 
prikladno« i bdije nad usjevima »da ih ne potuče grad, ne 
povali vihor, ne potrga silovita oluja, ne sprži žar sunčani, 
ne uništi povodnja«, već ih »čuva neoštećene i učini, da za 
našu porabu potpuno dozri ju«. 

I orači su s plugom značajno izabrani. Plug je još uvijek 
najraširenije i najuspješnije gospodarsko oruđe za obrađiva- 
nje zemlje, živežne namirnice, koje su bitni uvjet za život 
ljudi, ovise u prvom redu o plugu. Plug ore zemlju, on je 
prevrće i pripravlja za rod. Sve drugo oruđe: kramp i lopata, 
brana i motika — samo su pomoćnici i zamjena plugu. 

Malena seoska crkva, što se skromno privinula brijegu 
kao golubica svome siromašnom gnijezdu, predstavlja nad- 
zemaljsko društvo — Crkvu Kristovu, čuvaricu svega istini- 
toga znanja, ljudskoga i božanskoga. Dok se čovjek drži 
Crkve i po njezinim smjernicama živi i radi, dotle posjeduje 
istinu, a s istinom i blagoslov neba. 

A sunčane zrake, što obasjavaju orače i zemlju, slika su 
božanske milosti, koju je svijetu donio Isus Krist. Bez sun- 
čanoga svijetla nema života ni ljudima ni prirodi, a jednako 
ni ploda ni kod ljudi ni kod zemlje. Tako ni bez Božje nauke 
i milosti nema duhovnoga života, nema mira ni zadovoljstva, 
tih bitnih uvjeta za sretan život na zemlji. 

Već dakle, sam naslov i crtež »Božjih Orača« puno govori. 
A sadržaj je uvijek biran. Na uvodnom je mjestu redovito 
po koji ulomak iz Sv. Pisma, te uzvišene Božje knjige, koja 
je nepresušivo vrelo umnih naputaka za život svih staleža, 
a napose seljačkoga. Tko da izbroji sve ove divne slike i po- 
redbe iz prirode, kojima se poslužio Duh Sveti u Sv. Pismu 
Staroga i Novoga Zavjeta, da njima oplemeni duh ljudski i 
digne čovjeka od materije k duhu, od zemlje k nebu, a od 
stvorova k Stvoritelju! 

Mjesečnik donosi praktičnih pouka iz područja vjere i 
ćudoređa. Potrebno je to, da upravo nužno! Potrebne su i 
propovijedi naše u crkvama, i nabožno štivo preko vjerskih 
glasnika i crkvenih kalendara, i naši molitvenici, koji su bo- 
gati poukama, i naša nabožna društva zajedno s onima Katol. 
Akcije, koja mnogo dobra čine. 

List posvećuje mnogo brige gospodar, pouci. Zanimljiva 
pojava! Crkva je kod nas Hrvata kroz svu povijest — sve do 
naših dana, preko klera, a kler opet bilo usmeno, što putem 


tiska — najviše i najuspješnije poučavala narod i u gospo- 
darstvu, makar to nije njezin poziv, ni njezino prvo polje 
rada. Gledajte knjige našeg »Društva sv. Jeronima«, pa raz- 
mišljajte i sudite sami: kako su brojne, stvarno i temeljito 
pisane, a među njima kako odlično mjesto zauzimaju baš 
gospodarske. Mislim, da neću nikoga povrijediti, ako kažem, 
da bi se i stručnjaci gospodarski trebali ugledati u ove knji- 
ge, da vide i nauče, kako se pučki piše i obrađuju gospodar- 
ska pitanja za najšire narodne slojeve. Kad bi se i danas — 
makar već decenijima postoji križevačka gospodarska škola, 
koja je mnogo zaslužna za gospodarski život u našoj Domo- 
vini, a bila je zapravo prvi poljoprivredni fakultet na Balka- 
nu, i makar postoji već i gospodarski fakultet u Zagrebu — 
izuzelo iz našega narodnoga gospodarskoga života sve ono, 
što je Crkva učinila u gospodarskom pogledu za narod, na- 
stala bi i te kako velika praznina. Prema tome »Božji Orači« 
samo nastavljaju tradiciju Crkve oko podizanja naroda i u 
gospodarskom pogledu. 

A da su gospodarske pouke nužno potrebne, svjedokom 
nam je dnevni život. Duhovito opaža jedan vjeroučitelj: »Po- 
koljenja se ugiblju kamenu u dvorištu, a prvi im korak iz 
kuće grezne u blatu i smradu do koljena. Pune su njive ka- 
mena, a putevi kraj njih neprohodni radi dubokog blata. Iz 
brda teče bistra hladna voda, a blago pije kaljužu, jer ne 
može do pojilišta po tvrdom, nego grezne u blatu do vrata, 
po zimi mu led dere noge do krvi, a kamena ima više od 
zemlje. Kukuruzna su polja puna drača, obalu podjeda Sava, 
mrtvice su pune kornjača i žaba, široke živice poput polja 
zarasle trajem. Nepregledna polja puna su vrištine, koja on- 
dje raste i gine, a gdje raste drač, »rodio bi i ječam ili bi 
rasla šuma« (»Kršć. škola«, g. 1942. br. 1-2, str. 2). Nešto 
lijenost, a još više je neznanje krivo, da seljak ekonomski 
slabo stoji. Treba, dakle, poučavati seljake i neprestano pou- 
čavati, i pouke nikad dosta. 

Ako se uzme u obzir i obilno štivo za opću naobrazbu, 
što ga donose »Božji Orači«, onda je svakome jasno, da list 
vrši među seljaštvom vanredno poslanje. Seljak je tvrdo i 
oporo gradivo za svako kulturno obrađivanje. On je ona izvor- 
na sirovina, koja mora proći kroz mnogo ruku prije nego 
postane tvornički dotjeran proizvod. Tim je veća zasluga 
»Božjih Orača« i Katoličke Akcije koja ih izdaje, što se bave 
baš tom izvornom sirovinom, od koje mnogi kulturni radnici 

17 Dr Janko Penić, Sabrana djela, I. 

zaziru i bježe, a koja je temelj ljudskoga društva i izvor bla- 
gostanja države. 

"" Penić. »Božji Orači«. Katolički list, 93/1942, br. 20, 
str. 234 — 235. 


KORIZMENE POSLANICE POJEDINIH NAŠIH 
BISKUPA (God. 1943) 

Ove je godine samo vrijeme našim biskupima odabralo 
temu za korizmene poslanice. Nalazimo se u ratu U ratu 
kakvoga svijet ne pozna ni po množim ljudi, koji u ratu 
sudjeluju n po savršenosti oružja, kojim se kao sredstvom 
ovi rat služi" a ni po gubicima biio u Uud.ma bdo u tmo- 
vini, kako to biva ovaj put. Ratne su posljedice, 'eskcpre 
hrambene neprilike svuda po svijetu. Raznovrsne bolest . 

Biskupi su, uz sv. Oca Papu, prvi i najviši duhovni pastiri 
svoga stada - svojih vjernika. Od Boga dobivaju milost zva- 
nja da prvi opažiju bol i tugu svoga stada da najdublje 
pron’ču i zahvaćaju korijen duhovnih nedaća, da na I°sjec a J| 
nije ćute i proživljuju sve ono, što vjernike uznemiruje i 
žalosti. Dosljedno tome biskupi su po svom zvanju i po bo- 
žanskom poslanju prvi tješitelji svoga stada, kad se 

nalazi u bijedi i nesreći. .... ,• 

Svijetla je pojava, koju povijest neće moći nikada dovolj- 
no naglasiti i nagraditi, da su današnji bis ku^ i današnj^ 
svećenici Katoličke Crkve u domovini našoj Hntatsko. , tako 
tijesno i nerazdruživo povezani s našim narodom, toliko su 
" jecaju s narodnim patnjama kao nikada dosada u povijest.. 
Sve što trpi i pregara hrvatski narod, trpe . pregaraju , nje- 
govi biskupi zajedno sa cjelokupnim klerom. 

Nu jer svijetom vlada veća duhovna nego gospodarska 
kriza ’i jer je duhovna kriza uzrokom gospodarskoj krizi, to 
je i današnjemu svijetu više potrebna duhovna utjeha nego 
tvarna. A najveća i najjača misao, koja je kadra dati čovjeku 
nadčoviečne snage u podnošenju životnih udaraca, jest upra- 
providnost Božju. Bog je svije, ne samo stvo- 
rio nego 5 uzdržava i njime upravlja; štoviše, i zto u svijetu 
obraća na dobro. To je silna misao, koja diže i bodri čovjeka 
koja je jača od svih ratnih bura i oluja, to je glavna misao 
i ovogodišnjih poslanica naših biskupa. 

Pozdrav iz Kraška, 


Nova župna crkva, 


Pozdrav iz Krašića. Nova župna crkva. 

Fra Jozo Garić, biskup banjalučki, u svojoj poslanici daje 
svojim vjerniđma krasno razmatranje o providnosti Božjoj. 
Temeljna je istina naše svete vjere, da je Bog sve stvorio, da 
sve uzdržava i upravlja i vodi zadnjem cilju, koji je: Njegova 
slava i čast te dobro stvorenja, a osobito dobro čovjeka. Pro- 
vidnost se Božja proteže na sve, pa i na najmanje stvari, na 
sva stvorenja. »Bog je učinio i malo i veliko i jednako se 
brine za sve.« Sva su stvorenja, i neživa i nerazumna i razum- 
na, podvržena vlasti Božjoj. »Sve, što hoće Gospodin, čini na 
nebu i na zemlji i u moru i u svim dubinama« (Ps 134, 6). 

Ako je tome tako, da se Bog skrbi za sve, zašto su onda 
tol'ka zla na svijetu? Na ovu poteškoću daje sv. vjera jedno- 
stavan ali jasan odgovor: Bog šalje zla i nevolje, da se greš- 
nici obrate i ne propadnu zauvijek; da si pravednici steku 
što više zasluga, a tim i veću nagradu na nebu. To su svete 
nakane, koje Bog spaja s nevoljama, kad ih šalje, i zato ih 
moramo kao veliki dar neba primati i strpljivo snositi. 

Prema tome su sva zla ovoga svijeta ili opomene i pozivi 
Božji, da se obratimo, ili su vremenite kazne za naše grijehe, 
ili su sredstva, da po križu, nevoljama i bolima zaslužimo što 
veću slavu u vječnosti, a ovdje što više milosti, da u dobru 
ustrajemo do konca života. 

Dr Antun Akšamović, naslovni biskup augustopolski, upra- 
vitelj biskupije đakovačke, također raspravlja o providnosti 
Božjoj. Svojoj je poslamci stavio motto (geslo): »Tvoja, Oče, 
providnost upravlja« (Mudr 14, 3). Dogma je kršćanske vje- 
re, da postoji Božja Providnost. Vatikanski sabor uči jasno. 
»Gospodin Bog, sve što je stvorio, svojom providnošću drži 
i ravna. Od kraja do kraja sve snažno zahvaća i sve dostižno 
upravlja« (Vat. III, 1). U providnosti se Bozojoj očituje 
divna mudrost Božja, koja postavlja vječno nad vremenitim, 
nadnaravno ispred naravnoga, redovito ispred izvanrednoga, 
a cjelinu nad dijelove, koji imadu služiti cjelini. 

Odgovornost i suodgovornost razumnih bića je uvjet za 
postignuće njihove svrhe. »Bog je stvorio čovjeka i ostavio 
mu slobodan izbor; on imade pred sobom život i smrt, što 
hoće, dat će mu se« (Sir 15, 14, 17). Ali Bog sebi pridržaje 
zadnju odluku u sudbini razumnih stvorova. »Ja se smilujem 
kome hoću, i iskazujem milosrđe kome smatram za dobro«. 
»Dakle ne ovisi sud o volji ili o nastojanju ljudskom, nego 
o smilovanju Gospodina Boga« (Rim 9,15). 



Dio odbornika Društva sv. Jeronima (god. 1940) (od lijeva na 
desno, I. red — sjede: Msgr. dr Josip Lach i Mirko Kapić; 
ti. red — stoje: dr Velimir Deželić ml.; dr Janko Penić, duhov- 
nik; Martin Jandroković). 

Božja providnost je velika utjeha u ljudskom životu. »Mi 
znamo veli apostol naroda — da onima, koji Boga ljube, sve 
stvari na dobro služe« (Rim 8, 28). Pa ako i trpimo, tješi nas 
pomisao: »Jadi ovoga svijeta ne mogu se staviti u nikakav 
razmjer sa slavom blaženih« (Rim 8, 18). S pravom dakle 
veli psalmista: »Ja dižem oči svoje gore odakle ce mi pomoć 
doći, pomoć je meni od Gospodina, koji je stvorio ne o i 

zemlju« (Ps 120, 1-2). 

Biskup završuje poslanicu riječima Pija XI.: »Mi smo u 
rukama Božjima, a te su ruke najbolje, jer su ruke najbo- 
ljega Oca.« 

Dr Josip Srebmić, biskup krčki, obrađuje prikazanje Maj- 
ke Božje u Fatimi. U uvodu spominje, da je BI. Dj. Marija 
utočište Sv. Ocu Papi Piju XII. u radu za mir. Sad slijedi 
prikaz događaja u Fatimi. Veliko milosrđe Majke Božje. Bla 
godati sv. krunice. Tko hoće da časti BI. Djevicu Mariju tre- 
ba da je časti moljenjem sv. krunice. Krunica neka bude 
svakidašnja molitva svakoga pojedinca i zajednička molitva 
u svakoj obitelji svaki dan. To je poziv BI. Djevice Marije. 

Majka Božja neprestano misli na sudbinu grešmka i na 
sudbinu ljudi uopće radi grijeha i uvreda, koje nanose Bo- 
žjem Veličanstvu. Radi toga neprestano naglasuje, potiče i 
požuruje, da Bogu prikazujemo žrtve za obraćenje gresmka 
i kao zadovoljštinu za Njemu nanesene uvrede. 

Marija želi, da pobožno štujemo njezino Neoskvrnjeno 
Srce. Kod drugog je i trećeg ukazanja 1917. naglasila: »Isus 
hoće ustanoviti u svijetu pobožnost Mojemu Neoskvrnjenom 
Srcu«. A svrha je ovoj uzvišenoj pobožnosti u prvom redu, 
da se po njoj prikazuje Neoskvrnjenom Srcu Manjinu zado- 
voljština za uvrede, koje se nanose Bogu i Manji te da se is- 
prosi obraćenje grešnika. Biskup tumači samu pobožnost i 
propisuje način, kako se ima obavljati. 

Svetost je Marijina izvor njezine ljubavi prema nama, a 
ljubav je njezina prema nama ljubav Majke prema djeci. 
Poslanica svršava toplim pozivom vjernicima, da se sto ozbi j- 
nije priprave za dan posvete Neoskvrnjenom Srcu Manjinom. 

Senjski biskup dr Viktor Burić dao je svojoj poslanici 
naslov: Božja Providnost. Kad je protumačio pojam provid- 
nosti Božje i naveo raznovrsne nevolje i bijede, koje pntistu 
čovječanstvo, odmah spominje i uzrok svemu tomu: sve zlo 
dolazi od grijeha. Sad biskup postavlja retorsko pitanje: Zar 

bi Bog b o zaista Bog, kad bi sve ove grijehe, što ih ljudi 
čine i njima teško vrijeđaju Boga, ostavljao nekažnjene? Ako 
se već na zemlji kroji pravda i ako najblaži čovjek drži nuž- 
nim, da se kazne kradljivci i ubojice, varalice i razbojnici, 
zar ćemo neizmjerno pravednomu i svetomu Bogu zanijekati 
pravo da kažnjava teške uvrede, koje mu se dan na dan na- 
nose? Postavimo ruku na srce i priznajmo: grešnici smo pred 
Bogom i On nas zasluženo kažnjava. 

Nu kazna Božja ima svrhu ne samo da se povrijeđenom 
Božjem Veličanstvu dade zadovoljština, nego da se po njoj 
i ljudi k Njemu obrate i poprave. »Blago čovjeku, koga Bog 
kara. Zato ne odbacuj Božjega karanja, jer on ranjava i liječi, 
udara i ruke njegove ozdravljuju« (Job 5, 17, 18). »Sine moj, 
ne odbacuj od sebe zapla Gospodinova i nemoj klonuti, kad 
te kara! Jer koga Bog ljubi, onoga i kara« (Izr 3, 11-12). 

Mostarsko-duvanjski i trebinjski biskup dr Petar Ćule 

tumači svojim vjernicima pobožnost Presv. Srcu Isusovu. 
Ova sv. pobožnost nije nikla na zemlji, nego je s neba objav- 
ljena. Nema pobožnosti, koja bi na ljudsko srce odgojnije 
djelovala, nego što je pobožnost prema Srcu Isusovu. Ili 
koja bi suvremenim zi ma, opadanju vjere i ćudoređa, uspje- 
šnije stala na put. Ili koja bi sigurnije mogla ljude preporo- 
diti i posvetiti. Ili koja bi ispaćenom čovječanstvu pružila 
obilniju utjehu. A baš danas, u ovo ratno doba, mi te utjehe 
posebno trebamo. Pođimo dakle k Onomu, koji nam utjehu 
pruža i koji nas poziva, da dođemo k Njemu svi, koji smo 
umorni i opterećeni, jer će nas On okrijepiti. 

Kad je govor o Presv. Srcu Isusovu i o pobožnosti prema 
njemu, onda mislimo na beskrajnu ljubav, koja je u srcu Isu- 
sovu buktila i neprestano bukti za nas. Mislimo na ljubav, 
koja je nagnala Isusa, da je radi nas postao malo dijete u 
Betlehemu, siromašni radn'k u Nazaretu, krvava žrtva na 
križu, utamničenik u Presv. Olt. Sakramentu. Na ovu Isusovu 
ljubav mi mislimo i nju hoćemo preko pobožnosti prema 
Presv. Srcu da častimo. A štovati ćemo Presv. Srce najprije 
ljubavlju, zatim nasljedovanjem, a onda zadovoljštinom. 
Zadovoljštinu ćemo pružati Srcu Isusovu ne samo za svoje 
grijehe, nego i za grijehe cijeloga svijeta, jer je zbog svih 
grijeha Srce Isusovo trpjelo i krvarilo. 

Poslanice su naših biskupa pune sadržaja, topline i osje- 
ćaja. Djeluju na um i srce neodoljivom snagom. Tješe i dižu. 

Nadnaravnom snagom obraćaju srca našega naroda k Bogu, 
pa se pouzdano nadamo, da će izazvati blagoslov Božji na sav 
naš hrvatski narod i na čitavu domovinu Hrvatsku. 


Dr Janko Penić. Korizmene poslanice naših biskupa. Katolički 
list, 94/1943, br. 13, str. 147—149. 


Sadržaj ovog dijela knjige — III. Ocjene i prikazi Msgra. 
dra Janka Penića — nalazi se na str. 468 — 469. 

Mokrice, dvorac. 





Dr Janko Penić 


SOLILO0UIA MOCRICENSIA 

ILI RAZGOVORI SA SAMIM SOBOM 
U MOKRICAMA GOD. 1939. I 1940. 


Svima je, koji žele mira, samoća draga. Napetim je živci- 
ma korisna. Izmučenima je odmor. A misaonim je ljudima 
vazda izvor novih misli i novih nacrta 

Isus se je povukao u samoću — u pustinju. Tu se spremao 
za javni nastup (Mt 4,1 — 11). Kasnije se, za vrijeme javnoga 
djelovanja, često sklonio u samoću, da se pomoli Ocu i osvje- 
ži umorne sile, kako tjelesne tako i duševne. Sveti je Pavao 
nakon obraćenja otišao u pustinju, da se smiri i sabere. Da 
se s Bogom posavjetuje za budući apostolski rad. U pustoj 
se Arabiji pripravljao za svoju veliku životnu zadaću. Tu ga 
je sam Isus učio. Tu mu je objavio mnoge zgode iz svoga 
života, mnogu nauku i tajnu, koju je Sv. Pavao kasnije dru- 
gima otkrivao. Sveti je Augustin u samoći, po obali morskoj, 
šetao i razmišljao o najvećoj kršćanskoj tajni — o Presve- 
tom Trojstvu. Sveti je Ignacije u samoći — u Manrezi napi- 
sao svoje duhovne vježbe, to duhovno blago od neprocjenjive 
vrijednosti za sva vremena. U Manrezi ga je Bog posebnim 
načinom rasvijetlio. Sam veli: Kad i ne bi bilo Sv. Pisma, 
on bi bio pripravan za vjeru umrijeti samo na temelju ono- 
ga, što mu je Bog u Manrezi objavio. Sv. Toma Kempenac 
svom dušom preporučuje samoću. Opisuje i plodove njezine. 
»Po mučanju i mirovanju napreduje duša pobožna i uči tajne 
Sv. Pisma. Ondje nalazi potoke suza, kojima se svaku noć 
pere i čisti, da bude sa Stvoriteljem svojim to bliže što je 
dalje od svake buke svjetske« (Nasljeduj Krista, knjiga I, 
glava 20). Svi Božji sveci preporučuju samoću. I svagdanje 
im iskustvo daje pravo. I Crkva im daje pravo. Crkva propi- 
suje za naš najvažniji posao — duhovne vježbe — što više 
mira i samoće. 

Sam možeš biti i u gradu. I u najvećoj buci. Zaroniš u 
svoje misli. Sav si u njima. One Te na svojim krilima dignu 
iznad ljudi i vreve. Ljudi više ne postoje za Tebe. Društvo 
Ti čine misli tvoje. A to je društvo tako drago i milo! Kad su 
misli plemenite, to je novi svijet. To je duhovni svijet, pun 
vedrine, pun snage, pun poleta. Ovaj je svijet u mogućnosti 
neizmjeran, kao što su moguće neizmjerne misli, kao što je 
neizmjerna i duša naša u svojim spoznajama — u rađanju 
novih misli. U idejnom svijetu vlada pravednost i dobrota, 
jer je idejni svijet blizu Boga. A Bog je sama pravednost i 
čista dobrota. 

Da uzmogneš uživati puninu plodova samoće, nije dosta 
da si samo u duhu sam. Neka bude i tijelo samo. Budi i tije- 
lom daleko od ljudi, daleko od svega što uznemiruje živce. 
Buka, što uznemiruje tijelo, uznemiruje i duh. Po prirodi je 
tako. Tijesno su povezani duša i tijelo. Što doživljuje tijelo, 
javlja i duši. A što raduje dušu, odsijeva i na tijelu. 

Kamo da pođeš u samoću? Pođi u Mokrice. Nijesu daleko. 
Ne trebaš avijona. Ni brzoga vlaka. Dosta ti je i »Samobo- 
rac«. Pa i auto teretnjak. Ako pak imaš osobni auto — još 
bolje. Mokrice su kao stvorene za duhovne vježbe. Mirne su. 
Tihe su. Tiho i pričaju. Puno imadu pričati. I rado pri- 
čaju . . . 


1. NEDOKUČIVA TAJNA 

Dođeš pred grad. Odmah opaziš lančani most, koji se 
može dizati. Gospodar ga digne, a Ti uđi u grad, ako možeš. 
Na kulama vidiš i rupe za topovske cijevi. I dođe Ti misao: 
Bože moj! i nekada su ljudi ratovali. I u Mokricama su rato- 
vali. Gledaj povijest. Sva je ispunjena neprestanim ratovima. 
Ratovali su. Oblik je rata bio raznovrstan već prema vreme- 
nima, a u stvari je rat uvijek jednak. Uništava živote, ruši 
tekovine ljudskoga duha. Iza sebe ostavlja pustoš, bijedu i 
žalost. Ljudi se na čas smiruju. Odlučuju, da više ne će rato- 
vati. A do rata i opet dolazi. Obnavljaju se i sve ratne gro- 
zote. Obnavljaju se i posljedice . . . 

Rat je u sebi neodređen. Može biti dobar. Može biti zao. 
Ako pojedinac čovjek ima pravo silom odbiti i ubiti nepra- 
vedna napadača, onda to pravo ima još većma narod — drža- 
va. Tu je rat opravdan. Moralno je dobar. Razuman čovjek 
nema što prigovoriti. A kad je jači navalio na slabijega, da 

ga podjarmi i oduzme mu slobodu, a bez ikakva stvarnoga 
razloga, onda je takav rat nepravedan i moralno zao. Da je 
u povijesti bilo pravednih i nepravednih ratova, dobrih i zlih 
ratova, o tome smo svi na čistu. Koji je u pojedinom slučaju 
bio pravedan, a koji nepravedan, koji dobar, a koji zao, teško 
je reći. O tome je sudila i sudi povijest. Njezina je zadaća 
ispitivati uzroke i povode pojedinih ratova. Na nju spada 
izreći konačni sud. 

Da li će ikada ikome uspjeti naći sredstvo protiv rata? 
Ne će. I to zato, ne, jer ratovi izviru iz ljudske naravi ova- 
kve, kakva jest. Doklegod je moguće, da ljudski razum nešto 
krivo spozna, dotle postoji i mogućnost rata. Jedni od ljudi 
o istom predmetu spoznaju istinu, a drugi ga spoznaju krivo. 
Eto ti odmah sukoba. U početku je on na polju umovanja. 
Kasnije se razvije u fizičko obračunavanje — u pravi prav- 
cati rat. Dok postoji ovakva ljudska volja, kakva je, i opet 
je mogućnost rata tu. U njezinoj je moći da se odluči za 
dobro ili zlo. Jedni se odlučuju za dobro, drugi za zlo. Sukob 
je tu. Ratuje se najprije idealnim oružjem: govorom i tiskom. 
Kad idealno oružje ne može odlučiti — a to je često u životu 
— onda ljudi hvataju ubojito oružje. Sporedno je, kako se 
ono zove. Da li su to ljuti handžari, ili sablje demeškinje. 
Buzdovan Kraljevića Marka, ili moderna strojna puška. Pod- 
mornica, ili dalekometni top. 

U nebu nema rata. Tamo je savršen i blažen mir. Bog je 
tako jasan predmet za anđeoski i ljudski um, da ga ti umovi 
nužno spoznaju onakvim, kakav on uistinu jest. Ne mogu 
ga spoznati drukčijim. U nebu nema neistinitih spoznaja. 
Zato nema ni sukoba. Nema ni rata. Bog je za nebeske sta- 
novnike toliko i tako savršeno dobro, da ga oni nužno ljube. 
Tamo nema drugoga dobra, da bi se moglo birati. Prema 
tome nema ni mogućnosti rata. 

No gledaj anđele prije blaženog gledanja Boga. Bog ih je 
stavio na kušnju. Bogoslovi misle, da im je Bog najavio, 
kako će se morati pokloniti drugoj božanskoj osobi i kao 
čovjeku. Razum je njihov bio na čistu s voljom Božjom. Ali 
je volji njihovoj ostala mogućnost: pokloniti se ili se ne 
pokloniti. Jedni su pristali uz Boga, a drugi su bili protiv. 
Svaka je stranka branila svoj izbor. Nastaje rat. Pobjeda je 
na strani dobrih. Nakon pobjede su dobri nagrađeni blaže- 
nim gledanjem Boga. Sad su uz Boga povezani umom i vo- 


ljom tako, da su im ispunjene sve umne i voljne težnje. 
Ni za čim drugim više ne teže, niti mogu težiti. Zato više 
nema mogućnosti ni zablude ni zla; prema tome ni rata. 
Tako je i s ljudima, koji su već na nebu. A tako će biti i s 
nama, koji još boravimo u ovoj suznoj dolini, ako nas milo- 
srđe i dobrota Božja nagrade blaženim gledanjem Boga. Dok 
smo pak ovdje na zemlji, s ovim umnim i voljnim sposobno- 
stima, izmjenjivat će se mir s ratom jednako kao i dan s 
noću, ili ljeto sa zimom. Tako jest. To Ti je, brate, stvarni 
život. A drugo su sve sanje . . . 

Dakle o potpunom uništenju rata ni govora. Postići mo- 
žemo samo to, da ratova bude što manje. Da se vode huma- 
nije. I da posljedice ne budu tako grozne kako je bilo do- 
sada u mnogim ratovima. Taj se pak uspjeh ne postizava 
toliko izravnim putem: putem diplomatskih pregovora i me- 
đunarodnoga ratnog prava. Do uspjeha se više i prije dolazi 
neizravnim putem: životom po zdravoj etici i objavljenom 
moralu, kako ga uči Katolička Crkva. Na taj je put mira 
Katolička Crkva uvijek prstom upirala, a upire neprestano i 
danas. Da taj put vodi najsigurnije k miru, to priznaju svi 
veliki umovi i sva plemenita srca našeg doba, a tako je bilo 
kroz svu povijest Katoličke Crkve. 

Rat je sigurno jedna od posljedica istočnoga grijeha. Za- 
što je Bog i rat stavio među posljechce istočnoga grijeha — 
nedokučiva je tajna. 

2. ČAST I POŠTENJE 

Kad dođeš pred ulaz u grad, vidiš nad dovratnicima godi- 
nu 1561. Bit će, da je te godine građena kula. Pojedini dije- 
lovi grada su kud i kamo stariji. Možda su prvi temelji polo- 
ženi još u rimsko doba. Bilo kako mu drago, svakako je 
grad star, a i vrlo star. 

Koliki su se vlasnici kroz to vrijeme izmijenili? Gdje su 
danas? Nema ih. Mnogima se ni za ime ne zna. Muči Te rado- 
znalost. Htio bi znati, kakve su ih misli pratile? Koje su ih 
brige mučile? Oko čega se kretao govor njihov? čime su se 
bavili? Na što su životnu snagu trošili? Što ih je prikovalo 
o bolesnički krevet? Tko ih je pratio do hladnoga groba? 
Gdje su našli zadnji počinak? 

Ulaziš u grad kroz svečani ulaz. Prolaziš hodnicima i pitaš 
zidove. Oni mramorkom šute. Gledaš jelenje rogove — lova- 


čke uspomene — što su ih gospodari nakon bogata lova stav- 
ljali na zidove kraj hodnika. Ni jelenji rogovi ništa ne govore. 



Nikola grof Zrinski, sigetski junak (rodio 
se oko god. 1508. u gradu Zrinu — junački 
je poginuo 7. IX 1566. u Sigetu). 


Otvaraš vrata jedna za drugima. Pokorno se otvaraju, ali 
ostaju i dalje nijemima. Prolaziš sobama. Prostrane su i ve- 
like. Svjedoci su života svih svojih nekadašnjih gospodara. 
Svjedoci su najnježnijih obiteljskih radosti, ali i ratničke 

surovosti. Znadu za gordu plemićku oholost nekih gospodara, 
ali i za zlatno srce drugih. Sjećaju se hrvatske gostoljubivo- 
sti, ali i nesmiljenoga ubiranja desetina. Svega se toga sje- 
ćaju, ali mukom muče. Taj je muk tolik, da Te strah hvata. 
I što je noć bliže, to je i muk veći, to i Tvoj strah raste. Ali 
ni otkud riječi. Ni otkud glasa. Pitaš sunce, koje ih je grijalo. 
I blijedi mjesec. I drage zvijezde, koje su ih pratile kasno 
u noć na počinak, kad su si užili darove dobrote Božje. Pitaš 
ih i moliš: Ta sin sam radoznale Eve — cupidus sum rerum 
novarum (željan sam novih stvari). Sve šuti poput knjige 
zapečaćene sa sedam pečata. 

Koliko imade ljudi, koji bi od mrtvih zidova trebali učiti, 
kako se čuvaju tajne. A ljudi su živa i razumna bića. Od svih 
stvorova na zemlji najsavršenija bića. A iza anđela Bogu naj- 
sličnija i najbliža bića. Ipak se zaboravljaju i otkrivaju tajne. 
I one tajne, na koje su zadali časnu riječ. Pa i takve, na koje 
su se obvezali zakletvom. Zidovi vjerno šute, a ljudski jezici 
lupaju, da te srži prolaze. Bodu jače nego nož. Otrovniji su 
i od onih otrovnice zmije. Opasniji su i od poskoka. Pogub- 
niji i od mača. Gori od svakog oružja — pa i od same smrti. 
Rana od noža prije zacijeli, nego rana na dobrom glasu. Prije 
ćeš naći ustuk protiv zmijskog uboda, nego natrag dobiti 
izgubljeni dobar glas. Manje Ti je zlo načinio poskok, kad 
Ti je oduzeo tjelesni život, nego jezik, koji Ti je oduzeo po- 
štenje. Fizička smrt od mača nastupa časkom, a moralna smrt 
gubitkom poštenja traje i godine, a možda i čitav život. Zem- 
lja konačno pokrije i zaboravu predaje sve tjelesne nedo- 
statke, ali nema moći, da iz sredine ljudske uzme ljage s 
poštenja. Lijepo primjećuje psalmista: »Zubi su sinova ljud- 
skih oružje i strijela, a jezik je njihov oštar mač« (Ps 56, 5). 
Isus, sin Sirakov slavi Boga i zahvaljuje mu: »Oslobodio si 
tijelo moje od propasti i od zamame opaka jezika. Ti si me 
oslobodio od nečista jezika, od lažljive besjede i himbena 
jezika« (Sir 51, 3 i 7). 

Sveti je Jakob divno ocrtao opasnost jezika. »Ako tko u 
riječi ne pogriješi, onaj je savršen čovjek, koji može obuzdati 
i sve tijelo.« »Gle mala vatra koliku šumu sažeže. I jezik je 
vatra, svijet nepravde. Jezik se postavlja među naše udove, 
kaljajući sve tijelo i paleći sav naš život, zapaljen od pakla. 
Jer sav rod zvijeri i ptica i gmazova i riba kroti se, i ukro- 
tila je čovječja narav; a jezika nitko od ljudi ne može ukro- 
titi, nemirno je zlo, puno otrova smrtonosnoga. Njim blago- 

13 Dr Janko Penić, Sabrana djela, I. 

slivljamo Boga i Oca i njim kunemo ljude, koji su stvoreni 
na sliku Božju. Iz istih usta izlazi blagoslov i kletva. Ne valja, 
braćo moja, da ovo tako biva.« (Jak 3, 2; 3, 5-10). 

* 

A kad bi ipak zidovi Mokrica progovorili? A kad bi ipak 
bijele kule pripovijedale svoja sjećanja? Čega se sjećaju, što 
bi nam kazivale? Pričale bi nam, da su njihovi gospodari 
vjerovali u jednoga, pravoga Boga. I u križ Spasiteljev.. I u 
jednu, svetu, katoličku i apostolsku Crkvu. Gle, još se i da- 
nas na jugozapadnom dijelu grada nalazi tornjić s križem. 
Križ je dominirao nad gradom i nad vlastelinstvom. Križ je 
čuvao i sačuvao grad od propasti kroz tolika stoljeća, dok 
su drugi slični gradovi bez križa davno već propali, pa im se 
više ni za ime ne zna. I danas križ dominira nad gradom. 
Grad se nalazi u rukama Bogoslovnoga sjemeništa zagreba- 
čke nadbiskupije. On je vlasništvo duhovne institucije, koja 
visoko cijeni Kristov križ. Ta ustanova neprestano tumači 
Kristov križ. Za nj se oduševljava. Za nj živi. Za nj radi. 
Za nj pregara. Za nj trpi. S njime je tako usko povezana, da 
bez njega nema ni života. 

Kule bi Ti rekle, da su gospodari njihovi mnogo cijenili 
poštenje i dobar glas. Znali su vrlo dobro, da glas — kako 
dobar, tako i zao — preživljuje čovjeka. Kad su već kosti 
davno u grobu istrunule, glas još uvijek živi. Doživljuje i 
Metuzalemove godine. Ne da se uništiti kao ni duša, čija je 
on značajka. Kad glas živi tako dugo, plemenitom čovjeku 
nije svejedno kakav će biti. Plemenit čovjek nastoji da ostavi 
dobar glas, veliko poštenje. Takav glas neka živi. Takav neka 
preživljuje čovjeka. Takav ce svijetliti budućim pokoljenjima. 
Takav će biti bogati dobrotvor ljudskog društva, jer će po- 
tomke putiti samo na dobro, samo na vrline. Takav je glas 
dostojan čovjeka! 

Sam grad svjedoči, da im je bilo stalo do vlasti i dobra 
glasa. Kad gledaš, vidiš odmah: umni su bili, i puno su srca 
imali. Posjedovali su mnogo ukusa i to profinjena ukusa, 
kome se mi — današnje generacije — samo diviti možemo. 
Sagradili su grad s debelim zidovima i jakim kulama, koje 
odolijevaju svakoj nepogodi. Altruisti (nesebični) su bili. Na 
potomstvo su mislili. Neka i potomci uživaju blagodati grada. 
Neka i nasljednici — bez obzira koji će biti i kako će se zvati 
— budu dionici njihova rada i njihove muke. 


Altruista može biti samo onaj čovjek, koji u Boga vjeruje. 
Samo onaj se može žrtvovati za drugoga, koji ima pred očima, 
da nam je Bog svima otac, a među sobom smo braća. Samo 
onaj može ćutjeti za drugoga, tko zna, da je prva i najveća 



Petar II. grof Erdody, ban Hrvatske, Slavonije i 
Dalmacije (1557 — 1567). 


Božja zapovijed: ljubi Boga nadasve, a iza nje dolazi odmah: 
ljubi bližnjega kao samoga sebe. Iskustvo nas uči: što je 
kod kojega čovjeka življa vjera i dublje poznavanje zapovi- 
jedi Božjih o ljubavi, to je kod njega više smisla za tuđe 




potrebe, to je on veći altruista. Imade altruista i iz čisto hu- 
manih (čovječanskih) motiva. No ti su rjeđi, i altruizam 
(ljubav prema drugome) je njihov daleko po svojoj intenziv- 
nosti (jakosti) od onoga iz objavljenih motiva. Humani je 
altruizam tako rijedak, da se gotovo gubi pred vjerskim. 
Traje tako dugo, dok to godi čuvstvu toga altruiste. A ide 
samo tako daleko, dok ne dolazi u koliziju (sukob) s ličnim 
interesima altruiste. Čim bi, i koliko bi, stradali lični interesi 
takvoga altruiste, odmah on napušta altruizam i vraća se 
natrag svome vlastitom »ja«. 

U rađanju se i odgoju djece očituje altruizam — ljubav 
prema bližnjemu. Ali je u toj ljubavi i puno egoizma — lju- 
bavi prema samome sebi. Ta zar nije prirodno — zar ne traži 
ljubav prema samome sebi, da u svom djetetu gledaš nasta- 
vak svoga života, sebe pomlađena. A ipak se poratni neki 
svijet i toga altruizma boji. Ne će rađati djece. Ako je i rodi, 
ona su mu teret. A teret su, jer takav čovjek ne pozna osnova 
i volje Božje. Ne! On pozna samo sebe i vlastiti užitak. Pri- 
jašnje su generacije rado i spremno rađale i odgajale djecu, 
i tako razvijale bar ovaj egoistični altruizam, ako već ni jesu 
mogle, ili nijesu dospjele, da u većem stepenu razvijaju pravi 
altnrzam. I tu su mrtve generacije — Bog im duše pomilo- 
vao — bile daleko nad našima! 

A kad bi, konačno, i kule, i sobe, i hodnici, i debeli zidovi 
sve otkrili, što znadu o svojim nekadašnjim vlasnicima, što 
bi izašlo napolje? Doznalo bi se, da su imali i nedostataka. 
Možda i većih. Bili su to grijesi iz ljudske slabosti, a ne iz 
zlobe. A grijesi su iz slabosti daleko manji od onih iz zlobe. 
I oproštenje od Boga dobivaju prije i lakše, nego oni iz zlobe. 
No dobro je, da se ne zna ni za te grijehe iz slabosti. Dana- 
šnji bi se perverzni (nastrani) ljudi i nad tim grijesima iz 
slabosti farizejski (licemjerno) sablaznili. A sablaznili bi se 
samo zato, da mogu prikriti i ispričati svoje grijehe iz zlobe, 
i svoju perverznost ili nastranost. 

* 

Bivši mrtvi vlasnici! S mirom počivajte u grobu. Snivajte 
slatki san. Jedne ste tajne ponijeli sa sobom u grob. Te čuva 
majka zemlja. Pokrila ih je zajedno s vašim tijelom. Zavila 
ih je tajanstvenim velom, koji je gluh i nijem na svu rado- 
znalost ljudsku. Zemlja je širokogrudna. Sve tajne spremno 
prima. Za sve ima mjesta. Sve brižno čuva. Koliko god ste 
joj tajna povjerili, sve vjerno čuva. Velikodušna je. Ništa ne 


odaje; — Druge ste tajne povjerili mjestima i prostorijama, 
u kojima ste se za života kretali. I te su tajne na sigurnom. 
Niti će ih odati šume, u kojima ste se divovski borili s di- 
vljim veprovima. Niti šikare, u kojima ste lovili krasne jele- 
ne. Niti gorski obronci, po kojima ste natjerivali brzonoge 
srnjake. Niti ravna polja, gdje ste lovili čas plašljive zečeve, 
cas zutovrate fazane. — Treće ste tajne povjerili ljudima. Te 
su najmanje zaštićene. Iako su ljudi nekad više držali do 
svojih obećanja i časne riječi, ipak se događalo, da im je iz 
slabosti ljudske pobjegla i koja tajna. Tih je slabosti bilo 
nekada. Ima ih i danas. Kod stanovite vrste ljudi i više nego 
nekada. 

Kad bi, najzad, neki svijet doznao i sve vaše tajne, što 
vam može? Mogu brusiti jezike koliko hoće. Mogu udarati 
jezicima uzduž i poprijeko kako hoće. Međutim što god tko 
crni, na obraz mu pada. Ako učini nešto plemenito, bit će mu 
obraz čist i svjetao. Učini li nešto ružno, nešto prljavo, i to 
mu pada na obraz. Bit će mu obraz prljav i crn. škodi, dakle, 
u prvome redu samome sebi. Vi više ne potpadate pod ljud- 
s i sud. Vaš je sudac samo Bog. A Bog je dobar. »Ispovije- 
dajte se Gospodinu, jer je dobar« (Ps 105, 1). »Dobar je Bog 
onima koji se ufaju u njega« (Tužaljke 3, 25). »Dobar je 
Gospodin: on jača u dan tjeskobe« (Nah 1, 7). Božja je 
^ v °' 3rota da svaka druga dobrota pred njegovom gotovo 

iščezava. »Nitko nije dobar, nego jedini Bog« (Lk 18, 19). 
Pravedan je Bog. Neće vas suditi više nego ste krivi, ni teže 
nego ste zaslužili. »Pravedan si, Gospodine, i sud je tvoj pra- 

l 18, 137)- >>Pravedn °sti je puna desnica tvoja« 
(fs 47, 11). No najveća je utjeha čovjeku, da je Bog milo- 
srdan. »Milosrđe je Gospodnje odvijeka« (Ps 102, 17). »Jer 
je kod Gosjiođina milosrđe, i obilno je u njega otkupljenje« 
(Ps 129). Milosrđe je Gospodnje toliko, da nadilazi sva djela 
njegova. »Milosrđe je njegovo nad sva djela njegova« (Ps 144, 

Svemogući, vječni Bože! Kolika je utjeha čovjeku, da ga 
nakon smrti i na sudnjem danu ne će suditi ljudi, nego Ti. 
Ljudi sude iz obzira. Iz obzira i donose strašne osude. Iz ob- 
zira ljudskih je donesena i najgroznija osuda — osuda samo- 
ga Sina^ Tvoga Isusa Krista. Jao nama, kad bi o ljudima ovi- 
sila naša vječnost! A ovako: na sudačkom ćeš prijestolju 
sjediti Ti, dobri i blagi Isuse, koji si rekao: »Nijesam došao 
zvati pravednike, nego grešnike« (Mt 9, 13). I svečano si 

naglasio: »Bog ne posla Sina svoga na svijet, da sudi svijetu 
nego da svijet spasi po njemu« (Iv 3, 17). Na jednoj strani 
zloba ljudska, a na drugoj dobrota Božja — potakle su 
sv. Pavla, da je izrazio želju: »Želim se riješiti (ovoga zemalj- 
skoga života) i biti s tobom (Isuse)«. Istu je misao, samo 
na svoj način, izrazio i naš gradišćanski pjesnik Miloradić. 

»želim si, želim, va ruki duplir, 

Va grobi je tiho, va grobi je mir«. 

3. SREDOVJEČNE TAMNICE 

Kad si pregledao sav grad, spustiš se u prizemlje. Još 
korak dva, i eto te u tamnicama, što su se nalazile duboko 
pod kulama. Zapravo su to podrumi. Tu je u blizini jedna 
mala izba. Izgleda kao krušna peć. Kažu, da je tu bio zatvo- 
ren i »seljački kralj« Matija Gubec nakon tragična poraza 
seljačke vojske kod Donje Stubice. Da li to stoji, ili ne, teško 
je reći. 

Matija se Gubec borio za plemenitu ideju. Dobro je htio. 
Podlegao je jačoj sili. Život je dao za ideju. Zato je velik. 
Da li je u tamnici čamio u Mokricama, ili gdje drugdje, ništa 
bitno ne mijenja na stvari. S njime je pala u grob i ideja 
seljačkih pravica. Ali ta ideja nije bila trajno pokopana. Dugo 
je doduše ležala u grobu. Preko 300 godina. Konačno je ipak 
uskrsnula. Uskrsnula je u novom ruhu, osvježena i pomla- 
đena. Pod idejom se »Seljačkih pravica« hrvatski narod i 
dalje borio. One su mu davale snage u borbi. S njima je izvo- 
jevao i ovo što danas ima. Danas vladaju našim javnim živo- 
tom seljačke pravice. Seljak je pobijedio! Matija Gubec je 
pobijedio! 

Tko je mogao nekada i pomisliti, da će prezreni seljak 
smoći toliko snage! Da će izdržati toliku borbu! Da će ta bor- 
ba trajati tako dugo! A ipak je seljak izdržao i pobijedio. 
I opet jedan dokaz više. Plemenita ideja uvijek pobjeđuje. 
Pobjeđuju i oni, koji se bore za poštenu ideju. Može biti, 
da borci poštene ideje padnu u borbi Može biti i plemenita 
ideja na čas pobjeđena. Može biti bačena u pozadinu. No ona 
će — prije ili kasnije — doći na površinu. Isplivat će. Uskrs- 
nut će. A s njom će uskrsnuti i pobijediti i svi oni, koji su se 
za nju borili. 

Velika je stvar u odgoju kako omladine, tako i cijeloga 
naroda, da ga naučimo visoko cijeniti plemenite ideje. One 


mu svijetle. Oplemenjuju mu um i srce. One ga vode. One 
mu daju snage. One su radost u radu, a veselje u uspjejiu. 
Konačno i sam narod vrijedi samo toliko, koliko vrijede nje- 
gove ideje vodilice. 



Vrč Mati je Gupca 


Nedavno je bilo govora o viziji (priviđenju), u kojoj na- 
stupa Matija Gubec. U viziji se pojavljuje s krunom na glavi. 
Nije to više ona užarena, mučenička kruna, nego lijepa, 
pobjednička kruna. I u drugoj se viziji javlja Matija Gubec. 
S njim se pojavljuju Gašpar Alapić i Franjo Tahi. Lijepo se 
razgovaraju, jer u vizijama nema neprijateljstva. U viziji po- 
znaju i Gundulićeva »Osmana«, i citiraju ga. Prvi počinje 
Franjo Tahi: Znaš, moj Mate, tako Ti je to. 

»Kolo sreće u okoli 
Vrteći se ne pristaje«. 

Gašpar Alapić nastavlja: Da, da, dragi Mate! 

»Nekad bilo, sad se spominjalo«. 

»Tko bi gori, taj bi doli!« 

Konačno će obojici Matija Gubec: Pravo imate Frane Tahi 
i Gašparu Alapiću. I ja znam nešto iz Osmana: »A tko doli, 
gori ustaje!« 

Vizija završava, a lica se vraćaju natrag u grobove. Mi pak 
primjenjujemo viziju na plemstvo i seljake. 

4. PRVA PONOĆKA 

Božić nije najveća svetkovina u nizu svetkovina sv. Kat. 
Crkve, ali je sigurno jedna od najdražih svetkovina i jedan 
od najmilijih blagdana. Božiću se sve veseli. I sijedi starac, 
jer ga Božić sjeća tolikih radosnih dana, što ih je u životu 
sproveo gledajući prigodom Božića nedužno dijete — Maloga 
Isusa. Božić osvježuje klonulu staricu, koja pripovijeda, što 
se zbilo o Božiću ove i one godine u njezinu životu. A unučad 
to sluša i prenosi se u viši svijet — svijet slatkih sanja. 
Očevi se i majke raduju Božiću, jer se i opet pruža prilika, 
da pričaju djeci o ljubavi Božanskoga Djeteta, koje je radi 
nas i naših grijeha došlo na svijet. Mučilo se i patilo kao i 
ljudska djeca, dok konačno nije na križu umrlo kao zreo 
čovjek i tako pomirilo ljude s Bogom. A da veselje dječje 
bude veće i da nauku o Sinu Božjemu radije poslušaju, rodi- 
telji su spremili djeci i lijepih darova za Božić. Reći će 
dobroj dječici: Evo, djeco, ovo vam šalje Mali Isus, koji leži 
u betlehemskoj štali. U jaslama na tvrdoj slami. O Božiću 
su radosna napose djeca, jer je Djetešce Isus i po vanjštini 
i po duši djeci najsličniji. Po vanjskom je obliku dijete. Kret- 
nje su mu dječje. Bliz je djeci i po tome, što je od svih ljudi 
djecu najviše volio. »Pustite djecu, neka dolaze k meni, i ne 
branite im, jer je takvih kraljevstvo Božje« (Mk 10, 14). 
Prijatelj je dječji, jer se djeca nakon sv. krsta a prije upo- 
rabe razuma sigurno i bez ikakve poteškoće spašavaju, a 
odrasli ljudi dolaze u nebo samo onda, ako su po plemeni- 
tosti i čistoći srca slični djeci. »Zaista vam kažem: Tko ne 
primi kraljevstva Božjega kao dijete, ne će ući u njega« 
(Mk 10, 15). Da su mu djeca bila naročito draga, vidi se i 
po tome, što ju je privijao k sebi i posebno blagosiljao. 
»I zagrlivši ih stavi ruke na njih te ih blagoslovi« (Mk 10, 16). 

Ljudi ne shvaćaju sasvim uzvišenih događaja, koji su 
prethodili samome rođenju Sina Božjega. Ne shvaćaju sasvim 
ni bezgrešno začeće Majke Božje, a jednako ni začeće druge 
Božanske osobe po Duhu Svetome. Tih istina ne shvaćaju 
potpuno ni najdublji bogoslovi, štaviše, ni ne mogu ih pot- 
puno shvatiti, jer su to istine, koje nadilaze ljudski um. Zna- 
mo, da su objavljene, ali sadržaj njihov sa svih strana ne 

možemo obuhvatiti. To su vjerske tajne ili misteriji. Što ne 
može slabi um ljudski dokučiti, to treba poniznom vjerom 
prihvatiti. No sam predmet božične svetkovine — rođenje 
Isusovo u ljudskoj naravi — to ljudi shvaćaju. I potpuno 
shvaćaju. Ta rađanje ili postanak novoga života gledaju ljudi 
svaki dan u prirodi. Neprestano se na zemlji pojavljuju novi 
životi. Tako oko čovjeka, tako kod samoga čovjeka. Konačno 
i najveći dio svih događaja na zemlji i nije drugo nego rađa- 
nje i rastvaranje. I baš zato, što ljudi, pa i neuki, jasno shva- 
ćaju predmet božične svetkovine, uživljuju se u nju više nego 
u druge svetkovine. I veći odraz pokazuju svoga razumjeva- 
nja kod Božića nego kod drugih svetkovina. A vanjski se 
odraz osobito očituje u nježnim, toplim i srdačnim božičnim 
pjesmama. 

I mi se svećenici radujemo rođenju Isusovu kao i druga 
publika. Još i više. Da nije Isus došao na svijet, ne bi bilo 
ni nekrvne žrtve — sv. Mise. Time bi otpala i jedna od bitnih 
služba našega, svećeničkoga zvanja. Otpale bi i bezbrojne 
radosti i utjehe našega, svećeničkog života, koje izviru upra- 
vo iz sv. Mise. Lišeni bi bili izravne i najtijesnije veze sa 
samim Bogom. U svetoj se Pričesti tako tijesno sjedinjujemo 
s Presv. Tijelom i Presv. Krvi Kristovom da postajemo jedno 
s Kristom. Isus nas svojom prisutnošću tako proniče, da ne 
živimo više svojim naravnim životom, nego nadnaravnim — 
Kristovim životom. Poslije euharistijskoga sjedinjenja s Kri- 
stom »ja više ne živim, nego živi u meni Krist« (Gal 2, 20). 

Božić čine Božićem — uz duboko vjersko značenje — zima 
sa snijegom, božično drvce i ponoćka. Ponoćka je i onima, 
koji su u vjerskom pogledu posve nehajni, — tako mila, da 
će joj prisustvovati, makar inače čitavu godinu ne prisustvu- 
ju sv. Misi. Doći će k rođenju Boga — Djeteta, jer vjeruju, 
da je dobro. I blago. I milosrdno. Radi ljudskih je slabosti 
primilo ljudsku narav, pa će i ovim nehajnicima oprostiti nji- 
hove slabosti. 

* * 

* 

U Mokricama postoje dvije kapele. Jedna je u perivoju. 
Posvećena je sv. Ani. Ta je javna. U njoj se čita sv. Misa 
svake nedjelje i blagdana u 8 sati. Na sv. Misu dolazi obli- 
gatno vlastelinska družina i namještenici, a dođe i po koja 
osoba iz okolice. Druga se kapelica nalazi u samome gradu. 
Smještena je u jugozapadnoj kuli u drugom katu. Ova je 

polujavna. U njoj vrše svoje pobožnosti časne sestre i kućna 
družina. Sjemenišno je poglavarstvo nastojalo da i ova kape- 
lica bude uređena u stilu s kulom, u kojoj se nalazi. Uređaj 
je kapelice dovršen neposredno pred sam Božić 1938. Bilo je 
na vlastelinstvu izvanredno veselje, kad se pročulo, da će 
prva sv. Misa u ovoj kapelici biti ponoćka. Tako je i bilo. 
Ali je naglašeno odmah i to, da će ponoćki moći prisustvo- 
vati samo najuži krug — namještenici i družina. 

Bio je dirljiv prizor. Grad je inače tih i miran kao zača- 
rani dvori. Kad se smrkne kao da nema žive duše u njemu. 
Vidiš rasvijetljenu samo kuhinju i možda još koji prozor, 
ako je tko slučajno iz Zagreba došao u Mokrice. No to je 
rijetko. Jedini je ekonom, koji često boravi u Mokricama. 
Drugi su poglavari rijetko tamo. Naprosto ne dospiju. U sje- 
meništu je uvijek posla. I po danu i po noći. Poglavari su u 
neprestanom i napetom radu. Hoćeš pouke, hoćeš sveta disci- 
plina, sve to okupira poglavare. Poglavari se ne mogu ni mak- 
nuti iz sjemeništa dok traje školska godina. Zavodski život 
i zavodski rad može pravo ocijeniti samo onaj, koji je sam 
živio i radio u zavodu. Stotinu je svaki dan na oko malih i 
sitnih briga u zavodu, koje Ti glavu taru. U sebi su pak te 
brige velike i teške kao što je velik i odgovoran posao oko 
odgoja bogoslova — budućih svećenika. Svakidašnje Te brige 
i poslovi zavodski tako iscrpe, da si želiš malo odmora kao 
ozebao sunca. 

Prije ponoćke kao da je grad oživio. Na uglovima hodnika 
gore zapaljeni dupliri, da posvijetle družini kad se skuplja u 
kapelicu. Zapaljeni dupliri tajanstveno svijetle. Svjetlo je 
slabo, ali čarobno. Nikoga od ljudi ne prepoznaješ. Vidiš 
samo sjene i čuješ teške korake. Kao da su mrtvi ustali iz 
grobova i o ponoći traže mira i pokoja u Gospodu. I borovi 
su, što okružuju kulu, sada mirni. U tišini napeto očekuju, 
kad će pozvoniti zvonce, da je odbila ponoć. I oni će pratiti 
ponoćku. I oni će se pokloniti Novorođenom Kralju. I borovi 
svoj život zahvaljuju Božjem Sinu — Riječi Božjoj. »Sve je 
po njoj postalo, i bez nje ništa nije postalo što je postalo« 
(Iv 1, 3). 

Zvonce pozvoni. Ponoćka počne. Kraj oltara se nalaze u 
blizini jaslice. Lijepo su rasvijetljene. Jasno vidiš Maloga 
Isusa. Majku Božju. Svetoga Josipa i pastire. Duševno raspo- 
loženje za ponoćku vanredno. I pjevački je zbor pjevao pod 
ponoćkom. Svega šest osoba a pjevale su četveroglasno. 

I pjevači su samo kućna družina. Svećenik je zapjevao »Slava 
Bogu na visini«, a pobožna publika nastavila »i na zemlji mir 
ljudima, koji su dobre volje«. Kao da slušaš anđele nad šta- 
licom kod rođenja Isusova o ponoći nad Betlehemom. Sve- 
ćenik je pročitao sveto Evanđelje. Protumačio je s par riječi 
betlehemski događaj i značenje ponoćke. Nakon toga zaželio 
sretan Božić svima nazočnima i nastavio sv. Misu. Na licima 
je vjernika odsijevao sveti — blaženi mir. To je onaj mir, o 
kome je Isus često govorio. To je onaj nadzemaljski mir, 
koji ljudi niti shvaćaju, a niti ga imaju. To je Božji mir, koji 
samo Bog daje. »Mir vam ostavljam; mir svoj dajem vam« 
(Iv 14, 27). 

Kolika je blagodat za čovjeka, kad može biti blizu Isusa! 
»Biti bez Isusa, to je paklena muka, a biti s Isusom slatki je 
raj. Tko Isusa nađe, našao je blago, štoviše blago nad sve 
blago. Dakle od sviju Tebi dragih neka Ti Isus jedini bude 
osobiti ljubimac! I ne daj, da se ičije srce Tobom bavi ili da 
se Ti baviš ičijom ljubavi; nego neka bude Isus u Tebi i u 
svakom dobrom čovjeku«. (Naslj. Krista II, 8). 

Nakon ponoćke se bogoljubna publika razišla u svoje sta- 
nove. Iza jedan sat poslije ponoći opet gradom zavladao mir 
i grobna tišina. Samo su još borovi i ciprese dugo u noć raz- 
govarali o ganutljivim časovima prve mokričke ponoćke. 

5. DVIJE LIPE 

Kad si izašao iz grada i pošao u perivoj, na prvom ćeš 
koraku sresti dvije lipe. Slične su si kao dvije rođene sestre. 
Ogromne su i silno krošnjate. Kad prolistaju, čine hladovinu 
da je milina. No već su stare. I kvrgave kao stare bake. Nije 
ni čudo. Tko bi izbrojio, koliko su već puta prokisle od kiše? 
Srpanjsko ih sunce nemilosrdno žeže, a ledeni snijeg bez su- 
ćuti hladi. I teške im magle padaju na grane. A vjetrovi ih 
biju kad se kome svidi. A one trpe i šute. Kao bake, što dan 
za danom hrane i tetoše unuke svoje, tako i ove lipe godinu 
za godinom hrane grane svoje, listaju i cvjetaju. Kad pro- 
cvatu kao da su se pomladile. A mirišu tako ugodno! Svojim 
mirisom privlače bezbrojne kukce, a napose marljive pčele. 
Toliko pčela zuji po njihovim cvjetovima, da misliš; sve su 
se pčele ovoga svijeta sjatile baš na ove lipe. Mekane su i 
dobroga srca. Uz svoje grane hrane i mnogo nametnika — 
imela. Tko god ih je prozvao slavenskim drvom, dobro ih je 
prozvao. Hrane nametnike jednako kao i slavenski narodi. 

Pod njima je stol od običnih jelovih dasaka. I klupe su 
oko stola od jednakih dasaka. Tu otpočine umoran putnik. 
Tu s tekom ručaju vlastelinski radnici bilo kad kose, bilo 
kad rade koji drugi posao. Tu odsjedaju đaci — izletnici. Oni 
su najdraži. Oči su im blažene. Lice razdragano. A noge poi- 
gravaju od veselja. A kako i ne bi? Prva je radost, što toga 
dana nema škole. Izbjegli su, da ne moraju pet sati sjediti 
u razredu. Uklojena je opasnost da budu pitani. Zgoditak, 
što ne će dobiti negativnih ocjena, koje donose tragične po- 
sljedice na svim linijama. Uzmi, da izlet prati lijepo i toplo 
vrijeme. Pa harmonika! A ako je k tome još i mama štogod 
tečna spremila u torbu! Da vidiš pustoga veselja! Neka se 
vesele. Neka si užiju mladosti. Neka rade na izletu štogod 
hoće, samo neka ne griješe. Mladost brzo prolazi. Nikada se 
više ne vraća. Zato mladosti nikada ne krati nedužnoga, mla- 
denačkoga veselja! 

Pod ovim je lipama i profesor Grgeč prosjedio sate i sate. 
Tu je pisao svoje ratne uspomene. Ovdje je crtao lik glav- 
noga junaka — Grgu Mikulina. Pred njim je sva sila zapisaka, 
noteza, bilježnica, u kojima su vjerno zapisane pojedine zgode 
iz svjetskoga rata. Čita. Kopa. Slaže. Sređuje. Sav je u rat- 
nim uspomenama. Radio je na njima čitave praznike. Dok su 
drugi gosti u gradu dugo u jutro počivali, on je rano ustajao. 
Dok su drugi boravili u carstvu sanja, gdje čovjeka ne muče 
dnevne životne brige, kamo ne dopire ni pakost ljudska, on 
već sjedi na klupi pod lipama, i crta svoga Grgu Mikulina. 

Profesor je Grgeč mogao svoga junaka nazvati Ahilom. 
Mogao je prozvati Hektorom. Mogao mu je dati i ime Odisej. 
Sa svima ovima ima njegov junak dodirnih tačaka. Fizičku 
snagu ima poput Homerova Ahila za opsade Troje. Lijep je 
značaj kao i plemeniti Hektor. A kroz život se probija, pati 
i muči jednako kao i patnik Odisej. Svome junaku ne daje 
ovih imena. Ovo su poganska imena, a njegov je junak kršća- 
nin, i to kršćanin u najuzvišenijoj kršćanskoj formi — kato- 
lik. Poganski su se junaci iz Ilijade i Odiseje borili, i svoje 
dnevne dužnosti vršili, iz naravnih motiva, a njegov je junak 
— junak objavljene vjere i nadnaravnih motiva. Poganskim 
je junacima rat vrlina, a njegovu je junaku u svjetskom ratu 
rat samo nužno zlo. Poganski su junaci ratovali, da steknu 
slavu i imetak, a njegov junak ratuje jer mora, i koliko mora. 
Konačno, njegovu junaku nije do slave ovoga svijeta, koje 

nestaje kao i dima, nego do kršćanskih kreposti, koje čine 
čovjeka velikim i pred Bogom i pred ljudima. 

Njegov junak ima skromno ime. Zovu ga općenito Grga, 
a prezime mu je dao Mikulin, jer se netko od pređa junako- 
vih zvao Mikula. To je naše domaće ime i prezime. Ljudi se 
kod nas često slično zovu. Tako se zove Jure Perin. Ili Mate 
Antin. Ili Matija Markov. 

Grga se Mikulin nešto izdiže od srednje visine. Pun je. 
Zdrav je. Krepak. Jak. Kosa mu je bujna i crna, ali se već 
pomalo snijeg zalijeće u nju. Pogled mu je strog. Pomalo i 
mrk. Čelo nabrano. Brk mu se objesio. Narodna bi pjesma 
rekla: »Brci su mu pali do ramena«. Govor mu je polagan, 
jasan i razgovjetan. Hod muževan i siguran. Kod njega je sve 
ozbiljno, sve muževno. Kad ga gledaš izvana, mislio bi: taj je 
hladan kao kamen, a tvrd kao tvrda orahova ljuska. Otkreneš 
li pak tu tvrdu orahovu ljusku, naći ćeš u njoj profinjenu 
jezgru. Njegov junak ima plemenitu dušu. Dušu punu velikih 
ideja i toplih osjećaja. Njemu je više stalo do vrlina duha, 
nego do vrlina tijela. Sav je zaokupljen duhovnom kulturom. 
Koliko je već knjiga pročitao i lijepih misli zapamtio! A napi- 
sao je, i neprestano piše, toliko umnih rasprava, članaka i 
knjiga, da ne shvaćaš, gdje smogne za sve to vremena. 

Životno mu je zvanje škola. S ljubavlju je posjećuje. Sve- 
ga sebe daje u školi. Ne znaš, da li su mu misli dublje, ili je 
pak forma ljepša. Njegova kultura uma i srca idu uporedo. 
To je u životu velika rijetkost. Mnogo ih ima u javnom ži- 
votu, koji posjeduju visoku kulturu uma, a u privatnom su 
životu prljavi. Po karakteru ispod prosječnosti. Drugi su pak 
puni osjećajnosti i dobre volje, a bez znanja, pa opet u životu 
malo vrijede. A Grga je Mikulin i intelektualni i moralni 
junak zajedno. Ima široko srce. Tankoćutan je. Svima hoće 
dobro. I najbolje. Za đake se žrtvuje do zamjerne visine. 
A ipak se nađe učenika, koji ga ne shvaćaju! I nezahvalni 
su mu! Imade ih, koji su već gotovi ljudi. Ponose se i viso- 
kom duhovnom kulturom. Veliki su dio te duhovne kulture 
primili baš od njega. Mjesto hvale, susreću dobročinitelja 
na ulici tako, da ga ni ne pozdrave! Boli to Grgu Mikulina. 
I mora ga boljeti. Ali ti isti tim istim postupkom daju i sebi 
svjedodžbu duševnoga siromaštva. Zamislite se. Tko ne vrši 
obveza prirodnoga zakona: ne poštuje roditelja, učitelja, od- 
gojitelja i dobročinitelja, kako će onda vršiti druge zakone, 
koji su po vrijednosti i težini obveze daleko iza prirodnoga. 


Takvi će tipovi u životu biti karijeriste, sebičnjaci. Oni će — 
kad se bude radilo o njihovim ličnim interesima — i Božji 
zakon izigrati. I ljudski prezreti. I poštenje prodati. I čast 
pogaziti. — Smiri se, Grga Mikuline! Ni jesi ti sam, koji do- 
življuješ ovakve doživljaje. Slično doživljuju i drugi! 

Iz ratnih se uspomena na svakom koraku vidi, da je Grga 
Mikulin na bojnome polju za svjetskoga rata mnogo čitao. 
A čitao je naročito naše, katoličke stvari. Kako je tankoćutan 
i nježne savjesti! Kod svakoga pisca nađe nešto lijepa. Za 
svakoga ima koju tu pohvalu. Kod jednoga nalazi dobru 
volju. Kod drugoga temeljite misli. Kod trećega lijepu for- 
mu. Tu iznosi klasičan jezik. Tamo je umjetnički stil. Ovdje 
je otkrio književni talenat, ondje originalnost u prikazivanju. 
Drži se lijepoga moralnoga principa: u pohvalama melius est 
abundare quam deficere — bolje je obilnije pohvaliti, nego 
od zaslužena priznanja i najmanji dio oduzeti. On je prema 
svima takav. A drugi prema njemu? Rijetki su, koji mu daju 
najnužnije priznanje! 

6. ČETIRI GODIŠNJE DOBE 

Nedaleko od dviju lipa naći ćeš u perivoju četiri kipa. 
Vani su. Na otvorenom su. Već ih je i mahovina obrasla. 
Odakle su? Kako su stari? Kako su ovamo prispjeli? 

Na ta pitanja odgovaraju povjesničari starog grada Mo- 
krica. 

S prirodom su u uskoj vezi. I tumače prirodu. Prikazuju 
četiri godišnje dobe. Kao što je priroda uvijek mila i draga, 
i uvijek ima svojih čara, tako su i izletnicima mili i dragi i 
ovi kipovi. Kadgod prolazi izletnik mimo, ne može, a da ne bi 
stao. Ne može ih se nagledati. Uvijek mu nešto nova kazuju, 
uvijek mu dušu smiruju. 

Prvi prikazuje proljeće. To je djevojka s cvijećem u ruci. 
Toplo sunce, životna mladost, prolistalo drveće i rascvjetala 
livada u blizini, sve to čini pojam proljeća. A kipar je taj 
pojam tako zorno i duhovito personificirao ili predstavio u 
ovome kipu. U proljeću se priroda budi za novi, mladi život. 
U proljeću najveći dio biljnoga carstva cvate. Prema tome su 
i glavne značajke pojma »proljeće« baš mladost i cvijeće. Te 
su dvije značajke ostvarene i na kipu. Mladost je ostvarena 
u djevojci, a cvijeće je prikazano u djevojčinoj ruci. 

poručiti. Zi 
biti miran. 
Ako pak d< 
će je kako 


Veselo će je spremati u hambar. Srce će kliktati od veselja, 
kad će oči opaziti, da je hambar pun. I pogaču u snu peče. 
I nedužnu djecu gleda, kako veselo primaju komade pogače 
iz majčine ruke. A djeca veselo i jedu. Ne treba im željeti 
dobar tek. Ona su uvijek pri dobrom teku. Ako treba i deset 
puta na dan k stolu, uvijek su spremna. Uvijek se dobro drže. 

Treći je kip personifikacija ili poosobljenje jeseni. I to je 
majka. Ima pune ruke voća. I grožđa. I jabuka. I krušaka. 
Nabrala je voća, da razveseli djecu. Djeca, voće, i kolači — 
to tako lijepo pristaje zajedno. Blago obitelji, gdje ima djece! 
Ali i onoj, gdje se uz djecu nađu voće i kolači. Šta će u kući 
voće i kolači, ako nema drobne dječice, tih dobrih konzume- 
nata ili potrošača svega što je slatko. Ali je teško i tamo, 
gdje su sitna, drobna dječica, a nema ni voća ni kolača! 

Četvrti je kip zima. Dobro pretstavlja zimu. To je starac. 
Na noge je navukao čizme do koljena. Na glavu je natukao 
šubaru. Trup je zagrnuo debelom bundom. I još mu je zima! 
Da se zgrije, naložio je peć kraj sebe i pruža ruke k vatri. 
Pognut je od bremena mnogih godina. Tužan je radi tjelesnih 
boli. Još više radi duševnih. Reumatizam ga muči. Reumati- 
zam je bolest zglobova i mišića. Išijas (upala živca) mu ne 
da uspravno hodati. Po noći ne spava, pa je kiseo i mrzovo- 
ljast. Probava mu nije u redu. Budućnost ga zabrinjuje. Ko- 
me će pasti na teret? Tko će ga dohraniti? Svijetu je i obi- 
telji dao što je imao i mogao. A sad je u starosti napušten 
od sviju. Sve ga ostavilo. I život ga pomalo ostavlja. I usta 
već drži otvorena. Nema životne snage da ih zatvara. Izgleda 
kao uzorak bez vrijednosti. Ili stari panj, na kome rastu sva- 
kojake gljive. Misli u sebi: ajme mene, što sam tužan doče- 
kao. Starost je uistinu prava zima! 

* 

Zanimljivo je promatrati publiku, koja dolazi ovamo na 
izlete. Simpatije su ili sklonosti za kipove podijeljene. Grad- 
ski ženski svijet simpatizira s proljećem. Napose to čine dje- 
vojčice. A mažene jedinice pogotovo. Kako i ne bi! Sve što 
trebaju za život privređuje tata. Hrani i odijeva mama. Za 
školu se brine odgojiteljica. A njihova je jedina okupacija ili 
zaposlenost cvijeće. Djevojčice gledaju, kako je proljeće — 
kip — djevojka počešljana. Po kojoj je modi krojen njezin 
haljetak. Kakvo cvijeće drži u rukama. I pogađaju. Jedne 
misle, da su to klinčeci. Druge, da su skromne ljubice. Treće, 

da su to sitne tratinčice. A ima ih, koje djevojčino cvijeće 
drže i orošenim ivančicama. 

Seljački svijet — i muški i ženski — više simpatizira s 
ljetom. Ljeto donosi žitak — kruh. A kruh je životno pitanje. 
Ne samo za seljaka, nego i za nas školovane ljude. I školo- 
vani ljudi — budi po duši rečeno — rade najprije za svag- 
danji kruh. Jedni za kukuruzni. Drugi za pšenični. A treći da 
uz pšenični kruh imadu i koju poslasticu. Iza briga za svag- 
danji kruh tek dolazi briga za cvijeće, sport i razna umijeća. 

Dječačke su simpatije redom na strani jeseni, jer vole 
voće. Ne možeš im ni zamjeriti. Ono je lijepo za oko, ali i 
tečno za jelo. Prve ljude u raju zemaljskom nije Bog hranio 
ni konzervama ni kolačićima, nego upravo voćem. A voće je 
i za Evino oko bilo tako lijepo, da ju je i na grijeh zavelo. 
šta ćeš se onda čuditi potomcima Evinima, koji su još rođeni 
u Istočnom grijehu! Ako pak još ni odgojeni nijesu — što 
nije danas tako velika rijetkost — onda se nemoj čuditi, da 
radi voća i plotove preskaču. I hlače poderu. I batina dobiju. 
Ako je već prababa Eva, koja je mogla po miloj volji birati 
voće, radi voća sagriješila, — Bog joj milostiv bio! — što 
ćeš onda zamjeriti siromašnim praunucima, ako ukradu po 
koju voćku, kad je vrlo rijetko kada i vide. Duhovito je ne- 
tko primijetio, da za krađu voća postoji samo lex pure poe- 
nalis (zakonom dozvoljena samopomoć). To znači: ako si 
dječaka uhvatio na voćki, isprašit ćeš mu hlače i nategnuti 
uha. Ako je pak sretno umakao, onda nikomu ništa. Dakako, 
da je ova primjedba duhovita i na mjestu samo onda, ako 
su krađe voća sitne i čine ih dječaci željni voća. Ako su pak 
krađe voća većega stila, one nose na sebi biljeg teške povrede 
moralnoga reda baš tako kao i svaka druga krađa. 

Djedovi i bake — kako seljački, tako i gospodski — poka- 
zuju najviše simpatija za starca — zimu. On je za njih real- 
nost. Skrivaju doduše godine. Ne vole o njima govoriti. Nije 
ni salonski pred starijima govoriti o godinama. Ali što će 
jadni, kad su godine ipak tu. I svi su jadi, koje godine sa 
sobom donose, tu. Svake si godine čestitaju novu godinu. 
I najbolje si želje tom zgodom izrazuju. No svake su nove 
godine za jednu godinu opet stariji. Kako je zima neugodna, 
tako i starost. Kako zima koči život, tako ga koči i starost. 
Malo je zimskih čara i časoviti su. Malo je i staračkih ugod- 
nih časova i kratko traju. Većinom je starost bolna. Što je 
veća, to je redovito i bolnija. 

Ti, dragi čitaču, — na licu Ti vidim — želiš konačno pitati 
mene: Gdje su tvoje simpatije? Nerado govorim o njima. Ali 
kad me dobrohotno pratiš diljem razmatranja, reći ću Ti 
iskreno i otvoreno. Ti ćeš me jednako dobronamjerno shva- 
titi, kao što ću i ja Tebi dobronamjerno pričati. Na strani 
proljeća sigurno nijesu. Uz proljeće je vezano cvijeće, a cvi- 
jećem se ja nisam nikada posebice bavio. Ne zato, kao da 
ne bih imao smisla za cvijeće, štaviše, cvijeće čovjeka diže 
k Bogu, više nego mnogi drugi stvorovi. Ono otkriva ljepotu 
Božju. Koliki su već ljudi promatrajući ljepotu cvijeća, spo- 
znali Boga i ljepotu Božju! Prigrlili Boga. Za nj živjeli. U 
njemu blago usnuli i za uvijek se blaženo smirili u njemu. 
Imam i ja bar nešto razumijevanja za ljepotu cvijeća i za 
ljepotu Božju. Nije u nerazumijevanju razlog. Razlog je dru- 
gdje. Naša je svećenička životna staza više pokrita trnjem, 
nego cvijećem. Čitav se život borimo s trnjem. Uklanjamo 
ga sa životne staze rukama. No svega ukloniti ne možemo. 
Moramo ga i nogama gaziti. Kad god se ruke trnja dodirnu, 
trnje bode, a ruke krvare. Kad god na trn staneš, nogu raniš. 

I opet teče krv. Nakon uboda treba viđati rane. Tako Ti biva 
kroz cijeli naš život. Pokaže se i koji cvijet. Ali brzo dolazi 
novo trnje — nove životne borbe. U takvim životnim prili- 
kama nemam vremena misliti na cvijeće. A kad bih i htio 
misliti na cvijeće, nijesam raspoložen za tako nježne misli. 
Cvijeće traži lagodan život. Bezbrižan život. Život, kome su 
svi temeljni životni zahtjevi ispunjeni. Život, koji miruje, a 
ne koji neprestano ratuje. Inter arma musae silent (Dok 
traje rat šute muze). Tako i ljubav za cvijeće. Cvijeće i pje- 
sma idu zajedno. A tko živ pjeva, kad ga spopadnu jadi. 

I mi bismo svećenici — secundum hominem dico (ljudski 
govoreći) — više voljeli, da su nam životni putovi cvijećem 
posuti nego trnjem. Ali što ćemo, kad nam je predobri Otac 
nebeski odredio trnje. On očinskom ljubavlju ljubi sve ljude 
— svu svoju djecu. Svakoga vodi u prekogrobni život onim 
putem, koji je za dotičnika najbolji. Kad nas vodi trnovitim, 
znak je, da je taj najsigurniji za nas. Da su moji putevi cvi- 
jećem posuti, samo premudri Bog znade, kuda bih sve hodao. 
U kakav bi kvar bježao. Što mi sve ne bi dušu teretilo? 1 sada, 
kad hodam trnovitim putem, svojim pravim putem, imam 
dosta toga, što mi dušu tišti. Radi čega s Davidom ponizno 
vapim za milosrđem Božjim: »Smiluj mi se, Bože, po velikom 
milosrđu svome« (Ps 50, 1). Što bi tekar bilo onda, da sam 

po cvijeću hodao, da sam lagodno živio? Zato neka je blago- 
slovljena desnica tvoja, Gospode, kad me trnjem nagrađuje. 
Ovdje, na zemlji me karaj. Tu me ponizuj. Tu me šibaj. Tu 
reži. Tu pali. Samo me poštedi u vječnosti. 

Hoćemo li biti zavidni drugim staležima, koje Bog pri- 
vlači k sebi putem cvijeća. Nipošto. Svako dijete vodi dobri 
nebeski Otac onom stazom, koja više odgovara naravi toga 
djeteta. Nama trnje, a drugima cvijeće. Niti bi nama koristilo 
tuđe cvijeće, a niti drugima naše trnje. Kako bi, dakle, mogli 
opravdati zavist. A razuman čovjek ne smije činiti, čega ne 
može pametno opravdati. Sveti Oci lijepo rješavaju poteško- 
ću: hoće li u nebu biti zavisti, što će jedni biti više nagrađeni 
nego drugi. Na to pitanje odgovaraju poredbom iz našega 
zemaljskoga života. Otac u obitelji, kad djeci kupuje odijela, 
većemu će sinu kupiti veće odijelo, a manjemu manje. Niti 
će manji brat biti zavidan većemu, jer mu ne bi pristalo 
odijelo većega brata. Jednako ni veći neće biti zavidan ma- 
njemu, jer kud bi s odijelom manjega brata. Divna poredba! 
Ljepše nijesu mogli naći. Vrijedi i za nas na zemlji. Ne smi- 
jemo i nećemo biti zavidni jedni drugima na darovima Bo- 
žjim, ako vjerujemo, da nam je Bog svima Otac, svima jed- 
nako dobar. 

Oni, koji po volji Božjoj hodaju vedrim, sunčanim sta- 
zama. Koji hodaju putevima posutim cvijećem, neka budu 
mirni. Neka pasu oči po šarolikom cvijeću. Neka udišu mio- 
mirise raznovrsnog cvijeća. Neka hodaju laganim koracima 
po mekanim cvijetnim sagovima. Doći će sretno k posljed- 
njoj svrsi. Svrha se životna postizava vršenjem volje Božje. 
Sporedno je, da li se volja Božja očituje i vrši u cvijeću, ili 
u trnju. 

I oni, koji hodaju trnovitim putem, neka budu mirni. I 
Isus je tim putem hodao. Samo jednom je zgodom hodao 
po cvijeću. Bilo je to na Cvjetnicu, kad je svečano ulazio u 
Jeruzalem. Prije i kasnije uvijek po trnju, štaviše, trnje ga 
i po glavi bolo. On je nevin, a mi smo grešnici. I veliki greš- 
nici. Zar se smijemo tužiti na svoje trnje, kad je Isus imao 
još više trnja? Zar se možemo tužiti na svoje trnje, ako smo 
malo ogrebli ruke i noge, kad je sam nevini Bog nosio trnje 
i na glavi? 

Moje simpatije nisu na strani proljeća ni radi mladosti. 


Mlad sam bio. Više nisam. I ne budem više nikada. Otišla 
mladost u nepovrat. Nemam ni razloga žaliti za mladošću. 

* 

Više razumijevanja pokazujem za ljeto. Za žetelicu sa sno- 
pom pšenice u naručaju. I sam sam nekada žeo. I snopove 
vezao. I klasje po njivi pabirčio. I vršio sam pšenicu. I u mlin 
je nosio. Ali i s tekom jeo dobri pšenični kruh! O muci gro- 
zdovi vise! Jednako i svagdanji kruh. Svagdanji kruh znade 
pravo cijeniti samo onaj, koji ga je sam vadio iz zemlje. 
Potječem iz kraja i obitelji, koja s dubokim razumijevanjem 
i žarkom pobožnošću moli: »Kruh naš svagdanji daj nam 
danas!« 

Za pšenicu imam srca i razumijevanja i iz višeg razloga. 
Ona je simbol presvete Euharistije. Nju je odabrao Spasitelj 
da bude tvar za ugo tovljen je presv. Otajstva. Divne li mu- 
drosti Božje! Pšenicu, tu dragu hranu tijelu našem, uz ! ma 
Bog kao vanjsku formu, pod kojom će Božanskim tijelom 
hraniti i dušu našu! Isti oblik pšenice — kruha. Tijelu daje 
tjelesnu — zemaljsku hranu, a duši duhovnu, nadzemaljsku 
— nebesku hranu. Kad god blagujemo zemaljski kruh, sje- 
timo se i nebeskoga! Tko jede s dužnom zahvalnošću prema 
Bogu zemaljski kruh, nagradit će ga Bog, pa će i nebeski 
blagovati čistim srcem i korisno za vječnost! 

I jesen volim. Pogotovo s ekonomskoga razloga. Ona uvi- 
jek nešto donese. Lijepo veli narodna poslovica: Bolja ti je 
i najgora jesen, nego i najbolje proljeće. U proljeće moraš 
zemlji uvijek i neprestano davati: sad orati, pa kopati, onda 
sijati, saditi i okapati. A jesen daje Tebi svakovrsnih plodova, 
makar kako škrta bila. Prijatelj sam jeseni i radi voća. Voće 
je lako probavljivo i hranljivo. Svi ga liječnici preporučuju. 
Kažu učene glave, da je probavni sustav čovjeku građen naj- 
više za voće. Da li to stoji ili ne, neka i dalje ispituju učene 
glave. Svejedno nam je kako će problem u teoriji riješiti. 
Mi ćemo se ovaj čas zadovoljiti iskustvom ili praksom, koja 
cijeni i voli voće. 

Starac — zima — tu sam ja! Kod njega su moje simpa- 
tije. Moja je muževna doba na izmaku. Već sam jednom no- 
gom u starosti. I osjećam to. Zima mi je ove dane, kad je 
vani 25 stupnjeva ispod ništice, kao i starcu. Nemam doduše 
na nogama toplih čizama, ni na glavi šubare, ni na ramenima 
tople bunde kao starac, ali imam na sebi više kaputa, pa mi 

je ipak zima. Htio sam sa starcem vam u perivoju dulje i 
intimnije (prisnije) razgovarati, ali nisam mogao izdržati. 
Zima me potjerala. Pobjegao sam u toplu sobu. Držim, da 
nisam ni starcu krivo učinio, što sam ga sama ostavio vani 
na snijegu. Od kamena je. Svejedno mu je, da li je vani, ili 
u sobi. Da li mu tko društvo čini, ili je sam. Meni pak — 
dok nosim ovo krhko i grešno ljudsko tijelo — nije svejedno. 
Po zimi bježim od starca i tražim toplu sobu. Po ljetu često 
i rado boravim uz starca, jer je u debelome hladu pod divnim 
— krošnjatim platanama. 

Međutim imam ja četiri godišnje dobi i u sobi. Imam i 
starca u sobi. Ta je soba u prvome katu. Oba prozora gledaju 
na sjeveroistok. U sobu se ulazi kroz troja vrata. Dvoja su 
staklena, a jedna su niska, staromodna, jednokrilna, zbita 
od dasaka. Na zidovima visi više malih, nejednakih slika. 
Sve imadu jednake — crne okvire. Kad izbliza promatraš te 
slike, tako su drage. Svaka od njih prikazuje po koji dio 
grada. Jedna prikazuje i naša četiri kipa — četiri godišnje 
dobi. Na toj je slici i starac. U sobi je na slici savršeno mi- 
ran, baš kao i onaj u perivoju. I savršeno indiferentan ili 
ravnodušan kao i onaj kameniti. 

Lijepo vele iskusni ljudi: U starosti ostavljaju čovjeka sve 
tjelesne i duševne sile, samo mudrost napreduje. I naš starac 
ima mudrih misli. — Dok si mlad. Dok možeš raditi. Dok 
ljudi imaju koristi od tebe, ili se bar nadaju, da će je imati, 
dotle značiš nešto u životu. Sve te lijepo susreće. Pozdravlja. 
Klanja ti se na sve strane. Pohvalama upravo zasipa. Kad 
jednom ostariš, bacaju te u kut kao staro gvožđe. Svima si 
težak. Starca napuštaju i vlastita djeca, što će — vele — sa 
starcem doma, neka ide u bolnicu ili ubožnicu. Rodbina ga 
se sjeti još kod smrti. I to, ako je štogod ostavio. Kad je 
nestao ispred očiju, nestalo je i uspomene na nj. Zaboravili 
ga kako prijatelji, tako i rodbina. Da li se tko kada sjeti ko- 
jim Očenašem duše njegove? Malo ih je. Rijetki su. Grobni 
će se humak brzo sleći. Mahovina će ga preko noći obrasti. 
Kiša će malo po malo isprati slova na spomeniku. Doći će 
vjetar i oboriti spomenik. Za decenij (desetljeće) dva, starče 
moj, nitko te živ ne će više spominjati. Pomisli, što si od 
svijeta primio, ako si samo za nj živio! 

— K Bogu um i srce — veliš mi, dobri starče. Za Boga 
živi. Za Boga radi. Bogu u službu predaj dušu i tijelo. Ljubav 
propovijedaj. U ljubavi se žrtvuj za Boga i bližnjega. Smrću 

gubiš sve na svijetu. Smrću prestaje sve. I vjera, i ufanje 
smrću prestaje. Ostaje samo ljubav i zaslužna djela, koja si 
u ljubavi č ; nio. No ljubav je vječna kao što je vječan i Bog, 
od koga je rođena. »Bog je ljubav, i koji ostaje u ljubavi, u 
Bogu ostaje, i Bog ostaje u njemu« (Iv 4, 16). 

7. TAJANSTVENI KRIŽEVI U ŠUMI 

Šećući perivojem, najednom nađeš tri križa. U šumi su. 
Na osamini su. Srednji je veći, a lijevi i desni su manji. Do- 
đeš bliže. Promatraš ih pozornije. Jednostavni su. Od jelova 
su drveta. Bez ikakva ukrasa. I bez natpisa. Nad grobnim su 
humcima. Humci su u lijepome redu, a križevi su novi. Pri- 
jašnji su stari i trošni zamjenjeni novima. Za humke se i 
križeve rado i spremno brinu novi vlasnici. Rodbina svake 
godine pohodi grobove svojih pokojnika. I ove je godine 
došla. Kad je vidjela lijepu pažnju i pijetet prema pokojni- 
cima sa strane novih vlasnika, bilo joj je osobito drago. 
Križevi Te upozoruju, da pod njima leži netko pokopan. Tri 
križa znače, da su pod njima pokopana bar tri pokojnika. 

Kad god ih gledam, sine mi u mašti slika golgotskih kri- 
ževa. I ona su bila tri. Na srednjem je umro Spasitelj, a na 
pobočnima dva razbojnika. Jedan se spasio, a drugi je zauvi- 
jek propao. Isto sredstvo, a kako oprečne posljedice! 

Spasitelj je velik u svim svojim djelima, a naročito u mu- 
kama na križu. Križem se proslavio. Križem je zaslužio nebo 
sebi, ali i nama. Da nas je s Bogom pomirio makar kojim 
sredstvom, svako bi nam bilo drago. Sredstvo nam je to mi- 
lije, što nam većih plodova donosi. A gdje je pod suncem 
jedno sredstvo donijelo onako bogati plod, kao što je otkup- 
ljenje čitavoga čovječanstva? Gdje je igdje na zemlji, i ikada 
u povijesti naše zemlje, jedno drvo urodilo plodom, kao što 
je plod srednjega golgotskoga križa? Da je taj veličanstveni 
plod došao baš po križu, to nam je posebno drago. Ni jedno 
drugo sredstvo ne bi Spasitelju bilo tako teško kao križ. Ali 
ni jedno drugo ne bi tako očito pokazivalo ni ljubavi Njegove, 
kao što je pokazuje križ. O ljubavi, pojme nebeski! Kome 
nisi draga? Što si veća, to si draža. A može li biti veće lju- 
bavi nego je ona na križu! Može li biti u svemiru nešto uzvi- 
šenije i draže nego je Spasiteljev križ! 

Spasiteljev je križ povijesno središte. Prije dolaska Spasi- 
teljeva svi narodi svijeta teže za njim. Vodi ih izabrani izra- 

elski narod. Nakon smrti Spasiteljeve na križu svi se narodi 
obraćaju na križ kao na polaznu točku. Jedni se ponose nji- 
me, a drugi su protiv njega. Ali za sve imade golemo značenje. 
Prije je križa bio samo jedan izabrani narod — narod izrael- 
ski. Nakon križa mogu biti izabrani svi narodi, štaviše, svi 
su i pozvani da budu izabrani. U kršćanstvu više »nema ni 
Židova ni Grka, nema ni roba ni slobodnjaka, nema ni mu- 
ško ni žensko, jer ste vi svi jedno u Kristu Isusu« (Gal 3, 28). 
»Jer nema razlike između Židova i Grka; jer je isti Gospodin 
sviju, bogat za sve, koji ga prizivaju. Jer svaki, koji god pri- 
ziva ime Gospodnje, spasit će se« (Rim 10, 12-13). »Sila je 
naime Božja na spasenje svakome, koji vjeruje« (Rim 1, 16). 

Na mokričkim križevima ne visi Spasitelj, ali ni razboj- 
nici. Pod njima počivaju dobri kršćani — katolici. Da nijesu 
cijenili križ, sigurno si ga ne bi postavili nadgrobnim spome- 
nikom. 

Ova su mi tri križa — tri nadgrobna spomenika — daleko 
draža, nego toliki drugi spomenici, pa bili i od najveće umjet- 
ničke vrijednosti. Mnogi si podižu obiteljske grobnice. I ve- 
like. I lijepe. Umjetnički izrađene. I skupocjene su. Oko sa 
zadovoljstvom počiva na njima. Ugađaju svim ljepotnim osje- 
ćajima. Ali križa nemaju. Kakva onda korist od njih? To je 
spomenik živoj rodbini, a ne dušama pokojnika. Živa se rod- 
bina ponosi, što je podigla krasnu grobnicu. Ona dobiva 
priznanje radi svoga ukusa i bogatstva. Njoj se svijet divi! 
A duše pokojničke? Njima bi pomogao samo križ na grobnici. 
Vjera u križ na grobnici. Njima pomažu samo žarke molitve 
i dobra djela što potječu iz vjere i ljubavi prema križu. 

Druge grobnice imadu i križ na sebi. No on je tako malen, 
da ga jedva i primjetiš. Kao da se stide križa. Ili je križić 
gore, jer je to običaj u kraju gdje žive. Takav će križić slabo 
pomoći pokojnicima. Križ Ti je na pomoć, bio Ti živ ili mrtav, 
samo onda, ako živiš po križu. A živjet ćeš po križu, ako si 
ga ljubio. Ljubit ćeš ga, ako si ga spoznao. A spoznat ćeš 
ga, ako si pokazao dobru volju za suradnju s milošću Božjom! 

* 

Bezbroj je ljudi, koji uživaju u lijepim mramornim nad- 
grobnim spomenicima. Nema sumnje, da je podizanje grob- 
nica i nadgrobnih spomenika u sebi plemenita stvar. To po- 
kazuje vjeru živih u uskrsnuće mrtvih. A nauka o uskrsnuću 
tijela je jedna od velikih istina sv. kršćanske vjere. To poka- 

zuje i ljubav i skrb živih za mrtve. A ljubav je opet kraljica 
svih kreposti i uvjet da naša djela budu zaslužna pred Bogom. 
Podizanje je grobnica i spomenika osobito jak dokaz vjere 
u prekogrobni — vječni život. Jednako i za vjeru u nauku 
Crkve o općinstvu svetih. I baš toga radi, što su grobnice i 
nadgrobni spomenici po naravi stvari dokazom vjere u uskrs- 
nuće tijela, dokazom vjere u vječni život i općinstvo svetih 



Grobovi u »Tihoj dolini«, ispod kapelice sv. Ane, 
u mokričkom parku. 


i dokazom tople pošte živih prema pokojnicima, Crkva i želi 
i preporučuje podizanje spomenika. Crkva želi, neka grob- 
nice i spomenike rese lijepi, kršćanski natpisi. Neka bude 

na njima slika i simbola uzetih iz kršć. vjere. Neka budu 
grobovi i cvijećem nasađeni. Crkva traži red i čistoću na 
groblju. Groblje neka bude i ograđeno, da se točno luči car- 
stvo mrtvih od carstva živih. Neka i ograda sjeća živoga 
čovjeka: Pazi kad stupaš u carstvo mrtvih! Vani ostavi gre- 
šne misli i želje. Pokaj se za opaka djela. Po carstvu mrtvih 
smiješ hodati samo čistim srcem i dušom punom ljubavi. 
Sjeti se, da je mnogo njih iz carstva pokojničkoga, koji su 
u mukama čistilišnim i vapiju k Tebi za pomoć: »Smilujte 
se meni, smilujte se meni, barem vi, prijatelji moji« (Job 
16, 21). — Kako su duboke i lijepe misli, koje vode Crkvu 
kad se brne za podizanje grobnica i nadgrobnih spomenika 
pokojnicima! Kako su plemeniti svi oni živi, koji vjerno 
slijede Crkvu, a jednako i pokojnici, koji su s tim plemenitim 
mislima pošli s ovoga svijeta i blago u Gospodinu usnuli! 

Rijetko ćeš naći nadgrobni spomenik, koji bi ovako zorno 
i jasno pokazivao sve kršćanske misli, što ih nadgrobni spo- 
menik krije u sebi, kao ovi naši križevi. Kod drugih spome- 
nika pažnja Ti je razdijeljena. Gledaš i oblik spomenika. I 
kamen, od koga je načinjen. Pa natpis, kojim je spomenik 
ukrašen Na dnu gledaš potpis umjetnika, koji ga je načinio. 
Promatraš cvijeće, kojim je posut. Čitaš i darovatelje vije- 
naca, kojima je prekrit. Razmišljaš o cijeni spomenika. Raču- 
naš i godine koliko je star. Ispituješ život pokojnikov, koji 
je pod spomenikom. Važeš djela i zasluge njegove za javni 
život. Tražiš i potomke njegove. — Ovdje svega toga nema. 
Ovdje su samo križevi. I pažnja je Tvoja sva samo na križe- 
vima. 

* 

Kad god prolazim mimo, hvata me posebno čuvstvo. To je 
čuvstvo puno osjećaja za mrtve. Naročito za one, koji su pod 
križevima. Čitao sam negdje na nadgrobnom spomeniku: »Ja 
ćeš biti, Ti sam bio«. Duboka misao! Mrtvi iz groba upozo- 
ruje živoga prolaznika. Stani, putniče! Zamisli se! I ja sam 
nekada bio živ kao i Ti. I mlad kao i Ti. Zdrav, pun radosti 
i veselja, kao i Ti. Sanjao sam o sretnoj budućnosti kao i Ti. 
Velike sam nacrte pravio kao i Ti. Jednoga sam dana — kad 
sam se najmanje nadao — pošao s površine zemlje u utrobu 
njezinu. Iz carstva živih u carstvo mrtvih. Iz vremena u vječ- 
nost. »Ja ćeš biti.« Doći ćeš i Ti k meni. Pazi, da budeš uvi- 
jek spreman! Ja iz groba nikada više k Tebi, nikada više u 
ljudskoj smrtnoj formi na zemlju, ali Ti ćeš sigurno k meni. 

Da ćeš nestati sa zemlje, ta je sigurnost tako očita, kao i ona, 
da si se jednom pojavio na zemlji. Rijetko je koja činjenica 
tako sigurna kao ova, da ćemo morati ostaviti ovaj život. 
A ipak ljudi nerado misle na nju. Kamo sreće, kad bi ljudi 
više mislili na nju i ozbiljnije računali s njome! 

Groblje se zove u povijesti Crkve dormitorium — počiva- 
lište. Tu samo počivaju pokojnici, a ne ostaju trajno. Kao 
što se čovjek ujutro iz sna budi, tako će doći jedno jutro — 
jedan dan, kada će se i mrtvi probuditi na život. To će biti 
novi život, život, koji ne pozna mijene dana i noći. život, 
koji ne pozna umora, život, koji više ne treba ni sna ni po- 
činka. U novom će životu biti sve vedro. Uvijek dan. I životne 
će sile biti uvijek svježe i mlade, jer ćemo biti tijesno i neraz- 
druživo povezani s Onim »koji razveseljuje mladost moju« 
(Ps 42, 4). 

Kad se čovjek sprema na počinak, želi biti daleko od buke, 
želi imati što više mira. I Crkva želi, da groblja, gdje poči- 
vaju njezina pokojna djeca, budu što dalje od buke, u što 
većoj osamini, da pokojnici imaju mnogo mira. Mokrički po- 
kojnici uživaju upravo divan mir. Posjete ih koji put izletnici. 
Posjet je kratak. Traje samo čas. Izletnici ne vole gledati, a 
još manje razmišljati o grobnim humcima. Oni radije sanjaju 

0 zlatnim brdima. Radije ganjaju i hvataju oblake, nego da 
misle na grobne humke. Zlatnih brda nikada ne će vidjeti. 
Ni oblaka pohvatati. Ali pod grobne će humke ipak morati 
saći. Prođe mimo i koje vlastelinsko družinče. Pitomo je. 
Dobroćudno je. Mimo križeva prolazi tiho, jer osjeća pijetet. 
A mrtvima želi samo mir Božji. Našim pokojnicima čine dru- 
štvo samo ptice. Slavuj i zeba. žune i kosovi, ševa ventulija 

1 mali palčić. Narodna pjesma moli ptice, neka ne pjevaju 
dok umoran junak spava. Napose se obraća k slavuju, koji 
bi svojim slatkim glasom mogao i umorna junaka iz sna 
probuditi, pa ga zaklinje: 

»Slavuj ptico, ti ne pjevaj rano, 

Trudan Relja, neka si počine.« 

I naši pokojnici spavaju, počivaju. No njihov je počinak 
takve naravi, da ih ptice ne bude. Niti im smetaju u snu. 
Oni i u snu čuju. I u snu rado slušaju ptice. To su drage 
sestrice ptice — kako bi rekao sv. Franjo Asiški — koje svo- 
jim pjevom slave Boga. Pokojnicima — bili u nebu ili čisti- 
štu — drag je svaki stvor, koji slavi Boga. Tako su im drage 

i ove mokričke drobne ptičice. Mlad junak, kad se u snu 
odmorio, i ugodno raspoložen ujutro rano ustao, rado sluša 
pjesme. To je poznato i narodnoj pjesmi, pa zato zove sla- 
vuja: 

»Slavuj ptico, ded zapjevaj rano, 

Mlad je Relja, pjesme su mu drage.« 

Slavuj ptico! I vi, ptice, što ste u društvu sa slavujem! 
Pjevajte rado. Pjevajte veselo. Pjevajte neumorno. Slavite 
Boga, jer je svake časti i slave dostojan. Radi dobrih djela, 
dobrih ljudi i vašega pjeva neka bude blag i milosrdan mrtvi- 
ma! 

8. SVETI JOSIP NA LIVADI 

Čim si stupio u perivoj, odmah se preda Te prostre bujna 
livada. Ima oblik četverokuta. Oko nje se poredalo ukrasno 
drveće. Na ulazu su s jedne i druge strane tankovrhe jele. 
Desno su dvije lipe i drveni stol pod njima. Lijevo su tri 
platane i okrugli mali stol od kamena. Dalje je desno tulipan- 
drvo. Krasno je razvijeno. Rijedak je primjerak i u cijeloj 
Evropi. Cvjetovi su mu slični tulipanu, pa odatle vuče i ime 
tulipan-drvo. 

Kad su prošle godine bile djevojčice — gimnazijalke iz 
Zagreba s jednom profesoricom i katehetom ovdje na izletu, 
bilo je strašno nevrijeme. Kiša je lijevala kao iz kabla. Nikud 
se nije moglo. Bojale su se, da im u školi ne će vjerovati, da 
su bile na izletu. A one bi htjele nešto uzeti iz Mokrica, da 
dokažu svoje junaštvo, da su ipak bile na izletu. Lako Ti je 
ići na izlet kad je lijepo i toplo vrijeme! Ali poći na izlet 
po ružnom vremenu kao što je bilo ovom zgodom, to je pravo 
junaštvo. Nevjerojatan je bio ovaj izlet, ali istinit. Kad bi Ti 
netko ispričao u pojedinostima ovaj izlet, mislio bi da Ti 
priča priče iz tisuću i jedne noći. Tako je bilo neugodno vri- 
jeme! No dobri Bog, koji voli djecu, a osobito dobru i odgo- 
jenu djecu kao što su ova, sačuvao ih je od nahlade i sve 
poteškoće sretno riješio. Djeca su to rado priznala i kod 
blagoslova se u gradskoj kapelici u kuli, što ga je služio nji- 
hov kateheta, srdačno Bogu zahvalila. Djeca su ponijela sa 
sobom nekoliko cvjetova s tulipan-drveta kao najjači dokaz, 

da su bila na izletu. v . 

Nasuprot je tulipan-drvetu japanska trešnja. Naokolo se 
redaju magnolia elegans (ukrasna magnolija), čitav red obič- 


nih bukava, pa sibirska bukva, crvena bukva, mistične cipre- 
se, Wellingtonia (Sequoia gigantea, sekvoja, velingtonija, ma- 
mutovac) i tko bi sve izbrojio. 

Nasred se livade nalazi spomenik sv. Josipa. On je novi- 
jega datuma. Podignut je prošloga ljeta. Načinjen je u duhu 
tradicionalne crkvene — pobožne umjetnosti. Jednostavan je 
i skroman kao što je bio i sv. Josip. Izrađivala su ga dva 
dobra i vrijedna starca. Dali su si puno truda. Po vanjštini 
su obadvojica kao stvoreni za izrađivanje pobožnih spome- 
nika. 

Kip je blagoslovljen 7. studenoga 1939. Blagoslovio ga je 
sjemenišni ravnatelj zagrebački kanonik Krešimir Pećnjak. 
Bili su nazočni i bogoslovi Nadb. sjemeništa iz Zagreba. Za 
njih je ravnateljstvo sjemenišno kupilo ovo dobro, pa ih je 
i ovom zgodom pozvalo u Mokrice, da slava bude veća. Kad 
je blagoslov bio gotov, održao je ravnatelj Pećnjak dirljivo 
slovo o sv. Josipu. 

— Promatrajte kip — proslovio je ravnatelj. Po vanjštini 
je sv. Josip mnogo sličan Isusu. Sličan u licu. Sličan po bla- 
gom pogledu. Izgleda kao Isus. I opravdana je vanjska slič- 
nost sv. Josipa s Isusom, jer je sv. Josip po duši, iza Majke 
Božje, bio Isusu najsličniji. Sv. Pismo ga zove pravednim 
mužem (Mt 1, 15). Pravednost je pojam, kojim često u du- 
hovnom životu obuhvatamo sve kreposti i bogoslovske i ćudo- 
redne. Kad nekoga nazovemo pravednim, rekli smo o njemu 
svako dobro, dali smo mu najljepšu svjedodžbu. »Pravednik 
će cvasti kao palma, i množit će se kao libanonski cedar« 
(Ps 91, 13). Sv. Josip je onaj »vjerni i mudri sluga, koga je 
postavio njegov gospodar nad slugama svojim, da im daje 
hranu na vrijeme«. On je onaj sluga, koga će njegov gospodar 
»postaviti nad svim imanjem svojim« (Mt 24, 45 i 47). 

— I postavio je Bog sv. Josipa nad svim imanjem svojim. 
Ta što ima Bog veće i draže, nego je jedinorođeni njegov 
Sin. To najveće blago povjerio je Bog očinskoj skrbi sv. Jo- 
sipa. Sveti je Josip časno vršio svoju dužnost. Brinuo se za 
Isusa još prije nego se rodio. Kad je sv. Josip htio »tajno 
otpustiti« (Mt 1, 19) Mariju, javi mu se u snu anđeo Gospod- 
nji govoreći: »Josipe, sine Davidov, ne boj se uzeti k sebi 
Marije, žene svoje, jer ono, što se u njoj začelo, od Duha je 
Svetoga« (Mt 1, 20). »Kad se Josip probudi od sna učini, 
kako mu zapovjedi anđeo Gospodnji i uze k sebi ženu svoju« 
(Mt 1, 24). Mariju prati u Betlehem. A pastiri, kad su došli 

Isusu na poklon, »nađoše Mariju i Josipa i djetešce, gdje leži 
u jaslama« (Lk 2, 16). S djetetom i Marijom bježi u Egipat. 
Boravi uz Isusa i skrbi se za njih u Egiptu. »I bijaše ondje 
(u Egiptu) do smrti Herodove« (Mt 2, 15). U izraelsku se 
zemlju vraća tek nakon smrti Herodove. »I došavši nastani 
se u gradu, koji se zove Nazaret« (Mt 2, 23). Kad je Isusu 
bilo 12 godina, vodili su ga Marija i Josip u Jeruzalem u hram. 
Kad ga poslije tri dana nađoše u hramu, reče mu Majka: 
»Sine, šta učini nama tako? Evo, otac tvoj i ja žalosni smo 
te tražili« (Lk 2, 48). Ljubav je Josipova bila prema Isusu 
tako nježna, da su Židovi mislili, da je Isus sin Josipov. »Nije 
li ovo Isus, sin Josipov, kojemu mi znamo oca i mater? Kako 
dakle ovaj sada govori: Sišao sam s neba« (Iv 6, 42). 

— Sveti Josip drži u ruci ljiljan. Simbol djevičanstva. 
Radi čista ga je, nedužna i nevina života, odabrao Bog zaruč- 
nikom djevičanskoj Majci Mariji. Samo djevičanski je muž 
bio dostojan da bude zaručnikom i čuvarom djevičanske 
Majke. Radi djevičanskoga života ga i zove Crkva: »Stidljivi 
čuvaru djevica!« Sv. Pavao posebnu brigu posvećuje djevi- 
cama: »A za djevice nemam zapovijedi Gospodnje, nego da- 
jem savjet«. Tko je neoženjen brine se za Gospodnje, kako 
će ugoditi Gospodinu. A koji je oženjen brine se za svjetsko, 
kako će ugoditi ženi, pa je razdijeljen. I žena neudata i dje- 
vica brine se za Gospodnje, da bude sveta tijelom i dušom; 
a koja je udata brine se za svjetsko, kako će ugoditi mužu. 
A ovo govorim na korist vama samim, ne da vam postavim 
zamku na vrat, nego da časno i ustrajno služite Gospodinu 
bez smetnje. Tako i onaj, koji udaje svoju djevicu, dobro 
čini, a onaj, koji ne udaje, bolje čini ( I Kor 7, 25; 32-35; 38). 
Crkva veli za nevine mučenike — nedužnu djecu, što ju He- 
rod dao pogubiti radi Isusa: »Ovi su, koji se ne okaljaše sa 
ženama, jer su djevice; ovi idu za Janjetom, kud god ono 
pođe« (Otkriv. 14, 4). 

— Kršćanstvo je, a napose Kat. Crkva, vazda izdizala dje- 
vičanstvo nad bračni stalež. A zašto? Što čovjek čistije živi, 
to se više izdiže nad stvar, to je sličniji Bogu i anđelima. 
Bog je duh; nema tijela. Tako i anđeli. Čist čovjek kao da je 
izašao iz tijela, ne služi više tijelu, nego se diže k Bogu i živi 
božanskim životom. Bog i anđeli nemaju tijela. Prema tome 
ni tjelesnih zahtjeva. Čist čovjek ima tijelo i tjelesne požude, 
ali ih je tako podvrgao duhu, da su u punoj vlasti duha. Služi 

se njima samo onda i onoliko koliko pomažu duhu k sjedi- 
njenju s Bogom. 

— Bog Otac odvijeka rodi drugu božansku osobu — Sina. 
To je rođenje uzvišeno, duhovno. Otac rodi Sina kao misao 
svoju. Zato se i zove druga božanska osoba Misao Božja, 
Riječ Božja. U tome rođenju nema ni trunka tvarnoga. To 
je rođenje djevičansko i duhovno u najuzvišenijem smislu. 
Čistije se i djevičanskije i duhovnije ne da ni zamisliti. To 
je prvo rođenje Sina Božjega. Vječno je to rođenje, jer od- 
vijeka traje i dovijeka će trajati. 

— Sin se Božji rodi i u vremenu. To je rođenje Sina Bo- 
žjega u ljudskoj naravi. I to je rođenje djevičansko. Bog oda- 
bire za majku svome Sinu djevicu Mariju. Ona nije obična 
djevica, nego Djevica, koja je izuzeta od svega, od svih poslje- 
dica, koje dolaze od neuredne uporabe tvari i duha, kao što 
je istočni grijeh i osobni grijeh. Izuzeta je i od svega onoga, 
što bi moglo dovesti do neuredne uporabe tvari i duha, kao 
što su raznovrsne požude u čovjeku. Povrh toga je Djevica 
ukrašena svim vrlinama duha i tijela, da bude što uzvišenija 
i što duhovnija, i tako što bliža i što sličnija prvom Roditelju 
Riječi Božje — Ocu nebeskom. Ovo rođenje Sina Božjega 
nije jednako onome rođenju odvijeka. Ali mu je u bitnome 
slično. Prvo je djevičansko. I drugo je djevičansko. Sin Božji 
nije rođen u vremenu »ni od volje tjelesne, niti od volje mu- 
ževlje, nego od Boga« (Iv 1, 13). Prvo rođenje ne pozna uopće 
materije, a drugo se sastoji u uzimanju ljudske naravi od 
ljudske naravi Marijine, u uzimanju materije od materije, 
ali bez sudjelovanja materije. Sudjelovanje materije zamje- 
njuje sudjelovanje Duha. 

— Postoji i treće rođenje Sina Božjega. To je mistično 
rođenje Sina Božjega. Zbiva se svaki dan na našim oltarima. 
Po svećeničkim se riječima pretvara kruh u Presveto Tijelo, 
a vino u Presvetu Krv Isusovu. Isus je pod prilikama kruha 
i vina uistinu, stvarno i bitno nazočan. Kao što je prvo i dru- 
go rođenje druge božanske osobe djevičansko, tako treba da 
bude i ovo treće. Da i ovo rođenje može biti djevičansko, 
treba da roditelj, svećenik bude djevica. Zato Crkva želi, da 
svećenik — mistični roditelj Kristov u presv. Euharistiji — 
živi djevičanski. Evo Vam, predragi, jedan duboki, vrhuna- 
ravni razlog svećeničkoga celibata uz tolike druge vrhunarav- 
noga i naravnoga reda, što ih Crkva iznosi u prilog celibatu. 
Svećenik kod mističnoga rođenja Riječi Božje mora biti sli- 

čan Ocu nebeskom i Djevici Mariji. Inače nije dostojan roditi 
Krista. A sličan će biti i Ocu nebeskom i Majci Mariji, ako 
bude posjedovao što više vrlina duha, a naročito roditeljsku 
vrlinu Očevu i Marijinu — sveto djevičanstvo! 

— Na kipu vidite, da sv. Josip drži jednu ruku ispruženu. 
Pružiti nad nekim ruku znači uzeti ga u zaštitu. Pomoći mu. 
Pomagao je sv. Josip Isusu i Mariji na svakom koraku. Ru- 
kama je privređivao svakidašnji kruh cijeloj svetoj Obitelji. 
Razumije sve životne borbe i poteškoće, jer ih je sam na 
sebi iskusio. Zagovor mu je moćan, jer je hranitelj Isusov i 
vjerni čuvar Majke Njegove. Zato ga je i Crkva proglasila 
svojim zaštitnikom. Zato smo mu, eto i mi podigli spomenik 
ovdje. Neka bdije nad sjemeništem i Mokricama, kako je 
bdio nad svetom Obitelji. Neka čuva i štiti sjemenište i sje- 
menišna dobra kako je nekoć očinskom skrbi čuvao i štitio 
svetu Obitelj. 

Bogoslovi su na koncu zapjevali u čast svetom Josipu 
krasnu pjesmu: »Svetim hramom skladan ori pjesme romon«. 
Pjevali su veselo i oduševljeno. Tako je ljupko odzvanjalo po 
Mokricama: 

»Josipe, uza me stoj! 

Josipe, uza me stoj!« 

Tako je u svetom veselju i nedužnoj razdraganosti svršio 
i ovaj nezaboravni dan blagoslova kipa sv. Josipa. 

* 

Danas sam, 8. siječnja 1940. oko 11 sati pohodio sv. Josipa. 
Drag je i mio kao i na dan blagoslova. Sa svih ga se strana 
lijepo vidi. I iz daleka ga se vidi. Majestetičan ili veličan- 
stven je. Ozbiljan je i očinski blag. Na glavi ima snijega, a 
ruku mu se inje hvata. I okolica je sva u inju. Uistinu roman- 
tičan prizor! Bili smo sami, pak sam ga dulje i dublje pro- 
matrao. Učinio je na me dojam, kao da razmišlja, što sve 
sjemenište treba, u čem mu je potrebna pomoć. 

Razmišlja o bogoslovima. Bogoslova ima lijepi broj. Pred- 
ratni broj. Dobri su. Rado slušaju. Sjećaju se dobro, da je 
Isus rekao predstavnicima crkvenoga autoriteta ili vlasti: 
»Tko vas sluša, mene sluša, i tko vas prezire, mene prezire. 
A tko mene prezire, prezire Onoga, koji me je poslao« (Lk 
10, 16). Znadu vrlo dobro, da je maxima crux vita communis 
(Najveći je križ zajednički život). Pogotovo u ovako velikom 
zavodu kao što je naš. Međutim lijepo u miru žive. Slažu se 
unatoč razlike narodnosti, jezika, biskupija, krajeva i ćudi. 

Pred očima imadu univerzalnost ili općenitost Katoličke Cr- 
kve. Sve, što ih veže, oplemenjuje i diže k Bogu, to goje i 
njeguju, a ideje, koje bi ih mogle razdvajati, puštaju po stra- 
ni. Ideal nam je svima, da zavodski život bude sličan ideal- 
nom obiteljskom životu. Kao što se u plemenito odgojenoj 
obitelji svi članovi natječu, tko će biti finiji, otmjeniji i 
susretljiviji prema drugome, tako je poželjno da bude i u 
zavodu. 

Marljivo uče. Naučili su, i duboko k srcu uzimaju, da je 
čitavo kršćanstvo usredotočeno u ljubavi. Kršćansko se savr- 
šenstvo mjeri po ljubavi. Što više ljubavi prema Bogu i oko- 
lini, to si savršeniji. Ljubav se opet k Bogu važe po ljubavi 
k bližnjemu. Ne može čovjek imati prave i istinske ljubavi k 
Bogu, ako nema ljubavi k bližnjemu. Lijepo primjećuje sv. 
Ivan, apostol ljubavi : »Ako tko reče: ljubim Boga, a mrzi 
na brata svojega, lažac je; jer tko ne ljubi brata svojega, 
kojega vidi, kako može ljubiti Boga, koga ne vidi«? (1 Iv 4, 20). 
Sv. Pavao im toplo stavlja na srce: »Obucite se dakle kao 
izabranici Božji, sveti i Ijubezni, u srdačno milosrđe, dobrotu, 
poniznost, krotkost i strpljivost; podnoseći jedan drugoga i 
praštajući jedan drugome, ako ima tko tužbu na koga: kao 
što je i Gospodin vama oprostio, tako i vi. A povrh svega toga 
imajte ljubav, koja je veza savršenstva« (Kološ 2, 12-14). 

No bogoslova je još uvijek premalo na ovako veliku Nad- 
biskupiju. Starci svećenici nužno traže mir, da otpočinu izmu- 
čene kosti. I umiru. Ovaj svijet zamjenjuju drugim, boljim. 
A zamjene nema u dovoljnoj mjeri. Posreduj, sv. Josipe, to 
te srdačno molimo, za veći broj svećeničkih zvanja. Da sve- 
ćenika bude obilno. Da budu sveti. Da budu po Srcu Isusovu. 
Da se budu kod duhovne izgradnje ugledali u Tvoga gojenca, 
Sina Božjega, koji je »napredovao u mudrosti i u dobi i u 
milosti kod Boga i ljudi« (Lk 2, 52). 

Sv. Josip razmišlja i o sjemenišnoj ekonomiji. Gleda kako 
se marljivo radi. Brižno skrbi. Na sve pazi. Pomno čuva. Sve 
iskorišćuje. Kako se racionalno sadi voćnjak. Uzgaja šuma. 
Obrađuju polja i livade. Sve to gleda. Sve ga veseli. I nosi 
sjemenišna ekonomija. I lijepo nosi. No sjemenište ima i 
veliki broj konzumenata ili potrošača. I dobri su konzumenti. 
Mladi su. Zdravi. Za konzum uvijek spremni! Hvala Bogu, 
da je tako! Svećenik danas treba mnogo fizičke snage, a fizi- 
čke snage nema bez konzuma! 

Sjemenište ne pozna bogatstva, ali ni krajnjega siroma- 
štva. Ono živi kao da svaki dan moli: »Siromaštva i bogatstva 

20 D r tanko Penić, Sabrana djela, I. 


305 






POGLAVARSTVO I STUDENTI IV. TEČAJA BOGOSLOVSKOG SJEMENIŠTA U ZAGREBU 

(1936. GOD.). 

I. red (sjede), s lijeva na desno: Ante Igrec (dr filozofije, župnik u Biškupcu); dr Janko Penić, 
duhovnik; Krešimir Pećnjak, kanonik i rektor; dr Dragutin Hren, prefekt; Stjepan Kukolja, magi- 

ster; Jure Burić (umirovljeni župnik u Visu). 

II. red: Nikola Marulić; Andrija Barišić (umro kao krašićki župnik); Ivan Trajber (župnik u Gušću); 
Franjo Ljubetić (prebendar u Zagrebu); Ivan Franjetić (umirovljeni župnik, Kutjevo); Mile Ljubić 

(poginuo); Aleksa Kokić (pjesnik, umro); Alojzije Vojvoda (župnik i dekan u Prelogu). 

III. red: Stanko Rajtar (župnik i dekan u Đurđevcu); Mirko Kočila (umirovljeni župnik, Sv. Juraj 
u Trnju); Franjo Duda (župnik u Krasu, otok Krk); Marcel Rogina (župnik u Svetoj Nedjelji, Samo- 
bor); Albe Vidaković (maestro, umro); Antun Frimel (župnik u Kustošiji, Zagreb); Petar Široki 

(župnik u Tumašici). 

IV. red: Stjepan Benić (župnik u Jakšiću); Josip Jambrošić (župnik u Macincu, umro); Pavao Belko 
(umirovljeni župnik, Sveti Ivan Zelina); Marijan Mihelčić (župnik Svete Obitelji, Zagreb); Vilim 
Gutvvald (umirovljeni župnik, Donji čehi, župa Sveta Klara); Josip a Igrec (župnik u Žakanju); 

Stjepan Šćurić (poginuo za vrijeme II. svjetskog rata). 


OJ 

O 




ne daj mi. Gospode. Udijeli mi samo ono, što mi je potrebno 
za život« (Izr 30, 8). čudna pojava! Sjemeništa Kat. Crkve 
nijesu nikad obilovala. Ni onda, kad je Crkva bila imućnija. 
Pa ni u srednjem vijeku, kad je Crkva bila na vrhuncu svje- 
tovne vlasti i mnogo posjedovala. Izgleda, da Bog ne dopušta 
sjemeništima bogatstva. Obilje i bogatstvo nijesu nikada po- 
željni gosti u duhovnim institucijama ili ustanovama. Kako 
nepovoljno djeluju na pojedinca u duhovnom životu, tako 
djeluju i na zajednicu. Što je materije (tvari) više, to je duha 
manje. Rijetko idu duh i materija uporedo naprijed. Jedan 
se razvija na štetu drugoga. Bolje je, da se duh razvija na 
štetu materije, nego materija na štetu duha. Čovjek, koji živi 
samo za duh i njegove vrline, sigurno će steći bar toliko 
materije, koliko je najnužnije za život. Onaj pak, koji se sav 
dao samo na materiju, može se toliko materijalizirati, da 
sasvim uguši duh u sebi. 

No ni preveliko siromaštvo ne djeluje dobro na duhovni 
život. Ako si neprestano zabrinut za koru svagdanjega kruha, 
postaješ s vremenom potišten. Mrzovoljast. Snužden. Prema 
svemu apatičan ili ravnodušan. I cinik ili bezočnik. U čo- 
vjeku se razvija zavist prema onima, koji obiluju. I mržnja. 
Pomišlja se i na osvetu. U takvim prilikama gubi čovjek svaki 
smisao za nešto lijepa i plemenita. Nema volje ni veselja 
za rad. 

I u zavodima zlo djeluje veliko siromaštvo. Kad pitomci 
nemaju ni ono, što je najnužnije, prigovaraju, bune se. Stara 
je riječ: dobra kuhinja, dobra disciplina. Kad si vidio, da se 
siti ljudi bune? A gladni i revoluciju dižu. Auto ne ide bez 
benzina. Ni čovjek na posao bez hrane. Jednako se ni od pito- 
maca ne može tražiti da marljivo uče i savjesno vrše dnevni 
red, ako su gladni. 

Lijepa je misao, da je zaštitnikom sjemenišnih dobara iza- 
bran baš sv. Josip. Sam se u životu mnogo mučio oko izdr- 
žavanja sv. Obitelji, pak zato potpuno shvaća ekonomske 
potrebe i ovako velike obitelji kao što je naše Sjemenište. 
No sv. Josip ne izvodi svojih planova sam izravno. On se 
služi ljudima. Dva su čovjeka, s kojima počinje novo razdo- 
blje mokričke povijesti: Krešimir Pećnjak i Sreć- 
ko Berger. Ravnatelj je Pećnjak odmah od početka svoje 
ravnateljske službe nastojao ostvariti želju Crkve, da sjeme- 
nište ima svoj ljetnikovac. A Srećko je Berger svojim proni- 
cavim privrednim duhom i bogatim životnim iskustvom mno- 

iVfj* Savjeta dao ravnatelju Pećnjaku. Srećko je Berger 
n t ° 1 ° susn ; d h v sv ojom suradnjom oko realizacije ili 

siemJnT pojedinih nacrta > da će ga se Nadb. bogoslovsko 
jememste, a napose Mokrice, trajno i ugodno sjećati. 

i dVa čov j eka SV °J™ Požrtvovnim zajedničkim radom 

najn °^ mokričku Povijest. Kad god će se pove- 
sti razgovor o Mokricama, svakiput će biti govor i o ovoj 

sv °Josip ZaS UZnlh liudl ’ S ko ' ima se tako mudro poslužio 


9. »PTICE NEBESKE NITI SIJU NITI ŽANJU . . . « 


U mokrickom perivoju ima mnogo ptica. Svih rodova i 
svih vrsti. Od najvećih do najmanjih. Od ogromna jastreba 
do sitne sjenice. Od lijepe grlice, čiju ljepotu ističe već »Pje- 
sma nam Pjesmama« (1, 10) do odvratne vrane. Od korisne 
zune do štetočinja čvoraka. 


Sve su životinje stvorene radi čovjeka, da budu čovjeku 
na korist, čovjek ima od životinja u prvom redu materijalnu 
korist. Meso njihovo jede. Od krzna si načini šubaru i kožuh. 

d koze čizme i opanke. Tako je i s pticama. Meso njihovo 
jede, a perje upotrebljava za grijanje. 

No životinjski svijet daje čovjeku i lijepu pouku. Služi 
mu i na duhovnu korist. Već mudri Salamon iskreno prizna- 
je: »Tri su mi stvari odveć teške: Put orlov u nebo, put zmi- 
jin P° stijeni, put broda po moru« (Izr 30, 19). čovjek, kud 
god hoda, ostavlja trag. Tako i sve životinje, bile četvero- 
nozne ih dvonožne. Te tragove opažaš i možeš ih dokazati 
Orao, i jednako sve ptice, kad lete po zraku, ne ostavljaju 
traga, ostaju bez dokaza. Tako i zmija kad se vere po kame- 
nju. Tako i brodovi kad plove po moru. Daj, shvati to čo- 
vječe, ako možeš! A ipak se dičiš, da si daleko nad životi- 
njama! Salamon se divi mudrosti životinja i priznaje, da su 
mudrije od mudraca: »četvero ima maleno na zemlji, ali 
mudrije od mudraca. Mravi, koji su slab rod, ali opet' pri- 
pravljaju u ljetu sebi hranu. Zečevi, koji su nejak rod, ali 
opet u kamenu grade sebi kuću. Skakavci, koji nemaju kra- 
lja, ali opet svi idu jatom. I gušterica, koja se pridržava ru- 
kama, i prebiva u kraljevskim dvorima« (Izr 30, 24-28). Sa- 
lamona toliko oduševljava marljivost i mudrost mrava, da 
šalje lijenčinu k mravu u školu. »Idi k mravu, lijenčino, i 
gledaj putove njegove i nauči mudrost. Nema vođe, ni upra- 

vitelja, ni gospodara. I opet pripravlja sebi ljeti hranu i sku- 
plja u vrijeme žetve što će jesti« (Izr 6, 6-8). Gledaj zečeve! 
Plašljivi su i slabi. A ipak, kako se mudro snalaze! Bježe u 
rupe i zaklone od kamena da spasu život sebi i mladima. 
Skakavci se ujutro dižu kao vojska iz okola ili logora. Preko 
dana lete u najljepšem redu. Navečer se zajedno vraćaju i u 
redu spuštaju na ležaj kao najbolji vojnici. Od ovih se sit- 
nih životinja može čovjek naučiti redu i disciplini. 

Kad je govor o guštericama, tu imam i vlastiti doživljaj. 
Sam sam ih promatrao, i to one male, kako se vješto penju 
po mokričkim gradskim zidovima. Nožicama se lijepo hva- 
taju po zidovima kao da imaju ruke. Kroz prozor su i u 
sobu dolazile. Nije mi bilo baš ugodno, kad sam ih vidio u 
sobi. Uzeo sam granu u ruke i mlatio žestoko da ih prestra- 
šim. Danas ih više nema, jer su im sva zakloništa uništena, 
kad je grad popravljan. Tako je, eto, nestalo ne samo zmija, 
nego i gušterica i u gradu i izvan grada, pa mogu doći u 
grad i boraviti u njemu i oni, koji se i previše boje ovih 
ne baš simpatičnih stvorova Božjih. 

Isus nas često potiče na pouzdanje i providnost Božju. 
»Ne brinite se tjeskobno za život svoj, što ćete jesti i što 
ćete piti, ni za tijelo svoje, u što ćete se obući« (Mt 6, 25). 
I dodaje: »Ta Otac vaš nebeski zna, da vam sve ovo treba« 
(Mt 6, 32). Kao dokaz za svoju tvrdnju uzima Isus ptice i 
ljiljane. »Pogledajte na ptice nebeske, kako niti siju niti ža- 
nju, niti sabiraju u žitnice, pa ih Otac vaš nebeski hrani. 
Niste li vi mnogo vredniji od njih« (Mt 6, 26). Poimence spo- 
minje vrapce kao ptice neznatne vrijednosti. »Ne prodaju li 
sć dva vrapca za novčić? Pa ni jedan od njih ne će pasti na 
zemlju bez Oca vašega. Ne bojte se dakle! Vi ste daleko 
vredniji od mnogo vrabaca« (Mt 10, 29, 31). I gavrane izrije- 
kom spominje. »Pogledajte gavrane, kako ne siju niti žanju, 
kako nemaju podruma ni žitnica, i Bog ih hrani. Koliko ste 
vi vredniji od ptica« (Lk 12, 24). Dokaz s ljiljanima kako je 
krasan! »Pogledajte ljiljane, kako rastu, ne trude se, niti 
predu, a ja vam kažem: Niti Salamon se u svoj slavi svojoj 
ne obuče kao jedan od njih. A kad travu, koja je danas na 
polju, a sutra se u peć baca, Bog tako odijeva, koliko će 
više vas, malovjerni?« (Lk 12, 27-28). Ovaj dokaz dobiva svu 
svoju puninu kad se sjetiš, da je i kraljica iz Sabe došla u 
pohode Salamonu, i kad vidje »jela na stolu njegovu, i sta- 
nove sluga njegovih, i dvorbu dvorana njegovih, i odijelo 

<ycuju. istina je sto sam ćula u svojoj zemlji 
kazano«™ Kr'io) i 7 ° ) mUdrOS “ * Voi ° i: 3 l» la ™ »U<= 

Da otkiije svu nježnost svoje ljubavi prema izraelskom 
nai oc u i gr adu Jeruzalemu, poslužio se Isus poredbom iz 
p cjeg svijeta. Uzeo je kao primjer kvočku: »Jeruzaleme, 
eiuza crne, koji ubijaš proroke i kamenuješ one, što su po- 
S an ! k°liko sam puta htio skupiti djecu tvoju, kao 

P j ! iće svoje pod krila, ali vi ne htjedo- 
, „* J l 2 3,31 ). Na pitanje, zašto je Isus uzeo kao primjer 
Oas kvocku, lijepo odgovara sv. Augustin (Tract. XV, in Io.). 

ruge pt ce, kao vrapci, lastavice, rode pokazuju svoju maj- 
činsku ljubav kad su s mladima na gnijezdu. Kvočka, više 
nego ruge ptice, pokazuje svoju veliku ljubav prema mla- 
dima i onda kad je daleko od njih. Kvocajući ih zove. Kad 
je ne slusaju, krilima maše i srdito gleda. Kad je koje pile 
o esno, i ona je snuždena. Sve to pokazuje posebnu skrb 
i ngu za mlade. Još vše! Ako je kvočka sama, pobjeći će 
pred jastrebom, lisicom odnosno psom. Ako su pilići s njom, 
skupljat ce ih brzo pod krila i uprijeti će svu snagu da od- 
bije neprijatelja pandžama. Samu sebe izlaže životnoj opas- 
nosti za mlade. I dogodilo se već bezbroj puta, da je kvo- 
cka u obrani životom nastradala, ali je pdićima život spa- 
sila Sama je s jastrebom odletjela na njegovo gnijezdo, da 
,.5... . zalo 8 a j mladim jastrebićima, ili s lisicom sašla 

u lišičju jamu, da bude predmetom gozbe lisici i mladima, a 
pilić’ su ostali tužno pijučući za nesretnom majkom. Dalje 
kokos je plodna ptica. Često nese jaja. Gotovo svaki dan’ 
Jajima hrani čovjeka. 


Tako je, eto, kvočka lijepa slika Kristove brižne skrbi za 
izraelski narod i za sve ljude. Slika Kristove junačke smrti 
za svu djecu Božju. I slika velikodušnosti Kristove, koji 

daje sebe za hranu ljudima pod prilikama kruha i vina. 

Kako su uzvišene misli sv. Augustina! Da ih on nije rodio i 
zapisao, tko bi do njih došao! Svi mi poznamo kvočku. Mno- 
go puta smo je vidjeli u životu. Mnogi je i svaki dan gle- 
daju. Ništa posebna na njoj ne vide. Kvočke bi i dalje sje- 
djele na jajima. I piliće pod krila skupljale. Toplim ih svo- 
jim perjem grijale. Brižno čeprkale pandžama po smetišti- 
ma. I crve pilićima tražile. I neumorno kvocale, a da nitko 
od nas ne bi ništa posebna u tome vidio. Nestajale bi kvo- 
cke jedna za drugom s ovoga svijeta, kao što nestaje i sve 

drugo živo. I mi bismo preko njih prelazili na dnevni red 
kao što prelazimo i preko stotinu drugih stvari. No kvočka 
je velika, jer je Sin Božji otkrio u njoj mudrost Očevu, a 
sveti je Augustin divnim komentarom objasnio riječi Sina 
Božjega. 

* 

Kako se Bog brine za »ptice nebeske«? Domaće ptice 
hrane domaćice. A hrane ih rado, da onda te ptice hrane do- 
maćicu i njezmu čeljad. To ti je po principu: do, ut des 
(dajem da daješ). Domaćica hrani živad, da kasnije živad 
nahrani ljude. A kako je lijepo vidjeti živad kad zoblje! Kako 
je divan prizor, ako su nazočni svi rodovi domaće peradi! 
Kako veselo hvataju zrnje — bio kukuruz ili pšenica! I po- 
tuku se. I oštro. Svako vuče k sebi. Svako od peradi širi 
krila samo da što više zrnja prikrije i sačuva za sebe. 

Za vrapce se Bog osobito brine. Pametni su. Drže se ku- 
kuružnjaka i hambara. I dobro prolaze. Dok ima kukuruza 
u kukuružnjaku, ili pšenice u hambaru, ne boje se glada. 
Ako tu ništa ne nađu, smiješaju se među živad, kad je do- 
maćica hrani, pa opet dobro prođu. Kad im je zima, sakriju 
se u dimnjak. Gazda, koji grije sobe, ogrijat će i njih. 

Grlice i golubovi traže hranu po polju. Sami »niti siju 
niti žanju«, nego dolaze na gotovo. Uživaju plodove tuđe 
muke. Čovjek je posijao, oni beru. To su skromne ptice. 
Malo štete čine. Jedva se i primjećuje. Ako gospodar nema 
štete ni odkud druguđ, ni ove ne će opaziti. Zato se ljudi 
gotovo nikad ni ne srde na grlice i golubove. 

Čvorci su zanimljivi. Teško voćnjaku i vinogradu, koji 
su kraj šume! Ne zadovoljavaju se čim god. Traže najbolje 
. — ono, što je sasvim zrelo. Ne će čvorak na kiselo grožđe ni 
na zelene trešnje! Kad se veselo razgovaraju na trešnji, 
znak je, da je zrela. Kad je žamor u vinogradu, spremaj 
brentu, berba je tu. Kako Bog hrani čvorke! Promatrao sam 
trešnju. Velika je kao hrast. Ljudi su pobrali plod koliko 
su mogli. Najljepši plodovi, koji su na vrhuncu stabla, da- 
kle najzrelije i najslađe trešnje, do kojih čovjek ne može, 
ostaju za čvorke. Sladokusci jedni, pa da ne znadu što je 
dobro! 

Tako, eto, Bog hrani sve živo na zemlji. Ni jedno od njih 
»niti sije niti žanje«, a ipak ih Otac nebeski hrani. Jedini 
je čovjek, koji u znoju lica svoga jede svoj kruh. On ore. 

Kopa. Sadi. Zalijeva. Žanje. U žitnicu sprema za sebe i za 
druge. Njemu je jedinomu Bog rekao: »U znoju lica svoga 
jesti ćeš kruh, dok se ne vratiš u zemlju, od koje si uzet, 
jer si prah i u prah ćeš se obratiti« (Post 3, 19). 

10. ČETVERO DJECE — ČETIRI SMREKE 

Nasred se perivoja nalaze četiri smreke. Više su mi već 
puta pale u oči. Tko ih je posadio? Zašto su baš četiri? Na- 
rodna pjesma zna samo za dva bora, koji zajedno rastu. 
»Dva su bora uporedo rasla«. Ovdje su četiri. Posađena lije- 
po u četverokutu. 

Dugo sam se mučio i ispitivao, ali nikako nisam mogao 
saznati. Najzad sam ih pustio na miru. Mislio sam: ako je 
nešto važna povezano uz njih, već ću to s vremenom sazna- 
ti. U vremenu se tajne stvaraju, ali ih vrijeme i otkriva. Na- 
rodna je pjesma istoga mišljenja. 

»Vrijeme gradi niz Kotare kule, 

Vrijeme gradi, vrijeme i razgrađuje.« 

»Propovjednik« drži, da sve dolazi u svoje vrijeme. »Ima 
vrijeme kad se rađa, i vrijeme kad se umire. Vrijeme kad 
se sadi, i vrijeme kad se čupa posađeno. Vrijeme kad se 
ubija, i vrijeme kad se iscjeljuje. Vrijeme kad se razvaljuje, 
i vrijeme kad se gradi. Vrijeme plaču i vrijeme smijehu. Vri- 
jeme ridanju i vrijeme igranju. Vrijeme kad se razmeće ka- 
menje, i vrijeme kad se skuplja kamenje. Vrijeme kad se 
stiče, i vrijeme kad se gubi. Vrijeme kad se čuva, i vrijeme, 
kad se baca. Vrijeme kad se dere, i vrijeme kad se šije. Vri- 
jeme kad se šuti, i vrijeme kad se govori. Vrijeme kad se 
ljubi, i vrijeme kad se mrzi. Vrijeme ratu i vrijeme miru.« 
(3, 2-8). Prema tome vrijeme čuvanja tajna, i vrijeme otkri- 
vanja tajna. 

Nekada su ljudi dugo živjeli. Imali su za sve obilno vre- 
mena. Mogli su čekati. Kad Biblija spominje pojedince, da 
su živjeli po nekoliko stotina godina, za nas je to u prvi 
mah kao nešto nevjerojatno. A ipak je tako. Mi danas živimo 
daleko manje. Zato imamo i vremena manje. Zato nam se 
uvijek nekud žuri. Nikad dosta vremena. Pravo upozoruje 
sv. Pavao: »Vrijeme je kratko« (1 Kor 7, 29). A Toma Kem- 
penac veli: »Misli svagda na konac i da se izgubljeno vri- 
jeme ne vraća« (Nasljeduj Krista, knjiga I, glava 25, 42). 

Dok me je »Propovjednik« svojom naukom o vremenu 
lijepo smirio, narodna me pjesma snuždila. Za gradnju niz 
Kotare kula trebaju dva moćna faktora: vrijeme i silni ljud- 
ski napori. Za razgrađivanje kula dosta je samo jedan: sa- 
mo vrijeme. Kod gradnje su se obojica mučili. Vremena je 
trebalo puno. Vrijeme se biralo. Lijepo i toplo je moralo 
b ; ti. Ljudi su se mučili. I životom su stradali prije nego su 
kule došle pod krov. Za razgrađivanje je kula dosta samo 
vrijeme. Može biti kakvo god. Pa i loše. štaviše, što je gore, 
to će kule prije razgraditi. Tako Ti je, čovječe Božji, kod 
svake ljudske gradnje — bila tvarna ili duševna. Čitav se 
život mučiš s naukom. I prikupio si teškom mukom ipak 
nešto. Ne radi godinu dvije, toliko ćeš toga zaboraviti, da 
ne ćeš poznati sama sebe. Godine si i godine štedio i brižno 
u štediomcu nosio. Došlo nenadano hladno vrijeme. Doni- 
jelo zimu i led. Sve se zamrznulo. Pa i banke, koje su inače 
dobro ložene, jer donose vlasnicima obilan prihod. U ban- 
kama se zamrzle i Tvoje pare. Mjesto da su ostale toplim 
parama, koje bi Ti u starim danima tjerale reumatizam i 
grijale stare, hladne kosti, one su se u bankama smrzle, pa 
će Te hladiti kad god ih se sjetiš, da će Ti zima kroz kosti 
prodirati. Dvojica ste se mučili oko skupljanja para. Vrije- 
me i Ti. Ti si se namučio, a vremena je puno proteklo, dok 
ste nešto nakupili. Konačno ih je samo vrijeme uništilo. No 
nije ga trebalo puno. Duhnuo je samo jedan hladniji vjetar. 
Da si ih podijelio u dobrotvorne svrhe, zgrijale bi mnogo 
sirota. Otopile bi led mržnje na mnogom srcu. Uzrokovale 
bi bezbroj vedrih pogleda i nasmijanih lica, koja bi hvalila 
bez prestanka dobrotu Božju i Tvoju. Koliki ste, poslovni 
ljudi, vani u svijetu, kojima je jedina briga steći blaga. Ste- 
kli ste — što pošteno, što nepošteno — teške milijune. Za- 
mrzli su se. Gdje su? A Bogu ćete ipak polagati račun! 

Sv. Pavao me uznemirio. »Vrijeme je kratko«. Treba vri- 
jeme iskoristiti. Pobožni me Kempenac upravo zabrinuo. 
»Izgubljeno se vrijeme ne vraća.« Ni propuštena zgoda, ko- 
jom si mogao nešto lijepa saznati ili koje dobro djelo uči- 
niti. Koliko sam ih u životu propustio! Neprestano mi hoda 
po glavi priča o deset talenata (Mt 25, 14-30). I onaj sluga, 
koji je zakopao gospodarov talent. Mjesto da prizna svoj 
nemar i svoju lijenost, on baca krivnju na gospodara. »Go- 
spodaru! Znam da si tvrd čovjek: žanješ, gdje nisi sijao, i 
kupiš, gdje nisi vijao; pa bojeći se, otidoh i sakrih talenat 

tvoj u zemlju; evo ti, što je tvoje.« Kolika nezahvalnost! Ko- 
lika drskost sa strane lijenoga sluge! Bog će nas suditi ne 
samo za zlo, što smo ga učinili, nego i radi dobra, što smo 
ga propustili učiniti. Bog nam je dao talente. Traži od nas 
duhovnu dobit — zaslužna djela. A što onda, ako smo ta- 
lente zakopali, pa nijesmo uopće radili? I još gore, ako smo 
talente negativno rabili i samoga Boga njima vrijeđali? 

* 

»Strpljen, spašen.« Tako je bilo i kod mene. Konačno 
sam ipak doznao povijest četiriju smreka. Zasadio ih je je- 
dan od bivših vlasnika. Bio je dobar botaničar. Od njega 
potječe najveći dio ukrasnoga drveća što resi mokrički peri- 
voj. Kao botaničar uvijek je bio u botanici. Pa i kod rođe- 
nja svoje djece. Mislio je, što će djetetu prigodom rođenja 
dati kao dar. I došao na značajnu misao. Svakom posadio 
za uspomenu jednu smreku. Četvero djece — četiri smreke. 
Originalna ili izvorna misao! 

Mokrička povijest spominje više mokričkih gospodara, 
koji su bili prijatelji prirode. Srećko Berger je osobiti ljubi- 
telj perivoja i ukrasnoga drveća. Na licu mu vidiš, kako je 
sav blažen, kad se koje drvo u perivoju lijepo razvija. A 
kako je opet snužden, ako je koje drvo usahlo ili posječeno. 
Kad je Srećko Berger preuzeo Mokrice, perivoj je našao 
dobro uređen. Perivoj mu nije zadavao posebnih briga. Više 
mu je poteškoća donio sam grad, koji je bio pust i prazan. 
Trebalo je mnogo vremena i truda, dok je nabavio stilski 
izrađeno pokućstvo. Veliki smisao Srećka Bergera za starine 
pokazuju naročito biblijske slike Staroga i Novoga Zavjeta, 
što ih je u svoje vrijeme nabavio za sjeveroistočnu kulu. 

Čovjeku je drago sve, što ga sjeća na mladost, što uspo- 
mene padaju u raniju mladost, to su nam draže. Kako i ne 
bi! U mladosti nemaš briga. Drugi su se brinuli za Te. Ne 
trpiš tjelesnih boli, jer je organizam otporan. Ni duševnih, 
jer dijete još ne poznaje života i bijede njegove. Čovjeka 
zanima, kada se rodio. Zašto su mu dali baš ovo ime, a ne 
drugo. 

I mene je to pitanje mučilo. Rodio sam se 2. VIII., a dali 
su mi ime Janko. A zašto? Prirodnije bi bilo, da su mi dali 
ime sv. Alfonza Ligoria. No na selima ne znaju za sv. Alfon- 
za. Pogotovo ne znaju, da je sv. Alfonzo bio učen teolog ili 
bogoslov i glasoviti moralista. Još manje znaju to, da je 

Crkva dala veliko priznanje sv. Alfonzu za njegovu moralku. 
Crkva veli za moralnu ili ćudorednu nauku sv. Alfonza: 
»Tuto sectari potest» (Sigurno se može slijediti). Sigurno 
hodaš po moralu Kat. Crkve i u teoriji i u praksi, ako vjerno 
slijediš samo sv. Alfonza. Kršten sam 3. VIII., na dan bi. 
Augustina Kažotića. Seljaci znaju, da je bi. Augustin bio 
zagrebački biskup. Zato ga i posebno štuju. Ali im je i to 
ime previše gospodsko. U blizini je po kalendaru sv. Siksto. 
Ime na selu nepoznato. Pa ni ne zvuči lijepo. Teško ga je i 
izgovarati — Bog mu dobar bio! Kakvo će mi onda ime 
dati? Janko je seljačko ime. Janka je puno selo, a u obitelji 
nema ni jednoga. Janko će se zvati! Janko će i ostati u sve 
dane života svoga — dok ga bude milosrđe Božje trpjelo na 
zemlji! 

Meni to ime nije bilo po volji. Srdio sam se na nekoga 
starca, koji je po selu lonce krpao, a zvao se Janko. Kad 
god se pojavio na cesti, sva su selska djeca bila oko njega. 
Djece je bilo toliko, da joj ni broja ne znaš! Kao vojske u 
narodnoj pjesmi! Starac Janko je bio za djecu atrakcija ili 
privlačnost prvoga reda. I kino i kazalište. I cirkus. Djeca 
nisu ni za jelo pitala, dok su imala Janka među sobom. Ima- 
la su i što gledati! Bio je malena rasta. Zapušten do skraj- 
nosti. Više gologlav nego pokrit. »Ispali mu kroz kapu per- 
čini.« Više bos nego obuven. »Kroz opanke prsti progledali.« 
šišao se nije, a ni brijao. Britva se nije nikada uspela na 
njegovo lice, a ni škare na glavu. »Nokti su mu, orati bi 
mogo.« Izgledao je zbilja pustinjački! 

Kad god sam se s kojim djetetom posvadio, odmah mi 
je spočitnulo moga imenjaka, starca Janka. A ja, što sam 
mogao? Konačno u plač, pa k roditeljima s tužbom, zašto 
sam dobio ovo ime kao i stari Janko, koji lonce krpa? Rodi- 
telji me tješili, da je to lijepo ime. Ništa nije pomoglo. Ja 
sam navaljivao i dalje. Tako danas, tako sutra, tako nepre- 
kidno. Već je moja opozicija (protivljenje) dodijala strplji- 
vim roditeljima. Jednoga dana, kad sam opet prigovarao 
radi imena, uhvate me od jada za ruku, naglo ustanu i po- 
vuku za sobom: »Ajdemo župniku, neka te prekrsti, pa si 
biraj ime koje hoćeš. Ne ćeš ti nama više dodijavati!« Po- 
stidio sam se u duši. žao mi je bilo. Nikada više nisam pri- 
govarao radi imena. 

Prolazile su od te scene godine i godine. Došao ja i u gim- 
naziju. Dospio mi u ruku i životopis svetih. Brzo sam listao 

knjigu, da nađem 27. XII. Otvorim i čitam. To ti je sv. Ivan, 
apostol i evanđelista. Pročitao sam na dušak sve o sv. Ivanu 
u ovoj knjizi. Čitao sam o njemu i u svetoj knjizi, u Sv. Pi- 
smu. Jedna ga knjiga uzvisuje više od druge. Kao da se na- 
tječu, koja će ga ljepše opisati. »To je Ivan, koji je na gru- 
d ma' Gospodnjim na večeri počivao; blaženi apostol, kome 
su otkrivene tajne nebeske! Njemu je, djevcu, Krist na 
križu Majku djevicu povjerio. Djevcem je od Gospodina 
izabran, i od drugih je više ljubljen. Istine je evanđeoske pio 
iz samoga izvora, što teče iz samih prsiju Gospodinovih. Ovo 
je preblaženi evanđelista i apostol Ivan, koji je povlasticom 
osobite ljubavi zaslužio da ga Gospodin više časti nego druge. 
Ovo je onaj učenik, koga je Isus ljubio, koji je na grudima 
Gospodinovim na večeri počivao. Njega je ljubio Isus jer ga 
je oznaka posebne čistoće učinila dostojnim veće ljubavi. 
Kao djevca ga je Isus izabrao, i djevcem je uvijek ostao« 
(Rim. brevijar 27. XII). Sv. Jeronim (u komentaru k posla- 
nici na Galaćane) veli o sv. Ivanu: »Kad je u Efezu boravio 
i doživio visoku starost, donosili bi ga učenici u crkvu Nije 
mogao mnogo govoriti, nego bi svaki puta ponavljao: Sinci, 
ljubite jedan drugoga. Učenicima je bilo teško sto uvijek isto 
čuju pa mu rekoše: Zašto uvijek ovo govoriš? Tada im Ivan 
odgovori — veli sv. Jeronim — dostojno sv. Ivana: Jer je 
zapovijed Gospodinova; i da je sama, dostajala bi.« 

Sv. Ivan je apostol ljubavi. Nježne, nebeske ljubavi. Kao 
dijete nisam ja to znao. Zato ga nisam dovoljno ni poštivao. 
A srdio sam se na ime Janko, jer sam imao pred očima samo 
jednoga imenjaka, staroga Janka, koji mi je bio zazoran. 
Kasnije, kad sam upoznao sv. Ivana, sto puta sam požalio 
svoje mladenačko neraspoloženje prema svome imenu. Držim, 
da sv. Ivan nije zlo shvatio moje neraspoloženje. Ako je što- 
god i za zlo uzeo, nadam se, da mi je već davno oprostio, 
jer sam neraspoložen bio samo iz neznanja i radi staroga 
Janka koji je lonce krpao. Kamo sreće, da sam sv. Ivana 
upoznao već kao dijete! Sigurno bih ga već kao dijete zavolio 
i od djetinjstva iskreno štovao. I imao bih veće plodove toga 
štovanja nego što ih danas imam. Sigurno bih imao vise lju- 
bavi prema Bogu i bližnjemu nego što je imam! 

* * * 

Četvero djece — četiri smreke! I ovoj su djeci drage nji- 
hove uspomene iz mladosti. U mladosti si mogao načiniti 
svašta, a nikakve odgovornosti nisi imao. Koliko toga ljudi 

djeci pregledaju kroz prste! Kad dječak načini promišljenu 
lopovštinu, odrasli kažu: Hvala Bogu, da nije zabrazdio još 
gore. I daleko je veće zlo mogao načiniti. To djeca vide, pa 
se ne čuvaju zla ni tame. Tragično je to. Kasnije, kad odrastu, 
misle, da smiju zabrazditi kao i u mladosti. I vladaju se tako. 
Međutim, kasnije se sudi drugom mjerom. U životu se odra- 
sla čovjeka vidi zlo i tamo, gdje nije kriv, a kamo li se ne bi 
saznalo i osudilo ono zlo, gdje je uistinu kriv. 

Rastu djeca, rastu smreke. Djeca se vesele smrekama, a 
smreke djeci, život tu, život tamo. Zajedno su počeli živjeti. 
Od djece su postali zreli ljudi, a od malih smrečica velike i 
jake smreke. Bit će da je četvero djece već u poodmakloj 
dobi, pa su — ne ću reći stara — ali svakako vremešna. Tako 
svjedoči razvitak smreka. Zanimljiva pojava! Iste godine kod 
djece i smreka! A izgled? Smreke su u cvijetu mladosti, a 
djeca su se već iživjela. Smreke kao da su tek počele živjeti, 
a djeca će se naskora sa životom rastati. I među samim je 
ljudima tako. Jednako brojne godine, a životi ih osjećaju 
raznoliko. Jedan je još svjež, a drugi već oronuo. Jedan bi 
letio, a drugi već ni hodati ne može. Zašto je tako? Prirodna 
tajna! 

Dok su djeca bila djecom, često su dolazila pod smreke. 
Društvo je bilo ugodno. Danas više nema zajedničkoga druš- 
tva. Djeca ne dolaze, jer nijesu više vlasnici Mokrica, pa ni 
smreka. Smreke su ostale same. Društvo si čine same smreke 
na svoj način. No manjkaju im djeca. I tuže se na to. Svaki 
je rastanak težak. Djeca su na rastanku tužno gledala smre- 
ke, a smreke su plakale. To je gledala grlica. Puna je osjećaja. 
Cesto dolazi na smreke i sjeda im na grane. Na granama i 
pjeva. Pjeva jednolično i tugaljivo. Vidi se, da sučuvstvuje sa 
smrekama. A smrekama je grličina sućut posebno draga, jer 
grlica prostodušno i iskreno sučuvstvuje. Međutim grlica mo- 
ra ostaviti smreke po zimi. Mora seliti u toplije krajeve. Bog 
joj je tako naredio. Zato moli malu zebu, da je zamijeni kod 
smreka, dok se na proljeće opet vrati. I zeba rado posjećuje 
smreke. I prenoći kod njih. I po snijegu ostaje kod smreka. 
Zeba ne pjeva. Ona sa smrekama samo razgovara. Kako će, 
tužna, pjevati kad je gladna, a studen tolika, da bi se i smr- 
znuti mogla! 

Četvero djece — četiri smreke! Kad je otac posadio 
smreke, mislio je odmah i na njihovu budućnost. Znao je 

sigurno, da će djeca pomrijeti. A smreke? Hoće li usahnuti 
same prije djece? Ili će ih posjeći kad pomru djeca? Još je 
jedna mogućnost. I samo jedna: pustiti ih, neka rastu i na- 
kon djece. Da bi mogle same usahnuti prije djece, nije se 
mnogo bojao. Tlo je u perivoju šumsko. U blizini rastu tolike 
druge smreke, pa će i ove u društvu lijepo napredovati. Od- 
lučio se za drugu mogućnost. Kad umre koje dijete, neka se 
posiječe i njegova smreka. Od dasaka će se načini lijes dje- 
tetu. Tako će dijete i smreka i u smrt i u grob zajedno. 
Vjerna ljubav do groba. Neka bude vjerna i preko groba. 
Zajedno su se na svijet pojavili. Zajedno su i jade jadovali. 
Skupa ih je sunce grijalo i zahvalna zemlja hranila. Pa neka 
i počivaju zajedno! Tako je mislio otac. 

Tu se s ocem ne bih složio. Ja bih radije izabrao treću 
mogućnost. Kad djeca pomru, lijepo bi ih sahraniti dao: 

»Uz opijelo i molitvu svetu.« 

A smreke neka rastu dalje. Istina je, da je Bog prigodom 
općega potopa uz ljude potopio i životinje. Sveti Oci nalaze 
dubok i opravdan razlog. Radi zla je Bog ljude potopio, a 
s ljudima skupa i sve njihovo, što im je na zlo služilo. Ne- 
stalo gospodara, nemaju više svrhe ni životinje. Pravedna 
kazna, koja je pala na gospodare, zahvatila je i imovinu nji- 
hovu. Tako biva i kasnije diljem čitave historije. Kad stra- 
daju gospodari, strada i njihova imovina. Tko podjarmi gos- 
podare, taj dijeli i njihovu imovinu. Ovdje taj razlog otpada. 
Djeca nisu ništa kriva. Ni kazniti ih neće nitko. Ni život im 
silom oduzeti. Ona će živjeti prema svojoj vrsti do volje 
Božje. Jednako neka i smreke vijek vjekuju prema svojoj 
vrsti. Nit su smreke krive ljudskoj djeci, da moraju u grob 
redovito prije navršenoga i jednoga stoljeća, a nit će djeci 
biti krivo, ako smreke produlje život preko više stoljeća. Ži- 
vot je svakome drag. I crv, kad si ga već zgazio, još skuplja 
i zadnju snagu da si spasi život. I pogažena se biljka opet 
diže i bori za život. I smrekama je život drag. Neka žive. 
Zašto bi im život čovjek oduzimao! 

Žive će smreke mrtvoj djeci više koristiti nego mrtve. Za 
grobni se sanduk nađu daske i od drugoga drveta. Možda i 
boljeg. Mrtvom je tijelu svejedno u kakvim se daskama položi 
u zemlju. A žive će smreke čuvati uspomenu na djecu i preko 
groba. Na žive će smreke doletjeti češljugar, savit gnijezdo 
i mladima pričati o četvero djece i o četiri smreke. Pod živim 

će smrekama u hladu stati đaci i slatko sanjariti o ružičastoj 
budućnosti, kako su sanjarila i pokojna djeca, čije su uspo- 
mene vezane uz ove smreke. Pod živim će smrekama odah- 
nuti umoran putnik. Promatrat će veličanstvene smreke i 
diviti se moći i mudrosti Božjoj. Pod živim će smrekama 
izmučeni seljak otirati znoj sa čela. Pod njih će leći da o 
podne malo otpočine. Mekane će mu smrekine iglice spremiti 
ležaj. Debela će mu hladovina biti pokrivalom. A za uzglavlje 
će podmetnuti žuljave ruke. Usnut će slatko i bez uspavanke. 
»Treba T i nje, češljugar je blizu«. 

Čarobne smreke! Samo vi živite dalje. Razvijajte se bujno. 
Posjetit će vas još mnogo izletnika. Lijepo ih primajte. Rado 
im kazujte uspomene o četvero djece. Pričajte lagano i tajan- 
stveno: bio je jedan mokrički gospodar. Imao je četvero dje- 
ce. Svakome na spomen zasadio jednu smreku. Tako je bilo 
četvero djece, i mi četiri smreke . . . 

11. SLOMLJENA JABUKA 

Iz perivoja za čas dva dođeš u mokrički voćnjak. Velik 
je. I lijep je. Sa svim je rodovima i vrstama voća zasađen. 
Ima tu zasađenih jabuka i krušaka. Bresaka i marelica. Ora- 
ha i lješnjaka. Kestenja i oskoruša. Trešanja i šljiva. I kako 
se već zovu pojedine vrste voća. Jedne su od voćaka starije, 
potječu od prijašnjih gospodara. Veći je dio voćaka posađen 
prije dvije godine. Posadila ih je nova uprava Nadb. bogoslov, 
sjemeništa. U voćnjaku su zastupane sve vrste najboljega 
voća što ga pozna suvremeno voćarstvo. Voćke su sađene 
pod stručnim nadzorom. Lijepo su se primile. I najmlađe su 
već donijele po koji plod. Za par će godina donositi i više 
ploda. Ako dobri Bog da, za koju godinu i obilje ploda! 

Omladini je potrebno voće kao i kruh. Poratna omladina 
ne podnosi teže hrane kako ju je podnosila ona prije rata. 
Danas je sve nervozno. Ljudi su u svemu osjetljivi. Osjetljivi 
u nazorima. Osjetljivi u društvu. Osjetljivi u radu. Osjetljivi 
i u hrani. Što ćeš, tako jest. S time moramo računati. Stu- 
denti puno sjede. Malo se kreću. Zato je mnogo kubure sa 
želucima. Najbolji je i najprirodniji lijek voćna hrana, što 
više voća u brani, to će biti više zdravlja. Sjemenišno se 
poglavarstvo veseli mokričkome voćnjaku, jer će moći ugo- 
dno iznenađivati svoje pitomce. 

Preko praznika čovjek rado boravi u Mokricama. Ovdje 
je čist i svjež zrak. Mir takav, da bi ga škarama mogao rezati. 

21 Dr Janko Penić, Sabrana djela, I. 

U Mokricama se mnogo šeće. Najradije se šeće po voćnjaku, 
šetnje su po voćnjaku ugodne i korisne. Ugodne radi zdrava 
zraka, a korisne radi tečna voća. Kad najranije voće počne, 
pak dok snijeg ne zapadne, uvijek ćeš nešto u voćnjaku naći. 
Međutim si i Ti na korist voćnjaku. Ako je koja grana odveć 
puna voća, podupreš je, da se ne slomi. Plašiš i čvorke. Baš 
puno ne haju za Tvoje plašenje. Tako se lijepo zabavljaju na 
trešnji kad si Ti tamo kao i onda kad Tebe nema. Osjećaju 
oni vrlo dobro, da nisi nikomu opasan, pa ni njima. Ali eto, 
Ti si ipak plašio čvorke! Uvijek ste u dobrim vezama Ti i 
voćnjak. Koristan on Tebi, ali i Ti njemu. Više on Tebi, nego 
Ti njemu. Lakše bi on bio bez Tebe, nego Ti bez njega. Što 
ćeš, brate, kad Ti je prijateljstvo na zemlji rijetko tako ide- 
alno, da bi oba prijatelja imala podjednaku korist jedan od 
drugoga. Čas ima veću korist od prijateljstva jedan, čas drugi 
prijatelj. U našem slučaju imaš Ti svakom zgodom veću ko- 
rist od voćnjaka nego voćnjak od Tebe. To voćnjak znade 
vrlo dobro, ali mu ipak nije krivo. Time, što on postoji i ko- 
risti drugima i Tebi, proslavio je Boga i polučio svoju životnu 
svrhu. Kamo sreće, kad bi i čovjek ovako sigurno polučio 
svoju životnu svrhu, kako je polučuje prijatelj voćnjak! 

I vlastelinstvu si za vrijeme svoga boravka u Mokricama 
od neke koristi. Upozoruješ na zrele voćke. I ova služba stoji 
truda. Treba voće ogledati. Dobro prosuditi, da li je zrelo. 
Da možeš to sigurno prosuditi, treba voće temeljito okušati. 
Na kušanje se potroši vremena dosta, a truda manje. 

Međutim ni zrele voćke ne otkrivaš Ti sam. Otkrivaju ih 
prije Tebe čvorci, ose. Sjećam se dobro, dok sam još bio 
dijete, boravili smo u vinogradu otac i ja. Htio sam grožđa. 
Najednom opazim kako čitav roj osa zuji oko jednoga trsa. 
Preplašio sam se i počeo bježati. Otac se nasmije i reče: »Ne 
boj se, sinko! Kad ose zuje oko trsa, to je dobar znak. To je 
znak, da je grožđe zrelo i slatko. Neće ose na kiselo.« Da me 
uvjeri kako je doista tako, odreže jedan grozd i pruži meni. 
Ja sam zobao s posebnim tekom. Bilo je uistinu slatko grož- 
đe. Eto, od toga vremena imam sigurnu spoznaju: kad se 
ptice, ose i raznovrsne muhe vrzu oko voća, znak je, da je 
zrelo. 

Kad ekonomu javiš da je neka voćka zrela, on se čudom 
čudi, odakle Tebi toliko poznavanje voća, i to baš onda kad 
je zrelo. Držim, da bi se još više čudio, kad bi znao, da su 
moji učitelji čvorci, ose i muhe. Za Salamona veli Objava: 

322 


»Mudrost Salamonova bijaše veća od mudrosti svih istočnih 
naro a i od sve mudrosti misirske. Mudriji bijaše od svakoga 
co\je a. I razglasi se ime njegovo po svim narodima unaoko- 
o. izgovori tri tisuće priča, i bijaše pjesama njegovih tisuću 
i pet. Govorio je i o stoci i o pticama i o gmazovima i o riba- 
ma. I dolažahu iz svih naroda da čuju mudrost Salamonovu 
od svih careva na zemlji, koji čuše za mudrost njegovu« (1 
Kr, 5, 10-14). Ako je mudri Salamon mogao učiti od mrava 
mudrost, kako se ljeti sprema hrana za zimu, zašto ne bi 
smio i Ti naučiti od čvoraka i muha zrelost voća? Svi mi 
učimo jedan od drugoga. Svi posuđujemo znanje jedan od 
drugoga. Svi se kitimo tuđim perjem. Samo je razlika u tome, 
što jedni priznaju, da posuđuju i da se kite tuđim perjem, 
a drugi to ne priznaju, nego tuđe perje prodaju pod svoje. 

* 

Šečući voćnjakom naiđem na tužan prizor — na slomljenu 
jabuku. Već je bila stara. Još za života se polovica jabuke 
otkolila od debla i posušila. Baš kao kod uzeta čovjeka. Suhi 
je dio morao biti amputiran ili odstranjen. Tako je ostala 
samo polovica žive jabuke. Mučila se sa životom kao i uzeti 
čovjek. Ali je ipak svake godine evala i rod rodila. Prošle je 
godine — kao i sve druge voćke — upravo obilno rodila. Bilo 
je na njoj više voća nego lišća. Mučila se. Borila se. Nije 
popustila. Htjela je pokazati, da ima snage kao i mlađe voć- 
ke. Da može hraniti svoju djecu kao i druge voćke. Da ima 
pravo na život kao i ostale voćke. I od gospodara je očekivala 
i priznanje za trud kao i druge voćke. 

Prolazili su dani. Dobro se držala. Kad sam obilazio druge 
voćke, obilazio sam svakiput i nju. To je bilo gotovo svaki 
dan. I posebnu sam joj pažnju iskazivao, što se netko u 
životu više muči, to je vredniji priznanja. U mokričkom se 
voćnjaku sigurno nijedna voćka nije toliko mučila kao ova. 
Zato nisam nijednu s toliko osjećaja pratio kao ovu. 

Jednoga dana nastala je silna oluja. Bijesnila je straho- 
vito. Kud će suza neg’ na oko. I oluja kud bi druguđ neg' 
na sirotu, staricu jabuku. Okomila se na nju svom žestinom. 
Borila se sirotica jabuka. Da je bila sama, još bi se bila mož- 
da odhrvala. Ali je puna bujnoga, skoro zreloga voća. Voće 
je teško, vuče je k zemlji. Od starosti je i dugijeh ljeta živo- 
tna snaga istrošena. Kod amputacije je grdo nastradala. Sko- 
ro već onda život izgubila. Sad još dođe i teška oluja s vjet- 
rom! U borbi si mislila starica: Pod udarcem oluje padaju 

na zemlju i mlade voćke. I one u naponu mladosti. Moram 
i ja popustiti. I popustila je. U polovici se debla prelomila. 
Sad u vis strši samo korijen s malo debla. Ostali dio debla 
s granama i voćem leži na zemlji kraj korijena mrtav. U borbi 
je pala kao vojmk na ratištu. Ili još bolje, kao majka s djete- 
tom u porodu. Našao sam je mrtvu. Dugo sam stajao na mje- 
stu nesreće i promatrao mrtvu jabuku. Voće još nije bilo 
zrelo, da bi ga mogao ponijeti sa sobom. Što sam mogao uči- 
niti? Pomoći joj nema. Život joj vratiti ne mogu. Konstatirao 
sam ili utvrdio smrt. Iskazao sam tihu sućut i pošao svojim 
putem dalje. 

Za nekoliko sam se dana opet vratio na mjesto katastrofe. 
Na moje veliko iznenađenje, nema tu više ni korijena ni 
debla. Nema više ni grana ni voća. štoviše, već je na istom 
mjestu i jama iskopana za novu voćku, koja će biti u jeseni 
posađena. Nova će voćka brzo zauzeti mjesto starice jabuke. 
Doći će proljeće. S njime i novi život. Voćke će opet procva- 
sti. I marljive pčele po cvijeću zujati. A nitko se više neće 
sjećati, da je tu rasla starica jabuka. Da se junački u životu 
borila. Da je konačno radi djece i život junački položila. 

Prošlo je već nekoliko mjeseci otkako se jabuka slomila. 
Mnogo sam već doživljaja kroz to vrijeme zaboravio, ali ovaj 
mi je neprestano svjež u pameti. Možda zato, što me je slom- 
ljena jabuka potsjetila, da će se i moj život jednom ovako 
slomiti? Možda i zato, što se na slomljenu voćku tako brzo 
zaboravilo, i preko noći je druga zauzela njezino mjesto? 

Stoji, da sam prijatelj voćnjaka i voća. Svaki me napredak 
u voćnjaku veseli, ali i svaka šteta osjetljivo dira. Ne znam, 
što bi me više boljelo, nego kad vidim, da je netko — berući 
voće — na voćki prelomio granu, što mu je grana bila kriva? 
Zar je njezina krivnja u tome, što ga je nahranila slatkim 
voćem? Mjesto dužne pažnje i obzira, ovako barbarski nas- 
tup! 

Stoji i to da me je slomljena jabuka potsjetila na slom 
i moga života. Kada će biti? Za godinu? Dvije? Za decenij 
(desetljeće)? Dva? Gdje? Doma u sobi? Ili u kojoj bolnici? 
Da li će do sloma doći mirnim, prirodnim putem? Ili možda 
nasilnim putem? I taj je danas moguć. Realna mogućnost! 
Česta mogućnost! Da li će me zateći slom pripravna? Ili 
možda — ne dao Bog — nepripravna? Isuse dobri — groza 
me hvata kad i pomislim na riječ »nepripravan«. Zato se već 

sada pripravljam. Uzmi već sadašnju pripravu za slom, ako 
se neposredno prije sloma ne bih mogao pripraviti. Imam 
iskrenu nakanu za slom se pripraviti kako Ti želiš, i slom 
dočekati kad bude Tvoja sveta volja! 

I treća okolnost mnogo mi se vrze po glavi. Brzo se zabo- 
ravilo na slomljenu jabuku. Tako se i na ljude nakon sloma 
brzo zaboravlja. U nadgrobnim se govorima često spominje 
trajan i vječan spomen. A za nekoliko dana ni traga ni glasa 
čovjeku, kao da nikada nije bio na svijetu. I mjesto mu je 
drugi brzo zauzeo, baš kao i mlada voćka slomljenoj jabuci. 
To Ti je trajan spomen! To Ti je vječna slava! 

Slomljena jabuka daje na razmatranje i drugu misao. Na 
njezino je mjesto posađena druga jabuka. Zamjena je brzo 
nastupila. Možda će biti i bolja? Slomljena jabuka nije ne- 
nadoknadiva. Ni ljudi nisu nenadoknadivi. Ni u znanju. Ni u 
vrlinama. Ni u radu. Ni u službi. Ni na položaju. A ima ih, 
i mnogo ih ima, koji misle, da bi svijet propao kad bi oni 
nestali. Da bi i sunce prestalo izlaziti! 

Prošle je godine — 1939. — bilo u voćnjaku na voćkama 
mnogo slomljenih grana. Slomile su se pod težinom plodova, 
žao mi ih je bilo. Boljelo me to. čovjek bi očekivao, da će 
plodovi biti zahvalni majci voćki, pa je poštediti gdje će 
samo moći. A kad tamo, plodovi ne štede voćku, nego joj još 
i grane lome. Slika su nevaljale djece. I naše, ljudske, dobre 
majke rađaju djecu. I više ih rađaju. I živote lome za dobro 
djece. A djeca su nezahvalna. I neuviđavna. Izrabljuju rodi- 
teljsku ljubav do kraja. Savijaju jadima roditelje k zemlji 
kao i voće voćke. I na zemlju padaju pod težinom dječjih 
briga kao i slomljena jabuka. 

Voće voćkama lomi grane. Djeca roditeljima roditeljsku 
ljubav nagrađuju jadima. Hoće li voćke prestati rod : ti voćem? 
Neće. I dalje će crpsti sokove iz zemlje. I opet će cvasti. 

I grane pod voćem savijati. I mnogo još grana pod težinom 
voća prelomiti. Zaboravit će na prelomljene grane. Slatkim 
će voćem i dalje koristiti čovjeku. I majke će zaboraviti na 
nezahvalnost dječju. Djecu će i dalje rađati. Za nju se i 
ubuduće mučiti. Pod udarcima će teških životnih borba i 
dalje za djecu stradati. A zašto sve to? Jer to traži volja 
Božja i njihovo dobro. Bog hoće da se muče. Bog hoće da 
djecu rađaju. Mnoge već na zemlji dobivaju nagradu i pri- 
znanje. Blagoslivlju čas kad su postale majkama. Druge će 

dobiti priznanje u vječnosti. Bez priznanja i nagrade neće 
nijedna ostati! 

12. DROZDOVI I DIVLJE GUSKE. 

Vlastelinski je ekonom uvijek na nogama. Od najranijega 
jutra do kasne večeri. Sad je u gradu, sad opet u gospodar- 
skim zgradama. Vesele ga goveda, ali i perad. Teški međi- 
murski konji, ali i nedužne ovce. Razumije se u obrađivanje 
polja, ali ne pušta s vida ni livade. Voli vrt i voćnjak, ali 
šume i pilanu još više. Voli estetiku (nauku o lijepom), ali 
produkciju (proizvodnju) i rentabilnost (unosnost) još više. 
Što više nosi, to više voli. Što ćeš, svaki ima svoju svrhu 
pred očima. Tako i ekonom. A ekonomska je svrha u tome 
da privrijedi što više. Ne smiješ mu ni zamjeriti. I Ti bi 
radio tako, kad bi bio na njegovu mjestu. 

Ekonomi redovito vole i lov. Tako i mokrički. Kad god 
pođe u lov, rijetko se vrati s praznom torbom. No dogodi se 
i to. Nije sreća svaki puta raspoložena. Jednom ti dade, da 
jedva nosiš. Drugi put veli, da je srnjak bio predaleko. Za 
divlju svinju kaže, da nije bilo dosta jakih naboja. Fazana 
pak nije uopće bilo, jer ih je Sava poplavila. 

Ekonom je veseo, kad može goste nečim iznenaditi. Naro- 
čito je veseo, kad može goste iznenaditi čime iz lovačkoga 
carstva. Tako je jednom uhvatio tri drozda, a drugom zgo- 
dom dvije divlje guske. Gosti nisu bili baš naročito odušev- 
ljeni. Vidjelo se odmah: nisu to ni »pokvarena gospoda« ni 
sladokusci, već obični pučani, koji su navikli na jednostavnu 
i skromnu građansku hranu. 

Ljudi su se oduvijek bavili kuhinjskim umijećem. Mnogo 
su truda i vremena ulagali tražeći načine kako će jelo učiniti 
što tečnijim. A posljedice toga umijeća? Pokvareni želuci, 
kvarenje zdravlja i prikraćivanje života. Tome je svjedokom 
povijest i svakidašnje iskustvo. Kad je kralj Nabukodonozor 
odredio, da mladići: Danijel, Ananija, Mizael i Azanija jedu 
od »jela kraljevskoga«, i da piju »od vina koje on pijaše«, 
molio je Danijel: »Ogledaj sluge svoje za deset dana, neka 
nam se daje varivo da jedemo i voda da pijemo. Pa onda 
neka nam se vide lica pred tobom i lica mladićima koji jedu 
kraljevsko jelo, pa kako vidiš, onako čini sa slugama svojim. 
I posluša ih u tom (Malazar) i ogleda ih za deset dana. A 
poslije deset dana lica im dođoše ljepša i mesnatija nego u 


326 


svih mladića, koji su jeli kraljevsko jelo« (Danijel 1, 12-15). 
Sjajan dokaz, kako obična jela — variva, i najobičnije pilo 
— voda, povoljnije djeluju na razvitak ljudskoga organizma, 
nego kraljevska birana jela i pila. I na razvitak uma djeluju 
obična jela, i obično pilo — voda, bolje nego birana jela i 
p:la. »I dade Bog svoj četvorici mladića znanje i razum u 
svakoj knjizi i mudrosti; a Danijelu dade da razumije svako 
viđenje i sne« (1, 17). 

Gledaj život. Na jednoj strani bogataši, prezasićeni bira- 
nim jelima, a na drugoj strani sirotinja, kojoj je i crni kruh 
poslast : ca. što opažaš! Oni koji se raskošno hrane, svaki čas 
pobolijevaju. Mekoputni su. Neotporni su. Sve im škodi. Za 
teži su rad uopće nesposobni. A siromašni ljudi s jednostav- 
nom hranom su zdravi. Razvijeni su. Umno bistri. Otporni. 
Sposobni i za najteže poslove. 

Askete ili isposnici sv. Katoličke Crkve poznaju dobro 
Objavljeni zakon i imaju golemo životno iskustvo, što oni 
kažu? Svi jednodušno upozoravaju: Ne traži nikada birana 
jela. Zadovolji se i običnima. Ni obična ne uzimaj do sitosti. 
Kad uzimaš hranu, sjeti se, da je to dar Božji. I toplo zahvali 
Bogu. Ne uzimaj hrane s nakanom da tek uživa. Iako je 
ljudska narav danas slabija nego je bila nekada, ipak nije 
toliko slaba, da si ne bi mogla i mnogo toga uskratiti. Sje- 
timo se, koliko ima ljudi po zatvorima, koji mnogo i dugo 
poste, pa ipak ostaju i živi i zdravi. Koliki su, koji bilo da 
zdravlje natrag dobiju, bilo da ga sačuvaju, uskraćuju naravi 
i najnužnije? Kako su rado i spremno postili, i još danas 
poste ugodnici Božji! Ako su, dakle, toliki postili i teške 
postove postili radi zdravlja, drugi i protiv volje, treći za 
ljubav Bogu, zašto ne bi mogle postiti i današnje generacije 
ili pokoljenja. 

Već je Spasitelj glede jela i pila postavio načelo: »Jedite 
što se donese pred vas« (Lk 10, 8). Ne birajte jela. Ne tražite 
nešto posebno. Ne mrmljajte, ako možda nije što po volji. 
Ne prigovarajte ni jelu ni pripravi. U naravi je domaćice da 
podvori i goste i družinu što bolje zna i može. Veseli se, kad 
može goste ugodno iznenaditi. Sva je sretna, kad vidi, da su 
gosti zadovoljni. Svu sebe žrtvuje za goste. Ako ipak nije sve 
kako bi čovjek želio, znak je: ili nema ili ne može. Od go- 
stiju se očekuje, da bar razumiju domaćicu, ako joj već pri- 
znanja ne daju. Tko prigovara jelu, pokazuje — najblaže 
rečeno — manjak uljudnosti, a da o finoći i ne govorimo. 

Zar takvo čeljade uopće može govoriti o duhovnom životu 
i o kojem višem stupnju kršćanskih kreposti, ako nema ni 
toliko smisla za mortifikaciju ili trapljenje da pregori jedno 
neuspjelo jelo! Zar se može spojiti s muževnim karakterom 
stvaranje afera (sukoba) i sastavljanje tužbi čak i na više 
instancije (ustanove) radi manje tečna jela ovom ili onom 
zgodom. Zar je viteški, ili se možda može nazvati časnim, da 
čovjek radi jednoga jela ozloglasi domaćicu, objesi kuću na 
veliko zvono i rastrubi kućne prilike po čitavom kraju. Vje- 
ruj mi, po Bogu brate, da si takvim nastupom više ozloglasio 
sebe, nego domaćicu, često se događa, da se baš ovakvi, ko- 
jima kao gostima nijesi mogao ničim udovoljiti, doma čim 
god zadovoljuju. A Bog ih kažnjava, da ni najnužnije u svom 
kućanstvu nemaju. Čemu je, dakle, neprestano samo jelo na 
pameti i jeziku, kao da na svijetu nijedne pametnije okupa- 
cije ili posla nema. 

Kod jela se sjeti, koliko imade po svijetu prosjaka i bijed- 
nika, koji nemaju ni kore kruha, a kamo li što drugo! Niti 
si Ti nečim naročitim zaslužio, da Te Bog obilno hrani, a 
niti su ovi bijednici skrivili, da trpe toliku bijedu. Kad Bog 
traži od siromaha tešku žrtvu, da strpljivo snose svoje siro- 
maštvo, zar nema pravo od Tebe očekivati bar to, da ne 
mrmljaš, i da podijeliš štogod siromahu za ublaženje njegove 
bijede. Sjeti se, da su na prvom mjestu djela milosrđa, ko- 
jima se nebo zaslužuje. »Hodite blagoslovljeni Oca mojega 
i naslijedite kraljevstvo, koje vam je pripravio od postanka 
svijeta; jer sam ogladnio, i nahranili ste me, ožednio sam, i 
napojili ste me, bio sam gost, i primili ste me na konak; gol, 
i obukli me, bolestan, i pohodili me; u tamnici bijah, i došli 
ste k meni« (Mt 25, 34-36). 

Ima bezdušnih ljudi, koji prigovaraju Bogu, da nema 
osjećaja za ljudsku bijedu, kad pušta tolike ljude da trpe 
tako očajnu materijalnu ili stvarnu bijedu. Krivo imaju. Bog 
daje obilno sredstava za život. Kad bi bilo još deset puta 
toliko ljudi, koliko ih danas ima, svi bi imali od čega živjeti. 
A da ipak mnogi nemaju ni najnužnije za život, tome su krivi 
ljudi. Jer je na jednoj strani previše, zato je na drugoj strani 
premalo. Jer jedni obiluju i ne znaju kamo bi s materijom, 
zato drugi gladuju. Koliki su i kako debeli milijuni kod mno- 
gih bankara, industrijalaca i trgovaca! Gdje stoji, da oni 
imaju pravo na te teške milijune, dok drugi umiru od gladi? 

No mnogi su od bijednika i sami krivi svojoj bijedi. Dok 
ide posao i dok lijepo privređuju, troše na veliko. Upravo 
rastrošno žive. Troše i tamo, gdje ne bi trebalo trošiti. I na 
ono, bez čega bi lako mogli biti. U povoljnim prilikama ni 
ne pomisle, da bi moglo doći vrijeme, kad ne bude posla. 
Prema tome ni ne štede. Najednom ih zaskoči vrijeme bez 
rada, bez zaposlenja, otkaz ili otpust iz službe. Što onda? 
Da su štogod prištedili - — a mogli su lako — sad bi bili na 
konju. Prištednje nemaju, a bez posla se našli. Sad je čitav 
svijet kriv njihovoj bijedi . . . 

Više ljudi strada od neumjerena jela nego od glada. S time 
se svi slažemo. No još više strada ljudsko društvo od opojnih 
pića, koja troši preko mjere. To vrijedi općenito za ljudsko 
društvo, a vrijedi i za naš narod. 

Dok naš čovjek ima u podrumu vina ili rakije, dotle troši 
bez mjere i broja. Upravo razlijeva. To čini seljak. Tako 
obrtnici. Tako redovito prosječni — mali čovjek. Kad dođe 
ljeto i s njime teški poljski poslovi, onda nema uopće napitka, 
jer je u jeseni i zimi već sve potrošio. U jeseni i zimi pije 
preko mjere, a u ljetu nema baš ništa. Tko mu je kriv, da 
u ljetu oskudijeva? Sam. Da je umjereno uživao, imao bi i 
kroz cijelo ljeto pomalo piti. Otpala bi mnoga riječ i kletva, 
koju u ljetu izbrblja protiv gospode i bogataša. 

A posljedice neumjerenog jela i pića: Svađe. Tučnjave. 
Razbijene glave. Ubojstva. Osvete. Konačno sud i pravda — 
i kuća na bubanj. Kako su svi ovi delikti (prekršaji) usko 
povezani s neumjerenim jelom i pićem? Promatraj! Kad si 
vidio ljude, da se ujutro — dok su natašte, dakle bez jela i 
pića — posvade ili potuku? Nikada. Dok su natašte, lijepo 
su miroljubivi i dobroćudni. Ozbiljne im misli hodaju po 
glavi. Iz glava padaju mudre sentencije ili izreke. Koliko 
glava, toliko mudraca. I dobrih radnika — dok su trijezni — 
da je milina. I cijelo prije podne ostaju takvi, ako ne piju. 
Dođe ručak. Obilno jedu, a još obilnije piju. A piju bez 
prestanka do noći. Alkohol je uzrujao živce. Jedna nezgodna 
riječ, i eto oluje, koja nosi tragične posljedice za čitav život. 
Kad dođu na sud, redoviti je izgovor: Bio sam pijan. Nisam 
znao što radim. 

Oni, koji su odani nečistom grijehu. Kad su počeli? U 
mamurnom stanju od alkohola. Junački se najeli. Još junač- 
kije napili. Alkohol potisnuo u pozadinu razum. Niži dio 
čovjeka nadvladao viši. Nerazumna beštija — tijelo postalo 


329 


i 


jače od razumne duše, i eto Ti pada. Kad je jednom počeo, 
ne može prestati, i tako pakao u duši cijeli život. 

Kad promatraš sve posljedice neumjerena jela i pila, ne 
znaš koje su gore. Ne znaš, da li neumjerenost škodi više 
tijelu ili duši. Ekonomiji ili moralu. Pojedincu ili društvu. 
Obitelji ili državi. Svemu je neprijatelj. Svuda škodi. Sve 
pustoši. Sve u propast vodi. 

Kad dođeš k liječniku i potužiš se na smetnje u tijelu, 
prvi je redoviti lijek dijeta ili uzdržavanje od jela. To znači: 
alkohol treba prekrižiti sasvim, a jesti smiješ što manje. 
Ako već jedeš, smiješ jesti samo malo i to po mogućnosti 
samo lagana jela. što više paziš na dijetu, to ćeš prije ozdra- 
viti, to će organizam prije ojačati. Dijeta stvarno i nije 
drugo, nego naš obični post. Mjesto da se pučki izraze i 
kažu: post, liječnici kažu dijeta, da učenije zvuči. Kako je 
post koristan tijelu, tako je koristan i duši. Spasonosan je 
u fizičkom (stvarnom) pogledu, jednako tako i u moralnom 
(ćudorednom). Kad je Isus istjerao đavla iz opsjednuta dje- 
čaka, zapitaše ga učenici: »Zašto ga mi ne mogosmo istje- 
rati?« Reče im Isus: »Ovaj se rod izgoni samo molitvom i 
postom« (Mt 17, 19 i 21). I u čovjeku ima slabosti i strasti, 
koje muče čovjeka poput đavla i ne može ih se drukčije rije- 
šiti nego molitvom i postom kao i đavla. Značenje je posta 
za duhovni život lijepo izraženo u korizmenom predslovlju. 
Tamo Crkva zahvaljuje Bogu »koji tjelesnim postom obuzda- 
vaš opačine, duh dižeš, krepost daješ i nagradu po Kristu 
Gospodinu našemu«. 

Opojna pića škode i tijelu i duši. Tijelu razaraju živce. 
Slabe otpornu snagu. Čine ga nesposobnim za rad. Duši škode, 
jer otupljuju bistrinu uma i dar suda. A djeca alkoholičara 
dolaze na svijet nakazna i duševno i tjelesno. Zato je po- 
trebno na svim linijama ustajati protiv alkohola. Tko ne zna 
čuvati mjeru, treba da bude potpuni apstinent ili trezvenjak. 
Stanovita vrsta životinja, kad vidi kukuruz, ne može, a da 
ne bi bježala u nj. Tako i propalica, alkoholičar, kad dođe 
do pića, ne može, a da ne bi pio. Tu je jedini lijek radikalno 
(odlučno) presjeći svako uživanje alkohola bilo u kojoj formi 
ih obliku. 

Noa se opio i u pijanom stanju učinio nezgodnu stvar 
(Post 9, 21). Ispričava ga doduše neznanje. Nije naime pozna- 
vao jakost vina. Kralj Baltazar »napivši se vina« oskvrni 
sveto posuđe jeruzalemskog hrama. Ali dobi i kaznu. Još istu 

je noć ubijen, a kraljevstvo mu je razdijeljeno (Danijel 5, 2 
i 30). Holoferno je u pijanstvu izgubio glavu (Judita 13, 2 i 
dalje). Lijepo upozoruje mudri Salanron: »Vino je podsmje- 
vač i silovito piće »nemirnik, i tko god za njim luta, ne će 
biti mudar« (Izr 20, 1). Crkvenica upozoruje na zlo što dolazi 
od vina i žena: »Vino i žene čine, da i mudri postaju odmet- 
nicima, a pametni dobivaju ukor« (19, 2). »Vino, kad ga se 
jako mnogo pije, uzrokuje duši gorke časove« (31, 39). »Blud- 
nost, vino i pijanstvo oduzimlju srce« (Hoš 4, 11). Sve je to 
imao pred očima sv. Pavao, pa zato apostolskim žarom opo- 
minje: »Ne opijajte se vinom, jer u tom je raspuštenost, 
nego se napunite Duhom, te govorite jedan s drugim u psal- 
mima i himnima i pjesmama duhovnim, pjevajući i klikujući 
u srcima svojemu Gospodinu« (Ef 5, 18-19). 

13. ŽIVOT U PRIRODI. 

Iskustvo dokazuje, da živce ugodno smiruje žubor vode 
preko uha, a zelena boja preko oka. Ja bih dodao: i proma- 
tranje goveda na paši. Mogu to biti velika goveda. Jednako 
i ovce. 

Goveda rado pasu. Ustrajno pasu. Pogotovo, ako je dobra 
paša. Glave su im neprestano na zemlji kao da si ih priša- 
iafio. Što su gladnije, to radije pasu. I njihovo je pasenje 
rad- I naporan rad. Neprestano su na nogama, a vratni mi- 
šići u napetosti. Koliko puta mora zagristi travu prije nego 
se nasiti! Kad se govedo napase i napije, kako je zadovoljno! 
Kako milo gleda pastira! Neka ga pastir još pogladi! Bit će 
mu duboko i trajno zahvalno! 

Goveda se mnogo puta bolje drže prirodnoga reda nego 
ljudi. Prirodni red traži: gdje je dobročinstvo, tu treba da 
bude i zahvalnost. Zahvalnost ne samo na jeziku, nego i u 
duši. A ljudi, koliko je puta zaboravljaju! Goveda su napro- 
tiv zahvalna za svako dobročinstvo tako sigurno, kao što je 
siguran naravni zakon, što ga je Gospod usadio u pojedina 
bića u svemiru. Govedo dobro nahrani. Od divljega ćeš na- 
činiti pitomo. Od surova krotko. Od neprijateljski raspolo- 
žena zahvalno i privrženo biće. Zapamtit će Tvoju fiziono- 
m iju ili izgled lica. I glas će Ti poznati. A kad ga nazoveš, 
veselo će se okrenuti k Tebi, pohrliti u Tvoju blizinu, da Ti 
tako pokaže svoje simpatije ili sklonosti. A čovjek? I gladna 
si nahranio. I žedna napojio. I gola odjenuo. I putnika na 

stan primio. Prosjaku si na ulici milostinju udijelio. Neza- 
poslenu si rada pribavio. Iz uboga si đačeta akademski obra- 
zovana čovjeka načinio. Zahvalnost nakon svega toga? Gdje 
je i kolika je? Nađe se i zahvalnosti — nema sumnje. Među- 
tim, malo i rijetko. Od deset jedan. Baš kao što se i Isusu 
zahvalio samo jedan od desetorice gubavih, što ih je Isus 

izliječio. v . 

Davno se već — prije naših vremena — potužio sam Bog 
na ljudsku nezahvalnost. »Vo poznaje gospodara svojega i 
magarac jasle gospodara svojega, a Izrael mene ne poznaje 
i narod moj me ne razumije.« (Iz 1, 3). Nisu pojedinci — sto 
se zahvalnosti tiče — samo u naše doba gori od životinja. 
Bilo je tako i prije nas. Tužimo se na nezahvalnost mi. Jos 
prije nas se potužio sam Gospod. S pravom se na nezahval- 
nost tužimo mi ljudi. S još većim se pravom tuži Gospod. 
Jer što su dobročinstva naša prema dobročinstvima Gospod- 
njim? A ljudi su tako grubo i Bogu nezahvalni! 

Istu misao iznosi i strpljivi Job. »Zar divlji magarac riče 
kod trave? Ili vo muče kad stoji pred punim jaslama?« (Job 
6, 5). I magarac i vo miruju kod hrane. Veselo jedu. Zahvalni 
su obojica onome, koji im je hranu priskrbio. A ljudi? Dadeš 
ubogome milostinju. Da možeš njemu dati, moraš sebe pri- 
kratiti. Mjesto hvale ćeš doživjeti, da će Ti nešto krupno 
opsovati, jer mu nijesi dao više. Ili će mjesto hvale zlobno 
primijetiti: da nema, ne bi dao. Malo je dao prema onome 
što ima. Ili će Ti krivo tumačiti nakanu: dao je, da se pokaže. 
Da mu pak nijesi ništa dao, ne bi došao na plemenitu misao, 
da si i sam siromah. Tako ne bi nipošto sudio. Prišio bi Ti 
jednu od najgorih mana. Da si škrtac, koji nema osjećaja 
za tuđu bijedu. Ako daš zlo. Ako ne daš zlo. Ako daš, nije Ti 
zahvalan. Ako ne daš, ne će shvatiti da nemaš. Kolika razlika 
između ljudi i goveda! 

* 

Ljudi svuda po kugli zemaljskoj vole goveda i pastire. 
Da li vole goveda radi pastira, ili pastire radi goveda? Držim, 
da vole goveda radi goveda, a pastire opet radi goveda. Sve 
ono nježno, plemenito i uzvišeno o pastirima, što je ikada 
ljudski um zamislio, a mašta nacrtala, što je ljudski jezik 
izrekao, pero napisalo, a kist naslikao, sve su to pastiri 
dobili radi goveda, što ih čuvaju. Kad god je govor o pasti- 
rima, ljudi najradije govore o dobroti i jednostavnosti, što 
odsijeva u pastirskom životu. I to su pastiri stekli boraveći 


uz goveda. Goveda žive u Božjoj prirodi. Pastiri uz goveda. 
Dok goveda pasu, i pastir se nečim bavi. Izrađuje frulu. 
Muke mu zadaje, jer pastir nije izučeni obrtnik, nego samo- 
uk. Zato mu je tim draža kad je gotova. Tada je uzima u usta, 

pa svira i svoje stado doziva. Stado voli muziku. Rado je 
sluša, iako to izvana svaki put ne pokazuje. A ne pokazuje 
izvana interesa za muziku tako dugo, dok nije sito. Može i 

sva gora ječati od frule, a pastira stado ipak ne čuje, dok se 
nije napaslo. To su goveda naučila od ljudi. Ljudi se drže 
pravila: najprije treba živjeti, a onda se tek mudruje i za- 
bavlja. Kad se ljude pozove na zabavu, najprije ih treba 
nahraniti. Onda su tek raspoloženi za glazbu. Gladan će čo- 
vjek reći: Čast glazbi, ali ćemo najprije potražiti nešto za 
jelo. Kad se nasitio, sad će slušati glazbu. Jači je prirodni 
nagon za jelom — samoodržanjem, nego za umijećem. Tako 
kod čovjeka, a kod životinja pogotovo. To znade i pastir vrlo 
dobro, pa se i ne srdi, ako goveda ne dolaze na zov njegove 
frule. Zna on, da goveda još nijesu sita. Kad pak budu sita, 
i bez frule će doći. 

Goveda poznaju samo prirodni zakon. Po njemu rastu. 
Po njemu se množe. Po prirodnom se zakonu hrane. Tim zako- 
nom i čovjeku koriste. I obilno koriste. Njihovu korist osjeća 
čovjek na svakom koraku. Goveda živu točno po prirodnom 
zakonu. Kod njih nema nastranosti. Trava na livadama svake 
godine jednako raste. Jednako cvate. U isto vrijeme dozrijeva. 
Jedne je godine možda bujnija nego druge, jer je bilo više 
kiše i padala je u zgodnije vrijeme. No i takav je izuzetak 
predviđen u prirodnom redu. Sunce izlazi i zapada svake 
godine jednako. Svi se obrati njegovi preko godine zbivaju 
opet istim slijedom. I kiše — manje više — svake godine 
padaju jednako. Vjetrovi duvaju svake godine istim smjero- 
vima. Svaka vrst ptica gradi gnijezdo uvijek jednako — na 
svoj specifični ili svojstveni način. U gradnji niti što dodaje 
niti što propušta. Tehnika njihova niti napreduje niti naza- 
duje. Savršeno odgovara svojoj svrsi. Lisice kopaju svoje 
jame neprestano po obroncima u šikarama, gdje je težak 
pristup k njima. I perad odnose stalnim redom i zakonom. 
Taj preokret u njihovoj naravi ne ćeš doživjeti, da će indi- 
ferentno ili ravnodušno proći mimo pijevca, ako ga slučajno 
u blizini opaze. Neodoljivom snagom navaljuju i progone. 
Jastreb u zaletu na perad manevrira uvijek jednako. Neopa- 
ženo doleti na koje obližnje drvo i vreba. Kad nema nikoga 
na dvorištu, zaleti se poput munje i hvata što prvo padne 
pod pandže. Manevar svršava redovito tako, da će domaćica 
na večer prije i lakše prebrojiti perad nego ju je prebrojila 
ujutro, kad ju je puštala van. Sve to pastiri gledaju. Sve 
točno opažaju. Svemu prirodnim svojim umom ispituju uz- 
roke. Konačno zaključuju: svuda kod goveda i oko goveda 
vlada savršen red. Svuda se vrši postojano isti Božji prirodni 

zakon. Svuda jednaki uzroci rode jednake posljedice. Na svim 
se linijama istim putevima dolazi do istih svrha. 

I pastir se u životu drži prirode kao i njegova goveda. 
Kad goveda početkom zime dobivaju bujniju i topliju dlaku, 
on navlači kožuh. Svući će ga tek kasno u proljeće, kad će 
i goveda svlačiti zimsku dlaku, a oblačiti laku, ljetnu dlaku. 
Kose mu na glavi mirno rastu kao runo na ovcama. Kozme- 
tike (uljepšavanja), pa ni češlja, ne pozna. Kad prokisne, čeka 
da ga sunce posuši. »Tko me je namočio, taj će me i posu- 
šiti.« Bog dao kišu, Bog će dati i toplo sunce. Nema li sunca, 
naložit ću vatru. I nju je Bog dao. I na tome daru hvala 
dobrom Bogu. Kad se budu ovce strigle, tada će i on ostrići 
svoje kose. Opaža na ovcama, da im je u ljetnoj žegi runo 
teško. I njemu su njegove bujne kose dodijale. Istim će ška- 
rama s ovaca skidati runo, a sa svoje glave kosu. Odmah mu 
je odlanulo kao i ovcama. 

Po zimi sve životinje bježe od vode. Tako i pastir. Tko je 
vidio životinju da se po zimi igra u vodi? Pliva kroz vodu 
jedino u nuždi, kad je progoni neprijatelj. I pastir je po zimi 
daleko od vode. Zato se ne pere po zimi kao ni goveda. U 
prirodi nema po zimi pranja, pak zaključuje, da se ne mora 
prati ni on. Doći će već srpanjsko sunce i nesnosna sparina. 
Tada životinje same bježe u vodu, kaljužaju se i kupaju. 
Tada će se i pastir kupati i kroz vrući srpanj oprati za cijelu 
godinu. 

Pastir ne zna kad se rodio. Kazali su mu roditelji, da se 
pojavio na svijet zajedno s jednim od goveda. Pokazali su 
mu kasnije koje je to govedo. To govedo posebno voli. Sim- 
patiju (sklonost) će mu pokazati, da će dobiti koru pljesniva 
kruha, koju sam pastir već ne će moći jesti, a koji put i 
koje zrno soli. Kad je to bilo, kad se rodio? Kad su proljetos 
kukuruz sijali. Ili kad su pšenicu želi. Možda su već i otavu 
kosili. Kasnije, kasnije. Već su kukuruz trgali. Još kasnije. 
Već je bila berba. Tako po prilici roditelji pastirovi kalkuli- 
raju (računaju) o datumu njegova rođenja. Koliko mu je 
godina? Baš toliko, koliko i govedu. Isti su dan došli na 
svijet. Samo je razlika u tome što je govedo ugledalo svijetlo 
Božje u jutro, a pastir poslije podne. Koliko je tome godina? 
A tko bi ih znao. Ni hrastovima ni bukvama u šumi nitko 
godina ne broji, pa ipak kako lijepo rastu! I bujno su se 
razvili. Od hrastovih će greda načiniti kuću, a bukovim će 
drvima naložiti peć, a da nitko živ ne će istraživati godina 

ni hrastovima ni bukvama. I pastir pase svoja goveda jed- 
nako tako bez godina, kako bi ih pasao i s godinama. Čemu 
se još i godinama mučiti. Ima on važnijega posla. 

Pastir zna da postoji Bog. Trava na njegovim pašnjacima 
raste od sunca i od tople kiše. Po zimi, kad nema sunca, ne 
raste trava. Ni po ljetu, kad nema kiše. Sunce tko je stvorio? 

Dobri Bog. I kišu tako. I šume. I livade. I polja. I gorski 
potok, koji je bistar kao što je bistro nedužno dječje oko. 

I gorski zrak, koji je čist kao što je čista nevina dječja duša. 

Sve je to Bog stvorio. Svemu je Bog postavio zakone. Sve se 
u prirodi ravna po Božjim zakonima. Svuda red. Svuda sklad. 

Svuda savršeno i nepogrešivo vršenje volje Božje. U prirodi 
nitko ne krši Božjih zakona. Prema tome ni ne griješi. Ni 
goveda ne griješe. Ni pastir ne griješi. A što može biti na 
zemlji idealnije (savršenije) od čovjeka, koji ne griješi? 

■ 

Svake godine, ako je ikako moguće, prisustvujem obre- 
dima Velike sedmice u stolnoj crkvi u Zagrebu. Prisustvujem 
i »Tužaljkama Jeremijinim« što ih u Velikom tjednu pjevaju 
na koru bilo pojedinci, bilo pak zbor. Tužaljke su veličan- 
stvene. Visoke su po veličini svojih misli kao Sionska gora, 
koju oplakuju, a duboke po žalosti svojoj kao duboko — na 
oko bezdano more. Tužaljke mi svojim ganutljivim sadrža- 
jem i tugaljivom glazbom tako živo u mašti crtaju proroka 
Jeremiju. Gledam ga, kako sjedi na osamljenom mjestu. Ru- 
kama je glavu podupro. Lice mu je blijedo. Obrazi su mu 
se objesili. Obrazi mu puni brazda. Po brazdama teku vrele 
suze, kojima oplakuje Jeruzalem i izraelski narod. Suze se 
ne zaustavljaju na bradi, nego padaju na zemlju i natapaju 
zemlju. Kao da hoće oprati na zemlji crne mrlje teških gri- 
jeha, kojima je izraelski narod opteretio zemlju. Plače Jere- 
mija. Da mu bude lakše, daje oduška plaču u tužnoj pjesmi. 

U prirodi plače, pak iz prirode vadi i slike, kojima će prika- 
zati svoj bol nad propašću naroda i grada svoga. 

Čovjek u prirodi ne može shvatiti, da bi netko morao vodu 
plaćati i drva kupovati. Obojega u prirodi imade koliko ho- 
ćeš. Prorok Jeremija — opisujući propast Jeruzalema i bijedu 
naroda tom zgodom — spominje i plaćanje vode i kupovanje 
drva. »Svoju vodu pijemo za novce, i svoja drva kupujemo!« 

(Tužaljke 5, 4). »Sion gora je opustjela tako, da i lisice idu 
po njoj« (5, 18). Izraelske knezove poređuje s ovnovima, a 
bijedu njihovu s bijedom ovnova, koji nemaju paše. »Kne- 

zovi su njezini kao ovnovi, koji ne nalaze paše; idu nemoćni 
P^ ec J °nim, koji ih goni« (1, 6). Ova mi se slika kod slušanja 

uzaljki« najdublje usjekla u pamet. Nikako je nisam mo- 
gao shvatiti, jer nikada u životu nijesam vidio, kako izgledaju 
ovnovi bez paše. Ljude sam već vidio, kako izgledaju, kad su 
gladni. Očajan je to izgled. Sve su spremni u gladu počiniti. 
Ukrasti i prevariti. Napasti i ubiti. Orobiti i upaliti. Boga 
opsovati i svako ljudsko dostojanstvo pogaziti. I perad sam 
već promatrao gladnu. Neprestano bježi za domaćicom. Upra- 
vo pod noge leti. Viče i galami. I krilima tuče. Ne da mira 
ni sebi ni domaćici, dok ne dobije jesti. Prazan je želudac 
silno jak motor. 

I goveda sam već promatrao gladna. Nemirno se ogleda- 
vaju. Ogorčeno muču. Neprestano načuljuju uši, ne će li se 
gdje pojaviti pastir, da donese sijena ili otave. Lancima ruže, 
hoće ih pokidati; tako su buntovna. Kad pak opaze pastira 
sa hranom, propinju se na zadnje noge, a prvima skaču u 
jasle. Najedamput je zavladao toliki mir, kao da ni jedno 
govedo nije živo. Tolika se pažnja nađe kod hrane! 

Konačno sam doživio i to, da sam promatrao i ovnove 
bez paše. Bilo je to u Mokricama. Vruće ljeto, a kiše ni kapi 
kroz više tjedana. Sve je izgorjelo. Nigdje zelene travke. Dje- 
čak ovčar pustio ovce iz tora na pašu. Ovce lete po paš- 
njaku uzduž i poprijeko. Nigdje da se zaustave. Gladne viču 
me me, no bez koristi. Već su gotovo iznemogle od trčanja 
i vikanja me me. Sad sam tek pravo shvatio Jeremijinu sliku. 
Knezovi su izraelski naučili na obilje i raskoš poput utovlje- 
nih ovnova, a nakon propasti svoje države spali su pod nepri- 
jatelja i plaćali danak. Od utovljenih ovnova spali su na 
ovnove bez paše. Od raskoši pali u bijedu. Od slave i časti 
doživjeli prezir i sramotu. Uistinu duhovita i zorna slika: 
»kao ovnovi, koji ne nalaze paše«. 

Slika »ovnova, koji ne nalaze paše« doziva mi u pamet i 
mnoge ljude, koji su u duhovnom pogledu slični ovnovima 
bez paše. Samo je razlika u tome, što ovnovi u prirodi traže 
pašu, ali je ne nalaze. Ljudi bi pak lako mogli naći duhovnu 
pašu, ali je ne samo ne traže, nego ni ne haju za nju. Koliko 
imade oltara na svijetu, gdje se svaki dan ugotavlja bogata 
duhovna paša — presveta Euharistija! Koliko se muče du- 
hovni pastiri da privedu ljude — ovnove na tu uzvišenu pašu, 
a oni naprosto neće! 

22 Dr Janko Penić, Sabrana djela, I. 

Lijepo je od ljudi, da vole životinje zato što su životinje 
stvorovi Božji. Tada su životinje sredstvo za dizanje ljud- 
skoga duha k Bogu. Opravdana je privrženost ljudi k živo- 
tinjama i onda, kad potječe od koristi, što je ljudi imaju od 
životinja. No za životinje, kao sredstvo, vrijedi isto načelo 
kao i za svako drugo sredstvo. Sa sredstvima se smijemo slu- 
žiti samo toliko, koliko su nam na korist, koliko nam pomažu 
k postignuću konačne naše svrhe. Gdje, kada i koje sredstvo 
ne dovodi čovjeka k svrsi, ili ga od nje odvodi, ili ga u posti- 
gnuću svrhe sprečava, tu, tada i to sredstvo ne smije čovjek 
upotrebljavati. S tim smo načelom u teoriji ili gledanju svi 
na čistu. S njime trebamo biti na čistu i u praksi ili iskustvu. 
Pa i onda kad se radi o živim bićima, kao što su životinje. 

Međutim što se događa? Da ljudi često više cijene životi- 
nje nego ljude. Gledaj po gradu. Kolika pažnja za mačke! 
Kolika skrb za pse! Kolika briga za kanarince i druge živo- 
tinje! U isto vrijeme prolaze ulicama gladna djeca. Nezapo- 
sleni radnici. Ruke pružaju za milostinju slomljeni i nemoćni 
starci i starice. Po periferiji ili predgrađu u podrumskim 
stanovima pate tuberkulozne majke s nejakom djecom. A 
kako je malo ljudi, koji žrtvuju štogod od svoga da ublaže 
tu ljudsku bijedu! Koliko imade tvrdica gospodara, kojima 
je više njihov pas, nego družinče — čovjek! Takvi tipovi zabo- 
ravljaju, da je čovjek kralj na zemlji, a životinje su — kao i 
sve drugo na zemlji — samo pomoćna sredstva čovjeku. Tak- 
vi i slični individui (pojedinci) okreću prirodni red na glavu. 
Životinje cijene i izdižu preko reda, a čovjeka podcjenjuju i 
ponizuju ispod ljudskog dostojanstva! Svaka povreda svako- 
ga pravednoga zakona konačno škodi samome čovjeku. A 
pogotovo će mu škoditi ovako grubo vrijeđanje prirodnoga 
zakona, kojim izdižu životinju nad čovjeka. 

No i naši dobri seljaci u tome griješe. I na veliko griješe. 
I oni često puta više vole goveda nego čovjeka. Više nego i 
vlastito dijete. Oboli govedo. Oboli dijete. Na bolest je djete- 
ta ravnodušan. A radi bolesti je goveda zabrinut. Bolesnom 
djetetu ne bude pozvao liječnika. A bolesnom će govedu po- 
zvati veterinara. Umre dijete. Pogine govedo. Za djetetom ne 
bude plakao. Ako i zaplače, brzo će se utješiti. Izuzetak čini 
smrt jedinca. Tada će toliko plakati, da se kroz čitav život 
neće smiriti. A za poginulim govedom će tugovati. I dugo 
tugovati. I jadikovati na sve strane. 

Kako su mnogi današnji ljudi nedosljedni! Vesele se rod- 
nim voćkama, što su rodnije, to ih više blagoslivlju. Kod 
domaćih životinja traže onu vrstu, koja ima brojniji podmla- 
dak. U vinogradu se ne mogu nagledati rodnih trsova. I rod- 
nom se žiru u šumi vesele. Samo se svoje vlastite rodnosti 
boje i zaziru od brojne djece. A zar nije rodnost prirodni 
zakon za sva živa bića jednak? Zar nije Bog postavio zakon 
rodnosti i za ljude? »Radujte se i množite se, i napunite zem- 
lju« (Post 1, 28). Kako se čovjek veseli svemu rodnome oko 
sebe, tako se treba veseliti i svojoj rodnosti. Kako čovjeka 
veseli brojni podmladak kod drugih živih bića, tako ga mora 
veseliti i njegov vlastiti brojni podmladak. Zar će i u tom 
pogledu morati razuman čovjek ići k nerazumnim stvorovima 
da nauči vrijednost i veličinu života . . .? 

14. NEOBIČNI RIBOLOV NA JEZERU 

Mokričko je jezero maleno, ali je drago. Smjestilo se na 
sjeveru ispod šume što okružuje grad. Pravo gorsko jezero. 
U nj utječe potok iz nedaleka izvora. Voda mu je čista i 
bistra. Kad je mirno vrijeme i dno mu vidiš. Ima i lijepih 
riba. Što većih, što manjih. I pastrva ima. One su naročito 
drage. I za mokričko bi jezero rekla narodna pjesma kao i 
za skadarsko: Samo dođi. Ima ribe »kad god hoćeš da je taze 
(svježu) jedeš«. 

Jezero nema labudova. Ali se ipak nešto bijeli na njemu. 
A što je to? »Nit’ je snijeg nit’ su labudovi«, već obične do- 
maće, bijele patke i pitome, domaće guske. I patke i guske 
daju život jezeru. Plivaju po njemu. Kupaju se. Viču i gala- 
me. Rone uz obalu da nađu štogod za hranu. Oprezne su. 
Kad se pojavi lisica, one brzo plivaju prema sredini jezera. 
Ako pak jastreb navali, onda zarone. Vješto izmiču smrtnoj 
pogibli. Do sada još ne znam slučaj, da bi lisica koju ulovila 
ili pak jastreb što odnio. 

Na jezeru je i jedna lađica. Zapravo čamac. Treba ledo- 
lomcima kad lome led da napune ledanu kraj grada. Ledana 
je velika. Treba puno leda. Kad se zimi prvi put zamrzne 
jezero, eto Ti domaćih ledolomaca na jezero. Sijeku led i voze 
u ledanu, dok je ne napune. Ledolomci su dosta spretni. Vje- 
što sijeku led, a još vještije ga vuku napolje. Kad ih vidiš 
kako vješto manevriraju, mislio bi, da su Eskimi. Međutim 
se ipak dogodio neugodan prizor. Radnik se popeo na jednu 

oveću plohu leda misleći, da će ga moći držati. Kad tamo, 
led se pod radnikom zanjiše, a radnik se posklizne i ravno 
do vrata u jezero. Drugovi radnici, mjesto da mu iskažu su- 
ćut, udarili veselo u pljesak i zlobno zapitkivali, je li se dobro 
okupao. Onako mokar pohitio radnik brzo kući i sretno pro- 
šao. Ni nahladio se nije. čamac je u većem prometu kad su 
bogoslovi u Mokricama. Tada je bez prestanka u pogonu. 

Kad god prolazim mimo mokričkog jezera, sjetim se sva- 
ki puta i Genezaretskoga jezera. Dođu mi pred oči i bezbroj- 
ne biblijske slike što sam ih u životu vidio u vezi s Geneza- 
retskim jezerom. Sjetim se dobroga Isusa i apostola ribara. 
Često mi dođe pred oči onaj vanredni prizor — čudo Isusovo 
— kad je na Genezaretskom jezeru Isus zaprijetio »vjetru i 
valovima morskim, i smiriše se i posta tišina«. Tada se apo- 
stoli »stanu čuditi govoreći jedan drugomu: Tko, misliš, da 
je ovaj, da i vjetrovima i moru zapovijeda i da ga slušaju!« 
(Lk 8, 24-25). 

Jednom je jedan prolesor iz Sv. Pisma Novoga Zavjeta 
pitao na ispitu bogoslova: Recite mi, kada je Isus spavao na 
jastuku? Siromah bogoslov raskolačio oči od iznenađenja. 
Pomislio jc u sebi: nikad u životu nisam čuo, da je ikad igdje 
Isus ležao na jastuku. U Betlehemskoj je štali ležao Isus u 
jaslama na tvrdoj slami. U javnom se životu potužio: »Lisice 
imaju jame i ptice nebeske gnijezda, a Sin čovječji nema gdje 
da zakloni glavu« (Mt 8, 20). Nije, dakle, imao ni kuće ni 
kućišta, a kamo li jastuka, na kojima bi spavao! A ipak je i 
na jastuku spavao. Bilo je to baš ovom zgodom, kad je utišao 
vjetar i valove na Genezaretskom jezeru. Zabilježio je to je- 
dini sv. Marko. »A on (Isus) je na krmi spavao na jastuku« 
(Mk 4, 38). Dakako da ovo pitanje nije postavio profesor za 
ocjenu, nego više kao priliku, da si priušti slušača. Taj je 
profesor već davno u grobu. Ostavio je hrvatskoj biblijskoj 
struci lijepih plodova svoga rada. Bog mu bio duši milostiv! 

Na Genezaretskom se jezeru prikazao Isus apostolima na- 
kon svoga uskrsnuća. Tu se dogodio čudesni ribolov, koji je 
napunio strahopočitanjem apostole, a napunja strahopočita- 
njem pred božanskim veličanstvom Isusovim i sve nas, koji 
čitamo i kad god ćemo čitati prikaz o ovom čudesnom ribo- 
lovu. Upravo su apostoli lovili ribu. čitavu noć nijesu ništa 
uhvatili. Isus im reče: »Bacite mrežu s desne strane čamca i 
naći ćete.« Tada baciše, i već je nisu mogli vući od mnoštva 
riba. »šimun Petar izvuče na kopno mrežu, punu velikih riba, 

sto pedeset i tri. I premda ih je toliko bilo, mreža se nije 
raskinula« (Iv 21, 6 i 11). Tom su zgodom apostoli zajedno 
s Isusom i doručkovali. Tada je Petar dobio od Isusa vrhov- 
nu vlast u Kristovoj Crkvi. Ovom mu je prilikom Isus predao 
primat ili prvenstvo što mu ga je obećao u okolici Cezareje 
Filipove. Nakon doručka se obraća Isus k šimunu Petru, 
prvaku apostola: »Ljubiš li me više nego ovi?« Odgovori mu 
Petar: »Da, Gospodine, Ti znaš, da Te ljubim.« Kaže mu Isus: 
»Pasi janjce moje!« Reče mu Isus drugi put: »Šimune Iva- 
nov, ljubiš li me?« Uzvrati mu Petar: »Da, Gospodine, Ti znaš, 
da Te ljubim.« Kaže mu Isus: »Pasi janjce moje!« I po treći 
put će mu Isus: »šimune Ivanov, ljubiš li me?« Ožalosti se 
Petar, što mu treći put reče: ljubiš li me? i odgovori mu: 
»Gospodine, Ti sve znaš, Ti znaš, da Te ljubim.« Kaže mu 
Isus: »Pasi ovce moje« (Iv 21, 15-17). Ovim je riječima Isus 
predao Petru vrhovnu vlast u svojoj Crkvi. Iza smrti je Pet- 
rove prešla vrhovna vlast — primat na nasljednike njegove 
sv. Oce Pape. Gospodin je povjerio Petru cijelo stado: vjer- 
nike i duhovne pastire. Postavio ga je pastirom nad pastiri- 
ma, za vidljivu glavu svoje svete i katoličke Crkve. Sv. Augu- 
stin komentira ili tumači: »Ako mc ljubiš, Petre, tada ne 
misli na to, da sebe paseš, nego pasi ovce moje, i to kao moje, 
a ne svoje, traži u njima čast moju, a ne svoju, gospodstvo 
moje, a ne svoje, bogatstvo moje, a ne svoje.« 

Primat postoji u Kristovoj Crkvi već 2000 godina. U sva 
je vremena donosio ne samo Crkvi, nego i svemu čovječan- 
stvu golemu korist. I danas, makar je papinska država po 
teritoriju ili području jedna od najmanjih na svijetu, primat 
Papin znači mnogo. Znači neprocjenjivo mnogo. Svi se obra- 
ćaju k Papi, nepogrešivom učitelju. Svi, svakom važnijom 
zgodom, napeto čekaju, što će Papa reći. Svi, ne samo pastiri 
i ovce unutar ovčinjaka, nego i oni izvan ovčinjaka, pa i oni 
koji inače ne žive dosljedno po Kristovoj nauci, upiru oči u 
namjesnika Kristova, gledaju u njemu predstavnika Bo- 
žanske nauke i Božanskoga auktoriteta ili ugleda. 

Iza bogata ribolova Šimun Petar pade ka koljenima 
Isusovim govoreći: »Otiđi od mene, Gospodine, jer sam čovjek 
grešnik.« Jer udivljenje obuze njega i sve, koji su bili s njim 
kod lova riba, koje uloviše. I reče Isus Šimunu: »Ne boj se! 
Od sada ćeš loviti ljude.« I izvukavši lađice na kopno, ostaviše 
sve i otiđoše za njim (Lk 5, 8-10). Zanimljiva pojava! Isus 
odabire za prvoborce u svojoj Crkvi neuke ribare. Da je oda- 

brao učene filozofe, moglo bi se kršćanstvu prigovoriti, da 
je uzrok brzoga širenja kršćanstva u ljudskoj moći — u veli- 
kom ljudskom znanju. Da je odabrao bogate ljude, kapita 
liste, moglo bi se opet prstom upirati na kapital, kao na 
moćno sredstvo u osvajanju svijeta za kršćanstvo. A ovako: 
prvaci nit’ šta znadu niti šta imadu. Prema tome je sva moc 
kršćanstva s neba, božanskoga porijetla. Da je odabrao baš 
ribare, a ne kakvu drugu sirotinju, i to ima svoje značenje. 
Ribarsko je zvanje vrlo teško, strahovito naporno. Po čitave 
noći gladni i žedni natežu one jadne mreže. Gledao sam to 
na vlastite oči na našemu Jadranu. Po ljetu još kako tako. 
Bar im je toplo. Ali dođe hladna jesen. Pa studena zima. K. 
tome jaki vjetrovi. Zapljuskivanje valova. Ribari pokisli do 
kože. U takvom stanju čitavu Božju noć pod vedrim nebom! 
Kad je mreža puna, lako zaborave na muku. A ako je još i 
mreža prazna, onda je ribarsko zvanje zbilja mučeničko zva- 
nje! 

Isus zove Petra: »Odsada ćeš loviti ljude.« Duhovita para- 
bola ili usporedba. Kako je mučan posao loviti ribe, tako je 
mučan posao i ljude na dobro obraćati, a pogotovo na ovako 
visoke ideje (misli) kao što su kršćanske ideje. Koliko borbe 
kod ribarenja, toliko i kod propovijedanja objavljenih istina. 
Bezbroj je već ljudi kod ribarenja izgubilo zdravlje, pa i 
sam život. U apostolskoj službi isto tako. I neprestano kroz 
cijelu povijest Crkve tako. Apostolska služba ne pozna mira. 
Ni udobna života. Apostolski posao nije za mekušce. Apostol- 
ski rad traži čitavoga čovjeka i kroz cijeli život. On traži 
maksimum energije — najveću upornost. Zato će apostolsku 
službu najbolje shvatiti ribari, jer je njihova, ribarska služba 
najsličnija apostolskoj. 

* 

I na mokričkom se jezeru događaju česti ribolovi. Nisu 
to ribari od zanata: kao sv. Petar ili Zebedejevi sinovi Ivan 
i Jakov. To su ribiči. Ponajčešće zagrebački profesori. Love 
ribu, da odmore živce. Tako je. na mokričko jezero došao lo- 
viti ribu i jedan poznati zagrebački profesor. On je profesor 
povijesti i zemljopisa. Sav je u povijesti. Sve životne prilike 
promatra na naočare povijesti. Neprestano misli na punske 
ratove. I na Cezara, što je u Galiji radio. Kod njega je sve na 
svom mjestu kao i u povijesti. I sve u svoje vrijeme baš kao 
i u povijesti. Savršeno se drži one zlatne: »Serva ordinem 
et ordo servabit te.« »Služi red i red će služiti tebe«. Od svo- 

ga dnevnoga programa ne odstupa ni za jednu jotu, pa makar 
se i svemir srušio. Drži se ravne linije. Ne doduše u tjelesnom 
pogledu, jer je već prilično ovalan. Međutim ni tome nije sam 
kriv. To su donijele, i još uvijek donose, godine sa sobom. 



Nikola barun Gagern (prodao je Mokrice na 2 puta, 1915. i 1923) 
1 Petar Forni, stari prijatelj Mokrica. (Nikola sjedi, Petar stoji). 


U nazorima i radu drži ravnu liniju. Nema tu skretanja. Ni 
popuštanja. Dosljedan je i otporan baš kao pravi pravcati 
naš Zagorec. Dobar je i drag kao dobro zdravlje. Plemenit 

je. Kad ga vidiš, instiktivno, sam od sebe, sudiš: »Pravi Izra- 
elac, u komu nema prevare.« Ni zakulisnih misli. U društvu je 
posebno drag. Uvijek tješi. Uvijek bodri. 

D^kle i naš je profesor došao da bude ribič na mokričkom 
jezeru. Dugo je spremao nacrt kako će kupiti udicu. Konačno 
je i kupio. Sad je došla briga, što će staviti na udicu kao 
meku. I to je pitanje sretno riješio. Trebalo je uglaviti dan 
kada će prvi put na ribe. Dočekali smo i to. Konačno osvane 
na samom jezeru. Bio je prekrasan dan. Kao naručen za prvi 
ribolov. Naš profesor ispituje teren. S koje strane da baci 
udicu? Najzad se odlučio. Čitavo društvo napeto, kud će pasti 
udica. Profesor muževno zamahnuo udicom. Udica — pade 
na samoga profesora! Zakvačila samoga profesora! Profesor 
je samoga sebe uhvatio na udicu! »Dosta je gospodo!« — vik- 
ne veselo društvo. »Idemo kući! Ovo je rekordan (najuspješ- 
niji) ribolov. Ovakva se riba u ovom jezeru sigurno još nije 
uhvatila na udicu!« Ribolov je svršio, a društvo s neopisivim 
veseljem neprestano govorilo o našem profesoru kao vrsnom 
ribiču, koji je samoga sebe uhvatio na udicu. 

Mokričko će jezero i dalje vabiti ribiče k sebi. I historiju 
će im svoju rado kazivati. A najradije će pričati o zagrebač- 
kom profesoru, koji je uhvatio sebe na udicu. 





Sadržaj eseja o Mokricama — Dr Janko Penić, Soliloquia 
Mocricensia ili razgovori sa samim sobom u Mokricama god. 
1939. i 1940. — nalazi se na str. 469 — 470. 


Milko Predović, urednik »žumberačkog kalendara«, napi- 
sao je: Bilješke uz »Soliloquia Mocricensia« ili razgovore sa 
samim sobom Msgra. dra Janka Penića u Mokricama god. 
1939. i 1940. 

Bilješke se nalaze na str. 379—413. Njihov je sadržaj na 
str. 472—473. 



RECENZIJE 
I PRIKAZI 
O DJELIMA 
MSGRA. DRA 
JANKA PENIĆA 


TE BILJEŠKE 
UZ NJEGOVE 
„RAZGOVORE 
SA SAMIM SOBOM 
U MOKRICAMA”. 

RECENZIJE I PRIKAZI 0 DJELIMA 
MSGRA. DRA JANKA PENIĆA TE 
BILJEŠKE UZ NJEGOVA ,,SOULOQUIA 
MOCRICENSIA” ILI RAZGOVORE SA 
SAMIM SOBOM U MOKRICAMA 
GOD. 1939. I 1940. 

(I. 010) 

Uvod 

Latinska riječ »recensio« značila je kod Rimljana cenzo- 
rovo ili procjcniteljcvo pregledavanje. 

Pohrvaćena riječ »recenzija« znači ocjena umjetničkog, 
naučnog ili sličnog djela. 

Ovo poglavlje »Recenzije . . .« podijeljeno je u 3 dijela: 
A, B, C. 

Pod slovom A (str. 347—348) navedeno je 7 djela Msgra 
dra Janka Penića, o kojima su napisane ili recenzije ili pri- 
kazi ili bilješke. 

Pod slovom B (str. 348 — 3491 objelodanjen je popis osoba 
ili naziv ustanova, koje su napisale ili recenziju ili prikaz ili 
bilješke o djelu ili djelima Msgra dra Janka Penića. 

Pod slovom C (1 — 24; str. 350 — 413) doneseni su: 

— 20 recenzija ili ocjena (brojevi: 1, 3 — 5, 8 — 10, 12 — 24) i 4 
prikaza (brojevi: 2, 6, 7, 11) o djelima Msgra. dra Janka 
Penića; 

— bilješke (br. 24) uz »Soliloquia Mocricensia« ili razgovore 
sa samim sobom Msgra dra Janka Penića u Mokricama 
god. 1939. i 1940. 

A 


DJELA (7) MSGRA DRA JANKA PENIĆA O 
KOJIMA SU NAPISANE ILI RECENZIJE ILI 
PRIKAZI ILI BILJEŠKE 

Važnost auktoriteta u odgoju naroda (rasprava). Bogo- 
slovska smotra, 29/1941, br. 1, str. 17—42; br. 4, str. 248—271. 

Ova je rasprava izašla i posebno iste (1941) godine kao 
tanka knjiga (17 x 24,5 cm ili veliki oktav, 50 str.). 

O ovoj raspravi napisane su 2 ocjene. Poznat mi je samo 
jedan recenzent ili ocjenjivač: Dr Josip Buturac, sveučilišni 
profesor. Drugi je ocjenjivač anoniman ili bezimen. 

Ovdje je objelodanjena 1 recenzija ili ocjena (br. 1). Dru- 
ga ocjena bit će objelodanjena u knjizi Dr Janko Penić, Sa 
brana djela, II. 

Prikaz o ovoj raspravi nalazi se pod br. 2. 

Propovijedajte Evanđelje; knjiga; prvo izdanje: Zagreb 
1942, oktav (8°), str. 151; drugo je izdanje u ovoj knjizi (Dr 
Janko Penić, Sabrana djela, I), str. 8 — 130. 

O ovoj knjizi postoje 3 ocjene ili recenzije, i to iz 
pera Msgra dra Dragutina Hrena, zagrebačkog kanonika; Dra 
Matije Markova, čazmanskog kanonika; Josipa Vranekovića, 
župnika. 

Ovdje je donesena samo jedna recenzija (br. 3). Druge 
dvije recenzije bit će objelodanjene u knjizi Dr Janko Penić, 
Sabrana djela, II. 

Razum i objava o Bogu; knjiga; apologetika (ili obrana 
vjere) i dogmatika; prvo izdanje: Zagreb 1967, tisak u Đakovu 
dovršen 1968, oktav (8°), str. 275; drugo izdanje: Zagreb 1971, 
tisak u Čakovcu dovršen 1972, oktav (8°), str. 234. 

O ovoj knjizi poznate su mi dvije samostalne ocjene. 
Obadvije su ovdje donesene (br. 4, 5). 

Postoje ocjene i prikazi ove knjige uz ocjene i prikaze 
drugih knjiga Msgra dra Janka Penića. 

Ocjene su donesene pod brojevima: 8, 12 — 23. 

Prikazi su doneseni pod brojevima: 6, 7, 11. 

Putovi k Bogu; knjiga; moralka, de principiis; obrađuje 
ćudoredna načela i kreposti; Zagreb 1971, tisak u Bjelovaru 
1971; oktav (8°), str. 249. 

0 ovoj knjizi poznata mi je samo jedna samostalna ocjena 
i to u »Zvonima«. Ovdje je donesena pod br. 9. 

O ovoj knjizi postoje ocjene uz ocjene drugih knjiga Msgra 
dra Janka Penića. Te su ocjene donesene ovdje pod broje- 
vima: 8, 12 — 23. 

Prikazi o ovoj knjizi nalaze se pod brojevima: 6, 7, 11. 

što Bog traži od čovjeka? (O zapovijedima); knjiga; 
Zagreb 1973; tisak u Bjelovaru 1973; oktav (8°); str. 300. 

O ovoj knjizi postoje ocjene uz ocjene o drugim knjigama 
Msgra dra Janka Penića. Ovdje su objelodanjene pod broje- 
v ; ma: 10, 12 — 23. 

Prikaz o ovoj knjizi napisao je sam autor Msgr dr Janko 
Penić, a nalazi se ovdje pod brojem 11. 

Kako će čovjek omiljeli Bogu (O milosti, sakramentima 
i molitvi); knjiga; Zagreb 1972; tisak Zagreb 1972; oktav (8°); 
str. 248. 

O ovoj knjizi postoje ocjene uz ocjene o drugim knjigama 
Msgra dra Janka Penića, a nalaze se ovdje pod brojevima: 
10,12 — 23. 

Prikaz o ovoj knjizi dao je sam pisac Msgr dr Janko 
Penić, a objelodanjen je pod br. 11. 

Soliloquia Mocricensia; esej o Mokricama; prvo izdanje: 
Katolički list, 91/1940 (brojevi i stranice u »Katoličkom 
listu« navedeni su u ovoj knjizi na str. 388); drugo izdanje 
pod proširenim naslovom: »Soliloquia Mocricensia« ili raz 
govori sa samim sobom u Mokricama god. 1939. i 1940. nalazi 
se u ovoj knjizi (Dr Janko Penić, Sabrana djela. I, Zagreb 
1976), str. 265—344. 

Bilješke uz »Soliloquia Mocricensia« ili razgovore sa sa- 
mim sobom . . . nalaze se pod br. 24 (str. 379 — 413). 

B 

ABECEDNI POPIS OSOBA ILI NAZIV 
USTANOVA KOJE SU NAPISALE ILI 
RECENZIJU ILI PRIKAZ ILI BILJEŠKE 
O DJELU ILI DJELIMA 
MSGRA DRA JANKA PENIĆA 

Uz pisca ili ustanovu nalazi se zagrada. U zagradi je broj. 
Pod tim brojem u dijelu C ovih »Recenzija . . .« nalazi se ili 
ocjena ili prikaz ili bilješke o djelu ili djelima Msgra dra 
Janka Penića. 

Antolović Josip, Dl (br. 20). 

Blajić Petar Zdravko, spiker (namještenik) radio-stanice Va- 
tikan (br. 21). 

Buturac dr Josip, sveučilišni profesor (br. 1). 

Čekada msgr dr čedomil, vrhbosanski kanonik (br. 18). 

Čekada msgr dr Smiljan, vrhbosanski nadbiskup i metropo- 
lita bosansko-hercegovački (br. 12). 

Hren msgr dr Dragutin, zagrebački kanonik (br. 3). 

Ivandija dr Josip, sveučilišni profesor i kanonik zagrebački 
(br. 19). 

»Katolički list« (br. 2). 

Markov dr Matija, čazmanski kanonik. Njegova recenzija 
bit će objelodanjena u knjizi Dr Janko Penić, Sabrana 
djela, II. 

Mostarsko-duvanjska i Trebinjsko-mrkanjska biskupija (br. 
17). 

Penić msgr dr Janko, zagrebački kanonik, pisac, autor spome- 
nute rasprave, knjiga i eseja o Mokricama (br. 6, 11; to 
su prikazi o knjigama). 

Pernek msgr dr Severin, dubrovački biskup (br. 7). 

Predović Milko, urednik »žumberačkog kalendara« (br. 24; 
to su bilješke uz »Soliloquia Mocricensia«), 

Splitsko-makarska nadbiskupija (br. 16). 

Turk msgr Alojz, urednik »Blagovesti« (br. 22). 

»Veritas« (br. 8). 

»Vjesnik Đakovačke biskupije« (br. 4). 

Vraneković Josip, župnik. Njegova recenzija bit će objelo- 
danjena u knjizi Dr Janko Penić, Sabrana djela, II. 

Zagrebačka nadbiskupija (br. 15). 

Zvekanović msgr Matija, subotički biskup (br. 14). 

»Zvona« (br. 23). 

žanić msgr Pavao, pomoćni biskup koadjutor mostarski (br 

10 ). 

MILKO PREDOVIĆ 
urednik »Žumberačkog kalendara« 

RECENZIJE I PRIKAZI O DJELIMA 
MSGRA DRA JANKA PENIĆA 
TE BILJEŠKE UZ NJEGOVA 
»SOLILOQUIA MOCRICENSIA« 

ILI RAZGOVORE SA SAMIM SOBOM 
U MOKRICAMA GOD. 1939. I 1940. 

(I. DIO) 

VAŽNOST AUKTORITETA U ODGOJU NARODA 


1 

Dr Josip Buturac 

Dr Janko Penić, Važnost auktoriteta u odgoju naroda. 

Dr Janko Penić, Važnost auktoriteta u odgoju naroda. 
Pretiskano iz »Bogoslovske smotre«. (Zagreb 1941.), str. 50. 

Pisac raspravlja najprije o čovjeku kao društvenom biću; 
zatim o društvu, koje ne može postojati bez auktoriteta onda 
o nosiocima auktoriteta (obitelj, država, Crkva i slobodna 
društva); iza toga o uzrocima pada auktoriteta kod nas; dalje, 
o braći Radićima prema auktoritetu; konačno o katoličkoj 
Crkvi i auktoritetu; napokon, u posljednjem poglavlju, kako 
da se podigne ugled vlasti. Svoje tvrdnje i izvode potkrijepio 
je pisac naučavanjem i mišljenjem vrlo uglednih katoličkih 
bogoslovskih pisaca, kao što su sv. Toma Akvinski, Robert 
Belarmin i dr. Poslužio se također enciklikama pape Pija XI. 
Predmet, o kome pisac raspravlja, vrlo je važan, kad znamo, 
kako se na sve strane ruši auktoritet roditelja, Crkve i dr- 
žave. Način, kako pisac raspravlja, jest lak, jasan, jedno- 
stavan, te se rasprava čita posve ugodno, bez umaranja. Oso- 
bito je zanimljivo poglavlje o braći Radićima, iz koga se vidi, 
da oni nisu bili rušitelji auktoriteta i revolucionari nego u 
prvome redu protiv »gospode«, koja su zlorabila svoj činov- 
nički ili gospodarski položaj. Preporučujemo ovu raspravu 
na čitanje svakome, a osobito katehetima i župnicima. U njoj 
će naći dosta građe, koja će im upotpuniti znanje, dati jas- 
niju orijentaciju u današnjem svjetskom previranju i poslu- 
žiti kod naučavanja u crkvi i školi. Sav uzgojni rad u školi 


i župi mora danas ići za tim, da se podigne ugled roditeljske, 
crkvene i državne vlasti. U tome će biti naša snaga i naša 
sretna budućnost. 


(Dr) B(utura)'c J(osip). Dr Janko Penić, Važnost auktoriteta 
li odgoju naroda. Katolički list, 92/1941, br. 37, str. 440. 


2 

»Katolički list«. Dr Janko Penić, Važnost auktoriteta u odgoju 
naroda. 

Dr Janko Penić, »Važnost auktoriteta u odgoju naroda«. 
U ovoj je brošuri od 50 stranica dr Penić obradio vrlo 
uspješno suvremenu temu o važnosti auktoriteta. Pitanje 
auktoriteta je životno pitanje ljudskoga društva otkad ono 
postoji. Rasprava je pisana laganim stilom i tako uvjerljivo, 
da se čita na dušak . . . 


Dr. Janko Penić, »Važnost auktoriteta u odgoju naroda«. Kato- 
lički list, 93/1942, br. 50, str. 600. 


PROPOVIJEDAJTE EVANĐELJE 
3 

Dr Dragutin Hren 

Propovijedajte Evanđelje 

Propovijedajte Evanđelje. Propovijedi za sve nedjelje i 
blagdane, sastavio dr. Janko Penić, kanonik. Izdanje nakladne 
knjižare »Marulić«, Zagreb, Kaptol 29. 

Knjiga sadržaje propovijedi za sve nedjelje i blagdane u 
godini, koje je pisac govorio u prvostolnoj crkvi zagrebačkoj 
kod sv. Mise u 11 i pol sati. Sadržaj je uzet iz evanđeoskog 
ulomka dotične nedjelje ili blagdana. Propovijedi su govorene 
z.a kojih 7 — 8 minuta, zato su i veoma kratke. Propovjednik 
se nije držao strogo retorskog oblika s posebnim uvodom. 
Uvod iznosi obično navještaj teme s jednom kratkom reče- 
nicom. Odmah se prelazi na samu stvar. Kratkoća vremena 
nije dakle dopustila posebne govorničke forme niti figure. 
Propovijedi su držane za inteligenciju. 

Kako je slušateljstvo učenog propovjednika napeto slu- 
šalo, tako će i čitalac ovih propovijedi dobiti solidnu građu. 
Zbite i kratke rečenice, koje ne umaraju, pružaju nam 
mnogo lijepih misli. Sve je potkrijepljeno sa svetim Pismom 
i s kojim primjerom ili aluzijom na praktični život. A to je 
upravo ono zdravo i sočno gradivo za propovijedi. Naši će 
propovjednici crpsti mnogo koristi iz ove knjige. Svaka pro- 
povijed daje mnogo sadržaja i to onog praktičnog sadržaja. 

I ako su propovijedi govorene zagrebačkim inteligentnim 
krugovima, sadržaj će poslužiti propovjedniku za sve slojeve 
slušateljstva. Velika je prednost i u tome, što sama građa i 
misli daju propovjedniku dosta gradiva za obrađivanje svoje 
propovijedi. Na laki će se naime način moći svaki propovjed- 
nik prema ovoj knjizi pripraviti za propovijed. Ako zapamti 
ovdje iznesene misli, onda se zbilja može držati one. Rem 
tene, verba sequentur (Imaj sadržaj, riječi će slijediti). Ve- 
lika prednost pred tolikim na dugo i široko izrađenim pro- 
povijedima. No knjigu bi mogao uzeti u ruke i svjetovnjak. 
Dat će mu dobre duhovne hrane. Svaka naime propovijed 
imade i praktični zaključak, odluku, koju imade čovjek pro- 
vesti u život. U tom je najveća vrijednost propovijedi, da 
daje dobru odluku, i stavlja je čovjeku na srce. Ovih pak 
preko 70 propovijedi dalo je vjerniku sav Credo (Vjerovanje) 
i sve zapovijedi. I to ne samo, da je čovjeku predano u uho, 
nego je veoma lijepo i uvjerljivo utisnuto u samu dušu. 
Neće požaliti, tko se bude služio ovom knjigom. Iz ovo 
nekoliko redaka se razabire, da se knjiga sama najtoplije 
preporuča . . . 

(Dr) D(ragutin) Hren. Propovijedajte Evanđelje. Katolički list, 
93/1942, br. 50, str. 600. 

RAZUM I OBJAVA O BOGU 
4 

Dr Janko Penić, Razum i objava o Bogu 

»Vjesnik Đakovačke biskupije«. Dr. Janko Penić: RAZUM I 
OBJAVA O BOGU 

Hrvatsko Književno Društvo sv. Ćirila i Metoda pružilo 
je s ovom knjigom od 275 stranica jedan od najljepših da- 
rova svom hrvatskom narodu — kratku katoličku Apologe- 


352 


tiku i Dogmatiku. Knjiga je pisana temeljito i ujedno lagano 
i zanimljivo. Njome će se velikom koristi poslužiti i svećenici 
i laici, osobito oni školovaniji laici. Svećenici će naći u njoj 
obilno gradiva za svoje propovijedi i kateheze, osobito za 
srednje i više škole, a katolički laici će ovom knjigom moći, 
da na lak način steknu temeljito poznavanje svoje vjere. 

Knjiga je sama za sebe jedna vrlo lijepa i uspješno za- 
okružena cjelina, a auktor najavljuje iza ovog sveska još i 
slijedeće sveske s ostalih područja katoličke teologije. 

I auktoru i H. K. Društvu sv. ćirila i Metoda srdačno 
čestitamo! Svećenici će učiniti veliko dobro djelo ako svrate 
pažnju kat. laika iz svoje okoline na ovu vrijednu knjigu. 
Ova knjiga uz ostalo može poslužiti kao zbilja vrijedan dar 
prigodom sv. krizme, ženidbe, sv. misija i prigodom naših 
božičnih i uskrsnih blagdana. 

Dr. Janko Penić: Razum i objava o Bogu. Vjesnik Đakovačke 
biskupije, 23/1970, br. 12, (naslovni list lv). 


5 

As., Dr Janko Penić: Razum i objava o Bogu 

Dr Janko Penić: 

RAZUM I OBJAVA O BOGU 

(Zagreb, 1967, izdanje Hrv. knjiž. društva Sv. Ćirila i Metoda) 
Kod nas nije bogata propovjednička literatura. Dr J. Pe- 
nić izdao je svojedobno knjigu »Propovijedajte Evanđelje«, 
koja je bila dobro primljena. Sad eto, imamo I svezak: 
Razum i objava o Bogu, a autor, kako vidimo iz pogovora 
misli izdati još 3 sveska. Izađu li daljnji svesci, imali bismo 
tako cjelokupnu bogoslovsku nauku prikazanu na svojstven 
način. 

Penić u svojoj knjizi — Razum i objava o Bogu — iznosi 
u 150-setak kratkih propovijedi: apologetiku i dogmatiku. 
Njegova riječ je zbita, sigurna. Autorovo svojstvo je u tome 
što najteže istine i misterije iznosi pristupačno, lakim i 
jasnim stilom, poput Evanđelja. Znači, pozna odlično mate- 
riju, kojoj daje novo ruho. Svaki onaj koji uzme knjigu u 
ruke, poželjet će da izađu i ostali svesci, jer tu je bogatstvo 


23 Tanko Penić, Sabrana djela, I. 

misli povezano i protkano Evanđeljem. Citat će to i svećenik 
i svjetovnjak. 

As., Dr Janko Penić: Razum i objava o Bogu. Bakarska Zvona, 
8/1970, br. 7—8, str. 14. 



RAZUM I OBJAVA O BOGU 
PUTOVI K BOGU 
6 

Dr Janko Penić 

O MOJIM DVJEMA KNJIGAMA 

Zagreb, 20. II 1972. 
I 

RAZUM I OBJAVA O BOGU 

Dragi čitaoci! 

Sretan sam što Vam mogu javiti da sam izdao I svezak: 
RAZUM I OBJAVA O BOGU. 

Prvi svezak izlaže: Obranu vjere i Vjerovanje — kratko; 
Apologetiku i Dogmatiku. 

Apologetski dio temeljito obrazlaže: opstojnost Božju i 
svojstva Božja; potrebu objave i raznovrsne načine Božje 
objave; nužnost vjere za spasenje. 

Dogmatski dio govori: o Presv. Trojstvu, o stvaranju svi- 
jeta, Anđela i prvih ljudi; o padu prvih ljudi; o Isusu Kristu 
Spasitelju i Otkupitelju; o Kristovu Kraljevstvu; o Crkvi i 
Njezinoj zadaći; o vlasti u Crkvi; o primatu i nepogrešivom 
učiteljstvu u Crkvi; o općinstvu svetih i o uskrsnuću tijela; 
konačno o blaženom životu preko groba. 

Lijepu ocjenu o prvom svesku donijeli su: Bakarska 
Zvona i Đakovački Vjesnik te više pojedinaca u svojim 
pismima. 

Cijena je knjizi, u našoj domovini, 5.000 starih (ili 50 
novih) dinara. 

Cijena za države u Evropi iznosi 13 njemačkih maraka za 
jednu knjigu. 

Cijena za Ameriku iznosi 5 dolara za jednu knjigu. 


II 

PUTOVI K BOGU 

S radošću Vam javljam: izdao sam također drugu knji- 
gu: PUTOVI K BOGU. 

To je naslov II sveska iz obrađene cijele bogoslovne nau- 
ke. Knjiga raspravlja o ćudorednim načelima i krepostima 
— to su putovi koji vode k Bogu, a govori i o grijesima koji 
su smetnje i zapreke na putovima k Bogu. 

U prvom dijelu je izložena nauka o pojmu, izvoru i pra- 
vilima ćudorednosti; o zaslužnim djelima i zakonima. Nagla- 
šen je Evanđeoski zakon i njegov odnos prema Starozavjet- 
nom zakonu. Obrađeni su i Evanđeoski savjeti. Jer je savjest 
vrlo važan čimbenik u ćudorednom životu, a i ljudi je na 
svakom koraku spominju i na nju se pozivaju — pitanju sa- 
vjesti je posvećeno puno pažnje i opširnije je obrađena. 

O krepostima se malo i rijetko propovijeda i piše, pa se 
ova knjiga baš zbog toga njima više bavi. Raspravlja o kre- 
postima općenito i o njihovoj vezi sa savršenstvom. Analizira 
krepostan život, ističe red u krepostima, a posebno ističe ve- 
ličinu i vrijednost junačkih kreposti. Nisu mimoiđene ni zle 
navike. 

Među ćudorednim se krepostima naročito ističu razbori- 
tost, pravednost, umjerenost i duševna jakost. U čemu je raz- 
boritost i kako se do nje dolazi. Pravednost traži od čovjeka 
da najprije vrši svoje obveze prema Bogu, a to uči krepost 
bogoštovlja. U čemu je krepost bogoštovlja, koji su grijesi 
protiv nje i što sve vrijeđa Boga. Pravednost traži poštivanje 
roditelja pa spominje i dužnosti djece prema roditeljima i 
odgojiteljima, a izričito zahvalnost. U opsegu pravednosti je 
govor o istinoljubivosti, iskrenosti i lažljivosti; o prijateljstvu 
i nedopuštenim prijateljstvima, o prijaznosti i neprijateljstvu. 

Umjerenost bdije nad mjerom u svemu: u hrani, čistoći, 
što čistoću pomaže a što joj škodi; sprečava srdžbu a prepo- 
ručuje krotkost, upozoruje na oprez u govoru, potiče na mar- 
ljivost i poniznost a osuđuje oholost. 

S duševnom je jakošću u velikoj vezi velikodušnost a pro- 
tiv nje drzovitost. Iz jakosti izviru pouzdanje, ustrajnost i 
strpljivost. 

u trećem dijelu se raspravlja o grijehu i nesavršenosti, o 
istočnom i osobnim grijesima, o vlastitim i tuđim grijesima, 
o teškim i lakim grijesima, o postanku grijeha i o napastima. 

Obrađeno je svih sedam glavnih grijeha, u nebo vapijući 
grijesi i grijesi protiv Duha Svetoga. 

Knjiga je pisana prema načelu: Zdravu nauku sv. Matere 
Crkve predati vjernom Božjom narodu! Pisana je laganim 
stilom koji je pristupačan i onima s pučkom školom. 

Knjigom će se moći obilno poslužiti svećenici za propo- 
vijedi 3 svi đaci od osmoljetke pa na više za pouku i duhovno 
štivo kumovi da nagrade kumče kod sv. Potvrde, a bit c 
nagrada i mladencima kod vjenčanja. Tko knjigu jednom uz- 
me u ruke, držim da je neće tako lako i brzo pustiti iz ruke! 

Cijena je knjizi, u našoj domovini, 5.000 starih (ili 50 no- 
vih) dinara. 

Cijena za države u Evropi iznosi 13 njemačkih maraka 

jednu knjigu. .. 

Cijena za Ameriku iznosi 5 dolara za jednu knjigu. 

Dr Janko Penić, kanonik 
Kaptol 19 
41000 Zagreb 

Dr Severin Pernek, dubrovački biskup 

Pomagala za katehizaciju 
(Broj: 0—52/1972) 

Svi župski uredi neka na račun crkv. blagajne nabave 
odmah za župsku knjižnicu slijedeće, nedavno lzisle, knjige, 
° k S a mog U izvrsno poslužiti kao pomagala za katehizaciju 
odraslih, odnosno djece. 

Dr Janko Penić, PUTOVI K BOGU (Zagreb 1972.) 

To su kratke kateheze o kršć. ćudorednoj nauci. 

NB! Od istog autora objavljene su i kratke T ? v AO 
dogmatskoj nauci pod naslovom: RAZUM I OBJAVA O 
BOGU. — župski uredi, koji još nemaju ove knjige, 
neka i nju odmah nabave. 

Cijena je ( i jednoj i drugoj knjizi) 50,00 Din. 
Naručuje se izravno od autora: 

Mons. Dr Janko Penić 
Kaptol 19 
41000 Zagreb 

»Veritas«. Pristupačni sažetak bogoslovlja. 

časni zagrebački kanonik, dugogodišnji rektor nadbiskup- 
skoga bogoslovskog sjemeništa i vrsni katedralni propovjed- 
nik, dr Janko Penić objelodanio je dvije knjige, koje s pra- 
vom možemo nazvati pristupačni sažetak bogoslovlja. U prvoj 
knjizi koja nosi naslov: Razum i objava o Bogu, Zagreb 1971 
(drugo izdanje), autor obrađuje sve one probleme kojima se 
stručno bavila nekadašnja Apologetika i Dogmatika. Na 225 
stranica teksta dotaknuto je 145 pitanja, od kojih je svako 
ukratko obrađeno. To su pitanja Božje opstojnosti, Božjih 
svojstava, pitanja o vjeri i objavi, o stvaranju i iskonskom 
grijehu, o Isusu Kristu, Crkvi, zagrobnom životu. Jasnoća 
i stil propovjednika čine da se knjiga lagano i korisno čita, 
tim više što je svako pitanje zaokružena i riješena cjelina 
bez zalaženja u složena bogoslovna pitanja i stručnost koja 
obično prati znanstvenu teološku literaturu. Lišena svih tih 
nadgradnja ova Penićeva »apologetika i dogmatika« može po- 
služiti svakom vjerniku kao pouzdani priručnik i leksikon 
vjerskog znanja i spoznaja. 

To isto vrijedi i za drugu Penićevu knjigu naslovljenu 
Putovi k Bogu, Zagreb 1971, a koja na 245 stranica obra- 
đuje pitanja katoličke moralke, to jest katoličku ćudorednu 
nauku. Tu su posebno zanimljiva poglavlja o zakonu i sa- 
vjesti, o grijehu, o manama i krepostima. I ova je knjiga pi- 
sana bez stručnih pretenzija, ali zavjetovana piščevu načelu 
»zdravu nauku sv. Matere Crkve predati vjernom Božjem 
narodu!«. 

Obadvije knjige preporučamo čitateljima, a mogu se na- 
ručiti izravno kod pisca na adresu: dr Janko Penić, Kaptol 19. 
Zagreb. Cijena svake knjige je 5.000 st. dinara. 

Pristupačni sažetak bogoslovlja. Veritas, 11/1972, br. 9, str. 251. 

»Zvona«. Dr Janko Penić, Putovi k Bogu. 

Svojedobno smo pisali o prvoj Penićevoj knjizi »Razum i 
objava o Bogu«, a eto sada učeni i vrijedni autor izdao je 
drigu knjigu »Putovi k Bogu«. To je propovjedničke djelo, 
(godinama je pisac propovijedao u zagrebačkoj katedral)l 
podijeljeno u dijelove: o izvorima i pravilima cudorednosti 
o krepostima i o grijehu. Penić piše jednostavno, lagano da 
svatko, pa i neškolovani čitalac može ga pratiti i ulaziti u 
probleme koje iznosi. 

Danas, kad su ćudoredne staze zamagljene, kad se grijehu 
pjevaju himne, razumljivo da se i krepost zaboravlja. Pemc 
stoga je upravo aktualan u ovo vrijeme sa svojom knjigom^ 
koja će dobro doći ne samo propovjedničkoj ličnosti, ve> 
svakom članu Crkve. Kroz 130-tak propovijedi autor razlaze 
vječne moralne zasade i kreposti koje sigurno vode k Bogu, 
a da iza toga niže prepreke koje odvode od Boga, a to su 
grijesi. Sva pitanja su obrađena u duhu tradicionalne kršćan- 
ske nauke. 

Knjigu je izdao autor 41000 Zagreb, Kaptol 19, gdje se i 
naručuje a cijena je 50 ND. 

Dr Janko Penić: Putovi k Bogu. Zvona, 10/1972, br. 4, str. 14. 


ŠTO BOG TRAŽI OD ČOVJEKA? (O zapovijedima) 
KAKO CE ČOVJEK OMILJETI BOGU (O milosti, sakramen 
tima i molitvi) 

10 

Mostar, 31. X 1973. . ,, 

Msgr Pavao Žanić, pom. biskup koađutor mostarski, javlja 
Msgru. dru Janku Peniću da je primio njegove dvije knjige. 
6 Izvornik (dopisnica) 

Prečasni gospodine Doktore! 

Poodavno sam primio III i IV svezak Vaših knjiga. . . Od 
srca vam zahvaljujem za Vaš rad i dar i čestitam Vam na 
ovom vrijednom, vrlo vrijednom djelu zdrave teologije . . . 

' Arhiv Msgra dra Janka Penića, zagrebačkog kanonika, Kaptol 
19- 41000 Zagreb. Svežanj I (Dopisnice, pisma, ocjene i prikazi 
tiskanim djelima Msgra dra Janka Pemca), br. o. 

RAZUM I OBJAVA O BOGU 
PUTOVI K BOGU 

ŠTO BOG TRAŽI OD ČOVJEKA? (O zapovijedima) 
KAKO CE ČOVJEK OMILJETI BOGU ( O milosti, 
sakramentima i molitvi) 

11 

Dr Janko Penić, O mojim četirma knjigama 

Dragi čitatelji! 

Zahvaljujući Božjoj Providnosti izdao sam u 4 k,njige, 
cijelu bogoslovnu nauku. Obradio sam je: sustavno, na hr- 
vatskom jeziku, na naučnoj visini, laganim stilom. Knjige su 
namijenjene svećenicima, redovnicima, časnim sestrama, in- 
telektualcima, studentima, đacima i širokom Božjem puku. 
Tkogod uzme u ruke ove knjige obogati t će svoj duševni i 
duhovni život. 

I 

Knjiga RAZUM I OBJAVA O BOGU izlaže obranu vjere 
i vjerovanje. To je kratka ajrologetika i dogmatika. 

II 

Knjiga PUTOVI K BOGU raspravlja o ćudorednim (mo- 
ralnim) načelima i krepostima. To su putovi koji vode k Bogu. 
Govori i o grijesima koji su smetnje i zapreke na putovima 
k Bogu. 

0 tim dvjema (I i II) knjigama pisao sam Vam opširnije 
prije. 

Sada donosim kratki prikaz svojih novoizašlih knjiga: »Što 
Bog traži od čovjeka?« i »Kako će čovjek omiljeti Bogu«. 

III 

ŠTO BOG TRAŽI OD ČOVJEKA? (O zapovijedima) 

Kolike su i kakve dužnosti prema Bogu, to određuju za- 
povijedi o vjeri, ufanju i ljubavi. Ove sam zapovijedi na- 
mjerice opširnije obradio. Dolaze uvijek na prvo mjesto. Za 
naše su spasenje od nenadoknadive vrijednosti. 

Vjera je početak duhovnog života. Ufanje očekuje milo- 
srđe Božje i praštanje. Ljubav je kraljica svih kreposti i 
ljudskim djelima daje najvišu cijenu. 

O dužnostima prema Bogu raspravljaju i: prva, druga i 
treća zapovijed dekaloga. Prva naglašava da je samo jedan 

Bog isključeno je mnogoboštvo. Druga izdiže čast imena 

Božjega koje treba uvijek izgovarati s dužnim strahopočita 
njem. A treća raspravlja o svetkovanju dana Gospodnjega 

0 svetkovanju nedjelja i zapovijedanih blagdana. 

Dužnostima se prema samomu sebi bave peta i šesta Božja 
zapovijed. Peta »Ne ubij!« — nisi gospodar svoga života nego 
samo upravitelj. Šesta upozoruje da je ljubavni nagon dan 
samo za zakoniti brak. 

Naše odnose prema bližnjemu uređuju: četvrta, peta, sed- 
ma i osma Božja zapovijed. Četvrta nalaže poštivati roditelje 

1 sve starije. Peta da se ne smije ubiti čovjeka, niti bilo ko- 
jim načinom škoditi tuđem životu. Sedma zabranjuje osteci 
vati tuđu imovinu, a osma dirati u čast i poštenje bližnjega. 

Naglašeno je i to, da deset zapovijedi Božjih vežu sve 
ljude bez obzira da li su kršteni ili nekršteni, da li su vjernici 
Katoličke Crkve ili sljedbenici koje druge vjerske zajednice, 
ili ne pripadaju nikakvoj vjeri. Božje su zapovijedi prirodni 
zakon koji veže uvijek, svagdje i sve ljude. 

IV 

KAKO ĆE ČOVJEK OMILJETI BOGU (0 milosti, 
sakramentima i molitvi) 

Isus Krist otkupio je cijelo čovječanstvo. Pribavio je 
obilno milosti da se svaki čovjek može spasiti. Ali, spasenje 
je pojedinaca tako uredio da svaki čovjek i sam sudjeluje u 
svom spasenju. 

Svaki je čovjek slobodan plodove Kristova otkupa ubirati 
i tako napokon sebe spasiti. Ali, može Kristove zasluge i od- 
biti, prezreti svoju vrhunaravnu svrhu i konačno zauvijek 
propasti. 

Plodovi Kristova otkupljenja jesu Božje milosti: djeluju- 
ća i posvećujuća. O njima opširnije raspravljam. S miloscu 
posvećujućom ulijeva Bog u čovječju dušu bogoslovne kre- 
posti — vjeru, ufanje i ljubav — te sedam darova Duha 
Svetoga. O svakom je daru posebni prikaz. Knjiga raspravlja 
i o dobrim i zaslužnim djelima. 

Vidljivi znakovi, po kojima Krist dijeli plodove otkuplje- 
nja ili milosti, jesu sveti sakramenti. Tridentinski sabor uci 


vrlo umno: Po svetim se sakramentima svako opravdanje pred 
Bogom ili počinje ili se započeto umnožava ili se izgubljeno 
vraća. Zbog toga se sveti sakramenti zovu i sredstva milosti. 

O sakramentima raspravljam s dogmatske strane. Izlažem 
samu nauku. 

Nadalje raspravljam i o molitvi kao sredstvu milosti. Mo- 
litva se često spominje, ali se o njoj rijetko temeljitije govori. 
Zato sam smatrao korisnim i ovo pitanje opširnije iznijeti. 

Cijena je svake knjige, u našoj domovini, 50 novih (ili 
5000 starih) dinara; za države u Evropi 13 njemačkih ma- 
raka; za Ameriku 5 dolara. 

Knjige se mogu dobiti odmah. 

Uz srdačni pozdrav ostajem Vam u Gospodu Isusu Kristu 
vjeran, odan i zahvalan 

DR JANKO PENIĆ 
kanonik 
Kaptol 19 
41000 ZAGREB 

Dr Smiljan Cekada, nadbiskup i metropolita 
»Penićeve knjige mogle bi se upotrebljavati kao udžbenici u 
sva četiri razreda gimnazije i srednjih škola«. 

Dr. Janko Penić: RAZUM I OBJAVA O BOGU; 

PUTOVI K BOGU; 

ŠTO BOG TRAŽI OD ČOVJEKA ( o zapo- 
vijedima); 

KAKO ĆE ČOVJEK OMILJETI BOGU (o 
milosti, sakramentima i molitvi). 

Ovih dana izašle su u Zagrebu, u nakladi pisca (Zagreb, 
Kaptol 19) sve četiri imenovane gore knjige. Tihi, dugogodiš- 
nji rektor Nadbiskupskog Bogoslovnog Sjemeništa u Zagre- 
bu, darovao nam je s ove četiri knjige cjelokupnu dogmatiku. 
To je kompletan prikaz svega, što jedan kršćanin — katolik 
mora znati o Bogu, o svojoj vjeri i Crkvi. Pisac nije išao za 
tim, da nas frapira novim pogledima na teološke probleme ili 
da nam u nizu spekulativnih rasprava pruži materijal, koji će 


360 


361 


u najboljem slučaju biti dostupan samo teološki izobraženim 
ljudima, nego da pred nas iznese zdravu nauku Crkve, kojom 
će se hraniti Božji narod. Sve četiri knjige pisane su na vrlo 
pregledan i popularan način, lijepim i čitkim jezikom. Kao 
stvorene, da se dadnu u ruke omladini i inteligentnijim vjer- 
n'cima. 

Dr. Janko Penić puno nas je zadužio ovim izdanjem. I 
ispunio veliku prazninu u našoj katoličkoj književnosti. Lju- 
di, koji pročitaju Penićeve knjige, neće lako podleći napasti, 
da pođu za krivim prorocima, koji su nažalost, danas tako 
glasni u Crkvi. 

Knjige se same od sebe preporučuju. I mi ih preporu- 
čujemo. Svećenicima u prvom redu, ali i vjernicima. Po našem 
mišljenju Penićeve knjige mogle bi se upotrebljavati kao 
udžbenici u sva čet'ri razreda gimnazije i srednjih škola. No, 
o tome još treba sačekati službene odredbe pojedinih biskupa, 
a možda i same Biskupske Konferencije. Penićevo djelo je 
u svakom slučaju dobitak za Crkvu u hrvatskim krajevima. 

Vrhbosna, god. 1973, br. 4, str. 249. 

Rijeka, 7. VIII 1973. 

Msgr Josip Pavlišić, nadbiskup riječko-senjske nadbiskupije: 
»Zahvala na poslanim knjigama o kršćanskoj nauci i ćudo- 
ređu.« 

Izvornik (dopis) 

Presvijetli Monsinjore! 

Dr. Janko Penić, ravnatelj Bogoslovije u miru 
Kaptol 19; 41000 Zagreb. 

Primio sam u redu Vaš cijenjeni dopis od 17. VII o. g. i 
pošiljku od četiri knjige: 

1. Razum i objava o Bogu, 

2. Što Bog traži od čovjeka?, 

3. Putovi k Bogu, 

4. Kako će čovjek omiljeti Bogu. 

Čestitam Vam na uloženom trudu i na tom velikom radu 
što ste ga kao kršćanin, svećenik i teolog obradili na korist 
Božjeg naroda. 


Vi ste dobro obradili ovo tako zamašno djelo. Neka Gos- 
podin nagradi Vaš trud, Vašu vjeru i ljubav prema onima 
za koje ste uložili svoje životno zvanje. 

Duboko Vas poštujem, srdačno zahvaljuje i toplo pozdrav- 
lja odani u Kristu i Mariji 

t Josip Pavlišić v. r. 
nadbiskup riječko-senjske nadbiskupije. 

Arhiv Msgra dra Janka Penića, zagrebačkog kanonika, Kaptol 
19; 41000 Zagreb. Svežanj I (Dopisnice, pisma . . .), br. 2. 

Subotica, 5, I 1974. 

Msgr Matija Zvekanović, subotički biskup, javlja Msgru dru 
Janku Peniću da je primio njegove 4 knjige. Izriče svoj sud 
o njima. 

Izvornik (pismo) 

Presvijetli i dragi Gospodine! 


Iznenadih se i obradovah. čovjek u poodmaklim godina- 
ma 1 , po svoj prilici narušenijeg zdravlja, kadar je dati se na 
posao, sastaviti, urediti i dati tiskati ovako ne samo veliko, 
nego sistematski uređeno djelo, koje odiše ispravno prika- 
zanom naukom Crkve Isusove, pa još i lijepim suvremenim 
jezikom. To je svima nama i danas, posebno danas toliko 
potrebno. 


Iskreno Vam i toplo čestitam! 

A Gospodin, koji ne zaboravlja ni čašu hladne vode, neka 
Vam bude uistinu merces magna nimis (veoma velika plaća) 
za ovaj iscrpan i temeljiti rad! A On jedini može biti i jeste 
potpuna nagrada svima onima koji Ga ljube! 

t Matija Zvekanovic, v. r. 
biskup 2 


1 Misli na Msgra dra Penića. 

2 Arhiv Msgra dra Janka Penića, zagrebačkog kanonika, Kaptol 19; 
41000 Zagreb. Svežanj I (Dopisnice, . . .), br. 7. 

Zagrebačka nadbiskupija preporučuje četiri knjige Msgra 
dra Janka Penića 

Dr. JANKO PENIĆ, kanonik — izdao je četiri teološke 
knjige, koje će veoma dobro doći za produbljenje vjerskog 
znanja. Knjige odišu zdravim duhom i solidnom naukom. 
Svima se mogu preporučiti. Cijena pojedine knjige (brošira- 
no) 50 nd. 

a) RAZUM I OBJAVA O BOGU — kratka apologetika i 
dogmatika; 

b) PUTOVI K BOGU — vrlo konkretno i praktično ras- 
pravlja o ćudorednim principima i krepostima; 

c) ŠTO BOG TRAŽI OD ČOVJEKA? — o zapovijedima 
— o odnosu čovjeka prema Bogu, bližnjemu, zajednici 
i samom sebi; 

d) KAKO ĆE ČOVJEK OMILJETI BOGU? — o milosti, 
sakramentima i molitvi — cilj je čovjeka konačno sje- 
dinjenje s Bogom — to sjedinjenje mora početi već 
ovdje u svagdašnjem životu — u tom je smisao molit- 
ve i sakramenata. 

Službeni vjesnik Nadbiskupije zagrebačke, 60/1973, br. 8, str. 
267. 

Splitsko-makarska nadbiskupija preporuča spomenute 4 
knjige Msgra dra Janka Penića 

...U ove četiri knjige obrađen je na hrvatskom jeziku 
cijeli bogoslovski nauk. Stil je lak i pristupačan i najširim 


slojevima. Možda je ovo prvi put, otkad je hrvatski narod 
kršćanski, da mu je na hrv. jeziku predana čitava teologija. 
Preč. pisac želi da njegove knjige budu »Credimus« na hr- 
vatskom jeziku, zato te knjige preporučamo! 


Vjesnik Nadbiskupije splitsko-makarske, god. 1973, br. 4, str. 72. 

Mostarsko-duvanjska i Trebinjsko-mrkanjska biskupija 
preporučuje svećenicima 4 knjige Msgra dra Janka Penića 

Zagrebački kanonik, dugogodišnji propovjednik u zagre- 
bačkoj katedrali, i nekadašnji rektor Nadb.i bogoslovskog 
sjemeništa izdao je u 4 knjige cijelu bogoslovnu nauku. Pred- 
met je obrađen sustavno, na naučnoj visini, pisan laganim 
stilom. 

Knjige su namijenjene svećenicima, redovnicima, časnim 
sestrama, intelektualcima, studentima, đacima i širokim 
slojevima Božjeg naroda. 

Prva knjiga obrađuje pod naslovom RAZUM I OBJAVA 0 
BOGU, vjerovanje i donosi obranu vjere, to je kratka apolo- 
getika i dogmatika. 

Druga knjiga nosi naslov: PUTOVI K BOGU. Raspravlja 

0 ćudorednim (moralnim) načelima i krepostima, govori i o 
grijesima, koji su smetnje i zapreke na putovima k Bogu. 

Treća knjiga: ŠTO BOG TRAŽI OD ČOVJEKA? ( O zapo- 
vijedima). U ovoj se knjizi govori opširnije o vjeri, ufanju 

1 ljubavi prema Bogu (prve tri zapovijedi Dekaloga), o našim 
dužnostima prema samom sebi i bližnjemu (ostale zapovi- 
jedi). 

Četvrta knjiga ima naslov: KAKO ĆE ČOVJEK OMILJETI 
BOGU? (O milosti, sakramentima, molitvi). 

Cijena je svakoj knjizi po 50,00 ND. Naručuje se: 

Dr. JANKO PENIC, kanonik, 

41000 ZAGREB, Kaptol 19. 

Svećenicima toplo preporučujemo kao prikladan materijal 
za katehezu odraslih i sistematske nagovore vjernicima! 


Službeni vjesnik Mostarsko-duvanjske i Trebinjsko-mrkanjske 
biskupije, god. 1973, str. 83. 

Msgr dr čedomil Cekada 

Dr. Janko Penić: Popularna katolička teologija za 
svjetovnjake 

Dr. Janko Penić: POPULARNA KATOLIČKA TEOLOGIJA 
ZA SVJETOVNJAKE, u 4 sveska (»Razum i objava o Bogu« 
— »Putovi k Bogu« — »Što Bog traži od čovjeka?« — »Kako 
će čovjek omiljeti Bogu?«). 

Naša se, domaća, teološka literatura iznenada, — iznenada 
barem za šire, svećeničke i vjerničke, krugove, — obogatila 
jednim standardnim djelom. A na području, gdje smo do 
sada bili najsiromašniji. U teologiji za svjetovnjake, za vjer- 
nike, osobito one inteligentnije. 

Msgr. Dr. Janko Penić, kanonik zagrebačkog Prvostolnog 
Kaptola i dojučerašnji, dugogodišnji, rektor zagrebačkog Nad- 
biskupskog bogoslovskog sjemeništa, napisao nam je i, u 
vlastitoj nakladi, izdao popularnu katoličku teologiju za svje- 
tovnjake, u četiri oveća sveska: svaki pod posebnim naslo- 
vom. Sva četiri broje oko tisuću stranica u formatu velike 
osmine. 

A kao čovjek, koji se uvijek bavio knjigom i bio, već po 
svojoj službi, blizu svećeničkim i bogoslovskim krugovima i 
problemima, on je to učinio na način, sa svake strane naj- 
zgodniji. Obradio je materijal u cijelosti, sustavno i pregled- 
no; poredao ga klasičnim, tradicionalnim, redom (apologetika, 
dogmatika, moral, pastoral, asketika); birao ga po eminentno 
praktičnim kriterijima; zaokružio ga u kratka, suvisla, poglav- 
lja. Dotakao se svega, što inteligentnijega vjernika zanima, 
a ipak popularno, bez puno citata, bez suhoparnog znanstve- 
nog aparata, bez, svjetovnjaku teško razumljive, stručne ter- 
minologije. Pravilnim, laganim, komunikativnim jezikom. I 
sve je sveske providio kazalima, u kojima će se svatko lako 
snaći. 

Ipak, nije to Penićevo djelo samo neka skica, samo neki 
sumaran pregled, katoličke teologije. Solidan je to rad: prava 
»summa theologica« u malom; kompletna priručna teološka 
enciklopedija za katolički laički svijet. Treba samo u svakome 
svesku pročitati kazalo, pa da čovjek odmah vidi, kako su 
materijali u njemu raznoliki i aktualni. Na sve, što ga sa 
vjerskog područja zanima ili tišti, naći će vjernik u njima 

odgovor. Kratak, ali i jezgrovit, jasan, pouzdan, inteligentan. 
I ortodoksan. Auktor se očito drži tradicionalnoga naučava- 
nja Crkve i slijedi misli velikih teologa prošlosti: učitelji su 
mu i uzori »probati auctores«. Nauka, koju on u tim svojim 
knjigama pruža vjernicima, ista je ona što ju je Crkva, još od 
apostolskih i otačkih vremena, smatrala svojom: »zdravom 
naukom« — »sana doctrina« (1 Tim 6,3; 2 Tim 1,13; 4,3; Tit 1, 
9 ’ *: 2 ’ 8; 2 Iv 9-1 !)• I gdje su, danas, općenito prevla- 

dala šira i nova teološko-biblijska tumačenja, on im pristupa 
sa puno opreza: voli, očito, biti i »konzervativan« nego da pođe 
za sumnjivim i problematičnim, još nedovoljno objašnjenim i 
dokazanim, hipotezama. Pazi da ne sablazni ljude žive, dje- 
tinje, vjere a pogotovo da ni u čemu ne povuče u sumnju 
nadnaravne pretpostavke objave i kršćanstva. Racionalisti 
mu ne imponiraju, ni kada, formalno, nastupaju u ime kato- 
ličke znanosti: on dosljedno provodi evanđeoski princip ob- 
jave i crkvenosti u teologiji. Kao i u drugim, tradicionalnim, 
neoskolastičkim udžbenicima i zbirkama, i u njega je sve 
iznutra, logički, povezano: jedno iz drugoga slijedi; jedno se 
na drugo nadovezuje. U prvom, apologetsko-dogmatičkom, 
svesku (»Razum i objava o Bogu«) raspravlja on o naravnoj 
spoznaji Boga, o objavi i njezinim izvorima, o vjeri, o Crkvi, 
o unutarnjem životu Božjemu, o duhovnom svijetu, o stvo- 
renju, grijehu i otkupljenju, o Kristu i o Crkvi, o općinstvu 
svetih, o posljednjim stvarima; u drugom svesku (»Putovi k 
Bogu«) o teoriji i principima ćudorednog života, o zakonu, o 
savjesti, o krepostima i grijesima; u trećem svesku (»Sto 
Bog traži od čovjeka?«) o zapovijedima, teološkim i dekaloš- 
kim; u četvrtom svesku (»Kako će čovjek omiljeti Bogu?«) 
o milosti, o darovima Duha Svetoga, o sakramentima, — op- 
ćenito i posebno, — o blagoslovinama, o molitvi. 

A težište je svega auktor, — kako je to sa njegova stano- 
višta i shvatljivo, — prenio na teren morala i askeze: u sva 
tri zadnja sveska najviše o tome govori. Kršćanstvo ni nije 
drugo nego sjedinjenje s Bogom po životu pravde i milosti. 

Velika je, po našem mišljenju, akvizicija za naš crkveno- 
-vjerski i katolički život ta Penićeva teološka zbirka. Ispunja 
jednu vidljivu prazninu u našoj dosadašnjoj teološkoj knji- 
ževnosti. Svima će nam vrlo dobro doći. 

I svećenicima — propovjednicima. Sam auktor, u pogovoru 
svome prvom svesku, izrijekom spominje, da se pri sastav- 

ljanju ovoga djela poslužio, uglavnom, materijalima iz svojih 
propovijedi u zagrebačkoj katedrali, tokom svoje, dvadeset- 
godišnje (gg. 1940 — 1960.), propovjedničke službe u njoj. Pro- 
povijedi, koje su se, — onda, kad ih je držao, — općenito 
svidjele i inteligenciji i vjernicima. I nama su ih mnogi u 
Zagrebu, još čitav niz godina kasnije, hvalili: za razliku od 
nekih drugih, »pokoncilskih«, propovjednika, koji hoće da 
budu »originalni« i »moderni«, pa sa oltara govore o svemu 
i svačemu, — o »horizontalnom kršćanstvu«, o »bratu-čovje- 
ku«, o »susretu s Kristom« bez dogmi, zapovijedi, molitve, o 
»neautentičnosti Crkve«, o »revolucionarnom kršćanstvu«, o 
socijalnim i političkim problemima, — samo o Bogu, o duši, 
o vječnosti, o propetom Kristu (1 Kor 1, 23), malo ili ništa. 

Moći ćemo, svi mi, koji govorimo s oltara, misli iz tih 
knjiga, — već po svojoj genezi homiletičkih i unkcioznih, — 
korisno upotrijebiti i u nedjeljnim i blagdanskim, liturgij- 
skim, homilijama, a pogotovu u onima specifično katehet- 
skim, kojima ćemo se, danas sutra, na ovaj ili na onaj način, 
morati, barem povremeno, vratiti, ako nećemo, da nam vjer- 
nici ostanu nepoučeni u vjeri. Po samim liturgijskim homili- 
jama nikada nam oni neće dobiti ni sustavne ni dublje vjerske 
pouke. 

I svećenicima - katehetama. I laičkim katehistima. I redov- 
nicama - katehistkinjama. Ovi Penićevi svesci upravo kao da 
su pisani, da budu katehetski školski udžbenici u višim razre- 
dima osmoljetke, ali i pri vjeronaučnoj pouci srednjoškolaca i 
visokoškolaca, pa da tako ispune »vacuum« u našoj dosadaš- 
njoj, mršavoj, katehetskoj udžbeničkoj literaturi. Čujemo, da 
su ih neki biskupi već propisali za katehizaciju na teritoriju 
svojih biskupija, a za taj stupanj obuke. A valjda će ih, u tu 
istu svrhu, preporučiti i naše Biskupske konferencije za čitav 
naš narodni teritorij, barem fakultativno. Bilo bi, u sadašnjim 
okolnostima, naravno. Đaci bi dobili solidan fundamentalni 
priručnik o svim materijama, a predavači bi mogli na nj pri- 
sloniti svoja, eventualna, dalja objašnjenja, ukoliko im to bu- 
de izgledalo potrebnim, pa i u formi metodičkih jedinica i s 
oslonom na biblijske tekstove. A mogli bi i dodavati svoje 
varijante prema drugim auktorima: čuvajući se, dakako, ra- 
cionalističkih, modernističkih i kontestatorskih teza, koje se 
danas, s izvjesnih strana, i kod nas propagiraju, kojiput i pre- 
ko teoloških časopisa i zbornika ili na raznim svećeničkim 
simpozijima i tečajevima, pa i na »katehetskim školama«. 

Ništa, što je u neskladu sa tisućljetnom naukom Crkve, što 
nema nikakva ozbiljna temelja u Svetom Pismu, što Sveta 
Stolica ne odobrava, ne smije se unositi u vjeronaučnu pou- 
ku. Na pozitivne novine, iz dokumenata II. vatikanskog konci- 
la i iz papinskih pokoncilskih deklaracija, auktor je sam, na 
raznim mjestima u tekstu, upozorio svoje čitatelje. A što se 
tiče kateheta, katehista i katehistkinja, što poučavaju iz vje- 
ronauka djecu iz nižih razreda osmoljetke, oni će u ovim 
Penićevim knjigama naći najbolji repetitorij za utvrđivanje 
(i proširivanje) svoga teološkog znanja i kvalifikacije. 

A neće sigurno škoditi ni nama, ostalim svećenicima da 
ovu »malu teologiju« koji put uzmemo u ruke i iz nje čitamo. 
Ima nas danas, na žalost, i među svećenicima, sve više, »jez- 
graša«. Niti znamo latinski, da se možemo služiti klasičnom 
teološkom literaturom, niti dovoljno vladamo kojim stranim 
jezikom, da možemo naručivati i pratiti novija teološka djela, 
što izlaze u inozemstvu, niti uopće čitamo osim, eventualno, 
političke i sportske novine: televizija nam je, kao i masi! 
glavni informator. Takvi će, čitajući Penićeve knjige, moći se- 
bi, lako i s malo dobre volje, osvježiti barem ono bitno iz 
teologije, pa neće nikada postati teološki ignoranti i analfabeti 
u mantiji: »slijepe vođe« i »vođe slijepcima« (Mt 15 14- 23 
17, 19, 24). 

I još nešto: možda od svega najvažnije! Ovom Penićevom 
popularnom teološkom »tetralogijom« dobili smo mi, hrvatski 
katolici, svoj »katekizam za odrasle«. 

Neće nam više nitko moći da pred nosom maše »holand- 
skim katekizmom«, ni da nam naturuju njegove, sablažnjive, 
neevanđeoske i protucrkvene, teološke teze. Nećemo morati ni 
prevoditi novih, ortodoksnih, katekizama za odrasle iz stranih 
katoličkih literatura: kao, na primjer, onaj njemački, što je 
nedavno izišao iz pera prof. Alberta Drexel-a (»Katholisches 
Glaubensbuch. Ein Ervvachsener Katechismus«; »Christiana« 
— Verlag; 8260 — Stein am Rhein; Schweiz). 

Imamo sada svoj originalni: u svemu prilagođen našemu 
načinu mišljenja i izražavanja i našim potrebama i prilikama. 

S te nam je strane Penićev rad prava blagodat. Osobito oni- 
ma od nas, i među vjernicima i među svećenicima, koji s ve- 
likim nepovjerenjem i strahom gledamo na modernističke ili 
barem, filomodemističke ideje, koje neka naša nakladnička 
društva svojim edicijama ubacuju u našu katoličku javnost ili 

24 Dr Janko Penić, Sabrana djela, I. 

ih propagiraju kroz jedan dio katoličke štampe, pa i kroz neke 
bogoslovske smotre. Najbolje ćemo učiniti budemo li vjerni- 
cima, — osobito onima, koji od nas traže religioznu litera- 
turu i informacije, — turali u ruke ovu, Penićevu, popularnu 
teologiju za svjetovnjake. 

Mi je svima toplo preporučujemo. Ne bi, čini nam se, bez 
nje smjela ostati nijedna naša sjemenišna, zavodska, župska, 
samostanska, omladinska, knjižnica, nijedan naš svećenik ni 
katolički intelektualac, nijedna naša, prava i praktična, kato- 
lička kuća. Svakoga, tko od nas svećenika traži teološku i vjer- 
sko-crkvenu informaciju, upućujmo na nju, pozajmimo ju je 
rado, svjetujmo mu, da je nabavi! Bit će mu to najbolji i 
najsigurniji »Vade mecum« u njegovu vjerskom, duhovnom, 
katoličkom, životu. I tko hoće da nekoga (krizmanike, rodi- 
telje, đake, redovnice) plemenito nadari, neka mu kupi ovu 
zbirku na dar! Nikoga ona neće odvesti na krive putove: ni- 
koga neće odvesti ni u racionalizam, ni u kontestaciju, ni u 
laicizaciju. A poslužit će, sigurno, i, danas toliko potrebnoj, 
zdravo shvaćenoj, koncilskoj, regeneraciji i restauraciji kato- 
ličke teologije i katoličkog života. 

Knjige se naručuju od auktora, na adresu: Msgr. Dr. Janko 
Penić, kanonik; 41000 — Zagreb, Kaptol 19. Cijena im je. 
pojedinom svesku (u domovini) 50 novih dinara, u evropskim 
državama 13 njemačkih maraka, u Americi 5 dolara. 


Č(edomil) C(ekada). Dr. Janko Penić: Popularna katolička teo- 
logija za svjetovnjake. Služba Božja, 14/1974, br. 1, str. 70 72. 

Dr Antun Ivandija 

Dr J. Penić — Compendium teologije na hrvatskom jeziku 

Godina 1973. dala je Hrvatima jedan priručnik čitave te- 
ologije na hrvatskom jeziku. Izašao je iz pera mons. dra 
Janka Penića, zagrebačkog kanonika-teologa i kantora prvo- 
stolnog kaptola. Djelo je izdano u četiri sveska u nakladi 
autora. Prvi svezak (»Razum i objava o Bogu«) u drugom 
izdanju izašao je g. 1971., a obuhvaća na 228 stranica apolo- 
getiku i dogmatiku. Drugi svezak (»Putovi k Bogu«, Zgb., 1971., 
245 str.) obrađuje ćudoredna načela (moralka, de principiis). 

Treći svezak (»Što Bog traži od čovjeka?«, Zgb., 1973., 294 str.) 
izlaže bogoslovne kreposti i Božje zapovijedi, a četvrti sve- 
zak (»Kako će čovjek omiljeti Bogu«, Zgb., 1972., 242 str.) 
govori o milosti, sakramentima, sakramentalima i molitvi. 

Ovdje je — kako se vidi — sadržajno obrađena čitava 
teologija, te je to dobar priručnik klasične teološke znanosti 
na hrvatskom jeziku. Mi smo i do sada imali na hrvatskom 
i opširnije obrađenih pojedinih teoloških traktata, no ovo je 
— koliko mi je poznato — prvi priručnik, koji daje na hrvat- 
skom jeziku prikaz čitave teologije. To je prva karakteristika 
ovog kompendija. 

Iako je ovdje dan pregled po sebi teške teološke znanosti, 
dan je jasnim — gotovo »pučkim« jezikom, pa je radi toga 
pristupačan gotovo svakom laiku, koji želi naći jasne informa- 
cije o teološkim pitanjima. 

Djelo obrađuje »klasičnu« teologiju, — što znači da ras- 
pravlja o onim pitanjima, koja se tradicionalno obrađuju u 
teološkim traktatima, — i drži se »klasičnog« načina izlaga- 
nja. Osim toga želi dati ono što je u teologiji prihvaćeno i izla- 
gano kao sigurno i već tradicijom posvećeno. Zato izbjegava 
neke nove »probleme« i ne upušta se u diskutabilne teorije, 
nego izlaže »načela, kako ih shvaća i tumači kroz svoju dugu 
i časnu povijest Katolička crkva« (II. sv., str. 245.). To je 
naročito važno za one čitaoce, koji žele imati prve i sigurne 
informacije o tradicionalnoj i sigurnoj nauci Katoličke crkve. 

Čitavo djelo zapravo je zbirka katehetskih propovijedi, 
koje je autor — kako sam kaže — kroz dvadeset godina dr- 
žao u zagrebačkoj katedrali. Baš u tome ja vidim najveću vri- 
jednost ovog Penićevog djela: to je dobar priručnik za kate- 
hetske propovijedi, odnosno sadržajno veoma dobar priruč- 
nik-udžbenik za odrasle polaznike vjerske obuke (gimnazi- 
jalce i studente). 

Nakon reforme misnog lekcionara i nakon možda i pre- 
tjerano doslovno shvaćenog pojma »homilija« našli su se sve- 
ćenici pred činjenicom da starije propovjedničke priručnike 
više ne mogu koristiti. Novih pak priručnika za propovijedi 
još nema u dovoljnom izboru. Neka novija homiletska litera- 
tura ne odgovara našim potrebama: naime od gole »znan- 
stvene« egzegeze, koja se gubi u zamršenim i hotimice zamr- 
savanim problemima, vjernik nema one duhovne koristi koju 
očekuje od propovijedi. A suvremene »poruke« (naše stare 
»primjene«) koji puta su tako bezlične i blijede, da ostavlja- 

ju dojam kako se one odnose na nekog neodređenog, a ne na 
konkretnog vjemika-slušatelja. K tome naša homiletska lite- 
ratura zaboravlja da današnji vjernici — napose mlađi — ne 
poznaju svoju vjeru. Situacija je u tom pogledu gora u gra 
dovima, nego li možda kod »neukog svijeta« u provinciji. 
Naše homiletsko-egzegetsko nadmudrivanje koji puta se čini 
kao neka logomahija bez pravog sadržaja, koja leti negdje u 
zraku preko glava slušatelja. Tako naime izgledamo mnogo 
»učeniji i suvremeniji«! A sadržaj našeg vjerovanja, — vjer- 
ska pouka — danas se nažalost zanemaruje. — Djelo dra Jan- 
ka Penića je veoma dobar priručnik za katehetske propovije- 
di, jer ima sadržaja i jer je taj sadržaj dan na jasan i svako- 
me razumljiv način. — Bilo bi od velike koristi i bilo bi nuž- 
no, da naše duhovne oblasti opet uvedu »kršćanski nauk« 
prije misa ili prije »večernjica« (koje su negdje bez opravda 
na razloga ukinute) i da se pod tim »kršćanskim naukom« 
sustavno izlažu vjerske istine. Penićevo djelo upravo je stvo- 
reno za to. Mlađi svećenici, koji su prolazili suvremenu teo- 
logiju i koji se služe suvremenom teološkom terminologijom, 
znat će bez sumnje taj sadržaj dati »suvremenijim jezikom«, 
ali ovdje imaju sadržaj! No i kod »suvremenog izraža- 
vanja« neće biti zgorega povoditi se za Penićevom jasnoćom, 
— imajući pred očima one kojima govore! 

Duboki sadržaj i jasnoća izražaja, prilagođena našem pro- 
sječnom čovjeku, glavne su odlike ovog Penićevog djela. I za- 
to ono ima i danas svoj raison d’ etre. A da je to djelo doista 
i prihvaćeno od čitalačke publike, najbolje dokazuje već dru- 
go izdanje prvog sveska. Zato mi se čini, da među tolikim 
omašnim suvremenim teološkim knjigama u knjižnici današ- 
njeg svećenika-pastoralca ne bi smjela nedostajati ni ova 
skromna četiri sveska Penićeva djela. 


Antun Ivandija. Dr J. Penić — Compendium teologije na hr- 
vatskom jeziku. Bogoslovska smotra, 43/1973, br. 4, str. 526 — 527. 

20 

Josip Antolović, Dl 

Dr. Janko Penić, Propovijedi 

Autor je kroz dugi niz godina vršio službu propovjednika 
u zagrebačkoj prvostolnoj crkvi. U svojim propovijedima, ko- 


je je sada i tiskao u 4 sveska, obradio je svu katoličku bogo- 
slovnu nauku i time stvorio na hrvatskom jeziku jednu malu 
teološku sumu koja će moći zadovoljiti i čovjeka s većom 
naobrazbom, a i onoga koji te naobrazbe nema, a ipak želi 
ući u sadržaj svoje vjere. 

Odlike su tih propovijedi jednostavnost i lakoća stila, koji 
je zbog toga lako razumljiv i pristupačan svima. Autor se na- 
mjerno nije upuštao u sporna bogoslovna pitanja već je mir- 
no obradio i izložio ono što je tradicionalna i sigurna nauka 
Crkve kako u apologetici, tako u dogmatici i moralci. Poje- 
dine se vjerske istine dokazuju u prvom redu Svetim pismom, 
a onda i naukom Svetih otaca i općih sabora. 

Danas u doba tolikih previranja i na području bogoslovne 
nauke kad Crkva mora neprestano intervenirati da obrani po 
koju svoju temeljnu istinu, propovijedi Dr. Penića pružit će 
dobronamjernom čitatelju nauku koja daje sigurnost, koja 
smiruje, a koja je u isto vrijeme i dinamična, jer potiče na 
temeljit kršćanski život i apostolat. 

Krizna razdoblja u Crkvi uvijek su nastajala kad se je 
potcjenjivala ona njezina, rekao bih, temeljna i redovita nau- 
ka, a išlo se u teologiji samo za nekim pomodarstvom. 

Isto tako kod širokih slojeva vjernika nisu bili dobro 
poučeni u osnovnim istinama vjere. Znamo da kršćanstvo nije 
ideologija već život, ali isto znamo da je Krist svojoj Crkvi 
ostavio nauku na kojoj se mora temeljiti kršćanski život. 
Zato je potrebno tu nauku upoznati i sustavno i temeljito. 
Propovijedi Dr. Penića mogu biti odličan nacrt za jedan ta- 
kav pastoralni rad. 

Opet postajemo sve više svjesni potrebe kateheze odraslih. 
I njih treba neprestano poučavati. Slijedeća biskupska sinoda 
bavit će se evangelizacijom sadašnjeg svijeta, što ćemo pru- 
žiti tome svijetu? — Što drugo negoli Kristovu poruku onako 
kako nam je tumači Crkva. Propovijedi Dr. Penića jedan su 
takav pokušaj, zato ih treba pozdraviti. Vjernici koji žele 
dublje upoznati svoju vjeru i hramti se njezinim sadržajem 
neka samo za njima posegnu! Kad bi barem nedjeljom i blag- 
danom pročitali po jednu propovijed i kasnije o njoj razmiš- 
ljali ili sa svojim ukućanima čak o njoj i razgovarali, koliko 
bi uznapredovali u spoznanju svoje vjere. Ako budemo spo- 
sobni gledati još jedino televizor ili filmove, a nesposobni da 
sami nešto pročitamo i razmislimo, ostat ćemo duhovno veo- 
ma prazni i plitki. 

Djelo u kojem se nalazi zaokružena kršćanska poruka sva- 
kako je vrijedno i zato ga svima toplo preporučujemo. 


Josip Antolković, Dl. Dr. Janko Penić, Propovijedi. Glasnik 
Srca Isusova i Marijina, 64/1973, br. 9, str. 417. 

Petar Zdravko Blajić 

O Msgru. dru Janku Peniću kao bogoslovnom piscu 
i o njegovim četirma knjigama 

Dugogodišnji rektor zagrebačke bogoslovije, dr. Janko 
Penić, izdao je u vlastitoj nakladi, svoje životno djelo, — či- 
tavu bogoslovsku nauku — na hrvatskom jeziku u četiri 
dijela s naslovima: »Razum i Objava o Bogu«, »Putovi k 
Bogu«, »Što Bog traži od čovjeka?« i »Kako će čovjek omi- 
Ijeti Bogu«. Kako je u pogovoru sam dr. Penić napisao, a 
kako su istaknuli i drugi koji su se na knjige osvrnuli, to bi 
bila kod nas prvi put cjelovito obrađena čitava bogoslovska 
nauka katoličke Crkve, i to laganim načinom, mogli bismo 
reći, pučkim, u stilu djela kakva je izdavalo Sveto-jeronimsko 
društvo; jezikom i načinom pristupačnim i širim krugovima. 

Pisac knjige je, kako sam spomenuo, dr. Janko Penić, 
svećenik zagrebačke Nadbiskupije. Rodom je iz Krašića koje 
je dalo hrvatskom narodu dva svetačka lika. Najveći dio svog 
svećeničkog života proveo je dr. Penić kao odgojitelj budućih 
svećenika, bilo kao prefekt u Dječačkom sjemeništu, bilo kao 
spiritual i rektor u Bogoslovskom sjemeništu. Vršio je i 
druge razne službe: neko vrijeme urednik »Katoličkog lista«, 
propovjednik u Mariji Bistrici, po Nadbiskupiji i skoro tri 
decenija u zagrebačkoj katedrali. Ove njegove knjige zapravo 
su njegove katedralne propovijedi; — uređene, preuređene, 
sistematizirane i za knjigu složene. Tko Mons. Penića osobno 
pozna, i tko ga je imao prilike slušati, vjerujem, da mu je 
ostao u lijepoj uspomeni, kao čovjek jednostavna a suge- 
stivna nastupa, kao čovjek koji lako i lijepo govori. Kad 
propovijeda vidimo ga i osjećamo kako se zagrijava i kako 
slušatelje zagrijava, slušatelje koji ga netremice prate, pa 
bio taj slušatelj priprosta pobožna ženica ili svršeni, kritički 
raspoložen, teolog. Zbog tih svojih propovjedničkih kvali- 
teta, bio je rado pozivan među svećenike i narod. U svojim 

razgovorima i govorima često je citirao braću Radić: Antu 
i Stipicu. Od njih je učio i naučio — jasno i lijepo govoriti. 
Tu ljepotu jezika, tu jasnoću izražaja, tu preglednost, htio 
bih posebno istaknuti i kod Penićeve pisane riječi. Mons. 
Peniću nije ovo prvo objavljeno djelo. 

Cijelu katoličku bogoslovsku nauku Penić je obuhvatio u 
četiri knjige. U prvoj »Razum i Objava o Bogu«, koja je do- 
živjela dva izdanja, govori o putovima spoznaje Boga: o na- 
porima i rezultatima traženja ljudskog razuma o Apsolutnom 
Biću — i o odgovoru Apsolutnog Bića — Boga o sebi preko 
patrijaraha, proroka i navlastito Sina svoga — Isusa Krista. 
U prvoj knjizi je dakle riječ o Bogu jednom i Trojedinom, o 
Bogu Spasitelju i Otkupitelju, o Crkvi i posljednjim stva- 
rima. — U drugoj knjizi »Putovi k Bogu«, govori, što bismo 
mi rekli, o principima morala, o vrlinama (krepostima) i 
defektima, odnosno o grijesima protiv tih vrlina (kreposti). 

— U trećoj knjizi »što Bog traži od čovjeka?«, govori o zapo- 
vijedima Božjim. Bog traži da ljubimo Njega i brata čovjeka. 
Pokazat ćemo da Ga ljubimo, ako obdržavamo Njegove zapo- 
vijedi koje su radi dobra čovjeka pojedinca i društva, dobra 
prolaznog i vječnog. Zato Penić uvijek iznosi najprije pozi- 
tivni vid; ovdje, govoreći o bogoslovskim krepostima vjere, 
ufanja i ljubavi, te o Božjim zapovijedima, svakoj ponaosob. 

— I četvrta knjiga »Kako će čovjek omiljeti Bogu«. (Možda 
bi bolje bilo, kako će čovjek više omiljeti Bogu). Omiljeti će 
Mu vršeći Njegove zapovijedi, a još će Mu više omiljeti 
težeći za posebnim Božjim darovima, za milošću Božjom 
koja dolazi preko sakramenata, sakramentala i molitve. Eto 
tako, govoreći upravo o tome, o milosti, o sakramentima i 
molitvi, Penić završava svoju kvadrilogiju — tetralogiju. 

Sve su četiri knjige srednjeg formata; jednostavne i ukus- 
ne tehničke opreme; svaka oko 250 stranica, sve skupa skoro 
točno tisuću stranica. Svi koji su se do sada osvrnuli na knji- 
ge ističu, a i sam dr. Penić ističe, da on iznosi tradicionalnu 
nauku katoličke Crkve. Kloni se svega onoga što se je htjelo 
predstaviti kao novo, a u direktnoj je suprotnosti s tradici- 
onalnim. Dok, primjećuje se to, Penić želi prihvatiti ono no- 
vo što proizlazi i izrasta iz starog — tradicionalnog. Prvi i 
zadnji izvor dokazivanja mu je Sveto Pismo i crkveno Uči- 
teljstvo, najviše preko općih sabora. — Od druge knjige pa 
dalje, vidi se, uglavnom po citatima, da je bio izvor i Drugi 

vatikanski koncil. Kako u Vrhbosni piše, Mons. Penić ne želi 
nas frapirati stavovima mimo i protukoncilskim. 

Moram priznati, da nisam pročitao sve četiri knjige pot- 
puno — čitave. Prvu, keja je možda i najvažnija, jesam i njom 
sam se i posluživao, no iz drugih sam pročitao ona poglavlja, 
koja kao da su u novijoj, pa i u tradicionalnije orjentiranoj 
teološkoj literaturi, obasjavana novim svjetlom. U prvoj knjizi 
koja je sređena i izdana nedugo iza Koncila, prisutan je u 
prvom dijelu više apologetski nego teodicejski mirni pristup. 

0 Svetom Pismu, o Objavi, kad se govori možda bi trebalo 
uzeti u obzir više zadnje papinske enciklike i koncilsku kon- 
stituciju o Objavi. Kad se govori o drugim vjerama i ti ozo- 
fijama, treba im pristupiti više s pozitivne strane; tako i 
Koncil pristupa. Sve ljudske zablude, a u Crkvi hereze i siz- 
me, nisu uvijek djelo zloće, ili, nikad nisu samo djelo zloće. 
Crkva ne može usvajati nove vjerske istine, ali neke vjerske 
istine može usvojiti kao dogme, a same dogme pokušavati sve 
više i bolje izlagati. U raznim vremenima Crkva iz denozr 
tuma vjere iznosi neke istine na svjetlo više, jer su nekako i 
više aktualne, a sav depozit brižno čuva. Kod Pemca je skoro 
sav depozit vjere (depositum fidei) iznesen; sav je važan, 
neki je više važan, a neki je egzistencijalno važan. Možda smo 
kadikad iznoseći katoličku nauku sve stavljah na isti nivo 
vrijednosti, na isti nivo praktične prihvatljivosti i aktualnosti. 
Teško je prosuditi što kad treba više naglasiti. Držim, imajući 
na pameti ovih nekoliko točaka u pristupu katoličkoj bogo- 
slovskoj nauci, dok čitamo Penićevu kvadrilogiju, možemo je 
uzeti u ruke i čitati: čitati zanimljivo, čitati korisno, citati 
kao nešto što može naše vjersko znanje proširiti i utvrditi, 
nešto što može naše srce oplemeniti, čitati bez predrasuda, s 
povjerenjem, čitati kao sigurno. I zato su ove knjige prikladne 
da ih pružimo drugima, i da ih sami uzimamo; prikladne su 
da se njima vjernici, a i drugi posluže u želji za upoznava- 
njem katoličke vjere, u želji za produbljenjem i učvršćenjem. 
Svećenicima bi mogle poslužiti kod propovijedanja i kate- 

hizacije. Mons. Penić svoje knjige ne nameće 

bučno. Vjerujem, da je svjestan što će se komu svidjeti, a 
što neće. Radio je u dobroj vjeri i prema svojim mogućnos- 
tima. 

Radio Vatikan, 6. studenoga 1973. 

Msgr. Alojz Turk, Četiri teološke knjige Msgra. dra Janka 

Penića 

Dr JANKO PENIĆ, kanonik, 41000 — ZAGREB, Kaptol 19, 
izdao je četiri teološke knjige, koje će vrlo dobro doći svima, 
koji žele da svoje vjersko znanje prodube, učvrste i aktiviraju. 
Iz njegovih djela zrači zdrav duh, solidna nauka. Zato svima 
toplo preporučamo! — Cijena pojedine knjige (broširano) je 
50.— Din. 

1) RAZUM I OBJAVA O BOGU. — To je kratka apologe- 
tika (obrana vjere) i dogmatika. — Govori o opravdanosti i 
potrebi vjere i nužnosti božanske objave, i o temeljnim vjer 
skim istinama. Jasno i dokumentovano. 

2) PUTOVI K BOGU. — Raspravlja o ćudorednim prin- 
cipima i krepostima, o putevima koji dovode k Bogu. — Vrlo 
konkretno i praktično. 

3) ŠTO BOG TRAŽI OD ČOVJEKA? (O zapovijedima). — 
Jasno i razumljivo govori ova knjiga o svemu što uređuje od- 
nos čovjeka prema Bogu, bližnjemu, zajednici i samom sebi. 
Nema tu nepotrebnog teoretiziranja, a ni odstupanja od zdra- 
ve nauke. 

4) KAKO CE ČOVJEK OMILJETI BOGU? (O milosti, 
sakramentima i molitvi). — Cilj j'e čovjeka — vjernika ko- 
načno sjedinjenje sa Bogom u vječnoj radosti, u vječnom 
životu. Ali to sjedinjenje mora započeti ovdje na zemlji, u 
našem svagdanjem životu. U tome je smisao svetih sakra- 
menata i molitve. 

Toplo preporučamo svima! 

Blagovest, 42/1973, br. 10, str. 180. 

»Zvona« o zaokruženom propovjedničkom djelu Msgra. 
dra Janka Penića 

Dr Janko Penić, poznati zagrebački propovjednik i kano- 
nik, izdao je svoje propovjedničko djelo u četiri sveska. Prije 
je izašlo i lijepo primljeno »Razum i objava o Bogu« (apo- 

logetika i dogmatika) i »Putovi k Bogu« (ćudoredna načela i 
kreposti), a ove godine pred nama su još dva sveska: »Što 
Bog traži od čovjeka?« (zapovijedi) i »Kako će čovjek omi- 
ljeti Bogu« (milost, sakramenti i molitva). 

Naš list je pisao o prvim dvjema knjigama dr Janka Pe- 
nića, iznijevši njihovu vrijednost i sadržajnost. 

Druga dva sveska (tj. III i IV) koji obrađuju zapovijedi, 
milost i sakramente, zaista imaju vlastite i pozitivne osobine: 
lagani stil, jasnoću, sigurnu Božju nauku, koju autor niže 
pred nama kao tihi ton mirne i bistre rijeke. Danas je vrije- 
me bunta i — stoga posebno nam je potrebno inteligentno raz- 
laganje zapovijedi, danas u vrijeme materi jalizaci je opet je 
potrebno puno duhovnosti, a koja se stiče milošću i molitvom. 
Evo, to nam opširno iznosi u svom enciklopedijskom propo- 
vjedničkom djelu, autor dr Janko Penić. Riječ autora je uče- 
na i u isto vrijeme pučka. Nije to lako iznijeti i na takav 
način, a autor je zaista uspio. Koliko nam je poznato, to je 
prvi pokušaj obrade cijele bogoslovske nauke na hrvatskom 
jeziku. Stoga autoru treba čestitati. 

Penićeva djela će svakome dobro doći i svećeniku i jed- 
nako i laiku. Djelo preporučamo, a nabavlja se kod autora, 
Kaptol 29, 41000 Zagreb. Cijena po knjizi 50 ND. 

Zaokruženo propovjednićko djelo. Zvona, 11/1973, br. 9(70), 
str. 12. 

* 

* * 

II. DIO RECENZIJA . . . 

II. dio recenzija i prikaza o djelima Msgra. dra Janka Pe- 
nića bit će objelodanjen u knjizi Dr Janko Penić, Sabrana 
djela, II. 

Milko Predović 

BILJEŠKE UZ »SOLILOQUIA MOCRICENSIA« ILI RAZGO- 
VORE SA SAMIM SOBOM MSGRA DRA JANKA PENIĆA U 
MOKRICAMA GOD. 1939. I 1940. 1 

Uvod 

Ove »Bilješke . . .« podijelio sam zbog lakšeg razumijevanja 
u dva dijela. 

U prvom dijelu tumačim strane riječi: »Soliloquia Mocri- 
censia« i kraticu »Msgr«; osvrćem se na 4 »Razgovora sa 
samim sobom«; spominjem pisce o Mokricama i ponirem u 
postanak »Soliloquia Mocricensia«. 

»Soliloquia Mocricensia« su esej o Mokricama 1 '. Taj se esej 
sastoji od 14 crtica (pouka, razmišljanja). 

U drugom dijelu donosim sažetke tih crtica. 

Pojedinim sažecima dodajem veće ili manje bilješke. 

I. dio 

1. »Soliloquia Mocricensia« 

Latinska imenica »soliloquia« izgovara se u hrvatskom 
jeziku: solilokvia. 

»Soliloquia« je plural ili množina imenice srednjeg roda 
»soliloquium« (čita se: solilokvium). 

»Soliloquium« znači razgovor sa samim sobom. »Solilo- 
quia« znače razgovori sa samim sobom. 

Latinski pridjev »Mocricensis« izgovara se u hrvatskom 
jeziku: mokricenzis. 

»Mocricensia« je plural ili množina srednjeg roda pri- 
djeva »Mocricensis, -e«. 

»Mocricensis, -e« znači mokrički, -a, -o. 


1 Dr Janko Penić. »Soliloquia Mocricensia« ili razgovori sa sa- 
mim sobom u Mokricama god. 1939. i 1940. Dr Janko Penić, 
Sabrana djela, I, Zagreb 1976, str. 265 — 344. 

Značenje riječi »esej« protumačeno je na str. 388. 

»Soliloquia Mocricensia« čita se: solilokvia mokricenzia. 
»Soliloquia Mocricensia« ili razgovori sa samim sobom u 
Mokricama. 

2. Kratica »Msgr« 

U naslovu članka nalazi se kratica »Msgr«. Cijela riječ 
glasi »monsinjor«. Dolazi od talijanske riječi »monsignore« 
(čita se: monsinjore), a znači doslovce »moj gospodin«. 

»Monsinjor« je naslov visokih crkvenih dostojanstvenika. 
Kratice ove riječi jesu: msgr, mgr, mons 2 ; ili msgr., mgr., 
mons. 

Dr Janko Penić postao je 22. VII 1958. monsinjor, kućni 
prelat Sv. Oca Pape, naslovni dostojnik Papinskog Doma. 
Naslov mu je Presvijetli i Prečasni Monsinjor 3 . 

3. Razgovori sa samim sobom 

U rimskoj filozofiji ili mudroslovlju poznati su »Razgovori 
sa samim sobom« cara filozofa Marka Aurelija (121 — 
180). Djelo ima naslov u grčkom izvorniku: Ta eis hea- 
ton (Samome sebi) 4 . 

Car je pristajao uz stoičku filozofiju, a svrha je te filo- 
zofije: čovjek treba postići krepost 5 . 

U kršćanskoj filozofiji na početku srednjeg vijeka zapa- 
ženi su »Razgovori sa samim sobom« — Soliloquia (u 
dvije knjige) svetog Augustina (354 — 430) 6 . 

To su razgovori sv. Augustina s razumom o sredstvima 
istraživanja nadnaravnih istina, osobito besmrtnosti duše 7 . 

Kod nas Hrvata, u isto vrijeme (god. 1940), objelodanili 
su dvojica istaknutih kulturnih radnika dr Drago Ćepu- 

2 Dr Bratoljub Klaić, Rječnik stranih riječi, izraza i kratica, 
Zagreb 1951, str. 461. 

3 Dr Janko Penić, Sabrana djela, I, . . ., str. 460. 

O. Ante Crnica. Priručnik kanonskog prava katoličke Crkve, 
Zagreb 1945, str. 72 — 73. 

4 Dr Grga Novak. Aurelije Marko. Hrvatska Enciklopedija, sv. I, 
Zagreb 1941, str. 749. 

3 Dr Franjo Sanc, Povijest filozofije, I. dio, Zagreb 1942, str. 209. 

6 Dr Karlo Balić. Augustin, Aurelije, svetac, biskup i prvi učitelj 
kršćanstva. Hrvatska Enciklopedija, sv. I, Zagreb 1941, str. 
742—745. 

7 Dr Juraj Pavić, Patrologija (skripta), Zagreb 1946, str. 113. 

lić i Msgr dr Janko Penić, svaki za sebe, svoje 
»Razgovore sa samim sobom«. 

Dr Drago ćepulić je rođen 3. I 1893. u Novom Vinodol- 
skom. Bijaše profesor i književnik. Svoje »Razgovore sa sa- 
mim sobom« nazvao je: Eis heauton (Monolog o pred- 
versailleskim i poversailleskim godinama i ratni dnevnik 
1916), Zagreb 1940. Tisak »Tipografije« d. d., Zagreb. 

U popisu svojih brojnih radova dr ćepulić kaže za svoje 
»Razgovore sa samim sobom« ovo: Eis heauton (= Sa- 
mome sebi). Naslov je uzet prema djelu rimskog cara Marka 
Aurelija. Obrađuje autobiografske uspomene i donosi dnev- 
nik iz I. svjetskog rata, u kome je bio pisac kao časnik na 
ruskoj fronti. 

Profesor dr Drago ćepulić umro je 1. III 1976. u Vrapču, Za- 
greb. Pokopan je 4. III 1976. na Mirogoju u Zagrebu. 

O obitelji Dragutina ćepulića — ovo je otac književnika 
dr Drage ćepulića — uskoro će biti pisano opširnije u »žum- 
beračkom kalendaru« 8 . 

4. Pisci o Mokricama 

Mokrice, dvorac i posjed, nalazi se oko 30 km zapadno od 
Zagreba. 

Članke o Mokricama pisali su Belizar Bosnar, Petar Grgeč, 
Josip Horvath, dr Rudolf Horvat, Feliks Kalin, Milan Katić, 
Emilije Laszowski, Olga van der Steen, Nikola Škrgić, Janez 
Vajkard barun Valvasor, Viktor Živić i drugi. 

Književnih crtica o Mokricama nalazimo u djelima Augu- 
sta Šenoe, Marije Jurić »Zagorke«, Rudolfa Habeduša »Kate- 
dralisa« i nekih drugih. 

Ipak najzapaženiji su pisci o Mokricama: 

— povjesničari: Falk barun Gagern i dr Ivo Brlić; 

— književnici: Fridrik barun Gagern i Msgr dr Janko 
Penić. 

Falk barun Gagern i dr Ivan Brlić 

I 

Falk barun Gagern, sin pisca Fridrika baruna Gagerna, 
rodio se 23. VIII 1912. u Schon-Briese, okrug Breslau (Wro- 
claw) u šleskoj, danas republika Poljska. 

Obitelj Dragutina ćepulića (rukopis). Arhiv Milka Predovića 

ćirilometodska 1; 41000 Zagreb. 

idrik barun Gagern, pisac svježog b— “> ' - - 

Si u Mokricama, t 15. XI 1947. u Geigenbergu b SG 
■nnhard am Forst, Donja Austrija) i njegova supruga 
i udata te rastavljena barunica Vennmgen, rođena 
21. m 1SS0 u scho„-B™ se . t 12. 
ttt 1914. u Schon-Bnese). 



Falk barun Gagern napisao je povijest Mokrica od rim- 
skih dana do god. 1962. Naslov je djela: Mokrio, die Hei- 
mat von Friedrich von Gagern; Verlag Paul Parey, Hamburg 
und Berlin; Uelzen 1962 (Mokrice, zavičaj Fridrika baruna 
Gagerna; naklada Pavla Parey-a, Hamburg i Berlin; Uelzen 
1 962 ) 9 . 


II 

Dr Ivan Brlić, pravnik i književnik, rodio se 28. IX 1894. 
u Zagrebu. Sin je advokata dr Vatroslava Brlića i književnice 
Ivane Brlić-Mažuranić. 

Dr Brlić opisao je, poput Falka baruna Gagerna, prošlost 
Mokrica od rimskih dana do god. 1961. Naslov je djela: 
Mokrice, dvorac i perivoj, spomenik naše prošlosti, Sa- 
mobor 1961. 

Profesor Milan Selaković napisao je enciklopedijski pri- 
kaz o životu i radu dr Ivana Brlića 10 . 

Fridrik barun Gagern i 
Msgr dr Janko p 1. Penić 

Fridrik (Friedrich) barun Gagern, pisac svjetskog glasa, 
rodio se 26. VI 1882. u Mokricama; umro je 15. XI 1947. 
u Geigenbergu kod St. Leonhard-a u donjoj Austriji 11 . 

Kratki životopisni podaci o Fridriku nalaze se također i 
u ovoj knjizi na str. 409 — 41 1 12 . 


" O piscu Falku barunu Gagernu: 

a) Vidi u ovoj knjizi na str. 410. 

b) Milan Selaković. Brlić, Ivan. Leksikon pisaca Jugoslavije, I, 
Matica srpska, Beograd 1972, str. 350 — 351. (Falk von Ga- 
gem, na str. 351). 

c) Falk von Gagern, Mokric, die Heimat von Friedrich von 
Gagern; Verlag Paul Parey, Hamburg und Berlin; Uelzen 
1962, S. 227. 

10 Milan Selaković. Brlić, Ivan. Leksikon . . ., I, str. 350 — 351. 

11 Falk von Gagern, Mokric, . . ., S. 198 — 211, 227. 

Gagern Friedrich Frh. von, Dichter. Osterreichisches Biogra- 
phisches Lexikon, 1815 — 1950; herausgegeben von der Oster- 
reichischen Akademie der Wissenschaften; Verlag Hermann 
Bohlaus Nachf./Graz — Koln, 1957; Band I, S. 390 — 391. 

Dr Janko Penić, Sabrana djela, I, . . ., str. 409 — 411. 

Fridrik je opisao u svojim romanima i lovačkim pripovi- 
jestima dvorac Mokrice, njegovu uskočku (žumberačku) oko- 
licu, život naroda i prirodu kraja 13 ; ovjekovječio je mokričko 
lovište, lovište između Samobora i Rakovog potoka i »Okićki 
lug«. 

Fridrik je pisac romana o civilizaciji s oštrim prosuđivač- 
kim osvrtom na vrijeme, događaje i osobe koji su predmet 
njegove obradbe. 

Fridrik je pisac, koji je povezan s prirodom. Jak je u 
izrazu. 

Suvremena kritika priznaje mu plemeniti odnos spram 
lova, lovišta i šumske zvijeri. 

Za nas Hrvate važna su ova Fridrikova djela: 

Ein Volk (Narod; roman), god. 1924, 1963; 

Die Strasse (Cesta; roman), god. 1929, 1968; 

Der Jager und sein Schatten (Lovac i njegova sjena), god. 
1940, 1954. 

Birschen und Bocke (Lovovi i srnjaci; pripovijetke), god. 
1925, 1953; 

Griine Chronik (Zelena kronika), god. 1948, 1962. 

Fridrik barun Gagern nadahnuti je vizionar i pjesnik, 
pisac svjetskog glasa. 

Priznavao je jugoslavenskim narodima, a poglavito Hrva- 
tima, neizmjerne napore i žrtve što su ih pridonijeli zaštiću- 
jući nehajni Zapad od bijesa turskih navala. Istodobno je 
rijetko oštrim riječima osudio isti Zapad zbog njegova ne- 
haja, nezahvalnosti i nepravednosti 14 . 

II 

Msgr dr Janko pl. Penić rodio se 2. VIII 1900. u Krašiću. 
Plemić je po rodu. Njegovi su pređi dobili plemstvo god. 
1579. Ranu je mladost proveo u zadružnoj kući (plemićkoj 
kuriji) u Krašiću. 

Njegova autobiografija ili životopis napisan od njega sa- 
moga s bilješkama Milka Predovića nalazi se u ovoj knjizi 
na str. 415 — 462 15 . 

13 Dr Ivan Brlić, Mokrice, dvorac i perivoj, spomenik naše pro- 
šlosti, Samobor 1961, str. 7. 

14 Dr Ivan Brlić, Mokrice, . . ., str. 32. 

15 Dr Janko Penić, Sabrana djela, I str. 415 — 462. 


Msgr Janko Penić obradio je u 4 knjige cijelu bogoslovnu 
nauku sustavno, na hrvatskom jeziku, na naučnoj visini, la- 
kim stilom, jasnim pisanjem koje je pristupačno i onima s 
pučkom školom. 

Sva četiri sveska iznose oko 1000 stranica. 

Bogoslovna je nauka ovako raspoređena: 

L Razum i objava o Bogu — tu se obrađuju apologetika 
i dogmatika. 

2. Putovi k Bogu — tu se izlažu ćudoredna načela i kre- 
posti (moralna načela). 

3. što Bog traži od čovjeka? — tu je govor o bogoslovnim 
krepostima, Božjim i crkvenim zapovijedima. 

4. Kako će čovjek omiljeti Bogu — tu se obrađuju mi- 
lost, sakramenti i molitva. 

Msgr dr čedomil čekada napisao je vrlo lijep prikaz o 
spomenutim knjigama Msgra dr Janka Penića. Kaže za njih: 
»Solidan je to rad: prava ,summa theologica’ u malom«. 16 

0. Josip Antolović, Dl, kaže o Msgru dr Janku Peniću 
između ostaloga i ovo: » . . . obradio je svu malu teološku su- 
mu . . ,« 16a 

Sveučilišni profesor dr Antun Ivandija nazvao je ova 4 
sveska »Compendium teologije na hrvatskom jeziku« ili pri- 
ručnik čitave bogoslovne znanosti na hrvatskom jez : ku. »Ovo 
je — koliko mi je poznato — prvi priručnik, koji daje na hr- 
vatskom jeziku prikaz čitave teologije«. 1613 

Toliko o Msgr dr Janku Peniću kao bogoslovnom piscu. 
Dok njegova »Soliloquia Mocricensia« spadaju u hrvatsku 
književnost. 

Msgr dr Janko Penić živi u Zagrebu, Kaptol 19. 

III 

Postoje neke zajedničke crte između Fridrika ba- 
runa Gagerna, pisca svjetskog glasa, i Msgra dr Janka pl. 

Dr Čedomil Čekada. Dr. Janko Penić: Popularna katolička teo- 
logija za svjetovnjake. Služba Božja, XIV/1974, br. 1, str. 70 71. 

16 ‘ Josip Antolović, Dl. Dr Janko Penić, Propovijedi. Glasnik Srca 

Isusova i Marijina, 64/1973, br. 9, str. 417. 
b Dr Antun Ivandija. Dr J. Penić — Compendium teologije na 

hrvatskom jeziku. Bogoslovska smotra, 43/1973, br. 4, str. 526— 

25 Dr Janko Penić, Sabrana djela, I. 

Penića, kanonika kantora ili pojca Prvostolnog kaptola u Za- 
grebu. 

Gagern je barun, a Penić plemić i dvostruki doktor. 
Barun Gagern opisao je svoju mladost pod naslovom: 
»Aus den Heimatbergen« (Iz zavičajnih bregova). 17 Msgr dr 
Penić dao je isječke iz svojih mladih dana u autobiografiji 18 , 
zatim u crticama: »Četiri godišnje dobe« 19 , »Četvero djece — 
četiri smreke« 20 i »Slomljena jabuka« 21 . 

Baruna Gagerna nije u gimnaziji mnogo toga zanimalo, 
kao npr. »slaganje vremena« ili »consecutio temporum«. 22 1 23 
Msgr dr Janko Penić ronio je suze sokolove, kad je pala od- 
luka da mora u gimnaziju. 233 

Barun Gagern opisuje svoje prostodušne lovce s puno to- 
pline 24 , a Msgr dr Penić isto tako svoga imenjaka starca 
Janka koji je po Krašiću lonce krpao. 25 

Barun Gagern je demokrata, a Msgr dr Penić pristalica 
»Seljačkih pravica«. 26 

Niti barun Gagern niti Msgr dr Penić ne spominju u svo- 
jim opisima »Tihe doline« u Mokricama imena uglednih po- 
kojnika, koji u toj dolini snivaju vječni san. 27 Kao da su se 
dogovorili, iako se nikada niti vidjeli nisu. To je stvar po- 
vjesničara, a ne književnika. 

Barun Gagern ovjekovječio je svoju baku i svoju majku; 
za svaku je napisao po jednu crticu. 28 Msgr dr Penić podigao 

17 Friedrich von Gagern, Birschen und Bocke; Verlag Paul Parey, 
Hamburg und Berlin; Heide in Holstein 1953, S. 17 — 96. 

'* Dr Janko Penić, Sabrana djela, I, . . . , str. 41 6- — 426. 

19 Dr Janko Penić, Sabrana djela, I, . . . , str. 287 — 295. 

20 Dr Janko Penić, Sabrana djela, I, . . . , str. 313 — 321. 

21 Dr Janko Penić, Sabrana djela, I, ..., str. 321 — 331. 

22 Falk von Gagern, Mokric, ..., S. 200, 201. 

25 Friedrich von Gagern. Der Jager und sein Schatten; Verlag 
Paul Parey, Hamburg und Berlin; Heide in Holstein 1954, S. 
15. 

23 3 Dr Janko Penić, Sabrana djela, I, . . . , str. 427. 

24 Friedrich von Gagern, Stunde und Stimmung, der Griinen 
Chronik erster Teil; Verlag Paul Parey, Hamburg und Berlin; 
Uelzen 1962, S. 49 (crtež lovca), 75 (crtež lovca), 123 (crtež 
lovca), 155 (crtež lovca). 

25 Dr Janko Penić, Sabrana djela, I, . . . , str. 416 — 418. 

26 Dr Janko Penić, Sabrana djela, I, . . . , str. 278 — 280. 

27 Friedrich von Gagern. Der Jager , S. 43. 

Dr Janko Penić, Sabrana djela, I, . . . , str. 295 — 300. 

28 Falk von Gagern, Mokric, ..., S. 113 — 119, 190 — 197. 


je u Krašiću spomenik iz crnog mramora svome ocu i majci, 
djedu i baki. 29 

Barun Gagern oduševljavao je svoje slušaoce virtuoznim 
sviranjem na orguljama 30 , a Msgr dr Penić svoje zanimljivim 
i jasnim propovijedima. 

I barun Gagern i Msgr dr Penić obdareni su snagom zapa- 
žanja, bistrinom uma i lakoćom pisanja. Kad se čitaju njihovi 
opisi prirode u duši frcaju iskrice lijepih i ugodnih doživ- 
ljaja. 

U Njemačkoj i u Austriji često se priređuju proslave i 
često se piše o našem barunu Gagemu. 

U »Leksikonu pisaca Jugoslavije, I«, na str. 351. navedene 
su tek neke proslave i neki članci o našem domorocu barunu 
Gagemu. 31 

Čini mi se da bi bilo dobro, kada bi se prevelo na nje- 
mački jezik »Soliloquia Mocricensia« Msgra dr Janka Pe- 
nića. Time bi mnogobrojni čitaoci i barunovi štovatelji upo- 
znali još jedno književno djelo o Mokricama, koje su rodno 
mjesto Fridrika baruna Gagerna, pisca svjetskog glasa. 

5. Kako su nastala »Soliloquia Mocricensia«? 

Godine 1937. kupila je Zagrebačka nadbiskupija dvorac i 
posjed Mokrice od veletrgovca Srećka Bergera. Kupljene su 
za 4,500.000 din. Kupljene su za Nadbiskupsko bogoslovsko 
sjemenište u Zagrebu. Ugovori se danas nalaze u istom Sje- 
meništu. Mokrice su imale služiti kao oporavilište bogoslo- 
vima i svećenstvu. 32 

Msgr dr Janko Penić bio je tada duhovnik u spomenutom 
Sjemeništu i ujedno urednik časopisa »Sacerdos Christi« 
(Kristov svećenik, 1936 — 1937). 

Teško je reći koja je služba bila teža i napornija. 

Mokrice su za duhovnika bile kao stvorene za tjelesni i 
duševni odmor. Osim toga duhovnik je po službenoj dužno- 
sti morao često odlaziti iz Zagreba u Mokrice. 

Dr Janko Penić, Sabrana djela. I, ..., str. 419 — 422. 

” Friedrich von Gagern, Stunde und Stimmung, . . . , S. 3. 

Milan Selaković. Brlić, Ivan. Leksikon ... I, str. 350 — 351. 

Dr Ivan Brlić, Mokrice, .... str. 81. 

Falk von Gagern, Mokric, ..., S. 218. 

Naučen na rad, nije niti u Mokricama mogao biti miran. 
Prolazio je dvorcem; šetao parkom, livadama i voćnjakom. 

Razmišljao je i promatrao. Promatrao i razmišljao, a po- 
tom pisao svoje književno djelo: »Soliloquia Mocricensia« ili 
razgovori sa samim sobom u Mokricama god. 1939. i 1940. 33 

U stvarnom i osobnom kazalu Jugoslavenskog leksiko- 
grafskog zavoda u Zagrebu nalaze se i kartice s člancima 
Msgra dr Janka Penića. 

Kartica sa »Soliloquia Mocricensia« popraćena je rije- 
čima: Esej o Mokricama. Tekst na hrvatskom jeziku. 

Riječ »esej« — »essai« u francuskom jeziku znači: poku- 
šaj — prvi je upotrijebio francuski pisac Michael Montaigne 
(čita se: Mišel Montenj). živio je od 1533 — 1592. Napisao je 
»Essais« (Pokušaji). U pojedinim esejima iznosio je svoja 
razmatranja o životu, smrti, ljubavi te o čovjeku u svim 
njegovim očitovanjima. 34 

U hrvatskoj književnosti uz riječ »esej« rado se upotreb- 
ljavaj riječ »crtica«. 

Msgr dr Janko Penić u 14 crtica u »Soliloquia Mocricensia« 
iznosi svoja razmatranja o samoći, ratu, časti i poštenju, 
politici (»Seljačke pravice«), o Božiću, godišnjim dobama . . . 


33 Dr Janko Penić, Soliloquia Mocricensia. Katolički list, XCI/ 
1940, 

br. 15, str. 177—178; br. 16, str. 188—190; br. 17, str. 203—204; 

br. 18, str. 213—214; br. 20, str. 240—241; br. 21, str. 249—250; 

br. 22, str. 264 — 266; br. 24, str. 288 — 289; br. 25, str. 298 — 299; 

br. 26, str. 313 — 314; br. 27, str. 325 — 326; br. 29, str. 344 — 346; 

br. 30, str. 360 — 362; br. 31, str. 370 — 372; br. 32, str. 380 — 382; 

br. 33, str. 394—396; br. 34, str. 407—408; br. 35, str. 417—418. 

Dr Janko Penić. »Soliloquia Mocricensia« ili razgovori sa sa- 
mim sobom u Mokricama god. 1939. i 1940. Sabrana djela, I, 
. . . , str. 265—344. 

34 Tvrtko Čubelić, Književni leksikon, Zagreb 1972, str. 270 — 271. 

II. dio 

»Soliloquia Mocricensia« ili razgovori sa samim sobom 
u Mokricama god. 1939. i 1940. 

(Uvod) 

Pisac Msgr dr Janko Penić govori u uvodu o vrijednosti 
samoće. Samoća je izvor odmora i duhovne sabranosti. 
Samoća nas vodi u askezu ili težnju za ćudorednim usavr- 
šenjem. 

»Isus se povukao u samoću — u pustinju. Tu se spremao 
za javni nastup.« 

Samoću su volili sv. Pavao, sv. Augustin, sv. Ignacije, 
Toma Kempenac i svi sveci. 

Za samoću potreban je mir. 

»Mokrice su mirne. Tihe su. Tiho i pričaju. Puno imadu 
pričati. I rado pričaju.« 35 

1. Nedokučiva tajna 

Prva je crtica zanimljiva i po sastavu i po glavnoj misli. 
Pisac je započimlje tako kao da će opisati dvorac (grad) Mo- 
krice. 

»Dođeš pred grad. Odmah opaziš lančani most, koji se 
može dizati. . . . Na kulama vidiš i rupe za topovske cijevi.« 

Prestaje opis, dolazi razmatranje. To je u eseju moguće. 

»I dođe ti misao: Bože moj! i nekada su ljudi ratovali. 
I u Mokricama su ratovali . . .« 

Pisac prelazi na razmatranje o ratu s moralnog ili ćudo- 
rednog gledišta. 36 

2. Čast i poštenje 

Ovu crticu počinje pisac opisom ulaza u stari dvorac Mo- 
krice, zatim crta mokričke prostorije, hodnike, sobe, zidove, 
jelenje rogove. 

45 Napomena! Tekst, što se u II. dijelu donosi pod navodnim zna- 
cima (»...«), preuzet je iz »Soliloquia Mocricensia«. Dr Janko 
Penić, Sabrana djela, I, . . . , str. 265 — 344. Izuzetak je samo 
ondje, gdje je naveden drugi izvor. 

Dr Janko Penić, Sabrana djela, I, . . . , str. 267 — 268. 

36 Dr Janko Penić, Sabrana djela, I, .... str. 268 — 271. 

Muk mokričkih prostorija, šutnja zidova pouka su čo- 
vjeku u čuvanju tajna. Šutnja je vrednija od nerazborita 
govora. »Jezici ljudski bodu jače nego nož«. 

Zli jezici vrijeđaju ljudsku čast. Čast je izvanjsko pri- 
znanje vrijednosti neke osobe. 

U debljini zidova uočava pisac brigu nekadašnjih vlasnika 
mokričkog dvorca za buduća pokoljenja. Tu se očituje njihov 
altruizam ili rad za drugog. 37 Lijepa je to osobina Grego- 
rijanaca, Draškovića, Erdodyja, Auersperga, 
G a g e r n a. 38 

Duhovna je ljepota poštenje. Pošteno je ono, što za- 
služuje pohvalu zbog duhovne ljepote, što je dostojno hvale, 
što je odraz neke vrline. 

Križ na tomjiću na jugozapadnom dijelu dvorca (grada) 
svjedoči o tome kako su vlasnici grada vjerovali u Krista. 
Krist je na križu umro, da bi spasio čovječanstvo. 39 

U ovom dijelu eseja spajaju se crtica iz književnosti i po- 
uka iz ćudoređa. 



3. Sredovječne tamnice 

Pripovijeda se da je, poslije poraza seljačke vojske u 
Donjoj Stubici, bio u Mokricama zatvoren »seljački kralj« 
Matija Gubec. U to pisac opravdano sumnja. 

Ali, ne sumnja u ideju za koju se borio Matija Gubec. 
Ta je ideja bila plemenita, narodna. Bila je to ideja »Seljač- 
kih pravica«. 

U ovom dijelu eseja razotkriva se pisac kao političar. Kao 
visoki crkveni dostojanstvenik pristaje uz »Seljačke pravice«. 
»Seljak je pobijedio! Matija Gubec je pobijedio!« 40 

4. Prva ponoćka 

Ova je crtica sastavljena iz 2 dijela. 

U prvom je dijelu razmatranje o Božiću. To je pouka iz 
dogmatike o rođenju Božanskog Djetešca. Božić je opisan 

37 Dr Janko Penić, Sabrana djela, I, . . . , str. 271 — 276. 

38 Falk von Gagem, Mokric, ..., S. 216 — 218. 

34 Dr Janko Penić, Sabrana djela, I, . . . , str. 274 — 278. 

40 Dr Janko Penić, Sabrana djela, I, . . . , str. 278 — 280. 


kao »jedna od najdražih svetkovina i jedan od najmilijih 
blagdana.« 

U drugom je dijelu književna crtica o prvoj Božičnoj 
ponoćki 1938. u kapelici u jugozapadnoj kuli starog dvorca 
(grada) Mokrice. 

»Iza jedan sat poslije ponoći opet je gradom zavladao 
mir i grobna tišina. Samo su još borovi i ciprese dugo u noć 
razgovarali o ganutljivim časovima mokričke polnoćke.« 41 

5. Dvije lipe 

U ovoj je crtici Msgr dr Janko Penić opisao dvije kroš- 
njate lipe u perivoju starog dvorca Mokrice, zatim razigra- 
nost veselih đaka — izletnika, te profesora — književnika 
Petra Grgeča (1890 — 1962). 42 

»Pod ovim je lipama i profesor Grgeč prosjedio sate i sate. 
Tu je pisao svoje ratne uspomene. Ovdje je crtao lik glavnog 
junaka — Grgu Mikulina.« 

Iz lika Grge Mikulina može se naučiti mnogo toga, što je 
poučno i korisno za život. 43 

6. Četiri godišnje dobe 

U parku starog dvorca ili grada Mokrice nalaze se 4 ba- 
rokna kamena kipa iz 16. i 17. st. Kipovi predstavljaju pro- 
ljeće, ljeto, jesen i zimu. 

Pisac Msgr dr Janko Penić ne daje povijesni prikaz kako 
su ti kipovi nastali i kako su došli u Mokrice. To za esejistu 
nije niti važno. To je stvar povjesničara. 

Kipove je kupio vlasnik Mokrica Gustav grof Auersperg 
(1815 — 1880) od grofa Henrika Bombelles-a (1789 — 1850). 
Kipovi su prije bili u Bombelles-ovu dvorcu »Saustan« ili 


41 Dr Janko Penić, Sabrana djela, I, . . . , str. 280 — 284. 

43 O profesoru Petru Grgeču nalaze se podaci i u ovim izvorima: 

— Bibliografija rasprava, članaka i književnih radova I, Za- 
greb 1956, str. 134, 513—516, 709. 

— Službeni vjesnik Nadbiskupije zagrebačke, god. 1962, br. 5, 
71—72. 

Dr Janko Penić, Sabrana djela, I, . . . , str. 284 — 287. 

»Savenstein«, na obali rijeke Save, između Radeča i Krškog, 
u Sloveniji. 44 

Pisac ove slike ponire u kipove. Predočuje ih sretnim 
domišljaj ima. 

»Prvi kip prikazuje proljeće. To je djevojka s cvije- 
ćem u ruci . . . Glavne su značajke proljeću. . . mladost i cvi- 
jeće. Te su dvije značajke ostvarene i na kipu. Mladost je 
ostvarena u djevojci, a cvijeće je prikazano u djevojčinoj 
ruci.« 

Djevojčice se rado zaustavljaju pred »proljećem«. Proma- 
traju »po kojoj je modi krojen njezin haljetak. Kakvo cvi- 
jeće drži u rukama.« 

»Drugi kip prikazuje ljeto. To je starija žena žetelica 
sa snopom pšenice u naručaju.« 

Uz ovaj kip rado se skuplja seljački svijet. 

Treći je kip personifikacija ili poosobljenje jeseni. To 
je majka. Ima pune ruke voća, grožđa. 

Dječaci vole voće, pa se rado skupljaju oko kipa »jeseni«. 

Četvrti kip predstavlja zimu. To je starac. 

Djedovi i bake pokazuju najviše sklonosti za starca. 

U drugom dijelu »četiriju godišnjih doba« izložen je stav 
pisca prema proljeću, ljetu, jeseni i zimi. Pisac razgovara sa 
samim sobom. To su »Soliloquia«! Ujedno i prilozi za opšir- 
niji životopis Msgra dr Janka Penića, zagrebačkog kanonika, 
hrvatskog pisca! 45 


7. Tajanstveni križevi u šumi 

U ovom dijelu eseja nalaze se: opis tajanstvenih križeva 
u »Tihoj dolini« u Mokricama, razmatranje o Kristovu križu 
te poduka kako treba promatrati nadgrobne spomenike. 

Opis počinje ovim riječima: »Šećući perivojem, najednom 
nađeš tri križa. U šumi su. Na osamini su. Srednji je veći, 
a lijevi i desni su manji... Jednostavni su. Od jelova su 
drveta. Bez ikakva ukrasa. I bez natpisa. Nad grobnim su 


Dr Ivan Brlić, Mokrice, . . . , str. 66 — 67. 

Johann Weichard Freiherr Valvasor, Die Ehre des Herzogthums 
Krain; III. B.; XI. Buch; Rudolfswerth 1877—79, S. 492—493. 
(Tu je slika i kratka povijest starog grada i mlađeg dvorca). 
Dr Janko Penić, Sabrana djela, I, . . . , str. 287 — 295. 

humcima . . . Rodbina svake godine pohodi grobove svojih 
pokojnika . . .« 46 

Rečenica Msgra. dra Janka Penića — Tri križa znače, da su 
pod njima pokopana bar tri pokojnika — potakla me je, da 
skinem velo zaborava s onih koji snivaju vječni san u »Tihoj 
dolini«. Tu su mi pomogli zaslužni povjesničari Mokrica 
Falk barun Gagern i dr Ivo Brlić. 

Pođimo sada u »Tihu dolinu« (Stille Tal). »Tiha dolina« 
jest sjenovit, tih i skriven zakutak parka ispod kapelice sv. 
Ane podno grada Mokrice. Tu su baruni Gagerni, zadnji ple- 
mićki vlasnici Mokrica, pokapali svoje mrtve. Pokapali su 
ih neposredno u zemlju, bez zidane rake, bez nadgrobnih 
spomenika, s jednostavnim drvenim križevima bez natpisa. 47 

Tu je pokopano 6 osoba: Gustav grof Auersperg i njegova 
supruga Matilda, Henrik barun Gagern i njegova supruga 
Beatrica, Tilda barunica Gagern i Roy barun Gagern. 48 

Gustav je djed Fridrika baruna Gagerna, pisca svjetskog 
glasa, Matilda je njegova baka, Henrik je otac, Beatrica je 
majka. Tilda je sestra i Roy je njegov sinovac. 

Grofovi i baruni s običnim drvenim križevima bez nat- 
pisa! 

Ta poniznost potiče, da se objelodane barem kratki nji- 
hovi životopisi. 


I 

Gustav grof Auersperg, vlasnik Mokrica od 
1847—1880, rodio se 7. VII 1815. 

Njegovi su roditelji: Franjo Nikola grof Auersperg (* 10. 
I 1791, f 25. VI 1847) i Lujza (Alojzija) rođena barunica 
Haller von Hallerstein (t 2. XII 1857). 


Dr Janko Penić, Sabrana djela. I, .... str. 295 — 300. 

Dr Ivan Brlić, Mokrice, . . . , str. 66. 

Uzgred spominjem kako se crni drveni križevi bez natpisa na- 
laze na groblju u kartuzijanskom samostanu, koji se nalazi u 
podnožju sjevernih strmih ogranaka Zumberačke gore, kod 
Šent Jerneja u Sloveniji. (Kartuzijanci i kartuzija Pleterje, 
Zagreb 1938, str. 63). 

Falk von Gagern, Mokric, . . . , S. 225. 

Matilda grofica Auersperg rođena barunica Zo- 
is v. Edelstein (* oko god. 1829., t 2. X 1914), 
supruga Nikole Gustava grofa Auersperga. 8 a 


6a Rado priznajem da sam lijepi broj slika preuzeo iz knjige. 
Falk von Gagem, Mokric, die Heimat von Fnedrich von Ga- 
gem; .... Uelzen 1962. 

Na ovom mjestu od srca se zahvaljujem visokopoštovanom 
gospodinu Falku barunu Gagernu. 



Nikola Gustav grof Auersperg, vlasnik Mokrica 
(* 7. VII 1815. u Mokricama, t 23. I 1880. u 
Mokricama). 

Gustav je oženio 27. II 1848. Matildu barunicu Zois von 
Edelstein. 

U ovom se braku rodila 26. XI 1848. kći Beatrica. Udala 
se 19. VIII 1874. u Mokricama za Henrika baruna Gagerna. 

Gustav je napisao god. 1875. i ostavio u rukopisu kroniku 
ili ljetopis Mokrica. Njegov praunuk Falk barun Gagern, u 
svojoj knjizi o Mokricama, donio je iz spomenute kronike 
pod naslovom »Graf Gustav von Auersperg erzahlt« (Gustav 
grof Auersperg priča) — zanimljive podatke o Mokricama. 49 

Gustav je uložio mnogo truda (od 1852 — 1880) oko ure- 
đenja dvorca Mokrice. 50 

Pridizao je ekonomiju. 

Izvažao je građevni »mokrički kamen« u Beč i Budimpe- 
štu. 51 

Izveo je ribnjak u Mokricama. 

Uređivao je perivoj. Kupio je od grofa Henrika Bombel 
les-a 4 kamena barokna kipa, »četiri godišnje dobe«, i dopre- 
mio ih u Mokrice. 

Gustav grof Auersperg umro je 23. I 1880. Sniva vječni 
san u »Tihoj dolini« u Mokricama. 52 

Fridrik barun Gagern, pisac svjetskog glasa, češće spomi- 
nje u svojim djelima svoga djeda (po majci) Gustava grofa 
Auersperga, koji je bio »patrijarh pokrajine, dostojan pošto- 
vanja«. 53 


49 Falk von Gagern, Mokric, . . . , S. 158 — 185. 

Rado priznajem, da su moji rodoslovni podaci o grofovskoj 
obitelji Auersperg i o barunskoj obitelji Gagern za sada još 
nepotpuni. Ali, mogu već sada izjaviti, da ću uskoro praznine 
popuniti. 

Već nekoliko godina skupljam grboslovne i rodoslovne podatke 
o kneževskim, grofovskim, barunskim i plemićkim porodicama 
na području SFR Jugoslavije. Nastojat ću te podatke tokom 
svoga života objelodaniti. Zamišljen je lijepi broj knjiga, svaka 
knjiga po 400 stranica. 

50 Falk von Gagern, Mokric, . . . , S. 223 — 224. 

51 Falk von Gagern, Mokric, . . . , S. 186 — 189. 

52 Falk von Gagern, Mokric, .... S. 225. 

Dr Ivan Brlić, Mokrice, . . . , str. 66, 67, 71. 

53 Friedrich von Gagern, Der Jager . . . , S. 43. 



II 

Matilda grofica Auersperg rođena baru- 
nica Zois, supruga Gustava grofa Auersperga, vlasnika 
Mokrica od 1847 — 1880. 

Matilda se rodila oko god. 1829. u dvorcu Brdo (Egg) kod 
Kranja u Sloveniji. Kćerka je baruna Karla Zois von Edel- 
stein i Serafine rođene grofice Aichelburg. 54 

Udala se 27. II 1848. u Koroškoj Beli za Gustava grofa 
Auersperga. 55 

Koroška Bela (Jauerburg) nalazi se jugoistočno od Jese- 
nica u Sloveniji. 

U braku Matilde i Gustava rodiše se dvije kćerke: Beatrica 
(Baty) i Emmy. 

Beatrica, rođena 26. XI 1848. u Ljubljani, udala se 19. VIII 
1874. za Henrika baruna Gagerna. 56 

Emmy, umrla je 29. VII 1852, nekoliko dana poslije rođe- 
nja; sahranjena je u kripti kapele sv. Ane u Mokricama. 57 

Matilda je bila veoma radina. Nagovorila je muža Gustava 
da se iskrči zaraštena dolina Ponikvica u Mokricama i sjedini 
s parkom. To joj je uspjelo. Ponikvica je po njoj prozvana 
»Matildina dolina«. 

U »Matildinoj dolini« je izvor vode. Kod tog izvora sagra- 
dila je Matilda god. 1858. kolibu, koja je po njoj prozvana 
»Matildina koliba«. Danas postoje njezini ostaci. 

Matildin je muž Gustav teško obolio god. 1856. Za njegovo 
ozdravljenje Matilda se zavjetovala. Podignut će kapelu iznad 
»Matildine doline« (Ponikvice). Kapela je bila dovršena god. 
1857. Zbog sličnosti s husitskom kapom prozvana je husit- 
skom kapelom. 58 Ova je kapela nepažnjom srušena god. 1958. 59 

Matilda grofica Auersperg bila je — prema svjedočanstvu 
svoga unuka Fridrika baruna Gagerna, pisca svjetskog glasa 

stroga baka, ali duboko umna i sveznajuća gospođa. 60 

’’ Falk von Gagern, Mokric, . . . , S. 159. 

56 Falk von Gagern, Mokric, . . . , S. 217. 

‘ 7 Falk von Gagern, Mokric, . . . , S. 217. 

Falk von Gagern, Mokric, . . . , S. 225. 

Falk von Gagern, Mokric, . . . , S. 167—170. 

5 , Ivan Brlić, Mokrice, . . . , str. 72. 

Dr Ivan Brlić, Mokrice, . . . , str. 73. 

Friedrich von Gagern, Birschen . . . , S. 86. 

Stroga baka »posuđivala je« Fridriku, svome unuku od 6 
godina, knjige iz knjižnice dvorca Mokrice. 61 

Uz večernju svjetiljku podučavala ga o drveću, križu na 
raskršću, o mjestima i njihovim imenima. 

Sati provedeni uz baku bili su za Fridrika najdivniji i naj- 
korisniji doživljaji u životu. 62 

Bila je to baka na starom stolcu s grbom u dvorani, baka 
kraljevskog pogleda, mirnog dostojanstva. 63 

Narod je vidjevao na ivici mokričkog parka groficu Ma- 
tildu, stasitu staricu, u crno odjevenu, s crnim čipkama na 
glavi, kako ljeti, a često i zimi sate sjedi na masivnoj hrasto- 
voj klupi među »godišnjim dobama«. 64 

Anton Wildgans, pisac, pjesnik, ravnatelj Bečkog gradskog 
kazališta (* 17. IV 1881. u Beču), prijatelj Fridrika baruna 
Gagerna, boravio je kao gost u Mokricama. Tom je zgodom, 
27. VIII 1906, opjevao sijedu groficu Matildu. 65 

Matilda je umrla 2. X 1914. 66 

Njen je unuk Fridrik napisao u noći 13/14. X 1914. ganut- 
ljivu crticu o svojoj »dragoj staroj mami«. Tu je crticu njen 
praunuk Falk barun Gagern objelodanio pod naslovom »Fried- 
rich von Gagern zum Tod seiner Grossmutter Grafin Mathilde 
von Auersperg« (Fridrik barun Gagern prigodom smrti svoje 
bake Matilde grofice Auersperg). 67 

Matilda grofica Auersperg, Eda ili baka Mokrica — zbirka 
tajanstvenih pjesama o Mokricama — sniva vječni san u »Ti- 
hoj dolini« u Mokricama. 68 

III 

Henrik barun Gagern, austrijski oficir, velepos- 
jednik, rodio se 9. IV 1841. u Wiesbaden-u, gradu i upravnom 
središtu pokrajine Hessen u zapadnom dijelu Savezne Repu- 


61 Friedrich von Gagern, Birschen . . . , S. 17. 
“ Friedrich von Gagern, Birschen . . . , S. 86. 
“ Falk von Gagern, Mokric, . . . , S. 115. 

M Dr Ivan Brlić, Mokrice, . . . , str. 72. 

65 Falk von Gagern, Mokric, ..., S. 118 — 119. 

66 Falk von Gagern, Mokric, . . . , S. 225. 

67 Falk von Gagern, Mokric, ... , S. 113 — 118. 
“ Friedrich von Gagern, Der Jager . . . , S. 43. 



blike Njemačke. Sin je državnika Maksa Ludviga baruna Ga- 
gerna (1810 — 1889). 69 

Rod Gagern potječe iz Riigena, otoka u Baltičkom moru. 
Riigen pripada Njemačkoj Demokratskoj Republici. 

Fridrik barun Gagern, pisac svjetskog glasa, sin Henrikov, 
kaže za svog oca da je »Reinlander« — Rajnjan, čovjek s 
područja rijeke Rajne (Rhein); Slaveni su ga zvali »Prus« ili 
»Švaba«. 70 

Henrik se oženio 19. VIII 1874. u Mokricama s Beatricom 
groficom Auersperg. U njihovu braku rodiše se četvero djece: 
Nikola, Ivan (Hans), Tilda i Fridrik (pisac svjetskog glasa). 
O ovoj djeci više pod naslovom: Četvero djece — četiri smre- 
ke«. 71 


Fienrik je sagradio u Mokricama majur — skupinu krup- 
nih zgrada zidanica, poglavito staja za gospodarske konje, 
goveda, ovce, koze i svinje. 72 

Henrik barun Gagern umro je u Mokricama 9. III 1894. 
Počiva u »Tihoj dolini« u Mokricama. 73 


IV 

Beatrica barunica Gagern rođena grofica 
Auersperg, vlasnica Mokrica od 1880—1914. 

Beatrica je rođena 26. XI 1848. u Ljubljani. 

Kći je Gustava grofa Auersperga i Matilde rođene barunice 
Zois. 

Od rane mladosti odgajana je u nevinosti i strogosti. 

Do 17. godine spavala je na oštroj slamnjači i gruboj plah- 
ti pod jednostavnim vunenim pokrivačem. 

Od ranih godina do 16. godine, od travnja do listopada, 
ustajala bi u 6 sati ujutro; od listopada do travnja u pola 7.’ 

Oprala bi se i obukla, sat kasnije pospremila bi svoju 
sobu zatim doručkovala. 


Gagern Max Ludwig Frh. von, Staatsmann. Osterreichisches 
Biographisches Lexikon, 1815—1950; ... Band I. S. 391—392 
Friedrich von Gagern, Birschen . . . , S. 88. 

Dr Janko Penić, Sabrana djela, I, ..., str. 405 — 411 
Falk von Gagern, Mokric, . . . , S. 191, 193. 

Dr Ivan Brlić, Mokrice, . . . , str. 69. 
f alk von Gagern, Mokric, . . . , S. 225. 

U knjizi — Gothaisches Genealogisches Taschenbuch der Frei- 

nerrhchen Hauser. 1920; Gotha, Justus Perthes; S. 219 stoii 

da je Henrik umro 19. IV 1894. J 

U 10 sati učila bi francuski i engleski, u 12 sati klavir. 

Preostali bi dio dana provodila u korisnom radu u parku,' 
polju, kućanstvu. 

Čitala je Mommsen-ovu rimsku, Macaulay-evu englesku, 
Ranke-ovu i Schlosser-ovu opću povijest. 

Čitala je u izvorniku djela Dickens-a, Victor Hugo-a, Man- 
zoni-a. 

Poznavala je botaniku i geometriju. 

Mogla je dobro nacrtati hrast ili drugo drvo s njegovom 
pozadinom. 

Pratila je oca u lovu. 

Bila je vješta u pletenju s 5 igala. 

Mogla je odsvirati Schumann-ovu fis-mol sonatu s više 
tisuća nota. 

Zaručila se rano, s 14 godina. Čekala je zaručnika 12 godi- 
na. U dječjoj poslušnosti spremala se za budući poziv. Udala 
se u Mokricama 19. VIII 1874. za Henrika baruna Gagerna, 
austrijskog oficira. 

U njihovu braku rodilo se četvero djece: Nikola, Ivan 
(Hans), Tilda i Fridrik (pisac svjetskog glasa). 

Vlastelinstvo Mokrice preuzela je 1880. 

Ljeti u pola 8 bila bi kod žetelica na vrućem suncu. 

Svratila bi ženskom svijetu u cvijetnjak. 

Nadgledavala bi radove u vrtu. 

Pregledavala bi staje, torove i kokošinjce. 

Parku bi posvetila mnogo pažnje. 

Rado bi dočekivala goste. 

Objedovala bi s gostima u 1 sat i četvrt poslije podne. 

U 5 sati poslije podne odlazila bi katkad u do 2 sata uda- 
ljene šume. Razgovarala bi s nadlugarom o jesenjoj sječi 
drva, o pošumljivanju krša. 

Posljednjih 6 godina dvorila bi duboko u noć svog boles- 
nog muža (f 1894). Često su pijetli pjevali svoju ranu pjesmu, 
kad se gasila njena svjetiljka. 

Uz nju je majka Matilda doživjela visoke godine (85). 

O plemstvu je imala oštro mišljenje. 

Njeno je srce bilo otvoreno za bol i tugu malih, siromašnih 
ljudi. 

Barunica Beatrica Gagern rođena grofica Auersperg bila 
je velika žena, posljednja gospodarica ujedno i služavka Mok- 
rica. Bila je to ljubav i žrtva. 


26 Dr Jaako Penić, Sabrana djela, I. 

Zaklopila je zauvijek svoje oči -6. X 1919. 

Sniva vječni san u »Tihoj dolini« u Mokricama. 

Njen sin Fridrik barun Gagern ispričao je životopis svoje 
majke svome sinu Falku. Falk ga je objelodanio u svojoj 
knjizi »Mokric...« (Mokrice) pod naslovom: »Herrin und 
Behuterin Grafin Beatrix von Auersperg« (Gospodarica i ču- 
varica Beatrica grofica Auersperg). 74 



Tilda barunica Gagern, na Božić 
1883. (Ova je djevojčiva, od 4 i 
po godine, umrla 12. V 1884). 


74 Falk Von Gagern, Mokric, . . . , S. 190—197. 
Dr Ivan Brlić, Mokrice, . . . , str. 66. 


V 

Tilda barunica Gagern, kćerka Henrika baruna 
Gagerna i Beatrice rođene grofice Auersperg. Umrla je 12. 
V 1884. Ova djevojčica, sestrica pisca Fridrika baruna Gager- 
na, bila je stara tek 4 i po godine. 

Počiva u »Tihoj dolini«. 75 

VI 

Roy barun Gagern, sin slikara Ivana (Hansa) ba- 
runa Gagerna i Ide rođ. Hasvvell. 

Umro je 18. I 1908. kao dijete od difterije (gr’onice, dječje 
bolesti). 76 Sniva vječni san u »Tihoj dolini« u Mokricama. 

* * * 

Dr Ivo Brlić napisao je ove retke o grobovima u Tihoj do- 
lini: »Danas već nema ni drvenih križeva. Vide se samo još 
tragovi gredica nad njihovim grobovima, koje su negda bile 
zasađene šarenim cvijećem . . .«. 77 

Opis »tajanstvenih križeva u šumi« Msgra dr Janka Penića 
vrijedan je s dvostrukog gledišta: 

— s povjesnog: križeva danas nema, opis nam ih zorno 
predočuje kakvi su bili i gdje su se nalazili; 

— s književnog: čitajući opis doživljavamo nešto lijepa 
u svojoj duši. 

Završavam bilješke o pokojnicima pod »tajanstvenim kri- 
ževima u šumi« dvorca Mokrice riječima samog pisca ovog 
eseja Msgra dr Janka Penića: »Našim pokojnicima čine druš- 
tvo samo ptice. Slavuj i zeba. žune i kosovi, ševa ventulija i 
mali palčić.« 78 

8. Sveti Josip na livadi 

Ova crtica sastoji se od dva dijela, od opisa i duhovnog 
razmatranja. 

Opisani su livada, ukrasno drveće i kip sv. Josipa. 

Kip je dalo izraditi Nadbiskupsko bogoslovsko sjemenište 

Falk von Gagern, Mokric, ..., S. 225. 

Friedrich von Gagern, Der Jager . . . , S. 43. 

Falk von Gagern, Mokric, . . . , S. 225. 

Dr Ivan Brlić, Mokrice, . . . , str. 66. 

Dr Janko Penić, Sabrana djela, I, .... str. 295—300. 


■ 

u Zagrebu kao vlasnik Mokrica. Postavilo ga je god. 1939. na 
livadi kod perivoja dvorca Mokrice. 

Blagoslov je kipa, uz prigodno slovo, obavio 7. XI 1939. 

Krešimir Pećnjak, tadašnji kanonik zagrebački i ravnatelj 
spomenutog Sjemeništa. 

Bili su prisutni bogoslovi istog Sjemeništa. 

Msgr dr Janko Penić spominje zasluge kanonika Pećnjaka 
i bivšeg vlasnika Mokrica Srećka Bergera na unapređenju 
imanja Mokrice. 79 

U drugi dio ove crtice spada duhovno razmatranje o sv. 

Josipu. 

Sv. Josip je pravedan muž, zaručnik djevičanske Majke 
Marije, skrbnik Isusov. 

Pisac je istaknuo uzvišenost djevičanstva. 

S nekoliko jasnih rečenica iznio je bit nauke o trostrukom 
rođenju Isusovu. 

Sv. Josip bdio je i brinuo se za sv. Obitelj. 

Kip je postavljen sv. Josipu u Mokricama, da bi sv. Josip 
skrbio se i bdio nad bogoslovima, budućim svećenicima pro- 
strane i slavne nadbiskupije zagrebačke. 80 

” Dr Janko Penić, Sabrana djela, I, .... str. 300 — 309. 

Prvostolni Kaptol zagrebački ima na Mirogoju, centralnom 
groblju u Zagrebu, svoju skupnu grobnicu i to odmah^ kod 
glavnog ulaza u groblje na lijevoj strani, na samom početku 
sjevernih arkada. U toj su grobnici i zemni ostaci blagopokoj- 
nog Krešimira Pećnjaka, zagrebačkog kanonika. 

Iznad grobnice, na zidovima, učvršćene su ploče s natpisima 
uglednih pokojnika. Tu je i ploča s ovim natpisom: 

t 

KREŠIMIR PEĆNJAK 
ARHIĐAKON KATEDRALNI 
B(IVŠI) REKTOR NADB(ISKUPSKOG) SJEMENIŠTA 
* 4. I. 1883. f 27. IX. 1957. 

R(EOUIESCAT) I(N) P(ACE). 

Sačuvan je »Nadgrobni govor Krešimiru Pećnjaku, što ga je 
održao na Mirogoju 30. 9. 1957. Dr. Janko Penić, kanonik i 
rektor Bogosl. sjemeništa u Zagrebu«. 

Govor se nalazi u svežnju: Msgr. dr Janko Penić (Zagreb, 

Kaptol 19). Pisma, govori, ustoličenja. 

“ Dr Janko Penić, Sabrana djela, I, . . . , str. 300 — 309. 


9. »Ptice nebeske niti siju niti žanju . . .« 

»U mokričkom perivoju — tako počinje crtica — ima 
mnogo ptica . . . Od ogromna jastreba do sitne sjenice. Od 
lijepe grlice ... do vrane. Od korisne žune do . . . čvorka.« 

Ptice u mokričkom perivoju potakle su pisca Msgra dr 
Janka Penića, da ovim razmatranjem dade čitaocima pouku, 
povučenu iz ptičjeg i životinjskog carstva, zabilježenu u sv. 
Pismu. 

Spomenut je nedohvatni put orlov na nebo, zmijin po sti- 
jeni. Zapažena je marljivost mrava, plašljivost i mudrost 
zeca, red i stega skakavaca. 

Isus nas često potiče na pouzdanje i providnost Božju. 
Kad se Bog brine za ptice nebeske, kako se ne bi brinuo za 
nas ljude, svoje najsavršenije stvorove na zemlji. 

Kao što kvočka voli svoje piliće, tako Krist voli izraelski 
narod, Jeruzalem, nas. 

Sv. Augustin dobro je protumačio zašto je Krist uzeo kao 
primjer kvočku. Zato jer je požrtvovnost kvočke upravo 
zapanjujuća.' 01 

10. četvero djece — četiri smreke 
A 

Pisac započinje ovu crticu riječima: »Nasred se (mokrič- 
kog) perivoja nalaze četiri smreke. Više su mi puta pale u 
°či- Tko ih je posadio? Zašto su baš četiri? . . . Dugo sam se 
mučio i ispitivao, ali nikako nisam mogao saznati . . .« 

Stvar je prepustio vremenu. 

A što je vrijeme, protumačio je prema sv. Pismu (»Pro- 
povjednik«, sv. Matej evanđelista, sv. Pavao apostol) i prema 
Tomi Kempencu. 

Konačno je pisac saznao, da je jedan od bivših vlasnika 
dvorca Mokrice zasadio smreku, kad mu se rodilo koje dijete. 
Rodilo mu se četvero djece, zasadio četiri smreke. 

»Četvero djece« iz Mokrica potaklo je pisca, da je zabilje- 
žio i zgodu iz svog djetinjstva, i to u vezi svoga imena 
»Janko«. 


Dr Janko Penić, Sabrana djela, I, ..., str. 309 313. 


404 


405 


Na smreku rado dolazi grlica. »Pjeva jednolično i tuga- 
ljivo«. Dolazi i zeba. »Ona sa smrekama samo razgovara.« 

Ljeti će pod smreke doći izmučeni seljak. Pod njih će 
leći, da o podne malo otpočine. Za uzglavlje podmetnut će 
žuljave ruke. Usnut će slatko i bez uspavanke. »Treba T i 
nje, češljugar je blizu.« 81 

B 

Naša je prošlost, od najstarijih dana pa do god. 1918, 
usko povezana s plemstvom. Povijest plemstva znatnim je 
dijelom i naša narodna, politička i kulturna povijest. Zbog 
toga dobro je znati prošlost naših kneževskih, grofovskih, 
barunskih i plemićkih obitelji. 

Zanimalo me je »četvero djece«. Čija su to djeca? Koja 
su to djeca? Da li je koje dijete značilo štogod u našem jav- 
nom životu? Ili su bili samo gospodari posjeda i dvorca 
Mokrice? 

Čitajući ovu crticu nisam mogao proći preko tajne o »če- 
tvero djece«. S njih sam želio skinuti veo zaborava. Pomogle 
su mi povijesne knjige i pojedine rečenice Msgra dr Janka 
Penića. 

»Četvero djece« djeca su Henrika baruna Gagerna i Bea- 
trice rođene grofice Auersperg iz Mokrica. Njihova su imena: 
Nikola, Ivan (Hans), Tilda i Fridrik (pisac svjetskog glasa). 

0 ocu Henriku i majci Beatrici pisao sam ukratko na 
str. 398—402." 

A sada malo o djeci: Nikoli, Ivanu (Hansu), Tildi i Fri- 
driku. 

I 

Nikola (Niko) barun Gagern, veleposjednik, 
rodio se 18. VI 1875. u Mokricama. 

Ženio se dva puta. 

Prvi put se oženio u Zagrebu 10. VII 1910. sa Zlatom 
rastavljenom Grahor rođenom Halper Sigetskom. Zlata je 
rođena 7. IV 1878. Umrla je 1928. u Zagrebu. Sahranjena je 
na groblju u Samoboru. 

81 Dr Janko Penić, Sabrana djela, I, . . . , str. 313 — 321. 

82 Dr Janko Penić, Sabrana djela, I, . . . , str. 398 — 402. 


Drugi put se Nikola oženio u Beču 30. IV 1919. s Marijom 
Ramberger (* 2. IV 1893. u Munchenu). 83 

U prvom braku rodila se kći Herta (* 2. IV 1915. u Mo- 
kricama). Herta se udala 1945. za brigadira Michael-a Wardell. 
U ovom braku rodio se 27. IV 1950. sin Charles, sada službe- 
nik u firmi IBM (kod kompjutora) u Beču. 

Herta se udala 1956. drugi put za Vlatka Mažuranića, pra- 
unuka hrvatskog bana Ivana Mažuranića. Žive u Zagrebu, 
Jurjevska ul. br. 5. 

Beatrica barunica Gagern, majka četvero djece, predala 
je 1914. Mokrice najstarijem sinu Nikoli. Nikola je 1915. 
prodao idealnu polovicu Mokrica grofu Economo iz Trsta. 64 

Dobro Mokrice iznosilo je tada 970 ha ili oko 1700 jutara 
zemlje. 85 

Drugu polovicu Nikola je prodao 1923. Radi Pašiću, sinu 
predsjednika vlade Nikole Pašića. 86 

Slika Nikole baruna Gagerna nalazi se na str. 343. 

H 

Ivan (Hans) barun Gagern, veleposjednik, sli- 
kar, natporučnik, rodio se 3. V 1877. u Mokricama. 

Oženio se u Mokricama 17. IX 1901. s Idom Marijom 
Robertom Hasvvell. Ida je rođena 8. III 1881. u moravskom 
Šumperku, zapadno od Moravske Ostrave, na sjeveru Čeho- 
slovačke. 

U ovom braku rodiše se Roy, Ivan, Tilda 87 i Violeta. 


88 Gothaisches Genealogisches Taschenbuch der Freiherrlichen 
Hauser. 1920. Gotha, Justus Perthes. S. 246—250; 249. 

8 * Dr Ivan Brlić, Mokrice, . . . , str. 81. 

85 Josip Krška, Statistika i šematizam veleposjednika u Hrvat- 
skoj i Slavoniji, Zagreb 1902, str. 38. 

Dr Ivan Brlić, Mokrice, . . . , str. 75. 

86 Falk von Gagern, Mokric, . . . , S. 218. 

Dr Ivan Brlić, Mokrice, . . . , str. 80 — 81. , • ' 

87 Ovo troje djece — Rov, Ivan i Tilda — umrli su od difterije 
(gr’onice, dječje bolesti) u roku od 17 dana. 

Ivan (Hans) barun Gagern, veleposjednik, slikar, natporučnik. 


Kći Violeta rodila se 11. III 1909. u moravskom Šum- 
perku. 88 

Druga žena Ivanova živi u Krškom. Posjeduje slike (por- 
trete) grofova Auersperga iz Mokrica. 

Ivan je, uz drugo, nacrtao i nekoliko naših lovaca s kojima 
se družio njegov brat Fridrik, pisac svjetskog glasa. Ti su 
crteži tiskani. 89 

Fridrik je posvetio bratu Ivanu svoje djelo »Birschen und 
Bocke« (Lovovi i srnjaci). 90 

III 

Tilda barunica Gagern. O ovoj prerano umrloj 
djevojčici napisao sam par rečenica u bilješci k crtici »Tajan- 
stveni križevi u šumi.« 91 

Njezina je slika na str. 402. 

IV 

Fridrik (Fritz, Friedrich) barun Gagern, 
pjesnik, pisac svjetskog glasa, rodio se 26. VI 1882. u Mokri- 
cama. 

Osnovnu je poduku stekao u Mokricama. Odgojiteljica mu 
bijaše stara gospođa Fanny i majka Beatrica, a i »stroga« 
baka Matilda. 

Niža 4 razreda gimnazije polazio je: u franjevačkoj gim- 
naziji u Bolzanu u sjevernoj Italiji (1892 — 1893), u isusovač- 
koj gimnaziji u Feldkirchenu u Koruškoj (1893 — 1894) i u 
državnoj višoj gimnaziji u Ljubljani (1895 — 1897). 

Viša četiri razreda (V — VIII) polazio je u realnoj gimna- 
ziji u Celju (1897 — 1901), gdje je 15. VII 1901. položio veliku 
maturu. 

Dva je semestra polazio konzularnu akademiju u Beču. 

Roy je pokopan u »Tihoj dolini« u Mokricama. Vidi podnaslov 

»Tajanstveni križevi u šumi«, u ovoj knjizi na str. 392 — 403. Ivan 

i Tilda umrli su 4/5. II 1908. Sahranjeni su na Mirogoju u 

Zagrebu. (Falk von Gagern, Mokric, ..., S. 225). 

88 Gothaisches Genealogisches Taschenbuch . . . , S. 246 — 250; 249. 

89 Friedrich von Gagern, Stunde und Stimmung, der Griinen 

Chronik erster Teil; Verlag Paul Parey, Hamburg und Berlin; 

Uelzen 1962, S. 49, 75, 123, 155. 

5 Dr Ivan Brlić, Mokrice, . . . , str. 82. 

Friedrich von Gagern, Birschen . . . , S. 3. 

Dr Janko Penić, Sabrana djela. I, .... str. 402 — 403. 

Dana 6. VIII 1902. krenuo je novim putem. 

Upisao se na Filozofski fakultet u Beču. Slušao je preda- 
vanja prema vlastitom izboru, i to iz filozofije, povijesti i 
povijesti književnosti. 

Od 1906—1914. bio je urednik lovačkih novina »A. Hugos 
Jagdzeitung«. Poslije je bio slobodni pisac. 

Oženio se 1912. Od tada do jeseni 1914. živio je u dvorcu 
Schon-Briese, kotar Ols, okrug Breslau (Wroclaw) u šleskoj. 
danas republika Poljska. 

Poslije bolnog gubitka svoje ljubljene žene Ruth grofice 
Kospoth otišao je iz dvorca Schon-Briese u Leipzig. Tu se 
bavio muzikom. Bio je virtuoz na orguljama. Priređivao je 
koncerte. 

Drugi put se oženio 1917. Supruga Adaška pl. Lepel-Gniz 
stekla je 1918. dvorac Turn na Vrhu (Šrajberski turn) kod 
Krškog. Tu je Fridrik pisao svoja 2 književna djela. Tu je 
svirao na orguljama. 

Fridrik je mnogo putovao. Bio je u Africi i u Americi. 

Od god. 1927. živio je povučeno u Geigenbergu b. St. Leon- 
hard am Forst (N. 0., Donja Austrija). Tu je i umro 15. XI 
1947. 92 

* * 

* 





Fridrik barun Gagern ženio se dva puta. Prvi put se ože- 
nio u Briese 9. XI 1911. s Ruth-om rastavljenom barunicom 
Venningen rođenom groficom Kospoth (* 21. III 1880. u 
Schon-Briese, f 12. III 1914. u Schon-Briese). 

Iz ovog braka potječu 2 sina: Falk i Axel. 

— Falk barun Gagern (* 23. VIII 1912. u Schon-Briese), 
pisac ovdje često spominjane knjige »Mokric . . .« (Mo- 
krice . . .); 

— Axel barun Gagern (* . . . XII 1913. u Briese). 

Drugi put se oženio u Samoboru 24. IX 1917. s Adaškom 
Ivanom Nepomućenom pl. Lepel-Gniz (* 12. X 1881. u Za- 
grebčici). 

92 Falk von Gagern, Mokric, ..., S. 198 — 211, 227. 

Gagern Friedrich Frh. von, Dichter. Osterreichisches Biogra- 
phisches Lexikon, 1815 — 1950; . . . Band I., S. 390—391. 

(Tu su navedena i druga Fridrikova djela kao i literatura o 
njemu). 

Krajevni leksikon Dravske banovine, Ljubljana 1937, str. 264. 


U ovom bi-aku rodila se kći Ruth (* 9. I 1919. u Mokri- 
cama). 93 

* * 

* 

Fridrik barun Gagern je Nijemac. Pisao je književna 
djela na njemačkom jeziku. Ali, Fridrik je i naš čovjek, naš 
rodoljub. »Das bin ich selber, der wilde Jager der Usko- 
ken . . .« (To sam ja sam, divlji uskočki, žumberački, lovac). 94 
Fridrik se rodio u Mokricama. Volio je Mokrice. Opisao je 
Mokrice i mokričku bližu i daljnju okolicu. 

U 4. točci ovih »Bilježaka...« (na str. 384) naveo sam 
samo ona Fridrikova književna djela, koja su značajna za 
nas i naše krajeve. Istaknuo sam njegov plemeniti stav prema 
nama. Osvrnuo sam se na neke zajedničke crte između njega 
i Msgra dr Janka Penića. 

Mokrice! Mokrice su ocrtane! Barun Gagern ocrtao ih je 
na njemačkom, a Msgr dr Penić na hrvatskom jeziku. 

Od naših pisaca, koji su pisali o Fridriku barunu Gagernu 
i nekim njegovim djelima, za sada spominjem ove: dr Ivo 
Brlić 95 , dr Ivan Esih, Fran Govekar, Ivo Horvat, Josip Horvat, 
Vladimir Kapus, Vladimir Levstik, Camilla Lucerna, Ivo Ru- 
danić. 96 

Slika Fridrika baruna Gagerna nalazi se na str. 382. 

Toliko za sada o Fridriku barunu Gagernu, strastvenom 
lovcu, lovcu-pjesniku, lovcu-filozofu, tankoćutnom ljubitelju 
žive prirode, piscu svjetskog glasa. 

U budućnosti više! 


11. Slomljena jabuka 


»Iz perivoja za čas, dva — tako počinje Msgr dr Janko 
Penić ovu crticu — dođeš u mokrički voćnjak . . . Veći je dio 
voćaka zasađen prije dvije godine (1938). Posadila ih je nova 
uprava Nadbiskupskog bogoslovskog sjemeništa . . .« 


T- ,, •••> — zju, 

Falk von Gagern, Mokric, ..., S. 211. 

Dr Ivan Brlić, Mokrice, . . . , str. 24, 32—33, 58, 70, 74, 75, 76, 78. 

, ^Ofrafija rasprava, članaka i književnih radova, I Nauka 
o književnosti, 1/3 Historija stranih književnosti, Zagreb 1959 
str. 157, 180, 207, 225, 226, 267, 317, 328, 462, 501, 636. 

Msgr dr Janko Penić rado se šetao mokričkim voćnjakom. 
Kolcima je podupirao grane prepunih voćaka. Gdje su se 
oko voćaka vrzle ose ili čvorci, znao je — tu ima zrelog voća. 
Bila je to pouka još iz mladih dana. 

Jednom je zgodom Msgr dr Janko Penić našao u vrtu i 
slomljenu jabuku. Ta slomljena jabuka potakla ga je, da je 
zabilježio poučnih misli o ljudskoj nezahvalnosti, prolaznosti 
i zaboravu. 97 

12. Drozdovi i divlje guske 

Ekonom mokričkog vlastelinstva bio je dobar gospodar, 
ali i dobar lovac. Jednom je u lovu ustrijelio 3 đrozda, a 
drugom zgodom 2 divlje guske, želio je goste iznenaditi bira- 
nom hranom. To je Msgra dr Janka Penića potaklo, da je 
napisao ovu crticu ili pouku o koristi u umjerenosti u jelu i 
pilu. Pouka se temelji na svetom Pismu i životnom iskustvu. 98 

13. Život u prirodi 

Iz ove crtice se vidi kako visoki crkveni dostojanstvenik 
Msgr dr Janko Penić lako zapaža i jednostavno opisuje život 
u prirodi: goveda na paši, pastira uz stado, travu na livadi, 
lisicu u lovu, jastreba u zaletu na perad. 

Ovnove, koji ne nalaze paše iz »Tužaljki« proroka Jere- 
mije, uspoređuje s gladnim ovcama iz Mokrica u sušnom i 
vrućem ljetu. 

Pisac voli životinje. Ali, daje i ispravan stav čovjeka 
prema životinjama. 

Prema Msgru dr Janku Peniću gorski je potok bistar kao 
što je bistro nedužno dječje oko. Gorski je zrak čist kao što 
je čista nevina dječja duša. 99 

14. Neobični ribolov na jezeru 

Msgr dr Janko Penić počinje svoju završnu crticu iz Mo- 
krica ovim riječima: »Mokričko je jezero maleno, ali drago. 

97 Dr Janko Penić, Sabrana djela, I, . . . , str. 321 — 326. 

,s Dr Janko Penić, Sabrana djela, I, .... str. 326 — 331. 

99 Dr Janko Penić, Sabrana djela, I, . . . , str. 331 — 339. 


Smjestilo se na sjevernoj strani ispod šume što okružuje 
grad. Pravo gorsko jezero.« 

Po jezeru plivaju domaće patke i guske. »Oprezne su. 
Kad se pojavi lisica, one brzo plivaju prema sredini jezera. 
Ako pak jastreb navali, onda zarone. Vješto izmiču smrtnoj 
pogibli.« 

»Na jezeru je i jedna lađica. Zapravo čamac.« Služi ledo- 
lomcima kad lome led za mokričku ledanu. čamcem se služe 
i mokrički gosti. 

Mokričko jezero podsjeća Msgra dr Janka Penića na Gene- 
zaretsko (Galilejsko, Tiberijadsko) jezero u Palestini. 

Isus je propovijedao narodu na Genezaretskom jezeru. 
Tu je utišao buru. Tu se dogodio čudesni ribolov. Tu je 
Petar dobio od Isusa vrhovnu vlast (primat ili prvenstvo) 
u Kristovoj crkvi. 

Poslije Petrove smrti prešla je vrhovna vlast (primat) na 
nasljednike njegove, sv. Oce Pape. 

* * 

* 

Svoj esej o Mokricama završio je Msgr dr Janko Penić 
šaljivom zgodom kako je ugledni zagrebački profesor ne- 
spretno upecao samog sebe na obali mokričkog jezera. 100 

Umjesto zaključka 

Msgr dr Janko Penić darovao nam je »Soliloquia Mocri- 
censia«. Mokrice su ocrtane! 

Sada priželjkujemo »SoliIoquia Cathedralia« ili »Razgo- 
vore sa samim sobom o Kaptolu u Zagrebu«. 

Msgr dr Janko Penić sada je u zrelim godinama. Snaga 
zapažanja je tu. Bistrina uma je tu. Lakoća pisanja je tu. 

Predmet obrade je zahvalan. Naše želje su opravdane. 

»Soliloquia Cathedralia«, iz pera Msgra dr Janka Penića, 
čitala bi se bez predaha. 


Dr Janko Penić, Sabrana djela, I, ..., str. 339 — 344. 

VI. 


DR JANKO PENIĆ 


AUTOBIOGRAFIJA 

ILI 

OPIS 

VLASTITOG 

ŽIVOTA 

( 1900 - 1970 ) 


Dr Janko Penić, kućni prelat Sv. Oca Pape, kanonik — pojac 
i namjesni arhiđakon Gušća i Svetačja 1 . 



AUTOBIOGRAFIJA ILI OPIS VLASTITOG 2IVOTA 
(1900—1970) 

Najranija mladost 

Rođen sam 2. VIII 1900. u Krašiću 2 . Kršten sam 3. VIII 
1900. u župnoj crkvi Presv. Trojstva u Krašiću i na sv. kršte- 
nju dobio ime Janko 3 . Ime Janko nikako mi nije bilo po 
volji. Zašto ne? Kad sam bio dječak — u pučkoj školi — po 
selu je hodao neki Janko koji je lonce krpao. Sav je bio za- 
pušten. Niskog stasa. Zamazan i prljav. S dugom kosom preko 
ramena. Brada bujna i čupava ali i neuredna. Ukratko kao 
današnji čupavci. Kad se pojavio na cesti, sva djeca oko njega 
kao kad Talijan vodi medvjeda. Ja sam majci često i puno 

Komentar ili bilješke (1 — 62) uz »Autobiografiju...« Msgra. 
dra Janka Penića, zagrebačkog kanonika i hrvatskog pisca, sasta- 
vio je Milko Predović, urednik »Žumberačkog kalendara«. 

' Dr Janko Penić po rodu je plemić. 

Kralj Rudolf potpisao je u Pragu 15. V 1579. povelju i njome 
potvrdio staro ugarsko-hrvatsko plemstvo Ivanu Peniću iz Kra- 
šića i njegovoj braći Mihajlu, Martinu . . . i njihovim potomcima. 

Plemićka povelja nalazi se kod Đurđice Penić, Rendićeva 1, 
Zagreb. 

(Ivan Bojničić von Knin und Plavno, Der Adel von Kroatien 
und Slavonien, Niirnberg 1896, S. 143). 

O plemićkoj diplomi i o uglednom rodu Penić opširnije će se 
pisati u djelu: Dr Janko Penić, Sabrana djela, II. 

Kućni prelat, visoki crkveni dostojanstvenik, monsinjor (»moj 
gospodin«) Sv. Oca Pape je naslovni dostojnik Papinskog Doma. 

(Vidi: 2. Kratica »Msgr« — u ovoj knjizi, str. 380). 

Kanonik. Vidi bilješku br. 44 (str. 444). 

Kanonik-pojac. Vidi bilješku br. 52 a (str. 452). 

Arhiđakon. Vidi bilješku br. 51. 

Namjesni arhiđakon. Vidi bilješku br. 52 b. 

Arhiđakonat Gušća i Svetačja. Vidi bilješku br. 51. 

2 Selo Krašić udaljeno je od Zagreba oko 50 km, u pravcu 
jugozapad. O Krašiću pisat će se opširnije u knjizi: Dr Janko 
Penić, Sabrana djela, II. 

3 Matica krštenih rimo-katoličke župe sv. Trojstva u Krašiću, 
svezak V, str. 44, br. 50. 

Dokumenti Msgra. dr Janka Penića, zagrebačkog kanonika 
(Kaptol 19, Zagreb), br. 1, 2 (krsni list). 

Krašić oko godine 1900. 

(Crtao Vladimir Horvat prema starijoj štampanoj slici). 


spočitavao zašto mi je dala nadjenuti baš ovo ime koje ima 
i stari Janko »drotičkar«. Jednom sam majci već toliko do- 
dijao da me je u ljutini uhvatila za ruku i rekla: Ajde idemo 
k župniku, nek te prekrsti da budem već jedamput imala 
mir! To me je toliko potreslo da joj nikada više nisam pri- 
govarao radi imena. Kasnije, kad sam pošao u gimnaziju i iz 
knjiga doznao da je moj zaštitnik sv. Ivan apostol i evanđe- 
lista, preljubljeni učenik Isusov, bilo mi je žao što sam 
majku toliko uzrujavao radi imena 4 . A da pogrešku popra- 
vim, kao kanonik zamolio sam Nadbiskupski duhovni stol 
da jednu od novih župa u Zagrebu posveti u čast sv. Ivanu 
Apostolu i evanđelisti, što je duhovni stol rado i učinio, a ja 
sam podupro gradnju te nove župne crkve 5 . 


4 Ova crtica iz rane mladosti Msgra. dra Janka Penića nalazi 
se također u dijelu eseja o Mokricama: »10. Četvero djece — četiri 
smreke«. 

(Dr Janko Penić. Soliloquia Mocricensia. Katolički list, 91/1940, 
br. 29, str. 344—345; br. 30, str. 360—362. 

Dr Janko Penić, Sabrana djela. I, — , str. 313 — 321. 

* 

U dijelu spomenutog eseja: »6. Četiri godišnje dobe« nalazi se 
također kratka crtica iz rane mladosti Msgra. dra Janka Penića. 
Crtica počima riječima: »Više razumijevanja pokazujem za lje- 

t0 (Dr Janko Penić. Soliloquia Mocricensia, Katolički list, 91/ 
1940, br. 22, str. 265. 

Dr Janko Penić, Sabrana djela, I, . . ., str. 287 — 295; 293. 

* 

U crtici »11. Slomljena jabuka« napisao je Msgr. dr Janko 
Penić između ostaloga i nekoliko rečenica kako je kao mali dečkić 
bio s ocem u vinogradu i namjerio se na roj osa, pa pobjegao. 

Otac ga je poučio: »Gdje su ose, tu je grožđe zrelo«. (Dr Janko 
Penić, Soliloquia Mocricensia. Katolički list, 91/1940, br. 31, str. 
370—372, 371. „„„ 

Dr Janko Penić, Sabrana djela, I, . . ., str. 321 — 326; 322. 

* 

U crtici »13. Život u prirodi« opisao je zorno Msgr. dr Janko 
Penić goveda na paši i pastira sa frulom. 

Čitajući taj opis gledao sam u duhu dobrog pastira. Gledao 
sam dečkića uz stado, plemenitog Jankića Penića, kasnijeg hrvat- 
skog pisca i dostojanstvenika Prvostolnog kaptola zagrebačkog 
Msgra. dra Janka Penića. . 

(Dr Janko Penić. Soliloquia Mocricensia. Katolički list, 41/1940, 
br. 33, str. 394 — 396. 

Dr Janko Penić, Sabrana djela, I . . ., str. 331 — 339. 

5 Dokumenti Msgra. dra Janka Penića,..., br. 88. 

Msgr. dr Janko Penić dobrotvor je župe Zagreb, Utrina — Sveti 
Ivan Evanđelista, Maretićeva 6, Novi Zagreb. 



Moj se otac zvao Stjepan. Imendan je slavio 26. XII 

— na blagdan sv. Stjepana, Prvoga mučenika. Povrh pučke 
škole imao je i dva razreda gimnazije. Za vrijeme polaska 
gimnazije stanovao je u Zagrebu u Nadbiskupskom orfano- 
trofiju u Vlaškoj ul. 38. Gimnaziju je polazio na Kr. gornjo- 
gradskoj gimnaziji na Katarinskom trgu. Kako je često po- 
bolijevao, nakon drugog razreda vratio se kući u Krašić. Kroz 
cijeli se njegov kasniji život vidjelo da ipak ima nešto više 
od pučke škole. I u saobraćaju s okolinom i u vođenju sit- 
noga seljačkog gospodarstva — opažalo se svuda da se diže 
nad prosjek seljačkog svijeta. U vjerskom i ćudorednom po- 
gledu bio je dobar vjernik poput ostalih Krašićanaca, ali 
ništa naročito. 

Majka se zvala T e r e z i j a. Po naravi je bila tiha, skrom- 
na i povučena. Imala je tri razreda pučke škole. Tiskana slova 
je ipak čitala ali polagano; rukom pisana jedva što. Zato me 
je molila: Ti meni piši po đački — znači čitljivo — jer ja po 
gospodski ne znam čitati. Udala se — po krašićkom običaju 

— rano, s 15 godina, a u 16 godini već sam ja došao na svijet. 
Bilo bi nas svega 12 djece. Međutim je španjolska gripa 1918. 
pokosila malu braću pa nas je ostalo samo 5: 4 brata i jedna 
sestra. Majka je bila vrlo nabožna. Osobito se isticala vjerom 
u Božju Providnost. Kad joj je bilo najteže, znala bi se tješiti: 
Ne bu me Bog zabil! 

Moj djed Nikola Penić — rođen 1850, a umro 1935. 

— imao je povrh pučke škole i 4 razreda gimnazije. Bila je 
to vojnička škola u Karlovcu s njemačkim nastavnim jezi- 
kom. Govorio je dobro njemački i pisao goticom sve do pod 
stare dane. Nakon 4. razreda — preko praznika — izgorjelo 
je u našoj zadrugi 17 stanova. Vatra je bila tako strašna da 
se čak iz Zagreba mogla vidjeti. Djed je prekinuo školu i 
ostao kod kuće na gospodarstvu. Svojom naobrazbom i svo- 
jim nastupom visoko se dizao nad druge Krašićance. Bio je 
godinama općinski odbornik i službeni procjenitelj poljskih 
šteta. Rado su ga zvali da procijeni štetu i uvijek su bili za- 
dovoljni procjenom. Drugi procjenitelj je bio pozvan samo 
zato da budu dvojica, a formular ili obrazac o procjeni štete 
redovito je ispunjavao sam djed. 

I ja sam još živio u zadruzi, a zadnji predsjednik ili gospo- 
dar zadruge bio je djed kao najistaknutija ličnost. Zadruga 
je u moje vrijeme brojila 72 člana. Zbog velikog broja čla- 
nova, a i zbog veće ekonomske jakosti, naša se zadruga zvala 


Zadružna kuća (plemićka kurija) Velikih Penića u Krašiću. 





Veliki Penići. Kraj nas u blizini su bile još 3 kuće — 3 za- 
druge. Jedni su se zvali Jurčevi, po nekom pređu Jurju, drugi 
Jankićevi po pređu Janku, treći Stanokovi po pređu Stanku. 
Podalje u selu bilo je još puno Penića, ali s nadimkom: Penić 
Ivanko, Penić Sirak, Penić Božićak, Penić Krčel, Penić Grgaš. 

Na svakom se koraku vidjelo da je djed prošao kroz voj- 
ničku školu, čist, uredan, točan i savjestan. Bio je dobar 
vjernik. Nikada nije izostao od sv. Mise. Imao je u crkvi 
svoje posebno mjesto u klupi. Bio je oduševljen za sveće- 
ničko zvanje. Znao bi reći: »Svećeniku niti tuča potuče, niti 
voda odnese«. Kad sam bio u gimnaziji (1912 — 1920) puno je 
puta ponovio: »Volio bih da je moj unuk kapelan nego gene- 
ral. Generali i ministri nešto zgriješe i odmah ih vješaju, a 
kapelan se Bogu moli pak ga imaju radi i Bog i ljudi«. 

Baka moja Barbara r. Penić Ivanko nije znala 
čitati ni pisati — bila je analfabet. U ono vrijeme — u 19. 
vijeku — jedva su dječaci polazili u pučku školu i to ne svi 
nego samo imućniji, a žensku se djecu nije ni spominjalo kad 
je bio govor o školi. Ali je bila dobra i nabožna. Rado je 
molila krunicu. Molila je samo Zdravomarije, a otajstva nije 
spominjala, jer ih nije znala. Sve su njezine molitve bile: 
Otac naš, Zdrava Marija i Slava Ocu. 

Ja sam kao kanonik podigao na krašićkom groblju nad- 
grobni spomenik s natpisom: Na ovom groblju očekuju sla- 
vno uskrsnuće: . . . (slijede imena djeda, bake, oca i majke). 
Spomenik podiže zahvalni sin i unuk Mons. dr Janko Penić 6 . 

Pučku školu polazio sam 5 godina u Krašiću, od 1 . 
IX 1907. — 29. VI 1912. Sva gospoda u Krašiću — župnik, 
učitelj i obje učiteljice, oni na općini i žandari te financi — 
svi su nastupali odlučno, vojnički, svjesni svoga autoriteta 
(ugleda) i svoga položaja. U djece je bio toliki strah pred 
vlašću da bi dijete — kad bi koga od njih na cesti opazilo — 

6 Potpuni tekst glasi: 

Na ovom groblju očekuju slavno uskrsnuće: 

NIKOLA PENIĆ 

* 1851. f 25. IV. 1935. — djed 
BARBARA PENIĆ 

* 1857. f 24. XII. 1940. — baka 
STJEPAN PENIĆ 

* 21. XI. 1874. f 28. V. 1955. — otac 

terezija penić 

* 22. III. 1883. t 17. v. 1961. — majka 

Spomenik podiže zahvalni sin i unuk Mons. dr. Janko Penić. 

Nadgrobni spomenik Nikole, Barbare, Stjepana i Terezije Penić na groblju 
u Krašiću. (Spomenik je podigao zahvalni sin i unuk Mons. dr Janko Penić). 




pobjeglo brzo u kukuruz i zaobišlo »gospona« da se ne mora 
s njim sastati 7 . 

Župnik je bio Stjepan Huzek. Darovit čovjek, do- 
bar govornik i oduševljeni Starčevićanac. U službi je bio 
točan. U crkvi je bio red i disciplina. Sagradio je današnju 

— novu crkvu 8 . 

U prva 2 razreda imao sam učiteljicu Zorku Demut. 
Bila je ozbiljna, nježna i povučena. Posjedovala je izrazitu 
žensku narav — punu topline. Sjećam se dobro još i danas 

— u 71. godini života — kako je jednom zgodom sjela na 
klupu među djecu i pripovijedala nam o Obedskoj bari: o 
rodama, čapljama, divljim guskama i patkama, o raznim ri- 
bama i drugim stanovnicima Obedske bare — tako zorno i 
tako toplo, da taj prizor neću nikada zaboraviti! 9 U ostala 3 


7 Dokumenti Msgra. dra Janka Penića, . . ., br. 3. Svjedodžba 
otpusnica izdana je u Krašiću, dne 29. VI 1912; potpisali su je 
Stjepan Huzek, vjeroučitelj, mjesni školski nadzornik, i Josip Hor- 
vat, ravnajući učitelj. 

8 Stjepan Huzek bio je župnik u Krašiću od 9. VIII 1891. do 
25. II 1925. 

Matija Burja, Povijest župe Krašić, njezine župne crkve i nje- 
zinih kapela, Zagreb 1958 (pisaćim strojem; diplomska radnja na 
Katoličkom bogoslovnom fakultetu u Zagrebu, Kaptol 29, Za- 
greb), str. 10 — 12, 15, 26 — 27. 

(Fotokopije ove diplomske radnje nalaze se kod Milka Predo- 
vića, Ćirilometodska 1, Zagreb). 

9 Zorka Demut, učiteljica, rodila se 19. VI 1881. u Pribiću. 
Kćerka je Ivana Demuta, učitelja u Pribiću, i Terezije rođ. Mik- 
lošić iz Jaske. 

Roditelji Ivan i Terezija snivaju vječni san na Mirogoju u 
Zagrebu. Nad njihovim je grobom podignut spomenik. 

Zorka je položila 6. VI 1903. ispit zrelosti na Ženskoj učitelj- 
skoj školi u Samostanu sestara Milosrdnica u Zagrebu. 

Kao učiteljica službovala je: 
od 1903. do 1904. u Pribiću; 
od 1904. do oko 1918. u Krašiću; 
od oko 1918. do oko 1926. u Kutini. 

Zorka se udala za Josipa Rukavinu, inženjera geodezije ili 
mjemištva (* oko god. 1879. u Rakovici; f 23. XI 1943. u Kar- 
lovcu. 

Zorka je umirovljena u Kutini. Iz Kutine je s mužem odseli- 
la u Jastrebarsko, gdje su imali kuću. Tu su kuću prodali i pre- 
selili se u Karlovac. 

Zorka Demut, učiteljica u Krašiću. 

razreda bio mi je učiteljem Josip Horvat, Samoborac. 
Vlada jake ruke! Rado priznajem da je svaki predmet tako 
zorno i jasno tumačio da sam i kasnije u gimnaziji i na sve- 
učilištima jedva našao nastavnika s tolikom didaktičkom 
(poučnom) spremom 10 . 

U Karlovcu su kupili vilu u ulici Petra Svačića ili Rade Kon- 
čara 7. Tu je vilu Zorka prodala Ljubici Počuči. 

Zorka je uz svoj hrvatski jezik dobro poznavala njemački je- 
zik. Slikala je i crtala vješto; pisala je krasno. 

Bila je mirne i blage ćudi. Veoma lijepa i dražesna učiteljica. 

Zorka Demut udata Rukavina blago je u Gospodu usnula 19. 
X 1972. u Karlovcu. Sahranjena je uz svog muža Josipa na grad- 
skom groblju na Dubovcu u Karlovcu. Nad njihovim je zemnim 
ostacima podignut spomenik. 

10 Josip Horvat, ravnajući učitelj u Krašiću, činovnik Načel- 
stva u Zagrebu, rodio se 14. XI 1868. u Samoboru; umro je 25. 
I 1933. u Zagrebu; sahranjen je u obiteljskoj grobnici na Miro- 
goju u Zagrebu, II. razred, polje 103, br. 193 — 194. 

Josipova je supruga Anastazija Horvat rođena plemenita Ši- 
manović. Rodila se 9. XII 1870. u Rudama kod Samobora. Bila 
je pobožna i požrtvovna gospođa. Umrla je 2. II 1953. u Za- 
grebu. Sahranjena je u spomenutoj grobnici. 

Njihova su djeca: 

Vladimir Horvat, novinar, rodio se 28. Vili 1891. u Krašiću; 
umro je 26. IX 1962. u Zagrebu. Sniva vječni san u spomenutoj 
obiteljskoj grobnici na Mirogoju. 

Jelka Horvat udata Mandić rodila se 23. IV 1894. u Krašiću; 
živi u Slavonskoj Požegi, Radićeva 15. 

Ivan Horvat, soboslikar, rodio se 27. XI 1892. u Krašiću; umro 
je 25. IV 1963. u Zagrebu. 

Marija Horvat rodila se 8. VIII 1895. u Krašiću; umrla je 22. 
VIII 1895. u Krašiću; pokopana je na groblju u Krašiću. 

Marija Horvat, činovnica, pisac planinarskih putopisa, rodila 
se 30. XI 1896. u Krašiću; poginula 7. V 1939. kod Tuheljskih 
Toplica u Hrvatskom Zagorju. Bila je zaručena! Sniva vječni 
san u obiteljskoj grobnici na Mirogoju. 

Franjo Horvat, trgovački pomoćnik, rodio se 24. I 1897. u 
Krašiću; umro je 24. IV 1927. u Zagrebu. Položen je u obiteljsku 
grobnicu na Mirogoju. 

Kristina Horvat, učiteljica, pjesnikinja, rodila se 13. VII 1899. 
u Krašiću; umrla je 24. VIII 1942. u Zagrebu. Očekuje uskrsnu- 
će mrtvih u obiteljskoj grobnici na Mirogoju. 

Dr Anđela (Lina, Đela) Horvat, ugledna naučna radnica na 
području povijesti umjetnosti, plodni pisac, susretljiva i draga 
gospođa, rodila se 18. III 1911. u Krašiću. Živi i plodonosno radi 
u Zagrebu, Dalmatinska 12. Posjeduje obiteljski arhiv, lijepu 
knjižnicu, brojne podatke o hrvatskim kulturnim spomenicima 
i istaknutim ličnostima. 

Josip Horvat, ravnajući učitelj u Stjepan Huzek, župnik u 

Krašiću. Krašiću. 


Gimnazija 



Pučka se škola približavala kraju; došlo je na red pitanje 
gimnazije. Ja o gimnaziji niti čuti! Tolika je bila moja ljubav 
prema rođenoj grudi! Gorko sam plakao. Ideju je dao djed, 
a otac i majka rado su je prihvatili. Svi su bili blagi i obzirni; 
izdaleka su me pripremali. Tako mi je živo pred očima još i 
danas: Majka je prala komoru, a ja sam se kod peći grijao. 
Majka počne o gimnaziji: »Hodi, sinko, hodi u Zagreb u školu, 
bu ti lijepo i dobro za dušu i tijelo. Bogu se buš molil pak 
te Bog ne bu nigdar ostavil. Kod svećenstva je črna halja ali 
bijeli kruh. Ne buš trebal ni kopati ni orati ni špricu vleći 
po trsju, a morti buš mogal i nam nekaj pomoći«. Pučka filo- 
zofija. Idealni razlozi: Bogu ćeš se moliti, Bogu služiti, a Bog 
nikada svojih ne ostavlja. Točno! Praktični razlozi: Nećeš 
trebati teško raditi kao što radimo mi, a egzistencija (način 
života) sigurno će biti bolja nego je naša na selu. Obiteljska 
računica: Svećenik se redovito ne dijeli s braćom nego svoj 
dio ostavlja braći. Već je to velika dobit za obitelj na selu. 
A povrh toga, svaki svećenik nastoji i štogod dati rodbini, 
pogotovo siromašnoj, kakve su redovito obitelji na selu. Otac 
je bio još realniji i konkretniji. »Zar ne vidiš da vas je puno 
djece a grunta malo. Na čemu bute svi doma živeli. Kad buš 
svećenik ne buš teško delal, a živil buš bolje nego mi«. Kratko 
i odrješito, a ja, stisni zube i šuti. Nije mi preostalo drugo 
nego povući se nasamo i roni suze, a narodna pjesma bi rekla: 
suze roni, sokolove poj i! 

Međutim, pod konac pučke škole — u 5. razredu — kupio 
mi je otac »krvavu halju«. To je teži kaput od sukna, u stilu 
narodne nošnje, obrubljen crvenim žnorama ili gajtanima. 
Po crvenim obrubima prozvan je »krvava halja«. Takve su 
kapute dobivali dječaci — momčići — u prelaznim godinama, 
a nosili su se po nekoliko godina. Sudio sam: Kad sam dobio 
»krvavu halju«, onda sigurno neću u gimnaziju, jer se u gim- 
naziji nosi gospodska oprava! Međutim uzaludna je bila moja 
utjeha. Kocka je pala — moram u gimnaziju! 

U Zagreb sam došao 1. rujna 1912. Stanovao sam u Nad- 
biskupskom orfanotrofiju i pohađao Kr. gornjogradsku gim- 
naziju. U Zagrebu mi je sve bilo novo i neobično. Kako bi se 
rado vratio natrag u Krašić! U Orfanotrofiju mi je bio ravna- 
teljem punih 6 godina Mons. dr Josip Lončari ć, 
kasniji prebendar, a iza toga župnik sv. Petra u Zagrebu. Bio 

Dio odbornika Društva sv. Jeronima (god. 1940) (od lijeva na 
desno, I. red — sjede: Msgr. dr Ferdo Rožić i Msgr. dr Josip 
Lach; II. red — stoje: Msgr. dr Josip Lončarić i dr Velinur 

Deželić ml.). 


je visoko kulturan gospodin i izrazita muževna ćud. Imao 
sam u nj puno povjerenje. Bio je prijatelj djece, još više — 
pravi otac 11 . 

Na ulici sam vidio kola kako brzo jure a nigdje ne vidim 
konja koji ih vuku — tramvaj. Na zidu kolege okreću pipu 
i teče voda. Nešto nečuveno! U Krašiću sam okretao pipu na 
sudu i proteklo je vino, ali da može iz pipe na zidu teći voda, 
da je to vodovod, to sam tek u Zagrebu doznao. Zagrebački 
kolege su razgovarali o kinu, kazalištu, o nogometu i cirkusu, 
a ja sam se povukao na stranu i šutio da mi se ne rugaju 
što takova šta ne znam. 

Prvi razred (1912/13) i drugi (1913/14) svršio sam prije 
prvog svjetskog rata. Bilo je sve u redu. III. — VI. razred 
svršio sam za vrijeme rata 12 . Bila je velika oskudica hrane. 
Kad smo se tužili ravnatelju Lončariću, bio je tužan i rekao: 
»Djeco, imam novaca, ali nije gdje kupiti hrane«. 

Od nastavnika kroz 6 godina što sam sproveo na Gornjo- 
gradskoj gimnaziji u najljepšoj mi je uspomeni ostao profe- 
sor dr Nikola Majnarić, kasniji sveučilišni profesor 

11 Msgr. dr phil. i theol. Josip Lončarić, ravnatelj Nadbiskup- 
skog orfanotrofija u Zagrebu, župnik crkve sv. Petra u Zagrebu, 
prebendar Prvostolne crkve zagrebačke, apostolski protonotar, 
rodio se 24. II 1870. u Gornjem Hrašćanu, Čakovec; umro je 8. 
II 1946. u Zagrebu; sahranjen je u župnoj grobnici crkve sv. 
Petra na Mirogoju u Zagrebu. 

12 Dokumenti Msgra. dra Janka Penića, . . ., br. 7 — 18. 

Kr. gornjogradska gimnazija u Zagrebu. Izvještaji od I. do 
VI. razreda. 

Školska godina 1912/1913, I c racred. Opći napredak: Učenik 
je sposoban prijeći u viši razred. Ravnatelj: Vladoje Dukat; raz- 
redni nastojnik: Petar Ećimović. 

Školska godina 1913/1914, II. razred. Opći napredak: Učenik 
je izvrsno sposoban prijeći u viši razred. Ravnatelj: Vladoje 
Dukat; razredni nastojnik: Petar Ećimović. 

Školska godina 1914/1915, III. razred. Opći napredak: Učenik 
je izvrsno sposoban prijeći u viši razred. Za ravnatelja: Dr Ju- 
lije Adamović; razredni nastojnik: Dr Petar Ećimović. 

Školska godina 1915/16, IV. razred. Opći napredak: učenik 
je izvrsno sposoban prijeći u viši razred. Ravnatelj: Vladoje Du- 
kat; razredni nastojnik: Dr Nikola Majnarić. 

Školska godina 1916/17, V. razred. Opći napredak: Učenik je 
izvrsno sposoban prijeći u viši razred. Ravnatelj: Vladoje Dukat; 
razredni nastojnik: Ivo pl. Csekus. 

Školska godina 1917/18, VI. razred. Opći napredak: Učenik 
je izvrsno spiosoban prijeći u viši razred. Ravnatelj: Vladoje Du- 
kat; razredni nastojnik: Dimitrije Magarašević. 

iz grčkoga nakon profesora M u s i ć a 13 . Ozbiljan, dostojan- 
stven visoko obrazovan. Imao sam ga u IV. razredu iz hrvat 
skoga, latinskoga i grčkoga. Vidjelo se da ° zbi ljn° *vac 
školu i da se savjesno pripremao za predavanja. Zapravo 
smo već u školi veći dio zadaće naučili, a kod kuće smo sam 
gradivo opetovali. Mnogo sam dobra od njega ponio u život 
i ugodno ću ga se sjećati dok budem ziv! 

Sjemenište 

VII i VIII. razred gimnazije svršio sam u Nadbiskupskom 
liceju u Zagrebu, Kaptol 29 18 . Tu je bio factotum* dr Pa- 


» Dr August Muf( 8 |n £ S JfcVH 5£°S £ 

“ Dr Sori" S'rskfSr'umS 

gTvF&u Zagrebi* Sniva vj.enl san na Miro|om u Zagru- 
bu. (Enciklopedija Jugoslavije, 5, Zagreb . 

»Živa^^tika«°Sk^^e n f966 U U^mm^^časop^i^ objelodanjeni Fovi 

ČlanC V. Gortan. Dr Nikola Majnarić (1885-1966). živa Antika, 

16/19 R.' Katičić. 1 Jedan đak o profesoru Majnariću. Živa Antika, 

16/19 V.'vratović. Dvije poruke profesora Majnarića. Živa Antika, 
16/1966, str. 20. . , , 1Q 

Na^^l^ a ž^£ n, |S’ i ‘godišnje svjedodžbe 
od VII. do VIII. razreda gimnazije. TT v ;v 

» sss sssT!®. ^ 

Strahinšćak; razredni nastojmk: Pavao Lončar. 

Strahinšćak; razredni nastojmk: Dr Pavao Lončar. 

Kr gornjogradska 

nik VIII. razreda: Miroslav Šimoncic. . 

i6 Factotum (čita se: faktotum), latinska riječ, označuje co- 

Dr Pavao Lončar 
kanonik, arhiđakon kal- 


vao Lončar, prefekt Nadbiskupskog bogoslovskog sjeme- 
ništa 17 . Tipični koleriko-sangvinik 18 . Nije poznavao kompromi- 
sa. Ili — ili. Odrješit i odlučan. Ali u duši nježan i pun topline. 
Izvana tvrda orahova ljuska, a unutra ugodna jezgra. Šiju 
nije znao savijati. Da je bio elastičniji prema gore, mogao je 
postići puno više nego što je postigao. 

Njegov jaki i neslomljivi karakter vidio se i u nastupu 
prema Paveliću. Podvrgao ga je kritici koja je bila negativna 


vjeka, koji sve vrši. (Dr Bratoljub Klaić, Rječnik stranih riječi, 
izraza i kratica, Zagreb 1951, str. 212). 

17 Dr theol. Pavao Lončar, zagrebački kanonik, kalnički arhi- 
đakon, rodio se 11. I 1886. u Novakima kod Jastrebarskog; umro 
je 31. III 1956. u Zagrebu. Sniva vječni san u grobnici Prvostol- 
nog kaptola zagrebačkog na Mirogoju u Zagrebu. 

18 Kolerik (grčka riječ), energičan čovjek koji brzo plane, ali 
i brzo zaboravi. 

Sangvinik (latinska riječ), čovjek koji se rado zanosi, koji je 
vatrene ćudi. 

(Dr Bratoljub Klaić, Rječnik stranih riječi, . . ., str. 359, 600). 

i zbog toga došao u kolovozu 1941. na prijeki sud i osuđen 
na smrt strijeljanjem! Nadbiskupovom je intervencijom po- 
milovan i otpremljen u kaznionu u Lepoglavu. Tamo je nosio 
kažnjeničko odijelo s robijaškim brojem kao onaj koji je 9 
ljudi ubio i desetoga nakanio. U Lepoglavi smo ga jednom 
zgodom posjetili splitski biskup B o n e f a č i ć 19 i ja. Bio je 
to mučan susret. Obojici — i biskupu i Pavlu Lončaru — 
potekle su krupne suze niz lice. Biskup se brzo snašao i re- 
kao: »Pavle, budite miran, neće to dugo trajati. Vi ćete opet 
u našu sredinu!« 

Upravitelj kaznione dao nam je mali salon sa tapeciranim 
vratima pa smo se mogli s Pavlom Lončarom porazgovoriti 
do mile volje. Kad je razgovor svršio, upravitelj isprati bis- 
kupa do vratiju. Teška se željezna vrata zatvore; mi na dvo- 
rište i u auto, a Pavle Lončar u lopovskom kažnjeničkom 
odijelu ostao i dalje onkraj brave! Međutim, nakon godinu 
dana je sasvim pomilovan i vraćen u Zagreb, u svoju kuriju 
Kaptol 14. Dok je boravio u Lepoglavi, sve sam njegove duž- 
nosti u katedrali vršio ja koji sam instaliran kao kanonik 
27. II 1941. 

Ispit zrelosti sam položio 30. VI 1920. na Kr. gornjograd- 
skoj gimnaziji u Zagrebu. Ispitnoj je komisiji predsjedao 
sveuč. profesor dr Đuro Korbler. 

I kao gimnazijalac u VII. i VIII. r. i kasnije kao bogoslov 
u Nadbiskupskom bogoslovskom sjemeništu na Kaptolu 29 
proživljavao sam teške i bolne časove. Bila je to najteža du- 
ševna kriza u mome životu. Ni prije ni kasnije nisam takova 
što doživio i proživljavao. U istoj zgradi Kaptol 29 bili su 
bogoslovi i mi gimnazijalci VII. i VIII. razreda. Ja sam došao 
u VII. razred 1. X 1918, u jeseni kad je svršio prvi svjetski 
rat. Austrougarska se raspala i nastala nova država SHS 20 . 
Od jeseni 1918. do Božića izašlo je iz sjemeništa 46 bogoslova. 
Strava! Ja sam došao u sjemenište da se učvrstim u zvanju, 
a eto bogoslovi listom bježe iz sjemeništa! Muke sam mučio 
kroz cijeli VII. i VIII. razred, a nakon mature pogotovo. Bili 
ostao u sjemeništu ili izašao poput tolikih drugih? Razum- 


19 Dr Kvirin Klement Bonefačić, biskup splitsko-makarski 
jednoć solinski (1923 — 1954). 

(Ko je ko u Jugoslaviji, Beograd — Zagreb, 1928, str. 18. 
Hrvatska Enciklopedija, svezak III, Zagreb 1942, str. 61). 

20 Kraljevina Srba, Hrvata i Slovenaca. 


ljivo je bilo da su izašli van oni koji su došli u sjemenište 
da ne moraju u vojsku i u rat, ah su otišli van i mnogi drugi 

— vrijedni mladići — koje smo mi mlađi visoko cijenili i 
poštivah. Vladala je u sjemeništu psihoza: sve je propalo — 
i vjera će propasti, čemu onda u svećeničko zvanje. A razlog 
je bježanju iz sjemeništa bio i u tome što nam nitko nije 
znao pravo reći u čemu se sastoji svećeničko zvanje. Jedni 
su držali da je mladić tek onda siguran da ima zvanje ako 
mu Bog to izravno objavi. Drugi — ako u snu doživi viđenje. 
Treći — ako ima posebno nagnuće i veselje za sve što je 
duhovno. I tako redom. 

Jasno je da se mnogi nisu mogli snaći i krizu riješiti, pa 
su radije izašli iz sjemeništa nego da i dalje proživljavaju 
teške duševne muke. 

Kasnije je stupila na snagu Lahitonova teza, odobrena od 
Kongregacije u Rimu: Svećeničko zvanje ima svaki mladić 
koji ima pravu nakanu i sposobnost, recta intentio et 
idoneitas. Prava nakana: hoću propovijedanjem Evanđe- 
lja, dijeljenjem sakramenata i javnim pobožnostima privoditi 
ljude k Bogu. Sposobnost tjelesna i duševna. Tjelesna: da je 
zdrav. Duševna: da ima dovoljno znanja i kreposti. Ako k 
tome dođe još i objava ih viđenje ih posebna sklonost na sve 
duhovno — hvala Bogu; međutim — ti se darovi rijetko daju. 
Redovito je dosta za zvanje: recta intentio et idoneitas — 
prava nakana i sposobnost. 

Uz ostale probleme kojima su se u to vrijeme mučili ma- 
nje više svi klerici — mene je mučilo pitanje propovijedanja. 
Svaku nedjelju i svaki blagdan propovijedati! Odakle uzeti 
građu, kako tu građu predati, hoće li me ljudi razumjeti, hoće 
li biti zadovoljni? Na ovom sam se pitanju najviše lomio. 
Zanimljivo da su me u svećeničkom životu baš propovijedi 
najviše okupirale. Puno sam propovijedao: U katedrali, povrh 
kanoničkih redovitih, 20 godina u pola 12h; na Mariji Bistrici 
punih 11 godina; u provinciji vrlo često; kao spiritual u Bo- 
goslovskom sjemeništu kroz 7 godina gotovo svake večeri. 

Konačno sam se — nakon dugih i teških duševnih muka 

— odlučio da ostanem u sjemeništu, da studiram teologiju i 
postanem svećenik. U jeseni 1920. upisao se u I. tečaj bogo- 
slovije na Rimokatoličkom bogoslovnom fakultetu u Zagrebu. 
Na fakultetu sam studirao 4 godine i svršio studij 1924. u 
ljetnom semestru. Studij na fakultetu je tekao svojim redo- 
vitim tokom. Predavanja pa ispiti kao svuda na fakultetima. 

28 Dr Janko Penić, Sabrana djela, I. 


433 





Janko Penić, bogoslov I. tečaja 
(god. 1920). 


Jedna su predavanja bila zanimljivija, druga manje zanim- 
ljiva. Jedan se profesor savjesnije spremao za predavanja, 
drugi je bio površan kako se to redovito događa na svim ško- 
lama 21 . 


21 Dokumenti Msgra. dra Janka Penića, . . ., br. 24 (indeks), 
25 (apsolutorij). 

Janko Penić upisao se 5. studenog 1920. na Rimokatolički bo- 
goslovni fakultet u Zagrebu. 

Glavni su predmeti (god. 1920 — 1924) na spomenutom fa- 
kultetu: filozofija, biblijske nauke, dogmatika, moral, crkveno 
pravo, crkvena povijest, pastirsko bogoslovlje. 

Iz svih spomenutih predmeta dobio je bogoslov Janko Penić 
ocjenu — odličan. 

U sjemeništu smo studirali, pobožnosti obavljali i kućnu 
disciplinu vršili. Prve dvije godine nam je bio rektorom 
Mons. Milan Strahinšćak, apostolski protonotar i 
kanonik. Zvali smo ga »dušica«, jer je bio dobar i blag kao 
duša. Kad bi tko od klerika došao k njemu, običavao bi pi- 
tati: »No, dušo, što želite?« Bio je temeljito verziran u za- 
družnim pitanjima i kao takav nadaleko poznat 22 . Treće i 
četvrte godine imao sam za rektora Mons. dra Kamila 
D o č k a 1 a, kućnog prelata Sv. Oca i kanonika 23 . Dobro je 
poznavao klasike, a iz teologije je doktorirao u Beču. Jednom 
je tražio od nas da prevodimo propovijedi Efrema Sirca 24 . 
Puno smo se mučili s prijevodom, pa smo Dočkala iz đačke 
obijesti prozvali Efrem Sirac. Dobro je svirao violinu. Samo 
je gudio, gudio i gudio ... pa i na štetu rektorske službe. 

Kroz svih 6 godina moga boravka u sjemeništu na Kap- 
tolu 29 malo nas je bilo klerika. Zadnje moje godine — 1923/4. 


Profesori Janku Peniću i njegovim suučenicima bijahu: 

— iz filozofije: dr Stjepan Zimmermann; 

— iz biblijskih nauka: dr Ante Sović, dr Rudolf Vimer i dr Fra- 
njo Zagoda; 

— iz dogmatike: dr Stjepan Bakšić, dr Fran Barac, dr Josip Ma- 
rić i dr Ivan Bujanović; 

— iz morala: dr Josip Volović; 

— iz crkvenog prava: dr Ivan Angelo Ruspini; 

— iz crkvene povijesti: dr Julijan Jelenić; 

— iz pastirskog bogoslovlja: dr Dragutin Knievvald. 

Bogoslov Janko Penić završio je bogoslovne nauke 15. srpnja 

1924. 

22 Mons. Milan Strahinšćak, zagrebački kanonik-kantor (po- 
jac), apostolski protonotar ili prabilježnik ili naslovni dostoj- 
nik Papinskog Doma, svećenik jubilarac. Rodio se 26. III 1856. 
u Petakima, Draganići; umro je 25. III 1938. u Zagrebu. Sniva 
vječni san u grobnici Prvostolnog kaptola zagrebačkog na Miro- 
goju u Zagrebu. 

23 Mons. dr Kamilo Dočkal, zagrebački kanonik-kantor (po- 
jac), kućni prelat ili naslovni dostojnik Papinskog Doma, ravna- 
telj Dijecezanskog muzeja u Zagrebu, pisac. Rodio se 30. XII 
1879. u Brodeku, Cehoslovačka; umro je 7. VIII 1963. u Zagrebu. 
Čeka uskrsnuće mrtvih u grobnici Prvostolnog kaptola zagre- 
bačkog na Mirogoju u Zagrebu. 

24 Sv. Efrem Sirski, najveći crkveni otac Katoličke crkve sir- 
skog jezika, pisac, pjesnik. Rodio se 306. u Nisibinu u Siriji. 
Umro je oko godine 373. 

(Dr Juraj Pavić, Patrologija (skripta), Zagreb 1946, str. 95). 

bilo je svih zagrebačkih bogoslova u sva 4 tečaja samo 15. 
Otkada Sjemenište postoji, a postoji od 1569. — nikad tako 
malo bogoslova. Svršili smo — 1924. samo dvojica — moj 
dobri kolega od I. razreda gimnazije Dragutin Kociper 
i ja 25 . Samo po dvojica su svršili još 1922. i 1926. Stanje je 
bilo gore nego jadno. Kako nas je bilo malo, bili smo stvarno 
kao jedna obitelj. Dobri među sobom a dobri i s poglavarima. 
Ređen sam za svećenika zajedno s kolegom Kociperom 27. 
VII 1924. 26 Redio nas je nadbiskup Bauer 27 . Kociper je imao 
primicije 3. VIII, a ja 10. VIII 1924. Na ređenju i primici- 
jama je bilo kako to već redovito biva prigodom ređenja i 
primicija 27a . 

Javni rad i studij u Rimu 

Kao mladomisnik imenovan sam 22. VIII 1924. kapela- 
nom u Dubravi kod Čazme 28 . Službu sam nastupio 3. 
IX 1924. Cijelo to ljeto bilo je kišovito i velike poplave, pa 

25 Dragutin Kociper, župnik crkve Krista Kralja u Zagrebu, 
začasni kanonik Prvostolnog kaptola zagrebačkog, rodio se 26. I 
1902. u Varaždinu. 

(Naši zlatomisnici. Službeni vjesnik Nadbiskupije zagrebač- 
ke, 61/1974, br. 6, str. 162). 

26 Dokumenti Msgra. dra Janka Penića, . . ., br. 26. 

Zagreb, 27. VII 1924; br. 4792. Dr Dominik Premuš, generalni 
vikar — u ime dra Antuna Bauera, zagrebačkog nadbiskupa — 
dozvoljava Janku Peniću, mladomisniku, služiti prvu svetu misu 
kao i buduće mise. Latinski izvornik. 

(Ređenje u prvostolnoj crkvi. Katolički list, 75/1924, br. 30, 
str. 361). 

27 Dr theol. Antun Bauer, zagrebački nadbiskup (1914 — 1937), 
rodio se 11. II 1856. u Breznici, u župi Breznički Hum. Umro je 
7. XII 1937. u Zagrebu. Sahranjen je u grobnici u Prvostolnoj 
crkvi u Zagrebu. 

(Dr Fran Barac. + Dr. Antun Bauer. Bogoslovska smotra, 
26/1938, br. 1, str. 1—14). 

27 » Prva sv. misa u Krašiću. Katolički list, 75/1924, br. 33, str. 
403—404. 

28 Dokumenti Msgra. dra Janka Penića, . . ., br. 27. 

Zagreb, 22. VIII 1924; br. 5394. Dr Dominik Premuš, posvećeni 
biskup, generalni vikar, u ime nadbiskupa dra Antuna Bauera, 
imenuje mladomisnika Janka Penića kapelanom u Dubravi kod 
Čazme. Latinski izvornik. 

* 

Namješteni su mladomisnici. Katolički list, 75/1924, br. 41, 
str. 510. 

je i ovaj dan kad sam putovao u Dubravu padala jaka kiša, 
a blato konjima do trbuha! Konji su išli korakom, a ja raz- 
mišljao: Da mi se vratiti natrag u sjemenište! Međutim, o 
povratku niti govora; treba već jednom stati na vlastite noge! 
Kad smo se dovezli na župni dvor, najprije pozdravim žup- 
nika — principala, a on će na pozdrav — aludirajući na ružno 
vrijeme: »Vidite tako vam izgleda praksa, ali to još nije ništa 
prema onom što će još biti«. U sebi pomislim: Na zdravlje, 
to mi je lijepa dobrodošlica! Zajedno pođemo u crkvu u po- 
sjete Isusu i razgledamo crkvu. Kad smo se iz crkve vraćali 
u župni dvor, djeca me radoznalo gledaju i jedno drugom 
tiho šapću u uho: »To je novi gospon katehet«. 

Župnik se zvao Ivan Nepomuk Malančec. Čo- 
vjek vrlo nadaren. I načitan. Ispravnih vjerskih nazora. Ra- 
din i požrtvovan. U kući red. Opskrba prvorazredna. Ali u 
nastupu netaktičan do nemogućnosti. Kad bi svjesno i pro- 
mišljeno htio vrijeđati i ponizivati ljude ne bih ih uspio to- 
liko vrijeđati i ponizivati koliko je to stvarno činio! S vre- 
menom sam doznao da je bio u obitelji šestnajsto i najmlađe 
dijete. Majka mu je umrla kad je bio još malo dijete pa su 
ga druga braća omalovažavala i zabacivala. Nikada ni od 
koga ljubavi i topline nije primio pa je ni drugima nije mogao 
dati. Držim da je tu bio izvor njegove netaktičnosti! 

Župljani su me lijepo susretali, a naročito školska djeca. 
Ja sam katehizirao svu djecu u svim školama, a župnik je 
upravo pedantno vodio kancelariju 29 . 

U Dubravi sam djelovao pune dvije godine — od 3. IX 
1924. do 15. IX 1926. 30 Premješten sam u Gornju Stu- 
bicu gdje sam ostao do konca listopada 1926. — dakle 
samo mjesec i po 31 . Iz Gornje Stubice sam pošao u R i m na 

29 Ivan Nepomuk Malančec, dekan i župnik u Dubravi kod 
Čazme, rodio se 16. V 1870. u Miholjancu. Zaređen je za sveće- 
nika 1894. Umro je 30. VII 1938. u Varaždinu. 

(Bivši kapelan [tj. dr Janko Penić]. Ivanu Nepomuku Malanče- 
cu u spomen. Katolički list, 89/1938, br. 32, str. 384 — 385). 

30 Sačuvala se »Pristupnica. Hrv. književno društvo sv. Jero- 
nima u Zagrebu pristaje, da bude doživotno njegovim članom 
g. Janko Penić, kapelan, Dubrava. Blag. stav. 31. XI. 1924. U 
Zagrebu, dne 5. studenoga 1924. Predsjednik: Ljudevit Knežić. 
Odbornik: Miroslav Galović.« 

Dokumenti Msgra. dra Janka Penića, . . ., br. 28. 

31 Dokumenti Msgra. Janka Penića, . . ., br. 27. 

Na poleđini dokumenta br. 27 (2 V ) zapisao je Msgr. dr Janko 

studij filozofije. Stanovao sam u našem — hrvat- 
skom Zavodu sv. Jeronima, a predavanja sam posjećivao u 
Grgurovom sveučilištu — Pontificia Universitas Gregoriana. 
U sv. Jeronimu je bila dobra opskrba, a na Gregorijani pre- 
davanja i ispiti kao i na drugim crkvenim sveučilištima. Iz 
filozofije sam doktorirao 4. srpnja 1928. 32 

Već 22. VIII 1928. imenovan sam prefektom u novo- 
osnovanom Dječačkom sjemeništu u Zagrebu na 
Salati, Voćarska 106 33 . Kao prefekt sam imao na brizi VI., 


Penić ovo: »Nadbiskupski Duhovni Stol. Br. 6069 od 23. 8. 1926. 
premješten iz Dubrave za kapelana u Gor. Stubicu . . .« 

32 Dokumenti Msgra. dra Janka Penića, . . ., br. 30. (Tessera 
admissionis in Universitatem). 

Svećenik Janko Penić iz Zavoda sv. Jeronima upisan je 4. 
XI 1926. u knjigu (album) Papinskog sveučilišta Gregorijane. 

* 

Svećenik Janko Penić upisao se 10. XI 1926. među redovite 
slušače I. godine na Filozofskom fakultetu Papinskog sveučilišta 
Gregorijane. 

U školskoj godini 1926/1927. slušao je logiku, opću metafizi- 
ku i moralnu filozofiju. 

Ispit iz logike i opće metafizike položio je 5. VII 1927. i pos- 
tigao bakalaureat. 

U školskoj godini 1927/1928. upisao se među redovite sluša- 
če III. godine. Učio je teodiceju, kosmologiju, racionalnu i eks- 
perimentalnu psihologiju, biologiju i povijest filozofije (grčke i 
skolastičke). 

Ispit iz cjelokupne filozofije položio je 4. VII 1928. i progla- 
šen doktorom filozofije. 

Dokumenti Msgra. dra Janka Penića br. 30 a. 

Pontificia Universitas Gregoriana. Libellus Inscriptionis. 
Falcultas Philosophica. 

•k 

Dokumenti Msgra. dra Janka Penića, . . ., br. 30 b. 

Doktorska diploma iz filozofije Janka Penića izdana je u Ri- 
mu 15. VII 1928. Latinski izvornik. Diploma počima ovim rije- 
čima: »Praepositus Generalis Societatis Jesu . . .« 

Slika Janka Penića, doktora filozofije ili mudroslovlja, iz god. 
1928. nalazi se na str. 414. 

33 Dokumenti Msgra. dra Janka Penića, . . ., br. 31. 

Zagreb, 22. VIII 1928; br. 163/Pr. 

Dr Antun Bauer, zagrebački nadbiskup, imenuje dra Janka 
Penića prefektom Dječačkog sjemeništa u Zagrebu. Izvornik. 

* 

Novo poglavarstvo dječačkog nadbiskupskog sjemeništa u Za- 
grebu. Katolički list, 79/1928, br. 36, str. 464—465. 

VII. i VIII. razred. Na gimnaziji sam predavao filo- 
zofsku propedeutiku i bio razrednik u VIII. razredu 34 . 

Dječačko sjemenište su podigli zajedno zagrebački nad- 
biskup dr Antun Bauer i đakovački biskup d r An- 
tun Akšamović za zagrebačku i đakovačku biskupiju 35 . 
Poglavarstvo je bilo trostruko; sačinjavali su ga zagrebački i 
đakovački svećenici i 2 Isusovca. Rektor je bio M o n s. d r 
Fran Barac, kanonik i sveučilišni profesor 36 . Niti je bilo 
sloge i povjerenja među đacima, a još manje među poglava- 
rima i nastavnicima. U Dječačkom sjemeništu izgubio sam 
puno živaca! 

1. XI 1930. polazim opet u Rim na studij teolo- 
gije. Opskrbu sam imao u Zavodu sv. Jeronima, a na pre- 
davanja sam išao na Grgurovo sveučilište 37 . Za vrijeme filo- 
zofije bio je rektor Zavoda sv. Jeronima Talijan Mons. Benia- 


3 * Dokumenti Msgra. dra Janka Penića, . . ., br. 32. 

Ministarstvo Prosvjete Kraljevine Srba, Hrvata i Slovenaca. 
Odeljenje za Srednju Nastavu. SNBr. 6146. 

Beograd, 15. III 1929. 

Načelnik spomenutog Odeljenja »daje pravo dru Janku Peni- 
ću da može poučavati filozofsku propedeutiku (pripravnu obu- 
ku iz mudroslovlja) u svima razredima Nadbiskupske gimna- 
zije«. Izvornik. 

* 

Dr Janko Penić predavao je (1928 — 1930) u 7. i 8. razredu lo- 
giku (nauku o zakonima mišljenja) i psihologiju (nauku o du- 
ši). 

(Osobnik Msgra. dra Janka Penića. Nadbiskupski duhovni 
stol u Zagrebu). 

35 Dr Antun Bauer, nadbiskup. Vidi bilješku br. 27. 

Dr Antun Akšamović, biskup, rodio se 27. V 1875. u Garčinu, 
Slavonski Brod. Bio je đakovački biskup od 1920 — 1951. Umro 
je 1959. 

(Emericus Gašić, Brevis conspectus historicus dioecesium 
Bosniensis-Diacovensis et Sirmiensis . . ., Mursae (Osijek) 1944, 
p. 87, 166). 

36 Mons. dr Fran Barac, kanonik i sveučilišni profesor, rodio 
se 26. VIII 1872. u Šemovcu kod Virja; umro je 20. IX 1940. u 
Zagrebu. 

(Enciklopedija Jugoslavije, 1, Zagreb 1955, str. 362). 

37 Dokumenti Msgra. dra Janka Penića, . . ., br. 35, 35 a i 35 b. 
Dr phil. Janko Penić upisao se 11. XI 1930. školske godine 1930/ 
31. među redovite slušače I. godine na Bogoslovnom fakultetu 
Papinskog sveučilišta Gregorijane u Rimu. 

Učio je osnovno bogoslovlje i uvod u Sveto Pismo. Ispit iz 
ovih predmeta položio je 26. VI 1931. Postigao je bakalaureat iz 
teologije. 

mino Nardone, kanonik sv. Petra, a sada je rektor naš čovjek 
Hrvat Mons. dr Juraj Mađerec. Zavod sv. Jeronima 
sačinjavaju crkva i 11 kuća oko nje i 2 kuće malo dalje u 
gradu. Sve su kuće već stare i trošne. Nitko bolji već ne sta- 
nuje u njima. Stanarine su niske, a popravci golemi. Došla 
je u pitanje i sama egzistencija Zavoda. 

Mons. Mađerec je bio tipični naš Podravac. Vrlo praktičan 
i ekonomičan čovjek. Priuštio nam je sve što nam je priuštiti 
mogao, ali je budno pazio da se nigdje ništa ne potroši uza- 
lud. Kao i svi rektori — bez razlike — i on je doživljavao 
puno gorkih časova. Tada bi došao k meni u sobu i molio da 
pođemo zajedno na šetnju uz rijeku Tiber. U mene je imao 
više povjerenja nego u druge studente. Možda zato što smo 
bili iz iste nadbiskupije. Znao sam već iz iskustva da ga nešto 
žulja na duši, kad me zove na šetnju. I zbilja je bilo tako. 
I lakše mu je bilo kad mi se povjerio. Jednom mi je za vri- 

Školske godine 1931/1932. upisao se među redovite slušače III. 
godine. 

Učio je dogmatiku, Sveto Pismo Starog i Novog zavjeta, gr- 
čko-biblijski jezik i povijest dogmi. 

Ispit iz grčko-biblijskog jezika položio je 2. VI 1932. 

Ispit iz dogmatike položio je 23. VI 1932. i postigao prolitat. 

Ispit iz cjelokupne teologije položio je 13. VII 1932. i pos- 
tigao doktorat iz teologije. 

* 

Pontificia Universitas Gregoriana. 

Rim, 20. VII 1932. 

J. Ruwet S. J., potprefekt nauka, potvrđuje da je Janko Penić 
položio propisane ispite iz bogoslovlja i polučio doktorat iz teo- 
logije. Latinski izvornik. 

* 

Pontificia Universitas Gregoriana. Facultas Theologica. Libel- 
lus inscriptionis Ioannis Penić e Collegio S. Hieronymi. 

Doktorska diploma iz teologije Janka Penića izdana je 14. 
X 1932. u Rimu. Diploma počima ovim riječima: »Praepositus 
Generalis Societatis Jesu . . .«. Latinski izvornik. 

* 

Svršili nauke u Rimu. Katolički list, 83/1932, br. 35, str. 417. 


jeme šetnje uz Tiber rekao veliku misao: »Znate, studente, 
mene u životu puno spasava to što imam jaki želudac. Mnogo 
toga progutam, stisnem zube i šutim makar sve vrije u meni«. 
Često se u životu sjetim ove velike misli i apliciram je na 
sebe. šuti i trpi; strpljiv, spašen! 

Bio je rektorom Zavoda sv. Jeronima gotovo punih 30 go- 
dina — kao nijedan prije njega. Za njegova rektorovanja 
izašao je novi regulatorni plan Rima po kojem su se sve kuće 
našega Zavoda oko crkve imale porušiti. I srušene su, ali je 
Zavodu dana lijepa odšteta. Mađerec je s dobivenim novcem, 
a nešto je i posudio, išao brzo graditi novi Zavod i uspio ga 
dogotoviti tik pred drugi svjetski rat. Nastao je rat, cijene 
su brzo rasle, dug je lako isplatio i sad imamo novi velebni 
Zavod sv. Jeronima, komu je egzistencija osigurana opet za 
nekoliko vijekova! Novim si je Zavodom Mađerec podigao 
krasan spomenik i dok bude Zavoda sv. Jeronima uvijek će 
se s dužnim pijetetom, dubokim poštovanjem, spominjati 
ime Mons. Jurja Mađerca! Bio je velik i plemenit čovjek — 
Bog mu dušu pomilovao! 38 

Iz teologije sam doktorirao 13. srpnja 1932. Nakon promo- 
cije pošao sam u Beč, ali sam već 1. IX 1932. bio u Zagrebu 
i stavio se na dispoziciju, raspoloženje Duhovnom stolu. Do 
polovice rujna 1932. bio sam u Zagrebu, a zatim 2 i pol mje- 
seca u Hrvatskom Leskovcu kod časnih sestara. 
1. XII 1932. krenuo sam u Raven. Imenovan sam 30. XI 1932. 
upraviteljem in spiritualibus, u duhovnim stva- 
rima, dviju župa: Raven i Dubove c 39 . Josip V a- 

38 Mons. dr theol. Juraj Mađerec, apostolski protonotar i pre- 
lat Njegove Svetosti, začasni prisjednik, rektor hrvatskog Zavo- 
da sv. Jeronima u Rimu, Via Ripetta 108. Rodio se 27. XII 1885. 
u Molvama, Đurđevac; zaređen je za svećenika 28. III 1909. 

Dr Juraj Mađerec (Magjerec) napisao je knjigu: »Hrvatski 
zavod sv. Jeronima u Rimu (Collegium S. Hieronymi Illyricorum 
in Urbe), s dodatkom: Jubilejske proslave (1453 — 1953), Rim 
1953.« 

Danas se Zavod službeno zove »Papinski Hrvatski Zavod sv. 
Jeronima«, Piazza Augusto Imperatore 4, Roma. 

Monsa. dr Mađerca naslijedio je na rektorskoj službi Msgr. 
dr theol., lic. phil., iur. can., hist. eccl. Đuro Koksa, Prelato d’ 
On. di S. S. 

39 Dokumenti Msgra. dra Janka Penića, . . ., br. 37. 

Xi Nadbiskupski duhovni stol u Zagrebu; br. 8214. Zagreb, 30. 

1 j a k, župnik ovih dviju župa, imenovan je upraviteljem 
župe Križevci time da tamo sanira, sredi ekonomsko stanje, 
ali si je i dalje pridržao ove dvije župe. Ako ne uspije po- 
stati križevačkim župnikom on će se natrag vratiti u Raven 
i Dubovec 40 . U Ravenu sam bio samo kratko vrijeme — od 
1. XII 1932. — 1. IX 1933. kad sam opet imenovan prefektom 
u Dječačkom sjemeništu na Salati, gdje sam i ovaj puta 
ostao samo 2 godine 41 . 

Duhovnik u sjemeništu i propovjednik u katedrali 

Od 7. VIII 1935. — 11. VII 1941. bio sam duhovnik Nad- 
biskupskog bogoslovskog sjemeništa na Kaptolu 29. Od svih 
služba koje sam u životu vršio, duhovnička je služba u Bogo- 
slovskom sjemeništu najvažnija ali i najteža i najodgovornija. 
Nisam pitan nego sam samo dobio dekret 42 . Odgoj budućih 

Dr Dominik Premuš, generalni vikar, imenuje dra Janka 
Penića upraviteljem župe Raven i Dubovec in spiritualibus. Iz- 
vornik. 

* 

Protest svećenstva križevačkog i crkvenog (! cirkvenskog) de- 
kanata. Katolički list, 84/1933, br. 21, str. 259. 

X. (Dr Janko Penić.) »Silno svećeničko blago«. Sacerdos Chris- 
ti, 15/1936, br. 12, str. 156—158; 16/1937, br. 1, str. 11—13. 

Dr. J(anko) P(enić). »Djevojački svijet«. Katolički list, 93/1942, 
br. 13, str. 152—153. 

40 Josip Valjak, župnik, plemić, rođen je 13. IV 1877. u Leme- 
šu, Križevci. Zaređen je za svećenika 14. VII 1901. Umro je 25. 
IX 1970. u Zagrebu. Sahranjen je 28. IX 1970. na Mirogoju u 
Zagrebu. (Dragutin Kociper. In memoriam Josipa Valjak. Služ- 
beni vjesnik Nadbiskupije zagrebačke, god. 1970, br. IX, str. 
187—188). 

41 Dokumenti Msgra. dra Janka Penića, . . ., br. 39. 

Nadbiskupski duhovni stol u Zagrebu; br. 230 Pr. Zagreb, 

24. VIII 1933. 

Dr Antun Bauer, nadbiskup, imenuje upravitelja župe u Rave- 
nu dra Janka Penića prefektom u Dječačkom sjemeništu u Za- 
grebu. Izvornik. 

42 Dokumenti Msgra. dra Janka Penića, . . . , br. 42. 

Zagreb, 7. VIII 1935; br. 5638. 

Dr Antun Bauer, nadbiskup, imenuje upravitelja župe u Rave- 
Penića »duhovnikom u nadbiskupskom bogoslovnom sjemeništu 
u Zagrebu . . .«. Izvornik. 

* 

Promjene u Nadbiskupskom bogoslovskom sjemeništu. Kato- 
lički list, 86/1935, br. 33, str. 414. 


svećenika! Nikada na tu službu nisam ni pomišljao a kamoli 
da bi bio oduševljen za nju. Spiritual, duhovnik mora biti 
jaki teolog i asketa, asketa u poznavanju asketske literature 
ali i asketa u svakidašnjem životu. Sve to se rijetko nađe 
zajedno u jednom čovjeku na idealnoj visini kako si to za- 
mišljaju i žele mladi bogoslovi. U dnu duše osjećao sam se 
nemoćnim pred tom teškom i delikatnom službom! Što sam 
mogao? Dekret je tu — zasuči rukave i na posao! Quantum 
potes, tantum aude! Koliko možeš, toliko smiješ! 

Nastojao sam djelovati benigne et paterne, blago i očinski. 
Nastupao sam iskreno, otvoreno i jasno. Nikada ništa nisam 
skrivao pred bogoslovima, ništa uveličavao, ništa umanjivao. 
Gledao sam da budem realan i konkretan. Koliko sam uspio 
a koliko ne — teško je reći. Nemo iuđex in propria causa, 
nitko ne može biti sudac u vlastitoj parnici, a pogotovo ne u 
ovako osjetljivim pitanjima kao što je pitanje savjesti. 

Najteže mi je bilo kad sam trebao odlučiti kod bogoslova, 
da li da mu savjetujem da izađe iz sjemeništa, ili pak da 
ostane i bude svećenik. Sam bogoslov navodi razloge za i 
protiv. I moja su opažanja za i protiv. Koji će razlozi prevag- 
nuti? Prema direktivama, smjernicama iz Rima čim se o bo- 
goslovu sumnja, već mu se može mirne duše savjetovati da 
izađe, a ako sam ne izađe može ga se otpustiti. Ali sad dolaze 
razni obziri. Nadbiskupija treba svećenika — neka se pokuša, 
možda se ipak povoljno razvije. Dolaze razne intervencije — 
domaći župnik, drugi svećenici, pa ugledni laici. Tada su po- 
glavari u sto muka! Ako ga otpuste, udara se po poglavarima. 
Mladež treba odgojiti, a ne otpuštati. Kad se pak takvoga 
pusti na ređenje, i kasnije kao svećenik nije onakav kakav 
bi trebao biti, opet se udara po poglavarima: Gdje su bili 
poglavari da su ovoga ili onoga pustili na ređenje! 

Kao duhovnik bio sam urednik časopisa »Sacerdos Christi« 
(Kristov svećenik), god. 1936, br. 10 — 12 i god. 1937, br. 1 — 10. 

Hrvatsko književno Društvo sv. Jeronima izabralo me je 
21. VI 1940. za svoga odbornika 43 . 


Vidi i podnaslov: Kako su nastala »Soliloquia Mocricensia« 
— u ovoj knjizi, na str. 387 — 388. 

43 Dokumenti Msgra. dra Janka Penića, . . . , br. 44. 

Hrvatsko književno Društvo sv. Jeronima, Zagreb, Trg kralja 
Tomislava br. 21. 

Br. 18 425. 

27. II 1941. instaliran sam za kanonika Prvostolnog kap- 
tola zagrebačkog 44 . U ono vrijeme je bilo još 19 kanonika u 
Kaptolu. 

Prečasni gospodin Dr Janko Penić, duhovnik Nadbiskupskog 
sjemeništa, Zagreb, Kaptol 29. 

Ugodna mi je dužnost javiti Vam, da Vas je Upravni odbor 
Hrvatskog književnog Društva sv. Jeronima, na svojoj sjednici 
21. lipnja (1940) jednoglasno optirao (izabrao) za svoga odbor- 
nika uvjeren da će naša hrvatska i katolička pučko-prosvjetna 
ustanova u Vama imati vrlog saradnika. 

U Zagrebu, 22. lipnja 1940. Dr Ferdo Rožić v. r., predsjednik. 
Izvornik. 

* 

Odbornikom je bio do svibnja 1945. 

(Osobnik Msgra. dra Janka Penića. Nadbiskupski duhovni stol 
u Zagrebu). 

Dr Josip Buturac, Hrvatsko književno društvo sv. Jeronima ili 
sv. Čirila i Metoda 1868 — 1968, Zagreb 1969, str. 40. 

44 Dokumenti Msgra. dra Janka Penića, . . . ., br. 46. 

Rim, 23. XII 1940. 

Papa Pijo XII. imenuje dra Janka Penića kanonikom Metropo- 
litanske crkve zagrebačke na mjesto umrlog kanonika Stjepana 
Korenića. Latinski izvornik. 

* 

Imenovanje kanonika Prvostolnog Kaptola. Katolički list, 92/ 
1941, br. 7, str. 82. 

* * 


Kanonik. Kanonik je viši svećenički čin u Katoličkoj crkvi. 
(Dr Bratoljub Klaić, Rječnik stranih riječi, izraza i kratica, Za- 
greb 1951, str. 333). 

•k 

Kanonik (latinski: canonicus) je čovjek koji živi po kanonu 
ili pravilu. Taj izraz služi kao naziv za crkvene osobe kojima 
pripada kanoničko dostojanstvo. (O. Jeronim Šetka, Hrvatski 
kršćanski termini grčkoga porijekla, Šibenik 1940, str. 122 — 124). 

* 

Kanonik je član kaptola. Kaptol je skup kanonika bilo stolne 
bilo zborne crkve. 

Kaptol je ustanovljen da se u crkvi obavlja svečanija služba 
Božja. Ako se radi o stolnom kaptolu, njegova je dužnost poma- 
gati biskupa u upravi biskupije. 

Kaptol je biskupov senat i vijeće. Kad se isprazni biskupska 
stolica, kaptol zamjenjuje biskupa u upravi biskupije. 

(Vrlo lijepo, pregledno i poučno pišu o kaptolu između osta- 
lih i dr Ante Crnica i dr Roko Rogošić. 

Dr Ante Crnica, Kanonsko pravo katoličke Crkve, sv. 2., ul. 

1. Hierarhija kat. Crkve, Šibenik 1941, str. 180 — 199. 

Fra Roko Dr Rogošić, Priručnik crkvenog prava, Zagreb 1941, 
str. 286 — 297). 


Kanonici su me lijepo primili u svoj gremij, zbor, i rado 
mi bili na ruku kad god sam što trebao. 

23. X 1941. imenovan sam kanonikom teologom Prvostolne 
crkve 45 , a stvarno sam propovijedao u katedrali u pola 12h 
\eć od 1. IX 1940. Neposredno prije II. svjetskog rata puno 

Prvostolni kaptol zagrebački vuče svoju lozu od prvog zagre- 
bačkog biskupa Duha, po narodnosti Ceha. 

Biskup Duh doveo je sa sobom 32 svećenika iz šimežke (ši- 
međske) i zaladske županije (de semigiensi et zalensi comitatu). 

Ovi su svećenici bili najbliži biskupovi pomoćnici, katedralni 
kler, odnosno kanonici. Ne zovu se kanonici nego crkveni služ- 
benici (»ecclesie oficinarii«), 

U Zagrebačkoj biskupiji spominju se »kanonici« godine 1181. 

U početku je Prvostolni kaptol zagrebački imao 32 kanonika. 
Danas ima 20 kanonika ili kanoničkih mjesta. 

Kanonici se dijele u 3 stepena: 

1. kolumne (stupovi) ili dostojanstva, a to su: veliki prepošt, 
lektor (štioc, štilac), kantor (pjevač, pojac), kustos (čuvar); 

2. arhi đakoni; 

3. magistri (kanonici — učitelji). 

Franjo Klobušički, biskup (1748 — 1751) osnovao je biskupsko 
konzistorijalno vijeće. Prvi članovi vijeća bijahu kanonici. Oni 
sastavljaju izvještaje i prisustvuju svaki tjedan sjednicama. 

(tematiam Zagrebačke nadbiskupije, Zagreb 1966, str. 49— 

Zagrebački kanonik dr Ljudevit Ivančan napisao je raspravu 
»Zagrebački Kaptol (1093 — 1932)« i objelodanio ju je u arhivu 
za crkvenu povijest »Croatia Sacra« (Sveta Hrvatska), godina 2 
(1932), knjiga 4, str. 161 — 275. 

Postoji djelo »Podatci o zagrebačkim kanonicima od godine 
1193. do 1924. Sabrao Dr Ljudevit Ivančan, zagr. kanonik i kus- 
tos«. 

Djelo je napisano u 3 knjige. Postoje 4 tipkopisa (pisaćim 
strojem) i izvorni rukopis. 


* 


I UUUld su 


i iv cl . 


1. Kaptoli u Zagrebu i Čazmi; 

2. Zagrebački kaptol i obrana od Turaka. 

Članci se nalaze u knjizi: Dr Josip Buturac — Dr Antun Ivan- 
dija. Povijest Katoličke Crkve među Hrvatima, Zagreb 1973 str 
69—72; 177—179. S ’ 

45 Kanonik teolog ili kanonik bogoslov mora — u dane i vri- 
jeme kad biskup saslušavši kaptol propiše — tumačiti javno u 
crkvi Sveto Pismo. Nadbiskup ili biskup može mu povjeriti da 
u crkvi tumači druge točke katoličke nauke. 

se na Kaptolu raspravljalo o tome, da li da u pola 12 bude i 
dalje samo tiha sv. Misa bez propovijedi ili da se pod Misom 
reče bar kratka propovijed od 5 — 10 časaka. Isticalo se, da 
na Misu u pola 12 dolazi puno inteligencije, pa bi i tim lju- 
dima trebalo nešto reći. Jedni su bili za propovijed, drugi 
protiv. Konačno je pobijedilo mišljenje, da se uvede kratka 
propovijed kroz 10 mjeseci. U srpnju i kolovozu bit će pauza, 
stanka — bez propovijedi, jer su vjernici na praznicima. 

Sad je nastalo pitanje: Komu povjeriti tu važnu zadaću? 
Konačno je pala kocka na mene — tadašnjega spirituala u 
Bogoslovskom sjemeništu. Dužnost propovjednika u Vi 12 
sati u katedrali vršio sam od 1. IX 1940. — 30. VI 1960. — 
punih 20 godina. 

Prve sam godine obradio nedjeljna evanđelja, a iza toga 
sam obrađivao i obradio cijelu bogoslovnu nauku sustavno, 
na hrvatskom jeziku, na naučnoj visini, a lakim stilom, pri- 
stupačnim i onima s pučkom školom. Držao sam se načela. 
Sanam doctrinam Sanctae Matris Ecclesiae tradere fideli po- 
pulo Dei, zdravu nauku svete Majke Crkve predati vjernom 
Božjem narodu. Nisu to propovijedi u stopostotnom smislu 
nego je to izlaganje nauke Katoličke Crkve s kratkom primje- 
nom na koncu. Trajale su od 5 — 10 časaka, a kojom svečanom 
zgodom možda i malo dulje. Koliko sam mogao opažati, vjer- 
nici su me rado slušali i dobro ocjenjivali moja izlaganja. Na- 
ročito im se sviđao laki način izlaganja i jasnoća. Ovo je prvi 
put da je u katedrali protumačena cijela bogoslovna nauka, 
sustavno, na hrvatskom jeziku i laganim načinom. 

Bogoslovnu nauku obradio sam u 4 sveska. 

U prvom su svesku obrađene apologetika i dogmatika pod 
naslovom: Razum i Objava o Bogu. 

U drugom su svesku obrađena ćudoredna načela i krepo- 
sti pod naslovom: Putovi k Bogu. 

U trećem sam svesku obradio Božje i crkvene zapovijedi 
pod naslovom: što Bog traži od čovjeka? 

U četvrtom su svesku obrađeni sakramenti pod naslovom: 
Kako će čovjek omiljeti Bogu. 

Čini mi se da je ovo prviput u povijesti hrvatskoga na- 
roda, otkada je primio kršćansku vjeru, a to je već punih 13 

(O. Ante Crnica, Priručnik kanonskog prava kat. Crkve, Za- 
greb 1945, str. 85—86). 

Dokumenti Msgra. dra Janka Penića, , br. 51. 



vi jekova, da je cijela teologija obrađena i izdana sustavno, 
na hrvatskom jeziku, na naučnoj visini i na najlakši način — 
znači za najšire narodne slojeve! Sva 4 sveska obuhvaćaju oko 
1000 stranica. 

Ne znam čime bi se bolje mogao odužiti hrvatskom narodu 
za sve što je omogućio meni tokom moga života? Ponovno 
kažem: htio sam predati hrvatskom narodu zdravu nauku 
katoličke Crkve ne ulazeći u sporna teološka pitanja. 

Još 1942. izdao sam tiskom propovijedi o nedjeljnim evan- 
đeljima pod naslovom: Propovijedajte Evanđe- 

lje... na 150 stranica. 

»Katolički list« i Marija Bistrica 

25. IX 1941. imenovan sam glavnim urednikom »Katolič- 
kog lista«, službenog glasila Nadbiskupije zagrebačke. Moj je 
predšasnik dr Nikola Kolarek za svoga nasljednika 
predložio mene 45a . Ja nisam ni pitan, nego sam samo dobio 
dekret 46 . 

Ja sam mogao izbjeći uredništvo »Katoličkog lista«. Mogao 
sam reći: Umoran sam i izmučen nakon spiritualske službe, 
ali sam si mislio: Dekret je znak povjerenja s najviše duhovne 
strane, a povjerenje treba cijeniti makar i uz velike žrtve. 
Kao urednik pisao sam principijelno, načelno. Svuda i sva- 
gdje zastupao sam interese katoličke Crkve i hrvatskoga na- 
roda. 

Moj je pomoćnik u uredništvu bio dr Josip Butu- 
rac. On je naš povjesničar i arhivista. Bio je namješten i 
nakon rata u Državnom arhivu. Tamo su ga cijenili i 
poštivali. U arhivu je i mirovinu stekao. U uredništvu smo 
se lijepo slagali. On je pročitao moje sastavke, a ja njegove, 
prije nego su išli u tisak. Pazili smo da budemo objektivni 
i pravedni 463 . 


3J Dr Nikola Kolarek, zagrebački kanonik, varaždinski arhi- 
đakon, rodio se 6. XII 1898. u Zagrebu; umro je 26. V 1968. u 
Kopr. Bregima; sahranjen je 28. V 1968. u grobnici Prvostolnog 
kaptola na Mirogoju u Zagrebu. 

(Dr Janko Oberški. -f- Dr Nikola Kolarek. Službeni vjesnik 
Nadbiskupije zagrebačke, god. 1968, broj V, str. 74 75). 

46 Dokumenti Msgra. dra Janka Penića, . . ., br. 52. 

46a Kratki životopis dra Josipa Buturca i popis njegovih ob- 
javljenih radova do god. 1968. nalaze se u knjizi: Dr Josip Butu- 
rac, Hrvatsko književno društvo sv. Jeronima ili sv Ćirila i Me- 
toda 1868—1968, Zagreb 1969, str. 73—75. 

Zadnji broj »Katoličkog lista« izašao je u svibnju 1945, a 
ja sam službeno razriješen dužnosti glavnog urednika 16. VI 
1945. 47 

Hoće li uskrsnuti »Katolički list«? Mnogi svećenici žale 
za njim, i kažu da se nakon rata još nije pojavio časopis, 
koji bi toliko i tako svestrano pretresao svećenička pitanja 
kako je to činio »Katolički list«. 

10. XI 1941. imenovan sam inspektorom vjeronauka na 
građanskim i srednjim školama u zagrebačkoj nadbiskupiji 48 , 
a početkom 1942. članom ispitnoga povjerenstva za profesor- 
ske ispite. U tom sam svojstvu ostao do 8. V 1945. 49 

Od 1947. do uključivo 1957. — dakle punih 11 godina hodao 
sam na Mariju Bistricu i bio gotovo na svakom proštenju. 
Na Bistricu sam išao svojom slobodnom voljom. Tamo sam 
vršio službu ispovjednika, propovjednika, a neko sam vrijeme 
bio i izaslanik Nadbiskupskog duhovnog stola za nadzor nad 
čitavim poslovanjem — duhovnim i materijalnim. Na M. 
Bistrici puno sam propovijedao. Izrekao sam preko 340 pro- 
povijedi. Jedne godine — 1949. — izrekao sam sam sve pro- 
štenjarske propovijedi — u svemu 111. 

U početku je bilo vrlo teško propovijedati na Bistrici. 
Nije bilo razglasa pa sam se morao nadvikivati s proštenja- 
rima koji su izvan crkve pjevali hodočasničke pjesme. Kas- 
nije, kad je postavljen razglas bilo je mnogo lakše. 

Jedne sam godine — uslijed napornog propovijedanja — 
dobio čak i polip u grlu. Nisam bio prehlađen, a grlo mi je 
ipak neprestano hrapalo. Pošao sam na pregled grla dru 
Scherzeru, a on mi odmah reče: To je profesionalna bolest; 
sigurno puno predajete. A ja mu odgovorim: puno propovi- 
jedam. Polip je izvadio i ranicu dezinficirao. Polip je dao na 
analizu — međutim ništa opasna — sve je dobro svršilo 50 . 

Na Bistrici me silno dirala i dizala pobožnost naših hodo- 
časnika, napose našega seljačkog svijeta. Nakon ispovijeda- 
nja popeo sam se na prvi kat u svećeničko prenoćište i kroz 
prozor promatrao pobožnosti hodočasnika. Bilo je dirljivih 

47 Dokumenti Msgra. dra Janka Penića, . . . , br. 61. 

48 Dokumenti Msgra. dra Janka Penića, . . ., br. 53. 

49 Osobnik Msgra. dra Janka Penića. Nadbiskupski duhovni 
stol u Zagrebu. 

50 Polipi, tumori sluznica, koji rastu na peteljci, a sve se vise 
proširuju i izbočuju u unutrašnjost šupljine organa. 

(Popularni medicinski leksikon, Zagreb 1954, str. 775). 

prizora. I kameno srce bi se smekšalo! Svaki pohod na Bis- 
tricu bio mi je ugodna duhovna injekcija! 

Arhiđakon Gušća i Svetačja 

9. V 1947. imenovan sam arhiđakonom Gušća i Svetačja 51 . 
Ovaj arhiđakonat ima 4 dekanata: Pakrački, požeški, novo- 
gradiški i novokapelački. I 52 župe — zapravo osrednja bis- 


51 Dokumenti Msgra. dra Janka Penića, . . ., br. 62. 
Nadbiskupski duhovni stol u Zagrebu. 

Br. 43/47 Pr. 

Zagreb, 9. V 1947. 

Dr Franjo Salis, ordinarij sede impedita, imenuje kanonika dra 
Janka Penića, gušćansko-svetačkim arhiđakonom. Izvornik. 

* 

Arhiđakon. Grčka imenica »arhidiakonos« složena je od dvije 
riječi: arhi 4- diakonos. 

Latinska imenica »archidiaconus« (arhiđakon) preuzeta je iz 
grčkog jezika. 

Arhiđakon je nadslužitelj, nadđakon ili prvi između đakona, 
»biskupovo oko i ruka«. 

Tkogod želi upoznati razvitak prava i dužnosti arhiđakona, 
od apostolskih vremena do 1914, neka posegne za člankom dra 
Ferde Belaja »Arhiđakon«. (Katolički list, 65/1914, br. 24, str. 
279—281; br. 25, str. 291—292). 

* 

Zagrebačka je biskupija osnovana oko god. 1094. Njezino je 
područje veliko. Od najstarijih vremena bila je biskupija podije- 
ljena na arhiđakonate (područja), arhiđakonati na dekanate (kota- 
re), dekanati na župe. 

Sačuvao se popis arhiđakonata, dekanata i župa iz god. 1334. 
Zagrebačka je biskupija bila prvotno podijeljena na 12 arhi- 
đakonata, a kasnije na 15: 

1. Gora; 2. Zagorje; 3. Gušće; 4. Svetačje; 5. Katedrala; 6. Bek- 
šin; 7. Komamica; 8. Čazma; 9. Dubica; 10. Gorica; 11. Kalnik; 
12. Turopolje; 13. Vrbovec; 14. Varaždin; 15. Vaška. 

Zagrebačka nadbiskupija ima danas 20 kanoničkih mjesta. Od 
tih 20 mjesta 11 mjesta zauzimaju kanonici-arhiđakoni. 

Glavna je dužnost arhiđakona da svake godine barem jedan- 
put kanonski pohodi dekanatske župe svoga arhiđakonata. Druge 
župe svoga područja ima kanonski pohoditi barem jedanput u 
5 godina. 

O svom pohodu ima pismeno izvjestiti Nadbiskupski duhovni 
stol u Zagrebu. 

29 Dr Janko Penić, Sabrana djela, I. 

kupija 52 . Jedan je od najvećih i najudaljenijih od Zagreba. 
Slavonija u svakom pogledu. Nikada prije nisam bio u Sla- 
voniji da bi je pobliže razgledao i upoznao pa sam se — da 
pravom kažem — i bojao preuzeti arhiđakonat Gušća i Sve- 
tačja. 

Zadnja je arhiđakonska vizitacija (obilazak) bila ovdje 
1804. Međutim, ni tu vizitaciju nije obavio sam arhiđakon iz 
Zagreba, nego je zamolio novogradiškog župnika, da je on 
obavi i u Zagreb arhiđakonu pošalje izvještaj, koji će onda 
arhiđakon predati Duhovnom stolu. Razumljivo je da nekada 
arhiđakoni nisu baš često hodali po svojim arhiđakonatima. 
Ceste vrlo loše, putovi neprohodni, a saobraćajna sredstva 
slaba ili nikakva. Ako je k tome arhiđakon bio još i stariji i 
boležljiviji čovjek, arhiđakonska je vizitacija bila skopčana 
i sa životnom opasnošću. Ići u ona vremena u arhiđakonat 
Gušća i Svetačja bilo je tako kao da se putuje preko oceana! 

Ja sam đo sada obavio 2 arhiđakonske vizitacije u svom 
arhiđakonatu Gušća i Svetačja. Prvu u svibnju 1954. i u svib- 
nju 1955., a drugu u svibnju 1964. i u svibnju 1965. Za svaku 
sam trebao 2 puna svibnja bez prekida. Ja sam — nakon 150 
godina — prvi arhiđakon koji je obišao arhiđakonat Gušća i 
Svetačja. 

Kad su župnici navijestili vjernicima da će doći arhiđakon 
i obavljati arhiđakonsku vizitaciju, župljani — vjernici su 
bili iznenađeni. Za pojam kanonika su znali. To je čovjek 
svećenik koji vrši službu u Zagrebu kod Duhovnog stola, ali 
pojam arhiđakona bio im je posve nepoznat. Nakon dugog 
objašnjavanja konačno su ipak shvatili o čemu se radi. Aha, 
to je vaša kontrola! Da — tako nekako — odgovoriše župnici. 

(Dok sam radio na bilješci o arhiđakonu, bilješka je pre- 
rasla u članak. Članak ima 10 stranica. Odlučio sam ga objelo- 
daniti u svojoj 7. knjizi »Žumberački kalendar 1977« pod naslo- 
vom: »Arhiđakoni u Zagrebačkoj nadbiskupiji i Križevačkoj bis- 
kupiji«), 

* 

Gušće i Svetačje. Arhiđakonat Gušće obuhvaća pakrački i po- 
žeški dekanat. Arhiđakonat Svetačje obuhvaća novogradiški i 
novokapelski dekanat. 

52 Dekanat, crkveno okružje ili crkveni kotar, sastoji se od više 

Arhiđakonat, crkveno područje, sastoji se od više dekanata. 


Zašto sam odabrao baš mjesec svibanj? U svibnju su sve- 
ćenici redovito svaki kod kuće u svojoj župi radi obavljanja 
svibanjskih pobožnosti. U svibnju nije više zima, a ni vruće, 
premda je bilo u sobama više hladno nego toplo. A najvaž- 
niji je razlog bio da se mogu prigodom svibanjskih pobož- 
nosti predstaviti i vjernicima, da i oni — bar jedanput u 
životu — vide arhiđakona. Zato sam gotovo u svakoj župnoj 
crkvi propovijedao bilo kod svibanjske pobožnosti ujutro 
bilo navečer, prema tome kada se u kojoj crkvi drži svibanj- 
ska pobožnost. 

Ja kajkavac, Slavonci štokavci. Odmah su primijetili da 
sam kajkavac. Bilo je to baš u Novoj Gradiški 2. V 1954. 
Bila je nedjelja. Nakon Mise i propovijedi vjernici izlaze iz 
crkve i među sobom govore za mene: »Ovaj je gospodin si- 
gurno iz gornjih krajeva — po govoru se pozna«. 

Svuda sam po župama hodao sam — bez pratnje dekana 
da mogu razgovarati sa svakim svećenikom u 4 oka — bez 
svjedoka. Sve sam pregledao, pa i gospodarstvo. Iskreno ka- 
žem, više sam našao nego očekivao. I crkve i župni uredi i 
katehizacija djece — sve me je ugodno iznenadilo. Crkve 
čiste i uredne, snabdjevene svim potrebnim inventarom. U 
župnim uredima sve knjige uredno vođene. A djeca oko sve- 
ćenika baš kao oko oca. Odnosi svećenika prema vjernicima 
neposredni — upravo topli i srdačni. Slavonci su iskreni i 
otvoreni, što kani to ti reče — nema kod njih pretvaranja ni 
namještenosti. 

Na jednoj sam župi pitao vjernike: »Kako ste zadovoljni 
sa župnikom?« Rekoše mi: »Gospodine, već je star i nemoćan. 
Dajte mu kapelana; kapelan neka radi, a on neka počiva i 
miruje. Kod nas je ostavio mladost i muževnost pa neka se 
kod nas i doživi«. Lijepo i plemenito! Drugdje bi rekli: Star 
je i bolestan — neka ide u škart. Kolika razlika između žup- 
ljana Slavonaca i drugdje! 

Na drugoj župi pitam župljane: »Kako se slažete s mlađim 
upraviteljem?« »Gospodine, dobar on nama ali i mi njemu!« 
»To rado čujem i to ću staviti u zapisnik i Duhovni stol izvi- 
jestiti; samo nastavite i dalje tako. Budite si dobri među 
sobom kako su si u dobroj obitelji dobri među sobom otac 
i djeca«. 

U trećoj župi pitam: »Kako odnosi s mladim upravite- 
ljem?« Jedan od nazočnih župljana — oko 60 godina — reče: 
»Ja promatram naše i strane župnike već 50 godina, ali ovako 

dobroga još nije bilo!« Ja veselo prihvatim ovu lijepu izjavu 
i nadodam: »To će doći u zapisnik, to će rado čitati Duhovni 
stol. Za Duhovni stol nema većeg veselja nego kad čuje da se 
na kojoj župi lijepo slažu župnik i župljani!« 

Samo sam u jednoj župi morao intervenirati i tražiti da 
se mladog upravitelja makne sa župe, jer nije dorastao sve- 
ćeničkoj službi. Međutim, taj nije svršio u Zagrebačkom sje- 
meništu nego je preuzet iz druge biskupije. 

Inače u arhiđakonatu ide sve mirno i glatko. Nema ni 
svađa ni spletki. Arhiđakon je sretan da ne mora u arhiđa- 
konat radi istraga ili mirenja. Ako i nastane kakvi spor, rje- 
šavaju ga među sobom sami svećenici. A arhiđakon, kad ide 
u arhiđakonat, ide uvijek po svetom poslu: sv. Misa, propo- 
vijed, korona, sastanak svećenika, ili koji blagoslov. Zato i 
ide rado u arhiđakonat i što je stariji sve radije ide u Sla- 
voniju. 

Nakon obiju arhiđakonskih vizitacija držao sam kao rek- 
tor Bogoslovskog sjemeništa kroz nekoliko večeri bogoslo- 
vima puncta meditationis (točke razmatranja) o svemu što 
sam opazio i doživio na arhiđakonskim vizitacijama. Bilo je 
to iz prakse za praksu. Bilo je kojiput i veselo i živo i zorno 
da si bogoslovi lakše dočaraju kud je rektor kao arhiđakon 
hodao, što je zapazio i čime se svećenici bave! 

Kler je mnogo prepatio za vrijeme drugog svjetskog rata. 
Ipak su svećenici ustrajali i izdržali. Svaka im čast! Sveće- 
nika je malo a dužnosti puno, pa su svećenici izmučeni i 
ispaćeni, a ipak su vedri i gledaju u bolju budućnost! 

Kasnije kad sam promaknut na kolumnu (dostojanstvo) 
— kanonika kantora ili pojca 52a , zadržao sam i dalje svoj 

52 “ Dokumenti Msgra. dra Janka Penića br. 74. 

Castel Gandolfo, blizu Rima, 6. VIII 1964. 

Papa Pavao VI. imenuje kućnog prelata dra Janka Penića ka- 
nonikom-pojcem Prvostolnog kaptola zagrebačkog. Latinski iz- 
vornik. 

* 

Imenovanja i premještaji. Službeni vjesnik Nadbiskupije za- 
grebačke, god. 1965, br. 10, str. 142. 


arhiđakonat ali s naslovom: Namjesni arhiđakon Gušća i 
Svetačja 52b . 

Rektor Nadbiskupskog bogoslovskog sjemeništa 

Školske godine 1950/51. vršio sam opet službu spiri- 
tuala u Bogoslovskom sjemeništu, sada već 
kao kanonik, mjesto spirituala dra Josipa Salač a 53 . 

Kanonik-pojac ili kanonik-kantor u Prvostolnom kaptolu za- 
grebačkom treći je dostojanstvenik ili kolumna (stup). 

Njegova je dužnost predlagati Kaptolu da bi Kaptol imeno- 
vao za Prvostolnu crkvu: 

— organistu (orguljaša), koraliste (pjevače); 

— nadzirati njihov rad, naročito rad ravnatelja kora ili zbo- 
ra. 

Kanonik-pojac vrši nadzor nad bogoslužjem u Prvostolnoj 
crkvi. 

Njegova je dužnost instalirati ili svečano uvesti u crkvenu 
službu novoimenovane kolumne, čazmanskog prepozita (prepošta) 
te arhiđakone. 

(Opširnije o kanoniku-kantoru može se čitati u ovim djelima: 

Ivan Krst. Tkalčić, Povjestni spomenici zagrebačke biskupije, 
knjiga druga, Zagreb 1874, str. 80—83. 

Statuta Capituli et Collegii Praebendariorum Zagrabiensium 
cum Decretis Ecclesiae Cathedralis Zagrabiensis anno 1852. re- 
compacta, Zagrabiae 1912, p. 66 — 67. 

Statut Prvostolnog Kaptola zagrebačkog (pisaćim strojem), 
str. 6 — 7 („Statut ...” se nalazi u Prvostolnom Kaptolu, Kaptol 
27, Zagreb. Fotokopije „Statuta . . .” nalaze se kod Milka Predovi- 
ća, Ćirilometodska 1, Zagreb). 

Dr Lovro Radičević, kapt. arhivar. Zašto kod nas instalaciju 
novoimenovanih kanonika obavlja kanonik pojac. Katolički list, 
59/1908, br. 28, str. 336—337). 

52 * Namjesni arhiđakon obično je kanonik. Imenuje ga Ordi- 
narij (Oblasnik) za vrijeme nemoći kojeg arhiđakona ili kad je 
arhiđakonsko mjesto ispražnjeno dugo vremena. Može biti i tre- 
ći slučaj. Kanonik-arhiđakon Msgr. dr Janko Penić promaknut 
je 6. VIII 1964. na čast ili dostojanstvo kanonika-pojca. Zadržao 
si je i dalje svoj arhiđakonat, ali od 6. VIII 1964. s naslovom: 
namjesni arhiđakon Gušća i Svetačja. 

- 3 Msgr. dr Josip Salač, naslovni biskup Balijana, pomoćni bis- 
kup zagrebački, generalni vikar, biskupski vikar za sjemeništa, 
predsjednik liturgijske komisije, veliki penitencijar. Rodio se 22. 

• 1908. u Daruvaru. Umro je 19. XII 1975. u Zagrebu. Sahranjen 
H 1975. u grobnici Prvostolnog kaptola zagrebačkog na 
Mirogoju u Zagrebu. 

Na Petrovo, 29. VI 1951. bilo je po običaju ređenje za prezbi- 
terat (svećeništvo), kod kojega sam i ja sudjelovao. Mislio 
sam, da je s ređenjem završila i moja služba u Sjemeništu. 
Međutim, cijelu je ovu godinu, a i godinu prije, bilo burno 
u Sjemeništu. Cijelo je poglavarstvo — osim ekonoma Ru- 
dolfa Puki jaka — moralo odstupiti 54 . U sastav se no- 
voga poglavarstva nitko od svećenika nije dao. 

Nakon dugih konzultacija (vijećanja), novo je sjemenišno 
poglavarstvo sastavljeno ovako: Ja sam imenovan rektorom 
25. VIII 1951; 55 dr Antun Grščić vicerektorom 31. 


Umro je Mons. dr. Josip Salač, pomoćni biskup zagrebački i 
Generalni Vikar. Službeni vjesnik Nadbiskupije zagrebačke, 63/ 
1976, br. 1, str. 1 — 2. 

Nagovor zagrebačkog nadbiskupa dra Franje Kuharića. Za- 
dušnica u Katedrali za biskupa mons. Josipa Salača 22. prosinca 
1975. Službeni vjesnik Nadbiskupije zagrebačke, 63/1976, br. 1, 
str. 3 — 6. 

Dr Antun Ivandija. In memoriam biskupu dru Josipu Salač. 
Službeni vjesnik Nadbiskupije zagrebačke, 63/1976, br. 1, str. 7—8. 

Đuro Pukec. In memoriam biskupu dr. Josipu Salač. Službeni 
vjesnik Nadbiskupije zagrebačke, 63/1976, br. 1, str. 8—10. 

* 


Dokumenti Msgra. dra Janka Penića, . . ., br. 64. 

Nadbiskupski duhovni stol u Zagrebu; broj 21 — Pr — 1951. 
Zagreb, 26. I 1951. 

Dr Franjo Salis, ordinarij sede impedita, imenuje kanonika 
dra Janka Penića duhovnikom Nadbiskupskog bogoslovskog sje- 
meništa u Zagrebu. Izvornik. 

54 Rudolf Pukljak, prebendar Prvostolne crkve zagrebačke, 
ekonom Nadbiskupskog dvora, rodio se 28. II 1912. u Tuhlju. 

55 Dokumenti Msgra. dra Janka Penića, .... br. 65 
Nadbiskupski duhovni stol u Zagrebu; br. 168 rr lVdi. 

Zagreb, 25. VIII 1951. 

Dr Franjo Salis, ordinarij sede impedita, imenuje kanonika 
dra Janka Penića ravnateljem Nadbiskupskog bogoslovskog sje- 
meništa u Zagrebu. Izvornik. 

•k 


Dokumenti Msgra. dra Janka Penića, . . ., br. 66. 

Zagreb, 12. I 1955. 

Dr Franjo Šeper, zagrebački nadbiskup-koadjutor, na zahtjev 
Apostolske nuncijature u Beogradu (od 25. XII 1952; br. 4320/52) 
imenuje: 


VIII; 56 Dragutin Kociper spiritualom 31. VIII; 57 eko- 
nomiju je i dalje vodio dosadašnji ekonom Rudolf Pukljak. 
Kad sam tadašnjem Ordinariju Sede Impedita barunu 
dru Franji Salis-Seewisu htio nešto reći, on me 
predusretne i reče: »Molim Vas, nemojte ništa govoriti, nego 
uzmite dekrete Vi i Vaši suradnici, dekrete stavite u džep, i 
na posao in nomine Domini!« 58 

Nikada u životu nisam uzmaknuo, makar kako teško mi 
bilo, pa ni ovom zgodom. Sazvao sam odmah poglavarsku 
sjednicu, upoznao supoglavare sa stvarnim stanjem i nagla- 
sio: »Imajmo potpuno povjerenje jedan u drugoga, budimo 
složni i jedinstveni!« Kasnije, kad je zatvoreno Splitsko sje- 
menište, primio sam sve splitske bogoslove u Zagrebačko 
sjemenište. Imali smo u Sjemeništu bogoslova iz svih bisku- 
pija na području hrvatskoga jezika. Vrijeme je odmicalo, 
prilike su se u Sjemeništu stišavale. I bogoslovi su se među 
sobom lijepo odnosili, živjeli su kao jedna obitelj. Bogoslovi 
iz dalmatinskih biskupija toliko su se bratski susretali i pa- 
zili sa zagrebačkima, da se nigdje nije ni opažala razlika. 

Dr Grščić je budno pazio da se točno i savjesno vrši 
dnevni red. Budu li se mladići već kao bogoslovi privikli 


1. dra Stjepana Bakšića, generalnog vikara Zagrebačke nad- 
biskupije, 

2. dra Janka Penića, ravnatelja Nadbiskupskog bogoslovskog 
sjemeništa, 

— da dr Bakšić, a poslije njega dr Penić upravljaju Zagre- 
bačkom nadbiskupijom, ako bi prema kanonu 429. Crkvenog pra- 
va katoličke Crkve nastupilo onemogućenje biskupske vlasti. La- 
tinski izvornik. 


* 

Dr Bonaventura Duda OFM. + Dr Stjepan Bakšić. Bogoslov- 
ska smotra, 33/1963, br. 2, str. 144 — 148. 

56 Dr Antun Grščić, profesor pri katedri crkvene povijesti na 
Katoličkom bogoslovnom fakultetu u Zagrebu, župnik crkve sv. 
Ivana Krstitelja u Zagrebu. Rodio se 27. V 1913. u Križevcima. 

57 Dragutin Kociper, župnik. Vidi bilješku br. 25. 

58 Dr Franjo barun Salis-Seevvis, prepozit Prvostolnog kapto- 
la zagrebačkog, pomoćni biskup i generalni vikar zagrebački, or- 
dinarij zagrebački sede impedita 1946 — 1954. Rodio se 15. I 1872. 
u Karlovcu. Umro je 27. X 1967. u Zagrebu. Sniva vječni san u 
grobnici Prvostolnog kaptola zagrebačkog na Mirogoju u Zagre- 
bu. 


savjesnom vršenju sjemenišne discipline, bit će i kasnije kao 
svećenici točni i savjesni, a to je lijepa odlika svakog sveće- 
nika — rezonirao je, umovao je dr Grščić. Sasvim opravdano. 
Sam je bio visoko obrazovan i discipliniran, u svom svećenič- 
kom životu na visini, pa je s pravom mogao i od bogoslova 
tražiti red. 

Kociper je prije spiritualske službe bio kapelan u Veli- 
kom Bukovcu, pa u Selnici, Varaždinskim Toplicama i kod 
sv. Marka u Zagrebu, a župnik u Trnju kod Krista Kralja. 
Stekao je golemo dušobrižničko iskustvo. Naobrazbu je imao 
vrlo veliku i puno je čitao. Po temperamentu kolerik s malom 
primjesom sangviničnosti. Nastupao je uvijek muževno, go- 
vorio je sadržajno i uvjerljivo — pa su i bogoslovi kao inte- 
ligentni mladići sve te lijepe njegove kvalitete brzo upoznali 
i cijenili. 

Naš dobri ekonom Pukljak bio je tipični ekonom. Davao 
je bogoslovima u hrani i inače što je dati mogao, ali ne pre- 
više, jer obilje ne bi odgojno dobro djelovalo. Mnogi će kas- 
nije kao svećenici živjeti skromno pak bi teško osjećali svoj 
skromni položaj kad bi već u sjemeništu navikli na obilje. 
A k tome nije bilo ni odakle davati bogoslovima nešto više i 
obilnije. Pukljak je često skočio u Austriju, švicarsku, Nje- 
mačku, u Italiju i Rim pa je i svojim ličnim vezama mnogo 
privrijedio Sjemeništu. 

Kociper napušta Sjemenište već 1954. i vraća se na župu 
Krista Kralja. Za nagradu za uspješno djelovanje u Sjeme- 
ništu dobiva naslov začasnoga kanonika. 

Godinu kasnije — 1955. — ostavlja Sjemenište i dr Grščić 
i postaje župnikom Sv. Ivana u Novoj Vesi. Kao župnik sv. 
Ivana sagradio je vrlo lijepi župni dvor. To je zapravo uku- 
sna i ljupka vila! Kod gradnje župnoga dvora došla je do 
izražaja njegova velika sposobnost, njegov profinjeni ukus i 
upravo željezna ustrajnost. 

Na mjesto Kociperovo došao je opet za spirituala dr Josip 
Salač. 

Msgr. Franjo Kuharić. In memoriam Preuzvišenom gospodi- 
nu dru Franji Salis-Seewisu. Službeni vjesnik Nadbiskupije za- 
grebačke, god. 1967, prilog br. V, str. 104 — 107. 

Dr Janko Penić. Nadgrobni govor biskupu dru Franji Salis- 
-Seevvisu. Službeni vjesnik Nadbiskupije zagrebačke, god. 1967, 
prilog br. V, str. 107 — 109. 

Na mjesto Grščićevo je došao dr Josip Kribl 39 . 

Dr Salač je bio duhovnik od 1948 — 1950. Ponovno je ime- 
novan duhovnikom u listopadu 1954. i izdržao na tom važ- 
nom položaju do rujna 1969. On je bio kroz čitavu gimnaziju 
vanjski đak. Nakon mature je neko vrijeme bio i činovnik 
na pošti. Pozna ljude u svijetu vrlo dobro. Dobar je psiholog. 
Kao duhovnik je bio realan. Računao je s ljudima kakvi jesu. 
Kad je komu od bogoslova savjetovao da ostavi sjemenište, 
bogoslovi bi ga poslušali i nije bilo prigovora njegovim sudo- 
vima. U nagovorima je bio ozbiljan i dostojanstven, u sao- 
braćaju fin i susretljiv, a u čitavom životu malo povučen i 
tih, što ga je u njegovoj službi još više činilo privlačivim. 
Posebno su ga veselili sveti obredi. Za rubrike, upute ili pro- 
pise za obavljanje obreda, imao je naročitu volju i sposob- 
nosti, pa je i na bogoslove djelovao da su pazili na rubrike. 
Za svećenike, koji svršavaju bogoslovski odgoj u Zagrebač- 
kom sjemeništu, može se mirne duše reći da poznaju rubrike 
i da ih točno vrše. 

Dr Kribl je postao vicerektorom vrlo mlad. Imao je tek 
31 godinu života i 7 godina svećeničkih. Imenovan je 1955. i 
vršio službu vicerektora do rujna 1969. Služba vicerektora 
odnosno prefekta, kako su nekada prije zvali vicerektora, je 
vrlo nezahvalna. On ima preko sebe sjemenišnu disciplinu i 
kao takav mora se pojedinim bogoslovima i zamjeriti. Naj- 
veći postotak bogoslova su dobri, vrijedni i plemeniti mla- 
dići. Sami sebe nadziru u vršenju discipline. Zapravo i ne bi 
trebali vicerektora. Stanoviti postotak je takvih, koji vrše 
kućni red ali ih treba nadzirati i od vremena do vremena 
upozoravati na nedostatke. Priznaju nedostatke i ispravljaju 
ih — idu u odgojnom pogledu naprijed. Ali ima i takvih, iako 
ih je malo, koji svemu prigovaraju, s ničim nisu zadovoljni i 
stvaraju lošu atmosferu u zajednici. Takvi redovito uzmu na 
zub vicerektora, jer ih poziva na red radi kršenja kućnoga 
reda. Dr Kribl — kakogod je bio mlad — bio je smiren i 
staložen, šutljiv i oprezan. Ni kod većih izgreda nije se dao 
izbaciti iz kolotečine. Znao se i mogao se svladati toliko da 
nikad nije došlo do eksplozije. Uz vicerektorsku službu još 


59 Dr Josip Kribl, svećenik, začasni prisjednik Nadbiskupskog 
duhovnog stola u Zagrebu, profesor pri katedri filozofije na Ka- 
toličkom bogoslovnom fakultetu u Zagrebu. Rodio se 12. I 1924. 
u Mikleušu, župa Bukovica. 

se spremao i za fakultet, pak ga je taj obostrani napor silno 
umarao i iscrpljivao. 

Danijel Labaš je imenovan pomoćnim vicerektorom 
god. 1967. Vršio je ovu službu samo 2 godine — do rujna 
1969. — kad je cijelo poglavarstvo izmijenjeno. Mladić je 
sposoban, duhovan i skroman. Nastojao se približiti bogoslo- 
vima što mu je i uspijevalo, jer je i sam tek nedavno izašao 
iz sjemeništa 60 . 

Odmah na početku rektorske službe opazio sam da si bo- 
goslovi čak i kruh kupuju u gradu. Znak da im nije bilo do- 
voljno ono hrane što im je pružalo Sjemenište. To me je 
neobično boljelo. Jednako i moje supoglavare. Živjeli smo u 
poratno vrijeme s teškim ratnim posljedicama. Kolikogod se 
mučio Nadbiskupski duhovni stol da dade bogoslovima što 
najviše dati može, a trudili su se i strani biskupi koji su 
svojih bogoslova imali u našem Sjemeništu, ipak nije bilo 
dosta, pa su si bogoslovi — već prema mogućnostima — i 
sami kupovanjem hrane nastojali popuniti sjemenišni manjak 
u hrani. Mi smo poglavari puno i često vijećali o tom teškom 
i bolnom pitanju. Konačno je pala sretna misao. Pokušajmo 
s kolektom, sabiranjem živežnih namirnica kod našega seljač- 
kog svijeta. Seljački svijet nema novaca, ali živeža ima. Ali je 
bilo pitanje da li će naš svijet razumjeti potrebe Sjemeništa; 
i još više: koliko će za Sjemenište osjećati? Iskreno kažem: 
bili smo vrlo skeptični. 

Molili smo župnike neka razjasne vjernicima kako se Sje- 
menište nalazi u teškom stanju. Neka upozore ljude, da naši 
bogoslovi redovito potječu iz obitelji s brojnom djecom, gdje 
roditelji, uz najbolju volju, ne mogu djeci u školama pružiti 
sve što djeci treba. Da su bogoslovi njihovi budući kapelani 
i župnici — njihovi dušobrižnici. Da su bogoslovi najvećim 
dijelom baš seljački sinovi i kad svrše opet dolaze na selo i 
žrtvuju se za selo više nego ikoji školovani stalež. Župnici 
su se spremno i rado odazvali našem apelu, pozivu, i prika- 
zali potrebe Sjemeništa u pravom svjetlu. Narod je odlično 
shvatio o čemu se radi i veselo nam izašao ususret. Već je 
prva kolekta bila obilna! Sjemenište je dobilo pšenice, kuku- 
ruza, krumpira i drugog povrća — preko očekivanja. Sve to 
iz zapadne Hrvatske, a iz istočne Hrvatske mesa i masti — 

60 Danijel Labaš, župnik crkve sv. Blaža u Zagrebu, rodio se 
28. I 1936. u Golubovcu, župa Lobor. 

458 




upravo obilno! I slijedeće su kolekte jednako uspijevale. 
Kolekte se vrše svake godine. Vjernici su se već navikli na 
njih i rado pomažu Sjemenište. Naišli smo na veće razumi- 
jevanje nego što smo očekivali! 

Ja sam kao rektor često zalazio u provinciju među sveće- 
nike, imao sv. Mise i propovijedi da se tako odužim i svećeni- 
cima i vjernicima za lijepe i plemenite usluge što ih čine 
Sjemeništu. 

U samom Virju bio sam kroz 9 godina na blagdan sv. Mar- 
tina i imao poldanju sv. Misu i obje propovijedi: kod rane i 
poldanje sv.'Mise i kod svake se propovijedi u ime Sjemeniš- 
ta zahvalio dobrim vjernicima župe Virje, jer smo iz Virja 
svake godine dobili 4 — 5 kamiona živežnih namirnica. 

Da Sjemenište pokaže pažnju i zahvalnost svećenicima 
uredili smo u Sjemeništu svećeničko prenoćište, u kom je 
mogao prenoćiti svaki svećenik kad je došao u Zagreb, a 
puno i puno puta su se njime posluživali i strani svećenici. 
Povrh toga omogućili smo svećenicima da dobiju i hranu u 
Sjemeništu u profesorskoj blagovaoni. A bilo je i više sluča- 
jeva da je svećenik, kad je napustio bolnicu, ležao u sjeme- 
nišnoj bolnici dok se je oporavio i mogao na kućnu njegu u 
svom domu. 

U sjemeništima sam vršio tri službe: U Dječačkom sje- 
meništu na Salati bio sam prefekt 4 godine, u Bogoslovskom 
sjemeništu na Kaptolu 29 bio sam spiritual 7 godina i kasnije 
rektor 18 godina. U svemu sam u sjemeništima bio 29 godina 
poglavar. Bogoslovsko sjemenište na Kaptolu postoji od 1569. 
— dakle punih 400 godina. Koliko znam, nitko nije bio rek- 
torom 18 godina kao ja i nijedno cjelokupno poglavarstvo 
nije bilo na vodstvu Sjemeništa ovako dugo kao mi: Salač, 
Kribl, Pukljak i ja. Rektorom sam bio do 19. IX 1969. Nakon 
toga sam se povukao u svoju kuriju Kaptol 19. 

Ovlast iz Rima za dijeljenje sakramenta sv. Potvrde imao 
sam o godinama: 1963., 1966., 1968., 1969. i 1970. Kroz sve to 
vrijeme dijelio sam sv. Potvrdu u 85 župa 61 . 

61 Dokumenti Msgra. dra Janka Penića, . . ., br. 73. 

Nadbiskupski duhovni stol u Zagrebu. 

Br. 52/Pr. 

Zagreb, 12. VI 1963. 

Dr Franjo Šeper, nadbiskup, javlja Monsu. dm Janku Peniću 
kako je Sveti Otac udovoljio nadbiskupovoj molbi te daje Monsu. 

Kao kanonik držao sam korizmene propovijedi 1947. u 
katedrali; 1948. u Varaždinu u župnoj crkvi; 1949. u Zagrebu 
kod sv. Marije; 1950. u Zagrebu kod sv. Josipa; 1951. kod sv. 
Blaža u Zagrebu; 1952. kod sv. Marka u Zagrebu i 1961. opet 
u katedrali. 

22. VII 1958. imenovan sam kućnim prelatom Sv. Oca 
Pape 62 . 


dru Peniću ovlast podjeljivati sv. Potvrdu do kraja godine 1963. 
Za vrijeme podjeljivanja sv. Potvrde smije upotrebljavati mitru. 
Izvornik. 


Dokumenti Msgra. dra Janka Penića, . . ., br. 80. 

Zagreb, 2. VII 1966. 

Br. 84 (Pr) 1966. 

Dr Franjo Kardinal Šeper, zagrebački nadbiskup, delegira 
ovlast dru Janku Peniću da isti može dijeliti sv. Potvrdu za vri- 
jeme dok traje dijeljenje iste u požeškom dekanatu. Izvornik. 

* 


Dokumenti Msgra. dra Janka Penića, . . . , br. 83. 

Nadbiskupski duhovni stol, Zagreb. 

Broj 57/Pr. 

Zagreb, 17. VI 1968. 

Msgr. Franjo Kuharić, generalni vikar, izvješćuje Msgra. dra 
Janka Penića da je — na zamolbu dra Franje Kardinala Šepera, 
zagrebačkog nadbiskupa — Sv. kongregacija za disciplinu sakra- 
menata podijelila Msgra. dru Peniću ovlast dijeljenja sv. Potvrde 
tokom cijele 1968. godine na području zagrebačke nadbiskupije. 
Izvornik. 

62 Dokumenti Msgra. dra Janka Penića, . . . , br. 70. 

Rim, 22. VII 1958. 

Papa Pijo XII. imenuje dra Janka Penića kućnim prelatom, 
naslovnim dostojnikom Papinskog Doma. Latinski izvornik. 

(Odlikovanja. Službeni vjesnik Nadbiskupije zagrebačke, god. 
1958, br. 5, str. 24). 

Kućni prelat ima pravo na grb. 


Constitutiones Apostolicae Recentiores de Protonotariis Apo- 
stolicis, Praelatis Urbanis et aliis qui nonnullis privilegiis Praela- 
toram propriis frauntur, Typis Polyglottis Vaticanis MCMLVI, 
p. 21. 

Milko Pređović, 

urednik »žumberačkog kalendara«. 

Uvijek sam se pouzdavao u pomoć Božju, tako i sada. Po- 
četkom 1977. godine želio bih izdati svoju novu knjigu: Sabra- 
na djela, II.« Htio bih i tom knjigom, kao i već izdanim, obra- 
dovati svoje drage i poštovane čitatelje. 

Komentar ili bilješke uz »Autobiografiju . ..« Msgra. dra Janka 
Penića, zagrebačkog kanonika i hrvatskog pisca. 

Komentar ili bilješke (1—62) uz »Autobiografiju . . .« Msgra. 
dra Janka Penića sastavio je Milko Predović, urednik »Žumberač- 
kog kalendara«. 

Pod mudrim rukovodstvom preuzvišenog gospodina biskupa 
Msgra. dra Josipa Lacha radio sam od 5. X 1970. do 14. VIII 1975. 
na povijesti: 

— Zagrebačke nadbiskupije, 

— Križevačke biskupije, 

— područja Jaske, Samobora i Žumberka. 

U tom vremenskom razdoblju često sam na Nadbiskupskom 
duhovnom stolu (Kaptol 31, Zagreb) razgovarao o raznim stva- 
rima s presvijetlim gospodinom Msgrom. drom Jankom Penićem. 
Za mene su ti razgovori bili dragi i poučni. 

Jednoć sam Presvijetlom predložio, da bi bilo dobro kada bi 
se njegovoj »Autobiografiji . . .« dodao komentar ili bilješke. Pre- 
svijetli je to odobrio. Predao mi je svoje dokumente. Proučio sam 
ih i počeo slagati bilješke (1 — 62). 

Čini mi se da bilješke (1—62) podupiru i rasvjetljuju tekst 
ove zanimljive »Autobiografije . . .«. 

* 

* * 

* 

U knjizi »Dr Janko Penić, Sabrana djela, II.« nastavljaju se: 

— autobiografija ili opis vlastitog života Msgra. dra Janka Pe- 
nića; 

— komentar ili bilješke istoj autobiografiji. 


POPIS SLIKA 


Msgr. dr Janko Penić, zagrebački kanonik-pojac, hrvatski pi- 

S a u, b °i,i na 2. stranici korica. Opis odjeće: crni talar (reve- 
d ° 8 ,ezn J a - obrubljen crvenim vrpcama; pojas crvene bo- 
je, oko vrata pantlika na kojoj visi kanonička zvijezda], 

Msgr. dr Janko Penić, zagrebački kanonik-pojac, hrvatski pi- 

f-rnlr 3 U b °j i . na 3 - stranici korica. Opis odjeće: crni talar, ob- 
tubljen crvenim vrpcama; bijela raketa (košulja) do koljena- 
, ' mocet (manji ogrtač) ljubičaste boje sa crvenim đugme- 

rlTvi’ h\r,°t tY ata P an e h - ka na kojoj visi kanonička zvijezda] na 
glavi biret (kapa) ljubičaste boje]. 

Kanonička kurija, Kaptol 19, Zagreb. 

dr' Janko fenićT 4 ’ Stranid U ° Voj kuri ' i stanu J e Msgr. 

